
PROLOGAS 


O Dieve, šalta... labai šalta... 

Bobė virpėjo. Jautėsi vangiai, vos galėjo pajudėti, protas 
buvo apsiblausęs ir apatiškas. Norėjosi miegoti, nekreipti dė- 
mesio į blogą nuojautą, nepaliekančią proto ramybėje. Vokai 
buvo sunkūs. Tarsi būtų išgėrusi per daug migdomųjų. Šnerves 
pasiekė erzinantis, šlykštus kvapas. Ji susigūžė ir suprato, kad 
jos kambaryje ramu. Tylu. Netgi klaiku. Nei sieninis laikrodis 
tiksi sekundes, nei orą varinėja šildytuvo ventiliatorius... nei... 
Tyla buvo spengianti. 

Tu ne savo kambaryje. 

Šmėkštelėjo jai galvoje. 

Tu ne savo lovoje. 

Sunkiai atplėšė akis. Ji buvo... Kur? 

Gaižus kvapas vertė ją žiaukčioti. Iš lėto protas pradėjo 
skaidrėti. Po velnių, kur ji ir kodėl negali pajudėti? Plaučiai už- 
spausti, oras išretėjęs, visiška tamsa. Ją apėmė panika suvokus, 
kad guli ant nugaros, įsprausta po kažkokiu kietu daiktu, o ant 
nosies uždėta slidžios medžiagos skiautė. 

Buvo tamsu. Tvanku. Sunku įkvėpti. Ir dar tas siaubingas 
kvapas... Ji vos neapsivėmė. 

Čia kažkas ne taip, visiškai ne taip. 

Ji pamėgino atsisėsti. 

Bumbt! 

Galva trenkėsi į kažką kieto, negalėjo pajudinti rankų. Nei 
aukštyn, nei į šonus. Buvo įsprausta į mažą erdvę ant nepatogios 
lovos... ne, ne ant lovos, ant kažko minkštesnio, klampesnio ir 
pažliugusio, kietais kampais smingančio tiesiai į nugarą. Ir tas 
siaubingas trūnėsių kvapas. Baimė, šalta kaip mirtis, perskrodė 
jos apsunkusias smegenis. Ji įkišta į kažkokią ankštą dėžę. 

Ir tada ji suprato. 

Pasibjaurėtinai aiškiai. 

Ji įkišta į karstą? 

O Dieve, ne! Tai neimanoma! Nesuvokiama. Ji tiesiog ne- 
gali blaiviai mąstyti. Ši klaustrofobinė paranoja tėra keistas, 
klaikus sapnas. Taip ir yra. Taip turi būti. Bet kraujas pašėlusiai 
varinėjo kūnu. Ją persmelkė visa apimanti baimė. 

Ne, 0 ne... prašau, ne... tai turi būti sapnas. Pabusk, Bobe. 
Dėl Dievo, pabusk! 

Ji suspigo, ir garsas atsimušė į ausų būgnelius, niekur neiš- 
eidamas, aidėdamas ankštoje beorėje erdvėje. 

Galvok. Nepanikuok! O Dieve, o Dieve, o Dieve. 

Iš visų jėgų spyrė į viršų, bet basomis kojomis atsimušė į 
kietą paviršių, o nagas užsikabino už pamušalo. Ir atsiknojo. 
Stiprus skausmas persmelkė pėdą, ji jautė, kad nagas laikosi tik 
vos vos, lyg ant siūlelio. 

Šito negali būti. Tai košmaras. Tai turi būti košmaras. Ta- 
čiau... ji iš visų jėgų pamėgino stumti, išsiropšti iš šios siaubin- 
gos, ankštos, atlasinio pamušalo ribojamos erdvės ir... ir... Jėzau 
Kristau, ji gulėjo ant kažko vietomis minkšto, vietomis kieto... 

Ant kūno! Tu guli ant kūno! 

— Neeeeee! Maldauju, išleiskit mane! 

Ji plėšė pamušalą rankomis, krebždino, draskė nagais ir 
daužė kumščiais, nuoga oda jausdama kaulus, pūvančią mėsą 
ir šerius... nuoga oda... Brangusis Dieve, nejau ji nuoga? Įkišta į 
šią baisią dėžę be drabužių? Kas tai padarė? Kodėl? 

— Padėkit! Būkit geri, padėkit! - šauksmai aidėjo jos pa- 
čios ausyse, grįždami rikošetu. - O Dieve, o Dieve... prašau, 
kas nors. 

Jėzau Kristau, nejau ji išties guli ant negyvėlio? Jos oda pa- 
šiurpo vien pagalvojus apie pūvančia mėsą po ja, belūpę prie 
sprando prispaustą burną, šonkaulius ir rankas, ir... 

O gal jis dar gyvas, tik ištiktas komos, kaip ir tu buvai. 

Bet ji žinojo. Kūnas po ja buvo šaltas kaip mirtis, dvokė, ti- 
kriausiai jau iro ir... maldauju, tegu tai būna siaubingas, klaikus 
košmaras. Dieve, leisk man pabusti. Ji girdėjo kūkčiojimą ir su- 
vokė, kad garsai išsiveržė iš jos gerklės. Nepanikuok. Pasistenk 
sugalvoti, kaip iš čia išlįsti... kol dar yra oro. Kadangi kvėpuoji, 
tikriausiai buvai čia tiesiog įmesta. Jei esi karste, dar nereiškia, 
kad esi po žeme... Bet ji užuodė drėgną žemę ir žinojo, kad ši 
mirties dėžė jau kape. Tik laiko klausimas kada... 

Nusikratyk tokių minčių ir sugalvok, kaip ištrūkti! Tu esi iš- 
mintinga moteris, galvok! GALVOK! Jei nesi užkasta, tik pateku- 
si į spąstus, gal dar yra laiko... Bet ji žinojo, kad sekundės tik- 
si, kiekviena priartindama ją prie klaikios, neįsivaizduojamos 
mirties. Meldžiu, Dieve, neleisk man mirti. Tik ne šitaip... tik... 
tik ne šitaip. 

- Padėkit! Padėkit! PADĖKIT! — suriko spigiu balsu, įnir- 
tingai draskydama karsto viršų. Ji plėšė švelnų atlasinį pa- 
mušalą, ilgi sutvarkyti nagai lūžinėjo, oda trūkinėjo, ūmus 
skausmas smelkėsi į plaštakas. Smarvė buvo nepakeliama, 

oras šaltas ir išretėjęs... tai turėjo būti sapnas... turėjo. Tačiau 
skausmas pirštų galiukuose ir po nagais tekantis kraujas nelei- 
do abejoti, kad ji išgyvena košmarą, tokį šlykštų, kad vargu ar 
galima įsivaizduoti. 

Ją smaugė siaubas, ir ji pamanė, kad praranda sąmonę. 
Spardėsi šaukdama visu balsu, susitrenkė kelius ir pėdas, ją 
tampė mėšlungis, nuoga oda trūkinėjo ir kraujavo, o iš akių 
plūdo ašaros. 

— Neleisk man taip numirti, prašau... prašau... neleisk man 
taip numirti... 

Bet tamsa neišsisklaidė. Pažliugęs kūnas po ja nejudėjo, 
yranti mėsa lietė odą, aštrūs kaulai dūrė į nugarą. Ją nukrėtė 
šiurpas ir vos neapsivėmusi ji suriko. 

Jos balsą pranoko šiurpinantis žemių ir akmenų, krintan- 
čių ant šio bjauraus karsto antvožo, aidas. 

— Ne! Ne! 

Ji daužė kumščiais, kol jie pradėjo kraujuoti ir degti, be 
perstojo maldavo ir verkė. 

— Išleiskit mane! Maldauju, meldžiu! 

Kas galėjo taip su ja pasielgti? 

Kodėl... O Dieve, kodėl... Kam ji taip baisiai nusikalto? Ji 
yra daug prisimelavusi, ir tų žmonių veidai, vejami panikos, 
šmėkštelėjo jos pusiau aptemusioje pasąmonėje. Kas galėtų jos 
taip nekęsti, kad šitaip kankintų? Kam ji nusikalto? Kas yra 
toks žiaurus? 

Ji žioptelėjo. Oro jau beveik nelikę. Ji geso. Iš visų jėgų ban- 
dė prisiminti vyrus savo gyvenime, ypač vieną, kuris tikriausiai 
nepamena jos vardo ir kurį ji smarkiai įskaudino. 

Pirsas Ridas. 

Savanos policijos skyriaus detektyvas. 

Garbingas žmogus, bet turintis savo tamsių paslapčių. 

Ne... Ridas taip su ja nepasielgtų, jis nežino, kaip smarkiai 
susipynę jų gyvenimai, jam nerūpi. 

Ją čia įkalino kitas žmogus, kažkoks pabaisa. 

Ji pradėjo virpėti ir verkti. 

- Išleiskit mane! Išleiskit mane! - šaukė raudodama, skau- 
dama gerkle, o jos oda šiurpo vien nuo minties, kad yrantis 
lavonas yra jos guolis. - Meldžiu, maldauju išleisti mane... Aš 
viską padarysiu... viską... maldauju taip nedaryti. 

Ji netgi nežinojo, į ką kreipiasi, o tuo metu ant kapo toliau 
buvo pilamos Žemės ir žvyras. 

Ji aiktelėjo, įtraukdama nelygų, deginantį likusio oro gurkš- 
nį. Jos plaučiai liepsnojo nuo deguonies stygiaus, ir staiga ji pa- 
sijuto silpna. 

Bejėgė. 

Pasmerkta. 

Paskutinį kartą pamėgino išsiveržti iš savo kalėjimo, bet 
nesėkmingai. Ją užgriuvo tamsa, sutriuškindama pasiprieši- 
nimą, išspausdama iš kūno gyvybę, ir jos rankos nusviro prie 
šonų. Čia jos kapas. Amžiams. 

Jai pasirodė, kad virš siaubingos tylos girdi juoką. Labai to- 
limą, bet ji žinojo, kad juokiamasi iš jos. Jis norėjo, kad ji žino- 
tų. Kad išgirstų jį, prieš išleisdama paskutinį atodūsį. 

Kad ir kas su ja taip elgėsi, tai jam teikė malonumą. 


PIRMAS 5KYRIUS 


— Tas šunsnukis vėl kviečia mane į teismą! - Morizeti įlė- 
kė į Rido kabinetą ir nutėškė kažkokius teisinius dokumentus 
ant stalo kampo. - Ar gali patikėti? - paklausė ji, buvo įtūžu- 
si, todėl Vakarų Teksasui būdingas žodžių tęsimas jautėsi dar 
labiau. - Bartas nori trisdešimt procentų sumažinti alimentus 
vaikų išlaikymui! 

Bartas Jelkišas buvo ketvirtas ir paskutinis Silvijos Morizeti 
buvęs vyras ir jos dviejų vaikų tėvas. Kiek Ridas dirba Savanos 
policijos skyriuje, tiek Silvija ir Bartas nesutaria dėl to, kaip jai 
auginti Pricilą ir Tobį. Silvija buvo kieta kaip išdžiūvusi oda ir re- 
tai įstengdavo išlaikyti savo sarkastišką liežuvį už dantų. Ji rūkė, 
gėrė, vairavo, tarsi būtų dalyvusi „Indianapolis 500“ lenktynėse, 
keikėsi kaip jūreivis ir rengėsi taip, tarsi būtų dvidešimties, o 
ne trisdešimt penkerių, bet pirmiausia ji buvo motina. Niekas 
nesunervindavo jos greičiau nei kritika jos vaikų atžvilgiu. 

— Maniau, jis moka laiku. 

— Mokėjo, bet patikėk, tai truko neilgai. Turėjau žinoti. 
Buvo pernelyg gerai, kad būtų tiesa. Po velnių, kodėl vaikinas 
negali būti tėčiu? 

Ji numetė savo didžiulę rankinę ant grindų ir pažvelgė į 
Ridą taip, kad tas iš karto patikėjo, jog visi vyrai Morizeti gy- 
venime yra nevykėliai. Įskaitant jį patį. Morizeti garsėjo kaip 
kieta, žūtbūt vyro darbą padarysianti moteris, greitai užsiplies- 
kianti policininkė, turinti kandų liežuvį, niekam nepataikau- 
jančią nuomonę, jokios kantrybės su „gerais senais berniu- 
kais“ ir nepadorų, kaip ir visų policijoje dirbančių detektyvų, 
žodyną. Ji avėjo gyvačių odos batais, kurie toli sražu netiko 
šiam darbui; turėjo styrančius platinos spalvos plaukus, tarsi 
jos kirpėjas būtų buvęs Bilis Aidolas; ir manieras, kurios kie- 
kvieną maištingą jaunuolį įspėdavo gerai pagalvoti prieš jai 
pasipriešinant. Ridas sulaukdavo daug supratingų žvilgsnių iš 
kitų policininkų, kurie užjausdavo jį dėl nesėkmės partnerių 
loterijoje. Nors jam tai nerūpėjo. Per trumpą laiką, grįžęs į Sa- 
vaną, Ridas išmoko gerbti Silviją Morizeti, nors kartais jam ir 
tekdavo vaikščioti ant pirštų galų. Šį rytą jos veidas buvo be- 
veik karmino spalvos, ir ji atrodė labai įtūžusi. 

— Ar jis gali taip padaryti - sumažinti alimentus? - Ridas 
buvo beatplėšiąs voką, bet padėjo laiškų peilį ant stalo, kuris 
panėšėjo į popierių džiungles. 

- Jei tik ras lepšį teisėją, kuris patikės jo graudžiu „pasigai- 
lėk manęs vargšo numeriu. Gerai, Bartas prarado darbą. Na ir 
kas? Tegu pajudina užpakalį ir susiranda kitą pelningą darbą 
kaip visi normalūs žmonės. Užuot tai padaręs, jis nori suma- 
Žinti man ir vaikams skirtas išmokas, - ji užvertė akis ir išsitie- 
sė visu savo smulkiu kūnu - nuo nunešiotų batų kulniukų iki 
stačių šviesių plaukų. Jai supykus, Vakarų Teksaso akcentas dar 
labiau išryškėdavo, o šįryt ji buvo smarkiai supykusi. - Šuns- 
nukis! Štai kas jis! Tipiškas, užkietėjęs šunsnukis, - ji nuėjo 
prie lango ir pažvelgė į pilką Savanos žiemą. - Jėzau, juk jis 
nemoka mums milijonų. Ir jie yra jo vaikai. Jo vaikai. Tie patys, 

kuriuos jis skundžiasi per mažai matantis! - treptelėjo koja ir 
tyliai nusikeikė. - Man reikia išgerti. 

— Dabar devinta ryto. 

— Kam rūpiė 

Ridas pernelyg nesijaudino. Morizeti garsėjo gebėjimu 
įsiaudrinti, ypač jei reikalas būdavo susijęs su jos vaikais ar 
vienu iš keturių buvusių vyrų. Jos namų negandos dar labiau 
sutvirtino jo įžadą nevesti. Sutuoktiniai yra tikra bėda, o poli- 
cininkams bėdų ir taip užtenka. 

— Ar negali jam pasipriešinti? - Ridas pabaigė atvėsusią 
kavą, suglamžė popierinį puodelį ir išmetė į perpildytą šiukš- 
liadėžę. 

— Galiu, bet tai kainuos. Man reikės prakeikto advokato. 

— Mieste jų apstu. 

- Čia ir bėda. Bartas turi draugę, kuri skolinga jam paslau- 
3, - advokatę draugę. Taigi jis paprašė grąžinti skolą, ir ji pa- 
teikė jam pasiūlymą ar kažką panašaus. Moteris. Ar gali pati- 
kėti? Kur dingo seserystė? Labai norėčiau žinoti. Argi neturėtų 
būti kokio nors moteriško solidarumo, neleidžiančio trypti ki- 
tos moters vaikų alimentų? 

Rido tie žodžiai nė kiek nepaveikė. Kiek jam buvo žinoma, 
Morizeti nepuoselėjo jokių seserysčių. Ji su tokia pat despotiš- 
ka energija trypė ir vyrus, ir moteris. Jis vėl pačiupo laiškų peilį 
ir ėmė plėšti paprastą baltą voką, adresuotą jam į Savanos po- 
licijos skyrių. Adresas buvo parašytas aiškiomis didžiosiomis 
raidėmis: DETEKTYVUI PIRSUI RIDUI. Atgalinis adresas 
atrodė pažįstamas, bet jis neprisiminė, kieno jis. 

— Viskas labai paprasta, - sumurmėjo Morizeti. - Mano 
vaikų ateitis bus nuleista į kanalizaciją, nes prieš keletą metų 
Bartas tos moters šunims užtvėrė tvorą, ir tuo viskas pasaky- 
ta - ji persekioja mano apgailėtiną alimentų čekį, - Morizeti 

akys susiaurėjo. — Juk turi būti įstatymas. Nejau teisėtvarko- 
je dirbantys žmonės, - vartoju šį terminą labai laisvai, - ne- 
turi geresnio užsiėmimo nei teikti kvailus ieškinius ir atimti 
iš mažų vaikų dalį jų tėvo atlyginimo? - ji perbraukė pirštais 
nepaklusnius plaukus, prieš puldama atgal prie stalo pasiim- 
ti savo teisinių dokumentų. Sudribusi ant šalimais stovinčios 
kėdės, ji pridūrė: — Tikriausiai prašysiu viršvalandžių, daug 
viršvalandžių. 

— Tu susitvarkysi. 

- Eik velniop, - iškošė. - Banalybių mažiausiai iš tavęs ti- 
kiuosi, Ridai. Aišku? Taigi susikišk jas. 

Jis susilaikė nenusišypsojęs. 

— Kaip pasakysi. 

— Gerai, - ji atrodė šiek tiek atvėsusi. 

— Kodėl nepateiki Bartui ieškinio dėl didesnės pinigų su- 
mos? Užsipulk jį. 

— Nemanyk, kad apie tai nesvarsčiau, bet, remiantis senu 
priežodžiu, iš ropės kraujo neišspausi. 

Ridas pakėlė į ją akis ir nusišypsojo. 

— Gal ir neišspausi, bet spausti gali būti smagu. 

— Nekalbėkim apie tai. 

— Tu pradėjai, - priminė jai, traukdamas iš voko baltą po- 
pieriaus lapą. 

— Neprimink. Man nesiseka su vyrais, - atsiduso išpūsda- 
ma orą pro nosį. - Jei būčiau išmintinga, tapčiau vienuole. 

- Žinoma, tai padėtų, - nusišaipė Ridas. Jis išlankstė popie- 
riaus lapą. Jame nebuvo nieko, išskyrus kelias eilutes, parašy- 
tas tomis pačiomis tvarkingomis didžiosiomis raidėmis kaip ir 
adresas ant voko. 

VIENAS, DU, 

KELETAS PIRMŲJŲ AUKŲ. 
GIRDĖK JŲ VERKSMĄ, 
KLAUSYK, KAIP JOS MIRŠTA. 


— Kas čia, velniai rautų? - sumurmėjo Ridas. 

Morizeti akimirksniu pašoko ant kojų. Apėjo stalą ir jau 
tyrinėjo akimis paprastą raštelį. 

— Išdaiga? 

— Galimas daiktas, - sumurmėjo jis. 

— Įspėjimas“ 

- Dėl ko? 

— Nežinau. Gal tai nepiktybinis pakvaišėlis arba tikras psi- 
chikos ligonis? — ji susiraukė ir, rodos, teismo dėl vaikų ali- 
mentų sumažinimo rūpesčių kaip nebūta. - Man nepatinka 
žodžiai „klausyk, kaip jie miršta“. O Dieve, kokių tik psichų 
nėra pasaulyje, - ištyrinėjusi spausdintas raides, ji kruopščiai 
apžiūrėjo voką. - Adresuota tiesiogiai tau, - žvelgdama į pašto 
ženklą prisimerkė. - Iš Savanos. Ir atgalinis adresas - miesto 
centras, Aberkorno gatvė... Jėzau, tik už kampo. 

— Kolonijinės kapinės, - prisiminęs ištarė Ridas. 

— Kapinės. Kas iš ten siųstų laišką? 

— Kitas pamišėlis. Šis laiškas yra be galo keistas, - pasakė 
susiraukdamas. - Kas nors perskaitė apie Montgomerių bylą ir 
nori trūktelėti mano grandinę. 

Nuo praeitos vasaros, kai sekė žudiko, norėjusio atkeršy- 
ti Montgomerių šeimai, pėdsakais, Ridas sulaukdavo daug. 
spaudos dėmesio. Tokio perdėto viešumo jis nekentė. Išaiški- 
nęs bylą, Pirsas Ridas staiga tapo didvyriu: jo kaip eksperto 
ieškojo kiti policijos skyriai, niekaip bylos nepamirštantys re- 
porteriai, netgi Atlantos generalinis prokuroras. Nuo to laiko, 

kai buvo sulaikyta Atropė, moteris, ketinusi sunaikinti vieną 
turtingiausių liūdnai pagarsėjusių Savanos šeimų, jo įvaizdis 
buvo pernelyg išpūstas, o asmeninis gyvenimas kišamas po 
didinamuoju stiklu. 

Pastarąjį pusmetį jį citavo, fotografavo ir ėmė interviu taip 
dažnai, kad jam koktu prisiminti. Jis niekada nemėgo būti dė- 
mesio centre, buvo itin uždaras žmogus. Turėjo keletą savo 
demonų, paslapčių, kurių mieliau neviešintų, ir kas jų neturi? 
Ridas mieliau dirbtų savo darbą, netrukdomas šlovės. Jam ne- 
patiko dėmesys, ypač tų reporterių, kuriuos, atrodo, žavėjo jo 
praeitis, kurie stengėsi sužinoti apie jį viską ir papasakoti pa- 
sauliui, kas skatina detektyvą Pirsą Ridą eiti pirmyn. Tarsi jie 
būtų turėję bent mažiausią supratimą. Jis nosine pakėlė laišką 
ir voką, stalčiuje surado plastikinį maišelį. Atsargiai įdėjo į jį 
voką ir laiškelį. 

— Mano manymu, tai niekis, bet negali žinoti. Tegu guli, jei 
kartais pasirodytų, kad tai įkaltis. 

— Koks įkaltis? Kad laisvėje dar vienas pamišėlis? 

— Visuomet yra dar vienas pamišėlis. Pasiliksiu jį dėl viso 
pikto, tada išsiųsiu perspėjimą per vietinę sistemą ir NNIC, jei 
kartais kiti šalies skyriai būtų gavę ką nors panašaus, - Ridas 
pasisuko į kompiuterį ir įėjo į FTB tvarkomą Nacionalinio nu- 
sikaltimų informacijos centro svetainę. - Gal mums pasiseks, - 
pasakė jis Morizeti. - Ta proga pasidarysiu pertrauką ir nueisiu 
į kapines. 

— Tikiesi ką nors rasti? 

— Ne. Tiesą sakant, ne. Bet niekada nežinai, - jis įkišo ran- 
kas į švarko kišenes. - Kaip sakiau, tikriausiai tai niekis. Kas 
nors smaginasi, miglotai grasindamas nuovadai. 

- Ne nuovadai. Šis pamišėlis nusitaikė į tave, - Silvija pasi- 
taisė per petį nešiojamą dėklą. - Einu kartu. 


KITĄ RYTA 17 


Jis nesiginčijo. Tai būtų beprasmiška. Silvija priklausė tai 
policininkų kategorijai, kurie vadovaujasi instinktais ir nepaiso 
taisyklių - ji buvo užsispyrusi moteris, jei nusprendė, neatkal- 
bėsi. Jis įkišo plastikinį maišelį į bylų stalčių. 

Jie išėjo pro šonines duris, žiemos vėjas bloškė šuorą Ri- 
dui į veidą. Gruodžio mėnuo paprastai būna švelnus, bet šįkart 
buvo žvarbu - staigiai atšalę orai Rytų pakrantėje kėlė grėsmę 
pasėliams netgi toli pietuose esančioje Floridoje. Praėję Ko- 
lumbijos aikštę, patraukė tolyn, Morizeti, įveikusi žvarbų vėją, 
pagaliau prisidegė cigaretę. Kolonijinės kapinės, seniausios Sa- 
vanoje, amžinam poilsiui buvo priglaudusios daugiau nei sep- 
tynis šimtus geltonosios karštligės epidemijos devynioliktame 
amžiuje aukų; be to, šioje vietoje praeitais amžiais vyko daug 
dvikovų. Per pilietinį karą, vietos gyventojų vadinamą Šiau- 
rės agresijos karu, generolas Šermanas šiame Savanos centro 
sklype buvo įrengęs stovyklą. Dabar jau belapiai medžiai metė 
šešėlį ir, atrodė, virpėjo vėjyje, o sausi lapai čiuožė takais tarp 
senovinių antkapių ir paminklinių lentų, kur, daugelio žmonių 
manymu, gyveno demonai. 

Ridui visa tai buvo nesąmonės. Ir šįryt ši laidojimo vieta at- 
rodė panaši tiek į parką, tiek į kapines, nors virš galvos plaukė 
tamsūs storapilviai debesys. 

Tarp antkapių klajojo keletas pėsčiųjų ir nė vienas jų ne- 
atrodė įtartinas. Pagyvenusi pora, sunėrusi pirštinėtas rankas, 
skaitė užrašus, trys paaugliai, kurie tikriausiai turėjo būti mo- 
kykloje, rūkė šnibždėdamiesi tarpusavyje, vidutinio amžiaus 
moteris, užsimaukšlinusi slidininko kepuraitę, su kailinukais ir 
vilnonėmis pirštinėmis, vedžiojo puošniu nertiniu apvilktą šu- 
nelį nuolat trūkčiodama pavadėlį, nes šunelis vis bandė apuos- 
tyti kiekvieną seną antkapį. Neatrodė, jog kas būtų tykojęs ir 
stebėjęs, nesimatė išdarkytų kapų ir lėtai pro šalį važiuojančių 

automobilių užtemdytais langais. 

— Nejau neturime geresnio užsiėmimo? — paklausė Silvija ir 
stengdamasi, kad neužgestų cigaretė, stipriai užsitraukė filtro 
galiuką. 

— Tikriausiai turime. 

Vis dėlto Ridas atidžiai nužvelgė išdžiūvusią žolę ir viso- 
kių orų mačiusias paminklines lentas. Jis galvojo apie bylas, 
prie kurių dirba. Viena jų - smurtas šeimoje, aiški ir papras- 
ta. Dvidešimt metų santuokoje gyvenusi žmona nusprendė, 
kad jau gana, ir nelaukdama, kol jai bus įstatyta kita mėlynė 
ar sulaužytas šonkaulis, tiesiu taikymu nušovė miegantį vyrą. 
Jos advokatas tvirtino, kad tai savigyna, o Ridas turėjo įrodyti 
priešingai - tai nebuvo sunku, bet kaip po to gerai jaustis. Kita 
byla buvo meilužių, gėjų - septyniolikmečio ir beveik dvide- 
šimtmečio, - pagrįsta nužudymo ir savižudybės sutartimi. 
Šaulys, jaunesnis iš dviejų, ligoninėje dar kovojo su mirtimi. 
Jei jam pavyks išgyventi, jo lauks kaltinimas žmogžudyste. 
Trečioji, smurto namuose, byla nebuvo tokia aiški. Prieš dvi 
dienas iš Savanos upės buvo ištrauktas kūnas. Asmens tapaty- 
bė nenustatyta, ir mažai kas iš jo likę. Dar vienas neatpažintas 
asmuo. Niekas jos neieškojo, niekas nebuvo pateikęs užklau- 
sos apie dingusią juodaodę moterį, kuri, koronerio manymu, 
turėjo apie trisdešimt metų, pirmąją teigiamą kraujo grupę, 
kruopščiai sutvarkytus dantis ir buvo pagimdžiusi mažiausiai 
vieną vaiką. 

Taip, jis turėjo darbo. Bet žvilgsniu šukuojant kapines, kur 
amžino poilsio atgulė prieš pusantro šimto metų mirę savanie- 
čiai, vietą, apie kurias sklido gandai, esą čia gyvena dvasios, jį 
apėmė baugus jausmas, kad tas kvailas laiškas nėra paskutinis 
jo autoriaus kūrinys. 

Vienas, du, keletas pirmyjų aukų. Girdėk jų verksmą, klau- 
syk, kaip jos miršta. 

Po velnių, ką tai reiškia? 
Nėra abejonės, kad netrukus jis sužinos. 


— Aš jį mačiau, - susijaudinęs tvirtino Bilis Dinas Delakrua. 
Nuo šalto vėjo spuogai ant jo berniukiško veido buvo dar rau- 
donesni. Penkiolikos jis šaudė iš pistoleto. - Tas elnias nubėgo į 
kalvą. Bet jis toli nepaspruks. Aš į jį pataikiau, tikrai pataikiau, 
jis netrukus kris. Mačiau, kaip šmėkštelėjo jo balta uodegytė, 
Presai! - Bilis Dinas skuodė kiek įkabindamas, šuoliavo atžaly- 
nu lengvu bėgiko žingsniu, o didžiaausis jo tėčio šuo lėkė šalia. 

Preskotas Džounsas, Bilio antros eilės pusbrolis, puse metų 
vyresnis ir dvidešimt penkiais ar trisdešimt kilogramų sunkes- 
nis, stengėsi neatsilikti. Uogų virkščios kibo už senų džinsų, 
plėšė audinį, o šakos draskė veidą ir vos nenutraukė akinių, 
kai jis bėgo vingiuotais Lokių upokšnio krantais paskui elnio 
pėdsakus. Meškėnas, stebeilydamas iš po savo tamsios kaukės, 
skubiai pasitraukė iš kelio, gilyn už paparčių. Virš galvos lėtai 
ratus suko vanagas. 

Pasiekęs kalvos viršūnę Preskotas vos gaudė kvapą, išpiltas 
prakaito po medžioklės švarku ir senais tėčio apatiniais balti- 
niais. Bilio Dino, nuo galvos iki kojų apsirengusio maskuojama 
uniforma, niekur nebuvo matyti. Jo bjauraus šuns raudonu ap- 
siaustu taip pat. 

- Šunsnukis, - sumurmėjo Preskotas, sunkiai alsuoda- 
mas. Kartais Bilis Dinas, palikdamas jį, elgiasi kaip šunsnukis. 
Svarstė, ar Bilis smarkiai sužeidė elnią, o gal kulka tik įbrėžė, ir 
dabar jie vaikysis sužeistą žvėrį daugybę kilometrų. 

Preskotas pastebėjo raudonas dėmes ant išdžiūvusios žolės 
netoli tako, ir to užteko, kad jis pakeistų nuomonę ir patikė- 
tų, jog elnias sužeistas sunkiai. Gerai. Jis ilgiau neištvertų tokio 

greito lėkimo per sąžalynus. Tiesą sakant, Preskotui medžio- 
klėje patiko viskas, išskyrus grobio vaikymąsi. Jam, kaip bet ku- 
riam kitam vaikinui, buvo smagu nušauti voverę, elnią ar lapę. 
Jis netgi fantazavo, jog kada nors nušaus lokį ar aligatorių ir 
padarys jo iškamšą, tačiau medžioklė yra sunkus darbas, o jam 
labiau patiko alus, žolytė ir retsykiais šiek tiek metamfetami- 
no - visa tai buvo neatskiriama medžioklės dalis. Jam patiko 
stovyklauti, pasakoti išgalvotas istorijas apie kekšes ir stambių 
žvėrių medžioklę, na ir svaigintis. Pati medžioklė, kai reikia 
sekti žvėrį, nušauti jį, išdarinėti ir tempti, jam buvo tarsi rakštis. 

— Ei! Čionai, Presai! Paskubėk. Kitoje kalno pusėje... Ko- 
kio velnio? - Bilio balsas sklido iš giliai šešėlyje paskendusios 
įdubos. Preskotas, eidamas užžėlusiu taku į garso pusę, ant pa- 
linkusios žolės ir susiraičiusių lapų pastebėjo dar keletą šviežio 
kraujo dėmių. Jis leidosi žemyn pro aukštas pušis ir žemaūgius 
ąžuolus. Takas buvo status, įsirėžęs į uolos šoną ir gana skar- 
dingas, ir jo medžioklės batai kartą ar du slystelėjo. Preskoto 
širdis daužėsi. Prakaituota ranka laikydamas tėčio medžiokli- 
nį šautuvą, virpėjo iš baimės, kad nenukristų nuo uolos. Visą 
kelią jis matė kraujo dėmes. Gal Bilis ir nemelavo. Berniukas 
garsėjo kaip nepataisomas melagis, bet tai nereiškė, kad jis ne- 
galėjo pataikyti baltauodegiui į gyvybiškai svarbų organą. 

Preskotas brovėsi per jaunų medelių tankmę, kol pasiekė 
mažą negyvos žolės lopinėlį, šešėlio dengiamą proskyną tam- 
siame tarpeklyje. Kalvoto miško proskynoje saulė pasirodyda- 
vo labai retai. 

Bilis Dinas stovėjo šalia medžio apanglėjusia žieve - į jį 
buvo trenkęs žaibas. Prieš nudžiūvusį medį ir Bilį Diną pūp- 
sojo kauburys. Iš pradžių Preskotas pamanė, kad tai negyvas 
elnias, bet priėjęs arčiau suprato klydęs. Smarkiai klydęs. Bi- 
lis Dinas nervingai kasėsi veidą, stebeilydamas į dviejų ar trijų 

metrų ilgio ir daugiau nei pusės metro pločio žemių ir akmenų 
krūvą. Bilio tėčio senasis šuo inkšdamas bėgiojo aplink tvar- 
kingai sukrautą kauburį. 

— Kas čia? Ką radai? - Preskotas paklausė ir pastebėjo, kad 
rudas šuo laiko pakėlęs snukį prieš vėją. 

— Tai kapas. 

— Ką čia kalbi? 

- Kapas, seni. Žiūrėk. Kaip tik žmogaus. 

— Negali būti. | 

Tačiau kai Preskotas sunkiai kvėpuodamas priėjo artyn, 
pamatė, kad Bilis Dinas teisus. 

Šuo unkštė, jo kailio šeriai virpėjo. 

Preskotui tai nepatiko. Kapas miške, netoli Kraujo kalno. 
Ne, jam tai visai nepatiko. 

— Kaip manai, ką turėtume daryti? 

— Nežinau. 

— Atkasti? 

- Gal, - Bilis Dinas bakstelėjo į minkštos žemės kauburį 
šautuvo vamzdžiu; jei tėvelis sučiuptų jį taip darant, gyvam nu- 


dirtų odą. 

Šuo ir toliau elgėsi keistai. Nervingai. Cypė ir žvelgė per 
proskyną tolyn. 

- Velnias. 

— Kas? 


Bilis Dinas pasilenkė. 

— Čia kažkas yra. Žiedas... Po velnių, tai vestuvinis žiedas, — 
jis dar labiau pasilenkė ir pakėlė brangakmeniais inkrustuotą 
auksinį vestuvinį žiedą. Bilis nuvalė jį į kelnes, ir deimantas, 
velniškai didelis, sumirgėjo menkoje šviesoje. Aplink suspin- 
do mažesni raudoni brangakmeniai, ir šuo nervingai suinkš- 
tė. - Jėzau. Tik pažiūrėk, koks didelis. Turi būti vertingas, — 

Paklausyk: „Barbarai. Amžina meilė.“ Ir data. 

— Kieno jis? 

— Kažkokios Barbaros. 

— Dėkui! Aš tiek žinau, - kartais Bilis Dinas būna toks bu- 
kas. Gal jis ir bėga kaip antilopė, bet, Preskoto supratimu, iš- 
mintimi nesiskiria nuo savo tėvelio negrynakraujų šunų. - Bet 
kokia Barbara? Ir kodėl žiedas čia? 

— Kam rūpi? Blogai. Dėl įrašo tikriausiai jis nėra toks ver- 
tingas. 

— Taigi? Juk negalvoji jo vogti. 

Bet Preskotas žinojo. Bilis Dinas nevengė vogti - ne todėl, 
kad buvo blogas, tik vargšas, ir jam iki gyvo kaulo buvo įgrisę 
niekada nieko neturėti. Šuo tyliai suurzgė. Nuleido galvą. Pres- 
kotas pamatė, kaip pasišiaušė jo rusvi gaurai. 

— Aš nieko nevagiu. Aš jį radau. Taškas, - Bilis įsikišo žiedą 
į kišenę ir, nespėjus Preskotui nieko pasakyti, džiaugsmingai 
sušuko: - Žiūrėk. Tik jau nesakyk, kad šiandien man nėra lai- 
minga diena. Ten elnias! Po šimts! Pažvelk, ragai su keturiais 
smaigaliais! 

Matyt, elnias suklupo ir išleido paskutinį kvapą už dviejų 
gumbuotų ąžuolų. Bilis Dinas pabaksnojo jį norėdamas įsiti- 
kinti, kad jis iš tiesų negyvas, ir patenkintas jau ruošėsi išsi- 
traukti peilį, bet Preskotas nė nekrustelėjo. Jis pajuto ledinį šal- 
tį. Šiurpas perbėgo nugara nuo galvos iki uodegikaulio, ir nei 
vėjo gūsiai, nei švilpimas įduboje čia buvo niekuo dėti. 

Ne, tai buvo kažkas daugiau. 

Jausmas, perspėjantis apie pavojų. 

Kaip ir šuo Rudis. 

Preskotas prisimerkęs žvilgtelėjo per petį pro murzinus 
akinių stiklus. 

Ar kas nors juos stebi? 

Demono akys, stebeilijančios pro tamsią lapiją šalia seno ir 
apžėlusio miško darbų kelio? 

Kodėl tas prakeiktas šuo ir toliau atidžiai stebi tamsiausią 
miško dalį? 

Preskoto burnoje išdžiūvo seilės. Jis netikėtai užsinorėjo 
šlapintis. Labai užsinorėjo. 

— Manau, būtų geriausia iš čia dingti. 

— Kodėl? - Bilis Dinas jau buvo priklaupęs ant vieno kelio 
ir pjovė elnio pilvą nuo krūtinkaulio iki lyties organų. 

Šuo vėl suurzgė. 

Tyliai. 

Įspėjimas. 

- Turiu išdarinėti elnią, - pasakė Bilis, - tada atkasim kapą. 

— Ką? Nieku gyvu! 

- Ei, gal rasim daugiau brangenybių. 

— Gal turėtume pranešti policijai. 

— Kodėl? 

— Todėl, kad čia yra kažkas blogo, - sušnibždėjo Presko- 
tas, nervingai žvelgdamas į kitą proskynos pusę, į tankius ir 
tamsius brūzgynus. Šuo iššiepė dantis ir pradėjo sukti ratus, 
neatitraukdamas akių nuo niūrių medžių. Preskotui net širdis 
apsivertė. - Čia yra kažkas, su kuo geriau neprasidėti. 

— Kalbėk už save. Niekur neketinu eiti, kol neišmėsinėsiu 
šito Žvėrpalaikio, neatkasiu kapo ir nepažiūrėsiu, kas ten. Gal 
ten yra daugiau brangakmenių - gal koks lobis. 

— Kodėl jis turėtų ten būti? 

— Kas žino? - Bilis Dinas atsilošė ant nunešiotų batų kulnų 
ir, primerkęs vieną akį, tarsi norėdamas geriau matyti, pažvelgė 
į dangų. 

Tamsūs debesys sujudėjo. Pranašiškas ženklas, jei tokių 
apskritai būna. 

Tačiau Bilis galvojo kitaip. 

- Manau, Dievas atlygina man už visus tuos kartus, kai 
buvo pašikęs, - Bilis grįžo prie darbo. Jis jau buvo įpjovęs elnio 
odą, stengdamasis nepradurti vidurių. Žarnos išsirito ant že- 
mės kaip blizgantis gniutulas. - Žinau, žinau, kad neturėčiau 
taip kalbėti apie Viešpatį, bet jis niekada man nėra padėjęs. Iki 
šios akimirkos. Manau, galiausiai jis bando ištaisyti klaidą, - 
susikūprinęs Bilis stengėsi atpjauti ir pašalinti elnio žarnyną. 

— Aš taip nemanau, - nesutiko Preskotas iš baimės pašiur- 
pusia oda, o užsispyręs Bilis dirbo toliau. - Eime, Bili Dinai. 
Turim dingti iš čia. Tuoj pat. 

— Aš nepaliksiu laimikio. Ir atkasiu tą prakeiktą kapą. Kas 
tave apsėdo? - Bilis atsistojo ir pasisuko, kairėje rankoje vis dar 
laikydamas medžioklinį peilį, o nuo jo ašmenų per pirštus lašė- 
jo kraujas. Kai jis pažvelgė į savo pusbrolį, jo veido oda atrodė 
dar margesnė nei įprastai. - Bijai, tiesa? Jėzau Kristau, - jo bal- 
se girdėjosi pasišlykštėjimas. Bilio akys pakrypo į tamsų miš- 
ką. - Kas yra? Ką pamatei? 

— Nieko. Nieko nepamačiau, bet tai nereiškia, kad ten nie- 
ko nėra, - Preskotas pastebėjo kažką judant, slenkant šešėliu ir 
dar nenatūraliai vėjyje plazdančius lapus. Šuo urzgė gana tyliai 
ir viskas atrodė nežemiška. - Eime, - įsakė Preskotas ir pasilei- 
do taku atgal. - Metas dingti, - šūktelėjo per petį. - Tuoj pat! - 
jis nestabtelėjo įsitikinti, ar Bilis Dinas bėga iš paskos, tik iš 
visų jėgų leidosi taku aukštyn. Šuo praskriejo pro jį, pabrukęs 
uodegą tarp kojų. 

Po velnių, geriau jau Bilis Dinas sektų iš paskos. Nei elnias, 
nei žiedas neverti susidurti su neabejotinu blogiu, kurį Presko- 
tas pajuto tvyrant šioje miško tankmėje. Takas buvo status, jo 
pėdos netvirtos, plaučiai grasino pasiduoti, neatlaikydami tan- 
kaus kvėpavimo, nuo kurio aprasojo akiniai. Prakaitas tekėjo 

veidu, į akis, už apykaklės. Dieve, meldžiu, padėk man išeiti iš 
čia gyvam ir nekaltink manęs dėl Bilio Dino elgesio. Jis kvailys. 
Dieve, meldžiu... Jam užkliuvo koja ties tako išsišakojimu už 
staigaus posūkio, plaučiai degė, širdis pasiutusiai daužėsi. Jis pa- 
suko teisingu keliu. Bet ar tikrai? Ar jis prabėgo skilusį ąžuolą... 

Kažkas sujudėjo... sukrutėjo pro medžius besiskverbian- 
čioje blausioje šviesoje. Jėzau! Kad ir kas tai buvo, nuslinko 
pomiškiu. Žmogus? Tamsi figūra. Vyras? Ar paties Šėtono 
įsikūnijimas? Preskotui sustingo širdis. Jis grįžtelėjo pernelyg 
staigiai ir išsisuko kulkšnį. 

Skausmas pervėrė koją. 

Velnias! Preskotas suklykė, tada prikando liežuvį. Nenorė- 
jo, kad jį rastų Liuciferis. 

Bėk! Tuoj pat! 

Reikėjo slėptis. Jis pasileido bėgti. Aukštyn. Žemyn. Ten, 
kur vedė takas, o skausmas kojoje varstė visą kūną. 

Negalvok apie skausmą. Negalvok apie Bilį Diną. Tik bėk. 
Greičiau! 

Akimirksniu susiliejo miškas, paparčiai, nevienodo aukš- 
čio medžiai ir krūmai. 

Priekyje išgąstingai ir skausmingai amtelėjo šuo. Tas garsas 
nuaidėjo kanjonuose. 

Ir vėl stojo tyla. 

Mirtina, tuščia tyla. 

O Dieve. Didesnės baimės Preskotas niekada nebuvo patyręs. 

Jis sustingo, o čiurną vėrė beprotiškas skausmas. Jis stengė- 
si nors ką įžiūrėti per aprasojusius, nešvarius lęšius. Kur šuo? 
Kur, po velnių, yra šuo? Ir tamsi figūra? Po šimts, kur dingo tas 
velnias? O gal tai buvo tik jo vaizduotė. Taip, teisingai. Priete- 
mos paūksmėje žaismas? Ir kur buvo ta juoda figūra? Arčiau 
viršūnės, o gal jį patį suglumino staigūs tako posūkiai ir atsiša- 
kojimai? Galva nedirbo ir jis vos galėjo kvėpuoti. 

O Dieve, o Dieve, o Dieve! 

Jam reikia nešdintis! | 

Giliai bate tvinkčiojo kulkšnis. Kūnu žliaugė prakaitas. Jis 
buvo pusiau aklas. Kalno viršūnė atrodė už šimtų metrų, o prie 
tako prisišliejęs tarpeklis - gili tamsi praraja. Kaip jis iš čia iš- 
sikrapštys? Kodėl jis nėjo tuo senu miško darbų keliu? Jei tik 
Bilis Dinas pasirodytų ir jam padėtų... 

Trakšt! 

Kažkur šalimais lūžo šaka. : 

Jis sustingo. 

Pulsas tvinkčiojo ausyse. 

Dieve, padėk man. 

Baimė pervėrė širdį. 

Ar jis kažką išgirdo už nugaros? Žingsnius ant sausų lapų 
paklotės? 

Preskotas pasisuko. 

Ir vėl per greitai. 

Skausmas pervėrė čiurną, ir ji pakrypo. 

Jam slystant nuo tarpeklio krašto, iš po kojų ėmė riedė- 
ti akmenukai. Paklaikęs sumojavo rankomis, bet jau buvo per 
vėlu. Jis prarado ir taip netvirtą kojų atramą. Šaukdamas ėmė 
grabaliotis ore ir prieš krisdamas atbulas, stačia galva į bedugnę, 
dar spėjo tarp medžių pamatyti neryškų aukšto vyro siluetą. 


ANTRAS SKYRIUS 


— Nagi, Nike, sutik. Eime kur nors išgerti, - Trina Buden 
stabtelėjo prie Nikės Džilet darbo vietos, išsitiesdama per jų 
stalus skiriančią pertvarą visu savo modelio lieknumo kūnu, 
aprengtu juodai. - Juk žinai, kaip sakoma: „Darbas - ne vilkas, 
į mišką nepabėgs.“ 

- Esu girdėjusi. Bet nežinau, kas taip sako ir tikriausiai jam 
nerūpi sumokėti už nuomą, - ji pakėlė akis į Triną. - Beje, jei 
nepastebėjai, nėra čia nei vilko, nei miško. 

— Detalės, detalės, - Trina žybtelėjo tamsiomis akimis ir 
nusišypsojo, parodydama baltus, neįprastai kreivus dantis. Ji 
krestelėjo riešą, ir sužvilgėjo suskambėjo pusė tuzino varinių 
apyrankių. - Kokią temą narplioji, jeigu jau esi taip įsigilinu- 
si? Kiek žinau, rašei apie biudžeto apkarpymą mokyklose, - ji 
pliaukštelėjo liežuviu. - Be galo įdomi tema. 

— Gerai jau, gerai, aiškiai pasakei, - Nikė atsistūmė kėde 
toliau nuo kompiuterio, tikėdamasi, kad Trina nespėjo žvilg- 
telėti į jos parašytą tekstą, kuris nebuvo susijęs nei su pinigais, 
nei su biudžeto apkarpymu, nei su visuomenės protestu dėl 

mažo mokyklų finansavimo. Ji vėl rašė apie nusikaltimą - prieš 
dvi dienas upėje buvo rastas moters kūnas. Tiesą sakant, tai 
nebuvo jos straipsnis. Normas Mecgeras gavo tą užduotį, bet 
Nikė negalėjo tverti savam kaily. Nusikaltimai ją traukė. Visa- 
da traukė, ir tai visai nebuvo susiję su faktu, kad jos tėvas yra 
teisėjas Ronaldas Džiletas, vadinamas Didžiuoju Ronu. Ji su- 
siraukė pagalvojusi apie tėvą, tada žvilgtelėjo į Triną. - Gerai, 
susitinkam. Kada ir kur? 

— Apie septintą išgerti ir užkąsti vyninėje „Tiltai“. Ten bus 
Eimė ir Deina. Mes švęsim Eimės skyrybas ir Deinos sužadė- 
tuves - du romantikos kraštutinumus. 

— Regis, bus smagu, - sarkastiškai sumurmėjo Nikė. 

— Na, supranti, kodėl mums reikia daugiau žmonių. Ti- 
kiuosi, prie mūsų prisidės Nedas, Karlas ir Džoana, - tuomet 
jau būtų vakarėlis. Eimei sunku džiaugtis Deinos sužadėtuvė- 
mis, bet Deina nori švęsti. 

— Nors jau buvo ištekėjusi du kartus? 

- Žinai, kaip sakoma... 

— Taip, trečias kartas nemeluoja. Šiandien tu barstai išmin- 
ties perlus, tiesa? 

— Kaip visada, - suskambo Trinos telefonas ir ji užvertė 
akis, o vaizdas Nikės kompiuterio ekrane staiga pasikeitė. 

- Prakeikta dėžė, - sumurmėjo Nikė. - Maniau, Kevinas 
ruošėsi jį taisyti. - Kevinas Diteris yra redaktoriaus sūnėnas, 
nuotolinių studijų studentas ir elektronikos žinovas, jo darbas 
„Sargybinio“ laikraščio redakcijoje buvo užtikrinti elektroni- 
kos prietaisų veikimą. Jis buvo vienišius, laidantis keistus juo- 
kelius ir dažniausiai tūnantis atokiau nuo kitų. O tai palaima. Ji 
karštligiškai spustelėjo išėjimo klavišą, tada perkrovė kompiu- 
terį ir jis atgijo. 

- Kevinas buvo užsukęs. 

— Ar ką nors darė kompiuteriui? 

- Atleisk, buvau užsiėmusi. Nepastebėjau. 

— Nuostabu, - irzliai sumurmėjo Nikė. Jai nepatiko Kevi- 
nas, bet pakentė jį, nes šis išmanė apie kompiuterius. Tikrai ne 
dėl jo humoro jausmo. - Prisiekiu, jis sugadina daugiau, nei 
pataiso. Prakeikimas. 

Trina skubiai papurtė galvą, - tai buvo perspėjimas ir Nikė 
suprato. Akies krašteliu Nikė pastebėjo už kabyklos pasislėpusį 
Keviną; jo ausinės buvo įkištos į kasetinį grotuvą. Tikriausiai 
negirdėjo, ką ji sakė, o jei ir girdėjo, turėtų žinoti, kad jam de- 
rėtų taisyti, o ne gadinti daiktus. Ir kodėl jis su ausinėmis? Jei 
Tomas Finkas pamatytų ką nors kitą su ausinėmis darbe, tas 
darbuotojas išlėktų akimirksniu. 

— Pasakysiu jam, kad nelįstų prie mano įrangos, kai manęs 
nėra, - pareiškė Nikė. 

- Taip, žinoma, - Trinos telefonas suskambo trečią kartą. — 
Pareiga šaukia, - stumtelėjusi kėdę į savo darbo vietą, ji atsilie- 
pė: — „Savanos sargybinis, Žmogiškųjų išteklių skyrius. Trina 
klauso. 

Nikė su kėde privažiavo arčiau kompiuterio monitoriaus. 
Ji naršė po internetą, ieškodama informacijos apie neatpažintą 
auką, kurią rado pririštą prie sunkių štangų upės dugne. Na- 
rai aptiko jos palaikus ir iškvietė policiją. Už tardymą buvo at- 
sakingas detektyvas Pirsas Ridas. Kaip įprastai jis pasakė, kad 
nebus „jokių komentarų“ apie šį įvykį, ir nors ji dar skambino 
jam ne kartą, iš tyrėjo atsiskyrėlio nieko neišpešė. 

Ji spragtelėjo pele ant Rido nuotraukos. Jis atrodė kaip iš 
Marlboro cigarečių reklamos. Aukštas ir stuomeningas, griež- 
tų bruožų, bet gražaus veido ir akių, pro kurias beveik niekas 
nepraslysdavo. Nikė išsiaiškino, kad jis vienišas, ir pasižadėjo, 
kuo daugiau apie jį sužinoti, įskaitant jo šeiminį statusą. 

Nikė sužinojo, kad anksčiau, daugiau nei prieš dvylika 
metų, jis trumpai dirbo Savanos policijos skyriuje, paskui per- 
sikėlė į Vakarų pakrantę ir įsiliejo į San Fransisko policijos sky- 
riaus gretas, ten galiausiai tapo tyrėju. 

Nuo to laiko jo praeitis buvo miglota, bet iš to, ką jai pavy- 
ko sužinoti, paaiškėjo, kad Ridas buvo patekęs į bėdą. Į didelę 
bėdą. Jam buvo pavesta stebėti vienos moters butą, bet ta mo- 
teris buvo nužudyta. Nikei pavyko išsiaiškinti, kad Ridas matė 
žmogžudystę, bet nesugebėjo išgelbėti moters ir sučiupti Žu- 
diko. Detektyvas gavo papeikimą, bet ženkliukas iš jo nebuvo 
atimtas. Vis dėlto jis atsistatydino ir grįžo į Savaną. 

Visa kita, kaip sakoma, buvo istorija. Montgomerių žmog- 
žudysčių pavadinimu. 

Iš sandėlio perdarytame biurų pastate pro palubėje įtaisy- 
tus garsiakalbius sklido lengva muzika, o ji barbeno pieštuku į 
stalą ir rūsčiai žvelgė į Pirso Rido nuotrauką, darytą prieš try- 
lika metų, kai jis dar buvo skaistaveidis Savanos policininkas. 
Baigiantis trečią dešimtį, rimtas, vos ne veriamu žvilgsniu žiū- 
rėjo į kamerą. Ji klausė savęs, kas šį žmogų veda į priekį. Kodėl 
išrovė save su šaknimis ir persikėlė į Kaliforniją, kad po dau- 
giau nei dešimtmečio grįžtų atgal? Kodėl nesusituokęs? Kodėl 
neturi vaikų? 

Ji norėtų parašyti apie Ridą ir svarstė, kaip pateikti šią temą, 
kad redaktorius ja patikėtų? Gal rašyti apie mitais apipintą 
Žmogų, asmeniškai pažvelgti į vieną Savanos geriausiųjų... 

Suskambėjo telefonas ir nutraukė jos mintis apie nepagau- 
namą detektyvą. 

— „Savanos sargybinis, — ištarė ji negalvodama, sutelkusi 
dėmesį į skambintoją. - Nikė Džilet. 

- Labas, Nike. Čia daktarė Frensis iš Savanos mokyklų val- 
dybos. Skambinote? 

— Taip, skambinau, - skubiai patvirtino Nikė, ir prieš akis 
jai stojo moteris - aukšta, įspūdinga, visada tvarkingai susi- 
šukavusi, sėkmės lydima afroamerikietė, kuri, būdama ketu- 
riasdešimt dvejų, eina aukštas pareigas savo gimtojo miesto 
valdžioje. - Dėkui, kad atskambinote. Norėčiau paimti iš jūsų 
interviu apie paskutinį biudžeto apkarpymą, - tarė Nikė ir, pe- 
timi prispaudusi ragelį prie ausies, kompiuteryje surado savo 
pastabas. - Sklinda gandai, kad bus uždarytos kelios mažesnės 
pradžios mokyklos. 

— Laikinai. Mes mieliau vadintume tai sujungimu. Tarkim, 
visų naudai sujungtume dvi ar tris mokyklas. Taip labiau at- 
siskleistų talentai, mokiniai susitiktų su įvairiais mokytojais, 
būtų praplėsta jų ugdymo patirtis. 

— Ir jie būtų vežami iš savo paprastai skurdesnių rajonų į 
kitą miesto galą? 

— Jų pačių naudai, - lygiu ir švelniu balsu atrėmė daktarė 
Frensis. Ji buvo savanietė ir kalbėjo subtiliu, rafinuotu akcen- 
tu. Kadaise ji irgi buvo vargšė mergaitė, bet prasiskynė kelią 
mokydamasi, išsirūpino stipendijas, pašalpas ir darbo studi- 
jų programas. Tai leido jai baigti aukštąją mokyklą ir įstoti 
į doktorantūrą, o jos vieniša motina dirbo dviejuose nekva- 
lifikuotuose darbuose ir augino šešis vaikus. Daktarė Frensis 
buvo amerikietiškos svajonės įkūnijimas, filantropė, nė karto 
netekėjusi ir bevaikė; sykiu ji buvo didelio įžvalgumo mote- 
ris, kuriai, atrodė, rūpi visi Savanos vaikai. Tad kodėl Nikę 
kankino nuojauta, kad ji yra parsidavėlė? Daktarė Frensis 
padrikai kalbėjo apie mokinių ir bendruomenės poreikius, o 
Nikė užsirašinėjo, stengdamasi nugalėti savo cinizmą. Gal ši 
moteris išties tiki savo paistalais. Ir gal tai ne paistalai. Jeigu 
jie uždaro mokyklą, kurią tu kadaise lankei, dar nereiškia, kad 
tai yra blogai. 

Nikė klausėsi spragsėdama tušinuku, galiausiai sutarė susi- 
tikti su daktare Frensis į savaitės pabaigą ir padėjo ragelį galvo- 
dama, kad tai nėra Pulicerio premijos verta medžiaga, netgi ne 
viena iš mėgstamų jos temų, bet gali praversti ir tikrai naudinga 
ją nušviesti. Ne, ji nešvystelės atskira eilute didesniame laikraš- 
tyje ir negarantuos Nikei Džilet darbo vietos New York Times, 
Chicago Tribune ar San Francisco Herald laikraščiuose, bet leis 
apmokėti mėnesio sąskaitas, be to, galbūt ji ką nors sužinos. 

Galbūt. 

Tačiau ji nepaliks ramybėje iš upės ištrauktos neatpažintos 
aukos ir neatsisakys minties parašyti straipsnį apie detektyvą 
Pirsą Ridą. Ne, ten kažkas yra, kažkas įdomaus. Ji tai jaučia. Be- 
lieka sužinoti kas. Taigi jai reikia paimti interviu iš Rido, kaip 
nors prie jo priartėti. 

O tai yra tas pats, kas susidraugauti su dygliakiaule. Šis vy- 
ras šiurkštus, irzlus ir kartais velniškai nemandagus. Tikriau- 
siai dėl šios priežasties ji negalėjo atsisakyti minties parašyti 
apie jį. Jis buvo iššūkis. Nikė Džilet niekada nėra atsisakiusi 
iššūkio. Niekada. Tik jau ne garbingojo Rono Džileto dukra. 

Kaip nors, kokiais nors būdais Nikė iššniukštinės viską, ką 
galima sužinoti apie detektyvą Pirsą Ridą. Gal tai bus nuobodu, 
neįdomu. Gal Ridas pasirodys toks pat patrauklus kaip dvo- 
kianti sportinė kojinė. Ji nusišypsojo. Nieku gyvu. Jautė, kad 
aplink šį nepagaunamą policininką rezgasi istorija. Tereikia ją 
atskleisti, kad ir po kiek sluoksnių Ridas ją slėptų. 


Iš tarpeklio dugno, triukšmingai besisukant rotoriams, at- 
siplėšė gelbėtojų sraigtasparnis. Sukėlęs žiemiško oro šuorą, jis 
pakilo virš miškingų uolų ir pranyko už kalvos. Stovėdamas 
ant tako pusiaukelėje į statų skardį, detektyvas Deivis Makfis 

įsmeigė žvilgsnį į priešais drebantį berniuką. Vaikas buvo vel- 
niškai išsigandęs, ir tai buvo aišku, bet Makfis nežinojo, ar vy- 
resnis berniukas išgyvens. 

Apklausą perėmė Makfio partneris Badas Elisas. 

— Pakartokime dar kartą, Bili Dinai. Jūs medžiojote ir kaž- 
kas išgąsdino tavo draugą. 

— Mano pusbrolį... antros eilės pusbrolį. 

— Preskotą Džounsą? 

— Taip. Mudu dažnai leidžiame laiką kartu. 

— Dabar ne medžioklės sezonas. 

- Taip, - spuoguotam vaikui užteko proto nudelbti akis Že- 
myn ir imti kojos nykščiu rausti minkštą žemę. 

Pasirodo, Džounsas kartu su pusbroliu persekiojo elnią, 
nusekė sužeistą žvėrį į tarpeklį, užkliuvo už kapą primenančio 
kauburio, ir kažkas jį ten išgąsdino. Iš baimės pametęs galvą, 
jis puolė ropštis į kalvą su Bilio Dino šunimi; kai Bilis Dinas 
užkopė į šią vietą, rado pusbrolį ties staigiu posūkiu nukritusį 
į stačią bedugnę. 

Džounsui nuo smūgio į žemę skilo kaukolė, lūžo trys šon- 
kauliai ir sutrupėjo dešinys dilbis. Be to, jis smarkiai nusibroz- 
dino veidą ir sudaužė akinius. Greitosios pagalbos gydytojas 
sraigtasparnyje nuogąstavo, kad vaikui galėjo trūkti blužnis ar 
būti kitų vidinių sužalojimų, ką jau kalbėti apie smegenų su- 
trenkimą. Makfis negalėjo pasakyti, ar vyresnysis berniukas 
nebuvo nustumtas. Gal berniukai susibarė, gal paprasčiausiai 
išdykavo, bet nežinia kaip Preskotas Džounsas atsidūrė pen- 
kiolika metrų žemiau ir smarkiai susitrenkė. 

Elisas paklausė: 

— Tu vijaisi jį į kalną? 

— Ne, pone. Aš sekiau paskui jį ir senąjį Rudį, trauk devy- 
nios tą šunėką. Pasiekęs šią vietą, pamačiau jį ten, apačioje, - jis 

parodė nuo stataus šlaito žemyn į mišką apačioje. - Negalėjau 
prie jo nusileisti, todėl nubėgau prie pikapo. Ten yra jo tėčio 
mobilusis telefonas; turėjau pavažiuoti pusantro kilometro, kol 
atsirado ryšys, ir tada iš karto paskambinau jums. Taip viskas ir 
buvo. Prisiekiu, - vaiko dantys barškėjo nuo šalčio ar iš baimės, 
o gal nuo vieno ir kito. 

- Ir tarpeklio dugne radote kapą? - paklausė Elisas. 

- Taip, pone, - Bilis Dinas linktelėjo taip smarkiai, kad jo ne- 
švarių šviesių plaukų garbana šoktelėjo ir nukrito tarp antakių. 

— Nagi, pažiūrėkim, - Elisas pažvelgė į Maktį, ir juodu nu- 
sekė paskui berniuką taku žemyn, kur vienoje proskynos pu- 
sėje gulėjo išdarinėtas elnias; jo viduriai buvo išversti ant že- 
mės, o šalimais, kaip vaikas ir buvo prisiekęs, pūpsojo, - norite 
tikėkite, norite ne, - ką tik supiltas į kapą panašus kauburys. 
Maktfiui visa tai nepatiko. Jis išsitraukė dėžutę ir įsikišo tabako 
žiupsnelį prie dantenų. Po šimts, kas slypi po tuo kauburiu? 
Gal dar vienas nudobtas elnias. Gal nieko. Gal šiukšlės... nors 
paprastai šiukšlės paliekamos nerūpestingai išmėtytos. Tai 
buvo užkasta duobė, bet žemė nebuvo pridengta nei lapais, nei 
šakomis, norint paslėpti. Be to, kapas, - jei tai kapas, - buvo 
iškastas giliame tarpeklyje ir, kad ir kas čia būtų ką užkasęs, 
paliko jį ant akių kiekvienam einančiam pro šalį. 

Keista. Velniškai keista. 

— Pažiūrėkim, kas viduje, - pasakė Elisui. 

— Ar neturėtume iškviesti šerifo? Gal mums reikia nusikal- 
timo vietą tiriančio padalinio. 

— Kokį nusikaltimą? - paklausė Makfis. - Kas žino, kas ten 
viduje. Jei atkasę nieko nerasim, kas tuomet? Būsim tuščiai vi- 
sus sukvietę. 

- Žinai ką? Einu į viršų, paimsiu kastuvą ir paskambinsiu 
į nuovadą. 

- Eik. Bilis Dinas sudarys man draugiją. Tiesa, berniuk? 

Vaikas jau ketino užginčyti, bet apsigalvojo. 

- Taip, pone. 

— Gerai. O Dieve, kaip čia apačioje šalta, - Makfis patrynė 
rankas ir pažvelgė į dangų. Pilki debesys grasino lietumi. Elisui 
skubant taku aukštyn, Makfis išsitraukė peilį ir atsargiai nubrau- 
kė šiek tiek žemių į vieną pusę. Vaikas sunerimo, ir Makfis pagal- 
vojo, kad jis žino daugiau, nei sako. - Ar esi čia buvęs anksčiau? 

— Taip. 

— Tikrai? 

— Na, ne šioje vietoje, bet netoliese. 

— Ir buvai šitame tarpeklyje? 

— Kartą. Gal prieš kokį mėnesį. 

— Ar tada matei šį kapą? 

— Ne, pone. Jo nebuvo. 

Makfis patikėjo. Žemė buvo pernelyg puri, tarsi apversta 
velėna plyname lauke. Nuo aplinkos ji skyrėsi spalva, nebuvo 
ištrypta gyvūnų ar suplakta lietaus. Prieš dvi dienas praėjo liū- 
tis. Smarki liūtis. Jos būtų užtekę šiam kauburiui išlyginti. Bet 
taip nenutiko, nes tai, kas buvo užkasta, buvo užkasta naujai. 
Maktfis vėl pakrapštė peiliu. Jis kasė pačiame kauburio centre, 
kad pamatytų, kas yra viduje. Bet kasant, rausiant mažą duo- 
butę peilio ašmenys smigo gilyn, giliau nei iki rankenos, tad 
jam teko pasilenkti ir priklaupti ant žemės. Gilyn ir gilyn, vai- 
kas tuo tarpu perkėlė svorį nuo vienos kojos ant kitos, atbula 
ranka nusivalė tekančią nosį ir kišenėje suskambino raktais. 

— Ar tavo šuo mėgsta pabėgti? 

— Ką? Ne, pone. Senasis Rudis toli nenueina. 

-- Kur jis, tavo manymu? 

— Nežinau, - jis rūsčiai suraukė antakius ir perkreipė lūpas, 
tarsi būtų susirūpinęs. Prikandęs apatinę lūpą šnarpštelėjo: — 
Tėtis man kailį gyvam nudirs, jei kas atsitiks Rudžiui. 

— Nereikia jaudintis be reikalo, - pasakė Makfis. Jam atro- 
dė, kad bėdų ir taip užtenka. 


Rido pilvas suurzgė. Rūgštys degino stemplę. Žvilgtelėjęs į 
laikrodį nustėro —- nuo tada, kai rytą grįžo su Morizeti iš kapi- 
nių, visą laiką tvarkė popierius, atsiliepė į skambučius, atsakinė- 
jo elektroninius laiškus ir darė šimtus darbų. Per pusryčius išgė- 
rė kavos, pietų apskritai nebuvo, o atsikėlęs jau nuo šešių ryto. 
Dabar be penkiolikos trys. Metas pertraukai. Jis pasukiojo kaklą 
ratu, laukdamas trakštelėjimo, kuris atlaisvintų pečių raumenis. 
Kiek laiko praėjo nuo paskutinio apsilankymo sporto klube ir 
mankštos? Savaitė? Dešimt dienų? Po velnių, gal daugiau. Šį va- 
karą, kad ir kas nutiktų, jis apsimaus sportines kelnes ir nukul- 
niuos į senąjį sporto klubą, kur treniruojasi boksininkai, žvanga 
svarmenys ir iki pat lubų tvyro muskuso ir prakaito kvapas. Tai 
nėra tipiškas modernus klubas su kompiuterizuotais bėgimo 
takeliais, žingsniavimo treniruokliais, kurie apskaičiuoja širdies 
darbą, sudegintas kalorijas ir įveiktą atstumą. Ne. Tai senoji mo- 
kykla. Svarmenys, svarmenys ir dar kartą svarmenys. Jei nori 
bėgti, risnok. Jei nori treniruoti viršutinę kūno dalį, eini prie 
bokso maišo ir kumščiuoji jį, kol atsikratai susikaupusio pykčio; 
jei nori greitesnių judesių, treniruojiesi su bokso kriauše. 

Tikrieji žaliūkai gali užsimauti pirštines, įsidėti kandiklius 
ir eiti į ringą, o tuo metu kiti klubo nariai surengia slaptas la- 
Žybas. Jos nelegalios, bet kas dabar yra legalu? Ridas ir kele- 
tas kitų vaikinų iš nuovados nusprendė nematyti šių lažybų. 
Jis įsivaizdavo narkotikų sandėrius, sudaromus ant įskilusių 
betoninių grindų ar už išklerusių spintelių eilės, bet niekada 
nematė, kad pinigai būtų iškeičiami į metamfetaminą, kokainą 
ar steroidus. Kol kas. Tikėjosi niekada neišvysti. 

Rąžydamasis ant kėdės, jis prisiminė rytą gautą laiškelį. 
Tikriausiai jį bus parašęs kitas beprotis, jaučiantis pasitenkini- 
mą gąsdindamas nuovadą ir siekiantis šiek tiek išgarsėti. Voką 
atsiuntė jam, nes jis yra lengvas taikinys, po išaiškintos prieš 
kelis mėnesius Montgomerių bylos tapęs aukščiausio lygio de- 
tektyvu nuovadoje. 

Tai jį erzino. 

Jis įkišo ranką į viršutinį stalčių, surado rūgštingumą ma- 
žinančių tablečių buteliuką ir įsikišo dvi į burną, užgerdamas 
kavos likučiais, tada suskambo telefonas, šiandien turbūt jau 
šimtąjį kartą. Jis priglaudė ragelį prie ausies. 

— Detektyvas Ridas. 

— Šerifas Boldvinas, Lampkino apygarda. 

Ridas išsitiesė. Neįprastas skambutis. Lampkino apygarda 
buvo už penkių šimtų kilometrų į šiaurę. Bet jam pažįstama. 
Pernelyg pažįstama. 

— Kuo galiu padėti, šerife? 

— Manau, turite čia tuojau pat atvykti. 

- Aš? — Ridas paklausė ir pajuto, kaip suakmenėja širdis, 
visuomet taip būdavo, kai suprasdavo, kad kažkas ne taip. 

— Manau, taip būtų geriausia. 

— Kodėl? 

— Du berniukai medžiojo su šunimi netoli Kraujo kalno. 
Vienam jų, Biliui Dinui Delakrua, pavyko sužeisti elnią. Vaikai 
puolė jį vytis, ir pėdsakai atvedė juos į tarpeklį. Ten, proskynos 
krašte, jie rado negyvą elnią. Bet čia dar ne viskas. Jiems pasi- 
rodė, kad užkliuvo už kažkokio kapo, nes žemė ką tik sukasta ir 
jų šuo visiškai pašėlo. Vienas vaikis, Bilio Dino pusbrolis Pres- 
kotas Džounsas, išsigando, kad netoliese yra velnias ar kažkas 
panašaus, ir pabėgo; jis nukūrė tuo pačiu keliu, kuriuo jie atė- 
jo. Bilis Dinas įsiuto, jam atrodė, kad pusbrolis išsigalvoja, bet 


38 Lisa Jackson 


po kelių minučių jam pasidarė nejauku, ir jis nudūmė paskui 
Preskotą. Bėgdamas prie skardžio, Bilis Dinas išgirdo klyksmą 
ir siaubingai išsigando. Pasukęs už kampo pamatė, kad Džoun- 
sas krinta žemyn galva nuo uolos. Iki apačios penkiolika me- 
trų, ir nėra kaip ten patekti, taigi Bilis Dinas nubėgo prie tėvo 
pikapo ir mobiliuoju bandė iškviesti pagalbą, bet kalnuose ne- 
buvo ryšio. Jam teko gerokai pavažiuoti, kol pavyko susisiekti. 

- Jėzau, - Ridas kažin ką paišinėjo, užsirašė vaikų vardus 
į bloknotą, tikėdamasis, kad šerifas pereis prie reikalo esmės. 

- Mūsų manymu, vaikai buvo ten, kur neturėjo būti, ir, 
galimas daiktas, šiek tiek apsvaigę, taigi atsitiko nelaimė arba 
vienas vaikis nustūmė kitą, - jis sudvejojo, tarsi stipriai užsi- 
traukdamas cigaretę. Ridas laukė. Jis vis dar nesuprato, kodėl 
šerifas jam skambina. - Tik bėda, kad viskas buvo taip, kaip 
sakė berniukas. Tarpeklyje buvo kapas, aukščiausios kokybės 
karstas ir visa kita. 

— Karstas“ 

— Taip, kažkas nepatingėjo palaidoti kūnų raudonmedžio 
karste. 

— Kūnų* Daugiau nei vieną? 

— Taip. Tiesą sakant, du. Vienas šviežias, kitas nelabai... 
Skambinu jums, nes manome, kad galite pažinoti vieną aukų. 

— Aš? Kodėl? - visi Rido raumenys įsitempė. Jis liovėsi pai- 
šinėti. 

— Karste radome jūsų vardą. 

— Ką? Mano vardą? - gal tas žmogus pamišęs? Jo vardas 
karsto viduje? Ką tai reiškia? - Karste? 

— Teisingai. Jums adresuotą laiškelį. Ir mažą mikrofoną. 

- Šerife, palaukite. Jūs radote man adresuotą laiškelį ir mi- 
krofoną karste su dviem kūnais, užkastais miške penki šimtai 
kilometrų nuo Savanos? 

- Tikrai taip. Karste buvo padaryta skylė ir kampe, prie au- 
kos galvos, padėtas mikrofonas; laiškelis buvo įkištas į pamu- 
šalo klostes prie kojų. 

- Ar aukos atpažintos? — Rido mintys sukosi ratu. Pir- 
miausia keistas laiškelis rytą, o tada neįprasta Žinia apie kūnus 
Lampkino apygardoje, toje Džordžijos dalyje, kur jis užaugo ir 
kurią mieliau būtų pamiršęs. 

- Abi neatpažintos. Gal geriau atvykite ir pats pažiūrėki- 
te. Aš jau susitariau su valstijos policija. Jus atskraidins sraig- 
tasparniu. Operatyvinis kriminalinės policijos būrys jau ten, 
saugo vietą, bet kadangi ant laiškelio jūsų vardas, manau, jums 
pačiam reikėtų tai pamatyti. 

Ridas jau tiesė ranką prie striukės. 


Apie ketvirtą Trina pranešė: „Lampkino apygardoje vyksta 
kažkas svarbaus.“ Ji ėjo nuo gėrimų automato, tarp pirštų sū- 
puodama aprasojusį dietinės kolos buteliuką. „Savanos sargy- 
binio“ kabinetuose iš paslėptų mikrofonų sklido instrumentinė 
Peti Peidž melodijos variacija, o Nikė suko galvą, kaip savo sausą 
pasakojimą apie mokyklos valdybą pakreipti įdomesne linkme. 

— Kas tokio svarbaus? - Nikė pakėlė akis nuo kompiuterio 
monitoriaus. Ją domino visos naujienos, nors Lampkino apy- 
garda buvo gerokai į šiaurę nuo Atlantos, ne per toliausiai nuo 
Karolinos sienos. 

Trina šiek tiek suraukė kaktą. 

— Nežinau. Bet pakankamai svarbaus, kad sukeltų „Sargy- 
binio“ susidomėjimą. 

— Rimtai? — Nikė įtempė ausis. 

— Težinau, jog Mecgeras taip susijaudino, kad beveik pa- 
miršo piktdžiugą. 


40 Lisa Jackson 


Normanas Mecgeras buvo „Sargybinio“ reporteris, rašantis 
apie nusikaltimus. Jo pavardė puikuodavosi beveik prie kie- 
kvieno straipsnio, susijusio su Savanos policijos skyriumi ar 
kitomis valstijos policijos nuovadomis. Jis nebuvo blogas vai- 
kinas, tik, Nikės manymu, neproduktyvus ir, kaip sakė Trina, 
perdėtai geros nuomonės apie save. 

- Jis čiupo striukę ir ėmė raginti fotografą Džimą, kad pa- 
skubėtų. Kai paklausiau: „Kur gaisras*“, jis taip išsiviepė, kad 
Češyro katinas būtų pavydėjęs, ir teištarė: „Dalonegoje“, - Tri- 
na atsuko dietinės kolos buteliuką, kilstelėdama antakius virš 
ugningų akių. - Pamaniau, norėsi žinoti. 

— Teisingai pamanei, - Nikė pavažiavo su kėde atgal, žvilg- 
telėjo tolyn per visą patalpą ir pamatė, kad Mecgeras maunasi 
ant galvos vilnonę kepurę ir žvangina raktais striukės kišenėje. 
Jis žvilgtelėjo į Nikę ir pamatęs, kad ji žiūri, pašaipiai atidavė 
pagarbą ir mirktelėjo. 

Šliužas. 

Jis žinojo, kad ji nori jo darbo, tad nepraleisdavo progos 
užberti druskos ant žaizdos. 

Ji tik tvirtai sukando žandikaulius ir grįžo su kėde prie stalo. 

— Nesileisk jo erzinama, - Trina iškart pastebėjo jų apsikei- 
timą žvilgsniais. 

— Su Mecgeru tai neįmanoma. 

— Ne, netiesa. Nežaisk jo žaidimo. Tegu tai nubėga kaip 
vanduo nuo žąsies. 

- Jei taip sakai, - Nikės galvoje sukosi mintys. Kas tokio 
svarbaus nutiko šiaurinės Džordžijos kalnuose? - Dėkui už pa- 
tarimą, - padėkojo Trinai. - Lieku tau skolinga. 

- Tikriausiai tu man skolinga tuziną, o gal ir daugiau kartų, 
bet kas skaičiuoja? Galėsi vakare nupirkti man išgerti. Atmink, 
kad ir kas tai būtų, tu mūsų nenuvilsi. Neketinu būti vienintelis 

sveikas protas tarp pakilios Deinos nuotaikos ir Eimės nevil- 
ties. Nė negalvok, brangioji. Tu pasirodysi. 

— Pažadu. 

— Taip, taip, žinau, - Trina įslydo į savo kėdę ir dingo už 
pertvaros, kaip tik tuo metu suskambo jos telefonas. — „Sava- 
nos sargybinis“, Trina Buden... 

Nikė nedelsė nė sekundės. Ji čiupo mobilųjį ir surinko min- 
tinai žinomą numerį. Kito mobiliojo telefono. Šis priklausė Kli- 
fui Sibertui iš Savanos policijos detektyvų skyriaus. Jis visada 
žinodavo, kas vyksta, ir dėl kažin kokios priežasties paprastai 
išsipasakodavo Nikei. Gal jis ja domisi, - jai kirbėjo tokia min- 
tis, bet dabar nenorėjo to pripažinti. Kol kas jis jos nemergino. 
Bent jau pastaruoju metu. Galimas daiktas, atsiverdavo jai, nes 
ji buvo Didžiojo Ronaldo Džileto dukra, bet veikiau dėl sun- 
kaus kaltės jausmo. 

— Sveikas, čia aš, - ištarė linksmai, kai jis atsiliepė. 

Jis sudejavo, bet ta dejonė buvo geraširdiška. 

— Ko nori? 

— Kažkas nutiko. Kažkas svarbaus, sprendžiant pagal Nor- 
mo Mecgero šypseną. Jis vyksta į šiaurinę valstijos dalį. Į Da- 
lonegą. 

— Kaip jis apie tai sužinojo? 

- Apie ką? Nežinau, - kaip visuomet akimirkos dvejonė, 
kai Nikė smalsaudavo, o detektyvas Sibertas kovodavo su savo 
sąžine. - Nagi, Klifai. Kas ten dedasi? 

— Ar negali sužinoti vietoje? - paklausė jis delsdamas. Kaip 
visuomet. 

— Juokauji? Žinai, kaip mąsto mano bosas. Tomas yra ge- 
ras senas pietietis, iš pažiūros liberalus, bet iš tiesų jis mano, 
kad visos moterys turėtų būti kažkas tarp Skarlet O'Haros ir 
Heidės Fleis. 


42 Lisa Jackson 


-— Atsargiai, aš taip pat esu senas geras pietietis. 

- Žinai, ką turiu galvoje, - pasakė atsidusdama. Klifas ją 
nervino, visada taip būdavo. Visada. Klifas Sibertas buvo ge- 
riausias jos vyresniojo brolio draugas vidurinėje mokykloje. 
Endriu įstojo į Diuko universitetą. Klifas mokėsi policijos aka- 
demijoje ir, dirbdamas Savanos policijos skyriuje, baigė kole- 
džą. Jo šeima turėjo nuosavybės užmiestyje - tris fermas, ku- 
rios jų šeimai priklausė jau šešias kartas, bet Klifas užsispyrė, 
kad nebus fermeris. Įsigeidė tapti policininku tą patį pirmąjį 
kartą, kai išvydo juodą ir baltą policijos automobilį, patruliuo- 
jantį jų gimtojo miestelio gatvėse. Tą savaitgalį, kai mirė En- 
driu, Klifas turėjo jį aplankyti, bet paskutinę minutę apsigalvo- 
jo. Nuo to laiko jaučia kaltę. 

— Mecgeras išties tave erzina, - tarė Klifas. 

—- Amen, - Nikė piktai pastukseno pieštuku. Jai įgriso vy- 
rai, kalbantys vieniems viena, kitiems kita, - dieną jie liaupsi- 
na dirbančios moters pranašumus, o baigę darbą tampa visai 
kitais žmonėmis: šeštą valandą tikisi rasti vakarienę ant stalo 
ir žmoną, besielgiančią kaip už tūkstantį dolerių pasamdyta 
kekšė - žinoma, po vėlyvųjų žinių ir sporto naujienų. Nejau 
toks šeštojo dešimtmečio požiūris vis dar gajus? PRAEITO 
AMŽIAUS šeštojo dėšimtmečio! 

Tegu Tomas Finkas, „Sargybinio“ redaktorius, kvėpuoja 
ugnimi, siera ir spjaudosi dešiniųjų politikų pažiūromis po savo 
stiklinėmis lubomis kiek tik nori. Bet Nikės Džilet jis nesulai- 
kys. Jokiu būdu, niekaip. Ji ketino prasiveržti pro tą nematomą 
sieną. Jos manymu, Finkas galėtų susikurti visai naują požiūrį 
iš šukių, kurios pabirs, kai Nikė praskries pro jį į savo profesi- 
nes aukštumas. Jai tereikia tinkamos istorijos. Tik vienos. Ji jau- 
tė, kad įvykiai Lampkino apygardoje gali būti tai, ko jai reikia. 

— Nagi, sakyk, kas vyksta? 


KTTĄ RYTĄ 43 


Pasigirdo sunkus atodūsis, garsus girgždesys, tarsi Klifas 
būtų pasisukęs ant kėdės, ir tylus jo balsas. 

— Gerai jau, gerai. Klausyk. Težinau, kad Pirsas Ridas išlėkė 
iš čia. Jis pernelyg stiprus, kad būtų pririštas. Išskubėjo į Lamp- 
kino apygardos šerifo tarnybą, jei gali tuo patikėti. Išvyko maž- 
daug prieš dvidešimt minučių. Visko nežinau, bet girdėjau, kad 
iš miškingos kalnų vietovės buvo išskraidintas vaikas; jis nu- 
krito nuo uolos ar kažkas panašaus ir dabar yra pakeliui į Mei- 
sono ligoninę Atlantoje. Nežinau visų detalių, netgi nežinau, 
ar sunkiai sužeistas tas vaikas ir kaip visa tai susiję su Ridu, 
bet, kiek suprantu, viskas prasidėjo prieš pusvalandį, kai Ridui 
kažkas paskambino, - jis trumpam nutilo. - Klausyk, Nike, tu 
tai sužinojai ne iš manęs. 

— Aš niekada nieko iš tavęs nesužinau, - Nikė žvilgtelėjo į 
laikrodį. - Ačiū, Klifai, - padėkojo mintimis keliaudama į šiau- 
rinę Džordžiją. - Nepamiršiu šito. 

— Pamiršk. Gerai? Aš tau nieko nesakiau. Jei prasitarsi, ga- 
liu netekti darbo. Taigi prisimink, kaip apie tai sužinojai - iš- 
girdai per policijos radiją. 

— Teisingai. 

— Ir, Nike? 

— Ką? - ji jau ieškojo rankinėje raktelių. 

— Perduok linkėjimų mamai. 

Nikė sustingo. Taip visuomet nutikdavo, kai pastaruoju 
metu pagalvodavo apie motiną. Ji perbraukė automobilio rak- 
telių metalą pirštais - šie staiga suledėjo. 

— Perduosiu, Klifai, - pažadėjo ir padėjo ragelį. Mintyse 
šmėstelėjo motina - gležna, nelaimingai ištekėjusi ir priklauso- 
ma nuo stipraus, galingo vyro, kuris vargu ar ją mylėjo ir tikrai 
buvo jai neištikimas. Na, kiek visiems buvo žinoma. Iš pažiū- 
ros teisėjas Ronaldas Džiletas atrodė padorumo įsikūnijimas, 

beprotiškai mylintis savo ligotą žmoną, kuri retai kada išeidavo 
iš miegamojo. 

Nikė pašoko ant kojų mėgindama atsikratyti liūdesio, kuris 
tarsi antklodė apgaubdavo sielą, kai tik ji pernelyg ilgai susi- 
mąstydavo apie motiną. 

Išeidama pasižymėjo, kad nebus visą dieną, ir išstūmė iš 
galvos mintis apie savo šeimą. Stipriai susisiautusi striukę iš- 
skubėjo į lauką, o ten į plaukus įsisukęs vėjas pūtė nepaklusnias 
rusvas šviesių plaukų sruogas ant akių ir bloškė į veidą. Diena 
buvo tamsi, artinosi prieblanda, ji perbėgo gatvę ir nuskubėjo į 
savo mažutį hečbeką po gatvės žibintu. 

Po velnių, ką Pirsas Ridas veikia Lampkino apygardoje, 
toli nuo savo darbo vietos? Vylėsi, kad iš to išeis straipsnis, bet 
stengėsi pernelyg nepuoselėti vilčių. Gal tai tik tuščias laiko 
gaišimas. Jei taip, kodėl tuomet Mecgeras lipa Ridui ant kulnų? 
Ne, ten tikrai nusimato medžiagos straipsniui. Įjungusi pava- 
rą, ji nuskubėjo I-16 greitkelio link, stipriai spausdama greičio 
pedalą. Iki Dalonegos mažiausiai penkios valandos kelio, ir kas 
tada? Net jeigu ji nutvertų Ridą, kokia tikimybė, kad jis jai vis- 
ką papasakos? 

Beveik jokios. 

Nulinė, 

"Nebent ji rastų būdą prieiti prie to vyro. 

Ji vingiavo miesto gatvėmis į plačią magistralę, viena ausi- 
mi klausydamasi žinių radijo. Taip pat buvo nusistačiusi polici- 
jos dažnį ir girdėjo apie eismo pažeidimus, apiplėšimą savitar- 
nos parduotuvėje pietinėje Savanos dalyje, bet nieko, kas būtų 
susiję su Ridu. Visiškai nieko. 

Pralenkė sunkvežimį, vežantį kažkokį lengvai užsidegantį 
krovinį, ir iš visų jėgų nuspaudė greičio pedalą. Sunkvežimio 
vairuotojas pasignalizavo ir ji mostelėjo jam ranka, praskrie- 

dama pro šalį kaip šikšnosparnis iš pragaro. Ji nežinojo, ko ti- 
kėtis Lampkino apygardoje, bet manė, jog tai bus dešimt kartų 
įdomiau nei naujausias Savanos mokyklų valdybos sprendi- 
mas. Viskas, kas susiję su detektyvu Ridu, buvo įdomu. 

Pirsas Ridas buvo gražus, tvirtas, dalykiškas, bet baisiai dy- 
gliuotas; šis detektyvas niekada neprisileisdavo pernelyg arti; 
kai reikėdavo bendrauti su spauda, jis dar labiau užsisklęsdavo. 

Visa tai pasikeis. 

Tik Ridas šito dar nežino. 


— Taigi, mūsų manymu, nutiko šitaip. Kad ir kas atvežė 
karstą, pasinaudojo šiuo senu medienos gabenimo keliuku, — 
šerifas Boldvinas parodė į dviejų provėžų išsišakojimą ir pasu- 
ko džipą į dešinę. - Mums atrodo, kad jis atvažiavo sunkveži- 
miu su keltuvu ir gerve. Detektyvas jau kalbasi su Transporto 
skyriumi apie galimus tokio sunkvežimio savininkus. Taip pat 
ieškome tarp pavogtų transporto priemonių. 

— Puikus sumanymas, - pasakė Ridas, atsisegdamas striu- 
kę. Boldvinui buvo beveik šešiasdešimt, bet jis išliko toks pat 
lieknas kaip prieš trisdešimt metų, kai tarnavo armijoje seržan- 
tu. Tai buvo dalykiškas žmogus, griežtų veido bruožų, skvar- 
biomis akimis ir tankiais pilkais ūsais. Nuovados automobilyje 
gaudė šildytuvas, pūsdamas šiltą orą į priekinį stiklą ir saloną. 
Policijos radijas traškėjo nuo atmosferinių trukdžių, o variklis 
inkštė automobiliui trūkčiojant į kalną. 

— Tai pradžia. Bet labai kukli. Po velnių, dvidešimt metų 
dirbu šioje apygardoje. Nieko panašaus nebuvau matęs, - Bol- 
dvinas perjungė žemesnę pavarą. Džipo žibintai skrodė tam- 
są, šviesos spinduliams atsimušant į išdžiūvusią žolę, žvyrą ir 
nelygius žemaūgių ąžuolų bei pušų kamienus. Iš po dantyto 

krūmo išlindo oposumas spindinčiomis akimis, paskui apsi- 
suko ir nevikriai nušlepsėjo į aplinkinių krūmų tamsą. 

— Tik negaliu suprasti, kam reikėjo taip vargintis. 

Ridas taip pat negalėjo suprasti. Džipas šokinėjo ir inkštė 
važiuodamas miško keliuku, o jis žvelgė į tamsą. Po šimts, ką jis 
čia veikia netoli mažo namelio su dviem miegamaisiais, netoli 
gimtųjų vietų? Kaip čia, kalnuose, prakeiktame karste su dviem 
kūnais atsirado laiškelis su jo vardu? Nuo pat tos akimirkos, 
kai Boldvinas paskambino, Ridas negalėjo galvoti apie nieką 
kita. Jis mąstė apie tai skrisdamas sraigtasparniu, bet šerifas, su 
kuriuo susitiko prie teismo rūmų, negalėjo patenkinti jo smal- 
sumo. Niekas negalėjo. 

Kol kas. 

Po beveik keturiasdešimt minučių kelio, toli palikus Dalo- 
negą ir civilizaciją, Ridas pro medžius pastebėjo kažkokią šviesą. 

Na, štai, pagalvojo Ridas, jausdamas adrenalino antplūdį, 
visuomet jį pajusdavo artėdamas prie nusikaltimo vietos. 

— Mes pradėjome tyrimą šiandien po pietų, bet greitai 
temo. Sinoptikai prognozuoja lietų, tad bijodami, kad liūtis 
nenuplautų pėdsakų, kuo greičiau atgabenome keletą pagrin- 
dinių įrengimų, - paaiškino šerifas, bet Ridas žinojo tvarką. 
Tirdamas svarbias bylas, jis jau buvo tai matęs. 

Kitos transporto priemonės: autobusiukai, visureigiai ir 
policijos automobiliai, buvo sustatyti kaip pakliuvo maždaug 
per trisdešimt metrų nuo vartų. Priekiniai automobilių žibin- 
tai, nešiojamieji žibintai, žibintuvėliai ir žėrintys raudoni ciga- 
rečių galiukai skrodė tamsą. Pareigūnai iš valstijos ir apygardos 
agentūrų jau buvo aptvėrę nusikaltimo vietą virve. Užpakali- 
nės autobusiuko durys buvo plačiai atidarytos, ir tyrėjai nusi- 
kaltimo vietoje jau buvo pradėję rinkti įkalčius. Apygardos de- 
tektyvai ir šerifo pavaduotojai dirbo išvien su valstijos policija. 

Boldvinas paskubomis supažindino su pora žmonių, tada, 
vienam pavaduotojų laikant iškeltą žibintą, parodė surūdiju- 
sius vartus, iš kurių buvo likęs vienas skersinis, besisupantis 
virš išdžiūvusios žolės ir purvino padriko žvyro - seno kelio 
liekanų. 

— Ar matote nulinkusias piktžoles ir tepalo lašus ant žo- 
lės? - Ridas matė. - Ir vartai, - Boldvinas parodė į surūdijusį 
skersinį, - buvo prirakinti grandine, bet grandinė perpjauta. 
Turėjo būti galingos žnyplės, jei įveikė tokias grandis, - Ridas 
pritūpė, pasilenkdamas arčiau, kad geriau matytų padarytą 
žalą. - Kad ir kas tai padarė, išeidamas atidžiai apvyniojo var- 
tus viela. Matot? - jis nukreipė žibintuvėlį į tą grandinės vietą, 
kur grandys buvo perkirptos, o paskui sujungtos viela, prime- 
nančia drabužių pakabą. Nuo vartų buvo nuimti pirštų atspau- 
dai, dar vienas pareigūnų rūpinosi padangų atspaudais. Kiti, 
pasišviesdami žibintuvėliais, apžiūrinėjo žoles ir juosė teritori- 
ją virve, kad išsaugotų įkalčius ryto šviesai. 

Atsargiai, kad niekam nesutrukdytų, Boldvinas nuvedė 
Ridą giliau į mišką, ant stataus skardžio ir proskynos kitoje 
pusėje, apšviestos stipriais prožektoriais, kur daugiau tyrėjų 
atidžiai sijojo dirvą, ėmė pavyzdžius ir bandė viską įamžinti 
skaitmeniniais ir momentiniais fotoaparatais, vaizdo kame- 
romis. Pūtė šaltas vėjas, jis kiaurai skverbėsi per Rido striukę, 
rodėsi, tuoj prapliups lietus, bet šalia viso to dar kažkas tvyrojo 
atmosferoje. Kažkas neįvardijamo. Kažkas tamsaus. Blogis. Jis 
juto jį. Kaip ir daugelyje kitų žmogžudystės vietų. Boldvinas 
pasuko pro išstypusių medžių giraitę į proskyną. Jie praėjo ne- 
gyvą elnią, jo nereginčios akys atspindėjo žibintuvėlio šviesą, o 
viduriai buvo išversti ant miško paklotės. Aplink negyvą kūną 
žolėje tamsavo sutirštėjusio kraujo klanas, ir Ridas pajuto, kad 
miško tamsoje slepiasi maitėdos. Laukia. 


48 Lisa Jackson 


Boldvinas priėjo prie negilaus kapo. Ridą supykino išvydus 
supiltas žemes aplink žalvariu puoštą, bet jau pajuodusį, dėmėtą 
raudonmedžio karstą, nebeblizgantį metalą, klaikiai pravertą an- 
tvožą ir nenatūralią prožektorių, pakabintų ant stulpų netoliese, 
šviesą. Ridas žengė artyn; kiekvienas jo raumuo buvo įsitempęs. 

— Dieve mano! - plonas Rido balsas priminė šnabždesį, o 
pyktis virto malda. Jis giliai įkvėpė. - Kodėl, po šimts, nepasa- 
kėt man, kad ji buvo gyva, kai tas šunsnukis ją ten įkišo? - jo 
kūną supurtė įniršis. - Dėl Dievo, kas... 

Dėmėtu atlasu išklotame karste buvo įsprausti du kūnai, vie- 
nas jų beveik paslėptas po kitu. Viską užgožė mirties ir yrančio 
lavono kvapas. Ryškios šviesos, šiame tamsiame miške apšvie- 
čiančios šiurpią sceną, atrodė klaikiai ne vietoje. Ridas žengė 
arčiau, prisimerkęs iš pasibjaurėjimo. Ant viršaus gulėjo nuo- 
gos moters kūnas melsvai balta, mirties paženklinta oda; vei- 
dą, rankas ir kojas buvo išmarginusios mėlynės - tose vietose, 
kuriomis ji tikriausiai daužė mėgindama išsivaduoti iš karsto. 

Dėl Dievo meilės, ji buvo palaidota gyva. 

Jis stengėsi negalvoti apie jos patirtą siaubą, kol įsižiūrėjo į 
jos veidą. 

Maloningiausiasis Jėzau, ne... negali būti. Jis manė apsi- 
vemsiąs, kai pakėlė žvilgsnį nuo mėlynių prie gražių išpuose- 
lėtų veido bruožų, rankų, kurių sutvarkyti nagai buvo nuplėšti, 
ir atmerktų, siaubo apimtų negyvų Barbaros Džin Marks akių. 

- Šunsnukis, - sumurmėjo staiga nusisukdamas ir įtrauk- 
damas pilnus plaučius šviežio oro. Bobė? Ne! 

Kai jis vėl atsigręžė į tą siaubingą reginį, neliko abejonių, 
kad čia ji. Nuoga, ilgos kojos nusėtos mėlynėmis, tobulos krū- 
tys prisiplojusios prie šonkaulių - ji, nuogai išrengta, tysojo ant 
yrančių kito žmogaus palaikų. Matyti, kad ji mirė neseniai, gal 
nė diena nepraėjusi. Iš ausų buvo ištekėjęs kraujas, o kruvini 

nagai įsirėžę į delnus, tarsi lavono sąstingis ją būtų užklupęs 
stengiantis ištrūkti į laisvę. 

— Pažįstate ją? - paklausė Boldvinas. 

Ridui suspaudė po krūtine. Užgniaužė gerklę. Jis vos galėjo 
sulaikyti vėmulį. 

— Taip, - pagaliau sušnibždėjo, vis dar netikėdamas, įbedęs 
akis į mirusią moterį. Brangusis Dieve. Ar tai įmanoma? Bobė? 
Energinga, seksuali, išdykusi Bobė? Atrodė, kad sustojo laikas. 
Nakties garsai pranyko. Prieš akis prabėgo vaizdai - karšti, ero- 
tiniai vaizdai moters aistringomis rudomis akimis, stangriu 
raumeningu kūnu ir plonais raudonais apatiniais, per kuriuos 
matėsi didelės krūtys su neįtikėtinais speneliais. Ji judėdavo ant 
jo neskubėdama, prisimerkusi iš geidulio, glamonėdama pirš- 
tais kiekvieną jo šonkaulį, nagais švelniai braukdama per krū- 
tinę, o jis prakaituodavo stebėdamas, gaudydamas orą, patir- 
damas kietą ir skausmingą erekciją. O Dieve, kaip jis jos geidė. 

Dabar, stebeilydamas į jos išbalusį, be gyvybės ženklų kūną, 
atsikrenkštė ir nustūmė geidulingas mintis šalin. Šią akimirką 
tai atrodė beveik šventvagiška. Jam suvirpėjo žandikaulis, ir jis 
pajuto ne tik liūdesį ir pasibjaurėjimą, bet ir netikėtą nuovargį. 
Kaip jai šitaip nutiko? Kas su ja taip pasielgė? 

— Tai Bobė Džin. Barbara Džin Marks, - jo balsas skam- 
bėjo kimiai ir šiurkščiai, net ir jam pačiam. Jis jos nemylėjo, 
bet vis tiek... 

- Iš kur ją pažįstate? - paklausė šerifas kilstelėdamas anta- 
kius, o jo balse nuskambėjo įtarimo šešėlis. 

Ridas sukando dantis. Giliai įkvėpė. Pajuto įbestas dar pu- 
sės tuzino policininkų akis. 

— Barbara Marks ir aš? - jis nusisuko nuo jos palaikų ban- 
dydamas įveikti sielą draskantį įniršį. - Taip, aš ją pažinojau, - 
seksualine prasme. Nėra priežasties slėpti tiesą. Juk ji vis tiek 
paaiškės. - Prieš porą mėnesių mes buvome meilužiai. 


TREČIAS SKYRIUS 


— Ar mikrofonas veikia karsto viduje? 

Taip, pagalvojo Kovotojas, jis veikia puikiai. Kaip ir šis ma- 
žytis grotuvas. Tai yra aukštyjų technologijų žavesys. 

Pirso Rido balsas buvo tik šiek tiek iškreiptas, nors jis sto- 
vėjo už kilometro. Palypėjęs aukščiau į kalvą, pasislėpęs tarp 
medžių, nukreipęs žiūronus į tą vietą, kur prožektoriai švietė į 
miško paklotę, jis klausėsi, o magnetofonas įrašinėjo kiekvie- 
ną garsą. Gerai nesimatė, nes vaizdą užstojo augalija, bet jis 
jautė pasitenkinimą, pilnatvę ir atpildą, nors ir stebeilijo pro 
pušų šakas. 

— Manome, kad taip. Mikrofonas atrodo naujas, - pagaliau 
atsiliepė vyriškas balsas. 

- Tuomet tas šunsnukis gali dabar klausytis, - Pirso Rido 
balsas. Net ir po daugelio metų Kovotojas jį atpažino ir jam ant 
sprando pasišiaušė plaukai. 

— Visada yra tokia galimybė, - pritarė kitas balsas, gal to 
prasčioko šerifo. Keletą akimirkų jis tegirdėjo kažkokį triukš- 
mą ir prislopintus balsus. Jokių abejonių, kad policininkai nu- 

sigręžė; jie aptarinėjo įvykius, kad jau šukuojamos aplinkinės 
kalvos, kad šunys ir pareigūnai apieško tarpeklius ir kalvų vir- 
šūnes. Jis nesijaudino. Jis jų tikėjosi. Bet atėjo metas keliauti. 

— Jūs sakėte, kad ten buvo laiškelis, - vėl Rido balsas. 

— Taip... viduje. 

Tada stojo pauzė. Ir vėl Rido balsas. 

— Tik tak, tiksi laikrodis. Du viename, vienas ir du. 

Kovotojas tik lūpomis tarė žodžius, kai Ridas juos skaitė 
garsiai. Perprask, šunsnuki. 

— Po velnių, ką tai reiškia? - paklausė kitas balsas, kurį va- 
dino Boldvinu. 

Virpulys nubėgo Kovotojo nugara. 

— Nežinau, bet panašų laiškelį šįryt atnešė į nuovadą. 

Kovotojas nusišypsojo, pajutęs nerimą Rido balse. Polici- 
ninkas buvo susirūpinęs. Gerai. Ir turėtum būti susirūpinęs, ap- 
gailėtinas šūdžiau. Nors kartą atlik savo sumautą darbą! 

— Kas ten buvo parašyta? - vėl Boldvinas. 

— Vienas, du, keletas pirmųjų. Girdėk jų verksmą, klausyk, 
kaip jie miršta. 

Teisingai. 

— Prakeikimas. Tas vaikinas tikrai ne Šekspyras. 

Šypsena dingo nuo Kovotojo veido... Kas čia per komentaras? 

— Bet jūs įsitikinęs, kad tai tas pats vaikinas, tiesa? 

Žinoma, tas pats, tu menkas provinciale! 

- Toks pat popierius. Tokia pat rašysena, - vėl Ridas. Oficia- 


lus. Balse pykčio gaidelė. Tobula. 


o 


— Taigi turime pamišėlį, kuris sutelkęs dėmesį į jus. 

— Taip, atrodo. 

— Tai gan rimta, jeigu jis nužudė jūsų merginą ir įkišo ją į 
karstą, prieš tai nepatingėjęs jo iškasti. Gal geriau patikrinkim 
vietos kapines. 

— Ir pasistenkim atpažinti antrąją moterį. Tarp jų gali būti 
ryšys. 

Kovotojas apsilaižė išdžiūvusias lūpas. Girdėjo, kaip vėjas 
virš galvos šlamina lūžias šakas. Galbūt jis pernelyg daug išda- 
vė ir per greitai. 

- Sužinokim. 

— Palaukit, - atžariai paliepė Ridas. 

Laikas bėgo, tiksėjo brangios sekundės, ir tie prakeikti šu- 
nėkai galėjo jį surasti, bet Kovotojas lūkuriavo, negalėdamas 
atsispirti pagundai išgirsti tęsinį. Jis ir vėl nukreipė žiūronus į 
šviesą. Tikėjosi pamatyti Ridą, troško išvysti jo veide įsirėžu- 
sį skausmą. Įsivaizduodamas, kaip Ridas pasilenkęs stebi savo 
nuogos meilužės bruožus, sustingdytus mirties, jis jautė malo- 
numą, malonų kerštą. Laukiant jo pulsas pagreitėjo. 

— Pažiūrėkit! Pamušalas sudraskytas, o jos pirštai... - Rido 
balsas suvirpėjo iš įsiūčio ir nevilties. 

Teisingai, Ridai, ji stengėsi išsivaduoti. Apie tai pagalvojęs 
Kovotojas pajuto, kaip gyslomis greičiau pradeda tekėti krau- 
jas. Barbara Džin Marks gavo tai, ko nusipelnė. Kitos taip pat 
sulauks atpildo. 

Pradėjo loti šuo, jo širdį draskantis. kauksmas aidėjo per 
visą kanjoną. 

Ilgiau likti jis negalėjo. Buvo nesaugu. Kovotojas buvo pa- 
tenkintas atitempęs Ridą į šį užkampį, kur tas šunsnukis gimė. 
Bet jau metas grįžti į Savaną. Atgabenti čia karstą buvo pavo- 
jinga; jį galėjo pamatyti, bet tikrai vertėjo, jei nori išgąsdinti 
Ridą. Ir nukreipti policininkus kita linkme. Bet jis nesitikėjo, 
kad pirmiausia čia pasirodys tie kvaili vaikai; tai buvo klaida. 

Daugiau jis nesuklys. 

- Po velnių, kodėl man nepasakėte, kad ji buvo gyva... Die- 
ve švenčiausias, norėjote pamatyti mano reakciją, tiesa? Ką? 

Jūs manote, kad aš kažkaip su tuo susijęs ir pats užrašiau savo 
vardą ant to lapelio... - staiga jo balsas pranyko. Kovotojas įsi- 
vaizdavo, kad policininkas mėgina suimti save į rankas. - Pa- 
klausyk, šunsnuki, kad ir kas tu būtum, - dabar balsas girdėjosi 
aiškiai, tarsi Ridas būtų kalbėjęs tiesiai į mikrofoną. - Tau ne- 
pavyks išsisukti, girdi? Aš tave sučiupsiu, tu nesveikas šunkara. 
Ir sunaikinsiu. Supratai? Prie žemės priplosiu. Daugiau nieka- 
da neturėsi ramybės! 

Nejaugi, Ridai? Kovotojas pasiėmė kuprinę ir greitu žings- 
niu nuėjo taku prie savo pikapo. Stebėk mane. 


Važiuojant per tamsą į šiaurę, Nikės automobilio spidometro 
rodyklė buvo persisvėrusi per šimtą šešiasdešimt. Ties posūkiais 
jai tik per plauką pavykdavo suvaldyti hečbeką, bet ji tvirtai lai- 
kė vairą ir toliau zvimbė kalvomis per ką tik prasidėjusią dulks- 
ną. Įjungusi valytuvus pastebėjo, kad beveik nelikę benzino. 

Nikė buvo suplanavusi maršrutą ir troško, kad lyg mostelė- 
jus burtų lazdele ar pasitelkus mokslinės fantastikos prietaisus 
ji galėtų nusileisti Lampkino apygardoje tuo metu, kai Ridas 
atvyks į nusikaltimo vietą, kur — jeigu ji teisingai suprato, — 
buvo įvykdytos dvi žmogžudystės. Ji išgirdo kai ką per policijos 
radiją, bet to neužteko pilnam vaizdui susidaryti. Ji težinojo, 
kad važiuoja prie seno miško darbų keliuko, netoli Kraujo kal- 
no. Įjungusi savo nešiojamajame kompiuteryje GPS, Nikė su- 
rado maršrutą, bet jai reikėjo daugiau informacijos. Pamėgino 
skambinti į Lampkino apygardos šerifo tarnybą, bet atsakiklis 
pranešė, kad jie dirbs tik rytoj rytą. Taip pat ji paskambino po- 
rai čia gyvenančių pažįstamų, tačiau nieko gero iš to neišėjo. 
Dar kartą surinko Klifo Siberto numerį, bet šis nekėlė ragelio. 
Be jokių abejonių, jis jos vengė. 

Pernelyg staigiai pasukus sucypė ratai. Išties ji norėjo pa- 
sikalbėti su detektyvu Pirsu Ridu, tačiau tai buvo per daug 
sudėtinga. Ji bandė prie jo prisiartinti tiriant Montgomerių 
žmogžudystes, bet kai tik ji prieidavo, jis iškart užsisklęsdavo - 
ne... tiesiog būdavo šiurkštus. Buvo žinoma, kad šis tyrėjas ne- 
mėgsta žiniasklaidos, ir ji negalėjo jo kaltinti - juk jam stebint 
mirė ta moteris. Ir nors San Fransisko policijos Vidaus reikalų 
skyrius jį išteisino, žiniasklaida vis tiek nukryžiavo. 

Galimas daiktas, kad jos tėvas žino apie Ridą daugiau nei ji. 

Nikė susiraukė perjungdama trumpąsias šviesas priešais 
kitą automobilį. Jai nepatiko prašyti Didžiojo Rono Džileto 
paslaugų. Niekada nepatiko. Taigi ir neprašys. 

Žinoma, prašysi, mažoji Nike. Tu viską padarytum dėl gero 
straipsnio. Ji tarsi girdėjo, kaip vyresnysis brolis iš jos tyčiojasi, 
bet tai buvo neįmanoma - Endriu jau seniai miręs. Dar vienas 
automobilis praskriejo pro šalį, valytuvai braukė lietaus lašus 
nuo priekinio stiklo, ir jai atrodė, kad jos kūno temperatūra 
dar labiau nukrito. 

Endriu, atletikos žvaigždė. 

Endriu, išskirtinis mokinys. 

Endriu, ruoštas sekti savo garsaus tėvo pėdomis. 

Endriu, nukritęs iš dešimties metrų aukščio ir miręs. 

Endriu, daugybė lūžių, itin didelis alkoholio kiekis kraujy- 
je, ekstazio ir kokaino pėdsakai. 

Endriu, nelaimingo atsitikimo auka. O gal tai buvo savi- 
žudybė? 

Sutapimas, kad tik prieš savaitę jis gavo neigiamą atsakymą 
iš Harvardo teisės mokyklos, jo tėvo alma mater. 

Nikė suspaudė žandikaulius. Prisimerkusi stebeilijo į tam- 
są. Praėjo aštuoneri metai nuo vyresniojo brolio mirties, bet ji 
vis dar buvo juntama, ir tamsus šydas nusidriekdavo tuomet, 

sai ji mažiausiai to tikėdavosi. Ji nusipurtė senus abejonių ir 
zevilties jausmus, kai jos mažutis automobilis pralėkė kelio 
ženklą, žymintį, kad iki Dalonegos dar liko beveik šimtas še- 
šiasdešimt kilometrų. 

Ji sustojo prie pirmos degalinės ir pripildė kuro baką. Vai- 
<is už prekystalio atrodė maždaug keturiolikos, bet pardavė 
>rieš ją stovinčiam berniukui šešias skardines alaus taip, tarsi 
zai būtų daręs visą savo trumpą gyvenimą. Pagriebusi iš šal- 
Jytuvo Diet Dr. Pepper gėrimą, ji nugirdo, kaip klientas, nesi- 
skutęs vyras netoli septyniasdešimties su nepaklusniais pilkais 
antakiais ir be poros dantų, paklausė: „Koks ten sąmyšis prie 
Araujo kalno? 

Vaikis išmušė reikalingą sumą, pačiupo jam atkištus ban- 
xnotus ir atidavė grąžą. 

— Ne kažin ką žinau, kažkas išgąsdino porą medžiotojų ir 
vienas jų nukrito ar buvo nustumtas į tarpeklį. Jį nuskraidino į 
Meisono ligoninę Alantoje. 

Nikė, eidama pro Cheetos pakelius, įtempė ausis. 

— Girdėjau, ten pilna policijos. Jie randa kapų. 

Neatrodė, kad vaikį tai būtų labai dominę. Jis trūktelėjo pe- 
čiais ir atidavė pirkėjui grąžą. 

— Ta-aip, Skrečas Digersas tvirtina, kad jie jau iškasė du 
kūnus. 

— Ką Skrečas gali žinoti? 

— Daug. Jo žmona dirba policijoje dispečere. 

— Skrečas per daug kalba. 

— Teisingai. Bet paprastai jis gauna teisingą informaciją. 

Du kūnai - gal daugiau. Kaip su tuo susijęs Pirsas Ridas? 
Nikė paėmė pakelį Doritos traškučių, žurnalą ir pradėjo versti 
puslapius, tarsi ją būtų dominusios naujausios garsenybių pa- 
skalos. Visą tą laiką ji įdėmiai klausėsi pokalbio. 

Bet jis baigėsi. Vyras palengva ėjo prie durų su gražiu 
skambučiu ir ant staktos pritaisyta modernia vaizdo kamera. 

- Iki pasimatymo, Vudi. Perduok linkėjimus tėvams. 

— Perduosiu, - skambtelėjus skambučiui ir išeinant klientui 
pažadėjo vaikis. 

Nikė priėjo prie prekystalio. 

— Ar tai tiesa? - paklausė ji su apsimestiniu nekaltumu, ieš- 
kodama rankinėje piniginės. - Netyčia nugirdau jūsų pokalbį. 
Ar ant Kraujo kalno išties yra užkastų kūnų? 

— Nežinau. Ne per seniausiai žiūrėjau žinias, - jis smakru 
parodė į mažytį nespalvotą televizorių, įkištą po prekystaliu. 
Bangos buvo prastos, todėl realybės šou vaizdas mirguliavo. - 
Jie pranešė apie ten rastus kapus, bet tas faktas, kaip mėgstama 
sakyti, „nepatvirtintas policijos šaltinių , - jis nusišypsojo jai 
kaimo bernioko šypsena ir pridūrė: - Bet, kaip sakydavo mano 
tėvelis, nėra ugnies be dūmų. 

— Tiesa, - sutiko ji, surado penkis dolerius ir jis suskubo 
atiduoti grąžą. - Ar ta vieta toli nuo čia? 

- Valanda, gal pusantros kelio, - pasakė pardavėjas, dėda- 
mas į maišelį jos prekes. 

Per tą laiką Normas Mecgeras ir pusė tuzino vietos žinių 
komandų tikrai ją aplenks. Ji įlipo į automobilį, išvažiavo į 
greitkelį ir paspaudė greičio pedalą. Taigi policija tyli. Nieko 
keisto. Gal jai pasiseks. Jei tik Klifas Sibertas pasakytų, kodėl 
į nusikaltimo vietą buvo išsiųstas Pirsas Ridas, ji turėtų naują 
pretekstą pakalbinti policininką. Vairuodama patapšnojo pirš- 
tais vairą ir prikando lūpą. Jai žūtbūt reikia gauti išskirtinį in- 
terviu iš to užsisklendusio detektyvo. Juk turi būti būdas prie jo 
prieiti. Visada yra. Tik reikia sugalvoti kaip. 

- Sakėt, kad buvote meilužiai, - šerifas Boldvinas palinko 
virš karsto. Atsitiesiant jam trakštelėjo nugara. Aplink juos kilo 
rūkas, tvenkėsi lietus ir šaltas kalnų oras smelkėsi Ridui į kaulus. 

— Anksčiau. Viskas buvo baigta. 

— Kada? 

— Paskutinį kartą ją mačiau prieš porą mėnesių. Aš nutrau- 
kiau santykius. 

Boldvinas susidomėjo. Jis perkėlė svorį nuo vienos kojos 
ant kitos ir prisimerkė nykioje prožektorių šviesoje. 

— Kodėl? - Šerifas dar kartą žvilgtelėjo į karstą. - Graži 
moteris. 

Ridas pajuto, kaip trūkteli žandikaulio raumuo. 

- Tarkim, dėl jos vyro Džeromo Markso. Jis - Savanos vers- 
lininkas, atrodo, užsiima importu ir eksportu. Jam tai nepatiko. 

Šerifas įtraukė oro pro sukąstus dantis. 

— Ji buvo ištekėjusi? 

- Jai taip neatrodė. Tai jis taip manė. Įsižeidė, kad susidėjau 
su jo Žmona. 

- Nekaltinkit žmogaus, - sumurmėjo Boldvinas. - Jūs ne- 
žinojote, kad ji ištekėjusi? 

- Ji tvirtino, kad jie negyvena kartu ir kad skyrybos tėra 
formalumas, kuris turėjo įvykti bet kuriuo metu. 

— Jūs nepatikrinote? Tereikėjo pažiūrėti įrašą, - tamsios 
akys skvarbiai žvelgė į jį. 

— Ne. 

— Jūs ja pasitikėjote. 

— Aš niekada ja nepasitikėjau. 

Tačiau jis nepajėgė jai atsispirti. Kai kurie vyrai griebdavosi 
alkoholio, tikėdami, kad jis padės ištverti. Kiti vartojo narko- 
tikus. Arba cigaretes. Pirso Rido Achilo kulnas buvo moterys. 
Dažniausiai netinkamos. Taip visada buvo ir greičiausiai taip 
visada bus. Jis žvilgtelėjo į Bobę, ir jį supykino. 

— Tikriausiai teks pranešti Marksui. Jis turės atvykti atpa- 
žinti kūno. 

— Leiskite man su juo pasikalbėti. 

Šerifas sudvejojo ir, kramtydamas apatinę lūpą, pažvelgė į 
detektyvą Maktfį ir pavaduotoją Rėjų Elisą. 

— Nematau priežasties, kodėl negalėtumėte, ypač turint 
galvoje, kad jis jau Savanoje. Bet tegu kas nors palaiko jums 
draugiją, nes pažįstate auką. Makfi, - pasakė jis, linktelėdamas 
stambiam vyrui, kurio veidą slėpė skrybėlės atbraila, - palydėsi 
detektyvą į namus. 

- Gerai. 

Ridui nerūpėjo, kas vilksis iš paskos, bet jam velniškai no- 
rėjosi pamatyti Džeromo Markso veidą, kai jam bus pranešta, 
kad jo žmona buvo palaidota gyva. 

— Ei! - iš tamsos pasigirdo balsas. - Mes ne vieni. Atvyko 
žiniasklaida. 

— Nuostabu, - tyliai saumurmėjo Ridas, pro medžius paste- 
bėjęs automobilio žibintus. Jiems dabar mažiausiai reikia Ži- 
niasklaidos cirko. 

— Neprileisk jų prie nusikaltimo vietos, - įsakė Boldvinas, 
ne mažiau supykęs už Ridą. Tada tarė Makfiui: - Parodykim 
Ridui kitą kūną. Apatinį. 

Stengdamasis padaryti kuo mažiau žalos, didysis vyras 
pirštinėtomis rankomis švelniai pakėlė Bobės galvą. | 

Prožektorių spindesy jie pamatė iš dalies suirusį veidą, klai- 
kią neatskiriamų bruožų kaukolę, tik garbanotų žilų plaukų 
kuokštai ir kadaise buvusi mėlyna suknelė rodė, kad apatinis 
kūnas priklausė senyvai moteriai. 

Ridas pakratė galvą ir sukando dantis. Ne pūvanti moteris 
kėlė jam nerimą; jam teko matyti įvairiausių yrančių kūnų, 
bet nuo minties, jog Bobė suprato, kad ją laidoja su lavonu, 

zerklėje atsirado tulžies skonis. Koks psichas galėtų taip pasi- 
2lgti? Kas žinojo, kad juodu su Bobe buvo meilužiai? Kam tai 
rūpėjo ir kas buvo toks iškrypęs, kad taip padarytų? 

Džeromas Marksas. 

Kas daugiau galėtų adresuoti raštelį Ridui ir palikti jį karste? 

Bet kam jam laidoti ją ant kitos moters - po velnių, kas ji 
'okia? Be to, jeigu būtų įdėjęs Ridui adresuotą laiškelį į karstą, 
žinotų, kad taps pagrindiniu įtariamuoju. Džeromas Marksas 
galėjo būti tikras blogio įsikūnijimas, bet jis nebuvo kvailas. 

Šerifas trynė žandikaulį, kasydamasis seniai skustą barzdą, 
o tolumoje gailiai staugė šunys. 

— Kai baigsim čia, manau, turėtume grįžti į nuovadą, ir jūs 
padarysite pareiškimą. 


Kai Nikė Džilet sustojo prie Dalonegos skyriaus šerifo 
tarnybos, jau buvo vėlu, devinta vakaro. Kelionėje ji praleido 
kelias valandas, tad dabar gėlė kaulus. Skrandis gurgė, galva 
plyšo, ir ji vis dar nebuvo sugalvojusi, kaip susitikti su Pir- 
su Ridu. Negana to, ji buvo ne viena. Keli naujienų agentūrų 
vanai buvo sukišti į nuovados aikštelę ir dar daugiau palikta 
gatvėje. Jai pasidarė visiškai liūdna, atpažinus ne tik Normą 
Mecgerą, bet ir Maksą O Delą iš Savanos televizijos stoties 
WKAM. Buvo ir daugiau reporterių - keli iš Atlantos ir pora 
kitų, kuriuos ji žinojo, bet neprisiminė vardų. Kad ir kas būtų 
nutikę ant Kraujo kalno, įvykis neabejotinai taps pagrindine 
savaitės naujiena. 

Nežinia kaip, bet jai reikėjo rasti vidinį informacijos šaltinį. 

Normas, pastebėjęs ją, išlipo iš automobilio. 

— Ką čia darai? 

— Tą patį, ką ir tu. 

- Maikas liepė tau parašyti straipsnį? - paklausė jis, pakel- 
damas antakį virš berėmių akinių. Nuo keleivio sėdynės pakilo 
fotografas ir nuėjo prie augančios reporterių minios aplink po- 
licijos nuovadą. 

— Pamaniau, atvažiuosiu ir pažiūrėsiu, kas čia dedasi, - at- 
sakė jį. 

— Gan ilga kelionė pasivažinėjimui, - įgėlė Normas. 

— Man buvo įdomu. 

— Taigi sužinojai apie kūnus. 

— Taip. 

— Ir kad čia buvo iškviestas Pirsas Ridas? 

Ji linktelėjo, o Normas užsimovė pirštines. 

- Žinai, kad jis tavęs nemėgsta. 

— Jis nemėgsta visų reporterių. 

— Bet tavęs ypatingai. Tu išties jį sunervinai, kai buvo tiria- 
ma Montgomerių byla. 

— Tikrai? Ar jis tau taip sakė? 

- Nereikėjo sakyti. Mačiau, kaip jis pasišiaušdavo kaskart, 
kai prie jo prisiartindavai. 

— Jam patinka šiauštis. 

— Ypač tada, kai tu šalia. 

Atsidarė pagrindinės šerifo tarnybos durys, ir ant betoni- 
nių laiptų pasirodė šerifas Boldvinas ir keli detektyvai, įskai- 
tant Pirsą Ridą. 

Nesinaudodamas mikrofonu, šerifas paprašė visų paklau- 
syti. Vaikštinėjimas, šnabždesiai ir šurmulys liovėsi, visi čiupo 
į rankas tušinukus, diktofonus ar pieštukus. Į pareigūnus nu- 
krypo kameros. 

— Esame pavargę, manau, jūs taip pat, tad kalbėsiu trumpai. 
Šiandien po pietų 911 tarnyba sulaukė skambučio. Atrodė, kad 
du medžiojusius jaunuolius ištiko nelaimė. Nuvykę į įvykio 

vietą, vieną sužeistą jaunuolį išskraidinome į Meisono ligoni- 
nę Atlantoje, o kitas viską papasakojo. Kaip paaiškėjo, netoli 
Kraujo kalno jie aptiko kapą, taigi mes nuvykome ištirti. Be 
abejo, radome kapą ir ne vieną, o du kūnus. Laukiame, kada 
bus atpažinti kūnai ir pranešta artimiausiems giminaičiams, 
daugiau informacijos nepateiksime, bet neatmetame žmogžu- 
dystės versijos. Viskas. 

Tačiau reporteriai norėjo atsakymų. Keli jų pradėjo šaukti 
vienu metu. 

— Šerife Boldvinai, ar manote, jog rasite daugiau kūnų? 

— Kiek laiko aukos ten gulėjo? 

— Kodėl iškvietėte detektyvą iš Savanos? 

— Ar medžiotojas išgyvens? 

— Pasakiau - viskas, - pakartojo Boldvinas tvirtu ir beveik 
piktu balsu. Žvilgsniu skrosdamas minią jis atrodė pavargęs, 
bet ryžtingas. - Iš ryto turėsime daugiau informacijos. O jums 
bus geriausia pailsėti, - mostelėdamas ranka nutraukė kitus 
klausimus ir pranyko viduje. Nikė prasibrovė arčiau ir jai pasi- 
rodė, kad jos ir Rido žvilgsniai susitiko, bet jeigu ją ir pastebė- 
jo, neišsidavė, kaip ir neparodė ją atpažinęs. Durys užsivėrė, ir 
kad reporteriai nebūtų pernelyg įžūlūs ir nesibrautų iš paskos, 
prie durų atsistojo pavaduotojas. 

— Taigi kas toliau? - paklausė nedrąsiai prisiartinęs Normas. 

- Tikriausiai lauksime, - suabejojo Nikė, nors ji visai neke- 
tino sėdėti ir laukti, kol bus pateikta informacija. Tik ne tada, 
kai gyveni tik per kelias gatves nuo Pirso Rido. 


— Du kūnai viename karste? — kitą rytą, klestelėdama ant 
vienos iš šoninių kėdžių Rido kabinete, Silvija Morizeti surau- 
kė nosį. Atrodė, kad jos šviesūs plaukai styrojo dar labiau nei 

anksčiau, o per stalą sklido silpnas, visada jaučiamas cigarečių 
kvapas. - Kažkas nauja. Kas neišgalėjo sau suteikti atskiro prie- 
globsčio? 

— Moteris, - paaiškino Ridas, nesužavėtas jos mėginimu 
juokauti. Nebuvo tam nusiteikęs. Pusę nakties praleido šiaurės 
Džordžijoje, žinodamas, kad šerifas ir pora detektyvų laiko jį 
įtariamuoju, tada dvi valandas numigo, paskui, nespėjęs atsi- 
gauti, nusiprausė po dušu ir pusę septynių jau buvo prie šio 
stalo. Jį palaikė kava ir tabletės nuo migrenos. Pusė spurgos, 
kurią ketino suvalgyti, gulėjo šiukšlių dėžėje. Jis nebuvo nusi- 
teikęs juokauti. 

— Viena aukų yra Barbara Džin Marks. Kita vis dar neatpa- 
žinta. 

— Barbara Džin Marks? - Morizeti suraukė antakius, dar 
labiau įsispoksodama į naują sidabrinę smeigę. - Kažkur gir- 
dėjau šį vardą. 

— Dar visai neseniai ji buvo ištekėjusi už Džeromo Mark- 
so, - jis sugriežė dantimis pagalvojęs, kaip ji melavo jam net 
nemirksėdama ir kaip noriai jis ja tikėjo. - Marksui priklauso 
importo ir eksporto verslas centre. Pamaniau, aplankysiu ir as- 
meniškai jam pranešiu. 

— Tu jį pažįsti? - paklausė Morizeti, rausdamasi rankinėje, 
iš kurios ištraukė gabalėlį gumos. - Atrodo, kad pažįsti. 

Jis sudvejojo. Nusprendė, kad gali jai išsipasakoti. 

— Aš pažinojau Bobę Džin. Mes turėjome romaną. 

- Ir tu ketini kalbėtis su jos buvusiu vyru? Argi tai neprieš- 
tarauja nuovados taisyklėms? 

- Su manim eis detektyvas iš Lampkino apygardos Deivis 
Maktis. 

Morizeti kilstelėjo antakį. 

— Pasisamdei policijos palydą? 

- Labai juokinga, - jis nusišaipė, nors nuo tos minties jam 
naudė širdį. Boldvinas juo, matyt, nepasitikėjo. O tu pasitikė- 
zm? Baik! Boldvinas tik saugo savo kailį. - Pamaniau, gal tu 
Zorėtum eiti kartu. 

— Nė už ką pasaulyje nepraleisčiau tokios progos, - ji išsi- 
upo sulamdytos gumos gabalėlį ir įsikišo į burną. - Taigi klok. 

Ridas papasakojo jai viską: nuo kelionės sraigtasparniu į 
šiaurinę valstijos dalį ir šiurpių radinių kape iki susirinkimo, 
per kurį šerifas Boldvinas „laikydamasis tarnybos principų“ 
nusprendė, kad tyrimui vadovaus Maktis. Jis leido Ridui, bu- 
vusiam Bobės Džin meilužiui, sekti iš paskos, nusižengdamas 
griežtoms taisyklėms. Jam baigus, Morizeti sušvilpė: 

— Dieve mano, Ridai, kokia painiava. Ar manai, kad laiške- 
lis karste susijęs su tuo, kurį vakar atnešė čia? 

— Pernelyg daug sutapimų, kad nebūtų susijęs. Jie atrodo 
identiški. Tas pats popierius, ta pati rašysena. Laboratorija juos 
lygina ir ieško pirštų atspaudų. 

— Mums pasisektų, - sumurmėjo Morizeti, suskambus te- 
lefonui. 

Ridas iškėlė pirštą, tyliai prašydamas jos luktelėti, ir paėmė 
ragelį. Jis tikėjosi išgirsti daugiau informacijos apie Bobę ir kitą 
karste buvusią moterį, bet skambino dėl kitos bylos - du vaikai 
žaidė tėvo pistoletu ir vienas jų buvo nušautas. Slegianti ir taip 
blogo ryto pradžia. 

Jam kalbant telefonu, sucypsėjo Morizeti pranešimų ga- 
viklis, ir ji, pačiupusi mobilųjį iš savo kutais apsiūtos ranki- 
nės, pranyko už durų. Grįžo jam dar nebaigus pokalbio, bet 
ant kėdės nebesisėdo. Atrėmė savo mažą užpakalį į palangę ir 
laukė, kol jis padės ragelį. Kabineto durys buvo praviros ir jis 
girdėjo į dieninę pamainą besirenkančių pareigūnų balsus ir 
žingsnius. 

— Kada aplankysi velionės vyrą ir praneši žinią? - paklausė 
Morizeti koridoriuje suskambus telefonui. 

— Buvusį vyrą. Kai tik atvyks detektyvas iš Lampkino apy- 
gardos. 

— Kaip dėl autopsijos? 

— Padarys Atlantoje, tikriausiai šiandien. Be eilės. Bet prieš 
tai jie nori, kad kas nors kitas, be manęs, atpažintų kūną. 

— Kas žinojo, kad buvai susijęs su ta moterim? 

— Niekas, išskyrus Marksą. 

— Tai tau taip atrodo. Ji galėjo išsipasakoti draugei. 

- Arba Marksas galėjo. 

— Kada paskutinį kartą ją matei? 

— Prieš pusantro mėnesio ar dar seniau. 

— Kai nutraukei santykius? 

— Taip. 

— Sužinojai, kad ji neišsiskyrusi. 

- Mhm. 

— Kada buvo pranešta apie jos dingimą? 

— Nebuvo. Pasiteiravau Ritos iš Asmenų paieškos sky- 
riaus, — jis atsegė viršutinę apykaklės sagą ir trūktelėjo ka- 
klaraištį. - Bet auka visai neseniai mirė. Koronerio manymu, 
nebuvo praėję nė dvylikos valandų, kai ją radome. Tai bus at- 
skaitos taškas, sužinosime, kas paskutinis ją matė, ką ji veikė, - 
jis pažvelgė į laikrodį. - Gal pasiteirausiu juvelyrinių dirbinių 
parduotuvėje, kur ji dirbo. 

— Ar pažįsti ką nors iš jos draugų? 

Jis pagalvojo, papurtė galvą ir suprato netgi jos nepažino- 
jęs. Jų santykiai buvo vien seksas ir nieko daugiau. Tačiau... 
žudikas juos susiejo, ir nuo minties, kad ji galėjo mirti tokia 
siaubinga mirtimi dėl ryšio su juo, skrandyje sukilo rūgštys. 

Tarsi perskaičiusi jo mintis, Silvija Morizeti paguodė: 

— Nekaltink savęs. Skaitau tau iš akių. Manai, kad esi kaltas 
dėl šios moters mirties. Dėl tų laiškelių. 

— O tu taip nemanai? 

— Nežinau. Kol kas. Tu irgi nežinai, - ji atsitraukė nuo pa- 
langės. - Būkim objektyvūs. 

Ridas tyliai suabejojo, ar tai įmanoma. 

Jį kankino nuojauta, kad ne, 

Suskambo telefonas, ir jis pakėlė ragelį kaip tik įeinant 
detektyvui Makfiui. Didysis vyras užgožė Morizeti, ir Ridas, 
matydamas Makfį ryto šviesoje, iškart prisiminė Svirdulį iš 
„Adamsų šeimynėlės“. Jis buvo ne tik aukštas ir prakaulus, bet 
ir jo oda išgeltusi, akys įkritusios. Ridas supažindino detekty- 
vus, pastebėjo, kaip Morizeti nužvelgė Maktfį, ir mintyse save 
išbarė. Kodėl Silvija Morizeti, kieta kaip titnagas, keturis kar- 
tus išsiskyrusi, vis dar nužvelgdavo kiekvieną vyrą kaip galimą 
penktąjį kandidatą? 

Čiupdamas švarką, jis nusprendė niekada to nesuprasiąs. 


Žiūrint rytines naujienas, Kovotojo veidu lėtai nuslinko šyp- 
sena. Vėlyvosios vakaro žinios buvo fragmentiškos, bet išaušus 
kitai dienai į paviršių iškilo daugiau informacijos apie radinį 
tarpeklyje netoli Kraujo kalno. Tai buvo pagrindinė naujiena. 

Supdamasis ant sofos krašto, jis įrašė naujienas ir dabar 
žiūrėjo į penkis ekranus, kuriuose vis kiti pranešėjai pasakojo 
iš esmės tą pačią istoriją. Buvo rodoma kapavietė, nufilmuota iš 
sraigtasparnių, kurie švintančiai saulei slenkant miško paklote 
sukinėjosi virš tarpeklio. Nusikaltimo vietos tyrėjai vis dar ieš- 
kojo įkalčių. Teritorija aplink kapą buvo sužymėta kvadratais, 
ir darbuotojai kruopščiai sijojo kiekvieną dirvos, nukritusių 
lapų ar išdžiūvusios žolės plotelį. Tarsi jie galėtų ką rasti. 

Pagalvojus, kad tai jis sukėlė šį sąmyšį, kraujas pradėjo grei- 
čiau tekėti gyslomis. Šie žmonės dirbo dėl jo. Pirso Rido gyve- 
nimas buvo išmuštas iš vėžių, jis pats iškviestas į šiaurę, į savo 
gimtinę. Ridas kelerius pirmuosius savo gyvenimo metus pra- 
leido dviejų miegamųjų name netoli Dalonegos. Tikrų tikriau- 
sias Džordžijos skurdžius, nors dauguma žmonių manė, kad 
Ridas kilęs kažkur iš centrinės šalies dalies, ir jis nieko nedarė, 
kad paneigtų šią neteisingą informaciją. Tas žmogus buvo ap- 
simetėlis. Nenuoširdus. Niekingas. 

Jis sulauks atpildo. 

Viename ekranų šmėkštelėjo negyvas elnio patinas, kurį 
nušovė tas pamišęs vaikis. Dalis Kovotojo džiaugsmo buvo at- 
imta... Jis nesitikėjo medžiotojų. Manė einąs vienas vėjo pusto- 
mais elnių takais. 

Jis atsistojo, bet vos galėjo išsilaikyti ant kojų šiame kamba- 
rėlyje, kur ant vienos mūrinės sienos kabojo televizoriai, o nuo 
jų mirgančių ekranų sklido vienintelė šviesa. Ant kitos sienos 
buvo lentynos - nuo grindų iki lubų, prikrautos jo elektroni- 
nių prietaisų. Mikrofonai. Vaizdo kameros. Stebėjimo įranga. Ir 
šimtai jo įsigytų vaizdajuosčių bei DVD. Tai buvo filmai apie vi- 
sus sunkumus įveikusius didvyrius, išgyvenusius ir atkeršijusius, 
perėmusius teisingumą į savo rankas ir atseikėjusius bausmę. 

Čarlzas Bronsonas. 

Briusas Li. 

Klintas Istvudas. 

Melas Gibsonas. 

Keanu Rivsas. 

Kietus vyrus įkūniję aktoriai buvo jo stabai. Istorijos, pa- 
sakojančios apie vyrus, kenčiančius siaubingą skausmą ir tada 
kerštaujančius. „Pašėlęs Maksas , „Rembo“, „Matrica“... šie fil- 
mai įkaitindavo jam kraują. 


KITĄ RYTĄ 67 


Čia buvo paslėpta tik keletas drabužių, nors kitame gyveni- 
me, kurį jis rodė pasauliui, buvo kostiumų ir džinsų, puošnių 
marškinių, Dockers firmos drabužių ir netgi polo marškinėlių. 
Bet čia jo poreikiai buvo paprasti. Esminiai. Ant kabliukų ka- 
bojo jo kamufliažinė apranga ir neperšlampamas kostiumas. 
Už plieninių durų slėpėsi sandėliukas, pats jį įsirengė - mažą, 
izoliuotą, tamsų. Be durų rankenos vidinėje pusėje. Tobula vie- 
ta Žmogui įkalinti. Baldų buvo nedaug - darbo stalas, išklerusi 
kėdė, plati sofa prieš ekranus ir jo trofėjus, antikinė komoda su 
veidrodžiu, kurią išgelbėjo iš savo motinos namų. 

Jis priėjo prie komodos ir pamatė savo atvaizdą įskilusia- 
me ovalo formos veidrodyje. Spindinčių ekranų šviesoje ėmė 
idėmiai save apžiūrinėti. Į jį žvelgė ledinės akys - akys, kurios 
buvo vadinamos nerimastingomis arba seksualiomis, arba vi- 
liokėmis, arba šaltomis. Įrėmintos dygių blakstienų ir saugo- 
mos tankių antakių, kurių vienas buvo praskeltas, su randeliu. 
Net ir tas trūkumas masino moteris; kai kurios laikė jį žaviu ir 
pavojingu. 

Gašliu. 

Susimąsčiusiu, tyliu, paslapčių turinčiu vyru. 

Jeigu tik jos žinotų. 

Jis matė viršutinę savo kūno dalį, sutvirtėjusią nuo kariškų 
treniruočių. Atsispaudimai ant pirštų galiukų, šimtai prisitrau- 
kimų ir pritūpimų. Plaukimas. Bėgimas. Tempimas. Tobulėji- 
mas. Treniruojamas kiekvienas raumuo. 

Kaip kitaip jis būtų išgyvenęs? 

Jis atidarė antrąjį stalčių ir pažvelgė į drabužius. Nėriniuo- 
tas juodas apatinukas, liemenėlė ir kelnaitės - kekšės Barbaros 
Džin Marks apatiniai drabužiai. Čia buvo ir kitų likučių - su- 
puvęs audinys, dengęs mirusios moters lytinius organus. Bjau- 
rus, purvinas, dabar įdėtas į plastikinį maišelį. Žinoma, jam 

reikėjo senų apatinių, kad jo kolekcija būtų pilna, tik nenorėjo, 
kad perplėštas, purvinas, pūvantis audinys liestų šilkinį Bar- 
baros Džin Marks brangių kelnaičių, apatinuko ir liemenėlės 
tobulumą. 

Glostant kekšės apatinius, pirštams bėgiojant šilku, jis paju- 
to, kaip maloniai šyla kraujas; tada trumpam užsimerkė, pakėlė 
kelnaites prie šnervių ir pajuto, kaip kietėja jo varpa. Kad ir kaip 
būtų nekentęs, jis jos geidė. Visi normalūs vyrai būtų geidę. 

Tavo manymu, esi normalus, tu niekam tikęs, kvailas šūd- 
maiši? 

Balsas nuslopino erekciją, ir jis vargais negalais nutildė pa- 
tyčias, vis dar aidinčias galvoje. Sulankstė Barbaros Džin apa- 
tinius ir įkišo juos į plastikinį maišelį, tada mintyse smarkiai 
išbarė save, kad pametė žiedą... Po velnių, jam reikėjo to žiedo 
ir, žiūrėdamas žinias apie Barbaros Džin Marks, buvusio mo- 
delio, turtingos žmonos, keistą mirtį, įsivaizdavo glostąs žėrin- 
čius brangakmenius. Tačiau nežinia kaip jis pametė tą prakeik- 
tą žiedą. Dar viena klaida. Jis įtempė žandikaulį. 

Dėdamas jos drabužius į antrąjį stalčių, pastebėjo išdžiū- 
vusio kraujo lašus ant komodos ir švelniai palietė juos nykš- 
čio pagalvėle. Dažnai taip darydavo. Kad prisimintų. Bet jis 
stengėsi nenubraukti tų lašų, jam reikėjo, kad jie ten pasiliktų, 
net ir nuvarvėję komodos šonu. Kelios tamsios dėmės matėsi 
ant viršutinio stalčiaus briaunos ir aplink rakto skylutę, bet jis 
to stalčiaus neatidarė. Niekada neatidarys. Ta asmeninė erdvė 
buvo šventa. Jos negalima pažeisti. Jis palietė grandinėlę ant 
kaklo ir ant jos pakabintą raktelį. 

Kartais kildavo pagunda nusiimti nutrinto aukso grandinė- 
lę, įkišti raktelį į spyną ir išgirsti spragtelėjimą. Senasis stalčius 
atsivertų iš lėto, užantspauduotas krauju, kuris kadaise buvo 
lipnus, ir tada jis... 

Ne! Jis niekada neatidarys to stalčiaus. 

Švietė visos įrašymo lemputės. Jis gali išeiti. Pradėti kitą 
gyvenimą. Apsilaižė ir pamėgino nuraminti greitai plakančią 
širdį, paskutinį kartą žvilgtelėjęs į žinias ir savo paties sukeltą 
sąmyšį. Dėl siaubingos kekšės mirties. Ir vėl įsivaizdavo, kaip 
ji apimta siaubo pabunda karste. Galėjo ištraukti jos karstą iš 
duobės, būti jos didvyriu ir tada ją paimti. Ji būtų viską dėl jo 
padariusi. Išskėtusi kojas. Čiulpusi jam pimpalą. Viską. 

Vėl pajuto geismo antplūdį, aistros proveržis nuvilnijo 
kūnu, ir jis įsivaizdavo Pirsą Ridą su ja lovoje. 

Šunsnukis. 

Staiga Kovotojo burna išdžiūvo. Joje neliko seilių, kai jis, 
stebeilydamas į televizorius, prisiminė, kaip įbedė jai į ranką 
adatą... Ji nualpo ir prieš prarasdama sąmonę sušuko... Iš sva- 
jonių jį pažadino nesiliaujantis pypsėjimas. Suvokdamas, kad 
laikas baigiasi, jis grįžo į tikrovę. Skubiai nuspaudė žadintuvą, 
išsėlino iš kambario ir, magnetofonams įrašinėjant kiekvieną 
žinių sekundę, ramiai nužingsniavo tamsiais koridoriais, vos 
šviesesniais už tunelius. Padrąsinęs save pasiruošė sutikti šaltą 
žiemos rytą bei naują dieną. 

Pagaliau išaušo jo diena. 

Jis tyliai sėlino šešėliais. Buvo prietema, nors jautėsi mirtinai 
pavargęs ir žinojo: jeigu jį sučiuptų, tikriausiai prarastų darbą. 
Ridas įslinko pro užpakalinius vartelius ir, už vandens čiaupo 
sugraibęs atsarginį raktą, - ten Bobė visada jį laikė, - įėjo į gara- 
žą, nusiavė batus ir įžengė į virtuvę. Švieslaidės buvo nuleistos, o 
virš viryklės kaip visuomet degė silpna šviesa. Jau keli mėnesiai 
nėra buvęs šioje trobelėje, tačiau viskas čia atrodė pažįstama. 
Rizikavo apsilankyti jos namuose dėl vienintelės priežasties - jis 
net neabejojo, kad bus nušalintas nuo bylos. Kai tik apygardos 
prokurorė sužinos, kad Ridas turėjo intymių santykių su auka, 
jam bus paskirtos kitos bylos, ir visa su Bobės mirtimi susijusi 
informacija liks nepasiekiama. Ir tai jam kėlė įtūžį. 

Vienomis kojinėmis perėjo nutrintas kietmedžio grindis, 
mažytę valgomojo erdvę į svetainę, kuri atrodė taip pat, kaip 
jis prisiminė - minkšti baldai, spalvingi užtiesalai ir augalai 
kiekviename kampe. Laikraščio lapai buvo išmėtyti ant kavos 
stalelio. Nelietė jų, tik pastebėjo, kad tai buvo rytinis dviejų die- 
nų senumo „Savanos sargybinio“ numeris. Bobė arba kas nors 


kitas lankėsi trobelėje ir skaitė vietos naujienas. Ryškiausia ant- 
rašte švietė straipsnis apie rekonstrukcijos projektą senamies- 
tyje, jo autorė buvo Nikė Džilet. Viena labiausiai erzinančių 
moterų, kurias jam yra tekę sutikti, viena tų atkaklių, viską dėl 
straipsnio padarysiančių reporterių, skubančių aplenkti kitus. 
Ir jos išvaizda apie tai bylojo. Garbanoti rusvai gelsvi plaukai, 
ryškios akys, stangrus užpakaliukas - tikra bėda. Ne tik atkakli 
reporterė, bet ir gerbiamo teisėjo Ronaldo Džileto dukra. 

Ridas atsargiai pakreipė Žibintuvėlį nuo laikraščio prie 
lėkštės su puse suvalgyto skrebučio. Lėkštės krašte sustingę 
drebučiai ir puodelis kavos, taip pat pusiau nugertos, su lūpda- 
žio dėmėmis ant briaunos. Pusryčiai. Prieš dvi dienas. 

Jis nuėjo į šeimininkų miegamąjį. Vienoje lovos pusėje pa- 
klodės buvo suglamžytos, pagalvė numesta ant grindų, bet iš 
patirties jis žinojo, kad tai nebuvo kovos ženklas. Bobė visuo- 
met palikdavo nepaklotą lovą. 

— Ar nemanai, kad taip seksualiau atrodo? - kartą paklausė 
ji, stovėdama ant pirštų galiukų ir bučiuodama jam kaklo lin- 
kį. - Tuomet miegamasis atrodo taip, tarsi ką tik būtum pasi- 
mylėjusi ir pasirengusi tai pratęsti. 

Ji niekada nematė jo kariškos lovos ar asketiško kambario 
su viena komoda, trylikos colių televizoriumi, pusiniu veidro- 
džiu ir treniruokliu. 

Drabužinės durys buvo atidarytos. Jis pašvietė žibintuvėliu 
į vidų. Iš pintinės ant grindų virto nešvarūs drabužiai, viršuje 
tvarkingai kabojo suknelės. Paėmęs servetėlę ir atidaręs ko- 
modos stalčius, rado apatinių, kvepalų, marškinėlių ir šortų. 
Nieko neįprasto. Naktinio staliuko stalčiuje gulėjo vibratorius, 
kremų tūtelės, Kleenex servetėlių pakelis, sulūžę rėmeliai su 
jos, vilkinčios nuotakos suknele, nuotrauka ir nutrinta Biblija. 
Nieko neįprasto. Nieko nusikalstamo. 


72 Lisa Jackson 


Vonios kambarys taip pat buvo netvarkingas ir dvelkė jam 
pažįstamais kvepalais. Makiažo buteliukai, plaukų priežiūros 
priemonės, aspirinas ir losjonas netvarkingai gulėjo ant mažo 
stalelio. Prie vieno apšviečiamo didinamojo veidrodžio riog- 
sojo plaukų pilnas šepetys. Medicininėje dėžutėje buvo įprastų 
tepalų, kremų, moteriškų paketų, nagų lako buteliukų, vaistų 
nuo skausmo ir mėnesio kontraceptikų norma. 

Matyti, kad jau senokai vartoti. 

Vonią su letenų formos kojelėmis, kurioje ne per seniausiai 
buvo įtaisyta dušo galvutė, reikėjo šveisti. 

Bet nebuvo nieko neįprasto. 

Antras miegamasis, naudojamas kaip studija ir šiaip kitoms 
reikmėms, buvo sujauktas, bet ne daugiau, nei Barbara Džin 
Marks buvo pratusi. Tą paskutinį rytą, kai ją matė, ji Ridui už- 
siminė, kad šis namelis „laikinas“. Jie gulėjo lovoje tarp sujauk- 
tų paklodžių, ore tvyrojo sekso kvapas. 

— Tai tik tramplinas į kažką didesnio, laukiu, kol baigsis 
skyrybos. 

— Maniau, jos jau baigėsi, - pasakė jis. 

— Delsiame dėl techninės priežasties. Aš noriu daugiau pi- 
nigų. Jis nežada mokėti. 

- Tu man sakei, kad viskas baigta. 

— Taip ir yra. 

- Įstatymiškai, - jis įsiuto. Labai įsiuto ir numetė paklodes. 
Ji mėgino aiškinti, bet jis apsirengė ir išėjo. Prisiminė išėjęs į 
rugsėjo liūtį - smarkų, garuojantį, šiltą lietų. 

Jis paskutinį kartą perėjo kambarius, stengdamasis viską 
įsidėmėti. Žinoma, jis čia grįš sa Makfiu ir Morizeti. Jeigu tik 
jam leis. Bet jam pačiam reikėjo pamatyti, kokia buvo pasku- 
tinė Bobės diena. Įžengęs į virtuvę pamatė atsakiklį. Mirksėjo 
lemputė. Atsakiklis buvo juostinis, Ridas žinojo, kaip jis veikia. 

Paprastas aparatas su nuostabia „visada kaip naujas“ ypatybe. 
Jis galėjo klausytis juostelės, ir niekas nebūtų to sužinojęs. Paė- 
męs servetėlę nuspaudė mygtuką. Persisukant juostai, aparatas 
šnypštė ir traškėjo. Dukart padėjus ragelį virtuvėje nuskambė- 
jo moteriškas balsas. 

— Labutis. Tai tik aš. 

Tai buvo Bobė. Ridui vos širdis neiššoko. 

— Lažinuosi, kad šito nesitikėjai, tiesa? - o Kristau, apie ką 
ji kalba? — Važiuoju susitikti su juo, bet pamiršau pasiimti de- 
zodorantą ir valyklos kvitą; norėjau išmėginti naują mobilųjį 
telefoną, taigi tai tik priminimas. Jėga, tiesa? - nusijuokė ji, pa- 
tenkinta savimi, ir Ridui šiurpas perbėgo kūnu, prisiminus tą 
kimų kikenimą. Tarsi ji dar būtų gyva. 

Ar ji skambino kam nors, kas buvo čia apsistojęs, o gal pali- 
ko žinutę sau? Ir kas buvo tas jis, apie kurį ji kalbėjo? Džeromas 
Marksas? Naujas vaikinas? 

Daugiau žinučių nebuvo. 

Ridas nustatė atsakiklį taip, kad porąkart padėtas ragelis ir 
Bobės skambutis atrodytų kaip „nauji“ ir išėjo. Kaip daugybę 
kartų anksčiau. 


Pirsas Ridas buvo raktas. 

Nikė tai žinojo ir dar kartą priminė sau kitą rytą nustatytu 
laiku užgrojus radijui. Ji veltui praleido dieną ir naktį Dalo- 
negoje, rausdamasi Rido praeityje, ieškodama sąsajos tarp jo 
ir ant Kraujo kalno rasto kapo, bet galiausiai pasidavė ir grįžo 
tuščiomis rankomis. Bergždžiai išeikvotas laikas ir energija. Ji 
nuspaudė tą prakeiktą žadintuvą ir risdamasi iš lovos sudejavo. 
Nuėjo miegoti vos prieš tris valandas, po ilgos kelionės. Atro- 
dė, kad akys pilnos smėlio, galva plyšta iš skausmo, o pasukus 

kaklą trakštelėjo. Nieko gero. Pasiekusi ranka nuotolinio val- 
dymo pultelį įjungė vietines žinias ir tik tą mirksnį jos rusva 
katė Dženings, didžiausia tinginė pasaulyje, kilstelėjo galvą. 
Pasirąžė ant gretimos pagalvės, nusižiovavo parodydama ada- 
tos aštrumo dantis ir rožinį šiurkštų liežuvį. Nikė užsigalvojusi 
paglostė pūkuotą jos galvą ir įbedė akis į televizorių. 

Kapas su dviem neatpažintais kūnais vis dar buvo pagrin- 
dinė naujiena. Visuose kanaluose. 

Taigi kaip su tuo susijęs Ridas? 

Juk Savanos policininko neskraidintų sraigtasparniu be- 
veik penkis šimtus kilometrų į šiaurės Džordžijos miškus vien 
dėl to, kad tiriant Montgomerių bylą jo vardas mirgėjo visuose 
laikraščiuose. Ne. Tam turėjo būti priežastis, turėjo būti kitas 
paaiškinimas, kodėl Ridas įtrauktas į šį reikalą. Tik Nikei rei- 
kėjo jį perprasti. Ji nuslinko į virtuvę, atmatavo itališkos kavos 
ir vandens į kavavirę, tada patraukė į vonią ir įjungė dušą. Gau- 
džiant seno namo vamzdžiams ir šylant vandeniui, ji pamažu 
grįžo į miegamąjį ir pažiūrėjo šalies naujienas. CNN parodė šį 
įvykį, tik jį nustelbė rūpesčiai Artimuosiuose Rytuose ir prezi- 
dento kelionės darbotvarkė. Ji vėl pamėgino įsijungti vietos Ži- 
nias ir padarė išvadą, kad Lampkino apygardos šerifo tarnyba 
daugiau informacijos nepateikė. 

Gerai. 

Ji norėjo šios istorijos. 

Taip labai, kad beveik juto jos skonį. 

Žinodama, kad nėra ko delsti, ji greitai nusiprausė po 
dušu, vildamasi, kad karšto purškiančio vandens purslai nu- 
plaus visus voratinklius jos galvoje ir skausmą raumenyse. Bet 
viršutiniame šio seno namo aukšte vandens slėgis nebuvo pa- 
kankamai stiprus. Greičiau nei per dešimt minučių ji pasidarė 
makiažą ir susišukavo, putomis suformuodama rusvai gelsvus 

plaukus laisvai krintančiomis garbanomis, ir sudejavo, paste- 
bėjusi tamsius ratilus po akimis, kurių nepaslėps joks maskuo- 
jamasis pieštukas. 

Nieko baisaus. 

- Kam rūpi? - pasakė ji Dženings, kuri užšokusi ant kriau- 
klės krašto stebėjo šią rytinę rutiną. - Alkana? 

Katė nušoko žemyn ir nužingsniavo į virtuvę. 

— Kaip supratau, atsakymas yra „taip. Tuoj ateisiu. 

Ji užsimovė juodas laisvas kelnes, užsitempė ilgarankovius 
marškinėlius ir apsivilko švarkelį. Persimetusi rankinės dirželį 
per petį, jau svarstė, kokiu kampu pakreipti šį pasakojimą ir 
kaip prieiti prie Rido. Žinoma, ji pamėgins kreiptis tiesiogiai, 
nors anksčiau tai nepasiteisino. Jos mažas miegamasis buvo 
prie pat virtuvės, sujungtos su svetaine, kuri buvo ne kas kita, 
kaip kadaise įspūdingo Viktorijos epochos namo bokštelis. Da- 
bar jau reikėjo pašveisti kietmedžio grindis, perdažyti sienas ir 
lipdinius, pakeisti stalviršius. Bet čia buvo namai. Jos namai. 
Ir jie jai buvo brangūs. 

Virtuvėje ji skubiai pašėrė katę, tada įsipylė puodelį kavos 
ir gurkšnojo ją, stebėdama žinias per savo senovinį dvylikos 
colių televizorių, kuriuo taip puikavosi koledže. Televizorius ir 
Dženings buvo maždaug to paties amžiaus, įsigyti paskutiniais 
studijų metais, kai Nikė nusprendė galinti pati priimti kai ku- 
riuos sprendimus. Sprendimus, susijusius su daugybe netinka- 
mai pasirinktų berniukų. 

— Tai natūralu, - patarė jai psichologas. - Tu išgyvenai di- 
džiulę netektį. Ne tik tu, bet ir visa tavo šeima. Tu ieškai to, kas 
užpildytų tuštumą. 

Nikės manymu, tas vaikinas buvo šarlatanas, ir ji ištvėrė 
tik vieną nejaukų seansą. Žinoma, ji ilgėjosi vyresniojo brolio. 
Taip, mama ir tėtis, ir kitas jos brolis, ir sesuo - visi gedėjo. Bet 

ji abejojo, kad dėl Endriu mirties ji jautė poreikį susitikinėti 
su kiekvienu Džordžijos universitete studijuojančiu nevykėliu. 
Žvelgiant atgal, televizorius ir Dženings buvo du geresni jos 
sprendimai. 

Ekrane pasirodė vaizdai, ir ji vėl sutelkė dėmesį į žinias. 

Iš Dalonegos daugiau jokių pranešimų. 

Interviu su Pirsu Ridu ji taip pat nematė - net ir per vietos 
kanalus. Tuo geriau. 

Pildamasi kavos į didelį kelioninį puodelį, ji svarstė, kad tai 
tik palengvina jos užduotį. Jai atrodė, jog tereikia surasti Ridą, 
sekti jį, pasikalbėti su savo ryšininku, dirbančiu policijoje, su- 
žinoti, kodėl Ridas išskubėjo į šiaurę, ir tada ji galės įminti ras- 
tų kūnų mįslę. Šiaip ar taip, ji parašys savo išskirtinį straipsnį. 

Išėjusi į lauką ir stabtelėjusi viršutinėje laiptų aikštelėje, 
jau rinko Klifo Siberto mobiliojo numerį. Iš šio patogaus taš- 
ko ji galėjo žiūrėti žemyn į gatvę, virš stogų ir virš Forsaitų 
parko medžių viršūnių. Miestas jau buvo pabudęs, transpor- 
tas riedėjo senamiesčio gatvėmis. Netoli nuo čia buvo polici- 
jos nuovada. 

Klifas nekėlė. 

— Kokia staigmena, - sumurmėjo Nikė, supratusi, kad jis 
vis dar jos vengia. Skubėdama laiptais žemyn ir jausdama vėsų 
žiemišką vėjelį, draikantį jos šlapius plaukus, paliko žinutę. Jos 
automobilis užėmė mažai vietos; ji numetė bloknotą, kom- 
piuterį ir rankinę ant užpakalinės sėdynės ir įspraudė kavos 
puodelį į laikiklį. Įkišus raktelį pasigirdo, kaip čerška jos seno 
hečbeko variklis. - Taip, taip, nagi, aš taip pat pavargusi, - su- 
murmėjo ji ir po penkto mėginimo variklis užsivedė. - Žino- 
jau, kad tu gali, - tarė ji, įjungdama atbulinę pavarą ir įvažiuo- 
dama į siaurą gatvelę, kurios abiejose pusėse stovėjo vijokliais 
apaugę garažai ir seni karietoms laikyti skirti pastatai. 

Pakeliui į darbą ji pravažiavo policijos nuovadą, ketino 
stabtelėti, bet apsigalvojo. Jai reikėjo pasirodyti redakcijoje ir 
susikaupti prieš nutveriant Ridą. 


— Kam turėčiau būti dėkingas už tokį garbingą vizitą? - sto- 
damasis paklausė Džeromas Marksas, kai sekretorė į jo kabine- 
tą atvedė tris detektyvus. Iki šio ryto jis buvo „išvykęs iš miesto 
verslo reikalais“. Jam užteko padorumo atsistoti, bet jo tam- 
siose akyse degė priešiškumas, smaili barzdelė slėpė sučiaup- 
tas lūpas, o atviras sarkazmas dangstė susierzinimą. Jis vilkėjo 
tamsiai mėlyną šiugždantį kostiumą, baltus marškinius, ryšėjo 
platų vyšninės spalvos kaklaraištį ir segėjo auksines sąsagas. Jo 
veidas, kruopščiai parinkti drabužiai ir raudonmedžiu puoštas 
kabinetas skleidė aristokratišką atmosferą. 

Tačiau tai buvo tik fasadas. 

Ridas žinojo, kad Marksui iki pinigų ir pietietiško aristo- 
kratiškumo lygiai taip pat toli, kaip ir jam. Marksas buvo siu- 
vėjos ir naudotų automobilių prekeivio sūnus, vargais negalais 
baigęs dvejų metų koledžą, nes buvo gavęs futbolo komandos 
stipendiją, paskui ketverius metus mokėsi universitete, kur įgi- 
jo finansų bakalauro laipsnį. Paskui jis įsiliejo į Amerikos kor- 
poracijas, dirbo automobilių nuomos bendrovėse, bankuose, 
nekilnojamojo turto tarpininku, kol galiausiai nusprendė tapti 
verslininku, panaudojęs iš uošvio paveldėtą kapitalą. Jis ir Bar- 
bara Džin vaikų neturėjo. 

Turint galvoje, kas nutiko, tai tik į gera. 

Makfis prisistatė, paskui supažindino su Morizeti ir Ridu. 
Sutikus Rido akis, Markso veidas dar labiau įsitempė. 

- Deja, atnešėm blogą žinią, - pasakė Maktis. 

— Kokią blogą žinią? - Marksas akimirksniu susierzino. 

— Manome radę jūsų žmonos kūną. 

— Ką? - jo veidas prarado spalvą. - Mano žmonos? Barbaros? 

- Taip. Jei žiūrėjote žinias, žinote apie kapą, kurį aptikom 
netoli Kraujo kalno Lampkino apygardoje. 

— Dieve mano, ar sakote... - jo žvilgsnis bėgiojo nuo vieno 
detektyvo prie kito. - Ar sakote, kad Bobė buvo... ten... - jis 
nukando žodžius ir susmuko į krėslą aukštu atlošu netoli sta- 
lo. - Ne... tai neįmanoma. 

— Deja, pone. Norėtume, kad važiuotumėte atpažinti kūno. 
Jis Atlantoje. 

— O Dieve... o Dieve, - jis užsidengė veidą rankomis. Išpuo- 
selėtomis rankomis. Atrodo, jam buvo padarytas manikiūras. 
Jis buvo nuoširdžiai priblokštas, nors, žinoma, galėjo ir apsi- 
metinėti. - Ne. Aš tuo netikiu, - jis pakėlė akis ir, matyt, pa- 
niurę veidai jį įtikino. - Žinoma, važiuosiu su jumis. Į Atlantą? 

— Ten darys autopsiją. 

— O Kristau! Autopsiją? 

— Įtariame nužudymą. 

— Bet kas? Kas būtų norėjęs... - jo balsas nutrūko. Taigi 
galiausiai jis suprato. - Manot, kad aš ką nors padariau Bo- 
bei? - jis buvo apstulbęs. - Aš niekada, - jo ir Rido žvilgsniai 
vėl susitiko, ir dalis jo puikybės išgaravo. - Žinoma, visko pasi- 
taikydavo, vyko skyrybų procesas, bet prisiekiu - aš su tuo ne- 
susijęs. Jei norite, kad atpažinčiau kūną, važiuokim. Tuoj pat. 


Trina pripuolė prie Nikės tą pačią akimirką, kai tik ji įmetė 
rankinę į stalo stalčių ir įsijungė kompiuterį. 

— Tu patekai į didžiulę bėdą, - Trina žvilgtelėjo per pertva- 
ros viršų; iš anksto leidžiama Kalėdų giesmių muzika šiek tiek 
užgožė klaviatūrų barškėjimą ir prislopintus balsus. 


KITĄ RYTĄ 79 


- Taip ir maniau. Mecgeras tikriausiai įsiveržė į Finko kabi- 
netą vakar vos prašvitus. 

— Tikriausiai ir tai. 

— Tikriausiai? 

- Aš kalbėjau apie mūsų pasimatymą aną vakarą. Kadangi 
nepasirodei, man teko pabūti psichiatre Deinai ir Eimei, - Tri- 
na užvertė savo išraiškingas akis. - Visą vakarą sukiojau galvą, 
sveikindama Deiną ir tikindama ją, kad santuoka yra nuosta- 
bus dalykas, Todas puikus vaikinas, nuostabus laimikis, tada 
persikreipdavau šimto aštuoniasdešimties laipsnių kampu ir 
sakydavau Eimei, kaip jai pasisekė, kad atsikratė to apgaudinė- 
jančio, meluojančio šunsnukio vyro. 

-— Regis, buvo linksma. 

— Man būtų pravertęs pastiprinimas. 

— Atsiprašau, aš... 

— Žinau, žinau, vaikeisi istoriją, kuri padėtų tavo karjerai 
pakilti aukščiau stratosferos. Beje, skambino daktarė Frensis. 
Nori užsisakyti laiką interviu, nes mokyklos taryba posėdžiaus 
kitą savaitę, o paskui rinksis tik po Kalėdų. Ji nori įsitikinti, kad 
tu supranti jos poziciją dėl būsimo susijungimo. 

Nikė atsiduso. 

— O iš kur tai Žinai? 

— Selestė vėl atsiuntė man tavo balso paštą. 

Nikė šiaip ne taip išspaudė dirbtinę šypseną. 

— Gražu, - ištarė sarkazmo kupinu balsu. - Dar kas nors? 

Trina išsišiepė kaip Češyro katinas. 

- Tik žinutė iš Šono... 

- Šono? - Nikei suspaudė širdį, ir ji pajuto tą seną, pažįsta- 
mą sunkų skausmą. - Ką jis sakė? 

— Jis bus mieste ir nori... Pala, kaip ten tiksliai? „Susieiti.“ 

— Nė už ką, - Nikė daugiau į tą upę nebris. 

- Kodėl, Nike? Šitiek laiko praėjo! Dešimt, dvylika metų? 

— Beveik ir, mano manymu, jei kartą pasirodei esąs melagis 
ir sukčius, niekada nepasikeisi. 

— Gal jis suaugo. 

Kokia tikimybė? 

— Dar kas nors? - paklausė Nikė, nenorėdama galvoti apie 
Šoną Hoką ir jo nerūpestingą požiūrį, blogo berniuko šypse- 
ną ir tobulą kūną. Su tuo baigta. Taškas. Ji netikėjo atgaila ir 
negaiš tam laiko. Nenorėjo būti „draugais“, jeigu tai apskritai 
įmanoma. Bet ir nebuvo įmanoma. - Ar buvo kitų žinučių? 

— Ne. 

— Gerai, - to ir reikėjo tikėtis, nes diduma žmonių skam- 
bindavo jai į mobilųjį, ir tai buvo puiku, turint galvoje Selestės 
nekompetentingumą. Jai buvo dvidešimt ketveri ir, Nikės ma- 
nymu, jos galva buvo tuščia kaip puodas. Ko daugiau ji tąsytųsi 
su Finku, turinčiu Selestės amžiaus dukrą iš pirmos santuokos? 
Faktas, kad dabar jis vedęs antrą kartą ir turi du pradinėje besi- 
mokančius vaikus, taip pat nepasiekė Selestės smegenų, o nuo 
jos nuolatinių įtikinėjimų, kad Finko santuoka „mirusi; kad 
juodu su žmona „gyvena atskirus gyvenimus“ ir „kartu būna 
tik dėl vaikų , Nikę vertė vemti. Išties ją vertė vemti viskas, kas 
buvo susiję su Finku. 

Tarsi skaitydamas jos mintis, jis praėjo pro šalį ir pasakė: 

— Nike, užeik į mano kabinetą, kai turėsi laisvą minutę. 

Trina pranyko už pertvaros. 

Nuostabu, pagalvojo Nikė, galvos skausmui grįžtant su 
kaupu. Pačiupusi rankinę, ji nusekė Finką, žingsniuojantį len- 
gva buvusio atleto eisena. Vis dar tvarkingas ir geros formos; 
kadaise tamsūs plaukai dabar buvo nužerti sidabro; dažniau- 
siai jis dėvėdavo rusvai žalsvas kelnes ir polo marškinėlius, 
tarsi būtų atėjęs tiesiai iš golfo lauko. Jis atidarė savo stiklinio 

kabineto duris ir laukė, kol ji įeis. Visada džentelmenas, pa- 
galvojo ji sarkastiškai, kai jis parodė jai vieną iš kėdžių šone 
ir atsisėdo į savo vietą prie stalo, permetęs koją ant kojos ir 
rankomis apkabinęs kelį. 

— Girdėjau, buvai Dalonegoje pastarąsias porą dienų. 

Mecgeras ilgai netruko pranešti naujieną. 

— Tiesą sakant, vos ilgiau nei dvidešimt keturias valan- 
das, taip, aš ten buvau, - prisipažino stebėdama besisupančią 
Fino koją. 

— Ar buvo kokia nors ypatinga priežastis? - jo balsas buvo 
šaltas kaip ledas, žvilgsnis ramus, lūpos suspaustos plona linija. 

— Norėjau sužinoti visas naujienas apie kapą, kurį rado 
policija. 

— Normui daviau tą užduotį. 

Ji linktelėjo. 

- Ir jam nepatiko, kad ten pasirodžiau. 

- Tarkim, jis buvo susirūpinęs. 

— Kodėl? 

— Jo manymu, tu mėgini jį aplenkti. 

— Taigi jis jaučia grėsmę? 

— Aš taip nesakiau. 

Nikė buvo pavargusi ir pikta. Liežuvis jos neklausė. 

— Galima buvo numanyti. Nesuprantu, kas čia blogo, kad 
ten nuvažiavau. Mano darbas nenukentėjo. Mecgeras ir toliau 
turi tą užduotį. Kokia bėda? 

— Gal jos ir nėra, - pasakė Finkas ta pačia veido išraiška. — 
Pasikviečiau tave ne tam, kad liepčiau atsitraukti ar primin- 
čiau nelipti kitiems ant kulnų. Visai ne. Po teisybei, manau, kad 
konkurencija nepakenks, jei tik prisiminsi, kad judu su Normu 
esate vienoje komandoje. Iš tavęs ir iš jo noriu paties geriausio 
straipsnio. 

- Taigi neliepiat man atsitraukti. 

— Tai Normo užduotis. Tu tą žinai. Gerbk tai. Bet ne, aš ne- 
liepiu tau atsitraukti. Jei tik nepamirši savo tiesioginio darbo. 

— Ar tai viskas? - paklausė Nikė be žado. 

— Viskas, - jis kilstelėjo lūpų kamputį. - Ką? Manei, kad 
nubausiu tave? 

— Mažiausiai. 

Jis sušnarpštė atsitraukdamas nuo stalo. 

— Už tai, kad spaudi Mecgerą? - jis paklausė ir papurtė gal- 
vą. - Ne. Kaip sakiau, šiek tiek senamadiškos konkurencijos 
niekam nepakenks. 

— Taigi jūs man leidžiate gilintis į šią istoriją? 

- Jei tik nestosi Mecgerui skersai kelio, - Finkas linksėjo, 
judindamas galvą tuo pačiu ritmu kaip ir koją. 

- Ojeigu jis stos man skersai kelio? 

— Bandai laimę, Džilet. 

Ji pakėlė abi rankas prie galvos, tarsi pasiduodama. 

— Tik tikrinu ribas. 

- Dabar jas Žinai, - jis atsistojo, ir ji suprato tai kaip užuo- 
miną padaryti tą patį. 

Jai jau beveik pasiekus duris, jis tarė: 

- Žaisk sąžiningai. Nedaryk nieko, kas prišauktų laikraš- 
čiui bėdą - teisinę ar kitokią. 

Tarsi atsakydama į jo žodžius, ji ištiesė nugarą. Žinojo, apie 
ką jis kalba. Apie Ševaljė bylą. Ji jau seniai išaiškinta, bet per- 
sekios ją visą likusį gyvenimą. Tada ji buvo jauna bei žalia ir 
dėl straipsnio pastatė į pavojų beveik visus, kuriuos pažinojo, 
įskaitant savo tėvą. Ji pasimokė. Labai seniai. Atsigręždama ji 
lengvai kilstelėjo smakrą ir šaltai pasakė: 

- Patikėkite, viskas, ką panaudosiu, bus gauta teisėtu būdu. 
Jūs ir „Sargybinis“ galite dėti viltis į mano istoriją. 


KITĄ RYTĄ 83 


Finkas vos nenusišypsojo. 

— Tai viskas, ką man reikia žinoti. 

Amen, pagalvojo ji, bet nepasakė. Nėra priežasties jį įžeisti. 
Tik jau ne tada, kai jis pagaliau sutiko duoti jai įdomesnę temą 
nei mokyklos valdybos darbotvarkė ir interviu su Paveldo ap- 
saugos komitetu. Vingiuojant tarp pertvarų į savo vietą, jai 
toptelėjo mintis, kad nereikėtų juo pasitikėti, bet tą mintį nu- 
stūmė į šalį. Įtarimus galės įvertinti vėliau. Juk pagaliau gavo 
progą įrodyti, ko yra verta. Su Finko palaiminimu. Reikalai 
taisosi. Keletą valandų ji pabus čia, užbaigs pradėtas temas, o 
tada pratęs nuo ten, kur sustojo. O tai reiškė - ieškos detekty- 
vo Rido. 

Surasti jį nebus sunku, bet priversti išsipasakoti - jau visai 
kas kita. Ji jau anksčiau mėgino jį pakalbinti, bet jis atsakydavo 
jai taip, tarsi ji būtų iš parijų. Jo požiūrį į žiniasklaidą ir žmonių 
teisę žinoti reikėjo keisti, ir Nikei buvo aišku, kaip tą padaryti. 

Be abejo, Ridas turi vieną ar kitą paslaptį - nešvarią paslap- 
tį, apie kurią nenorėtų niekam pasakoti. 

Tai beveik šantažas, Nike, papriekaištavo tas prakeiktas bal- 
sas galvoje, bet ji nesiklausė. Ne šiandien. Ji bus atsargi su visa 
atkapstyta informacija. Jai tereikia šiek tiek parako, ko nors, 
kas priverstų jį išsipasakoti. Ji ir vėl pajuto sąžinės graužatį. Ar 
tau patiktų, jei Ridas kapstytųsi po tavo praeitį? 

Numojusi ranka į šį klausimą, ji grįžo prie savo stalo ir prieš 
skambindama daktarei Frensis ar baigdama straipsnį apie mo- 
kyklų valdybą įsijungė internetą ir savo mėgstamos paieškos 
sistemos eilutėje įrašė „detektyvas Pirsas Ridas“. Laukdama, 
kol pasirodys nuorodos apie Ridą, pagalvojo, kad reikėtų pati- 
krinti jo šeiminį statusą ir paieškoti daugiau informacijos apie 
tai, kas jam nutiko San Fransiske. Ir kaip dėl to fakto, kad keletą 
pirmųjų savo gyvenimo metų jis praleido šiaurės Džordžijoje, 

netoli Kraujo kalno ir kapų vietos, paskui jo tėvai išsiskyrė ir 
motina nusitempė jį į Čikagą, o galiausiai įsikūrė Vakarų pa- 
krantėje. Vis dėlto Ridas vis grįždavo į Savaną - kartą maždaug 
prieš penkiolika metų ir antrąkart visai neseniai. Kodėl? Ji pa- 
sižymėjo daugiau pasidomėti Lampkino apygardoje, pasikal- 
bėti su šerifu, su sužeistu vaikiu, jo pusbroliu ir visais, kurie 
pažinojo Ridą vaikystėje. Juk turėjo būti priežastis, kodėl Ridas 
sukorė į ten tokį ilgą kelią. 

Sumirksėjo kompiuterio ekranas ir ji nusišypsojo. Nuoro- 
dų, susijusių su informacija apie detektyvą Pirsą Ridą, buvo 
galybė. Jų buvo tikrai apstu, daugiausia iš „Savanos sargybinio“ 
laikraščio. Bet buvo ir kitos informacijos, įskaitant straipsnių 
seriją iš Kalifornijos, San Fransisko ir Ouklando laikraščiuose. 

Spragtelėjusi pele Nikė Džilet galėjo žvilgtelėti į asmeninį 
ir profesinį detektyvo Pirso Rido gyvenimą. Pamačiusi jo jau- 
nystės nuotraukas, nusprendė: kad ir koks jis buvo gražus tada, 
dabar atrodo geriau. Jai jis atrodė patrauklesnis - papilnėjęs, 
plaukai lengvai žilstelėję, o griežti bruožai ir vanagiškos akys 
geriau tiko veidui, kuriame galėjai įžvelgti raukšlelių apie akis 
ir barzdos šešėlį. Nusivylimas ir įtarumas žvilgsnyje pridėjo 
jam daugiau žavesio. 

Na, tu ir nesveika, pasakė ji sau. Visada susidomi ne tuo 
tipu. Turiu galvoje Šoną Hoką. Kad ir koks patrauklus būtų Ri- 
das, atsimink, tu juo domiesi tik profesiniais sumetimais. Turi 
parašyti straipsnį, padaryti karjerą, ir tau tikrai nereikia įsivaiz- 
duoti jokių romantiškų santykių. 

Ji vos nenusijuokė. Romantiškų santykių? Su Pirsu Ridu? 
Žmogumi, iš esmės nekenčiančiu ketvirtosios valdžios? 

Tai bent pokštas! 

— Noriu žinoti, kas paskutinis matė Bobę Džin gyvą, - 
sumurmėjo Ridas Makfiui ir Morizeti važiuojant iš Markso 
kontoros. Buvo tamsu, beveik devinta vakaro, gatvės žibintai 
bandė nugalėti naktį, o prie vairo kaip visuomet sėdėjo greitį 
mėgstanti Morizeti. Ridas buvo budrus. Makfis tūnojo ant už- 
pakalinės policijos automobilio sėdynės. Šiandien jie buvo nu- 
vykę į Atlantą ir stebėjo, kaip Džeromas Marksas papilkėjusiu 
veidu atpažino savo beveik jau svetima tapusią žmoną. Jis ne- 
palūžo, iš jo akių neišriedėjo nė viena ašara, neatrodė apimtas 
sielvarto, tik sukrėstas žinios apie jos mirtį, ir trauma nesuma- 
žėjo žvelgiant į jos kūną. Įtempęs visus kūno raumenis žiūrėjo, 
kaip atidengiama paklodė. „Tai ji, - sušnibždėjo ir nusisuko, 
tarsi būtų nepajėgęs ilgiau į ją žiūrėti. 

Ridas neperprato, ar jis bjaurėjosi dėl to, kad ji buvo mirusi, 
ar dėl to, kad su ja skyrėsi. Kad ir kaip ten būtų, jei Džeromas 
Marksas įmetė ją gyvą klykiančią į karstą, jis velniškai gerai sle- 
pia savo kaltę. Kalbėjo su jais laisvai ir sutiko atlikti poligrafo 
testą. Paklausė, kur žiedas, kurį buvo padovanojęs jai metinių 
proga, tada pats atsakė, kad tikriausiai ji numovė jį, nes vyko 
skyrybų procesas. Pasiteiravus, ar galima apieškoti jo patalpas, 
net nemirktelėjo ir nepareiškė noro pasikalbėti su savo advo- 
katu. Iš esmės Marksas elgėsi taip, tarsi nebūtų turėjęs ko slėpti. 
Bet Ridas tuo netikėjo. 

- Ir aš noriu visų jos telefono išklotinių ir... 

— Taip, taip, kaip visuomet, - pasakė vairuodama Morizeti. - 
Draugų. Giminaičių. 

— Bobė turi brolį. Mano manymu, jis kažkur Naujajame Or- 
leane, bet tėvai mirę. 

- Vaikų? - paklausė Morizeti, tiesdama ranką prie suglam- 
žyto Marlboro Lights cigarečių pakelio. Jai pavyko iškratyti pa- 
skutinę cigaretę ir pasukti link upės. 

— Kiek žinau, ne, - Rido galva dirbo viršvalandžius, ir jis be 
paliovos įsakinėjo. - Pradėsime nuo kito galo. Pasikalbėsime 
su jos bendradarbiais, buto šeimininke, draugais. Kas nors turi 
ką nors žinoti. Paprašiau, kad stebėtų jos namą, jei kas pasiro- 
dytų, - Morizeti pažvelgė į jį ir jis pridūrė: - Kol kūnas nebuvo 
atpažintas, negalėjome gauti kratos orderio. 

— Tu atpažinai kūną, - atšovė ji. 

— Tai nebuvo taip oficialu, kaip jos vyro atpažinimas. 

— Taigi dabar viską darysi pagal taisykles? - stebėjosi ji. 

— Griežtai pagal taisykles. 

- Kurgi ne. Tik jau ne tu, Ridai. 

— Stabtelėk prie jos namų. Pažiūrėkim, ar jau atvyko nusi- 
kaltimo vietos tyrėjai, - jis išpyškino Bobės adresą, ir Morizeti 
prie kito skersgatvio pasuko atgal. Ir jie jau skriejo į pietus per 
senamiestį pro atnaujintus namus aukštomis verandomis, pla- 
čiais langais ir blizgančiomis langinėmis, apvažiuodami parkus 
primenančius skverus su suoliukais, statulomis ir vešlia augalija. 

— Gali kilti keblumų dėl tavo dalyvavimo tiriant bylą, - pa- 
brėžė Morizeti, prisidegdama cigaretę ir praverdama langą. 
Į automobilį padvelkė senosios Savanos kvapas, ištraukdamas 
dūmus. 

— Aš susitariau su šerifu. 

— Teisingai, - įsiterpė Makfis. Morizeti įsukus į šalutinę ga- 
tvelę, pagaliau prabilo „tylusis“. 

- Taip, Lampkino apygardoje. Okano gali būti kitos nuo- 
monės. Ji labai pedantiška, - Morizeti spaudė burnoje cigaretę, 
darydama staigų posūkį. 

Ridas rūsčiai žvelgė į naktį. 

- Čia ir yra teisininkų bėda, - Morizeti žvelgiant pro už- 
pakalinio vaizdo veidrodėlį, sutraškėjo policijos radijas. - Jie 
visada ieško, kaip iškelti bylą. 

— Ne, teisininkų bėda kita - jie visi paranoikai, - sumur- 
mėjo Ridas, žinodamas, kad jo padėtis kebli. Apygardos pro- 
kurorė Ketrina Okano paprastai būdavo jo pusėje ir netgi šiek 
tiek apeidavo taisykles, bet sužinojusi, kad juodu su Bobe turė- 
jo romaną, ji tikriausiai uždraus jam dalyvauti tiriant šią bylą. 
Morizeti pasuko į kairę ir privažiavo prie Bobės namų. Gatvė- 
je stovėjo keli policijos automobiliai, per kiemą buvo ištemp- 
ta įspėjamoji juosta. Buvo atvežti ir policijos šunys. Morizeti 
sustojo ant keliuko ir peleninėje užgesino cigaretę. Visi trys 
detektyvai praėjo pro įkalčius renkančią komandą ir pasuko 
tiesiai į namą. 

Išskyrus šurmulį, namai atrodė taip, kaip ir tada, kai Ridas 
paskutinį kartą įžengė pro jų duris. Jis išėjo į lauką - pasirūpi- 
no, kad jo pėdsakams, jei būtų imamos kopijos, atsirastų pa- 
aiškinimas. 

- Ką aptikote? - paklausė jis Dianos Mozes, vadovaujan- 
čios Savanos nusikaltimo vietos tyrėjų komandai. Diana buvo 
afroamerikietė, padariusi karjerą savo jėgomis, protinga ir at- 
kakli. Nuovadoje buvo juokaujama, kad panorėjusi ji galėtų 
Raudonąją jūrą ne tik perskirti, bet ir padalyti ją kvadratėliais. 

- Nedaug. Vis dar renkame. Svarbiausia naujiena - įsilauž- 
ta nebuvo. Tačiau nėra jos automobilio. Turbūt ji susitiko su 
žudiku kažkur kitur atsitiktinai arba planuotai. 

- Ne, neatsitiktinai. Ši žmogžudystė buvo suplanuota. 

- Jei taip sakai. 

- Niekas nesivargins iškasti karsto, vildamasis atsitiktinai 
sutikti auką. Kaip ir neadresuos laiškelio specialiai policininkui. 

— Atrodo, mūsų mergaitė domėjosi seksu ir Dievu. Malo- 
numais ir religija. Miegamajame radom pačių įvairiausių sekso 
žaisliukų, bet skaitoma literatūra yra religinio pobūdžio. Pamė- 
gink suprasti. 

Namai buvo nufotografuoti ir nufilmuoti, tačiau nerasta 
jokių žmogžudystės įkalčių. Netrukus kiekviena Barbaros Džin 
Marks gyvenimo detalė bus atskleista visuomenei. Įskaitant 
klausimus apie jos santykius. Jo vardas tikrai bus paminėtas. 

- Ar tikrinote jos kompiuterį? Elektroninį paštą? Telefoną? 

— Standųjį diską pasiimsime su savimi. Telefone žinučių 
nepalikta. Jokių galimybių nustatyti skambinusiojo tapatybę. 

— Tu įsitikinusi? - paklausė jis, žvilgčiodamas į telefoną. - 
Jokių žinučių? 

Diana pakėlė akis nuo aplanko. 

— Jau sakiau - jokių Žinučių. 

— O numestų ragelių? 

Ji suraukė antakius. 

— Nieko. Ničnieko. Atsakiklio juostelė buvo tuščia. Neži- 
nome, ar ji turėjo mobilųjį ir rankinę. Dar ko nors? - paklausė 
ji. - Jei viskas, manęs laukia darbas. 

Kaip tik tuo metu fotografas jos kažko paklausė, ir Ridas pa- 
sitraukė. Jis priėjo prie telefono ir pažvelgė į jį. Žinučių lemputė 
neblyksėjo. Taigi čia lankėsi dar kažkas po jo vakarinio vizito. 

Po dešimties minučių jie išėjo, ir į nuovadą juos vėl vežė 
Morizeti. Naktis atrodė tamsesnė, priekiniai žibintai švietė ryš- 
kiai, gatvių lempos spindėjo dirbtine melsva šviesa. Keletas ka- 
lėdinių lempučių puošė namus prie gatvės, ir retsykiais didelia- 
me lange jis pastebėdavo papuoštą, šventiškai spindinčią eglutę. 

Jis buvo pamiršęs, kad prasidėjo Kalėdų savaitė. 

Nors tai ir nebuvo svarbu. 

Važiuojant pro Kolonijines kapines Morizeti spustelėjo pe- 
dalą. Kapinės atrodė tuščios ir liūdnos - senoviniai antkapiai ir 
išdžiūvusi žolė. Jos buvo nurodytos kaip atgalinis adresas ant 
vakar rytą gauto laiško. Tarsi žmogus, parašęs tą laišką, būtų 
buvęs čia. 

— Reikia patikrinti visas vietines kapines, - pasakė jis, nu- 
žvelgdamas kelis belapius medžius tarp senų antkapių. - Suži- 
noti, ar nebuvo atkastas kuris nors kapas. 

— Ar manai, kad žmogus, užkasęs kalnuose karstą, paėmė jį 
iš čia? - paklausė Maktis. 

- Įmanoma, - svarstė jis garsiai, bet visko gali būti. Žvelg- 
damas pro užpakalinį langą, klausė savęs, ar jį seka. Ar Bobės 
žudikas jį stebėjo? Ar matė, kaip po jos namus jis vaikščiojo 
lyg po savus? O gal jis slėpėsi šešėlyje, nuošalioje vietelėje ar 
kokiame užkaboryje, ir Ridas praėjo pro jį? O gal dar kas nors 
turėjo raktą nuo Bobės namų ir atėjo jos ieškoti? Gal jos vyras? 
Juk Džeromas Marksas vis dar apmokėdavo jos sąskaitas. Kiek 
Ridui buvo žinoma, Bobė, dirbdama ne visą dieną, nebūtų pa- 
dengusi išlaidų. 

Morizeti įsuko į nuovados automobilių aikštelę. 

— Pradėsiu skambinti visiems, pažinojusiems Barbarą Džin. 

Ji spustelėjo stabdžius ir automobilis įslydo į savo vietą. 
Maktfis pasiliks dar porą dienų, faksu ir elektroniniu paštu siųs 
raportus Lampkino apygardos šerifo tarnybai ir, Rido many- 
mu, painiosis po kojomis. Jis norėjo čiupti jautį už ragų ir va- 
dovauti tyrimui, bet negalėjo. Morizeti buvo teisi. Jis turi būti 
atsargus. 

Naktis buvo šalta ir drėgna, ir atrodė, kad ore kaupiasi lie- 
taus lašai, kurie netrukus pradės kristi. 

— O Dieve, kaip šalta, - sumurmėjo Morizeti, įgrūsdama 
nuorūką į smėlio dėžutę prie durų. 

- Žiema, - pasakė Maklfis. 

— Taip, bet argi motina gamta nežino, kad čia pietūs? 

Ridas petimi pastūmė duris, praleido ją ir Makfį ir kartu 
su jais patraukė laiptais į antrą aukštą. Makfis liko prie laikinai 
jam skirto stalo, o Morizeti nusekė Ridą į jo kabinetą. 

— Turiu grįžti namo, - pasakė ji, vos ne atsiprašydama. - 
Pastaruoju metu retai matau vaikus. 

Ridas pažvelgė į laikrodį. 

— Argi jie dar nemiega? 

— Pamiršau, tu neturi vaikų. Tau pasisekė... o gal jiems pa- 
sisekė. 

— Labai juokinga, - atkirto nusivilkdamas striukę. Nors 
buvo naktis ir kabinetai ištuštėję, nuovadoje buvo šilta, dau- 
giau nei dvidešimt laipsnių. Tik keli kietakakčiai, tokie kaip 
jis, dažniausiai neturintys šeimų, dar sėdėjo prie savo stalų. Jį 
apėmė melancholija dėl vienatvės, bet tik trumpam. Jis nebu- 
vo santuokai sukurtas žmogus. Visi jo santykiai žlugo, įskai- 
tant ir tuos San Fransiske, nors jie jam buvo svarbūs. Helena 
buvo mokytoja, prisipažino jį mylinti, bet to neužteko, kad jis 
pasiliktų tame mieste po tragedijos. Niekas nebūtų jo sulai- 
kęs. Taigi jis grįžo į Savaną, ir keli jo romanai, jei galima juos 
taip pavadinti, buvo trumpalaikiai, įskaitant romaną su Bobe 
Marks. - Važiuok namo pas vaikus. 

- Važiuosiu, - pasakė ji ir einant jai pro duris supypsėjo 
pranešimų gaviklis. - Matai? Auklė jau ieško. Iki rytojaus. 

— Gerai, - atsakė jis, bet ji jau buvo pranykusi už stalų ir nu- 
bėgusi laiptais žemyn. Kabinete jis liko vienas. Peržvelgė elek- 
troninį paštą ir nieko įdomaus nepamatęs nusprendė perskaityti 
ryto žinutes. Buvo velniškai pavargęs, ir mintis apie fotelį, kuria- 
me galėtų ištiesti kojas, karštą dušą ir šaltą alų atrodė išganinga. 

Gal jam reikėtų eiti namo. Ir rytą pradėti viską iš naujo. 
Siekiant striukės, suskambo telefonas. Jis čiupo ragelį, nelauk- 
damas antro skambučio. 

— Detektyvas Ridas, - ištarė automatiškai. 

— Tu dar čia. Maniau, taip vėlai atsilieps balso paštas. 

Ridas iš balso pažino Žerarą Sen Klerą, medicinos ekspertą. 

- Turiu preliminarias šiaurės bylos išvadas. Ką tik kalbėjau 
su koroneriu Atlantoje. 

- Jau? - Rido nuovargis išgaravo. 

- Kaip sakiau, preliminarias. Labai preliminarias, bet 
mums buvo liepta paskubėti. Jau skambinom į Lampkino apy- 
gardą. Pamaniau, norėsi išgirsti, ką sužinojome. 

— Ką konkrečiai? 

— Kol kas nedaug. Atrodo, kad neatpažintą moterį buvo 
ištikęs infarktas. Neradome jokių žmogžudystės įkalčių, nors 
jeigu ji buvo įgrūsta į karstą ir palaidota gyva, galėjo mirti nuo 
vainikinių arterijų trombozės. Dar tikriname, bet kūnas pradė- 
jęs irti ir pagal jo būklę sprendžiame, kad ji mirė beveik prieš 
dešimt savaičių. 

Ridas užsirašinėjo. Klausėsi. 

— Dėl antros moters aiškiau. 

Ridas įsitempė. 

— Jaunesnės aukos, atpažintos kaip Barbara Džin Marks, 
mirties priežastis tikriausiai buvo uždusimas, bet mes dar ti- 
riame jos kraują ir kūną, ieškodami kitų žaizdų. Kol kas nieko 
neradome. Tikriausiai ji tiesiog užduso karste. Lavono sustin- 
gimas leidžia manyti, kad nuo jos mirties nebuvo praėjusios 
dvidešimt keturios valandos. Kūnas nebuvo perkeltas, taigi ga- 
lima manyti, kad ji mirė karste. Jokių matomų žaizdų ar kraujo, 
išskyrus įdrėskimus ant pirštų, kai mėgino ištrūkti. Ant nuga- 
ros yra vijoklinės rožės tatuiruotė. 

Ridas prisiminė. Pirštais atkūrė tą kūno meną. Jėzau. 

- Taip pat yra kelios mėlynės - mes jas tiriame. Dar per 
anksti sakyti, ar vyko kova. Tiriame panages, bet, kaip sakiau, 
jokių matomų žaizdų, - medicinos ekspertas sudvejojo, bet Ri- 
das pajuto, kad yra dar kažkas. 

— Dar kas nors? 

— Taip. Yra kai kas, ką, mano manymu, turėtum žinoti apie 
Marks. 

- Klausau, - Ridas pajuto, kad tuoj išgirs blogą žinią. Labai 
blogą. Jo oda ir raumenys įsitempė, o pirštai suspaudė ragelį. 

— Ji buvo nėščia. 

Ridas įtraukė oro. 

— Nėščia? Ne! 

— Vienuolika, gal dvylika savaičių. 

Ridas nesujudėjo. Akimirką nustojo kvėpavęs. 

— Tai gali būti motyvas. 

- Aha, - jis išstenėjo, jausdamas tvinkčiojimą smilkiniuo- 
se. Bobė? Nėščia? Tris mėnesius nėščia? Jam išdžiūvo burna. Jis 
prisiminė ją saloje, viešbučio kambaryje. Vandenynu kvepian- 
tis vėjelis plaikstė plonas užuolaidas. Jos sutaršyti juodi plaukai, 
riesta nosis, geismu degančios akys. „Ar tau buvo gerai? - su- 
burkavo ji, prakaitui dar blizgant ant kūno. - Jei nebuvo gerai, 
brangusis, galim pakartoti dar kartą.“ Ji krimstelėjo jam ausį. 
Žaismingai ir įžūliai seksualiai. Pakerėjo jį. Tai buvo rugsėjo 
pradžia... Savaitgalis prieš Darbo dienos šventę. Pro atvirą langą 
jis matė įlanką, kur lygiu vandens paviršiumi slydo burlaiviai, 
jų burės nuostabiai spindėjo neįtikėtinai žydro dangaus fone. 

— Mes peršviesime kūnus ir atliksime skrodimą, kai tik la- 
boratorija baigs darbą, - pasakė Sen Kleras, įsiterpdamas į pri- 
siminimus. - Taip pat pasistengsime identifikuoti kitą kūną. 

— Gerai, - Ridas beveik nesiklausė. - Atsiųskite man raportą. 

— Būtinai, - Sen Kleras baigė pokalbį, ir Ridas numetė ra- 
gelį ant svirtelės. Pasukęs galvą žvilgtelėjo pro langą, kur nykiai 
spindėjo gatvės žibintas, ir pamatė, kad pradėjo lyti. Gatvė bliz- 
gėjo, staiga tamsi figūra - šiek tiek ryškesnė už šešėlį - perbėgo 
į kitą pusę. 

Jis perbraukė ranka akis, šešėlis buvo dingęs. Gal tai buvo tik 
jo vaizduotė. O gal kas bėgo nuo stambių lietaus lašų. Po velnių, 

visai tikėtina, kad negimęs Bobės Marks kūdikis yra jo. Kažkoks 
nesveikas šunsnukis nužudė ne tik Bobę, bet ir embrioną. 

Kodėl? 

Kas“ 

Ar jos mirtis susijusi su nėštumu, ar tai tik nelaimingas at- 
sitikimas? 

Du viename, vienas ir du. 

Du viename - švenčiausiasis Jėzau, ar tai norėjo pasakyti 
žudikas? Jis nužudė du viename? Kūdikį ir Bobę. Ar tas šuns- 
nukis žinojo, kad Bobė nėščia? Ridas taip stipriai sukando žan- 
dikaulius, kad net suskaudo. 

Jis pažvelgė į savo skaitmeninį laikrodį. Ant riešo švietė 
raudoni skaičiai. 

Tik tak eina laikas. 

Užuomina. Turėjo būti. Jie vijosi laiką... o kiti... 

Vienas, du, keletas pirmyjų aukų. Girdėk jų verksmą, klau- 
syk, kaip jos miršta. 

Tas šunsnukis kalbėjo apie aukas. Šios dvi buvo pirmosios... 
keletas... kiek dar liko? Ar jis jas pažįsta? 

Jausdamas šleikštulį, jis suprato, kad tai pasityčiojimas, ti- 
kriausiai užrašytas dar Bobei esant gyvai. Žudikas didžiavosi, 
pasitikėjo savimi. Norėjo pasirodyti. Ridas svarstė, ar būtų už- 
tekę laiko išgelbėti Bobę nuo pragariškos mirties, jeigu jis būtų 
buvęs nuovokesnis. 

Tikrai ne... kai jis gavo laišką, ji jau buvo užkasta gyva. Jis 
bejėgiškai sugniaužė kumščius. Laiškas buvo adresuotas jam. 
Kad ir kas vyko, tai buvo asmeniška. Tarp žudiko ir jo. 

Staiga Ridui prireikė išgerti. Ko nors stipraus. 

Du viename, vienas ir du. 

Po velnių, ką tai reiškia? 

Kad ir kas tai būtų, nežadėjo nieko gero. 


PENKTAS SKYRIUS 


Ridas neatsakė į jos skambučius. 

Per keturias dienas Nikė policijos nuovadoje paliko tris 
balso pašto žinutes. Detektyvui Ridui neatrodė, kad derėtų jai 
skambinti. Ji nelaimėjo nieko. Netgi išsiuntė elektroninį laišką, 
bet jokio atsako nebuvo. Baigusi gerti kavą ir išpylusi į virtuvės 
kriauklę drumzles, ji nusprendė, kad tas žmogus jos vengia. 

Dalonegoje padėtis buvo ne ką geresnė. Ji vėl ten nuvažia- 
vo, pašniukštinėjo aplink, pasikalbėjo su šerifu, kuris jai tik 
kliudė, ir grįžo į Savaną, žinodama ne ką daugiau nei anksčiau. 
Ji įsivaizdavo, kad prie Kraujo kalno vyksta kažkas svarbaus, 
kad Rido iškvietimas į nužudymo vietą susijęs su jo kilme... bet 
kol kas ji buvo nuvilta. 

Vienintelę paguodą teikė tai, kad Normas Mecgeras, galvo- 
trūkčiais išlėkęs į Lampkino apygardą, taip pat grįžo tuščiomis 
rankomis. 

— Nepaprasta padėtis reikalauja nepaprastų priemonių, - 
rengdamasi ji išsipasakojo Dženings. Katė gulėjo susirangiusi 
ant jos pūkinės antklodės, o retai naudojamas šildytuvas garsiai 

gaudė, veltui stengdamasis sušildyti šaltą ryto orą, besiskver- 
biantį pro senus jos buto langus. Drebėdama Nikė užsitempė 
juodą sijoną ir rusvai žalsvą megztinį, tada įsistojo į zomšinius 
batus. Ant viršaus apsivilko zomšinį puspaltį ir nusprendė, kad 
atrodo puikiai. 

— Jei Mahometas neina pas kalną, - ištarė ji katei, - tada 
kalnas eina... Šiandien aš vartoju vien senus priežodžius. 
Nuooobooodu, tiesa? 

Neatrodė, kad Dženings būtų tai pastebėjusi ar jai būtų 
rūpėję. Ji stryktelėjo nuo lovos ir, aukštai pakėlusi uodegą, 
nužingsniavo į virtuvę prie ėdalo dubenėlio. 

— Vienas kitas komplimentas nepakenktų, - pasakė ji, ber- 
dama į katės indelį šiek tiek sauso ėdalo ir šakute pakabindama 
su nuolaida pirktų konservų. Mišinio kvapas buvo ne ką geres- 
nis užjo išvaizdą, bet Dženings, nors buvo ant nutukimo ribos, 
su pasigardžiavimu ėmė garsiai ėsti. 

Nikė įsidėjo nešiojamąjį kompiuterį, paėmė rankinę ir ap- 
sivyniojo šaliku kaklą. 

— Negalima gaišti, - sumurmėjo katei. - Galimybė į žmo- 
gaus duris pasibeldžia tik kartą, - padarė išvadą, žingsniuoda- 
ma su kompiuterio krepšiu per petį. - Tai dar vienas išminties 
perlas, kurį mėgdavo kartoti mano tėtis. 

Katė nekreipė į ją dėmesio. 

- Aš tuo tikiu. Tomas Finkas negarsėja kantrybe. Jei man 
pavyks išnarplioti šią istoriją, tuomet būk budri. Mane paaukš- 
tins, ir mudvi galėsime pasiųsti senąjį Finką kuo toliau. Mes 
persikelsime į didmiestį su plačia rinka, - ji ištiesė ranką ir pa- 
glostė rusvą Dženings galvą. - Ar norėtum persikelti į Niujor- 
ką? Ne? Dalasą? Mhm, tuomet gal į Los Andželą? Įsivaizduoju 
tave Saulėlydžio bulvare. Mudvi turėtume kabrioletą, brangius 
akinius nuo saulės ir... — ji žvilgtelėjo į laikrodį ir suprato, kad 
vėluoja, - ...ir man metas eiti. 

Žengė pro duris į drėgną rytą, kol dar nespėjo apsigalvoti 
dėl savo ketinimų. Lauke buvo tamsu; laimei, mėnulis švietė 
neryškiai, taigi jai nereikėjo persukti savo kūno laikrodžio ir 
priminti sau, kad dabar rytas. Laiptai, kuriais ji skubėjo nušok- 
dama per dvi pakopas žemyn į tvora aptvertą kiemą, buvo sli- 
dūs. Pro nuleistas kitų daugiabučio langų švieslaides nesimatė 
jokio žiburėlio. Regis, kiti nuomininkai suprato, kad pusė šešių 
ryto dar yra naktis. 

Bet juk kiti nuomininkai nesivaikė Pirso Rido. 

Tikriausiai todėl, kad jie yra sveiko proto. 

Ji jautėsi pavargusi, pusę nakties nemiegojusi, nes ieškojo 
informacijos apie Pirsą Ridą, įskaitant archyvinius dokumen- 
tus. Išsiaiškino, kad jis nevedęs ir niekada nebuvo; taip pat suži- 
nojo apie bėdą, ištikusią jį dirbant San Fransisko policijos sky- 
riuje. Jis turėjo merginą, ji ištekėjo už kito, kai jis sužlugdė bylą. 

Ridas grįžo į Savaną, į miestą, kuriame pradėjo dirbti poli- 
cijos pajėgose kone prieš penkiolika metų. 

Nikė nesužinojo beveik nieko daugiau, bet juk ji tik pradėjo 
šniukštinėti. Anksčiau ar vėliau ji perpras, kuo gyvena nesugau- 
namasis detektyvas. Atrakinusi savo hečbeką, įsmuko vidun. 

Jos mašina pakosėjo ir patarškėjo, bet galiausiai užsivedė. 
Nikė visu greičiu išlėkė iš stovėjimo aikštelės ir nuvažiavo kelis 
kvartalus iki Rido daugiabučio, kito senovinio pastato, padaly- 
to į mažesnius butus. 

Jo kadilakas El Dorado, pakankamai senas, kad galėtų būti 
laikomas klasika, ir pakankamai apdaužytas, kad būtų aišku, 
jog klasika niekada netaps, stovėjo įprastoje vietoje. Gerai. 
Nikė jau yra čia buvusi. Tiriant Montgomerių bylą, kai vaikėsi 
sensacingos istorijos, jai teko pravažiuoti pro šalį. Netgi pavy- 
ko išsiaiškinti, kuriame bloke gyvena Ridas, nors niekada neiš- 
drįso pasibelsti į duris. Iki šiandien. 


Kaip ir tikėjosi, pro, jos spėjimu, apšalusį Rido vonios lan- 
gelį spingsojo šviesa. Arba detektyvas miegojo, įsijungęs šviesą, 
arba jau buvo atsikėlęs ir ruošėsi naujai dienai. 

Sukdama ratus aplink kvartalą, rado tuščią vietą kitoje ga- 
tvės pusėje ir ten pasistatė automobilį. Širdis daužėsi nuo tokio 
įžūlumo, - ji niekada nebuvo užkalbinusi policijos pareigūno 
jo namuose. Ji net neabejojo dėl Rido reakcijos, - tikriausiai 
jis bus įsiutęs. Taigi kas gero iš to išeis? Laukdama ji nervin- 
gai beldė pirštais į vairą, klausėsi radijo ir policijos pranešimų 
įtempusi ausis, kad tik nepraleistų kokios nors informacijos 
apie kapą šiaurės Džordžijoje. Ji nenorėjo supykdyti Rido; jai 
tik reikėjo informacijos. Daugiabutyje įsižiebė dar kelios švie- 
sos, ir po dvidešimties minučių pasirodė Ridas; jo tamsūs drė- 
gni plaukai buvo subraukti aukštyn nuo veido, balti marškiniai 
šiugždėjo po sportine striuke jam einant per mažą automobilių 
aikštelę. Jis buvo aukštas ilgakojis, ganėtinai kampuotu žandi- 
kauliu, derančiu Holivudo kaskadininkui; atidaręs panašaus 
į valtį automobilio dureles, ant užpakalinės sėdynės numetė 
portfelį, atsisėdo prie vairo ir išvairavo El Dorado iš vietos. 

Nikė net nejungė hečbeko variklio, kol jo didelis automo- 
bilis pravažiavo pro šalį ir už dviejų kvartalų pasuko už kampo. 
Tada ji nuvairavo iš paskos. Darydama posūkį pamatė, kaip jo 
automobilis už kelių šimtų metrų pasuko į kairę. Staiga ji pa- 
juto pasitenkinimą. Jis važiavo į savo mėgstamą rytinę vietelę, 
kavinę netoli įvažos į I-16 greitkelį. 

Nikė palūkės, kol jis atsisės ir užsisakys, ir pasirodys jam 
laukiant maisto. Jeigu jis nenorės, kad jam trukdytų, taip ir 
pasakys. 

Įsukusi į gretimą banko aikštelę, ji davė jam penkias minu- 
tes. Turėtų pakakti. Įsikišusi į rankinę bloknotą ir diktofoną, ji 
perbėgo drėgnu šaligatviu ir pamanė pastebėjusi kažką judant 

ąžuolų tankmėje netoli užpakalinių durų. Ji stabtelėjo, pažvelgė 
dar kartą, bet nieko nepamatė. Tačiau ore tvyrojo cigaretės kva- 
pas. Nužvelgusi tamsą, tarė sau, kad elgiasi kvailai. Tarkim, vi- 
rėjas iš kavinės išėjo parūkyti. Na ir kas? Ji nuskubėjo prie durų. 
Du vyrai jau išeidami palaikė jai duris, ir ji tyliai įsmuko vidun. 

Kavinėje buvo šilta. Šeštą ryto prie virtuvę juosiančio baro 
jau girdėjosi vietinių klegėjimas. Fermeriai, išvežiotojai, sun- 
kvežimių vairuotojai ir į juos panašūs žmonės pasakojo isto- 
rijas ir juokavo, gurkšnojo kavą ir dorojo sočius pusryčius: 
kumpį su kukurūzų koše, keptais kiaušiniais ir skrebučiais. 
Ventiliatoriai varinėjo dūmų prisotintą orą, o ant grotelių čirš- 
kėjo kiauliena ir ką tik iškeptos pupelės lėtai sukosi vitrinoje. 

Ji apžvelgė stalus. 

Ridas sėdėjo atokiai prie atskiro stalo, abiem rankomis lai- 
kydamas puodelį kavos ir žiūrinėdamas laikraštį. 

Dabar arba niekada, pagalvojo ji, ruošdamasi neišvengia- 
mai būti atstumta. Kaskart jai mėginant išpešti informacijos, 
jis atsitverdavo neperžengiama granito siena, pasakydavo ma- 
žai, ir dažnai jo atsakymus buvo galima pavadinti storžieviš- 
kais. Na, bent jau griežtais. 

Ji turi parašyti šį straipsnį. Ypač dabar, kai gavo Tomo Fin- 
ko palaiminimą. Kas žino, kada tai gali pasikeisti? 

Nekreipdama dėmesio į užrašą „Prašom palaukti, kol būsi- 
te pasodinti , ji priėjo prie Rido stalo ir įsispraudė priešais jį. Jis 
netgi nepakėlė akių. 

— Detektyve Ridai. 

Jo žvilgsnis pakilo nuo atversto laikraščio iki jos veido. Iš- 

— Nepamenu, kad būčiau pakvietęs jus prisėsti. 

- Žinau. Mėginau susisiekti su jumis nuovadoje, bet jūs 
man neatskambinote. 

— Buvau užimtas. 

- Žinoma. Bet aš tik noriu pateikti keletą klausimų, - ji jau 
kišo ranką į rankinę, ieškodama diktofono ir bloknoto. Nu- 
spaudė diktofono mygtuką, beveik neabejodama, kad jis išties 
ranką per stalą ir jį išjungs. 

Jis kilstelėjo tamsų antakį. 

— Jūs visuomet norite pateikti klausimus. 

Ji nekreipė dėmesio į pastabą ir yrėsi tolyn. 

— Jūs buvote išvykęs į Dalonegą. 

— Jūs taip pat. 

Taigi jis matė ją. Ji taip ir suprato. 

— Taip, man paskirta ta tema. 

- Tikrai? - jo balsas skambėjo rimtai, nebuvo nė lašelio 
linksmumo. 

— Taip, ir... 

Aukšta, liekna, kiek daugiau nei dvidešimties metų pada- 
vėja su Nikolės Kidman garbanomis ir segtuku, ant kurio buvo 
parašyta „Džo, prisiartino priimti užsakymų. 

— Ar jau išsirinkote? - paklausė ji ir plačiai nusišypsojo, 
kiekvienoje rankoje laikydama po garuojantį kavinuką. 

Nikė greitai čiupo tarp plastikinio indelio su kečupu ir me- 
talinio besisukančio stovo su sirupais įkištą valgiaraštį. 

- Įprastos ar be kofeino? 

- Įprastos, - negalvodama atsakė Nikė. 

Džo atvertė puodelį ant stalo ir pripylė. 

- Įprastos, - pasakė Ridas ir jo kaktoje įsirėžė susierzinimo 
raukšlelės. - Ketvirtą numerį. Kumpis, iš abiejų pusių apkepti 
kiaušiniai, kvietinis skrebutis ir avižinė košė. Karštas padažas. 

— Supratau. Jums? - Džo nukreipė stirnos akis į Nikę. 

- Tik kavos... ir gabalėlį pyrago. Su karijų riešutais. 

— Viskas? 

— Taip. 

— Ledų? Jie priklauso prie pyrago. 

— Ne, dėkoju. Tik pyrago, - Nikė nebuvo išalkusi, ji nieko 
nenorėjo, išskyrus stiprios kavos, bet jai reikėjo priežasties čia 
pasilikti. Ji net neabejojo, kad antraip Ridas ją išspirtų. Aki- 
mirksniu. Tai, kad jis nedavė jai griežto atkirčio per pirmąsias 
trisdešimt jų pokalbio sekundžių, buvo įvykis. 

— Netrukus grįšiu, - pažadėjo Džo, nieko neužsirašiusi, ir 
nuskubėjo prie kito stalo. 

— Taigi, - Nikė padėjo diktofoną ant stalo. 

Ridas pašaipiai į jį žvilgtelėjo. 

— Nesiruošiu jums nieko pasakoti apie Lampkino apygar- 
dos bylą ar kokį kitą su tuo susijusį tyrimą, - jis pakėlė savo 
puodelį ir stebeilijo į ją pro jo kraštą. - Savo pyragą galite pa- 
siimti į kelią. 

— Aš tik noriu aiškinamojo pobūdžio informacijos. 

— Neturiu. 

— Bet... 

— Nuovada daro pareiškimus žiniasklaidai. Ta pati tvarka 
yra Lampkino apygardos šerifo tarnyboje ir FTB. Laukite jų, 
kaip ir visi kiti. 

— Ar buvo iškviesti FTB? — ji paklausė, smarkiai tvinkčio- 
jant pulsui. Jei taip... 

— Kol kas ne, - jis išgėrė didelį gurkšnį kavos. 

- Bet bus. 

— Aš tik daviau pavyzdį. 

Ji nebuvo įsitikinusi. 

— O gal bandėte duoti man užuominą. 

Jis nusijuokė, ir jo akių kampučiuose įsirėžė sarkastiškos 
raukšlelės, nė kiek nesušvelnindamos jo atšiaurių bruožų. 

— O taip, kaip tik mėginau tai padaryti, - jis stebeilijo tiesiai 

jai į akis. - Ir ne vieną. Manau, noriu būti informacijos nutekin- 
toju nuovadoje ir pateikti jums visus žinomus įkalčius. Tuomet 
visa tai pateks į laikraščius, ir žudikas tiksliai žinos, ko iš mūsų 
tikėtis. Kaip ir kiekvienas beprotis, panorėjęs atkreipti į save 
dėmesį ir prisiimti atsakomybę už nusikaltimą, kurio nepa- 
darė. Nustebtumėte sužinojusi, kiek neišmanėlių trokšta tokio 
dėmesio. Nuovadai reikėtų daug laiko ir pinigų jiems visiems 
persijoti. Tai darbo jėgos švaistymas, kuris rimtai sudrumstų 
vandenį ir leistų tikrajam žudikui tęsti savo darbą, - jis dar kar- 
tą gurkštelėjo kavos ir pastatė beveik tuščią puodelį ant stalo. - 
Vadinkite mane Užkimėliu, - pašaipiai suspindo jo akys ir jis 
pridūrė: - Gal esate per jauna prisiminti Votergeito informato- 
rių, kuris teikdavo informaciją Vudvordui ir Bernšteinui. 

— Mano tėtis teisėjas. Augdama girdėjau apie Užkimėlį ir 
apie pornografinį filmą, pagal kurį jis taip pasivadino. 

— Tikrai? — Ridas įkišo ranką į vidinę švarko kišenę ir iš- 
traukė piniginę. - Girdėjau, kad jūsų tėvas su jumis irgi nekal- 
ba. Nuo to laiko, kai sukompromitavote jo bylą. 

Gniaužtai suspaudė gerklę. Sprandu nuvilnijo karščio ban- 
ga. Bet ji atlaikė jo žvilgsnį. 

— Tai buvo seniai, Ridai. Jis pamiršo. 

- Aš nebūčiau pamiršęs, jei būtumėte prie kryžiaus prika- 
lusi mane, kaip prikalėte savo tėvą. Patikėkite, niekada jums 
neatleisčiau, - pasakė jis kaip tik tuomet, kai su lėkštėmis grįžo 
padavėja. Ridas atitraukė akis nuo Nikės ir nusišypsojo Džo 
savo rimta šypsena. - Regis, panelė Džilet pamiršo jums pasa- 
kyti, kad pyragą ji norėtų išsinešti. 

— O, - staiga sutriko mergina. Ji neabejotinai girdėjo po- 
kalbio pabaigą. - Atleiskite, tuoj suvyniosiu jūsų užsakymą, — 
greitai, tarsi kur nors vėluodama, ji padėjo Rido lėkštes ant sta- 
lo ir nuskubėjo su pyragu atgal į virtuvę. 

Ridas vėl pažvelgė į Nikę. 

- Paklausykit manęs, panele Džilet. Šiandien arbatpinigių* 
duosiu tik Džo, už tai, kad atnešė man valgyti, - jis įbedė šaku- 
tę į kukurūzų košę. - Neturiu jums ko pasakyti, išskyrus „jokių 
komentarų ; ir visai nesvarbu, kiek elektroninių laiškų ar balso 
pašto žinučių man paliksite, aš nieko nepasakysiu, kol nuovada 
nepadarys pareiškimo, ir, galimas daiktas, kad net ir tuomet 
nieko iš manęs neišgirsit. Jums teks pasitenkinti tuo, ką gaus 
kiti miesto reporteriai. 

Ji įtempė nugarą. 

- Žinote, Ridai, - atrėžė ji, - niekada nemaniau, kad laiko- 
tės nustatytų ribų. Maniau, kad esate drąsesnis. Mokate elgtis. 
Turite savo nuomonę. 

— Ir išdėstau ją jums? - paklausė jis, pakreipdamas žandi- 
"kaulį į vieną pusę. 

- Ne kartą girdėjau, kad esate suktas policininkas, kuris 
siekdamas tiesos apeina taisykles. 

— Blogai girdėjote. 

- Argi? - ji metė iššūkį. - Ko vykote į Lampkino apygardą? 
Detektyvas iš Savanos. Ar jus kvietė pateikti įvertinimą? O gal 
esate susijęs su ta vietove? Su nužudymu? Kodėl pakvietė jus? 

Jis neatsakė, bet jo akys nežymiai sumirksėjo, tarsi pro jas 
būtų prabėgęs šešėlis. 

— Nežinau. 

— Aišku, kad žinote. 

Jo žandikaulio raumuo suvirpėjo. 

— Nesikiškite, Nike. Tai policijos reikalas. 

— Po velnių, kas nutiko ant Kraujo kalno? 

Jo lūpos susičiaupė. 


* Tip (angl.) reiškia ir užuominą, ir arbatpinigius. 

— Kadangi esate čia, duosiu jums patarimą. 

— Gerai. Klausau, - ji žvilgtelėjo į diktofoną, tyliai įrašinė- 
jantį visą pokalbį. 

— Kai kitą kartą slapta stebėsite kieno nors butą ir seksite 
žmones, būkite šiek tiek diskretiškesnė. 

- Tikriausiai sekimo meno turėčiau pasimokyti iš jūsų, tei- 
singai? - atšovė ji ir iš karto pasigailėjo. 

Jis susičiaupė. Akys prisimerkė, padėjo šakutę taip staigiai, 
kad ji suprato - jis vos sulaiko įniršį. 

- Šis pokalbis baigtas. 

- Jis nebuvo ir prasidėjęs. 

— Teisingai, - detektyvas ištiesė ranką ir nuspaudė diktofo- 
no mygtuką. Aparatas išsijungė. Ridas ją nužvelgė. 

Džo kaip tik tą akimirką grįžo su polistirolo dėžute. 

— Prašom, brangioji. 

Nikė tiesė ranką link piniginės, bet Ridas akimirksniu čiu- 
po jai už riešo. Stiprūs pirštai susispaudė. 

- Aš vaišinu, - kaip greitai pačiupo, taip greitai ir paleido. 
Pasisukęs į padavėją, nežymiai jai nusišypsojo. - Įrašykite pa- 
nelės Džilet užsakymą į mano sąskaitą. 

— Gerai, - pasakė Džo, greitomis pažvelgusi į Nikę, tada vėl 
į Ridą. Ji numetė sąskaitą ant stalo, tada pasisukusi ant kulno 
nuėjo prie gretimo stalo, kur sėdosi vyrai medžiotojų švarkais 
ir kepurėmis. 

Nikė pamėgino grįžti atgal, išgelbėti bent kokius santykius 
su šiuo vyru. 

— Paklausykit, detektyve Ridai, atsiprašau, kad mes pradė- 
jome ne taip, kaip reikėtų. 

— Mes apskritai nepradėjome. 

— Kodėl jūs manęs taip nemėgstate? 

— Nieko asmeniško. 

— Tikrai? 

- Tai jūsų profesija. Man išties nepatinka reporteriai. Nė 
vienas. Jie trukdo. 

— Kartais mes padedame. Juk visuomenė turi būti infor- 
muota. 

— Retai. Paprastai jūs suerzinate žmones, pradedate daryti 
prielaidas, įbauginate visuomenę, spausdinate istorijas, ne vi- 
sada iki galo jas patikrinę... Tai tikra rakštis subinėj. Bet neci- 
tuokite manęs. Pasakiau tai neoficialiai. 

— Jums nepatinka sergėtojai. Žiniasklaida neleidžia jums 
meluoti. 

- Žiniasklaida yra rakštis subinėj, - jis žvilgtelėjo į savo net 
nepaliestą maistą, susiraukė ir paėmė piniginę. - Apsigalvojau. 
Jūs galite pasilikti. Man dingo apetitas, - nutėškęs ant stalo dvi- 
dešimtinę, pakilo iš vietos. - Bon appėtit! 

— Ei! Palaukit, - Nikė pasileido jam iš paskos, lėkdama pro 
duris, kai jis patraukė prie savo El Dorado. Lekiant per auto- 
mobilių aikštelę šalto oro gūsis tėškė jai į veidą. Kai pribėgo, jis 
jau buvo atsirakinęs dureles. - Gerai jau, gerai, atsiprašau, kad 
paminėjau sekimą, - atsiprašė. - Aš viską sugadinau. Neturė- 
jau užsiminti apie tai, kas nutiko San Fransiske. Ir žinau, kad 
per toli nuėjau, gindama savo profesiją. Žinau, kad yra repor- 
terių, kurie... vaikosi sensacijų, norėdami atkreipti dėmesį. Aš 
viską sugadinau. Neturėjau apie tai užsiminti. Bet aš noriu šios 
istorijos. Neprašau jūsų kompromituoti tyrimo. Aš to neprašy- 
čiau. Ir ypatingo dėmesio nesitikiu, tik noriu šią temą pateikti 
kitu rakursu. Mes esame Savanoje, o jūs sukorėte tokį ilgą kelią 
į šiaurę, į kitam policijos skyriui priklausančią teritoriją. 

— Taigi? 

— Kodėl? Kaip jūs su tuo susijęs? Kas vyksta? - jis neatsakė, 
tik stovėjo ten. - Aš noriu dirbti su jumis, ne prieš jus, - vėl 

pamėgino ji, bet jis tik stebeilijo į ją. Dar buvo tamsu, ant jo 
tamsių plaukų rinkosi lietaus lašai, ir neoninio kavinės užrašo 
šviesoje jis atrodė nepalenkiamas. Be kompromisų. Po šimts, 
beveik įsiutęs. 

- Jūs, žmonės, - jis ištarė taip tyliai, kad ji vos išgirdo. - Ne- 
žinote, kada reikia pasiduoti, tiesa? 

— Ne daugiau nei jūs. Jeigu jūs pasiduotumėte, nė viena 
byla nebūtų išaiškinta. 

— Tai ne tas pats. 

— Mes abu dirbame savo darbą. 

- Teisingai. Ir aš turiu važiuoti į savąjį, - jis įlipo į didžiulį 
automobilį, stumtelėjo raktelį į spynelę ir užvedė variklį. 

Įtūžusi ant savęs Nikė pasitraukė ir stebėjo, kaip jis išva- 
žiuoja iš aikštelės. 

- Nuostabu, - sumurmėjo po nosimi. - Velniškai nuosta- 
bu. Esi nepriekaištinga tyrimo reporterė, Džilet, - pasistačiusi 
apykaklę nuo lietaus, ji grįžo į banko aikštelę ir atsisėdo prie 
automobilio vairo. Tiek to priartėjimo prie Rido. Šis susitiki- 
mas davė priešingą rezultatą. Visiškai priešingą. Ji grįžo ten, 
kur pradėjo. Vėl. Bet juk yra priežastis, kodėl Ridas buvo pa- 
kviestas į Lampkino apygardą. Kažkas svarbaus. Jo profesiona- 
lumas? Jo ryšiai? Faktas, kad jis ten gimė? Kas? Ji tikrino ir per- 
tikrino faktus, bet negalėjo rasti jokios kitos priežasties kaip 
tik tai, kad vaikystėje jis ten praleido kelerius metus. Tačiau šis 
faktas vedė į šnipštą. 

Įpykusi barbeno pirštais į vairą, paskui tarė sau, kad čia, tuš- 
čioje aikštelėje, ji tikrai nieko nesugalvos. Reikia pasikapstyti 
giliau. Nuspaudė sankabą ir pasuko raktelį. Varikliui užsivedus 
žvilgtelėjo per petį, norėdama pajudėti iš vietos, ir pastebėjo 
kažką šmėžuojant netoli aikštelę juosiančios gyvatvorės, - še- 
šėlis pasislėpė nuo gatvės žibinto šviesos. 

Jai suspaudė širdį. 

Ji pažiūrėjo į užpakalinio vaizdo veidrodėlį. Nieko. 

Dar kartą žvilgtelėjusi per petį pamatė, kad gyvatvorė net 
nepaliesta. 

— Nieko čia nėra, - tarė sau ir tuo metu pastebėjo vyrą, 
stovintį kitoje gyvatvorės pusėje, vis dar neapšviestą gatvės 
žibinto. Ji negalėjo įžvelgti jo bruožų, tačiau žinojo, kad jis 
žiūri į ją. Stebi ją. 

Ar jis laukia? 

Tas pats vyras, kurį matė prieš susitikimą su Ridu? 

Jį įjungė atbulinę pavarą, gerklė buvo išdžiūvusi. Na ir kas, 
jei tas vyras lūkuriavo prie kavinės? Didelio čia daikto. Juk tai 
ne nusikaltimas, o ir piko valanda visai netoli. Aušra jau dažė 
miestą pilka spalva. Gal tas vaikinas laukė, kol jį paveš, žvalgėsi 
autobuso pakeliui į darbą... 

Arba ne. 

Jis stovėjo kažkaip kitaip, neapšviestoje vietoje, dėl to at- 
rodė esąs kitoks. Ji juto įsmeigtas jo akis. Stebinčias. Jos oda 
nejučiom pašiurpo. 

- Iškrypėlis, - sumurmėjo ji, dar kartą žvelgdama į užpaka- 
linio vaizdo veidrodėlį. 

Jo nebuvo. 

Nepaliko jokio pėdsako prie gatvės. 

Pranyko staiga, tarsi būtų jį susapnavusi. 

— Liaukis, Nike. Susiimk, - gal jos vaizduotė buvo persi- 
tempusi, ir ji matė blogį, slypintį ten, kur jo nėra. Tikriausiai ją 
paveikė kalbos apie kapus ir kūnus, apie žmogžudystę. - Pui- 
ku, - pagalvojo garsiai. - Būsima nusikaltimų reporterė pabū- 
go vaikino, kuris tikriausiai laukė autobuso. - Kas su ja darosi? 
Užteko ginčo su Ridu ir ji ištižo? Jai tai nebūdinga. Įjungusi 
pavarą, ji išvažiavo iš aikštelės. Jos niekas nestebėjo ir niekas 
nesekė. Ten nieko nebuvo. Nieko! 

Ir vis dėlto... 

Nikė dar kartą žvilgtelėjo į veidrodėlį. Ar jis ten stovi? Ne- 
apšviestoje vietoje? Tyliai stebėdamas iš tamsios lapijos? Ar ten 
kas nors juda? 

Ji nuspaudė greičio pedalą, odą išpylė šaltas prakaitas. 

Pasigirdo garsus signalas. 

Nikė išmynė stabdžius, tik per plauką nesusidūrusi su tak- 
si, lekiančiu iš dešinės. Ji net nematė taksi. Sukilo adrenalinas, 
sudrėko vairą laikantys delnai, ir tada ji liepė sau susiimti. Ji 
negali prarasti galimybės išnagrinėti šią temą. Juk laukė to visą 
gyvenimą. 

Ji spustelėjo greičio pedalą, ir hečbekas cypdamas išriedėjo 
į gatvę. 

Paskutinį kartą žvilgtelėjo į veidrodėlį, bet nieko nepamatė. 
Visiškai nieko. 


Bėk, kale, mąstė Kovotojas, pasislėpęs už tamsios lapijos ki- 
toje gyvatvorės pusėje. Per lapus jis žiūrėjo į raudonus užpaka- 
linius žibintus, Nikės Džilet mašinai dingstant už posūkio. Tu 
niekada nepabėgsi. Tik jau ne nuo manęs. 

Jam per nugarą nubėgo virpuliukas. Kraujyje tvinkčiojo 
laukimo nuojauta. Ji užkibo ir jos susidomėjimas užtikrins di- 
desnį žiniasklaidos dėmesį, - ne tik to laikraštpalaikio, kuriam 
ji dirba, bet ir televizijos, radijo stočių. Ir ne tik tame provin- 
cijos miestelyje, bet ir Atlantoje, Savanoje. Šia tema susidomės 
šalies žiniasklaida... taip... 

Kaip jis ir tikėjosi, Nikė Džilet sekė Ridą iki kavinės ir iš- 
dygo tiesiai priešais tą policininką. Per langą Kovotojas matė, 
kaip jie kalbėjosi. Viskas vyko tobulai, pagal planą. Stovėda- 
mas šaltyje, jis negirdėjo pokalbio, bet stebėdamas jų išraiškas 
ir skaitydamas iš lūpų sekė akimis tolesnį ginčą. 

Ji nori sensacijos. 

Ridas jai nieko nepasakys. 

Tai paskatins ją raustis dar giliau. Tokia jos prigimtis. Nikė 
nemėgsta pralaimėti. 

Dabar į tai buvo įsipainioję abu - policininkas ir reporterė. 

Tobula. 

Jų nervai jau buvo įtempti. 

Kovotojas nusišypsojo. Liežuvio galiuku apsilaižė lūpas. 

Tai tik pradžia. 


EŠTAS SKYRIUS 


WA: 


— Gerai, Klifai, kalbėk, - tarė Nikė, kai jis galiausiai atsiliepė 
mobiliuoju telefonu. Rytą ji praleido redakcijoje: stengėsi kuo 
greičiau atlikti kitas užduotis, paliko Žinutę seseriai, pasiklausė 
darbo paskalų, bet daugiausia dėmesio skyrė dviem kūnams, 
rastiems viename kape šiaurės Džordžijos miškuose. Ji susi- 
siekė su visais pažįstamais Lampkino apygardoje ir su draugę, 
dirbančia naujienų agentūroje AP Atlantoje, bet ta skurdi še- 
rifo tarnybos žiniasklaidai pateikta informacija jau buvo pla- 
čiai žinoma. Ji nesuteikė Nikei reikiamo pranašumo. Dabar, 
sėdėdama prie stalo ir paišinėdama į bloknotą, ji kalbėjo tyliai, 
tikėdamasi, kad niekas, įskaitant Triną, neišgirs. - Kas naujo 
Dalonegos byloje? Kaip Ridas su tuo susijęs? 

- Po velnių, Nike, kodėl jo nepaklausi? - Klifas buvo suirzęs. 

- Bandžiau. Šįryt. Tarkim, jis nebuvo itin kalbus. 

- Jam tai būdinga. 

- Taigi kodėl jis? Kodėl jis ten nuskrido? Kas jį su tuo sieja? 

— Negaliu pasakyti. 

— Bet sąsaja yra. 

— Pasakiau, kad negaliu... 

— Kodėl? 

Jis neatsakė, bet ji numanė priežastį, kodėl Ridas buvo pa- 
siųstas į Dalonegą. 

- Ridas kažkaip su tuo susijęs. Arba su auka, arba su žudi- 
ku, arba jis yra įtariamasis, arba... 

— Ei, sulėtink tempą. Pernelyg neįsijausk. 

- Bet priežastis turi būti. Ar jau žinai, kas aukos? 

Jis sudvejojo. 

- Priimu tai kaip teigiamą atsakymą. 

— Aš to nesakiau. 

— Baik, Klifai. Juk paskelbsite vardus, kai tik bus pranešta 
artimiausiems giminaičiams. 

— Tai bus padaryta šiandien po pietų. 

— Taigi suteik man šiek tiek pranašumo. 

Jis atsiduso pro nosį, ir Nikė pajuto akimirksnio palengvė- 
jimą. Klifas visuomet atsidusdavo prieš nutekindamas svarbią 
informaciją. 

— Tikiuosi, nepakenksiu. Rastos dvi moterys; viena vyres- 
nio amžiaus, jos kūnas smarkiai apiręs - dar nežinome, kas ji. 
Kita jaunesnė - karste ji išbuvo neilgai. 

— Kaip neilgai? 

— Mažiau nei dieną. 

— Kas ji? - paklausė Nikė. 

- Tai Barbara Džin Marks. Žinoma, kaip Bobė. Vietinė Sa- 
vanos gyventoja. Tai viskas, ką galiu tau pasakyti. Turiu eiti. 

Nikė užsirašė aukos vardą. Tai buvo pradžia. 

— Kaip ji mirė? 

Dvejonė. Nikė prie vardo padėjo klaustuką. 

— O kaip kita? 

— Mano manymu, tai žmogžudystė, bent jau Bobės atveju, bet 
aš tikrai negaliu daugiau nieko pasakyti. Tai gali pakenkti tyrimui. 


KITĄ RYTĄ 111 


- Tai nuovados tauškalai, ir tu tai žinai, - šalia įrašo apie 
aukas Nikė parašė Rido vardą ir padėjo dar vieną klaustuką. 
Kas yra antroji auka? Kaip tai susiję? 

— Tai viskas, ką galiu pasakyti. 

Nikė matė, kad nepavyks palenkti Klifo mirties priežasties 
klausimu, todėl išbandė naują taktiką. 

— Taigi kas ji? Aš ne vardo klausiu. 

— Neturiu teisės pasakyti. 

— Skambi kaip subraižyta plokštelė. 

— Gerai. 

Iš jo balso pajutusi, kad jis tuoj baigs pokalbį ir padės ragelį, 
ji skubiai paklausė: 

— Kodėl nuovada išsiuntė Ridą? O gal Lampkino apygardos 
šerifo tarnyba jo paprašė? 

Tyla. Jokio atsakymo. Jis ėmė užsisklęsti. Reikia suktis vikriau. 

— Ar todėl, kad jis ten anksčiau gyveno, o gal jis turi ypatin- 
gų gebėjimų ar tiesiog tuo metu budėjo? 

- Pati susivok, Nike, - suriaumojo Sibertas. - Čia ne raketų 
mokslas, - jis padėjo ragelį ir pasigirdo garsus galutinis sprag- 
telėjimas. 

- Prakeikimas, - sumurmėjo ji, išplėšė iš bloknoto lapelį ir 
įsikišo į rankinę. Negaišo nė minutės. Tai buvo jos šansas. Jos 
DIDYSIS šansas. Ir juo nesidalins su Normu Mecgeru. Jokiu 
būdu. Niekaip. Kad ir ko norėtų Tomas Finkas. Ji nerizikuos, 
kad kas nors redakcijoje sužinotų, ką ji tyrinėja, taigi pasiėmė 
nešiojamąjį kompiuterį, išsiregistravo iš sistemos ir išvažiavo 
namo. Nors grėsė sušalti, mat jos butas bokštelyje beveik ne- 
buvo apšiltintas, ji turėjo kabelinį internetą ir slaptažodį, su 
kuriuo pateks į „Sargybinio“ ir jo antrinio laikraščio Atlantoje 
archyvus. Viską, ką reikėtų sužinoti apie Barbarą Džin Marks, 
Nikė sužinos šiandien, tada pradės įtemptą darbą - patikrins 

Bobės namus, jos darbovietę ir draugus. Ir visa tai aiškindama- 
si ji supras, kodėl moteris buvo nužudyta. 


— Ką naujo sužinojo šerifo tarnyba? - paklausė Ridas, kai 
apie trečią į jo kabinetą įėjo Makfis. Ridas dirbo visą rytą - 
stengėsi atsigriebti su kitomis bylomis, susisiekė su laborato- 
rija sužinoti, ar neaptiko pirštų atspaudų ant anądien gauto 
laiškelio, skambino Sen Klerui pasiteirauti, ar yra daugiau in- 
formacijos apie kape rastas aukas. Medicinos ekspertas faksu 
atsiuntė preliminarias išvadas, ir Ridas dabar jas skaitė. Viskas, 
ką jam sakė Sen Kleras, pasitvirtino. Barbara Džin Marks mirė 
uždususi, jos kraujyje aptiktas didelis alkoholio kiekis ir neri- 
mą mažinančių vaistų pėdsakų. Jos pirštai buvo nubrozdinti 
iki žaizdų, keliai sumušti iki mėlynių, kakta kruvina tikriausiai 
nuo daužymo galva į karsto antvožą. Mėgindama išsiveržti į 
laisvę, ji atsilupo rankų ir kojų nagus. Ir buvo maždaug vienuo- 
lika savaičių nėščia. Jam suspaudė krūtinę, kai Maktfis įsitaisė 
ant šalimais stovinčios kietos kėdės. - Kalbėjai su Boldvinu? 

— Porą kartų, bet informacijos turime ne ką daugiau nei 
prieš porą dienų, - prisipažino didysis detektyvas. Jis perbraukė 
ranka skruostą ir jo rūstus veidas dar labiau sugriežtėjo. Įkišęs 
ranką į kišenę, išsitraukė bloknotėlį. - Preskoto Džounso, prie 
kalno sužeisto vaikio, būklė vis dar kritinė. Boldvinas nuėjo su 
juo pasikalbėti ir sužinoti, ką jis matė, bet nedaug ką pavyko 
išgauti, o gydytojai ir seselės nenudžiugo, kad drumsčiama jo 
ramybė. Berniuko tėvas taip pat nepadėjo. Jo manymu, vaikis 
gali parduoti savo pasakojimą bulvariniam laikraščiui. Tačiau 
Boldvinas vis dar bando jį įtikinti. Jis kalbėjo ir su antruoju 
berniuku. 

— Delakrua? 

— Teisingai. Bet jo pasakojimas nepasikeitė; jis neprisime- 
na daugiau jokių smulkmenų. Nors jis pasirodė kažkoks įtarti- 
nas... tarsi ne viską sakytų. 

- Gal jis bijo policininkų. Daugelis vaikų bijo. Berniukas 
užsisklendžia, užuot pasakęs tai, kas, jo manymu, įstumtų jį į 
dar didesnę bėdą. 

— Dar kartą su juo pasikalbėsiu, - Makfis pasižymėjo blo- 
knote. - O gal šerifas galėtų išpešti iš berniuko, ką jis žino. 

— Gal, - sutiko Ridas. 

— Kalbėjausi su vyriausiuoju nusikaltimo vietos tyrėju; jie 
turi serijinį karsto numerį ir dirvos pavyzdžių. Tu buvai tei- 
sus - dalis ant karsto prilipusių žemių neatitiko dirvos, kur jis 
buvo atkastas, sudėties. Pernelyg daug smėlio. 

Morizeti dar nespėjo pasirodyti tarpduryje, o apie jos atvy- 
kiimą jau pranešė šaižus batų kaukšėjimas. Jos šviesūs plaukai 
styrojo į visas puses, nuo galvos iki kojų buvo džinsuota - kel- 
nės, marškinėliai ir švarkas. Ji avėjo gyvačių odos batais, ku- 
riuos įsigijo labai seniai El Pase. 

— Ar ką nors praleidau? - paklausė ji ir nusišypsojo Mak- 
fiui; jos šypseną lengvai buvo galima palaikyti flirtu. Jėzau, ne- 
jau ji niekada nepasimokys? 

— Maktfis pasakojo man, ką jie aptiko šiaurėje. 

— Nusikaltimo vietos tyrėjai turi serijinį karsto numerį ir 
dirvos pavyzdį, jis neatitinka vietinės dirvos sudėties. 

— Taigi karstą atgabeno iš kažkur kitur. 

— Taip atrodo, - pasakė Maktfis. - Jie tikrina ir lygina. 

Morizeti atrėmė užpakalį į palangę. Už jos, kitoje stiklo pu- 
sėje, pro storus debesis skverbėsi žiemos saulės spinduliai. 

— Tegu patikrina, gal atitiks dumblažemį prie Stounvolo 
kapinių. 

— Kodėl? - paklausė Maktis. 

— Aną naktį ten buvo sutrikdyta ramybė. 

Ridas su susidomėjimu pažvelgė į savo partnerę. 

— Dingo karstas? 

— Pataikei. Ne tik karstas, bet ir kūnas viduje. 

— Atspėsiu - šešiasdešimtmetės moters? 

- Polinos Aleksander. 

Maktfis sušnarpštė. 

— Tinka. Karstas buvo pagamintas Džeksone, Misisipėje, ir 
parduotas Biufordui Aleksanderiui, kai mirė jo žmonai. Maž- 
daug prieš porą mėnesių. 

— Polina Aleksander mirė namuose nuo infarkto, virtu- 
vėje gamindama džemą ar drebučius, uogienę ar panašiai, - 
Morizeti gūžtelėjo pečiais. - Nežinojau, kad žmonės dar užsi- 
iminėja tokiais dalykais. Taigi Biufordas, grįžęs iš medžioklės 
namo, rado ją ant grindų ir paskambino 911. Bet jau buvo 
per vėlu. 

Ridas peržiūrėjo senesnės moters autopsijos išvadas ieš- 
kodamas, kas būtų galėję sukelti infarktą, tačiau ten nebuvo 
nieko, bent jau kol kas, kas leistų manyti, kad ji buvo nužudyta. 

— Taigi viena moteris mirė natūralia mirtimi, o kita, nužu- 
dytoji, buvo palikta gyva mirti karste, - pasakė ir pakėlė akis. — 
Ji buvo nėščia. 

— Po šimts, ne! - Morizeti pašoko nuo palangės. 

Maktio išraiška pasidarė dar rūstesnė. 

— Kūdikis? 

— Maždaug dviejų mėnesių. 

— Ar manai, kad žudikas žinojo? - paklausė Morizeti. - Jė- 
zau Kristau, koks iškrypęs psichas galėtų žudyti nėščią moterį? 
Kas būtų taip supykęs? Po velnių, tikriausiai tėvas. Vyras. 

— Jeigu jis buvo tėvas, - tarė Ridas, jusdamas susierzini- 
mą. - Mums reikės DNR testo. 

— Sakei, kad buvai su ja susijęs, - Makfis per stalą įtariai 
stebeilijo į Ridą. 

- Ką? Palauk, - Morizeti nukaro žandikaulis. - Tu tėvas? 
O Kristau, palauk, kol apie tai nugirs Okano. Akimirksniu būsi 
nušalintas nuo bylos. 

- Ar jau žinoma, kas paskutinis matė Bobę? - paklausė 
Ridas. 

— Gal tu man pasakysi, - Morizeti žingsniavo, nervingai 
pirštais braukydama savo elektros šoko stiliaus šukuoseną. - 
Kodėl tylėjai? - ji buvo supykusi, skruostai liepsnojo. - Juk mes 
esam partneriai, Ridai. Tu žinai viską apie mano gyvenimą, 
mano vaikus, mano buvusiuosius ir... Prakeikimas, - įpykusi ji 
vėl atsirėmė į palangę. - Gal turi daugiau paslapčių, kuriomis 
norėtum pasidalyti? 

— Ne dabar. 

— Pasakyk, kai norėsi. 

— Mums reikia sužinoti, ar Barbara Džin Marks pažinojo 
Poliną Aleksander. 

— Tai ir dar daugiau, - sumurmėjo Morizeti. 

— Taip, bet ar tarp jų yra ryšys? Ar Polinos karstas buvo 
iškastas atsitiktinai, ar žudikas pakišo mums kitą užuominą? 
Raštelyje minimi du. 

- Ar tu rimtai nusišneki? - sumurmėjo Morizeti. - O gal 
tavo gyslomis teka ledinis vanduo? Tu ką tik sužinojai, kad 
tavo meilužė, galimai nešiojusi tavo vaiką, buvo įkišta į karstą 
ir gyva palaidota, o tu... tu ramiausiai čia sėdi ir svarstai, ar ji 
pažinojo kitą moterį? - ji užvertė akis ir iškėlė aukštyn ranką. - 
Negaliu patikėti. 

Ridas atsilošė į kėdės atkaltę. 

- Geriausia, ką galime padaryti, - išnarplioti šią bylą. 

- Bet... 

— Jis teisus, - įsiterpė Makfis. - Ir laiko yra nedaug, - jis 
stebeilijo į Ridą, bet nykštį nukreipė į Morizeti. - Ji irgi teisi. Tu 
būsi nušalintas nuo šios bylos. Greitu laiku. 


Nikei sustojus prie šaligatvio priešais Džeromo Markso 
darbovietę, sučirškė telefonas. Užrašas telefono ekrane rodė, 
kad kitame linijos gale - jos draugė Simona. 

— Sveika. Kas naujo? - paklausė Nikė, stebėdama raudonų 
plytų pastato, esančio už kelių kvartalų nuo Cotton Exchange 
restorano, duris. 

— Rytoj septintą vakaro kikbokso treniruotė. Prisimeni? 

Nikė mintyse sudejavo. Šį vakarą ir rytoj jos laukė ilgos ty- 
rimo valandos ir straipsnis. 

— Ne. 

— Tu praleidai praeitą užsiėmimą. 

- Žinau, žinau, bet esu užsiėmusi labai rimtu darbu. 

— Nesakyk, - ištarė Simona, ir Nikė pajuto, kad ji šypsosi. — 
Viso gyvenimo istorija. Tavo šansas į sensacingą sėkmę, tavo 
didysis lūžis, amžiaus naujiena... 

— Gerai jau, gerai, tu jau esi tai girdėjusi. 

- Mhm. Maniau, galėtume nueiti paspardyti užpakalius, 
tada suvalgyti po kepsnį, pačirškintą ant grotelių, arba nueiti 
išgerti, arba šiaip ką smagaus nuveikti. 

— Nežinau, ar galėsiu. 

— Baik, Nike, juk šie užsiėmimai tavo sumanymas. 

Nikė žvilgtelėjo į laikrodį. Pusė šešių. Kur Marksas? 

— Nežinau. 

— Pasijusi daug geriau. 

Simona buvo teisi. Pasimankštinti nepakenktų, po užsiėmi- 
mo Nikė pasijusdavo energinga, pilna jėgų užkariauti pasaulį. 

— Gerai, susitikime sporto klube, bet dėl kitų dalykų nesu 
užtikrinta. 

— Matyt, turėsiu tave įkalbėti. Gal ir Džeiką prikalbinsim 
kur nors nueiti po treniruotės. 

Džeikas Vonas buvo jų instruktorius. Aukštas, tamsus, gra- 
žus, raumeningas, lyg iš konkurso „Misteris Visata“. Ir, Nikės 
spėjimu, gėjus. Visos moterys ir keli vyrai jų grupėje varvino 
dėl jo seilę. Tačiau Džeikas neskleidė jokių seksualių virpesių, 
būdingų daugeliui trisdešimtmetį perkopusių sportininkų. At- 
rodė, kad Simona to nepastebi arba jai nerūpi. Nuo pat pirmo 
užsiėmimo rugsėjį ji buvo įsimylėjusi Džeiką. 

— Gali pamėginti. 

— Pamėginsiu. 

Nikės akys buvo įsmeigtos į pastato duris ir ji pastebėjo iš- 
einantį Džeromą Marksą. Jis vilkėjo apsiaustą ir sparčiai žings- 
niavo į daugiaaukštę automobilių aikštelę. 

— Simona, turiu bėgti. Pasimatysim vėliau. 

— Tikiuosi. Rytoj, - Simona padėjo ragelį. Nikė išjungė te- 
lefoną, įmetė jį į rankinę ir staigiai išlipo iš mašinos. Ji nusku- 
bėjo temstančia gatve ir pasivijo jį prie pastato laiptų. - Pone 
Marksai! 

Vyras atsisuko į ją, ir jo lūpose atsirado lengva šypsena. Ne- 
labai gedintis sutuoktinis. 

— Aš Nikė Džilet iš „Savanos sargybinio“. Girdėjau apie 
jūsų žmoną. Užjaučiu. 

— Mano buvusią žmoną, - paaiškino jis ir šypsena ėmė pa- 
lengva blėsti, brėždama griežtą lūpų liniją. - Na, būtų greitai 
tapusi buvusiąja, bet dėkui. 

- Jei turite kelias minutes, norėčiau pasikalbėti apie tai, kas 
nutiko, — ji vos ne bėgo, norėdama sumažinti juos skiriantį 
atstumą. 

— O ką čia pasakysi? Bobė buvo nužudyta. Kažkoks šliužas 
įmetė ją į karstą ir užkasė gyvą su mirusia moterim. Meldžiu 
Dievo, kad policija sučiuptų tą šunsnukį, - jis ėmė lipti betono 
laiptais. 

Nikė stabtelėjo. 

— Gyvą? - ji pakartojo apstulbusi ir jos kraujas ėmė virs- 
ti lediniu vandeniu. Nikė pabandė įsivaizduoti save ankštoje 
erdvėje, stingant oro, be jokios galimybės ištrūkti. - Ji buvo 
gyva? - nors ir baisėdamasi, ji pajuto jauduliuką. Ne tik suži- 
nojo vienos aukos tapatybę, bet ir išskirtinį nužudymo būdą. - 
Arji buvo sąmoninga? Ar... ar apsvaiginta? Ar ji žinojo, kas jos 
laukia? 

Jis išbalo. Suprato pasakęs per daug. 

- Tai neoficiali informacija. 

- Jūs nesakėte, kad informacija skirta tik siauram ratui. 

— Jei mane pacituosite, paduosiu į teismą, - mestelėjo jai 
per petį, bet tai buvo nesvarbu. Nikė buvo susijaudinusi. Štai 
ji! Taip ilgai laukta istorija. Du šaltiniai patvirtino, kad auka 
buvo Barbara Džin Marks. Ji dar paklaus Klifo, ar tikrai viena- 
me karste buvo du kūnai, ar Barbara Džin buvo palaidota gyva, 
bet sensacinga žinia jau jos kišenėje. 

— Ar žinote, kas buvo kita moteris? - paklausė mintyse jau 
rikiuodama faktus. 

— Ne. 

— Ar jūsų Žmona turėjo priešų? 

— Per daug, kad būtų galima suskaičiuoti, ir šis pokalbis 
baigtas, nors jis ir nebuvo prasidėjęs, - jis stumtelėjo petimi 
trečio aukšto duris. Nikė jas sugriebė ir įsmuko į vidų, o jis 
patraukė prie savo juodo mersedeso. 

— Ar numanote, kas būtų norėjęs nuskriausti Barbarą? 

Jis stabtelėjo prie spindinčio automobilio. 

— Paklauskit Pirso Rido, - pasakė piktai. - O dabar, jums 
leidus, - jis atrakino automobilį ir, nespėjus jai atsakyti, įsitaisė 
prie vairo. Paskutinį kartą rūsčiai žvilgtelėjęs, išvažiavo atbulas 
iš vietos ir nusileido nuovaža žemyn. 

Vėjas kaukė atviroje automobilių aikštelėje, o Nikė stovėjo 
ant betono tarp tepalo dėmių ir padangų žymių. Aikštelė buvo 
tuščia, išskyrus kelis automobilius. Nikė patraukė prie laiptų, 
jos batai dunksėjo į purviną betoną. Barbara Džin Marks buvo 
palikta karste gyva. Su kitu kūnu? Siaubinga mintis supykino 
Nikę, ji akimirksniu pajuto aukos baimę. Iš prigimties turinčiai 
klaustrofobiją, jai labiau patiko atviros erdvės nei ankšti sandė- 
liukai, lifto kabinos ar maži kambariai. Mintis pabusti karste, 
įspraustai tarp mirusios moters ir karsto antvožo ar dugno... 
O Dieve, buvo pernelyg klaiku, kad apie tai galvotum. Kas būtų 
galėjęs taip pasielgti? Kaip nuožmiai reikėtų nekęsti žmogaus, 
kad įstumtum jį į tokią siaubingą padėtį? 

Nikė priėjo laiptus ir ėmė leistis žemyn. 

Paklauskit Pirso Rido. 

Žinoma, ji paklaus Rido, juk jis dalyvauja tyrime. 

Tačiau buvo keista, kad Džeromas Marksas šį pasiūlymą 
sviedė tarsi keiksmažodį. Tarsi būtų dar kažkas. Tai tu kuri dar 
kažin ką; tavo vaizduotė per daug įsisiautėjusi. Vėl. 

Ji išgirdo, kaip aukštu virš jos trinktelėjo durys, ir laiptus 
ėmė brūžuoti batų padai. 

Bet kodėl Ridą iškvietė į tyrimą? 

Ir kodėl Barbaros Marks vardas jai atrodė girdėtas? Tik iš- 
girdus, jis jai pasirodė pažįstamas. Gal tai buvo kino žvaigždė 
ar kita įžymybė, garsus žmogus, apie kurį ji skaitė paskalų skil- 
tyje ar filmo titruose, ji negalėjo atsikratyti abejonės... 

Žingsniai virš jos galvos artėjo, ir ji pagalvojo apie tamsią 
figūrą, kurią matė šįryt, - tamsoje stovintį nepažįstamąjį. Jos 


120 Lisa Jackson 


pulsas padažnėjo; laiptai nebuvo gerai apšviesti, tad ji pagreiti- 
no žingsnį, skubėdama į pirmąjį aukštą, bet žingsniai aidėjo vis 
arčiau. Ji atplėšė duris į gatvę ir paėjėjo tolyn nuo automobilių 
aikštelės; žvilgtelėjusi per petį, pamatė apsiaustu vilkintį vyrą, 
drožiantį tolyn nuo jos, tarsi jis būtų skubėjęs savo reikalais. Jis 
net nežvilgtelėjo į jos pusę, kai ji priėjo prie savo mašinos, bet 
rakinant dureles jos širdis plakė šimtą dūžių per minutę. 

Jau beveik įlipusi į vidų, pastebėjo popieriaus lapelį, užkištą 
už valytuvo. Mintyse sudejavo. Nuostabu. Baudos talonas. Bet- 
gi mokamo stovėjimo valandos jau pasibaigusios. Ir tai visai 
nebuvo panašu į šaukimą apsilankyti teisme. O Dieve, kažkas 
kliudė jos mašiną. Taip ir bus. Ir nuvažiavo. Ji ištraukė raštelį iš 
už valytuvo ir išlankstė. Ji tikėjosi rasti vardą ir telefono nume- 
rį. Bet ten tebuvo pora žodžių: 

Šį vakarą. 

Po velnių, ką tai reiškia? 

Pakilo vėjas ir gatvėje pasklido sausi lapai. Pravažiavo 
automobilis, ir Nikė apsižvalgė, ieškodama raštelį palikusio 
žmogaus. Nieko arti nebuvo. Niekas netykojo ir nestebėjo, ką 
ji daro. Keletas pėsčiųjų, tikriausiai tarnautojų, prieblandoje 
skubėjo prie savo automobilių ar į namus. Ji matė vaiką ant 
riedlentės, vežimėlį stumiančią moterį, šunį vedžiojantį pagy- 
venusį vyrą, besiglėbesčiuojančią ir besijuokiančią neatsargiai 
per gatvę einančią paauglių porą. Ji atsigręžė į automobilių 
aikštelę... durys vėrėsi... jai plaukai atsistojo piestu, nors tam 
nebuvo jokios priežasties. 

Ji įsikišo raštelį į rankinę ir įšoko į mašiną. Paprastai ji 
nejusdavo baimės, bet šiandien ore kažin kas tvyrojo, kažkas 
ją gąsdino, ir mintis apie Bobę Džin Marks, įkištą į karstą su 
mirusios moters yrančiu kūnu, nedavė ramybės. Ji buvo re- 
porterė. Priprato prie pasaulio skausmo ir kančių, bet vaikų ar 

gyvūnų kančia ją jaudino. Labai. Kiekvienas, nuskriaudęs ne- 
kaltus, turėtų būti pasodintas iki gyvos galvos ar blogiau. Taip 
pat ir tas šliužas, įkišęs gyvą, kvėpuojančią moterį į karstą su 
lavonu. Kokia mirtis galėtų būti blogesnė? Ji sudrebėjo ir nuva- 
žiavo tolyn nuo šaligatvio. 

Šį vakarą. 

Šį vakarą kas? 


— Dėl Dievo, kas dėjosi tavo galvoje? - paklausė Ketrina 
Okano, stovėdama prie stalo ir stebeilydama pro langą, kai pasi- 
beldęs į praviras duris įėjo Ridas. Apygardos prokurorės rankos 
buvo sukryžiuotos ant krūtinės, o vienos rankos pirštai piktai 
tapšnojo kitos alkūnę. Liesa, įsakmi ir ryžtinga moteris užsi- 
puolė Ridą. - Tu pažinojai Barbarą Džin Marks, žmogžudystės 
auką, ir pasiprašei dalyvauti tyrime? —- nespėjus jam atsakyti, 
pridūrė: - Ir ji buvo nėščia. Vaikas gali būti tavo. Ar nemanai, 
kad čia interesų konfliktas? - jos balsas skambėjo sarkastiškai. 

— Aš noriu rasti žudiką. 

- Neabejoju, bet tu esi nušalinamas nuo tyrimo, - ji žvelgė 
pro akinių metaliniais rėmeliais viršų. Tai buvo dalykiška dau- 
giau nei keturiasdešimties metų moteris trumpa šviesių plaukų 
šukuosena, spėraus proto ir skvarbaus žvilgsnio, galinčio per- 
verti žmogų kiaurai. 

— Aš pažinojau Barbarą. 

- Tu esi šališkas. Beje, ta moteris buvo ištekėjusi. Nuovadai 
nereikia viešinamos blogos reputacijos. Žiniasklaida turės pro- 
gą džiūgauti. 

Ji patraukė kėdę prie stalo ir atsisėdo, tarsi tema būtų bu- 
vusi išsemta. 

- Daugiau jokių diskusijų, Ridai. Tu nedalyvauji. 

— Į karstą įdėtas laiškas adresuotas man. Aną rytą gavau 
dar vieną paštu su padirbtu antspaudu iš Kolonijinių kapinių. 
Manau, juos rašė tas pats žmogus. Kad ir kas yra tas šliužas, jis 
stengiasi atkreipti mano dėmesį. 

Ji pakėlė į jį akis. 

— Tuo labiau. 

— Keite, juk Žinai, kad galiu su tuo susitvarkyti. Būsiu objek- 
tyvus ir galėsiu padėti šiai bylai iš vidaus. 

- Liaukis, Ridai. Nė negalvok. 

— Bet... 

— Taip pat siūlau tau savanoriškai atlikti DNR tyrimą. 

— Jau padaryta. 

— Gerai. Tuomet palik šią bylą ramybėje, Ridai. Tirsime ją, 
laikydamiesi taisyklių, - sumirksėjo ji. - Aišku? 

— Aišku. 

- Puiku. Bet jei ketini ką nors daryti man už nugaros, at- 
mink, mes kalbame apie tavo darbą. Aš dėl tavęs rizikavau, kai 
išvykai iš San Fransisko. Neversk manęs pasijusti kvaile. 

— Net nepagalvočiau apie tai. 

— Gerai, - ji pirmą kartą tądien jam nuoširdžiai nusišypso- 
jo. - Tuomet tu neprieštarausi tėvystės tyrimui ir pokalbiui su 
detektyvu Makfiu. 

— Nė kiek, — pasakė Ridas, nors iš tiesų pyko. Žinojo, kad ji 
niekuo jo nekaltina, tikriausiai net neįtarinėja jokiu įstatymo 
pažeidimu, bet vis tiek jautė kartėlį. 

Jis pasuko prie durų ir jam išeinant ji tarė: 

- Ačiū, Pirsai. Žinau, kad tai nėra lengva, ir... na... užjaučiu, 
jei... pats Žinai. 

Jei pasirodys, kad vaikas tavo. 

- Taip. Žinau, - jis išėjo iš jos kabineto ir pasuko tiesiai 
prie savo stalo. Jo vaikas. Ar tai įmanoma? Prakeikimas, kokia 
painiava. 

Ji buvo virtuvėje. Nedidukė, ant viršugalvio sukeltais šviesiais 
plaukais, su pastebima per chalatą kuprele moteris stovėjo prie 
viryklės ir kaitino vandenį arbatai. Kaip ir kiekvieną antradienio 
vakarą, vienintelį kartą, kai nepasilikdavo tarnaitė. Senas namas 
buvo tamsus, išskyrus melsvą televizoriaus, kurį ji paliko įjungtą 
miegamajame, spindesį ir iš virtuvės sklindančius šviesos ruožus. 

Kovotojas stebėjo ją iš lauko. Alkdamas to, kas turi įvykti. 
Jis jau įsivaizdavo tai - nužudymą, ir juto užplūstantį malonų 
nerimą. Pasislėpęs didžiulės magnolijos šešėlyje, jis glostė didelį 
rainą katiną ir žvelgė į dangų. Mėnulis buvo aukštai, vos mato- 
mas pro šakų tinklą ir ploną virš miesto kabantį debesų sluoks- 
nį. Katinas buvo neramus ir vis mėgino pasprukti. Nieko nebus. 

Sušvilpė arbatinukas. Kovotojas išgirdo jį švilpiant net pro 
drėgnus stiklus. Gerai. Katinas pašoko, bet negalėjo pasprukti. 
Jau beveik laikas. Jo odą išpylė prakaitas. Jis turi būti kantrus. 
Dar kelias sekundes. 

Prasivėrė užpakalinės durys. Senyva moteris išėjo į apšvies- 
tą verandą. 

— Maksimai? - pašaukė kudakuojančiu balsu. - Eikš, bičiuli. 

Katinas pasimuistė. 

Jo gyslomis nuvilnijo adrenalino antplūdis. Ta valanda jau 
netoli. 

Palauk. Dar ne. 

- Eikš, katinėli, katinėli... Maksimai, velniūkšti... kur tu? 
Eikš, bičiuli, katinėli, katinėli, - jos balsas buvo suirzęs iš susi- 
rūpinimo; ji žingsniavo iš vieno verandos galo į kitą, žvelgda- 
ma į tamsą ir vešlią sodo lapiją. 

Rainis jo rankose pamėgino išsilaisvinti. 

Dar ne. Dar šiek tiek. Kraujas tvinkčiojo ausyse. Energingai. 
Jis nejudėjo. Neišleido nė garso. 

— Dėl Dievo, išdykėli, tuoj pat ateik... 

Dabar! 

Vienu tyliu judesiu jis permetė katiną per tvorą. 

Rainis sukniaukė. 

— Maksimai? Kokio velnio? - paklausė ji ir nuskubėjo laip- 
tais žemyn... ant plytų takelio... Jai einant prie vartelių, čiužėjo 
šlepetės. 

Jis įkišo ranką į kišenę. Pirštinėti pirštai surado paruoštą 
švirkštą. 

— Eikš, bičiuli. Katinėli, katinėli, ar tu sužeistas? - jai knebi- 
nėjant skląstį, jis iššoko iš šešėlio. Ji pradėjo spiegti. 

Viena ranka jis užspaudė jai burną. 

Ji priešinosi stebėtinai stipriai, turint galvoje, kad buvo 
sena kaulėta moteris. 

— Metas susitikti su Dievu, Roberta, - šiurkščiai sušnibždė- 
jo jai prie ausies, ir ji pradėjo priešintis dar atkakliau pašėlusiai 
rangydamasi. Bet ji nebuvo jam lygi varžovė. 

Laisva ranka jis įbedė mirtiną adatą per šilkinį chalato au- 
dinį į jos liesą ranką. Ji kovojo, atlošdama galvą ir stebeilyda- 
ma jam į veidą. Atpažinimo, nuostabos ir pykčio akimirka, ir ji 
kando jam per pirštinę. Smarkiai. Dantys įsmigo į odą. 

Jo delną pervėrė skausmas. 

— Kalė! - suurzgė vyras. 

Jos žūtbūtinė pastanga išsigelbėti buvo pavėluota. 

Žala jau buvo padaryta. 

Jos akys užvirto. Žandikaulis atvėpo. Kūnas susmuko. 

Vyras persimetė senutę per petį, o katinas šnypšdamas 
spruko tolyn į šešėlį ir įbedė į jį piktas, blogo linkinčias akis. Jo 
vienintelis liudininkas. Ir netyčinis partneris. Kvailas padaras 
nesuvokė, kad jau niekada nepamatys savo šeimininkės gyvos. 

Niekas nebepamatys. 

— Tu vadini vaikiną Kapų Plėšiku? - paklausė Tomas Ein- 
kas, pasitaisęs skaitymo akinius ir perskaitęs paskutinį Nikės 
straipsnio apie nusikaltimo vietą Lampkino apygardoje va- 
riantą. Jau buvo vėlus vakaras, rytinį laikraščio maketą reikėjo 
atiduoti spausdinti, ir Nikė mindžikavo nuo vienos kojos ant 
kitos priešais Finko stalą. Jis stovėjo kitoje pusėje. Jos straipsnis 
gulėjo atverstas tarp jų. 

— Teisingai. Nemanote, kad gražiai skamba? - Nikė džiūga- 
vo pagalvojusi, kad pagaliau jos pavardė pateks į pirmąjį pusla- 
pį. Jau įsivaizdavo išspausdintą straipsnį. Ryški antraštė skelbs: 
„Kapų Plėšikas smogia ir suglumina policiją. 

Jeigu tik Finkas sutiks. 

— Ar tavo šaltiniai yra nepriekaištingi? - jis skeptiškai kils- 
telėjo antakį. 

- Žinoma. 

— Nemeluok man. Ar kalbėjaisi su Ridu? - Finkas bakstelė- 
jo į detektyvo pavardę antroje pastraipoje. 

— Mėginau. Jis nelabai nusiteikęs bendradarbiauti. Bet aš 
turiu šaltinį arti tyrimo... 

— Konkrečiau? - pareikalavo jis. 

— Ne. Savo šaltinių neatskleidžiu. Net ir jums. 

— Tu nori viešai apginti savo poziciją. 

- Jei reikės. Bet to daryti neteks. Kalbėjau su abiejų aukų 
vyrais, kad patvirtintų mano teiginį. 

— Palūkėk, - jis norėjo išsiaiškinti. - Viena auka. Senoji po- 
nia Polina Aleksander mirė sava mirtimi. 

Dabar ji tikrai turėjo Finko dėmesį. Gerai. 

— Taip atrodo. Bet niekas nėra įsitikinęs. 

— Vis įdomiau ir įdomiau? - paklausė jis. 

— Tikrai taip. 

Jo paniurimas šiek tiek išblėso, peržiūrėjus straipsnį trečią 
kartą. 

— Rodei jį Mecgerui? 

Nikė negalėjo meluoti. Net ir norėdama. Bet ji nenorėjo. 
Finkas vis tiek greitai sužinotų. 

— Ne. Nekalbėjau su juo. 

Finkas žvilgtelėjo pro skaitymo akinių viršų ir neatrodė pa- 
tenkintas. 

— Kodėl? Juk liepiau judviem dirbti kartu. 

Kilstelėjusi petį, Nikė pasakė: 

— Man geriau sekasi dirbti vienai. Jei paklaustumėte Nor- 
mo, manau, jis pasakytų tą patį. 

— Taigi tu nesi visiškai pasirengusi, - jis išsitiesė, sukryžiavo 
rankas ant krūtinės, ir nuo pikto žvilgsnio susidarė daugybė 
raukšlelių. - Juk sakiau... 

— Norite spausdinti ar ne? - ji perėjo į puolimą. - Dabar 
mes paskelbtume šią žinią pirmieji. Po šešių valandų viskas, 
kas čia parašyta, - ji nekantriai pastukseno pirštu į straipsnio 
puslapius, - mirgės visuose laikraščiuose pietrytinėje valstijos 
dalyje ir skambės per televiziją bei radiją. Dabar mes turime 

sensacingą žinią, jei tik nepraleisime progos, o dėl straipsnio 
pagrįstumo - aš šimtu procentų prisiimu visą atsakomybę už 
tai, kas čia rašoma. 

— Tikiuosi, prisiimi ją už kiekvieną savo straipsnį. 

— Tuomet tegu tai būna pusantro šimto ar dviejų šimtų pro- 
centų atsakomybė. Sakau jums, Tomai, kad straipsnis yra karš- 
tas. Galima sakyti, išskirtinis. 

Jis prunkštelėjo. Atrodė neapsisprendęs. Kramtė lūpą iš vi- 
daus, tarsi tai būtų pasaulinės derybos, nors, Nikės vertinimu, 
tai buvo neabejotina sėkmė. 

— Tomai, tikrai. Pasikliaukite manimi. 

Jis žvilgtelėjo į ją. Jo akys tyliai sakė: kartą pasiklioviau, ir 
tu viską sugadinai su Ševaljė byla. Bet garsiai to neištarė, nes 
jau daugiau kaip dešimtmetį po tos nesėkmės jos darbas buvo 
nepeiktinas. Tačiau jis dvejojo. Ir ji žinojo kodėl. Jam nedavė 
ramybės tai, kad jis nepažinojo nė vieno Nikės šaltinio. Jau ke- 
leri metai ši aplinkybė kėlė tarp jų trintį. 

— Per pastarąsias tris valandas pertikrinau faktus. 

Klifas Sibertas detales nutylėjo, bet patvirtino viską, ką ji 
sužinojo iš Džeromo Markso. Jai paklausus apie Ridą, Klifas 
pasiūlė pačiai pasikalbėti su stačioku detektyvu. Tarsi ji nebūtų 
mėginusi. Ji paliko daugiau žinučių ir, nesulaukusi atsakymo, 
nusprendė paminėti jo vardą straipsnyje, nes jis buvo iškviestas 
į Lampkino apygardą ir taip susijęs su žmogžudystėmis. 

- Gerai, spausdinsim. Pirmame puslapyje, - Tomas patry- 
nė sprandą, ir ji jau laukė perspėjimo, kad rizikuoja savo darbu. 
Užuot tai pasakęs, jis sumurmėjo: - Šaunuolė. 

Nikė negalėjo patikėti. Komplimentas iš Baisiojo Tomo? 
Reikalai išties taisosi. Nespėjus jam apsigalvoti, čiupo savo daik- 
tus ir išlėkė pro duris, kur miestą jau gaubė naktis. Ji lipo į savo 
mašiną, o virš gatvės žibintų ir šviesoforų tvyrojo migla. Paban- 
dė užvesti variklį, bet jis tik paspjaudė, pakosėjo ir nė iš vietos. 

— Nagi, - sumurmėjo ji. Tik ne šį vakarą. Mažutis subaru 
negali dabar jos išduoti. Ji vėl pasuko raktelį, ir šį kartą klastin- 
gasis variklis atgijo. - Jau geriau, - atsidususi su palengvėjimu 
paglostė prietaisų skydelį ir išvažiavo iš aikštelės. 

Gatvės buvo tylios. Klaikiai tuščios. Važiuodama namo, ji 
prasilenkė tik su vienu atsitiktiniu automobiliu. Galvojo apie 
vyrą, kurį matė po staiga pasibaigusio susitikimo su Ridu, įsu- 
ko į savo stovėjimo vietą prie namų ir pasiraususi rankinėje 
rado raštelį, kuris buvo paliktas ant mašinos. Blankioje lempų 
šviesoje jo savotiškas turinys buvo aiškus. 

Ši vakarą. | 

Ar tai reiškia, kad šiandien? 

Tai įspėjimas? 

Grasinimas* 

Ar nekalta išdaiga? 

Jos plaukai pasistojo piestu, ir ji žvilgtelėjo į užpakalinio 
vaizdo veidrodėlį. Nieko įtartino nesimatė, tačiau senas namas 
buvo toks pat tamsus, kaip ir tada, kai ji išvyko prieš aštuonio- 
lika valandų. Paprasčiausiai ji buvo pavargusi. Pernelyg stipriai 
reagavo. 

Nervai buvo įtempti, ji ištraukė iš mašinos portfelį, ranki- 
nę ir nuskubėjo takeliu prie vartelių. Skląstis buvo atstumtas, 
tarsi kas būtų pernelyg skubėjęs uždaryti vartelius, ir jie laisvai 
siūbavo ir girgždėjo vėjyje. Nikė įėjo ir paskui save užstūmė 
kaltinio plieno skląstį. 

Širdis daužėsi kaip pašėlusi, ji ėjo plytų takeliu iki išorinių 
laiptų, visą kelią kartodama sau, kad yra kvailė. Ko ji bijo? Nak- 
ties? Dėl Dievo, tai juokinga! Ji neturi laiko paranojai. 

Jai lipant kaukšėjo batai, ir paskutinėje laiptų aikštelėje ji 
pastebėjo kažką judant, kažką slenkant tamsoje. Ji vos nesu- 
spiegė, bet staiga atpažino Dženings. 

— Dėl Dievo, ką čia darai? - paklausė ji, o katė metėsi ant 
laiptų ir pakėlusi uodegą užbėgo likusiomis pakopomis į butą. 
Nikė nusekė iš paskos. Nors ji galėjo prisiekti, kad užrakino 
savo rainę viduje. 

Ar tikrai? 

Gal ji paliko pravirą vonios langelį, kad išsivėdintų dušo 
garai... o gal katė išsprūdo pro duris jai išeinant rytą. Šiaip ar 
taip, ji miaukė ir vaikščiojo prie jos buto durų. 

— Gerai jau, gerai, žinau, - tarė ji, ieškodama rankinėje rak- 
tų. — Čia šalta, - suradusi prakeiktus raktus, įkišo vieną jų į 
spyną ir pamatė, kad buto durys neužtrenktos. Nieko keisto, 
kad katė pabėgo. Bet... durys nebuvo praviros, tik ne iki galo 
uždarytos. Tarsi kas nors būtų ketinęs jas uždaryti, bet labai 
skubėjo. 

Kaip tu. Šįryt. 

Ji prisiminė, kaip išlėkė iš buto, apsiavusi batus ir apsivynio- 
jusi šaliką, pasiryžusi sekti Ridą ir su juo pasikalbėti. Bet durys 
paskui ją užsitrenkė. Ji net neabejojo girdėjusi, kaip spragtelėjo 
spyna. Jos turėjo užsitrenkti. 

Ir varteliai turėjo užsisklęsti. 

Jai ėmė trūkti oro. Baimė apėmė visą kūną pagalvojus, kad 
kažkas buvo viduje ir galbūt dar yra jos namuose. Širdžiai nu- 
smukus į kulnus ji atsargiai įkišo ranką į vidų, pirštais apieško- 
jo sieną, surado šviesos jungiklį ir jį nuspaudė. Svetainė staiga 
nušvito. Dženings įlėkė pro duris nespėjus Nikei jos nutverti. 

Niekas nesislėpė kampuose ir nebuvo užlindęs už užuolaidų. 

Butas atrodė neliestas. 

Vis dar susinervinusi Nikė slinko iš vieno kambario į kitą. 
Viskas, net ir katės ne iki galo suėstas ėdalas atrodė taip, kaip 
ji paliko. Kavinuke šalta kava, šlepetės priešais rašomąjį stalą, 
kur buvo jas nuspyrusi, keletas makiažo buteliukų ant bufeto. 

— Netikras aliarmas, - pasakė ji katei ir su palengvėjimu at- 
siduso, užrakino duris ir du kartus patikrino langus - jie buvo 
uždaryti. - Tuomet kodėl neužsitrenkė buto durys? - paklausė 
garsiai, nusivilkdama drabužius ir įsijungdama radiją. 

Transliavo pokalbių laidą „Vidurnakčio išpažintys“. Ją vedė 
daktarė Sem, Naujojo Orleano radijo psichologė, ji dalijo pa- 
tarimus visiems telefonus turintiems pakvaišėliams. Nikė pri- 
siminė, kaip ši laida liūdnai išgarsėjo prieš kelerius metus, kai 
Naujojo Orleano gatvėse siautėjęs žudikas maniakas paskambi- 
no daktarei Sem į tiesioginį eterį. Šį vakarą ji kalbėjosi su mote- 
rimi, ketinančia pradėti fizinius santykius su vyru, su kuriuo jau 
užsiiminėjo kibernetiniu seksu - kas tai per velnias? - internete, 

— Kaip tik tai, ko mums reikia, - sumurmėjo Nikė, įropoda- 
ma į lovą ir glostydama katę. - Kitų žmonių iškrypimų, - Dže- 
nings pradėjo taip garsiai murkti, kad Nikė vos girdėjo, kaip 
kita pašnekovė verkšlena, kad jos dabartinis vyras nesutaria 
su jos penkiolikmete dukra. - Didelė staigmena. Aš taip pat 
nesutariau su tėčiu, - ji iki kaklo užsitraukė pūkinę antklodę 
ir pasinėrė į prisiminimus apie savo maištingą paauglystę ir 
neįtikėtinai pakrikusią šeimą. Apimta kaltės jausmo, prisimi- 
nė jau beveik savaitę nekalbėjusi su mama. - Rytoj, - pažadė- 
jo mintyse, tada išjungė šviesą ir giliau palindo po antklode. 
Kambarys buvo vėsus, žiemos naktis skverbėsi pro langą, ir ant 
sienų žaidė šešėliai. Nikė užsimerkė ir apsivertė ant kito šono, 
pakišo ranką po pagalve ir jos pirštai užčiuopė kažką svetimo 
ir standaus - popierių, ne, voką. 

Kokių galų? 

Iššoko iš lovos, įjungė šviesą ir numetė pagalvę į kitą pusę. 
Dženings šmurkštelėjo po lova. 

Ant mėlynos paklodės gulėjo vokas. 

Panašus į jai po valytuvu paliktą raštelį. 

- O Dieve, - sušnibždėjo ji ir siaubas persmelkė iki pat šir- 
dies gelmių. 

Ji atšoko nuo lovos, kiekvienas raumuo buvo įsitempęs. Dar 
kartą skubiai apieškojo miegamąjį, patikrino po lova ir spin- 
toje, nes kažkas, kažkoks nepažįstamasis lankėsi jos namuose. 
Ausys buvo įtemptos: ji nieko negirdėjo, išskyrus vėją lauke ir 
dejuojantį seną namą. Nusiramink, Nike. Čia nieko nėra, tavo 
bute nieko nėra. Tu patikrinai. Durys užrakintos. Skląstis už- 
stumtas. Langai uždaryti. 

Tačiau ji stovėjo vidury kambario virpėdama. 

Kažkas čia lankėsi anksčiau. 

Ir paliko žinutę. 

Visa drebėdama prislinko prie lovos, tarsi būtų bijojusi, jog 
kas iššoks iš po jos, nors jau žinojo, kad ten nieko nėra. Iš iš- 
gąsčio negalėdama blaiviai mąstyti, paėmė voką ir pamažu jį 
atplėšė. Prieš jos akis buvo žinutė: 


JAU ATLIKTA. 


Ji garsiai pakartojo tuos žodžius. „Jau atlikta. Kas? Kas at- 
likta*“ Po velnių, ką tai reiškia? Kaip kažkas pateko į jos butą? 
Ji priėjo prie lauko durų, lėtai jas atidarė ir patikrino, ar spyna 
neišlaužta. Nieko. Bet ji net neabejojo, kad kažkas įėjo pro tas 
duris ir per neapsižiūrėjimą išleido katę. Čia buvo kažkoks ne- 
pažįstamas žmogus. Jos miegamajame, jis lietė jos lovą, kilnojo 
jos pagalves. Jai daužėsi širdis. Kankino baimė ir pyktis. Kas 
galėtų taip pasielgti? Kas gali turėti raktą? Kodėl kam nors rei- 
kėtų taip vargintis, kad paliktų jai žinutę - ne, priežastis kita; 
kad ir kas tai padarė, norėjo ją įbauginti. 

Mėgindama atsikratyti panikos, bandė mąstyti logiškai. Kaž- 
kas mėgino jai kažką pasakyti... kažką svarbaus. ŠĮ VAKARA ir 

JAU ATLIKTA. Kažkas atliko savo misiją, kad ir kokia ji buvo. Gi- 
liai viduje ji žinojo, kad tai kažkas blogo, kažkas tamsaus ir pikto. 
Ji prisiminė tą figūrą gatvėje... anksti rytą... stebinčią ją... su Ridu. 

Brangusis Dieve, ar tai gali būti susiję su Pirsu Ridu? Tai 
atrodė nerealu, tačiau rašteliai atsirado prasidėjus šiam reikalui 
su Kapų Plėšiku. Negali būti. Tu darai skubotas ir nesuvokiamas 
išvadas. Mąstyk protingai, pamiršusi baimę. Kas galėtų taip su 
tavim pasielgti? Priešas? Kas turi raktą, išskyrus tave ir buto šei- 
mininką? Kas nors iš draugų, kuriems paskolinai? Ji prisiminė 
žmones, kuriems buvo davusi raktą, bet visuomet jį atgaudavo, 
nebent kas nors būtų pasidaręs kopiją. Kartais Simona skolin- 
davosi jos mašiną, ir ji yra prašiusi savo sesers Lilės prižiūrėti 
butą ir Dženings, kai buvo išvykusi iš miesto; dar buvo jos se- 
nas vaikinas Šonas Hoksas ir jos tėvas... Trina buvo pasiskoli- 
nusi jos mašiną, o namų raktas kabojo ant žiedelio... Brangusis 
Dieve, jų per daug, kad galėčiau suskaičiuoti. 

Dabar Nikė jautėsi pernelyg pavargusi, kad apie tai galvotų, 
ir netikėjo, kad kuris nors iš jos pažįstamų ir patikimų žmonių 
būtų su tuo susijęs, nebent jie buvo neatsargūs ir kažkas ki- 
tas pasidarė kopiją. Ji lėtai grįžo prie lovos ir numetė antklodę. 
Jeigu jis paliko raštelį, galėjo dar kai ką palikti. Kai ką daug 
blogesnio. Visą valandą ji tikrino kiekvieną savo buto lopinėlį, 
bet nieko įtartino nerado, kaip ir nerado daugiau nuorodų, kad 
kažkieno būta viduje. Tik tuomet ji pristūmė prie durų rašo- 
mąjį stalą ir pamėgino sugrįžti į savo gyvenimą. 

Turėtum paskambinti į policiją. 

Ir ką daryti? Pasakyti, kad ji gavo du laiškelius, kurie nieko 
nereiškia? 

Jie kažką reiškia, ir tu tą žinai. 

Gal rytą. Ji apsikvailins. Kietoji reporterė Nikė Džilet išsi- 
gando dviejų raštelių. 

Ji negalėjo miegoti savo lovoje... Buvo pernelyg sunku susi- 
taikyti su mintimi, kad joje buvo kažkoks iškrypėlis. Nusinešė 
antklodę į svetainę ir susirietė ant sofos, klausdama savęs, ar 
kada nors vėl jausis saugi savo lovoje ir šiame bute. Šį kambarį 
bokštelyje ji visuomet laikė savo asmeniniu prieglobsčiu. Da- 
bar į jį buvo įsilaužta. Šunsnukis, sumurmėjo ji, nervai buvo 
įtempti kaip styga. Pasislėpusi giliai po antklode užsimerkė. 
Ausys gaudė menkiausią garsą ir buvo pasiruošusios išgirsti 
mažiausią neįprastą jos namuose triukšmą, bet girdėjosi tik 
vėjo atodūsiai ir krosnies gausmas. 


Kas, po velnių, palieka raštelius? 
Ir kodėl? 


Kapinėse buvo tamsu, švietė tik siauras, po plonais, len- 
gvais debesimis besislepiančio mėnulio pjautuvas. Šaltas vėjas 
švilpė tarp baltų antkapių ir brazdino medžių šakas, ant kurių 
šoko ir lingavo ispaninės samanos. 

Miestas buvo ramus, ir Kovotojas negirdėjo nieko, išskyrus 
savo širdies plakimą ir nelygų kvėpavimą, velkant senąją mo- 
terį į jos paskutinę poilsio vietą. Ji buvo maiše, nejudanti, bet 
sunkesnė, nei atrodė. Tyliais žingsniais jis neklystamai artėjo 
prie laukiančio kapo, juodos žiojinčios duobės, kurioje jau gu- 
lėjo vienas kūnas. Ir laukė antrojo. Jis jau buvo pravėręs karstą 
ir įdėjęs mikrofoną. Nuleidęs maišą su kūnu į duobę, įšliau- 
žė pats. Žemė buvo drėgna. Kvapas pripildė šnerves, o tam- 
sa apgaubė kūną, jam traukiant ją iš maišo ir kišant į karstą. 
Oras buvo šaltas, bet uždengęs antvožą išlipo iš duobės išpiltas 
prakaito. Emė užkasinėti duobę, ir ant karsto dangčio pasipylė 
žemių ir akmenų lietus. Kastuvas po kastuvo. Jis jau tikėjosi ją 
išgirsti. Manė, ji pradės šaukti, bet užkasdamas karstą nieko 

negirdėjo. Nieko per storėjantį žemių sluoksnį, nė garselio iš 
mikrofono į imtuvą jo ausyje. 

— Nagi, pabusk, sena kale, - išlemeno jis, dirbdamas be 
perstojo, stengdamasis kuo greičiau ir tyliau užpilti tą prakeik- 
tą duobę. Kapinės buvo tuščios, naktį rakinamos, bet visuomet 
yra tikimybė, kad kas atsiras - sargas ar vaikai, norintys patirti 
naktinio įsilaužimo į kapines jaudulį. 

Tačiau iš to prakeikto karsto vis dar nieko nesigirdėjo. 

Tai negerai. 

Ji turėjo pabusti. 

Suvokti savo likimą. 

Suprasti, kad išmušė atpildo valanda. 

Užpylus duobę, visas jo kūnas buvo permirkęs. Jis sumanė 
pabarstyti šviežiai sukastą žemę lapais ir akmenukais, kad ne- 
kristų į akis, bet nebuvo jokio reikalo. Ridas vis tiek rytoj čia 
pasirodys. 

Paskubomis, vis dar laikydamas kastuvą ir dabar jau tuščią 
maišą, perlipo per tvorą ir nušoko į lapiją kapinių gale, netoli 
vartų. Jo pikapas stovėjo ten, kur buvo palikęs - saugiai ąžuolo 
šešėlyje. Neliestas. Kol kas viskas gerai, pagalvojo pakėlęs už- 
dangalą ir padėjęs kastuvą ant kėbulo grindų. 

Jam už nugaros švystelėjo automobilio žibintai, du spindu- 
lių pluoštai perskrodė tamsą. Apšvietė jį. Jo pikapą. 

— Velnias. 

Jis greitai įlipo į kabiną, užvedė variklį ir įjungė pavarą. 
Šviesos posūkyje pasisuko, vos neapakindamos jo per užpaka- 
linio vaizdo veidrodėlį. Jis greitai apsigręžė ir migloje prasilen- 
kė su atvažiuojančiu automobiliu, sulankstytu senu universalu. 
Veidą jis laikė nusukęs ir spausdamas greičio pedalą pralėkė 
pro įsibrovėlius. Po velnių, kam čia ko reikia tokį vėlyvą metą? 
Tikriausiai paaugliai, ieškantys vietos išgerti, parūkyti žolės ar 
pasiglamonėti. 

Nepasisekė. 

Bent jau ne policijos automobilis. 

Jis apsilaižė lūpas, patikrino veidrodėlius ir pasijuto paten- 
kintas, kad universalas neapsisuko ir nepradėjo jo sekti. 

Išsukęs iš kapinių keliuko bandė nusiraminti. Veidu ir visu 
kūnu tekėjo prakaitas. Jis negali visko sugadinti. Tai buvo vie- 
nintelė jo galimybė įvykdyti pelnytą bausmę... Jis - Kovotojas. 
Pažvelgė į užpakalinio vaizdo veidrodėlį ir pamatęs paskui į ga- 
tvę išsukantį policijos automobilį neteko amo. 

Gal sulankstytu universalu važiavęs žmogus paskambino 
policijai. 

Bet kodėl? 

Gal kas nors buvo kapinėse ir jį matė. 

Gal... 

Sublyksėjo policijos automobilio švieselės. 

Šunsnukis! 

Jis išgirdo tylią dejonę, tada graudų šauksmą. „Padėkit 
man... O Dieve, kur aš?“ Tada jo ausų būgnelį pervėrė siaubin- 
gas klyksmas. Senoji ponia galiausiai pabudo. Ji raudojo, dras- 
kė nagais, šaukė, o jis negali tuo mėgautis. Ne dabar. 

Policija vijosi. 

Jis negali lenktyniauti su policijos automobiliu. Bet jeigu jį 
sustabdys, policininkas kėbule ras įrankius bei maišą ir suži- 
nos. Nespėjus užbaigti misijos. Nieku gyvu. Ne dabar. Jis buvo 
pernelyg arti tikslo ir pernelyg ilgai to laukė. 

Naktį skrodė policijos automobilio sirena. Šviesos beveik 
akino. 

Jo kvėpavimas buvo paviršinis, pulsas tvinksėjo pašėlusiai, 
burna išdžiūvusi kaip dykuma. 

- Padėkit! O Dieve! - jis išlupo iš ausies imtuvą. Įsikišo jį 
į kišenę. Policijos automobilis beveik lipo jam ant kulnų. Jis 

negali rizikuoti, kad policininkas, - jeigu jį sustabdytų, - iš- 
girstų iš imtuvo sklindančius garsus.: 

Kovotojo rankos stipriau suspaudė vairą, ir jis įsuko į šali- 
kelę. Turėjo ginklą. Jeigu policininkas jį stabdytų, jis gali nu- 
pilti tą kiaulę. Lengvai. Tada palikti pikapą. Automobilis buvo 
registruotas ne jo vardu. Jis dar gali suspėti. Dar gali įvykdyti 
savo misiją. 

Spiegiant sirenai, pulsuojant švieselėms, policijos automo- 
bilis pralėkė pro šalį šimto dvidešimties kilometrų per valandą 
greičiu. Prie vairo sėdintis policininkas net nežvilgtelėjo į jį. 

Jis buvo saugus. 

O tuo metu... 


- Padėkite! - šaukė Roberta; jos širdis daužėsi taip pašėlu- 
siai, kad moteris net neabejojo - ji sprogs. Moteris budo, protas 
dar buvo aptemęs, bet ji žinojo patekusi į bėdą. Į kažkokią ne- 
suvokiamą, siaubingą bėdą. O gal tai sapnas. Košmaras. 

Taip. Taip ir yra. 

Pabusk. Tuojau pat pabusk. 

Ji suvirpėjo ir įrėmė rankas į sudriskusį audinį, kuriuo buvo 
apmuštas ją įkalinusios dėžės dangtis. Antvožas nepajudėjo. Ji 
stūmė iš visų jėgų. Vis tiek nieko. 

Kūną nupurtė baimė. 

Pabusk. Pabusk ir būsi savo lovoje. 

Ji įkvėpė troškaus oro... bet kvėpuoti buvo labai sunku ir... 
ir... tai turėjo būti pats baisiausias košmaras. 

Pabusk, Roberta! Po šimts, pabusk! 

Ji šiaip ne taip atsimerkė. 

Tamsa. 

Visiška, Stikso upės tamsa. 


Kažkas buvo siaubingai, gyvybiškai ne taip. Jai išdžiūvo 
gerklė. Baimė virto į gryną, tikrą siaubą. 

Daryk ką nors. Išlįsk! Dėl Dievo, išlįsk iš čia! 

Ji stūmė į viršų. 

Nieko. 

Vėl. Stipriau. 

Jai skaudėjo plaštakas. 

Atrodė, kad riešai gali nulūžti. 

Tai nebuvo sapnas. Tai tikrovė. Ji įkalinta. Kaip sardinė ma- 
žoje skardinėje. Maloningasis Viešpatie, ne. 

Jai prablaivėjo protas ir ji suvokė esanti nuoga. Visiškai 
nuoga. 

Nugara prispausta prie kažko, panašaus į... ne... oi... NE! 
Tas pažliugęs daiktas po ja buvo kūnas. Dėžės viršus, tiesą sa- 
kant, buvo karsto antvožas, ir ji, be jokių abejonių, buvo palai- 
dota nuoga. 

Kaip ir ta vargšė kita moteris. 

— Padėkit! Gelbėkit, kas nors! - ji ėmė klykti ir spardytis, 
belsdama nuogais keliais, gremždama karsto dangtį, šaukda- 
ma, kol paskaudo gerklę. 

Ji nedrįso galvoti, kas guli po ja - į nugarą buvo įsirėžęs 
diržo sagties metalas, užpakaliu po apdriskusiu audeklu ji jautė 
kaulus, jos pečius lietė šonkauliai. Ji klykė be paliovos, įveikda- 
ma savo raudą ir pūvančios mėsos dvoką. 

- Padėkit! Padėkit! Oooo... Dieve... maldauuuju, - dabar ji 
verkė, grandydama pirštais iki žaizdų, skaudamais ir degančiais 
plaučiais, o protas spiegė iš baimės. Ji negali taip mirti, tik jau ne 
prispausta prie lavono, kurio dvokianti oda ir audiniai lipo jai 
prie plaukų ir kūno. Pagaugai nuėjo per nugarą pabandžius įsi- 
vaizduoti, kaip po ja esančiais gyslotais, yrančiais raumenimis ir 
vidaus organais ropoja kirmėlės, lervos ir visi kiti šlykštūs gyviai. 

- Išleiskit mane. Maldauju, būkit geri... išleiskit mane! 

Pusiau pamišusi, adrenalino įaudrinta, ji spyrė smarkiau. 

Bam! Išgirdo bjaurų trekštelėjimą. Skausmas persmelkė 
koją. Ji žiopčiojo, gaudydama išretėjusį bjaurų orą. 

Beprasmiška. Ji negali ištrūkti. 

— Kodėl? - sušuko raudodama. - Kodėl mane? 

Nusiramink, Roberta. Prisimink savo likimą. Ieškok Dievo. 
Jis tau padės. Jis su tavimi. Jis tavęs nepaliko. 

Ji traukė ranką palei šonkaulius aukštyn, pro nuogas krūtis, 
iki kaklo duobutės, ieškodama kryželio, bet kruvinais pirštais 
apčiupinėjusi kaklą suprato, kad grandinėlės su kryželiu ten 
nėra. Tas, kuris ją išrengė, nusegė grandinėlę, numovė ir bran- 
gų vestuvinį žiedą. | 

— Šunsnukis, - sušnypštė ji. Iš akių pasipylė nevilties ašaros. 
Ji pradėjo kosėti. Baimė sustingdė kraują, ir rankoje ji pajuto 
keistą skausmą. Dilgčiojantį ir smarkų, kažkas stipriai suspau- 
dė krūtinę. 

Pasitikėk Viešpačiu Dievu. Jis su tavimi. Roberta, neprarask 
tikėjimo! 

Skausmas degino kūną, o ji kartojo žodžius, kurie guodė ją 
vaikystėje. Ji tyliai pradėjo murmėti: „Žinau, kad Jėzus mane 
myli, nes taip sako Biblija...“ 


Kas tai, velniai rautų? 

Dainuoja? Senoji ponia dainuoja? Kovotojas dar kartą pa- 
sitaisė ausinę, vairuodamas pikapą į tamsų skersgatvį už savo 
namo. Viršutiniuose aukštuose šviesos nedegė, 0 ir rūsys buvo 
tamsus kaip mirtis. Jis išjungė variklį už pilko vano, ant kurio 
augo samanos. 

— Maži vaikai priklauso jam. Jie silpni, bet jis stiprus, - niū- 
niavo Roberta Peters. 


KITĄ RYTĄ 139 


Tarsi jai tai būtų padėję. 

Kovotojas klausėsi stebėtinai stipraus ir aiškaus moters bal- 
so; ji jau neaimanavo iš baimės, bet garsiai skelbė savo likimą 
daina, be jokių abejonių, išmokta dar vaikystėje. 

Tarsi ji būtų pasirengusi susitaikyti su mirtimi ir susitikti 
su Kūrėjų. 

Kovotojas patempė viršutinę lūpą iš pasibjaurėjimo. Jis 
atpažino žodžius ir melodiją. Pats dainuodavo tą dainą. Kiek 
kartų jis buvo verčiamas dainuoti tą dainelę, kai būdavo itin 
Žiauriai primuštas. Ir ką gero ji davė? 

Kur buvo Dievas, kai jis kentė skausmą? 

Klausėsi ir buvo pasirengęs jį išgelbėti? 

Šito Kovotojas neprisiminė. 

- Tęsk, - jis sumurmėjo pasišlykštėjęs, tarsi senoji mote- 
ris būtų galėjusi jį girdėti. - Plėšk, kiek leidžia tavo apgailėtini 
plaučiai. 

— Taip, Jėzus myli mane... - Robertos Peters aiškus balsas 
nutrūko. - Taip, Jėzus myli... 

Ir daugiau nė garso. 

Ji daugiau nesušuko. 

Nemeldė pasigailėti. 

Neraudojo nevaldomai. 

Jo veido oda skausmingai įsitempė. Jis atsuko langą ir nu- 
sispjovė. Kas galėjo pagalvoti, kad senoji moteris taip ramiai 
priims savo likimą, gal net nekantriai tikėsis patekti į kitą ka- 
ralystę, vildamasi su šypsena praplaukti pro Dangaus vartus? 

Kovotojas pasijuto tuščias. Įsiutęs išsitraukė ausinę. Ar dėl 
šito jis taip sunkiai dirbo? Ar dėl jos susitaikymo ir nuolanku- 
mo viską kruopščiai apgalvojo ir planavo? Velnias! Išskyrus pir- 
muosius aiktelėjimus, baimės šūksnius ir keletą pastuksenimų, 
mėginant išsivaduoti, Robertos Peters reakcija jį visiškai nuvylė. 

Ji toli gražu neteikė tiek pasitenkinimo kaip Barbara Marks. 
Klausydamasis Bobės Džin, kaip ji pati save vadino, jis įgavo 
žvalumo ir pajuto lytinį jaudulį. Tai, kad ji buvo smarki, gašli 
moteris, suteikė jos mirčiai daugiau žavesio. Net ir dabar pa- 
galvojus apie jos aimanas jo kūnas sureagavo. 

Bet šis... apgailėtinas verksmas ir vaikiška Biblijos moky- 
klos dainelė paliko tuštumą jo viduje. 

Nesijaudink dėl to. Senoji ponia turėjo sumokėti. Kaip ir ki- 
tos. Bus dar daugiau. Žinai, kad bus, ir kai kurios jų suteiks dar 
didesnį atlygį nei Barbara Džin. Būk kantrus. 

Jis išlipo iš pikapo, užrakino jį ir per šešėlius ryžtingai nuė- 
jo prie seno namo, kuriame gyveno, užpakalinių durų. Abipus 
apirusio plytų takelio į rūsį augo tankūs vynmedžiai, glaustė- 
si paparčių lapai, šnerves pripildė žemės kvapas, ir ištraukęs 
raktus jis įsmuko pro duris į tamsų vidų. Į savo asmeninę er- 
dvę. Niekas nejįtarė, kad jis gyvena šio seno namo gilumoje, net 
šeimininkai nežinojo, kad jis turi raktus nuo šios vietos. Ir tai 
buvo tobula. 

Nedegdamas šviesos apčiupinėjo senas lentynas ir mūrinės 
sienas. 

Šiąnakt jis vėl klausysis įrašų. Lygins juos. Dėlios pagal 
chronometrą... Skaičiuos, kiek laiko prireikė kiekvienai aukai 
numirti. Šmurkštelėjęs pro duris ir patekęs į savo erdvę, uždegė 
lempas ir nuėjo prie komodos, į kurią įdėjo Robertos Peters 
apatines kelnaites - didžiules kelnaites liesai moteriai. Bet ne 
baltas, ne, šviesiai violetines ir kvepiančias taip, tarsi ji būtų 
laikiusi jas stalčiuje su sausais kvepalais. Jos buvo šilkinės, ne- 
abejotinai brangios. 

Jis ištraukė iš kišenės mažytį juostinį magnetofoną ir įkišo 
kasetę į grotuvą. Dar kartą išgirdo jos tylų verksmą, beje, ji irgi 
šiek tiek maldavo, ir jis nusišypsojo, pagalvojęs apie kitas... kaip 

jis ištęs jų kančią, kad vėl nebūtų nuviltas. Reikėjo padaryti tiek 
daug darbo, buvo tiek daug laukiančių atpildo, o ir raštelius jis 
turėjo rašyti atidžiai - nukreipti policiją vienu keliu, o pačiam 
padaryti staigų posūkį. Jis nusišypsojo išsitraukęs albumą ir 
pažvelgęs į kitas aukas. Jos išgyvens tikrą siaubą. Žinos, kaip jį 
nuvylė. Supras, kodėl buvo pasmerktos pragaro kančioms. 

Jis tuo pasirūpins. 


AŠTUNTAS SKYRIUS 


— Ar žinai gerą advokatą? - kitą rytą, įeidama į Rido kabi- 
netą, paklausė Morizeti. 

— Ruošiesi ką nors paduoti į teismą? 

- Bartą. Man jau gana, o tas bestuburis kvailas advokatas, 
kurį anksčiau samdžiau, ničnieko nepadarė. Jei Bartas nori pa- 
duoti mane į teismą, tegu, bet leisk tau pasakyti, kad kova bus 
rimta, - ji klestelėjo ant kietos kėdės, sukryžiavo kojas ir nutai- 
sė rūstų veidą. Viena koja švytavo iš pykčio. - Dėl Dievo, juk 
jis vaikų tėvas. Kodėl jis mano, kad gali išsisukti ir nemokėti 
man alimentų? 

Ridui nespėjus atsakyti, ji tarė: 

— Ir jam dar užtenka įžūlumo paduoti mane į teismą? Kuo 
aš nusikaltau, kad gavau tokį mulkį? Padugnė, netikęs šuns- 
nukis - štai kas jis. Kiek, tavo manymu, yra vyrų pasaulyje? 
Trys, gal keturi milijardai, ir iš visų galimų partnerių išsirenku 
tą šunsnukį ir nusprendžiu su juo turėti vaikų, - ji perbraukė 
ranka pasistojusius plaukus ir lėtai išpūtė orą, tarsi norėdama 
iškvėpti pyktį. Po akimirkos daug ramiau pridūrė: - Gerai, 

užtenka apie mano vadinamąjį asmeninį gyvenimą. Kas nau- 
jo, išskyrus tai, kad buvai nušalintas nuo Kapų Plėšiko bylos? 

— Kapų Plėšiko? Taigi tu matei „Sargybinį, - tai buvo tei- 
ginys. Visas miestas, tiesą sakant, visa apygarda tikriausiai per- 
skaitė straipsnį pirmajame puslapyje. Jis įkišo ranką į stalčių, 
kur laikė antacidą, ir prarijo porą tablečių. 

— Nikė Džilet sublizgėjo, - Morizeti susiraukė. - Dieve, 
kaip aš nekenčiu žiniasklaidos. 

Ridas nieko nepasakė. Jo nuomonė apie ketvirtąją valdžią 
buvo aiški. O dėl Nikės Džilet, ji buvo visai kas kita. Jeigu ji ne- 
būtų reporterė, galbūt netgi atrodytų jam patraukli. Atletiško 
kūno sudėjimo, kietu užpakaliuku, mažomis krūtimis ir liau- 
nomis kojomis, užsispyrusi ir ryžtinga. Na ir kas, kad, kaip jis 
pastebėjo, jos šviesiai žalios akys ir antakiai gali akimirksniu 
ciniškai pakilti. 

- Iš kur ji gavo informacijos? 

— Tu buvai paminėtas. 

Jis prunkštelėjo. 

— Nuovadoje kažkas nutekina informaciją. 

- Juokauji? Šį įstaiga yra sietas. Kur Makfis? 

- Nežinau. Aš nuo šios bylos nušalintas. 

Morizeti pirmą kartą tą rytą nusišypsojo. 

- Kurgi ne. Tu esi oficialiai nušalintas, bet tavęs tai nesu- 
laikys. 

- Žinoma, sulaikys, - jis pasakė rimtai. - Aš griežtai laikau- 
si taisyklių. 

— Patausok mane, - ji apsisuko ant kėdės ir spyriu uždarė 
duris. Joms užsitrenkus, Morizeti labai surimtėjo. - Barbara 
Marks buvo nėščia. Ar vaikas tavo? 

Jam suspaudė krūtinę. Nusukęs akis pasakė: 

— Nežinau. 

— Bet galėjo būti. 

— Taip, - jam virptelėjo žandikaulis. Jis nenorėjo apie tai 
galvoti. 

— Jėzau Kristau, Ridai, ką tu galvojai? Šiais laikais? Ar tu 
nenaudojai prezervatyvo? 

Jis neatsakė, tik pažvelgė pro langą - pro purviną stiklą 
skverbėsi ryto šviesa ir ant palangės tupėjo balandžiai. 

— Vyrai! - ji garsiai atsiduso ir vėl sukišo pirštus į plaukus. - 
Prakeikimas, man praverstų cigaretė. 

Man irgi. 

— Gerai, gerai, tau pamokslo nereikia. 

— Teisingai, nereikia. 

Ji papurtė galvą. 

— Tai ko iš manęs tikiesi? — staiga ji vėl pasidarė labai daly- 
kiška, Rami. Maži žandikauliai sustingę, lūpos ryžtingai sudėtos. 

Jis ją lenkė dviem žingsniais. Jie buvo keista komanda. Kai 
kurie detektyvai netgi lažinosi, kiek gyvuos jų partnerystė. Si- 
tuacija neatrodė jiems palanki. Bet kol kas komanda gyvavo. 

— Turėsi tvarkyti oficialią dalį. Prašymus, kuriems reikia 
parašų. Telefonų skambučius į nuovadą ir iš jos. Tokius dar- 
belius. 

— O ką darysi tu? 

— Aišku, kad dirbsiu prie kitų bylų. 

- Liaukis, - prunkštelėjo Morizeti. - Gerai jau, gerai, tokios 
bus žaidimo taisyklės. Okano atims iš tavęs ženkliuką, jei suži- 
nos, kad dirbi prie šios bylos. Net ir konsultantu. 

— Bet aš nedirbu prie šios bylos. 

— Taip, žinoma. 

Ridas nesiginčijo, nes į duris pasibeldė solidi tarnautoja ir į 
jo dėžutę įdėjo ryšulį korespondencijos. 

— Labas rytas. 

- Labas rytas, - atsakė Ridas. - Kaip sekasi, Agnese? 

— Kaip visada, - ji žvilgtelėjo į stalą. - Kaip matau, sulaukė- 
te spaudos dėmesio. 

— Sunku būti populiariam. 

— Argi tai ne tiesa? - juokdamasi ji išėjo. 

Ridas susiraukė ir, nutraukęs guminę juostelę nuo ryšulio, 
ėmė peržiūrėti mažąją krūvelę. 

— Noriu žinoti, kada bus galima pasikalbėti su vaiku ligo- 
ninėje. 

— Preskotu Džounsu? 

— Taip. Pasiteirauk, kokia jo būklė ir ar galima jį aplankyti. 
Paklausk, ar leistų pasikalbėti su juo kelias minutes. 

— Norėjai pasakyti, kad sužinočiau, ar aš galiu jį aplankyti. 

Ridas susiraukė. 

- Teisingai. Labai tikėtina, kad jis matė žudiką. Kol kas jis 
vienintelis. Pasiimk Markso nuotrauką ir parodyk vaikui. Tada 
dar kartą patikrink Džeromo Markso alibi, - kalbėdamas Ridas 
ir toliau žiūrinėjo paštą. - Ar kalbėjai su kuo nors iš Barbaros 
Džin darbovietės - Hekslerio juvelyrinių prekių parduotuvės 
netoli Cotton Exchange restorano? 

- Jau ruošiuosi. Pradėjau nuo jos draugų sąrašo. Kaip dėl 
giminių“ 

— Manau, kad yra brolis. Gal teta. Brolio vardas... - jis toliau 
žiūrinėjo vokus, - Vikas ar Velas, ar... 

— Vinas. Vinsentas Lasiteris. Aš patikrinau, bet jis dingęs be 
žinios. Jo telefonas atjungtas prieš savaitę, jis kurį laiką sėdė- 
jo kalėjime. Už automobilio vagystę, nusikaltimo kurstymą ir 
narkotikų laikymą; smurtinių nusižengimų neradau. 

- Po šimts, argi tu ne stropi? - Ridas pakėlė akis nuo laiškų. 

— Tik dirbu savo darbą, - pašmaikštavo ji. - Pamaniau, 
norėsi draugiškai paskambinti detektyvui Montojai iš Naujojo 

Orleano ir dar kartą patikrinti informaciją apie Lasiterį. Savai- 
me suprantama, neoficialiai. 

— Savaime suprantama. 

- Įdomu, ką jis žino apie Lasiterį. 

— Geras sumanymas, - jis žvilgtelėjo į korespondenciją ir 
pastebėjo voką. 

Vidutinio dydžio baltą voką, užrašytą ranka, adresuotą jam. 

— Velnias. 

Galinis adresas buvo užmiestis, Paveldo kelias. Jokio vardo. 
Jis liovėsi rūšiavęs ir atplėšė voką. Ten buvo vienas lapas. Ant 
jo parašyta: 


VIENA, DVI, TRYS, KETURIOS... 
NEJAU TAU NESINORI PAKLAUSTI, 
KIEK DAR AUKŲ LIKO? 


Jis sustingo. Vėl iš naujo skaitė tuos prakeiktus žodžius. 

— Kas? - paklausė Morizeti. Ji akimirksniu pašoko ant kojų. 
Žvelgdama jam per petį, perskaitė laiškelį. - O Dieve, - ir nu- 
kreipė žvilgsnį tiesiai į Ridą. - Tas šunsnukis nejuokauja. 


- Po velnių, ką įsivaizduoji daranti? - Normas Mecgeras 
buvo taip supykęs, kad ūsai virš jo smailios barzdelės virpėjo iš 
įsiūčio. Jis numetė sulankstytą rytinį laikraštį ant Nikės stalo. Ji 
tikėjosi sprogimo, pastebėjo, kaip piktai jis žvilgčioja visą rytą, 
ir matė, kaip tiesiu taikymu nudrožė į Tomo Finko kabinetą, 
vos tik redaktoriui spėjus pasirodyti darbe. 

— Radau dirvą ir pabandžiau išsiaiškinti, - ji atsilošė ant 
kėdės ir stebeilijo į jį, neatsitraukdama nė per milimetrą. Jau- 
tėsi pavargusi, dėl bute rasto laiškelio beveik nesumerkė akių ir 
nesiruošė klausytis Mecgero nesąmonių. 


KITĄ RYTĄ 147 


Baksnodamas nykščiu sau į krūtinę, jis suriaumojo: 

— Tai turėjo būti mano straipsnis. 

— Aiškinkis su Finku. 

— Išsiaiškinau. Bet tu jau žinai, - Mecgeras palinko prie jos 
stalo, prikišdamas veidą taip arti, kad ji net pajuto jo gertos ka- 
vos kvapą. - Tu jau seniai nori jėga įsibrauti į mano teritoriją, 
Nike, bet tau nepavyks. 

— „Jėga įsibrauti į tavo teritoriją '* Baik, Normai. Kas tu 
toks? Džeimsas Kegnis iš seno nespalvoto penktojo dešimtme- 
čio filmo apie kietą vyruką? - ji nusišypsojo ir pastebėjo, kad 
jo burnos kampučiai buvo taip kietai suspausti, kad net lūpos 
išbalusios. - Kaip minėjau, radau dirvą ir pabandžiau išzon- 
duoti. Aptariau tai su Tomu, ir jis nusprendė, kad reikia para- 
šyti straipsnį. 

— Galėjai pasitarti su manim. 

— Kodėl? Ar manim dėtas būtum taręsis? 

Jis atsitiesė. Pažvelgė į lubas. 

- Ne. 

— Ir nesitikėjau. 

— Taigi nori dirbti kartu su manim? - jis paklausė, tarsi 
būtų daręs jai didžiulę paslaugą. Bet juk ji turėjo šaltinį ir sen- 
sacingą naujieną. 

— Man geriau sekasi vienai. 

Jis purkštelėjo. 

— Taigi nepritari teorijai „dvi galvos geriau nei viena“? 

— Tik vyras dėl savo anatomijos ypatumų gali taip galvoti. 

Jis nukreipė į ją žvilgsnį - šis turėjo būti ledinis. 

— Žinai, Nike, tu dediesi kieta, bet geriau pasisaugok. Šis 
mažas laikraštis leidžiamas mieste, kuris turi ilgą atmintį. Ne 
per seniausiai buvai patekusi į bėdą, taigi pasirūpink, kad ne- 
padarytum tos pačios klaidos dar kartą. 

— Nepadarysiu, - atsakė su didesniu pasitikėjimu, nei iš ti- 
krųjų jautėsi, jam pasukus atgal prie savo stalo. 

Trina pavažiavo su kėde atgal. 

— Ai! Regis, ką tik buvo užgautas kažkieno trapus vyriškas ego. 

- Ir sumuštas, bet nesudaužytas, - ji žvilgtelėjo per visą salę. 
Mecgeras kaip tik ėmė striukę ir vilnonę kepurę, ruošdamasis 
didžiai ir reikšmingai išeiti. - Jis suirzęs, nes aš jį aplenkiau. 

- Ir jis to nepamirš. Nenorėčiau būti blogajame Mecgero 
sąraše. 

— Ar yra gerasis sąrašas? 

— Vaje, vaje, tik pažiūrėkite, kas šiandien dedasi labai svar- 
bi, - Trina nusijuokė ir mirktelėjo, tuo metu suskambo jos tele- 
fonas, ir ji nuvažiavo su kėde prie savo stalo. 

Nikė paskambino šeimininkui ir paprašė pakeisti jos buto 
spynas. Laimei, namo savininkas buvo visų galų meistras, tad 
pažadėjo pakeisti spyną, vagelius ir viską sutvarkyti iki jai grįž- 
tant namo. Naujuosius raktus ji galės atsiimti šį vakarą jo bute, 
pirmajame aukšte. Kai jos paklausė, kodėl nori pakeisti spyną, 
ji papasakojo apie buvusį vaikiną, kuris nepalieka jos ramybė- 
je, ir daugiau klausimų nesulaukė. Likusią dienos dalį ji vengė 
Mecgero, rašė straipsnį apie daktarę Frensis ir mokyklos tary- 
bą, bet nepamiršo ir Kapų Plėšiko bylos. Lampkino apygardos 
šerifo tarnyba pateikė dar keletą detalių, ligoninė Atlantoje 
neleido jai pasikalbėti su nukentėjusiu vaiku, o kitas vaikas 
buvo nepasiekiamas - jo tėvas reikalavo atlygio už kiekvieną 
interviu su Biliu Dinu Delakrua. Nusivylusi Nikė dar kartą 
paskambino Klifui, tada pamėgino rasti informacijos apie dvi 
moteris viename kape. Barbaros Džin Marks vyras su ja nekal- 
bėjo; Hekslerio juvelyrinių dirbinių parduotuvės darbuotojai 
taip pat buvo kaip vandens į burną prisisėmę. 

Tačiau Nikė neketino pasiduoti. 

Nepamiršo ir dviejų gautų raštelių. 
ŠĮ VAKARĄ. 

Ir - 

JAU ATLIKTA. 


Kad ir kas nutiko praeitą naktį, tai jau buvo įvykęs faktas. 


Antraštė buvo verta įdėto darbo. 

„Kapų Plėšikas smogia ir suglumina policiją“. 

O, taip! 

Nors ir pavargęs, išlyginęs ant stalo „Savanos sargybinio“ 
pirmąjį puslapį, Kovotojas pajuto virpulį. Atidžiai, įsitikinda- 
mas, kad pjauna tiesia linija, jis atrėžė straipsnį nuo kitos pus- 
lapio dalies ir ją išmetė. Iškarpą įdės į albumą su nuotraukomis. 
Visi jo televizoriai ryškiai spindėjo, žinių pranešėjai ir prane- 
šėjos kalbėjo tyliai, nes jis buvo sumažinęs garsą, ir tik išgirdęs 
tai, kas jį domina, atsukdavo garsą. Jo magnetofonai įrašinėjo 
kiekvieną žinių dalį, visas šalies kabelines stotis. Vėliau, po ke- 
lių tokių būtinų miego valandų, jis iškirps visus nereikalingus 
gabalus ir papildys savo asmeninę juostelių biblioteką. 

Kapų Plėšikas. 

Nikė Džilet sugalvojo jam vardą, tarsi būtų nujautusi, kad 
jis smogs dar kartą. Jei tik žinotų, kaip arti tiesos ji yra, arti 
jo. Tyliai niūniuodamas jis priėjo prie vieno stiprintuvo ant il- 
gosios sienos ir padidino garsą... nieko... turbūt ji jau išėjusi į 
darbą. Nesvarbu. Jis turėjo praeitos nakties juostelę. Paspau- 
dęs paleidimo mygtuką, išgirdo, kaip juostelė atsisuka, ir tada 
aiškiai pokalbių laidos fone pasigirdo Nikės Džilet balsas. Jis 
pasižymėjo mėgstamą dalį - tą akimirką, kai ji skaitė raštelį. 

— Kas? Kas atlikta? - suspiegė ji. 

Kovotojas vėl suvirpėjo, pajuto kūne erotinę šilumą, bet 
nuspaudė pauzės mygtuką. Priėjo prie komodos ir įkišo ranką į 
antrą stalčių. Štai, jis ištraukė nėriniuotas juodas kelnaites, vos 
didesnes už siaurikes. Oi, Nikė tikra išdykėlė. Jis nusišypsojo 
ir patrynė permatomą audinio skiautę į skruostą, jausdamas, 
kaip barzdos šeriai kabinasi už plono šilko. Ji net nepastebėjo, 
kad jų trūksta. Siaurikes jis pasisavino pernelyg anksti. Paimti 
jas nebuvo įprastas ritualas; pagaliau juk ji dar labai gyvybinga 
ir kol kas neuždaryta į karstą su lavonu. Vis dėlto jis negalėjo 
susilaikyti nepavogęs jos seksualių apatinių. 

Vyras vėl įjungė grotuvą. Juostelė pradėjo suktis. Pasigirdo 
švelnus šnypštimas, tada, jam glamonėjant Nikės kelnaites, ji 
pradėjo kalbėti tiesiai su juo, nežinodama, kad jis įtaisė mažy- 
tį mikrofoną jos miegamajame ir kad viskas, ką ji sakys ar da- 
rys tame kambaryje, bus įrašyta... tik jam... Jis laukė, girdėjo ją 
vaikščiojant po butą, juto jos baimę, kai ji vėl grįžo į miegamąjį. 
Su viltimi laižydamas lūpas, jis klausėsi, kaip nuo jos svorio su- 
girgždėjo senovinė lova su baldakimu. Įsivaizdavo ją lipančią į 
lovą, išsitiesiančią ant šilkinių mėlynų paklodžių po pūkine ant- 
klode. Pamėginus tai įsivaizduoti, jam burnoje išdžiūvo seilės. 
O taip... jis prisiminė, kaip jo pirštų galiukai bėgiojo lygia me- 
džiaga, skleidžiančia vos juntamą jos kvapą. Jau tada jį apėmė 
erotiniai troškimai, bet dabar jie sustiprėjo dvigubai. Jis įsivaiz- 
davo jos kūną. Karštą. Geidulingą. Tarsi šilką tarp savo pirštų. 

Jam ausyse tvinkčiojo, varpa bemat sukietėjo kaip akmuo, 
o jis tuo tarpu įdėmiai klausėsi ir girdėjo, kad ji apsigalvojo, ir 
jos Žingsniai nutolo. 

— Puiku, mažule, kalbėk su manim, - pasakė jis, atsisegda- 
mas kelnes ir žiūrėdamas į nevientisą savo atspindį skilusiame 
veidrodyje. 

Netrukus Nikė kalbėsis su juo. Tiesiogiai. Piktai šnypšda- 
ma. Sulaikęs kvapą, jis laukė, o ploni nėriniai tarsi drugio spar- 
nai lietė jo erekciją, žaidė ir kvailiojo su jo peniu. 

- Nagi, Nike, kalbėk su manim. Nagi. 

Jis vos galėjo susilaikyti. Jo kvėpavimas pasidarė šiurkštus, 
širdis daužėsi, varinėdama gyslomis kraują. 

Galiausiai, kai jis jau manė pratrūksiąs, kambarį užpildė jos 
balsas. 

- Šunsnuki! - sušnypštė ji iš įrašo. 

Jis paleido. 

Pripildė jos kelnaites ta ypatinga dalele savęs. 


DEVINTAS 5KYRIUS 


- Paskambink Paveldo kapinių prižiūrėtojui. Sužinok, ar 
nebuvo sutrikdyta ramybė, - Ridas jau siekė striukės. - Jei taip, 
pasiųsk padalinį, kad pasirūpintų tos vietos apsauga. 

- Pameni, tu nušalintas nuo bylos? - priminė Morizeti, bet 
jis atplėšė duris ir pasileido pro kabinas ir stalus, ant kurių ūžė 
kompiuteriai, skambėjo telefonai, ant kėdžių akiplėšiškai sėdė- 
jo surakinti suimtieji, o pareigūnai priiminėjo jų pareiškimus 
ir pildė raportus. 

— Kaip galėčiau pamiršti? - nesulėtinęs žingsnio jis nusku- 
bėjo laiptais žemyn. Morizeti lipo jam ant kulnų. 

— Aš vairuosiu. 

Jis petimi stumtelėjo šonines duris, ir juodu išėjo į apniu- 
kusią dieną. Lietus, visą rytą grasinęs prapliupti, dabar krito 
stambiais lašais, jie telkėsi į balas ant šaligatvio ir sruvo iš nu- 
tekamųjų griovelių. 

Nespėjus Morizeti paprieštarauti, Ridas čiupo vairą. Va- 
Žiuojant iš aikštelės, Morizeti telefonu kalbėjosi su dispečere, 
paskui su kapinių prižiūrėtoju. Jai pavyko prisidegti cigaretę, 

išlaikant telefoną, o jis, įjungęs švyturėlius, nuskriejo per mies- 
tą, pasuko į Pergalės kelią ir pro palmes ir virpančias azalijas 
nurūko į senas kapines miesto pakrašty. 

Policijos radijas traškėjo, variklis ūžė, valytuvai braukė lie- 
taus lašus nuo priekinio stiklo, o Morizeti dirbo telefonu. 

— „teisingai, - kalbėjo ji. - Gerai, tegu pareigūnas aptveria 
įvykio vietą. Būsime po dešimties, gal po penkiolikos minu- 
čių. - Ji padėjo ragelį ir pro dūmų debesį pažvelgė į Ridą. Jos 
veidas buvo susikaupęs. - Tu teisus. Praeitą naktį kažkas atka- 
sė kapą. Lankytojai pamatė tai šįryt. Įspėjo savivaldybę, surado 
prižiūrėtoją, kuris pranešė apie tai anksčiau už mus. Policijos 
ekipažas buvo tik už dviejų kvartalų, taigi jau turėtų būti vietoje. 

Ridas suspaudė žandikaulius. 

— Po velnių. 

— Atrodo, Kapų Plėšikas - ar kaip jį pavadintum - vėl smo- 
gė. Maniakas? - ji kilstelėjo antakį ir stipriai užsitraukė Marl- 
boro Lights cigaretę. 

— Gali būti. 

— Jėzau, turėsim skambinti federalams. 

— Okano tikriausiai jau paskambino. 

Jo smegenyse aidėjo raštelio turinys. 


VIENA, DVI, TRYS, KETURIOS... 
NEJAU TAU NESINORI PAKLAUSTI, 
KIEK DAR AUKŲ LIKO? 


Ridas nenorėjo galvoti. 

— Kodėl šis vaikinas išskyrė tave? Kodėl rašo tau? - paklau- 
sė ji, nukratydama pelenus pro pravertą langą. 

- Aš pažinojau Bobę. 

- Taigi manai, kad ir kitą auką gali pažinoti? 

Ridui suspaudė krūtinę. Jis taip stipriai sukando žandikau- 
lius, kad net suskaudo. O Kristau, jis negali įsivaizduoti, kad 
visos aukos būtų jo pažįstamos. Jėzau, ne. 

— Tikiuosi, ne, - pasakė iš visos širdies. Nejau koks nors be- 
protis, kuriam jis tapo priešu, galėtų taip jo nekęsti, kad žudytų 
žmones, kuriuos jis mylėjo ir pažinojo? 

Kas galėtų jo taip nekęsti? 

Kas nors, ką jis įžeidė? 

Koks nors nusikaltėlis, kurį jis pasiuntė į kalėjimą? 

Velnias. Jis įsuko į apygardos kelią, vedantį į kapines, kur 
stovėjo ne vienas, bet du budintys policijos automobiliai. Var- 
tai buvo atitverti geltona įspėjamąja juosta, bet keletas žioplių 
stoviniavo lietuje ir įdėmiai žvelgė pro senus antkapius, tikėda- 
miesi pamatyti bent kiek tragiškų dalykų. 

Baltas vanas su tamsiai mėlynomis raidėmis WKAM ant 
šonų buvo pastatytas netoli šaligatvio. Žiniasklaida jau buvo čia. 

— Prakeiktas trijų arenų cirkas prisistatė, - Ridas atidarė au- 
tomobilio dureles, o Morizeti užgesino cigaretę ir paliko rūks- 
tančią nuorūką peleninėje. - Eime. 

Nespėjus prisiartinti reporteriams, jie parodė ženkliukus 
uniformuotam policininkui ir pralindo pro geltoną juostą. Jie 
patraukė į kapinių gilumą, kur buvo susirinkusi minia, per 
šlapią žolę, košiant šaltam vėjui su lietumi. Įvykio vieta buvo 
fotografuojama. Imami dirvožemio pavyzdžiai. Renkamas 
gruntas. Tyrinėjami atspaudai žemėje. Vadovaujami Dianos 
Mozes, jau dirbo nusikaltimo vietos tyrėjai. Kapines juosė kal- 
tinio plieno tvora, ir Ridas nukreipė žvilgsnį į vartus. Jie buvo 
pakankamai platūs automobiliui pravažiuoti ir atsivėrė į keliu- 
ką, vedantį už kapinių. Tikriausiai juo atvažiuoja katafalkai ir 
atgabenami įrankiai kapų duobėms kasti. Už medžių, gana toli 
nuo vartų, kad nebūtų sunaikinti jokie galimai palikti įkalčiai, 

stovėjo nusikaltimo vietos tyrėjų vanas praviromis užpakalinė- 
mis durelėmis. 

— Kada galėsime pradėti kasti? - paklausė vienas pareigū- 
nų. Jis vilkėjo neperšlampamą aprangą, rankose laikė kastuvą 
ir kirtiklį, kaip ir keletas kitų uniformuotųjų. 

— Kai mes baigsime, - atšovė Diana. - Paklausk jo, - parodė 
smakru į Ridą. 

- Palauksim, - pasakė jis. 

— Tai jau tikrai, - sumurmėjo Diana, maudamasi gumines 
pirštines ir imdama savo segtuvą. - Mes gavome leidimą kasi- 
nėti, o jūs palaukite, kol aš pasakysiu. 

— Gal ne ta koja išlipai iš lovos? - paklausė fotografuojantis 
pareigūnas. 

Diana neatsakė. Suirzusi stipriai sučiaupė lūpas ir skubiai 
kažką pasižymėjusi priėjo arčiau kapo pasikalbėti su dirvože- 
mio pavyzdžius imančiu vyru. 

Ridas stebeilijo į naujai sukastą žemę, ir lietus atrodė dar 
šaltesnis. Ant antkapio, mačiusio visokių orų, buvo parašyta: 
Tomas Alfredas Mesis, mylimas vyras ir tėvas. Tomo gimimo 
ir mirimo datos buvo iškaltos po vardu. Pagal jas Mesiui buvo 
aštuoniasdešimt, kai jį palaidojo prieš septynerius metus. 

Jeigu jis buvo karste. 

Kol neiškasė, niekas tuo nebuvo tikras. 

Ridas nepažinojo šio žmogaus, bet vardas atrodė girdėtas. 
Jis įtemptai galvojo lietaus lašams tekant nosimi, tačiau atmin- 
tyje šio vyro atvaizdas neiškilo; jis net tiksliai neprisiminė, kur 
buvo girdėjęs šį vardą. 

Bent jau šis nebuvo jam pažįstamas. 

Ridas vylėsi, kad jei bus rasta kita auka, vyras arba moteris, 
jos taip pat nepažinos. Detektyvas įkišo ranką į kišenę ieško- 
damas antacido. Skrandis degė nuo blogos kavos, nes daugiau 
beveik nieko nebuvo valgęs. 

Purvas žliugsėjo aplink jo batus, o kol Diana Mozes tarėsi 
su savo darbuotojais, vėjas dar labiau pakilo. Jis žvilgtelėjo į gre- 
timą antkapį, perskaitė vardą ir paprastą granite iškaltą įrašą: 

Ilsėkis ramybėje. 

Nepavyks. 

Kol Kapų Plėšikas bus laisvėje. 


— ..jūs neminėsit mano vardo, tiesa? - mažoje kavinukė- 
je kitapus stalo Nikės maldavo mergina. Lindsei Niuel buvo 
dvidešimt septyneri, bet ji nė diena neatrodė vyresnė nei aš- 
tuoniolikos. - Juk žinote, koks yra ponas Heksleris; jis neno- 
ri parduotuvėje jokių rūpesčių ar užuominų apie skandalą. Jo 
manymu, tai kenkia verslui. 

- Aš būsiu diskretiška ir, žinoma, jei nenorite, tiesiogiai 
jūsų necituosiu, - Nikė patikino juvelyrinių dirbinių pardavė- 
ją, dirbusią su Bobe Džin Marks. 

Šį rytą Nikė apsirengė paprastai - nunešiotais džinsais ir 
megztiniu, kad juvelyrinių dirbinių pardavėja atsipalaiduotų ir 
lengviau pasidalytų paslaptimis. Tarsi jos būtų geriausios drau- 
gės ar panašiai. Nikė nupirko jai kavos ir ragelį, bet Lindsė jo 
nevalgė, tik knibinėjo. Aplink jas į puodelius dzingsėjo šaukš- 
teliai ir ūžė pokalbiai, ir Nikė stengėsi, kad Bobės Džin ben- 
dradarbė atsipalaiduotų. Nė viena jos gudrybių neveikė. Lindsė 
buvo įsitempusi. Caffeine Bean kavinukės lankytojai ateidavo ir 
išeidavo - virš durų nuolat skambėjo varpelis. Kaskart atsivėrus 
durims Lindsė pašokdavo, tarsi baimindamasi, kad į kavinukę 
ateis jos viršininkas ir pastebės ją išsipasakojančią reporterei. 

— Prašau necituoti manęs. Aš negaliu prarasti darbo, - mer- 
gina nervingai kramtė lūpų blizgiu nuteptų lūpų kamputį ir tre- 
čią kartą žvilgtelėjo į laikrodį, o aplink tyliai kalbėjosi žmonės, 

kasininkai su prijuostėmis už baro šaukė užsakymus. Lindsei 
buvo rytinė kavos pertraukėlė, bet ji jau atrodė nervinga. Jos 
nebūtų nuraminęs net trigubas espresas, supiltas į jos liesą latę. 
Ji atsisakė kalbėti į diktofoną, bet leido Nikei užsirašinėti. 

— Gerai, necituosiu. Jokių vardų. Pažadu. Taigi papasakoki- 
te man apie Bobę Džin. Kada paskutinį kartą ją matėte? 

— Du rytus prieš tai, kai sužinojau, kad ji... - Lindsė nurijo 
oro gurkšnį, - ...kad ji mirusi. ...Dieve, tai taip siaubinga. Būti 
palaidotai gyvai... su yrančiu lavonu, būti įkalintai karste, - ji 
sudrebėjo ir virpančia ranka paėmė kavos puodelį. - Aš jau 
kalbėjau su policija, papasakojau jiems viską, ką apie ją žino- 
jau, o tai nėra daug, - ji susirūpinusi nusilaižė nuo lūpų putą. - 
Išskyrus... 

— Išskyrus ką? - Nikė matė dvejonę merginos akyse. Tarsi ji 
būtų turėjusi paslaptį ir norėjusi ja atsikratyti. 

— O Dieve... aš... aš užtikau ją vemiančią vieną rytą, kai tik 
atidarėme parduotuvę. Tai buvo maždaug prieš savaitę. Visą 
pusvalandį turėjau dirbti viena. Kai ji grįžo iš tualeto, buvo la- 
bai išbalusi. Balta kaip vaiduoklis, - Lindsė pasilenkė per stalą 
arčiau ir sušnibždėjo: - Aš buvau įsitikinusi, kad ji serga gripu 
ar šiaip kuo nors ir turėtų eiti namo, bet kai pasiūliau paprašyti 
ko nors, kad ją pakeistų, ji nenorėjo apie tai nė girdėti. Pasakė, 
kad diena lovoje jai nepadės, tiesą sakant, nuo to viskas ir pra- 
sidėjo. Aš nesupratau... na, ne visai, bet įtariau... Prieš kelias sa- 
vaites šiukšliadėžėje mačiau praplėštą nėštumo testo paketėlį, 
bet nežinojau, kieno jis. Pas mus dirba daug merginų, taigi jis 
galėjo būti bet kurios. Bet dabar... - ji kilstelėjo liesą petį. - Ma- 
nau, jis buvo Bobės. 

- Bet ji su savo vyru gyveno atskirai, - pasakė Nikė, jausda- 
ma adrenalino pliūpsnį. Auka mirdama buvo nėščia? Šito poli- 
cijos nuovada nepranešė, jie tai nutylėjo. Jei tai tiesa. 

— Žinau, bet kartais žmonės vėl susieina. 

— Jie susiėjo? 

Lindsė pažvelgė pro langą į šaligatvį. Pėstieji ėjo greitai, iš- 
skleidę skėčius, pasistatę apsiaustų apykakles. 

— Kiek žinau, ne, ir Bobė... na, ji susitikinėjo su kitais vai- 
kinais. 

Nikė vos neatsistojo. Ji greitai užsirašė. 

- Ar žinote jų vardus? 

— Ne. Manau, niekas nežinojo, nes Bobė buvo įpusėjusi 
skyrybų procesą ir nenorėjo sugadinti savo šansų gauti pinigų 
iš buvusiojo - na, savo vyro, Džeromo. 

— Bet juk tie vyrai skambindavo jai į parduotuvę. 

Į vieną tašką įbestos akys sumirksėjo. Ji vyniojo ant piršto 
savo tamsias garbanas. 

— Tikriausiai. 

- Jūs nė karto neatsiliepėte? 

— Nežinau. Vaikinai nuolatos skambina į parduotuvę žmo- 
noms arba draugėms, - Lindsė papūtė lūpas, ir jos antakiai 
susiėjo, tarsi ji iš tiesų būtų įtemptai galvojusi. Per garsiakalbį 
pranešė: „Dviguba liesa moka su plakta grietinėle.“ 

— Nė vienas jų nebuvo ypatingas? 

— Ne... bet... man atrodė, kad vienas vaikinas buvo poli- 
cininkas. 

— Kodėl? Policininkas? Kas? 

— Tikriausiai dėl įvairių pastabėlių. Ji juokavo apie antran- 
kius ir apieškojimą, ir apie vaikinus su didelėmis lazdomis, ir... 
įvairius dviprasmiškus dalykėlius, - dabar ji jau išties suko gar- 
baną. - O gal tai tik mano vaizduotė. Neturėjau nieko sakyti. 
Koks dabar skirtumas? Ji mirusi. Bet todėl aš ir negalėjau kalbėti 
su policija - nežinojau, kas jis toks, nenorėjau niekam užtraukti 
bėdos. Viskas pernelyg sujaukta, - Lindsė akimirką pakramtė 

apatinę lūpą, paliko garbaną ramybėje, kad paimtų popierinį 
puodelį kavos, ir tarė: - Klausykit, man išties metas. Mano per- 
traukėlė baigėsi, ir aš daugiau nieko nežinau, - ji pašoko nuo 
kėdės taip greitai, tarsi būtų maniusi, kad supykęs Dievas paleis 
įją žaibą per stalą, jeigu ji pasėdės nors truputį ilgiau. 

— Paskambinkit, jei ką nors prisiminsit, - šūktelėjo Nikė, 
pasivijusi ją prie durų ir paduodama savo vizitinę, kurią buvo 
įsikišusi į džinsų kišenę. 

Lindsė stebeilijo į kortelę, tarsi po žodžiais „Savanos sar- 
gybinis“ būtų išgraviruotas Šėtono vardas ir telefono numeris. 

— Ne, aš daugiau nieko nežinau. Tikrai, - ji traukėsi prie 
durų ir vos neatsimušė į vaikiną, mėginantį sulankstyti skėtį. 
Grindis nusėjo lietaus lašai. - Atsiprašau, - greitai sumurmėjo 
Lindsė ir išbėgo pro duris. Ji metėsi per gatvę link skvero, prieš 
kurį buvo įsikūrusi juvelyrinių dirbinių parduotuvė. 

Nikė negaišo. Pačiupusi savo puodelį, išėjo į tamsą. Nors 
jau buvo vėlus rytas, žiemos diena buvo tamsi. Niūri. Nuo sto- 
ginės bėgo lietus. Ji nuėjo per balas į savo mašiną, įlipo ir pa- 
mėgino ją užvesti. Variklis nė iš vietos. 

- O ne, nedrįsk, - ištarė tyliai, bet hečbekas tik du kartus 
sukosėjo. - Nagi, nagi... nereikia rodyti savo charakterio, - 
Viešpatie, ji turi nuvaryti mašiną į servisą. Jai būtinai reikia 
atlikti techninę apžiūrą. 

Policijos dažnis traškėjo, jai nepavyko pagauti signalo. 

Iš trečio mėginimo senas variklis užsivedė, ir Nikė, prieš 
atsitraukdama nuo šaligatvio krašto, pažvelgė į užpakalinio 
vaizdo veidrodėlį. Prie kito šviesoforo suskambo jos mobilu- 
sis telefonas, ir kol rausėsi rankinėje, tas prakeiktas daiktas su- 
skambo trečią kartą. 

— Nikė klauso, - pasakė ji, pasukdama vairą su kavos puo- 
deliu rankoje. 

— Sveika, mažute. 

Jos širdis nukrito į kulnus, ir ji vos neišmetė puodelio, 
įsivaizduodama savo buvusio vaikino veidą - stiprūs žandi- 
kauliai, tamsios barzdos šešėlis, dar tamsesnės akys. Paslap- 
tingos akys. Meluojančios akys. Beveik juodi plaukai vos ne 
iki apykaklės. 

— Šonai, girdėjau, kad esi mieste. 

- Tu man neatskambinai. 

Arjo balsas buvo nepatenkintas? Įskaudintas? Šonas? Jokiu 
būdu! Ji gurkštelėjo kavos, tada vargais negalais įspraudė puo- 
delį į laikiklį, tik per plauką neapsipildama. 

- Aš tikrai nemačiau priežasties skambinti, - pasikeitė 
šviesoforo signalas, bet per sankryžą priešais pralėkė automo- 
bilis. - Kvailys! 

Šonas sukikeno. Tyliai ir seksualiai. 

— Tai aš. 

Ne, aš. Tai aš dėl tavęs buvau kvailė! 

- Klausyk, Šonai, aš užsiėmusi. Ar tu ko nors norėjai? - pa- 
klausė ji, išgirdusi kažką per policijos radiją ir susidomėjusi. 
Keli ekipažai buvo nusiųsti į vietą prie Paveldo kelio. Ir tai ne- 
atrodė panašu į eismo įvykį. 

— Pamaniau, galėtume susitikti. 

— Man taip neatrodo. 

— Nike, turiu tave pamatyti. 

- Dabar? - ji negalėjo patikėti savo ausimis. Juk Šonas no- 
rėjo nutraukti santykius, tai jis nesijautė laimingas. Pripaistė 
visokių nesąmonių, kad ji nėra jo „sielos draugė , kad ir ką tai 
reikštų. 

— Gal šį vakarą? 

— Negaliu. 

— Rytoj? 

— Aš... aš nežinau, - kadaise ji būtų apsidžiaugusi, išgir- 
dusi tokius žodžius. Bet tai buvo šiek tiek anksčiau. - Aš taip 
nemanau. 

— Nike, - kalbėjo jis tyliai. Tembras toks pat, kokį prisimi- 
nė. Gilus. Seksualus. Beveik gomurinis. - Tu manęs vengi. 

— Tu teisus. Palūkėk, - ji pridūrė galvodama apie lovoje ras- 
tą raštelį. - Ar tu dar turi raktą nuo mano buto? 

— Gal, - dabar jis ją erzino. Elirtavo. Dėl Dievo. 

— Aš rimtai, Šonai. 

— Ne, mažute. Pameni, liepei man jį grąžinti? 

Lyg pro miglą ji prisiminė, kaip jis nusegė raktą nuo žiedo, 
ant kurio buvo jo raktų komplektas. Jie sėdėjo jo sename „kla- 
sikiniame“ jaguare, ir ji iš visų jėgų stengėsi nepalūžti. 

— Teisingai. Bet tu galėjai pasidaryti kopiją. 

— Kodėl turėčiau? 

— Kodėl tu apskritai ką nors darai? 

— Smūgis žemiau juostos, Džilet. 

— Taigi aš jau nesu „mažutė“? Puiku, - dar daugiau polici- 
jos automobilių buvo nukreipiami Paveldo kelio kryptimi. Ji iš- 
girdo adresą, petimi prilaikė telefoną ir iš daiktadėžės ištraukė 
miesto žemėlapį. - Dabar neturiu tam laiko, - pasakė ir padėjo 
ragelį. Po šimts, kuo jis dedasi? Tai jis ją metė. O dabar ji turi 
dėl jo viską palikti? 

Nesulauks! 

Bet jo balsas skambėjo beviltiškai... O Dieve, tikriausiai 
jam reikia pinigų. Jis jau buvo jai skolingas pusantro tūkstančio 
dolerių. Daugiau negaus nė cento. 

Ji galvojo apie praėjusią naktį. Apie raštelį lovoje. Raštelį 
ant mašinos. Ar galėjo Šonas juos palikti? Tai ne jo stilius... 
bet... Negalvok dabar apie tai, pabarė save. Ji negalėjo daugiau 
gaišti su laisva siela, kuri, kaip ji vėliau sužinojo, buvo dar ir 
smulkus chuliganas. 

Prie kito šviesoforo ji sustojo ir patikrino žemėlapį. O Die- 
ve. Jos širdis sudunksėjo. Tai buvo Paveldo kapinių adresas. Ji 
pajuto nekantrumo virpulį. 

Nėra jokių abejonių, Kapų Plėšikas vėl smogė. 

Garsus signalas ją įspėjo, kad užsidegė žalia šviesa. Ji ne- 
dvejojo, padarė posūkį ir nulėkė už miesto. 

Link kitos pirmo puslapio istorijos. 


DEŠIMTAS SKYRIUS 


Ridas stebeilijo į atidengtą karstą. Į jį buvo įkištas ne vie- 
nas, bet du kūnai. Kaip ir anksčiau. Tik nuogas, sumuštas kū- 
nas viršuje buvo senyvos moters, o suirę apačioje, sprendžiant 
iš likusių drabužių - tamsaus vyriško kostiumo - ir dar ma- 
tomų žilų plaukų kuokštų, Rido manymu, buvo Tomo Mesio 
palaikai. 

- Jėzau Kristau, - sušnibždėjo Morizeti pelenų spalvos vei- 
du, įsmeigusi žvilgsnį į atvirą karstą. Nusikaltimo vieta.buvo 
užtverta, skubiai patikrinta tyrėjų, o virš kapo pastatyta di- 
džiulė palapinė, kad būtų išsaugoti likę įkalčiai. Brezentas atli- 
ko dvigubą vaidmenį. Jis saugojo vietą nuo atmosferos povei- 
kio ir nuo smalsių fotografų, kaišiojančių galingus objektyvus, 
arba nuo televizijos stočių, turinčių modernią įrangą, įskaitant 
žemai skraidančius sraigtasparnius. Kol nebus pranešta arti- 
miausiems giminaičiams ir kol policija nenustatys, ar tai žudi- 
ko maniako darbas, žiniasklaidai informacija bus suteikiama 
labai atsargiai, kad nebūtų pasėta panika visuomenėje ir nepa- 
kenkta tyrimui. 

— Susisiekime su asmenų paieškos skyriumi ir sužinokime, 
kas ji. Paskambink Ritai ir paklausk, ar kas nors pasigedo bal- 
taodės moters - šešiasdešimties ar šiek tiek vyresnės. 

— Nereikia, - styranti Morizeti šukuosena bliūško lietuje, ji 
drebėjo, regimai virpėjo, stebeilydama į kapą. - Ar kas nors turi 
dūmo? - paklausė ji, žvilgsniu šukuodama savo kolegų veidus. 

— Aš, - vienas uniformuotų policininkų, Flečeris, įkišo ran- 
ką į kišenę, surado suglamžytą Camel Straights pakelį ir iškratė 
cigaretę. Virpančiais pirštais Morizeti mėgino pridegti, žiebtu- 
vėlis spragsėjo, bet neįsižiebė. 

- Tu ją pažįsti? - paklausė Ridas, paimdamas žiebtuvėlį ir 
spustelėdamas jį taip, kad liepsna neužgestų. 

Morizeti stipriai užsitraukė Camel cigaretę. Dūmai išsiver- 
Žė pro šnerves. 

— Tai ponia Peters. Vardo nežinau, bet ji dirbo savanore 
bibliotekoje. Regis, našlė, bet nesu tikra, - Morizeti dar kartą 
užsitraukė, norėdama nusiraminti. Veidas jau pradėjo atgauti 
spalvą. - Ponia Peters praeitą vasarą savanoriaudavo per skai- 
tymo valandėlę. Mano vaikai ten eidavo kiekvieną ketvirta- 
dienio popietę ir klausydavo, kaip ji skaito ištraukas iš „Hario 
Poterio, - ji piktai sušnypštė: - Po velnių, kas galėjo šitaip pa- 
sielgti? Koks pamišėlis įkištų senyvą moterį į jau užimtą karstą 
ir... — policininkė pasilenkė į priekį, stebeilydama į mirusios 
moters pirštus, - paliktų ją ten gyvą? Velnias! - ji nusuko 
žvilgsnį ir, laikydama cigaretę kairėje rankoje, dešine skubiai 
persižegnojo. Tai buvo pirmas kartas, kai Ridas pamatė ją atlie- 
kant religinį veiksmą. 

— Tas pats šunsnukis, kuris taip pasielgė ir su Bobe Džin, — 
Ridas taip pat pastebėjo nublukusį karsto pamušalą, sudrasky- 
tą ir kruviną, išpuoselėtus, bet dabar nulūžusius ir sudžiūvusiu 
krauju išteptus nagus, mėlynę ant kaktos - visa tai rodė, kad 

ponia Peters, dalį dienos dirbanti bibliotekoje savanore, išken- 
tė tokį pat didžiulį siaubą, kaip ir Barbara Džin Marks. 

- Džeromą Marksą lyg ir būtų galima atmesti, - garsiai 
mąstė Morizeti. Ji išspjovė prie liežuvio prilipusį tabako gaba- 
lėlį, o pakilęs vėjas ėmė plazdenti plastikinius palapinės šonus. 

- Nebent tai būtų mėgdžiotojas, - pasiūlė Flečeris. 

— Negalvokim taip, - Rido mintys buvo juodos kaip praga- 
ras. Argi neužteko, kad buvo nužudyta Bobė ir kūdikis, o dabar 
dar kita žmogžudystė? Pernelyg panaši, kad būtų galima laikyti 
nesusijusia. Išties laisvėje yra pamišėlis. Vėl. Mintimis jis grįžo 
į praeitą vasarą, kai per alinamą karštį susekė žudiką, žudantį 
garsios Savanos šeimos narius. O dabar naujas siaubas. Praėjus 
vos pusmečiui. 

— Privalom sužinoti, kaip ir ar apskritai aukos buvo susiju- 
sios, - pasakė jis Morizeti. - Ar jos pažinojo viena kitą? Kaip 
dėl žmonių, jau gulėjusių karstuose? Kodėl jie buvo pasirinkti? 
Atsitiktinai, o gal čia yra koks nors ryšys? - trindamas sprandą 
jis pastebėjo mikrofoną. - Prakeikimas. Žiūrėkit, - jis pritūpė 
šalia karsto ir bakstelėjo į pūvančiame medyje išgręžtą skylę. 
Beveik nematomas mikrofonas buvo įkištas į vidų. 

— Taip, mes jau atkreipėme dėmesį į markę ir modelį, - pa- 
sakė tyrėjas, kuriam buvo duotas nurodymas užmauti maiše- 
lį ant ponios Peters rankų, kad būtų išsaugoti panagėse likę 
įkalčiai. 

Dianos Mozes komanda jau buvo atidžiai patikrinusi kars- 
tą, ieškodama pirštų atspaudų, įrankių pėdsakų, pluošto, plau- 
kų ar kokių kitų įkalčių. Kaip ir nusikaltimo vietos tyrimo ko- 
manda Lampkino apygardoje. 

Ši žmogžudystė yra identiška Bobės Džin nužudymui. 

Tik tu nepažįsti šios moters. 

Ridui suskaudo sprandą. 

— Ar radote dar ką nors? Gal kokį raštelį karste? 

— Raštelį? - tyrėjas žvilgtelėjo per petį. Jo išraiška kaltino 
Ridą beprotyste. - Čia nebuvo jokio raštelio. Nieko, išskyrus 
du kūnus ir mikrofoną. Mes jau apieškojome. 

Ridas lengviau atsikvėpė. Bent jau žudikas neieškojo ryšio 
su juo. 

Išgirdęs sraigtasparnio ūžesį, jis išėjo iš palapinės žvilgtelėti 
į debesingą dangų. Sraigtasparnis kybojo virš medžių arčiau 
nei per trisdešimt metrų, o pro atviras duris buvo išlindęs ope- 
ratorius. Žiniasklaida mėgino pažvelgti į nusikaltimo vietą iš 
paukščio skrydžio. Tai erzino jį, kaip ir Dianą Mozes, ji, apsi- 
rengusi geltonu neperšlampamu apsiaustu, išėjo iš palapinės, 
pažvelgė aukštyn ir tyliai nusikeikė: 

— Prakeikti liežuvautojai. 

Vienuoliktos valandos žinios, pagalvojo Ridas. Prisiminė 
šįryt į nuovadą atneštą laiškelį. Jame buvo užsimenama, kad 
žmogžudysčių bus daugiau. Atsitiktinių? Specifinių? Ar tas 
šliužas pažinojo savo aukas? Žaidė su jomis? Ridas pajuto ne- 
malonų spaudimą po krūtine. 

— Ką sužinojote? - paklausė jis Mozes. 

— Mažai ką. Tai preliminaru, bet, mūsų manymu, nusikal- 
tėlio automobilis stovėjo ten, - ji parodė į kapinių keliuką. — 
Jis arba perlipo tvorą, arba turėjo raktą. Spyna neišlaužta. Jis 
turėjo auką nešti, taigi yra aukštas arba bent jau stiprus. Jokių 
vilkimo žymių, netgi tikrų atspaudų, kurių kopijas galėtume 
padaryti. Lietus jam nepadėjo, be to, pagrindinis kelias būtų 
pernelyg kritęs į akis. Vėliau žinosime daugiau, aš tau pranešiu. 

— Ačiū, - pasakė Ridas. 

— Nėra už ką, - jie įėjo į palapinę ir kreipėsi į nuovados ope- 
ratorių: — Ar turi viską, ko reikia? Nufotografuok visą vietovę, 
karsto dangtį ir tai, kas yra viduje... 

— Eime, - Ridas pasakė Morizeti, kuri jau atrodė susitvar- 
džiusi. - Mums atsiųs visus pranešimus, bet, manau, gautą laiš- 
kelį turėčiau parodyti Okano. 

— Ji tave išbars, kad važiavai čia. 

- Aš tik pasivažinėjau, - pasakė jis, eidamas per aukštą žolę. 

— Tarsi ji patikės tuo. 

Jis kilstelėjo petį ir pajuto, kaip po apykakle teka vanduo. 
Kapinės nebuvo itin prižiūrimos, daugeliui kapų jau buvo dau- 
giau nei šimtas metų, ir tik keli, tokie kaip Tomo Mesio, buvo 
dar neseni. Žolėje kerojo piktžolės, daugelis krūmų netvarkin- 
gi. Kodėl žudikas pasinaudojo šiomis kapinėmis? Ar tai ką nors 
reiškė, ar buvo neplanuota - atsitiktinumas? Kaip dėl kapo? Ar 
žudikas pasirinko Tomą Mesį dėl patogumo, ar norėdamas tuo 
ką nors pasakyti? 

Jis žiūrėjo į grėsmingą horizontą, į tamsius debesis, plau- 
kiančius virš bažnyčios bokštų, virš aukščiausių palmių ir 
ąžuolų, augančių palei gatves. Kodėl Roberta Peters, pagyve- 
nusi moteris, rodos, neturinti nieko bendro su Bobe Džin, pa- 
sirinkta antrąja auka? 

Morizeti ėjo greta, jos gyvačių odos batai buvo šlapi nuo 
žolės ir lietaus. Artėjant prie pagrindinių vartų, jis greičiau pa- 
juto, nei pamatė būrelį reporterių ir smalsių stebėtojų, susirin- 
kusių kitapus įspėjamosios juostos. 

— Detektyve! Ar galite pasakyti, kas čia vyksta? - pareikala- 
vo vyriškas balsas. 

— Kol vyksta tyrimas, neturiu ko pasakyti, - automatiški 
atsakė Ridas. Jis ėjo prie policijos automobilio. 

— Ar tai kita Kapų Plėšiko byla? 

Ridas atpažino balsą. 

— Kapų Plėšiko? - pakartojo jis, pakeldamas akis ir pastebė- 
damas Nikę Džilet, kuri stovėjo priekyje, pačiame centre, kaip 

visuomet ištroškusi istorijos. Jos šviesiai rusvi plaukai, per- 
merkti lietaus, buvo surišti į uodegėlę, akys blizgėjo, o skruostai 
buvo įraudę šaltyje. Vilkėdama per didelį apsiaustą, džinsus ir 
avėdama šlapius sportinius batelius, ji atrodė jaunesnė, ne tokia 
panaši į priešininkę. Kitomis aplinkybėmis Ridui ji būtų pasi- 
rodžiusi patraukli. Šiandien ji tebuvo dar viena įkyri žiniasklai- 
dos atstovė, rakštis subinėje. Vienoje rankoje ji laikė diktofoną, 
kitoje — rašiklį ir popierių. Bloknotas buvo permirkęs, nuo ra- 
šiklio varvėjo vanduo, ir viskas aplink ją sulig kiekviena minute 
vis labiau šlapo. Bet ji kaip visuomet buvo ištroškusi žinių. 

— Ar tai to paties nusikaltėlio, kuris įkišo du kūnus į karstą 
ir užkasė juos prie Kraujo kalno, darbas? 

— Per anksti spręsti. 

— Bet braižas? - Džilet spaudė toliau, neketindama pasiduoti. 

— Neketinu spėlioti ar pasakyti ką nors, kas pakenktų tyri- 
mui, - jis įstengė nežymiai ir nekantriai nusišypsoti. 

— Tai atrodo daugiau nei paprastas sutapimas, - Nikė nesi- 
traukė nė per milimetrą. Ji niekada nesitraukdavo. 

Pasipylė kitų reporterių klausimai. 

— Pastebėjome jus kasant. Ar buvo rastas kitas kapas? - ryž- 
tingai paklausė Maksas O Delas, mojuodamas mikrofonu. 

— Ar radote tuščią karstą? - atsakymo pareikalavo kitas re- 
porteris. 

— O gal kapas buvo apiplėštas? 

— Ar buvo karstas su įkištu į jį antru kūnu? 

- Turiu prašymą, - tarė Ridas, stengdamasis tvardytis. — 
Leiskite mums dirbti savo darbą. Į jūsų klausimus atsakysime 
vėliau, kai žinosime daugiau. 

— Kada tai bus? - vėl paklausė Nikė Džilet, pašėlusiai kaž- 
ką keverzodama į bloknotą, o jos nepaklusnių plaukų garbana 
plaikstėsi prieš veidą. 

— Padarysime pareiškimą. 

— Spaudos konferencijos nebus? - paklausė ji, lietui dulks- 
nojant ant veido ir jos smailo smakro. 

Jis atsikirto kandžia replika. 

— Ne aš sprendžiu. Dėkoju, - lengvai kilstelėjęs ranką, jis 
pasitraukė nuo reporterių grupės ir pasuko prie automobilio. - 
Važiuojam iš čia. 

— Kuo greičiau, tuo geriau, - tarė Morizeti, labiau prislėgta 
nei paprastai. - Kai grįšim į nuovadą, geriau jau papasakokim 
viską Okano, - ieškodama rankinėje cigarečių, ji pažvelgė į jo 
pusę. Dideliame odiniame krepšyje skambėjo raktai ir mone- 
tos. - Viena tau pasakysiu: jai nepatiks, - ir praverdama langą, 
pridūrė: - Bet man irgi nepatinka. Kas, po perkūnais, žudy- 
tų senyvą, bibliotekoje padedančią moterį? - ji keletą kartų 
spragtelėjo žiebtuvėlį, nusikeikė ir pradėjo raustis rankinėje, 
kol rado kitą žiebtuvėlį ir galiausiai įžiebė liepsną. 

- Jis ne tik ją nužudė, - sumurmėjo Ridas. - Jis užkasė ją 
gyvą su lavonu. 

— Man reikia su tavim pasikalbėti, - primygtinai reikalavo 
Nikė, viena ranka vairuodama, kita laikydama mobilųjį. Nar- 
dydama tarp automobilių, ji važiavo atgal į redakciją, pakeliui 
jai pagaliau pavyko prisiskambinti Klifui Sibertui ir šį laimėji- 
mą ji laikė mažu stebuklu. - Susitikim. 

Atleisdama greičio pedalą, ji pasuko į Pergalės kelią. Pavel- 
do kapinėse praleidusi beveik dvi valandas, buvo sustingusi į 
ragą. Per tą laiką lietus liovėsi, vietomis pro debesis švietė mė- 
lynas dangus, bet ji jau buvo spėjusi permirkti iki paskutinio 
siūlelio. Jos plaukai, iširus uodegėlei, buvo garbanotas šlapias 
chaosas, apsiaustas šlapias, sportiniai Nike bateliai žliugsėjo, 
kojinės lipo prie kūno ir atrodė, kad ji brenda per ledinį van- 
denį. Ji svarstė, ar papasakoti Klifui apie įsibrovėlį, apie rašte- 
lius, bet žinojo - jis pasakys, kad tai tikriausiai išdaiga. Taip jau 
buvo nutikę. Kai ji manė, kad ją seka Koris Selvudas. Tada ji 
apsikvailino. Ne, ji neturėtų niekam pasakoti apie tai, kas nuti- 
ko praeitą naktį. 

— Kur susitinkam? - paklausė Klifas. 

— Galėčiau užsukti pas tave vakare, - pasiūlė ji su apsimes- 
tiniu entuziazmu. — Arba ten, kur tu norėtum susitikti, - steng- 
damasi kalbėti nerūpestingai, ji keitė eismo juostas. - Kada 
baigi darbą? 

- Susitikti mano bute - prastas sumanymas, - balse ji išgir- 
do neryžtingumą ir įsivaizdavo, kaip jis nervingai skambčioja 
raktais gelsvai rudų kelnių kišenėje. Klifas buvo garbanotas, 
trumpai kirptais liepsnojančiais rusvais plaukais, visada švariai 
nusiskutęs ir dažniausiai vilkėdavo polo marškinėliais. Nikei jis 
buvo panašesnis į profesionalų golfo žaidėją nei į policininką. 

— Tuomet išsirink kitą vietą, - ji nepaleis jo nuo kabliuko. 

- Nežinau... 

- Baik, Klifai, - jai reikėjo su juo pasikalbėti. - Tuomet gal 
kur nors mieste? 

Jis garsiai atsiduso, tarsi ruošdamasis padaryti didžiausią 
klaidą gyvenime ir jau iš anksto gailėdamasis. 

- Gerai. Šį vakarą. 

— Pasakyk vietą ir laiką, ir aš būsiu, - ji pasuko prie upės ir 
„Sargybinio“ redakcijos. Savijauta buvo apgailėtina, bet ji ne- 
turėjo laiko nei nueiti į dušą, nei persirengti. Šiandien po pietų 
reikia atiduoti straipsnį apie mokyklos tarybą ir dar padirbėti 
prie Kapų Plėšiko istorijos. Smarkiai padirbėti. Nikei nedavė 
ramybės šįryt Lindsės Niuel numesta bomba apie Bobės Džin 
Marks nėštumą ir santykius su policininku. 

Klifas vis dar jai neatsakė. 

— Ar prarijai liežuvį? 

— Turėčiau. 

— Gal liausiesi, Klifai? Kur nori susitikti? 

Jis dvejojo. 

— Prie „Brolių Viverių . Ar žinai, apie kokią vietą kalbu? Tai 
sunkvežimių aikštelė, nusukus iš Devyniasdešimt penktojo greit- 
kelio, pervažiavus Karolinos sieną. Ten yra gana rami kavinė. 

— Teko apie ją girdėti, - pasakė ji, stengdamasi įsivaizduoti 
tą vietą greitkelyje. - Kelintą? 

— Aštuntą, pusę devintos? 

— Sutarta. Netgi vakarienę tau nupirksiu. 

— Negalėčiau to leisti. 

— Kodėl? 

— Tu moteris. 

— Dėl Dievo. Pameni, mes jau seniai gyvename naujame 
tūkstantmetyje? Tos prieškarinės dienos, kupinos aristokratiš- 
ko Pietų žavesio, seniai praėjo, Sibertai. 

— Tik ne man. Su dama visada reikia elgtis kaip su dama. 

Ji tylomis sudejavo ir pastebėjo, kad jo balse nebuvo nei 
melodingumo, nei gyvumo, būdingo Klifui Sibertui, kuris 
buvo geriausias jos brolio Endriu draugas, paauglystėje kartu 
su juo medžiodavęs voveres ir kadaise su ja nežmoniškai flirta- 
vęs. Prabėgęs laikas ir tragedija ištrynė tas nerūpestingas die- 
nas ir Klifo vėjavaikiškumą. 

— Aš nesu dama, Klifai. Ne šį vakarą. Aš sena šeimos draugė. 

— Ar tu šitaip tai vadini? 

— Taip. Pasimatysim vėliau. 

Nikė padėjo ragelį ir pajuto ramybės neduodantį kaltės 
jausmą. Žinojo, kad Klifas seniai ja domisi. Jis taip pokštau- 
davo paauglystėje. Ji pernelyg ryškiai prisiminė karštą vasaros 
dieną, kai grįžo žaidusi tenisą. Vilkėjo šortais ir prakaitu per- 
mirkusiais marškinėliais, jos plaukai buvo surišti į uodegėlę, 
akis dengė snapelis. Klifas ir Endriu anksti grįžo į jos tėvų na- 
mus iš voverių medžioklės. Grįžusi rado juos sėdinčius prie 
stalo vidiniame kieme, didelio mėlyno skėčio pavėsyje, laimin- 
gus ir godžiai tuštinančius Didžiojo Rono alaus atsargas. 

— Saugai save man. Tiesa, Nike? - paerzino dvidešimt 
peržengęs smarkusis Klifas tą seniai prabėgusią vasarą prieš 

Endriu mirtį. Klifo akys kibirkščiavo, jo pietietiškai žavi šyp- 
sena švytėjo nuo ausies iki ausies. 

— Sapnuose, Sibertai, - atsikirto ji, juokdamasi ir šluostyda- 
ma nuo kaktos prakaitą. 

— Taigi tu žinai apie tuos sapnus, tiesa? - jis lėtai mirktelė- 
jo. - Jie tik suaugusiesiems, tiesa? 

— Tu nesveikas, - ji praėjo pro juos, o Endriu, atidaręs il- 
gakaklį butelį, paleido kamštelį į magnolijų, pušų ir jazminų 
tankmę. 

- Ak, brangioji, kad tu žinotum... - prisipažino jis ir jo bal- 
sas nutilo jai įkandin. Tai buvo ne pirmas kartas, kai ji suprato, 
kad jis su ja flirtuoja ne vien juokais. 

Liūdna, galvojo ji, įvažiuodama į automobilių aikštelę neto- 
li laikraščio redakcijos, kad Endriu mirtis užgesino jo berniu- 
kišką drąsą ir jos naivumą. Labai daug kas pasikeitė. 

Tačiau niekas nepasikeitė į gera. 


Robertos Peters namai labiau panėšėjo į muziejų nei į na- 
mus. Tinkuotas namas, nudažytas abrikosų spalva ir aptvertas 
gebenėse skendinčia kaltinio plieno tvora, priminė Italijos kai- 
mo statinį. Iš abiejų namo pusių puikavosi verandos su bal- 
konais, langai sulig sienos aukščiu su spindinčiomis juodomis 
langinėmis ir sodas, kuriame nestigo vešlių krūmokšnių netgi 
gruodžio pradžioje. Ant dvigubų priekinių durų kabojo du ka- 
lėdiniai vainikai. 

Prie vartų buvo pastatytas pareigūnas, tačiau Dianos ko- 
manda jau buvo viduje, tad Ridas su Morizeti atsargiai, kad 
nieko nesugadintų, vaikščiojo po kambarius, pilnus istorinių 
relikvijų, baldų ir, detektyvo vertinimu, paprastų griozdų. 

— Velnias. Įdomu, kas jos namų tvarkytoja? - stebėjosi 

Morizeti, nužvelgdama blizgančius niekučius ant stiklinių 
lentynų. - Man praverstų jos numeris. 

- Tikriausiai kasdien čia dirbanti kambarinė. Mums reikia 
su ja pasikalbėti. 

- Taip pat su sodininku ir santechniku. 

- Ir su žmonėmis iš bibliotekos. 

— Pavargusiems poilsio nėra, tiesa? 

— Niekada, - sumurmėjo Ridas. 

Kol kas žiniasklaidos nebuvo. Bet tai ilgai netruks. Nusi- 
kaltimo vietos tyrėjai fotografavo, šluostė dulkes, valė dulkių 
siurbliu. Buvo surinktos net šiukšlės, senas namas ieškant 
įkalčių buvo tiesiog iššukuotas. Nerasta nei kraujo pėdsakų, 
nei purslų, bet vėlgi ant Robertos Peters kūno nesimatė jokių 
žaizdų, išskyrus guzą kaktoje, tikriausiai nuo mėginimo atsi- 
sėsti karste, ir žaizdotus pirštų galiukus. Ją perkėlė į morgą, 
ir jie laukė autopsijos išvadų, tai galėjo užtrukti kelias die- 
nas. Nors išvados ir nebuvo labai svarbu. Sprendžiant iš ran- 
kų būklės, Rido manymu, Roberta Peters mirė taip pat kaip 
Bobė Džin. 

Išskyrus tai, kad greičiausiai ji nebuvo nėščia. 

Jis įtarė, kad žudikas taikėsi į jį, ir bijojo, kad Bobę toks liki- 
mas ištiko dėl santykių su juo. Gal kuris nors jo į kalėjimą pa- 
siųstų šliužų buvo paleistas į laisvę ir nusprendė jam atkeršyti? 
Jis jau pradėjo tikrinti paleistų ar pabėgusių kalinių bylas, bet 
dabar... peržiūrėjo nusikaltimus. Jis niekada nebuvo susitikęs 
su Roberta Peters. Na, bent jau to neatsiminė. 

Bet žudikas vis dar su tavim susisiekia. 

Taigi turi būti priežastis. 

O gal Ridas buvo pasirinktas atsitiktinai, gal dėl praeitą va- 
sarą sulaukto didžiulio spaudos dėmesio. Nuo to laiko jis yra 
pamišėlių taikinys. 

Stengdamiesi nieko neliesti, atsargiai apeidami nusikalti- 
mo vietos tyrėjus, Ridas ir Morizeti vaikščiojo po atnaujintą 
namą su nušveistais iki blizgesio drožinėtais mediniais turė- 
klais ir išblukusiais kilimais, kurie, jo manymu, buvo austi ran- 
komis Viduriniuose Rytuose. Viršuje buvo keturi miegamieji; 
didžiausias priklausė Robertai Peters. Ant stalų ir virš židinio 
stovėjo įrėmintos jau blunkančios moters ir vyro, tikriausiai 
jos sutuoktinio, nuotraukos. Drabužiai sudėti į komodą ir 
spintą, vaistai ir tualeto reikmenys paslėpti asmeninėje vo- 
nioje. Antras ir trečias kambarys, matyt, buvo parodomieji ir 
skirti svečiams. Atrodė, kad senovinėse lovose niekas nebuvo 
miegoję, komodos tuščios. Ketvirtas ir pats mažiausias miega- 
masis buvo prikimštas asmeninių daiktų, komoda ir spintos 
pilnos drabužių, ant staliuko šalia lovos stovėjo buteliukai su 
veido ir kūno kremais, kosmetika ir kiti tualetiniai reikmenys. 
Neaišku, kieno jie. Ridas tai įsidėjo galvon, nusileido antrai- 
siais, tarnų, laiptais į virtuvę, kur Diana Mozes dar kartą regis- 
travo tai, kas buvo padaryta ir rasta nusikaltimo vietoje. 

- Atsiųsk man kuo greičiau visus raportus, - paprašė Ridas. 

— Man sakė, kad esi nušalintas nuo bylos, - Diana pirštinė- 
ta ranka nurodinėjo fotografui fotografuoti tas vietas, kur ant 
viryklės stovėjo arbatinukas, o netoli indaujos ant kilimėlio — 
indeliai gyvūnui. Ridas pajuto, kaip visų žvilgsniai nukrypo į 
jį. Diana tiesiog rinko įkalčius, žymėjosi pastabas nusikaltimo 
vietos žurnale ir neatrodė tokia ciniška kaip visad. Ji tik kons- 
tatavo faktą. 

— Nusiųsk raportus Morizeti, - pasakė Ridas, kai fotogra- 
fas padarė daugiau nuotraukų su 35 milimetrų pločio juostelės 
fotoaparatu ir šiuolaikiniu skaitmeniniu. Morizeti priėjo prie 
dubenėlių, pastatytų ant grindų. - Taigi kur šuo ar katė? 

— Dar neradom, - atsakė Mozes. 

— Atrodo, kad dubenėlis ką tik pripildytas. 

— Gal katė laikosi dietos, - sumurmėjo rūstaus veido foto- 
grafas. 

— Taip, ir ji virė arbatą, - porcelianinis puodelis su lėkštu- 
te vis dar stovėjo ant marmurinio stalviršio. Tuščias ir švarus. 
Arbatos maišelis vis dar mirko dabar jau šaltame, tamsia, ne- 
peršviečiama ruda spalva nusidažiusiame vandenyje. Mažoje 
stiklinėje lėkštelėje gulėjo du nesuvalgyti trapios tešlos sau- 
sainiai. - Viryklė buvo išjungta. Virtuvėje, laiptinėje, vidinio 
kiemo verandoje ir pagrindiniame miegamajame degė šviesa, 
kitur buvo išjungta. Visos durys ir langai, išskyrus šias, - ji 
parodė pirštinėtu pirštu į užpakalines duris, - buvo užrakinti. 
Šios durys buvo paliktos praviros. 

— Įsilaužta? - Ridas nužvelgė duris, spyną ir staktą. 

— Ne, ir nėra jokių kovos pėdsakų. Mes jau patikrinom šį 
kambarį, verandą ir kiemą už namo. Atrodo, tarsi ji ruošėsi mie- 
goti, bet taip ir nenuėjo. Patikrinsime, ar arbatoje ir arbatinuke 
nėra toksinų, bet aš abejoju, kad ji išgėrė jos bent gurkšnelį. 

— Yra žinučių? 

— Čia nėra nei atsakiklio, nei priėmimų gaviklio ar kompiu- 
terio, nei balso pašto, - pasakė Diana. - Daugybė knygų. Tonos 
knygų, tik vienas televizorius, nustatytas vietinis kanalas, kas- 
dien visą parą transliuojantis religines laidas. 

- Ar aišku, kam ji skambino? 

- Paskutinis surinktas numeris iš Finikso apygardos. 

— Tačiau ji gyveno ne viena, - pasakė Ridas. 

— Ne. Kažkas dingęs be žinios. 

Ant užpakalinių laiptų pasigirdo žingsniai. Pakėlęs akis, 
Ridas pamatė per verandą einantį uniformuotą naujoką Vilį 
Armstrongą. 

- Radau katiną, - pranešė jis. Ant jo skruosto matėsi ilgas 
raudonas įbrėžimas. - Slepiasi po veranda. Nenori išlįsti. 

— Bet jis pasiėmė dalelytę tavęs. 

Jaunasis policininkas paraudo iki pat didelių ausų galiukų. 

— Taip. Jis pamišęs. Velniškai išsigandęs arba sužeistas. Aš 
paskambinau gyvūnų tarnybai. 

— Gyvūnų tarnybai? - pakartojo Morizeti. - Jėzau Kristau, 
Vili, kas tu - policininkas ar kačiukas? Nejau pats nesugebi iš- 
traukti to prakeikto katino? 

— Ei, aš mėginau. Jis man vos veido nesudraskė! - atrodė, 
kad Armstrongą įžeidė Morizeti pastabos, bet jis juk neseniai 
dirba nuovadoje. Pripras. 

Jis vis dar aiškino ir pirštu trynė skruostą. 

— Tas kvailas padaras mėgino įsikibti į mane nagais. O aš 
nenorėjau ko nors sugadinti nusikaltimo vietoje. Juk po veran- 
da taip pat gali būti įkalčių. 

— Tu teisus, - pasakė Diana. 

- Aš galiu ištraukti katiną, - Morizeti nužvelgė Armstrongą 
taip, tarsi jis būtų kvailas arba lepšis, arba ir kvailas, ir lepšis. - 
Čia tau ne smegenų operacija ir nereikia būti meškų tramdyto- 
ju, - ji užvertė akis į lubas, norėdama jį sumenkinti. - Čia net 
ašarinių dujų nereikia, Vili. Dėl Dievo, juk tai katinas. 

- Palik jį ten. Armstrongas teisus, - Diana tiesė ranką prie 
savo reikmenų rinkinio. - Ir žinai, ką, Morizeti? Atstok nuo 
vaikino. 

— Kodėl jis turėtų būti išskirtinis? - sumurmėjo kitas poli- 
cininkas, ir Morizeti žvilgsniu jo vos neiškastravo. 

Jaunas ir nepatyręs Armstrongas skubiai nusileido laiptais į 
aptvertą ir tankiai krūmais apaugusį vidinį kiemą. 

— Kai tik ką nors sužinosime, pranešime tau, Morizeti, - 
griežtai tarė Mozes, bet akies krašteliu žvilgtelėjo į Ridą, atža- 
riai linktelėjo ir tęsė savo darbą. 

— Taigi visi žino, kad tave nušalino nuo bylos. 

— Tikriausiai. 

— Regis, įgyji nekokią reputaciją, - įgėlė Morizeti jiems ei- 
nant plytų takeliu į automobilį. 

Ridas atidarė duris ir įlipo į vidų. 

- Jau įgijau. 

- Taigi manote, kad turime reikalą su žudiku? - paklausė 
Ketrina Okano, per dvižidinius akinius tyrinėdama Rido gautą 
laiškelį. Pilkas vilnonis kostiumėlis puikiai atspindėjo jos nuo- 
taiką. Jos elgsena buvo ryžtinga, lūpos griežtai sučiauptos. 

— Taip atrodo, - Ridas sėdėjo ant vienos iš kietųjų kėdžių, 
Morizeti stovėjo netoli lango. 

— Kaip tik tai, ko mums reikia, - ji įsitaisė patogiau. - Klo- 
kite, ką turit. 

Jie skubiai supažindino apygardos prokurorę su įvykiais 
Paveldo kapinėse ir Robertos Peters namuose. Buvo pakalbi- 
nę kaimynus, ir vienas jų prisiminė girdėjęs, kaip apie dešimtą 
Roberta šaukė savo katiną; kaimynė sakė, kad su Roberta gy- 
venusi moteris yra tarnaitė, kažkokia Andželina; ji gyveno pas 
senyvąją ponią ir turėjo vieną laisvą vakarą per savaitę. 

— Dar nekalbėjote su tarnaite? 

— Nerandame. 

Okano dar labiau susiraukė. 

- Ir spauda dar nieko neužuodė? 

- Buvo keli pasiteiravimai, - prisipažino Ridas, galvodamas 
apie telefono skambučius ir gautus elektroninius laiškus - dvi 
balso pašto žinutes ir vieną elektroninę iš Nikės Džilet. Ji buvo 
ne vienintelė, tik ryžtingiausia. Ir ji stengėsi susisiekti konkre- 
čiai su Ridu. Morizeti, Klifas Sibertas ir Redas Demarko su- 
laukdavo skambučių ir iš kitų reporterių, o Džilet visą dėmesį 
buvo sutelkusi į Ridą. - Spauda daro savo išvadas. 

Okano susiraukė ir atsilošė. Jos lūpos įsitempė; žalsvos akys 
už akinių metaliniais rėmeliais patamsėjo. Ji nebuvo patenkinta. 

— Turime padaryti pareiškimą, bet pirmiau man reikia dau- 
giau faktų. 

— Mes laukiame raportų iš nusikaltimo vietos tyrėjų ir me- 
dicinos eksperto, - pasakė Ridas ir, Okano rūsčiai į jį pažvel- 
gus, pridūrė: - Mudu abu žinome, kad aš esu oficialiai nuša- 
lintas nuo bylos, bet žudikas nuolat mane įtraukia į šį reikalą, 
siųsdamas man laiškus. 

— Aš esu atsakinga, - primygtinai pareiškė Morizeti. - Jau 
pradėjau kalbinti Robertos Peters kaimynus ir draugus. Sąrašas 
ilgas. Ji ne tik aktyviai savanoriavo bibliotekoje, bet kas savai- 
tę žaidė bridžą su tomis pačiomis moterimis, priklausė sodų 
klubo tarybai ir mokėjo mokesčius dviem užmiesčio klubams. 
Ganėtinai platus profilis. 

— Taigi nespėsime nė apsidairyti, ir mus užpuls žiniasklai- 
da, - Okano primerkė akis. - Tu ją pažinojai? - paklausė ji 
Morizeti. 

— Aš žinojau apie ją. Tikriausiai esu ištarusi jai dešimt Žo- 
džių praeitą vasarą, kaip antai - „Labas“ arba „Kaip laikotės?“ 
Nieko apie ją nežinau, išskyrus tai, kad ji padėjo per skaitymų 
valandėlę. 

Okano pakėlė stiklinę kažkokio kavos mišinio, garuojančio 
ant stalo kampo. 

— Gerai, tu gali pasilikti, bet tu, Ridai, traukis. Oficialiai 
ir neoficialiai. Jei žudikas vėl su tavim susisieks, pasakyk Mo- 
rizeti, o tu, - kilstelėjo smakrą link policininkės, - informuok 
mane apie tyrimo eigą, - ji pabaksnojo ištiestu pirštu į stalą ša- 
lia žudiko laiškelio. - Nusiųsk jį į laboratoriją, tegu palygina su 
kitais tavo gautais laiškais, ir informuok mane. O aš susisieksiu 
su FTB. 

Ridas linktelėjo, bet dėl federalų patylėjo. Paprastai jie bū- 
davo rakštis subinėje; vis dėlto jie savo darbą išmanė ir galėjo 
prieiti prie šaltinių, kurie Savanos policijai buvo nepasiekiami. 
Federalai galėjo padėti, o dabar nuovadai reikėjo visokeriopos 
pagalbos. 

— Turime padaryti pareiškimą, įspėti visuomenę, - garsiai 
galvojo Okano. - Nesukeldami panikos, - ji žvilgtelėjo į juos 
abu, o tada įsistebeilijo į Morizeti. - Pričiupk tą šunsnukį ir 
kuo greičiau. 

Ridas ir Morizeti iš apygardos prokurorės kabineto išėjo 
kartu, užnešė laiškelį į laboratoriją, tada grįžo į Žmogžudysčių 
tyrimo skyrių, kur darbas vis dar virte virė. Detektyvai sėdė- 
jo priešais kompiuterių ekranus, kalbėjo telefonais arba tvarkė 
kalnus popierių, lydinčių kiekvieną bylą. 

— Turiu kai kam paskambinti. Vėliau pasimatysime, - pasa- 
kė Morizeti ir nužingsniavo prie savo stalo. 

Ridas įsitaisė ant kėdės prie stalo; senovinė šildymo sistema 
taip kaitino orą, kad jam net kakta išrasojo. Lauke temperatūra 
buvo apie dešimt laipsnių, viduje - arti trisdešimties. Nežmo- 
niškai tvanku. Kaip kaitriomis vasaros dienomis. Jis truktelėjo 
kaklaraištį ir pasisuko į kompiuterio monitorių. Turėjo galvoti 
apie kitas bylas, bet Kapų Plėšiko byla, ar kaip ją ten pavadins, 
buvo svarbiausia. Dieve, kaip jis nekentė to vardo - Kapų Plė- 
šikas. Tik Nikė Džilet galėjo taip sugalvoti. Jis ignoravo Okano 

nurodymą nusišalinti nuo tyrimo. Patiko jai tai ar ne, jis buvo 
paniręs į jį iki kelių. Žudikas tai matė. 

Kodėl? 

Kaip jis susijęs su šiuo pamišusiu pabaisa, plėšiančiu ka- 
pines ir kišančiu gyvas moteris į jau užimtus karstus? Ir kam 
gabenti karstą penkis šimtus kilometrų į šiaurę? Kokia viso to 
prasmė? Ar taip norėta ką nors pasakyti? Ar tai užuomina, ku- 
rios jis nesupranta? Jis spragtelėjo pele ant kompiuterio ekrano, 
susirado Kapų Plėšiko bylą ir atsidarė aukų nuotraukas. Jam 
suspaudė paširdžius žiūrint į Bobę Džin. Ji buvo labai graži, o 
dabar iš jos telikęs pelenų spalvos lavonas. 

Jis pažvelgė į kitus kūnus, du buvo pradėję irti. Kas šiuos 
žmones siejo? Kaip jie buvo su juo susiję? Ar apskritai buvo 
susiję? O gal tai tik apgaulė? Ar Kapų Plėšikas jį pažįsta... o gal 
tas šliužas išsirinko Rido pavardę dėl praeitą vasarą parodyto 
jam didžiulio žiniasklaidos dėmesio? Kas žino? Jam vis dar dė- 
liojant informaciją, kažkas pasibeldė į duris. Pasisukęs su kėde, 
Ridas pastebėjo tarpduryje detektyvą Maktfį. 

— Tik norėjau atsisveikinti, - pasakė didysis žmogus. 

— Važiuoji namo? 
naują auką, - jo aukšta kakta susiraukšlėjo. - Regis, laisvėje yra 
tikras pakvaišėlis. Norėčiau pasilikti, bet tam nėra priežasties. 
Šerifas nori, kad prisistatyčiau. 

— Bet tu grįši? 

— Manau, kad taip. Kol byla nebus išaiškinta, dirbsime kartu. 

Ridas linktelėjo. 

— Gal pavežti į oro uostą? 

Maktfis papurtė galvą. 

— Jau susitariau, - jis paėjo siauru linoleumo taku ir ištiesė 
ranką Ridui per stalą. Jie spustelėjo vienas kitam rankas. - Dar 
pasimatysime. Sėkmės. 

— Tau taip pat. 

— Pranešiu, jei ką sužinosim. 

— Būsiu dėkingas. 

Linktelėjęs Makfis pasisuko ir nuėjo prie išėjimo. Pro atvi- 
ras duris Ridas jį stebėjo ir pernelyg nenustebo pamatęs, kaip jį 
pasivijo Silvija Morizeti. Didysis vyras bemat nušvito ją pama- 
tęs, ir bent kartą Morizeti pamiršo savo niūrią veido išraišką. 
Tiesą sakant, ji šypsojosi Makfiui, flirtavo su juo ir atrodė ne- 
įtikėtinai moteriška. Didysis detektyvas žvilgtelėjo per petį ir, 
sutikus Rido žvilgsnį, viena jo lūpų pusė beveik pasipūtėliškai 
kilstelėjo. Tarsi būtų norėjęs pasakyti: Tai nuolat nutinka, Ri- 
dai. Įsidėmėk. Ramus kaimo vaikino žavesys padeda įlįsti į mo- 
ters kelnaites greičiau nei butelis Chablis vyno. 

Jie nusileido laiptais žemyn, ir Ridas paėmė telefono rage- 
lį. Prispaudęs jį ant peties, surado numerį, kurį buvo pirmiau 
užsirašęs, ir suspaudė skaičius. Tai buvo paskutinis Robertos 
Peters rinktas numeris... ne, tai buvo paskutinis numeris, rink- 
tas iš Robertos Peters telefono. Arba ji skambino į Finiksą, arba 
kas nors kitas pasinaudojo jos telefonu. 

Po trijų skambučių, atsiliepė moteris maloniu balsu: 

— Sveiki, čia Glenda iš Tikėjimo evangelijos misijos. Telai- 
mina jus Dievas. Kam galėčiau nukreipti jūsų skambutį? 

Ridas prisistatė, pasakė kokiu reikalu, ir buvo nukreiptas 
keletui kitų Žmonių, tačiau nė vienas jų nesuteikė jam informa- 
cijos. Draugiškumas ir pasveikinimas „Telaimina jus Dievas“ 
išblėsdavo vos jam paminėjus, kad dirba policijoje. Galiausiai 
jis buvo nukreiptas pas kažkokį „pastorių Džo“, ir šis jam tie- 
siai išdrožė, kad jie neteikia informacijos apie misijos narius, ir 
be ceremonijų padėjo ragelį. Ridas paskambino į Gerojo vers- 
lo biurą ir į Finikso policijos skyrių pasiteirauti apie Tikėjimo 
evangelijos misiją ir konkrečiai apie pastorių Džo. Pasak visų 

šaltinių, gerasis pamokslininkas ir jo institucija buvo švarut 
švarutėliai. Pastorius Džo neturėjo jokių bausmių, netgi už eis- 
mo taisyklių pažeidimą. Beveik pernelyg švarus. Ridas nepasi- 
tikėjo tuo žmogumi nuo pat pradžių. Jam nepatiko, kad jis ne- 
sivadina savo pavarde. Gal senasis Džo buvo labai garsus tarp 
dievobaimingos minios, kad jam nereikia pavardės. Kaip Šer ar 
Madona, ar Liberačė. Tik pastorius Džo. 

Šiaip ar taip, skambutis buvo tuščias laiko gaišimas ir vėl 
įstūmė jį į aklavietę. Pirmas ėjimas. 

Neskubėdamas jis nuėjo prie automato koridoriaus gale 
nusipirkti kolos, tada paskambino į Naujojo Orleano policijos 
skyrių. Tikėjosi rasti detektyvą Rubeną Montoją, jauną ener- 
gingą detektyvą, dirbusį su juo praeitą vasarą tiriant Montgo- 
merių bylą, bet sekretorė pranešė, kad Montoja išėjo iš nuo- 
vados prieš kelis mėnesius. Ridą nukreipė pas detektyvą Riką 
Bencą, bet atsiliepė balso paštas, ir Ridas prisiminė dirbęs su 
Bencu praeityje. Ir dabar teks. Ridas paliko trumpą žinutę, 
teiraudamasis apie Bobės Džin brolį Vinsą Lasiterį, tada paliko 
savo numerį ir padėjo ragelį. 

Antras ėjimas. 

Jis pabaigė kolą, atsakė į keletą skambučių ir šiek tiek pasė- 
dėjo prie popierių, bet visą tą laiką jo mintys sukosi apie Kapų 
Plėšiko bylą. Artėjant vakarui, jis vis dar negalėjo liautis apie ją 
galvojęs. Jam kažko trūko, kažko gyvybiškai svarbaus. Tas pra- 
keiktas žudikas erzino jį rašteliais, begėdiškai siuntė jam kaž- 
kokias užuominas, bet Ridas jų nesuprato. Jis išsitraukė geltoną 
suliniuotą bloknotą, spustelėjo rašiklį ir ėmė užsirašinėti. Jis 
pradėjo nuo žudiko raštelių. Nors juos jau buvo išanalizavusi 
laboratorija ir policijos psichologas, ir tikriausiai FTB nusikal- 
tėlio profilio sudarytojas, Ridas nusprendė mintyse susigrumti 
su jais. Tai buvo jo bendravimas su žudiku. Jo sąsaja. Laiškuose 

turėjo būti kažkas tokio, ką tik jis galėtų suprasti. Jis nurašė pir- 
mojo laiško, gauto į nuovadą su atgaliniu Kolonijinių kapinių 
adresu ant voko, turinį. 


VIENAS, DU, 

KELETAS PIRMŲJŲ AUKŲ. 
GIRDĖK JŲ VERKSMĄ, 
KLAUSYK, KAIP JOS MIRŠTA. 


Tai buvo jo supažindinimas su byla. Žudikas jam sakė, kad 
jis suras dvi aukas, nors Polina Aleksander jau buvo palaidota 
seniai ir mirusi sava mirtimi. Skaitydamas Ridas jautė, kad žu- 
dikas iš jo tyčiojasi, neatskleisdamas daugiau informacijos, tik 
tai, kad šios aukos yra pirmosios ir, be jokių abejonių, jų bus 
daugiau. Abi, Bobė Džin ir Polina, buvo panašios aukos. 


TIK TAK, TIK TAK 
LAIKRODIS EINA PIRMYN. 
DVI VIENAME, 

VIENA IR DVI. 


Ir vėl nuorodos į dvi aukas arba... ar žudikas žinojo apie 
kūdikį? 

Jei taip, būtų trys... viena ir dvi būtų trys... Betgi buvo tik 
du kūnai - nebent tai būtų nuoroda į Tomą Mesį, kuris miręs 
anksčiau. Jei tik Mesis buvo įtrauktas į žudiko planą, o ne atsi- 
tiktinai jo pasirinktas kapas. 

- Galvok, Ridai, galvok, - sumurmėjo jis. Čia buvo dar kaž- 
kas, kažkas susijęs su laiku. Ką? Ar žudikas veikė pagal grafiką? 
Ar turėjo tikslų planą? Kodėl jis susisiekė su Ridu? 

— Nagi, šunsnuki, perprask, - vėl sušnibždėjo Ridas, nusi- 
rašydamas trečio laiškelio turinį. 

VIENA, DVI, TRYS, KETURIOS... | 
NEJAU TAU NESINORI PAKLAUSTI, 
KIEK DAR AUKŲ LIKO? 


Ir vėl erzina. Žudikas su juo žaidžia. Ir jaučiasi viršesnis. 
Antroje eilutėje tiesiogiai į jį kreipiasi. Bet paskutinio laiškelio 
konfigūracija atrodė kažkaip keistai. Ir tai nedavė Ridui ramy- 
bės. „Viena, dvi, trys, keturios.“ Tarsi vaikiškas eilėraštukas, bet 
tai buvo aiški nuoroda į kūnus. Keturios aukos, ir tai reiškia, 
kad ne tik Barbara Džin Marks ir Roberta Peters buvo aukos, 
bet ir Polina Aleksander, ir Tomas Mesis. Antraip kam skai- 
čiuoti iki keturių? Nebent žudikas žaidžia su tavimi, ir dar dvi 
aukos yra įkištos į užimtus kapus, kurių tu neatkasei. Velnias, 
tyliai nusikeikė jis ir jautėsi laimingas, kad gali atiduoti raštelį 
FTB nusikaltėlio profilio sudarytojui. Federalai turės progos 
džiūgauti. 
įkalčius, patikrino elektroninį paštą, ten rado preliminarias 
išvadas apie Tomą Mesį. Afroamerikietis, turėjo keturis vai- 
kus, išsibarsčiusius po tolimiausius šalies kampelius, ir senyvą 
žmoną, gyvenančią mažame namelyje už miesto. Prieš daugelį 
metų Mesis dirbo sargu privačioje mokykloje ir diakonu baž- 
nyčioje. Jo žmona Bėja dirbo buhaltere pusę dienos ir augino 
vaikus. Sprendžiant iš ankstesnių pranešimų, Mesis neturėjo 
jokių bėdų su teisėsauga, ir jo mirties dieną juodu su žmona 
santuokoje buvo išgyvenę keturiasdešimt penkerius metus. 

Toliau ėjo Roberta Peters, šešiasdešimt trejų našlė. Vaikų 
neturėjo. Gyveno viena sename name, kuriame juodu su vyru 
įsikūrė 1956 metais. Jis mirė prieš ketverius metus. 

Taigi koks buvo ryšys tarp šių aukų? Ir ar jis buvo? 

„„Mejau tau nesinori paklausti, kiek dar aukų liko? 

Ridas tvirtai suspaudė lūpas. Aišku, kad žudikas neketina 
sustoti. Ridas klausė savęs, ar apskritai čia yra baigtinis skai- 
čius? Tikriausiai ne. Klausimas buvo retorinis. Šunsnukis nesi- 
liaus žaidęs savo mirtino Žaidimo, kol policija jo nesuims arba 
nenudės, ir Ridas tikėjosi antrosios baigties. 

Gal jam pasiseks, ir jis pats turės garbės tą padaryti. 


TRYLIKTAS SKYRIUS 


- Nenori pasilikti vakarienės? — paklausė Šarlena Džilet. 
Vos penkiasdešimties kilogramų, išbalusi, bet su nepriekaištin- 
gu makiažu moteris sėdėjo ant pagalvių prie lango, atsiverian- 
čio į banguotą Džiletų valdų kraštovaizdį. Lauke buvo tamsu, 
netoli mūrinių sienų susodinti krūmai buvo apšviesti lempų. 
Ant virtuvinio stalo, netoli „Rojaus paukščių“ puokštės, gulėjo 
rytinis „Sargybinio“ numeris su Nikės straipsniu, o ant jo an- 
traštės - pamiršti skaitymo akiniai. 

— Tai nesusiję su noru, mama, - pasakė Nikė, o jos pilvas 
beveik urzgė, užuodus iš orkaitės sklindantį pikantišką troš- 
kintos mėsos kvapą. Ant stalo vėso karijų riešutų pyragas, ant 
viryklės virė bulvės. Sandra, kuri kartais būdavo kambarinė, 
kartais namo prižiūrėtoja, ruošė špinatų salotas su žirniais ir 
mėlynuoju sūriu. Nikė stovėjo prie stalo ir valgė į dubenį dar 
nespėjusius patekti kapotus riešutus. 

— Tu visada leki. Ar nutiktų kas nors blogo, jei atsisėstum ir 
kartu su mumis pavalgytum? 

- Žinoma, ne, - bet Nikės mintys jau buvo toli nuo čia: ji 

turėjo pasiimti naują raktą nuo buto, į kurį kažkas įsilaužė, ir šį 
įvykį slėpė nuo tėvų. 

Antraip jie labai jaudintųsi ir reikalautų, kad ji kreiptųsi į 
policiją arba pasiliktų gyventi pas juos... Nė vienas variantas 
netiko. 

- Nežinau, kada tu ilsiesi, - papriekaištavo Šarlena. 

— Tokia mano prigimtis. 

— Kaip tavo tėvo. 

Sandra pasėmė saujelę riešutų ir, barstydama juos ant špi- 
natų lapų, kilstelėjo antakį. 

— Ar tai yra taip blogai? 

Jos motina neatsakė tiesiai. Ji tik spragtelėjo pirštais, tarsi 
būtų prisiminusi ką nors svarbaus. 

— Beje, brangioji, atspėk, kas šiandien buvo užsukęs. 

— Negalėčiau, - atvirai pasakė Nikė. - Tu čia turi pernelyg 
daug pažįstamų. 

— Ne aš. Tą Žmogų tu pažįsti... pažinojai. 

— Kas? - paklausė Nikė, nors jai tai nerūpėjo. 

- Šonas, - ji ištarė su vos rusenančia ugnele akyse, ir Nikė 
tyliai sudejavo. 

— Šonas Hokas? Ką jis čia veikė? 

— Užsuko aplankyti manęs. Juk aš su jo mama kartu lankiau 
mokyklą. 

Nikė prisiminė. Nors nenorėjo prisiminti. 

- Jis klausė apie tave. 

— Aš jau kalbėjausi su juo. 

— Ir? — motina vėl pakėlė vieną antakį. 

- Ir nieko. Jis norėjo susitikti. Aš pamaniau, kad tai prastas 
sumanymas. 

- Tikrai? Bet man visada patiko Šonas, - ji suėmė ranko- 
mis galvą, tarsi norėdama atremti smūgį. - Žinau, žinau. Nieko 

neišėjo. Jis domėjosi kažkuria kita, bet tuomet judu buvote per 
jauni. Gal dabar... 

— Niekada, mama, ir aš negaliu patikėti, kad tu taip sakai. 
Šonas buvo ir yra gyvatė. Tema išsemta, - Nikė negalėjo nesu- 
sierzinti. Atrodė, kad Šarlena laiko ją senmerge, nes jai jau per 
trisdešimt. Tai juokinga. - Tėčiui jis niekada nepatiko, - pabrė- 
žė ji ir akies krašteliu pastebėjo, kaip Sandra linkteli galva. 

- Tavo tėvas visus įtaria, - Šarlena sukryžiavo rankas po 
mažomis krūtimis. Jos smakras atrodė tvirtas, nepalenkiamas, 
Nikei tai tenka matyti pernelyg dažnai. - Tokį jo požiūrį lemia 
darbas teisėtvarkoje, juk jis kasdien susiduria su tamsiąja gy- 
venimo puse. 

Nikė išgirdo, kaip atsidaro garažo durys. 

— Vilką minim, vilkas čia. 

Motina truputį įsitempė, tarsi drąsindama save, ir Nikė pa- 
juto ilgesingą skausmą. Kas nutiko jos tėvams, juk būdami jau- 
nesni jie šoko ir juokėsi, apie jų akis atsirasdavo raukšlelių, jie 
juokdavosi vienas iš kito pokštų, lenktyniaudavo vienas su kitu? 
Atrodė atsidavę vienas kitam, tačiau nepriklausomi, o svarbiau- 
sia - gerbiantys vienas kitą. Jie buvo malonūs. Buvo laimingi. 
Įsimylėję net po keturių vaikų ir kartu nugyventų daugiau nei 
dviejų dešimtmečių. Bėgant metams jų laimė sugriuvo, ją sunai- 
kino Endriu netektis ir jų pačių suvokimas apie artėjančią mirtį. 
Amžius ir sielvartas išsunkė iš Šarlenos jos sąmojus ir gyvybin- 
gumą; tie patys du demonai apkartino ir jos tėvo gyvenimą. 

Kol į pensiją išėjęs gerbiamas teisėjas Ronaldas Džiletas ati- 
darė garažo duris ir įžengė į šiltą virtuvės šviesą, Sandra spėjo 
sušluoti paskutinius riešutų trupinius. 

Jo skruostai buvo rausvi, nosis pastaruoju metu visada 
raudona, mėlynos akys spindėjo, nors ir išraizgytos daugybės 
matomų kraujagyslių. Kai kurių žmonių manymu, jis atrodo 

kaip Kalėdų Senelis, bet Nikei jis labiau priminė Berlo Aiviso 
įkūnytą Didįjį Tėtušį sename filme „Katė ant įkaitusio skardi- 
nio stogo“. 

— Labas, Smarkuole! - sugriaudėjo jis ir kaip lokys stipriai 
apkabino savo jauniausią vaiką, - nieko kito ji tikėtis ir negalė- 
jo. Jis kvepėjo cigarais, ruginiu viskiu ir lietumi. - Taigi paga- 
liau patekai į pirmąjį puslapį! Sveikinu! - dar kartą suspaudė. 

Paleista iš glėbio Nikė šypsojosi nuo ausies iki ausies. 

- „Pagaliau“ yra būtinas žodis tame sakinyje. 

Didysis Ronas sukikeno. 

— Na, per kalną tu dar neperlipai. 

— Kol kas. 

— Gal reikėtų išgerti ir atšvęsti? Šarlena? 

— Ne, - ji papurtė galvą, stengdamasi nuslėpti priekaištin- 
gai nusvirusius lūpų kampučius. 

— Tačiau tu išgersi? - paklausė jis Nikės. 

Ji pagalvojo apie savo susitikimą su Klifu. 

— Turėsiu atsisakyti, tėti. Manęs laukia darbas. 

— Tik po vieną, - jis jau ėjo link poilsio kambario. Moti- 
na įbedė akis į tamsius langus, ir Nikė pastebėjo blankų Šarle- 
nos atspindį ant stiklo; tame vaiduokliškame atvaizde ji matė 
skausmą ir nepritarimą. 

— Gerai jautiesi, mama? 

Šarlena sumirksėjo ir vos ne vos nusišypsojo. 

— Puikiai. 

— Juk tu man nemeluotum, tiesa? - Nikė klestelėjo ant pa- 
galvėlės šalia ir apkabino motiną. Šarlena kvepėjo Estee Lauder 
kvepalais ir pudra. - Vakar buvai pas gydytoją. Ką jis sakė? 

— Kaip visada. Kad aš viską įsivaizduoju, - žvilgtelėjusi į 
koridorių, kur pranyko vyras, pridūrė: - Jis man patarė apsi- 
lankyti pas psichiatrą. 

Nikė paėmė motinai už rankos ir nustebo, kokia ji kaulė- 
ta ir mažytė. Žiedai buvo tokie laisvi, kad nuo jų slydo brang- 
akmeniai. 

— O ar tai būtų labai blogai? 

Akimirką Šarlenos smakras suvirpėjo, tada ji pažvelgė du- 
krai į akis. 

— Taigi ir tu galvoji, kad aš pamišusi. 

— Nepamišusi. Prislėgta. 

— Argi tai ne tas pats? 

- Visai ne. Yra didžiulis skirtumas, - Nikė stengėsi būti 
švelni. Bet buvo sunku, kai reikia pasakyti tiesą. - Tu atrodai 
labai nelaiminga, mama. 

— Ką gi, puikus pastebėjimas, - piktai atšovė Šarlena, tada 
susitvardė ir ištraukė pirštus iš Nikės delno. - Man viskas gerai. 
Puiku. Nesijaudink. Būk gera. 

Koridoriuje pasigirdo sunkūs žingsniai, ir vėl jos motinos 
lūpos lengvai susičiaupė, tarsi jai būtų buvę be galo sunku sė- 
dėti tame pačiame kambaryje su savo vyru. Ji vargais negalais 
nusišypsojo, kai Didysis Ronas įėjo į kambarį, nešinas dviem 
žemomis taurėmis. Šviesiai gelsvame skystyje skambčiojo ledo 
gabalėliai. 

- Prašom, - pasakė jis, paduodamas vieną Nikei. 

- Ji sakė, kad nenori gerti, - ištarė Šarlena. 

- Argi? - jis mirktelėjo dukrai. - Tikriausiai aš negirdėjau. 
Susidaužęs taurės krašteliu su Nike tarė: - Kad būtų daugiau 
sensacingų naujienų ir antraščių pirmame puslapyje. 

— Ačiū, - ji atsargiai gurkštelėjo, gėrimas pasirodė visiškai 
neblogas, ir ji stengėsi nekreipti dėmesio į ore tvyrančią įtampą. 

Norėdama nuraminti motiną ir jausdama stiprų alkį, ji liko 
vakarienės, klausėsi tėvo golfo ir žvejybos istorijų ir stengėsi 
įtraukti Šarleną į pokalbį, bet veltui. Jie nusinešė desertą į po- 
ilsio kambarį, valgė pyragą ir gurkšnojo kavą, o Nikė stengėsi 

nesijaudinti, kad darosi vėlu. Jau beveik baigdama valgyti, stai- 
ga prisiminė pamiršusi Simoną. Vėl. Dieve švenčiausias, ji jau 
tampa viena tų kuoktelėjusių, nepakenčiamų draugių. 

- O Dieve, turiu bėgti, - pasakė ji, palikdama pusę gabalė- 
lio pyrago ir pilną puodelį kavos ant staliuko. 

— Kur gaisras? — tėvas sėdėjo savo mėgstamame nusitrynu- 
sios odos krėsle. Jo kojos buvo pakeltos, marškiniai atsegti, jis 
truktelėjo aukštyn kelnių klešnę, norėdamas atsegti prie čiur- 
nos nešiojamą dėklą. Po itin nepopuliaraus sprendimo teismo 
salėje į jį buvo pasikėsinta ir nuo to laiko jis visuomet vaikšto 
su paslėptu ginklu. 

— Pažadėjau Simonai susitikti sporto klube, - paaiškino 
Nikė, čiupdama rankinę. Ji žvilgtelėjo į laikrodį. - Jei paskubė- 
siu, dar spėsiu. 

— Bet mes tavęs niekada nematome, - pasiskundė Šarlena, 
o Didysis Ronas įnirtingai trynė blauzdos raumenį. Jis padėjo 
dėklą ir pistoletą ant kavos stalelio. 

- Paimk tą prakeiktą daiktą, - pasakė Šarlena, besdama 
pirštu į ginklą. - Kai pastarąjį kartą palikai jį ištrauktą, atėjo 
Lilė su Ofelija! 

Didysis Ronas nepajudėjo, tik nuotolinio valdymo pulteliu 
perjungė kanalą. 

— Dėl Dievo, - Šarlena sudėjo lūpas taip, kad atrodė nelai- 
minga ir įsižeidusi. 

Nikė nenorėjo išeiti. Brendo barnis. 

— Aš grįšiu. Greitai. Pažadu, - ji skubiai pabučiavo motinai 
į kaktą, tada dar kartą apkabino tėvą ir išbėgo iš namų. Jos tėvai 
pasiekė neramių paliaubų ribą. Jie susitvarkys. Tačiau ji spaudė 
kumščius. 

Kaip ji galėjo pamiršti savo draugę? Nors ir ambicinga, ji 
nemanė, kad dėl darbo reikėtų atsisakyti visa ko kito. Šeima 

ir draugai buvo svarbūs. Tačiau ji pamiršo tėvus, dvi dienas ne- 
atskambino seseriai, aną vakarą paliko Triną vieną spręsti Ei- 
mės ir Deinos problemų, o dabar vos nepražiopsojo susitikimo 
su geriausia drauge. 

— O taip, Džilet, - papriekaištavo sau, - tu esi nuostabi draugė. 

Ji važiavo namo, viršydama greitį, stabtelėjo prie namo sa- 
vininko buto, kur jai padavė du blizgančius naujus raktus ir 
pasakė, kad naujos spynos „užtikrintai neįleis nepageidaujamų 
vaikinų . 

- Ačiū, - nusišypsojo ji ir užlėkė laiptais aukštyn. Sudvejojo 
kišdama vieną raktų į naują spyną, bet durys atsidarė ir jos jau- 
kus butelis atrodė taip, kaip buvo palikusi. Bent jau taip manė. 
Dženings guviai nušoko nuo virtuvės stalviršio pasitrinti jai 
prie kojų. Ji paglostė ją, įbėrė naujo ėdalo ir pakeitė patiesa- 
liuką. Tada paskambino Klifui Sibertui į mobilųjį ir paaiškino, 
kad ji susitiks su juo „Brolių Viverių“ sunkvežimių aikštelėje, 
bet pavėluos dėl pasimatymo su Simona. Tada, jausdamasi šiek 
tiek kalta, kad vėl palieka katę vieną, saugiai užrakino duris 
ir nuskriejo laiptais žemyn. Iki treniruotės sporto klube buvo 
likusios penkios minutės. 

Deja, važiuoti reikėjo dvidešimt minučių. 

— ...Šį vakarą užteks. Ačiū, - Džeikas Vonas nusilenkė, su- 
plojo rankomis ir išsitiesdamas nusišypsojo grupei. Nikė, per- 
mirkusi prakaitu, ėmė jausti raumenis, apie kurių egzistavimą 
buvo pamiršusi. Į kikbokso treniruotę ji atvyko dešimt minu- 
čių pavėlavusi ir praleido tempimo pratimus, bet jai pavyko 
įsisprausti į tuščią vietą šalia Simonos, kuri mankštindamasi 
šaudė akimis į instruktorių. 

— Tu mane trikdai, - pasakė Nikė, šluostydamasi veidą 
rankšluosčiu, kai daugelis iš grupės jau buvo susirinkę daiktus 
ir švytinčiomis kietmedžio grindimis išėję iš aukštų lubų salės 
su krepšinio lankais. 

- Tu taip manai? - nusijuokė Simona. Jos juodi plaukai 
buvo susukti ant viršugalvio į laisvą, iš pažiūros nerūpestingą 
mazgą, nors, Nikės manymu, tokiai šukuosenai prireikė pus- 
valandžio. Jos oda buvo natūralaus gelsvo atspalvio, skruostai 
įraudę nuo pastangų, įdėtų per treniruotę, o gal nuo Džeiko 
artumo, - Nikė nebuvo tuo tikra. - Nemaniau, kad tave dar gali 
kas nors sutrikdyti, - pasakė ji, tapšnodama kaktą aplink kaklą 
apsuktu rankšluosčiu. 

- Klydai. 

— Tuomet pasiruošk būti pažeminta, - metusi Nikei „ste- 
bėk“ žvilgsnį, Simona drąsiai nudrožė prie Džeiko, kuris dėjo 
savo sportinius reikmenis į nailoninį Nike krepšį. 

Nikė negirdėjo pokalbio, bet manė, kad Simona kviečia jį 
į pasimatymą. Jis plačiai šypsojosi, linksėjo, tada papurtė gal- 
vą. Lengvai nuliūdindamas Simoną. Kas tam vaikinui yra? Su 
triko ir aptemptais šortais Simona atrodė nepriekaištingai. 
Džeikas turi būti gėjus. Antraip kodėl Simona juo domėtųsi? Ją 
visuomet traukė nepasiekiami vaikinai - vedę, neseniai išsisky- 
rę arba emociškai sutrikę. Tai buvo pirmas kartas, kai Simoną 
domino vaikinas, kuris fiziškai nesidomi ja. Stiprus smūgis jos 
ego. Tik tas vaikinas tikriausiai apskritai nesidomi moterimis. 

Nikė užsimetė rankšluostį ant sprando, o Simona ir Džei- 
kas nuėjo į priešingas puses. 

— Jis užimtas, - pasakė Simona, ir jos gera nuotaika virto 
sutrikimu. Jos tamsūs antakiai buvo suraukti, lūpos sučiauptos. 

— Nes jis gėjus. 

— Tu to nežinai. 

— Lažinamės“ 

Simona dramatiškai atsiduso. 

— Ne! Tai kvailos lažybos. Bet kadangi Džeikas negali su 
manim eiti, gal tu norėtum? Pavakarieniausim? 

— Man patinka būti antrai, - pasityčiojo Nikė. 

— Dėl Dievo, Nike, taip nesąžininga. Tu visada mane atstu- 
mi dėl ko nors kito, paprastai netgi ne dėl žavaus vaikino - tie- 
siog dėl kokios nors, - ji nupiešė ore klaustuką, - kokios nors 
didelės, labai didelės užduoties. 

— Gerai jau, gerai, supratau. Aš buvau keistuolė, - Nikė 
žvilgtelėjo į laikrodį. Mažiau nei po pusvalandžio ji turi susi- 
tikti su Klifu. 

— Ką gi, tuomet atsilygink man. Ir nesiskųsk, kad tave ren- 
kuosi antrą. Be to, tau reikia pavalgyti. Galėsi įtikinti mane, 
kad Džeikas blogas, prie krevečių ir keptų bulvyčių. 

— Maniau, nori ant grotelių kepto kepsnio. 

— Na, maniau, kad noriu Džeiko. Juk mergaitė gali apsigal- 
voti, tiesa? 

— Aš vakarieniavau pas tėvus. 

— Tuomet palaikyk man draugiją. 

— Trumpam, - sutiko Nikė. 

Jos važiavo atskiromis mašinomis į „Bižu“, nedidelę užkan- 
dinę prie krantinės. Atmosfera buvo bjauri, vieta triukšminga 
ir sausakimša, bet Nikė iš patirties žinojo, kad krevečių, austrių 
ir krabų pyragėliai čia nepakartojami. Dvylika stalų, uždeng- 
tų raudonomis ir baltomis klijuotėmis buvo įsprausti į mažą 
kambarį, o virš galvų sukosi kalėdinėmis lemputėmis papuoš- 
ti ventiliatoriai. Pusiau privačios kabinos su kėdėmis aukštais 
atlošais ir kabyklomis tarsi įrėmino šią užkandinę. Joms įėjus, 
kaip tik pakilo trys paaugliai ir Nikė su Simona atsisėdo prie 
nedidelio atsilaisvinusio stalelio netoli virtuvės. 

Po kelių minučių jų užsakymą priėmė padavėja violetinė- 
mis sruogomis dažytais plaukais ir su keliais žiedais antakiuose. 
Nikė net nespėjo įtikinti Simonos, kad kikbokso instruktorius 
Džeikas yra nepasiekiamas, ir prieš jas buvo padėta Simonos 
lėkštė su jūrų gėrybėmis ir Nikės šalta arbata. 

— Tikrai nenori paragauti? - paklausė Simona, mirkydama 
moliuskų lazdelę karštame padaže. 

— Aš tikrai esu soti. 

Nikė abiem rankomis laikė arbatos puodelį ir stengėsi ne- 
žvilgčioti kas penkias minutes į laikrodį, o jos draugė kirto 
šviežių daržovių salotas, keptas bulvytes ir krevečių, moliuskų 
bei krabų pyragėlius. Jau antrą kartą skambėjo kalėdinė Jingle 
Bell Rock daina. 

— Gerai, aš negaliu turėti Džeiko. Išgyvensiu, - filosofiškai 
pasakė Simona. - Juk po Endriu atsigavau, tiesa? 

— Geriau nei mes, - jos retai kalbėdavo apie Endriu arba 
apie tai, kad savaitę prieš mirtį jis išsiskyrė su Simona. Nikė 
toli gražu nebuvo įsitikinusi, kad jos draugė atsigavo ir neliko 
emociškai pažeidžiama, bet ji neturėjo nuotaikos ginčytis. 

- Kaip tu? Kodėl visuomet tūnai savo bute ar darbe? Jau 
pradedu manyti, kad kažkur laikai paslėpusi meilužį. 

Nikė vos nenusijuokė balsu. Jau keli mėnesiai ji nebuvusi 
pasimatyme, seniai išsiskyrė su Šonu, savo paskutiniu rimtu 
vaikinu. 

- Ir toliau taip manyk. Atrodau intriguojanti. 

— Tokia ir esi. 

— Aš? — Nikė pakratė galvą ir nugvelbė bulvytę. - Aš esu 
atversta knyga. 

- Atversta knyga, kuri pernelyg daug dirba, - pasakė Simo- 
na, padavėjai pripildžius Nikės stiklinę ir kažkam įjungus seną 
Džimio Bafeto melodiją. „Margaretvilis“ nustelbė stalo įrankių 
skambesį ir pokalbių dūzgesį. 

— Kai kurie mūsų neturi lengvo darbo miesto planavimo 
skyriuje. 

— Nuo-bo-daus, lengvo darbo klausytis, kaip barasi ir ginči- 
jasi miesto planuotojai ir... Nežinau, ne taip noriu praleisti savo 
likusį gyvenimą. Tau bent patinka tai, ką darai, - Simona padėjo 
šakutę ant stalo. - Gal geriau papasakosiu, kas pas mane naujo. 

— Išskyrus tai, kad mėginai atversti gėjų į normalią lytinę 
orientaciją, - Nikė pabaigė arbatą ir sukramtė ledo kubelį. 

Simona nekreipė dėmesio į pašaipą. 

— Aš galvoju išsikelti. 

— Ką? - apstulbusi Nikė padėjo stiklinę. Ir vos nepaspringo 
ledo gabalėliu. 

— Girdėjai. 

— Bet kur ir kodėl? 

— Nesu įsitikinusi, kur norėčiau nutūpti. Bet kažkur kitur. 
Gal Ričmonde. 

— Ričmonde? - Nikė negalėjo patikėti savo ausimis. Simo- 
na niekada nebuvo užsiminusi apie išvykimą iš Savanos. 

Simona pradėjo knibinėti krevetės uodegytę. Vengdama 
Nikės žvilgsnio. 

— Arba Čarlstone. 

- Iš kur tokios mintys? - paklausė ji, o porelė prie kaimyni- 
nio stalo triukšmingai patraukė kėdes. 

— Baik, Nike, tu žinai, ką turiu galvoje. Tu jau keleri metai 
kalbi apie išvykimą. Niujorkas arba Čikaga, arba San Fransis- 
kas, arba Los Andželas. Aš neketinu važiuoti per visą šalį. Sva- 
joju būti gana arti tėvų, kad panorėjusi galėčiau juos aplankyti, 
bet gana toli, kad turėčiau šiek tiek erdvės, savo privačios er- 
dvės. Turiu pripažinti, Nike, čia aš einu pramintais takais. Nuo 
tada, kai mirė Endriu. Man reikia pokyčių. 

Ji buvo teisi. Simona buvo ne tik vienturtis senos ir tur- 
tingos Savanos šeimos vaikas, bet ir Endriu turtų paveldėtoja. 
Endriu turėjo žemės, kurią paveldėjo iš močiutės, ir didelę sąs- 
kaitą banke. Tai, kad Simonai, o ne Endriu tėvams atiteko dalis 
šeimos turto, visada buvo skausminga tema, bet Nikei tai buvo 
nė motais. 

— Manau, tu supranti, - sakė Simona. - Juk tu visuomet 
ieškai kažko įdomaus. Ir atrandi tai per savo darbą. 

— O taip, rašyti karštas istorijas, kaip antai - koks bus kitas 
istorinis visuomeninis projektas arba ką išrinko į mokyklos ta- 
rybą, yra išties smagu. 

— Tu padėjai suimti Dikį Spindulį Biskainą. 

- Ir pasauliui palengvėjo, - pasišaipė Nikė, prisiminusi tą 
šunsnukį Montgomerių pusbrolį. Apgailėtiną parazitą, - ir iš 
kur tokių atsiranda. 

- Taip, - tvirtino Simona, o prie gretimo stalo padavė- 
jo padėjėjas, prieš nurinkdamas indus ir šlapiu rankšluosčiu 
nušluostydamas klijuotę, į kišenę susidėjo paliktus arbatpini- 
gius. - Dikis Spindulys organizavo šunų kovas, - ją nukrėtė 
šiurpas. - Tai siaubinga. Tu padarei pasauliui paslaugą. O da- 
bar seki Kapų Plėšiko pėdsakais, tiesa? - Simonos akys nu- 
švito. - Šįryt skaičiau straipsnį. Tu kažką aptikai, — ji pasakė 
šypsodamasi, tada pasilenkė per stalą, tarsi būtų norėjusi pasi- 
dalyti paslaptimi. - Aš nesu tyrimų reporterė, bet matydama, 
kaip tu žvilgčioji į laikrodį ir į mobilųjį telefoną, noriu lažintis, 
kad tu dar kažką žinai ir kažkur turi būti, teisingai? 

— Nejau esu tokia permatoma? 

— Taip. Galiu lažintis, kad tai susiję su nužudymais, tiesa? 

Nikė vengė tiesiai atsakyti. 

— Aš negaliu daug atskleisti, bet pirmą kartą per labai ilgą 
laiką pasitaikė proga įrodyti Tomui Finkui, ką sugebu, ir neke- 
tinu susimauti. 

— O... - Simona linktelėjo, atsikąsdama krevetės. - Štai kas. 
Nike, Ševaljė byla buvo labai seniai. 

— Atrodo, vakar. 

— Daug seniau. Prieš dešimt ar dvylika metų. Aš ten buvau. 
Prisimenu, - ji suvirpėjo, ir Nikė pastebėjo ant jos dilbių pa- 
šiurpusią žąsies odą. - Girdėjau, Ševaljė išeina iš kalėjimo, o gal 
jau išėjo prieš kelias savaites. Ar gali patikėti? Savo merginą ir 
beveik visus jos šeimos narius sukapojęs pamišėlis uždaromas 
į kalėjimą, o tada dėl kažkokios formalios klaidos paleidžia- 
mas? - Simona staiga surimtėjo, veidas išbalo. - Tikrai kažkas 
negerai su sistema, jei taip nutinka. 

Nikė negalėjo jai nepritarti; ji nenorėjo galvoti nei apie Lero- 
jų Ševaljė ir jo žiaurų nusikaltimą, nei apie tai, kaip ji vos nesu- 


movė jam iškeltos bylos, paskelbusi iš tėvo, teismo procesui va- 

dovaujančio teisėjo, išgirstą informaciją. Per ją tėvas vos neišlėkė 
iš darbo ir greičiausiai ji sužlugdė visas jo puoselėtas politines 
ambicijas. O dabar Ševaljė buvo laisvas žmogus. Ji pritarė Simo- 
nai - tai neteisinga. Ji žvilgtelėjo į laikrodį ir atsiprašė draugės. 

- Atleisk, aš tikrai turiu bėgti. 

- Žinau, kad kažkur yra didelė istorija, maldaujanti Nikės 
Džilet ją parašyti. 

Nikė nusišypsojo atidarydama piniginę, paskui sudejavo. 
Skubėdama namo naujų raktų, ji neužsuko į banką. Taigi dabar 
su savimi neturi nė cento. 

— Tu nepatikėsi. 

Simona nusijuokė. 

— Nesijaudink dėl to. Arbata vaišinu. Be to, kai tapsi Pulice- 
rio premijos laureate, galėsi mane pavaišinti! - Simona pakėlė 
ranką, ketindama pamoti padavėjai, bet susilaikė. Jos šypsena 
pranyko, antakiai susijungė. - Kas tas vaikinas? 

— Koks vaikinas? 

- Vaikinas, sėdėjo prie ano stalo... - ji smakru parodė į kam- 
pinį stalą prie šoninių durų, jos dar suposi ant vyrių kažkam 
išėjus. - Jis sėdėjo veidu į mane, ir aš porąkart pastebėjau, kaip 
jis Žiūri į mus... Man pasirodė, kad jį pažįstu, bet... - jai tarp 
antakių įsirėžė nusivylimo raukšlelės. - O gal ten nieko nebuvo. 

Nikei išdžiūvo burna. Ji stebeilijo į stiklines duris, žvelgda- 
ma pro stiklą į tamsą, bet ten matė tik tamsų, tuščią šaligatvį. 
Ji skubiai nukreipė žvilgsnį į langus restorano priekyje, bet ir 
vėl nepastebėjo, kad kas nors būtų stoviniavęs jaukioje langų 
šviesoje. Jokios mėginančios pasislėpti figūros. 

— Arjis mus stebėjo? 

- Gal ne, - Simonos kaktą išvagojo nusivylimo raukšlelės. 
Tikriausiai tai mano vaizduotė. Pastaruoju metu esu nervinga. 

— Kodėl? 

— Nežinau. Pastaruoju metu mane kankina jausmas... - ji 
nutilo ir atsiduso. - Aš tikrai turiu išvažiuoti iš šio miesto. 

— Koks jausmas? 

Simona išsitraukė iš po kėdės rankinę ir persimetė ją per petį. 

— Ai, nieko. 

Nikės tai neįtikino, todėl ji pridūrė: 

- Tikrai. Pameni, dabar esu tokia sutrikusi, kad net vaikau- 
si gėjus“ 

Nikė pagalvojo apie raštelį, paliktą ant jos lovos, ir nuo šios 
minties jai pašiurpo oda. Jeigu ji dabar išsipasakotų Simonai, 
draugė dar labiau nuliūstų. 

- Jei tau kas nors neduoda ramybės... 

— Tikriausiai toks metų laikas. Kalėdos ir visa kita. Mudu su 
Endriu susipažinom maždaug tokiu laiku... bet tai buvo labai 
seniai, tiesa? Beveik prieš trylika metų. Keista, aš galėjau būti 
tavo brolienė... tu galėjai būti mano vaikų teta. Kaip skamba 
„tetulė Nikė“? 

- Familiariai. Kartais taip mane vadina Lilės dukra. 

Buvo matyti, kad Simonai nepavyko susitaikyti su Endriu 
mirtimi, kaip ir kitiems šeimos nariams. Gal ji turėtų kuriam 
laikui išvažiuoti. Pabėgti nuo prisiminimų. Palikti geriausią 
draugę, kuri yra jos mylėto žmogaus sesuo. Atsikratyti praei- 
ties vaiduoklių. 

Galiausiai padavėja jas pastebėjo ir priėjo prie stalo, Simo- 
na paprašė sąskaitos, o Nikė paklausė apie vaikiną, sėdėjusį 
prie kampinio stalo. 

— Nebuvau jo mačiusi. Bet aš pradėjau čia dirbti tik praeitą 
savaitę. 

- Ačiū. 

- Tikriausiai man tik pasirodė, - pasakė Simona, žvelgda- 
ma į sąskaitą. 


KITĄ RYTĄ 203 


— Kitą kartą aš vaišinsiu. Tikrai, - Nikė pasiėmė rankinę. 

- Jau esu tai girdėjusi. Be to, tu nedaug kainuoji. Stiklinė ar- 
batos, - Simona numetė ant stalo banknotus, ir jos kartu nuėjo 
prie savo mašinų. Nikės sulamdytas hečbekas stovėjo per dvi 
vietas nuo Simonos pusmečio senumo BMW kabrioleto. 

Akmenukais grįsta gatvė buvo tuščia ir tamsi, bet šešė- 
liuose Nikė nieko nematė. Tačiau ji buvo sudirgusi, šiek tiek 
susinervinusi, taigi, prieš lipdama vidun ir užvesdama variklį, 
apžiūrėjo mašiną pro langą. Variklis buvo numiręs. Vėl. Spau- 
dinėdama greičio pedalą, sukiojo raktelį ir stebėjo, kaip Simo- 
na pajuda nuo šaligatvio. Dėl Dievo. Ji pamėgino dar kartą, ir 
variklis prieš užspringdamas ir užgesdamas sukosėjo. Simonos 
automobilio užpakalinės šviesos jau atrodė kaip tolimi raudo- 
ni taškeliai. Nikę išmušė prakaitas. Ji prisiminė vaikiną, kuris, 
pasak Simonos, stebeilijo į jas nuo „Bižu“ kampinio stalo. Bet 
ji nebuvo viena, iš pastato vis išeidavo kiti lankytojai, ir ji iš- 
girdo skambant mobilųjį. Dar kartą pasuko raktelį, ir variklis 
užsivedė. Nikė atsargiai nuspaudė greičio pedalą ir pajudėjo 
nuo bortelio. Pajuto palengvėjimą, bet padarė pernelyg staigų 
ir greitą posūkį. 

Kaip visuomet, ji vėlavo. 

Kad ir kas nutiktų, ji nenorėjo praleisti susitikimo su Klifu 
Sibertu. 

Posūkyje subaru susvirduliavo. Tapo nevaldomas. Vairas 
neklausė... 

— Prakeikimas, - Nikė sustojo prie šaligatvio ir išlipo pa- 
žiūrėti, kas nutiko. Užpakalinė kairė padanga buvo visiškai su- 
bliūškusi. Iš kitų taip pat sparčiai ėjo oras. - Po perkū... - ji 
spyrė į tuščią padangą ir tyliai nusikeikė. Nespės į susitikimą 
su Klifu. Dabar jau tikrai nespės. | 

Velniškai nesiseka. 

Išsitraukė telefoną ir suspaudė Klifo numerį. Buvo tamsu, 
bet ji mokėjo naudotis keltuvu ir pakeisti padangą. Tačiau visų 
keturių ji negalėjo pakeisti. 

Skambutis. 

Jokio atsakymo. 

Du skambučiai. 

— Nagi, atsiliepk. 

Ji dar galėjo paskambinti į techninę pagalbą... arba gal Kli- 
fas ką nors pasiūlys... 

Trys skambučiai. 

— Po velnių... - šalia sustojo vanas, ir vaikinas su beisbolo 
kepuraite nuleido lango stiklą. 

— Bėda? 

Keturi skambučiai. 

— Padangą nuleido. Po teisybei, keturias padangas. 

— Reikia pagalbos? 

— Ne... susitvarkysiu. Mano vyras... jau pakeliui, - ji pame- 
lavo tikėdamasi, jog jis nepastebėjo, kad ji nemūvi žiedų. 

Mobilusis spragtelėjo, ir suskambo melodija, pranešdama 
apie Klifo žinutę. 

— Galėčiau pabūti, kol jis atvažiuos, - nusišypsojo nepažįs- 
tamasis, ir gatvės žibintų šviesoje klaikiai blykstelėjo jo auksi- 
nis dantis. 

— Ne, nereikia. Jis kalba telefonu ir jau tik už kelių kvartalų. 
Ką? - ji pasakė į telefoną. - Ne, tik vienas vaikinas siūlo pagal- 
bą. Ne, viskas gerai. Pasakysiu jam, kad atvažiuosi po minutės 
ar dviejų. Ir aš tave myliu, - vėl pažvelgusi į vano vairuotoją 
šiaip ne taip nusišypsojo, tikėdamasi, kad lūpos nevirpa. - Jis 
tuoj atvažiuos, - jai spaudė gerklę, viduje visa virpėjo, pagalvo- 
jusi apie gatvėje besislepiančius vyrus, apie įsilaužimą į butą, 
gautus raštelius ir Savanoje tykantį žudiką maniaką. Jai kraujas 
stingo gyslose. - Dėkui. 

Paskui vaną sustojo dar vienas automobilis, ir vairuotojas, 
pašaipiai pridėjęs ranką prie skrybėlės atbrailos, pasakė: 

— Ko tik panorėsi, brangioji. 

Jis nuvažiavo, jai pašiurpo oda. Brangioji. Viešpatie, kodėl 
jis ją taip pavadino? Norėjo sužinoti, kas jis, todėl žvilgtelėjo į 
nuvažiuojančio automobilio numerius, bet vano užpakalis ne- 
buvo apšviestas, raidės ir skaičiai pernelyg tamsūs, kad įžiūrė- 
tum. Ji žinojo tik tiek, kad tai tamsiai mėlynas dodžo karavanas 
su Džordžijos numeriais. O tai nebuvo daug. 

Jis galėjo būti tiesiog gerasis samarietis. 

Taip, kurgi ne. 

Ji vis dar laikė rankoje telefoną. Surinko techninės pagalbos 
numerį, nurodė dispečeriui mašinos stovėjimo vietą ir paaiški- 
no, kad meistro lauks „Bižu“. Iki tos vietos buvo apie puskilo- 
metrį, ten bent jau bus šviesu ir daug žmonių. 

Saugu. 

Ji pradėjo bėgti. 

Prakaituodama, bet viduje jausdama ledinį šaltį, Nikė pa- 
spartino tempą. Automobilių šviesos liejosi, tamsūs krūmai at- 
rodė grėsmingai, ir ji jautėsi visiškai viena. 

Pirmą kartą gyvenime Nikė Džilet jautė baimę - tamsią, 
protą stingdančią baimę. 


PENKIOLIKTAS SKYRIUS 


Ridas numetė raktus ir paštą ant rašomojo stalo, grįžęs į 
savo trijų sujungtų kambarių butą pirmame kadaise įspūdingo 
seno namo aukšte. Jis džiaugėsi, kad pavyko išsaugoti erkerį, 
kokliais apmūrytą židinį su knygų lentynomis šalia ir origina- 
lias kietmedžio grindis. Tačiau teko tenkintis itin maža virtu- 
vėle ir miegamuoju, kuriame vos tilpo lova ir rašomasis stalas, 
nors daugiau erdvės jam ir nereikėjo. Šiandien jis buvo pavar- 
gęs kaip šuo, kūnas prašėsi miego, bet protas buvo pernelyg 
įsiaudrinęs, kad apie tai pagalvotų. Kad ir kaip stengėsi, negalė- 
jo atsikratyti Bobės Džin vaizdo tame karste ir išsklaidyti siau- 
bo, kurį ji turėjo jausti. Baisios panikos. 

Ir ji buvo nėščia. 

Gal net nešiojo mano kūdikį. 

— Jėzau, - sumurmėjo jis, paimdamas nuotolinio valdymo 
pultelį ir įjungdamas žinias, taip tikėdamasis nuraminti galvoje 
šaukiančius demonus. Šaldytuve radęs picą, įjungė orkaitę ir 
atsidarė alaus. Kam reikėjo nužudyti Bobę? Kas jos taip neken- 
tė, kad įkišo į jau užimtą karstą ir palaidojo gyvą? Tas pats pa- 

mišėlis, kuris palaidojo Robertą Peters. Taigi žudikas nebuvo 
Džeromas Marksas. Nebent jis būtų toks gudrus, kad nužudė 
kitą žmogų, norėdamas įvilioti juos į spąstus. Bet kam vargintis 
laidoti žmogų gyvą? Tai buvo įniršis... giliai įsišaknijusi neapy- 
kanta ir išankstinis planas. Ir dar tas mikrofonas. Kad ir kas jas 
nužudė, klausėsi, kaip jos miršta. Jautė nesveiką pasitenkini- 
mą, kad sukėlė tokią paniką. 

- Šunsnukis. 

Pasigirdo įspėjamasis skambutis, kad orkaitė įkaito. Ridas 
paklojo šaldytą picą ant grotelių, tada grįžo į kambarį ir padėjo 
ant stalo nešiojamąjį kompiuterį. Spustelėjus mygtuką kom- 
piuteris atgijo, bet jis puse ausies klausėsi ir televizoriaus. Ži- 
nių pranešėjas skaitė krepšinio apžvalgą. Miami Heat komanda 
pralaimėjo, bet Atlanta sužaidė gerai. Ridas privažiavo su kėde 
arčiau rašomojo stalo ir iš karto atsidarė elektroninį paštą, kur 
jo laukė per trisdešimt laiškų. 

Persijojo šiukšles ir porą vis siuntinėjamų nusivadėjusių 
juokelių, baigė alų ir priėjo prie laiško, pavadinto KAPŲ PLĖ- 
ŠIKAS ANT BANGOS. 

— Kokio velnio? 

Jis spragtelėjo ant laiško ir perskaitė: 


JAU GALIME SKAIČIUOTI IKI KETURIŲ. 
TREČCDALIS DARBO ATLIKTA, 
AR BUS DAUGIAU AUKŲ? 


- Šūdas! - Ridas spustelėjo spausdinimo mygtuką. Nu- 
skambėjo viryklės skambutis. Sumirksėjo žinutė „klaida“, ir jis 
suprato neprijungęs kompiuterio prie spausdintuvo. Skubiai 
įkišęs spausdintuvo laidą, vėl spustelėjo klavišą „spausdinti“ 
ir pasirodė keisti, vaiduokliški vaizdai. Barbaros Džin Marks, 

Polinos Aleksander, Tomo Mesio ir Robertos Peters nuotrau- 
kos. Aukų nuotraukos klaikiai slinko ekranu ir Rido akyse vir- 
to dulkėmis ir griaučiais. - Švenčiausiasis Dieve, - kraujas su- 
stingo gyslose. Trečdalis darbo atlikta? Jau yra keturios aukos. 
Taigi iš viso bus dvylika? 

Iš spausdintuvo pradėjo lįsti popieriaus lapas, Ridas nusku- 
bėjo į virtuvę, išjungė laikrodį, orkaitę ir paliko picą. Po aki- 
mirkos vėl sėdėjo prie kompiuterio, skaitė puslapius, tikrino 
elektroninio pašto adresą, žinodamas, kad jis išgalvotas. 

Dvylika aukų? 

Kodėl jam praneša? Kodėl žudikas pakiša jam užuominą? 
Kokia sąsaja buvo tarp keturių aukų ir kas sieja likusias aštuo- 
nias? Koks tarp jų ryšys? 

Sukandęs dantis, atsakė į elektroninį laišką. 

Abejojo, kad sulauks atsakymo. 

Persiuntė jį Bentliui, su juo dirbančiam vaikinui, nuovados 
kompiuterių specialistui, tada išsiuntė kopiją Morizeti. 

Pačiupęs telefoną, surinko Morizeti namų numerį. Po tre- 
čio skambučio ji atsiliepė užmiegotu balsu. 

— Klausau. 

— Čia aš. Kapų Plėšikas vėl su manim susisiekė. 

— Ką? 

- Elektroniniu paštu. Persiunčiau Bentliui ir tau. Žvilgtelėk. 

— Būtinai. Duok man penkias minutes, ir aš tau atskam- 
binsiu, - staiga pabudusi padėjo ragelį. Ridas ir toliau žiūrėjo į 
laišką, tikėdamasis pamatyti atgalinį kelią, kuris nuvestų jį pas 
žudiką. Ar tas vaikinas būtų toks kvailas? O gal toks įžūlus? 

Sučirškė telefonas. 

Jis pačiupo ragelį. 

— Ridas. 

— Jėzau Kristau, ką tas niekšas sumanė? - paklausė Morize- 
ti, ir jis suprato, kad kalbėdama ji prisidega cigaretę. 

— Norėčiau žinoti. 

— Dvylika? Po perkūnais, ką tai reiškia? 

— Nežinau, bet geriau sužinokim ir kuo greičiau. Padaryk, 
ką gali. Pasimatysime rytą. 

— Gerai, - ji vėl padėjo ragelį, o Ridas liko spoksoti į kom- 
piuterio ekraną, kur tarsi vėjo blaškomi lapai sukosi bjaurūs 
vaizdai. 

Jei tik tas šunsnukis suklystų. Ridas nudirtų jo apgailėtiną 
kailį. Ir jam tai patiktų. 

AR BUS DAUGIAU AUKŲ? 

Nebūtų, jei Ridas galėtų imtis darbo. 


Po velnių, kur jį gavai? 

- K-ką? - Bilis Dinas atmerkė apsiblaususią akį ir įžiūrėjo 
tėčio siluetą, palinkusį virš jo lovos. Senojo vyro veidas buvo 
rimtas ir rūstus, o jo ištiestoje rankoje gulėjo žiedas - tas pra- 
keiktas žiedas, kurį Bilis Dinas rado prie kapo. 

— Šį žiedą — štai ką! 

- Nežinau, apie ką tu kalbi, - Bilis sumelavo ir žinojo da- 
rąs klaidą. Niekam nepavykdavo apkvailinti Merlio Delakrua 
ir išsisukti. 

— Tikriausiai ir apie šitą nieko nežinai? - jis įkišo ranką į 
priekinę aptemptų nutrintų džinsų kišenę ir ištraukė mėlyną 
Bilio pypkutę - specialiai padarytą žolei rūkyti. 

Prakeikimas! 

Bilis iš lėto šiaip ne taip atsisėdo ir pamėgino mąstyti. Grei- 
tai. Bet jis buvo išsigandęs. 

— Tu rauseisi mano daiktuose? 

— Tikrai taip, Šerloke. Kaip tik tai ir dariau, ir neišsisukinėk, 
manęs neapgausi. Ne, pone. Tu gyveni po mano stogu, taigi turi 

laikytis mano taisyklių, o mano taisyklės yra velniškai aiškios, 
kai kalbame apie vogimą ir kvaišalų rūkymą. Dievas težino, ko 
daugiau prikrėtei, - jis apsižvalgė sujauktame Bilio kambary- 
je, kuriuo jis dalijosi su senu šunimi. Merlis perbraukė ranka 
išretėjusius plaukus ir pasibjaurėjęs sušnarpštė. - Čia kiaulidė. 

- Neturėtum raustis mano daiktuose, - tyliai pasakė Bilis 
Dinas. 

— O tunneturėtum vogti. Nejau nežinai, kad tai draudžia įsta- 
tymas ir Dievo įsakymai? Juk prisimeni įsakymą „nevok“, tie- 
sa? - supykęs, iš įtūžio net drebantis Merlis numetė pypkutę ant 
senos Bilio lovos antklodės. - Tu esi melagis, veidmainis ir vagis. 

Tai buvo bėda. Didelė bėda. 

— Aš ne... 

Bemat, tarsi kertanti gyvatė Merlis pačiupo Bilį už marški- 
nėlių ir ištraukė iš lovos. 

— Pažvelk čia, berniuk. Aš nesitaikstysiu su tavo melagys- 
tėmis ir gudriais atsikalbinėjimais. Jei nori toliau čia gyventi, 
pasakyk man, po perkūnais, ką visa tai reiškia. 

Bilis vos į kelnes neprileido. 

— Aš radau žiedą. 

Tėvas dar tvirčiau trūktelėjo už marškinėlių ir taip jį papur- 
tė, kad, atrodė, net akių obuoliai išlėks. 

— Taip, tu jį radai. Kokios nors senos moters tualetiniame 
stalelyje. 

— Ne! 

Dar vienas trūktelėjimas, ir šį kartą senasis vyras taip susu- 
ko audinį, kad marškinėliai Bilį pradėjo smaugti. 

— Nemeluok man. 

— Aš nemeluoju! - kartojo Bilis, gaudydamas orą. - Aš... aš 
radau žiedą... Tikrai... prie kapo. Garbės žodis. 

Tėvo akys įtartinai susiaurėjo. 

— Prie kapo? 

- Taip, jis gulėjo ant žemės, ir aš... aš jį paėmiau. Nemaniau, 
kad kam nors pakenksiu. 

- Bet jis ne tavo, ir tai yra įkalčių klastojimas ar kažkas pa- 
našaus. Po velnių, vaike, galiu prisiekti, kad kartais tavo galva 
būna prikimšta mėšlo. Tu tikras kvailys. Prakeiktas nenuovo- 
kus apgailėtinas kvailys! Velnias, - pasišlykštėjęs jis paleido 
marškinėlius, ir Bilis užsikosėjo, įtraukdamas į plaučius oro. — 
Tikriausiai ir pypkutę ten radai. 

Tėvas jį erzino. Bet Bilis ant jo meškerės neužkibo. 

- Ne, pone. 

— Ji tavo? 

- Ne... 

— Aš tave perspėjau. Nemeluok. 

- Ji... vieno mano draugo. 

- Kurio? 

— Negaliu pasakyti. 

- Taip, gali ir pasakysi, - po languotais marškiniais išryš- 
kėjo dideli raumenys. Merlio šnervės buvo išsiplėtusios, akys 
tamsios kaip jo nešiojamas žiedas su obsidianu. Jis sugniaužė 
kumščius ir išryškėjo didžiuliai krumpliai. 

— Tėti, nereikia... 

— Kieno? 

Merlis dar stipriau sugniaužė kumščius. 

— Prakeikimas. 

— Ar pasakysi man vardą, Bili? 

Bilis Dinas sunkiai nurijo seiles ir sumelavo pro sukąstus 
dantis. | 

— Ji Preskoto, tėti. 

Merlis sukando žandikaulius. 

- Turėjau Žinoti, - sumurmėjo. Atsidusęs atgniaužė kumš- 
čius. - Manau, kad dabar bėdų tam berniukui užtenka - visas 

sulaužytas guli ligoninėje. Gerasis Dievas nusprendė jį kaip 
reikiant nubausti. Bet ką darysim su tavimi ir su šiuo Žiedu? 

- Nežinau. 

— Gal rytą paskambinkim į šerifo tarnybą? 

- Jei reikia, tėti. 

— Ar nemanai, kad taip būtų teisingiausia? 

Bilis Dinas linktelėjo. Blogai jautėsi pamelavęs apie Presto- 
ną, bet manė, kad tai niekam nepakenks. 

- Ir man taip atrodo, - tėvas įsidėjo žiedą į kišenę ir prieš 
užgesindamas šviesą mirktelėjo. - Labanakt, vaike. 

- Labanakt, tėti, - pasakė Bilis Dinas ir, durims užsidarius, 
smogė kumščiu į pagalvę. Jis turėjo iš karto parduoti tą Žie- 
dą, atsikratyti jo ir prasimanyti kelis dolerius. O dabar reikalai 
klostosi ne jo naudai. Atrodė, kad jo tėvas teisus. Jis yra pra- 
keiktas kvailys. 


Kovotojo širdis daužėsi, prakaitas žliaugė kūnu, kai pro 
šonines savo seno namo, stovinčio geroje, nors ir nebrangioje 
miesto dalyje, duris įsmuko į vidų. Neįjungęs šviesos nuskubė- 
jo išklerusiais laiptais į rūsį su voratinkliais apraizgytomis sijo- 
mis ir žemomis lubomis. Čia, apačioje, buvo drėgna, atsidavė 
supuvusia žeme, keliuose aukštuose languose iš vidaus buvo 
įstatytos grotos, o išorėje vešėjo vijokliai. 

Jis darėsi neatsargus. 

Ir negalėjo šito leisti. 

Ne dabar. 

Ne tada, kai tiek mažai belikę iki taip ilgai ruošto plano įgy- 
vendinimo. 

Nikės Džilet draugė jį matė. Gal net atpažino. 

Kvailys. Kvailys. Kvailys. 

Juk taip ilgai saugojosi. 

Jis padarė dvi klaidas. Pirma, tas vaikis miške ir dabar su- 
sidūrimas restorane. Baigta... Daugiau jis negali klysti. Jau ir 
taip turės užsiimti tuo reikalu šiaurėje, nes vaikis pažvelgė jam 
į akis, o dabar vėl... Kaip jis galėjo būti toks kvailas, toks beato- 
dairiškai drąsus? 

Bet jam kilo pagunda, vilionė, kuriai negalėjo atsispirti, kai 
išsiuntęs Ridui elektroninį laišką suprato turįs laiko sekti Nikę... 

Ir tada jis susimovė. 

Jis pliaukštelėjo sau per galvą. 

Smarkiai. 

Tada pasigirdo balsas... skausmingai tiksliai. Atrodė, kad jis 
aidi šiame mažame rūsio kambarėlyje ir veria sielos gelmes. 

Kas tu, mergaitė? Prakeikta kvaila dziundzė - štai kas tu. 
Nieko negali padaryti tinkamai! Kvailas pašlemėkas! 

Įžeidimai smelkėsi jam į smegenis, aidėjo kaukolėje, sukel- 
dami baimės pliūpsnį visame kūne. Atmintyje iškilo pašaipiai 
patempta plona lūpa, jis matė, kaip iš purvinų džinsų kilpų 
stori plaukuoti pirštai didžiuliais krumpliais ir nukramtytais 
nagais traukia ilgą, bjaurų besirangantį diržą - smarkiai nune- 
šiotos odos juostą, paliksiančią randus jo nugaroje. 

— Ne! - sušuko jis, jusdamas sūrų prakaitą ant lūpų, su- 
telkdamas dėmesį į „čia ir dabar“, į tai, ką jis turi padaryti. 
Jis buvo nuovokus. Nuovokus vyras. Ne mergaitė. Vyras! Ne 
dziundzė. - Ne, ne, ne! - gėdos ašaros degino jam akis, nors jis 
kartojo sau, kad tie seni įžeidinėjimai yra neverti dėmesio, kad 
jie liejosi iš nieko neišmanančio, nevykusio ir pikto šunsnukio 
burnos. Tačiau jo kvėpavimas pasidarė tankus ir išgąstingas, o 
daugybę metų nešiotos patyčios slėgė jį tarsi demonai. 

Jis įrodys, kad jie klydo. Kad visi dėl jo klydo. Jis nebuvo 
kvailas. Jis nebuvo mergaitė... jis nebuvo pašlemėkas! 

Nors kojos linko, jis pastūmė knygų spintą su seno, pa- 
miršto šlamšto dėžėmis ir pasilenkė eidamas į savo asmeninį 
kambarį - erdvę, skirtą jo antrajam „aš, jo privačiajam „aš“. 
Stipriajam „aš“. 

Tik įžengęs į asmeninę slėptuvę, pasijuto saugiau. Padėties 
šeimininku. 

Kovotoju. 

Ir Kapy Plėšiku. 

Protingesniu už kitus. 

Iš vienos lentynų ištraukė nuotraukų albumą ir padėjo at- 
verstą ant rankų darbo stalo. Tarp permatomų plastikinių lapų 
buvo sudėti pageltę laikraščių puslapiai su grūdėtomis nuo- 
traukomis ir išblukusiu tekstu. Jo akys rijo straipsnius, nors 
mokėjo juos atmintinai. 

Iš lėto vertė puslapius, kol priėjo albumo pabaigą, - į jį žvel- 
gė jo surinktos nuotraukos. Visi veidai - vieni besišypsantys, 
kiti susiraukę ar išsiblaškę - atrodė nekalti ir neįtariantys, kad 
jų laukia toks pat likimas. 

Bet jie sužinos. 

Jis išgyveno. 

Jie neišgyvens. 

Nes jie buvo silpni. Ir kvaili. 

Jis paliko albumą ant stalo ir nuėjo prie komodos. Antra- 
jame stalčiuje buvo daugiau moteriško apatinio trikotažo. Kai 
kurie drabužėliai seni, kai kurie nauji... bet nė vieni gražumu 
neprilygo Bobės Džin apatinukui ar Nikės Džilet kelnaitėms. 
Jis pravėrė maišelius ir palietė savo lobį, tada tvirtai užstūmė 
stalčių. Neturėjo tam laiko. Jis palietė ant komodos viršaus iš- 
džiūvusio kraujo lašus ir priminė sau savo misiją. 

Netrukus ji bus įvykdyta. 

Jis įrodys esąs stiprus. 

Ir tada galės pailsėti. 

— Po velnių, ar žinai, kiek dabar laiko? - sumurmėjo Klifas 
Sibertas; jo balsas skambėjo taip, tarsi būtų ką tik pabudęs. 

— Taip, Žinau ir atsiprašau, - pasakė ji, važiuodama link jo 
namų, į pietus nuo senamiesčio. Perpjautos padangos buvo 
pakeistos naujomis, įsigijo jas nutempus automobilį į vietinį 
garažą, ir dabar šis riedėjo puikiai. Paieška keturių padangų, 
kurios būtų jai pagal kišenę ir tiktų šiai mašinai, užtruko kelias 
valandas, dabar ji važiavo tolyn ir jautė apmaudą, kad kažkoks 
chuliganas nusiaubė subaru ir jos kreditinės kortelės limitas 
buvo išeikvotas. Maža to, ji net neabejojo, kad į jos mašiną 
buvo nusitaikyta specialiai. Dėl gautų raštelių jai atrodė, kad 
nusikaltimas buvo apgalvotas... Kažkas žino, kuris automobilis 
priklauso jai ir kur ji gyvena. Vien apie tai pagalvojus, iki pat 
kaulų persmelkė šaltis. Tai, kad ji išnaudojo visą kreditą, ją irgi 
nervino. - Man vis dar reikia su tavimi pasikalbėti, - primygti- 
nai kartojo ji, prilaikydama mobilųjį ir darydama šiek tiek per 
platų posūkį. 

— Pala, brangioji. Tu turėjai šansą, bet nepasirodei. 

— Aš palikau tau žinutę ir viską paaiškinau, - teisinosi Nikė. 
Ji žvilgtelėjo į užpakalinio vaizdo veidrodėlį. Pasirodė prieša- 
kinės šviesos, nes kažkoks automobilis darė tą patį posūkį, kurį 
ką tik įveikė ji. - Kažkas perpjovė mano padangas, Klifai. Ma- 
nau, jau atsiprašiau ir pakankamai keliaklupsčiavau, kad man 
atleistum. 

Jis atsiduso ir tyliai kažką nesuprantamo sumurmėjo apie 
užkietėjusią karjeristę. 

— Man tikrai reikia su tavim pasikalbėti. Galėčiau būti prie 
tavo namų po penkiolikos minučių. 

— Ne! - jis sušuko kategoriškai. - Negaliu rizikuoti, kad kas 
nors pamatytų čia tavo mašiną. 

— Tuomet lauk manęs ten, kur buvom taręsi. „Brolių Vive- 
rių sunkvežimių aikštelėje. 

Jis dvejojo, bet ji žinojo, kad nuo jo namų iki ten tik kelios 
minutės kelio. 

- Būk geras, Klifai. Nenoriu spausdinti iškreiptų faktų, - iš 
paskos važiavęs automobilis pasuko, ir ji atsiduso. 

— Kas nors negerai? 

— Galima ir taip pasakyti. 

— Kasė 

— Papasakosiu, kai susitiksim. 

— Mane reikėtų nupilti vien už tai, kad tavęs klausau. Gerai. 
Būsiu po pusvalandžio. 

- Lieku tau skolinga. 

— Ak, brangioji, tu skęsti skolose iki kaklo. 

— Netrukus pasimatysime. 

Policijos dažniu nustatytas radijas traškėjo, ji apsisuko ir 
nuvažiavo „Brolių Viverių“ link, įsakydama sau būti budriai, 
bet nepasiduoti paralyžiuojančiai paranojai. Ji mąstė apie trejų 
metų senumo ašarinių dujų balionėlį rankinėje, apie nuolat 

praleidžiamas kikbokso treniruotes, apie signalizacijos sis- 
temą, kurios neturi, ir pažadėjo sau užsiimti savo gyvenimo 
saugumu. 

Net trumpam stabtelėjusi prie bankomato, ji pasiekė sun- 
kvežimių aikštelę greičiau nei per pusvalandį. 

Klifo pikapas stovėjo netoli užpakalinių durų, tarp dide- 
lio krovininio automobilio ir vano. Jau buvo po vidurnakčio, ir 
aikštelėje matėsi tik vienas sunkvežimis. Įėjusi į vidų, Nikė pa- 
stebėjo keletą lankytojų, leidžiančių laiką prie baro ar sėdinčių 
prie stalų. Cigarečių dūmai čia varžėsi su čirškinamų kepsnių 
ir riebalų gruzdintuvėje kvapais. 

Nikė pastebėjo Klifą, jis sėdėjo aukšta pertvara atskirtoje 
nišoje, netoli besisupančių durų į virtuvę. Ant akių užmaukš- 
linta beisbolo kepuraitė, džinsinė striukė pastatyta apykakle ir 
akiniai šviesiai pilkos spalvos stiklais. Dėjosi žiūrintis į valgia- 
raštį, ir šis beveik dengė jo veidą. 

- Sveikas, - ji įslydo ant dirbtine oda apmušto suolo priešais. 

— Manęs niekas neturėtų pamatyti su tavimi. 

— O kas matė? - ji apžvelgė restoraną. Jis buvo beveik tuš- 
čias. Net padavėja nežvilgtelėjo į jų pusę. Buvo pernelyg už- 
siėmusi flirtu su dviem priekyje sėdinčiais klientais. - Be to, 
mudu seni draugai. 

— Ar šitaip mudu vadini? - paklausė jis, ir ji susigūžė nuo 
kartėlio jo balse. Atrodo, jis buvo blogai nusiteikęs. Piktas. To- 
limas. 

- Žinoma, - ji nusišypsojo, nepaisydama jo šaltumo. - Visa 
amžinybė, kai mudu pažįstame vienas kitą. 

— Hm. 

- Tu esi mano mylimas policininkas. 

— Todėl, kad viską tau išpasakoju. 

— Vargu. 

Padavėja, liekna moteris su veide įsirėžusiomis šypsenos 
raukšlelėmis, pagaliau juos pastebėjo ir linguojančia eisena 
priėjo artyn. 

— Man kavos. Su grietinėle ir cukrumi. 

- Seven e seven, - vargu ar Klifas pakėlė akis, kol liekna 
moteris gergždžiančiu balsu nuo pernelyg daug surūkytų ciga- 
rečių išpylė firminių patiekalų pavadinimus. 

— Aš nesu alkana, - pasakė Nikė. - Tik kavos. 

Klifas žvilgtelėjo į valgiaraštį plastikiniu apvalkalu. 

— Man vištienos kepsnį, keptų bulvyčių ir bandelių. 

— Viskas? — padavėja užsirašė į bloknotą ir skeptiškai pa- 
žvelgė į Nikę. 

— Manau, kad taip. 

- Tuomet netrukus atnešiu gėrimus, - ji nuplėšė viršutinį 
lapelį ir nužingsniavo į virtuvę. 

— Ką ten sakei apie perpjautas padangas? 

— Taip ir sakiau, - Nikė paaiškino, kas nutiko vakare, ir rūs- 
tus Klifo žvilgsnis dar labiau apniuko. 

- Dievaži, turi pasisaugoti. Greičiausiai tai chuliganų 
darbas. 

Nikė jo nepataisė. Neištarė savo nuogąstavimų balsu. Pa- 
galvojo apie gautą raštelį, bet nusprendė, kad dabar ne metas. 
Tik sujaudintų jį. 

— Leisk tave pavaišinti vakariene, - pasiūlė Klifas. 

— Man jau per vėlu valgyti; be to, šiandien vakarieniavau 
pas tėvus. Jie prievarta mane primaitino. Nors tai buvo jau se- 
nokai, vis dar esu soti. 

Dalis Klifo priešiškumo ištirpo. 

— Kaip jie laikosi? 

- Taip pat. Mama sutrikusi. Tėtis, atrodo, to nepastebi arba 
nenori pastebėti. Jie sutaria puikiai, bet kartais man iškyla 

klausimų. Atrodo, kad... na, žinai. Viskas kažkaip nenatūra- 
lu, — ji gūžtelėjo pečiais. Nenorėjo galvoti apie kadaise buvu- 
sios energingos šeimos irimą. - Kailis vengia mamos ir tėčio 
kaip kokio maro. Manau, taip yra dėl to, kad po Endriu mir- 
ties jis liko vienintelis berniukas. Jis niekada neužėmė Endriu 
vietos, - tu Žinai, mes nė vienas jos neužėmėme, - bet Kailis 
supyko, mat buvo tikimasi, kad jis pasirinks sportininko ar 
gydytojo kelią. Jis vienišius, įrenginėja automatines gesinimo 
sistemas ir, kiek man žinoma, netgi su niekuo nesusitikinėja. 
Mama jaudinasi, kad jis gėjus, tėtis tuo klausimu nekalba, o 
aš noriu, kad jis ką nors susirastų ir būtų laimingas, - Nikė 
atsiduso. Kaip būtų gerai, jeigu ji artimiau bendrautų su savo 
jaunesniuoju broliu, bet žinojo, kad to niekada nebus. 

— O Lilė - ji tėvus lanko dažniau nei aš. Regis, dėl Ofelijos, 
mano dukterėčios, ji atnaujino nutrūkusius ryšius su mama 
ir tėčiu. Išgyvenę pirminį šoką, kad Lilė gimdys neturėdama 
vyro, mama ir tėtis apsiprato. Kūdikiui gimus jie atsileido ir, 
esant tokioms aplinkybėms, tai yra gerai. 

— Labai gerai. 

Pasirodė padavėja, padėjo gėrimus ant stalo ir tada paste- 
bėjo, kad ką tik prie baro atsisėdęs klientas su kaubojaus kepu- 
re davė jai ženklą. Kai ji nuėjo ir jau nebegalėjo girdėti, Klifas 
padėjo rankas ant stalo krašto. 

- Žinai, Nike, aš negaliu šito tęsti. Jeigu ir toliau nutekinsiu 
tau informaciją, prarasiu darbą. 

— Tu tik informuoji visuomenę, nes ji turi teisę... 

— Taip, taip, girdėjau tai milijoną kartų. Baik. Tai nesusiję 
nei su teisėmis, nei su visuomene, nei su kitomis nesąmonė- 
mis. Aš tau pasakoju tik todėl, kad esu piktas ir noriu nuleisti 
garą. O tu spausdini, nes nori istorijos bet kokia kaina, - jis 
įnirtingai malė žandikauliu, pro šalį, pakeliui į virtuvę, pralėkė 

padavėja. Klifas vėl prakalbo prislopintu balsu: - Tu manim 
naudojiesi, Nike. 

— Mes vienas kitu naudojamės, - ji išmaišė grietinėlę kavoje. 

Vyras kilstelėjo antakį. 

— Ne taip, kaip aš norėčiau. 

Ji akimirką nutilo ir padėjo šaukštelį. 

- Žinau, bet mes jau esam apie tai kalbėję. Tai būtų keblu. 
Emocine prasme pernelyg keblu. 

Jis suspaudė lūpas. 

- Jau ir taip keblu. 

— Ne, jeigu tu neleisi, kad taip nutiktų. 

Jis gurkštelėjo didelį gurkšnį savo gėrimo ir nužvelgė ją pro 
akinių rėmelių viršų. Per pilkus lęšius jo akys atrodė šaltesnės, 
tolimesnės, nei ji kada nors buvo pastebėjusi. 

— Kas man už tai? 

Trūkt už vadžių. 

— Tu apsivalysi sąžinę. 

— Mano sąžinė švari. 

- Tuomet, kaip sakei, nuleisi garą. 

— Gal to neužtenka. 

— Gerai. Taigi ko nori? 

Jo akys staiga patamsėjo, ji ėmė drąsinti save, bet, kad ir kas 
buvo jo galvoje, lūpų nepasiekė. Kartais jis atrodė nesupranta- 
mas, tarsi panorėjęs galėtų pastatyti tarp jų sieną. 

Jai ragaujant kavą, kitoje durų pusėje subarškėjo indai. 

— Kas dedasi? 

Jis sudvejojo, bet tik akimirką. 

— Ridas nušalintas nuo bylos. 

— Ką? — matyt, ji neteisingai išgirdo. - Bet šįryt mačiau jį 
kapinėse. 

Klifas kilstelėjo petį. 

— Okano jį nušalino. Jis pažinojo vieną aukų. 

— Jėzau. Kurią? 

— Bobę Džin Marks. 

Mintyse ji pabandė įsivaizduoti tą moterį. 

— Kaip ją pažinojo? 

— Pamėgink suvokti, - pasakė jis ir pabaigė gėrimą. 

Ridas ir Bobė Džin? Meilužiai? Ir gali būti, kad Bobė Džin 
nėščia? Nikė vos nustygo savo vietoje. Tai bent naujiena. Didelė 
naujiena. Nieko stebėtino, kad Ridas vengė jos skambučių ir 
šįryt kapinėse atrodė tolimas, netgi susirūpinęs. 

Padavėja, kaip buvo užrašyta kortelėje - Tonė, padėjo prieš 
Klifą užsakytą patiekalą. Keptos bulvytės blizgėjo, o kepsnys 
vos matėsi pro grietininį padažą, nutekėjusį ant daržovių mi- 
šinio. Žirneliai ir morkos atrodė įtartinai, tarsi būtų išimti iš 
skardinės. 

— Dar ko nors? - pasiteiravo Tonė. 

— Turėtų užtekti, - Klifas žvilgtelėjo per pailgą lėkštę į 
Nikę. - Ar tikrai nieko nenori? 

— Dėkui, ne. Jaučiuosi puikiai, - pasakė Nikė, nors toli gra- 
Žu taip nesijautė. Bobė Džin ir Ridas? Tai bent istorija! Ilgai ieš- 
kotas raktas. Tačiau... ji jautė sąžinės graužimą, jei teks pavie- 
šinti asmeninį Rido gyvenimą, ir netgi negalėjo patikėti, kad 
šis buvo su auka, kad turėjo santykių su moterimi... ištekėjusia 
moterimi. Tai jam nebūdinga. Arba ta kvaila, romantiška jos 
pusė, kad ir kaip slopinama, tuo tikėjo, norėjo tikėti. Padavėjai 
nuėjus Nikė pasilenkė per stalą. Ji stengėsi kalbėti tyliai ir ra- 
miai, nors jos gyslomis veržėsi adrenalinas. Štai jis. Dar vienas 
vedamasis. Nepaisydama kaltės jausmo, kad kraunasi kapitalą 
kito žmogaus skausmo sąskaita, ji pasakė: - Tai tu manai, kad 
Ridas turėjo romaną su Bobe Džin? - mintyse pamėginus įsi- 
vaizduoti Barbarą Džin Marks ir Pirsą Ridą, ją nusmelkė baisus 

pavydas. Tai buvo juokinga. Ji net nepažinojo Rido, kaip rei- 
kiant jo nepažinojo, nors jau seniausiai mėgino priartėti prie 
šio santūraus policininko. — Štai kas, štai kas neduoda tau ra- 
mybės šioje byloje, tiesa? 

Klifas apšlakstė bulvytes kečupu. 

— Man daug kas neduoda ramybės šioje byloje. 

Nikė pasilenkė arčiau ir sušnibždėjo: 

— Arji laukėsi? 

Jis staigiai kilstelėjo galvą ir akys už spalvotų stiklų prisi- 
merkė. 

— Tu apie tai Žinai? 

— Kalbėjau su jos drauge, kurios manymu, ji galėjo lauktis. 

Klifas, tarsi pajutęs staigų sąžinės priekaištą, neatsakė. 

— Kūdikis galėjo būti Rido. 

- Jis galėjo būti bet kieno, - pasakė jis greitai. Pernelyg grei- 
tai. - Mes nežinom. Kol kas. 

— Gal net jos vyro. 

- Buvusio vyro, bet kažin, - Klifas pradėjo peiliu pjauti 
mėsą. - Jų santykiai nebuvo patys geriausi. 

— Kai kurie žmonės sutaria tik lovoje. 

— Kalbi iš patirties? - jis pasmeigė kepsnio gabalėlį ir įsidė- 
jo į burną. 

— Smūgis žemiau juostos, Sibertai. 

- Tu teisi. Aš paprasčiausiai supykęs. Be to, Džeromas 
Marksas sterilus. Jis jau seniausiai pasidarė vazektomiją. 

— Iš kur Žinai? 

— Pačiu keisčiausiu būdu. Marksas paskambino man ir pa- 
sakė. Jis nenorėjo dalytis informacija su Ridu, tai suprantama, 
taigi aš pakartotinai patikrinau. Perdaviau informaciją Okano. 
Tikriausiai tu suprasi, Nike. Man būtų naudinga dalyvauti šia- 
me tyrime. Jei sučiupčiau tą vaikiną, man būtų didelė garbė. 

- Manyčiau, - ji ištarė sunerimusi. Klifas? Ambicingas? Pa- 
kankami, kad veiktų Ridui už nugaros? - Ar Ridas nežino? 

- Apie vazektomiją? — Klifas gūžtelėjo pečiais. - Manau, 
kad ne. Nebent Okano jam pasakė, - ir pridūrė: - Kad ir kas 
slepiasi už Kapų Plėšiko bylos, - tai tavo vardas, tiesa? - jai 
linktelėjus, jis net nusišypsojo. - Na, vardas prilipo. Kad ir kas 
tas šliužas būtų, jis mus mulkina. Per jį nuovada atrodo kvailai. 
Jis netgi siuntinėja Ridui laiškelius ir žaidžia su juo. Praktiškai 
juokiasi mums į veidus. Mes turim jį pričiupti ir tą reikia pa- 
daryti greitai. 

- Siuntinėja jam laiškelius? - ji paklausė, o viduriuose kaž- 
kas sugurgė. 

Klifas kilstelėjo galvą. 

— Tai neoficialu. 

Šį vakarą. 

Jau atlikta. 

Ji sunkiai nurijo seiles. Gal tai nieko... o gal žudikas nusitai- 
kė ir į ją. Širdis daužėsi, ji svarstė, ar pasakyti Klifui. 

— Gerai jautiesi? - paklausė jis. 

— Taip... taip... tik esu pavargusi ir sutrikusi dėl supjaustytų 
padangų. Ar tai padarė į mano namus įsilaužęs vaikinas? Aš... 
aš turėjau rūpesčių namie. Aną vakarą kažkas įsilaužė. 

— Tu apie tai pranešei, tiesa? - paklausė Klifas. 

— Dar ne. 

— Po šimts, kodėl? 

— Aš... tai kvaila, bet pameni, prieš kelerius metus man at- 
rodė, kad kažkas mane persekioja, taigi paskambinau į policiją, 
ir pasirodė... kad nieko rimto... Tik Koris Selvudas, kaimynų 
vaikas, susitikdavo mano kieme su bičiuliais parūkyti žolytės ir 
išgerti. Tada visi pateko į bėdą ir... na... 

— Tu tapai pajuokų objektu. 

— Teisingai. O vaikas pateko į didesnę bėdą. Jaučiausi kvai- 
ša. Man patiko tas berniukas, o jis dar ir šiandien manęs ven- 
gia, kai susitinkame gatvėje. 

- Jis jau ne vaikas. 

— Bet jis tik rūkė ir krėtė pokštus, o pateko į didžiulę bėdą. 
Jis man niekada neatleis, - ji mąstė apie Korį, ilgaplaukį ber- 
niuką, sutrikusiomis mėlynomis akimis ir spygliuotos vielos 
tatuiruote ant žasto. Tada jam buvo keturiolika, dabar tikriau- 
siai dvidešimt šešeri ar septyneri. Tai nutiko maždaug tada, kai 
mirė Endriu, kai Nikė buvo sudirgusi. Ji niekada to nepamiršo. 

— Vis dėlto pranešk apie įsilaužimą, - reikalavo Klifas. — Ir 
nepamiršk paminėti, kad šį vakarą buvo supjaustytos padan- 
gos. Tai gali būti susiję, Nike, - jis skubiai sukramtė kepsnio 
kąsnelį. - Tu atkreipi daugelio dėmesį, nes esi teisėjo dukra. 
Dabar tavo vardas išspausdintas didžiosiomis raidėmis pirma- 
jame „Sargybinio“ puslapyje, nes pradėjai vaikytis Kapų Plėši- 
ką, - jis nukreipė į ją peilį. - Nedelsk. Pranešk apie abu inci- 
dentus ir kitus įtartinus dalykus. 

— Pranešiu. 

— Aš rimtai. Nejau netiki posakiu: „Geriau pasisaugoti nei 
gailėtis“? 

- Žinoma, tikiu. Gerai, pasakei savo nuomonę, - tarė ji dar 
labiau susinervinusi. Jis buvo teisus. Ji tai žinojo. Ir žinojo, kam 
konkrečiai praneš. Tačiau šiąnakt ji turi sutelkti visą dėmesį į 
rašomą straipsnį. 

Nugvelbusi keptą bulvytę, ji paklausė: 

— Kaip mirė aukos? 

— Neee, Nike, - jis papurtė galvą. 

— Baik, Klifai. 

- Žinai taisykles. Kai kurie dalykai lieka nuovadoje. 

- Bet mirties priežastis... 


— „visuomenei neteiktina. Taškas. Jei mane spausi, Nike, 
daugiau neturėsim apie ką kalbėtis. 

— Gerai jau, gerai, - sutiko ji ir suvalgė bulvytę. Klifas buvo 
pernelyg vertingas šaltinis, kad būtų galima su juo pyktis ir ri- 
zikuoti daugiau niekada juo nepasinaudoti. 

— Ar manai, kad Kapų Plėšikas yra žudikas maniakas? 

— Juk jis vėl smogė? Dar du kūnai viename karste. Ir tai 
viskas, ką tau pasakysiu. Užtenka. 

— Taigi šįryt ten pasidarbavo Kapų Plėšikas. 

Žudikas maniakas! Savanos gatvėse. 

— Nesu įsitikinęs. Bet lažinčiausi iš savo motinos viso gyve- 
nimo santaupų, kad tai jo darbas. 

— Brangusis Dieve... - galvoje sukosi mintys. Tiek daug in- 
formacijos. Naujos informacijos. Išskirtinės informacijos. Ir vėl 
pirmasis puslapis. Ji matė antraštę: „Žudikas maniakas tyko Sa- 
vanos gatvėse . Ir mažesnę, tačiau išspausdintą paryškintu šrif- 
tu: „Kapų Plėšikas vėl smogia“. Tomas Finkas sutiks išspaus- 
dinti, ji tą žino. Jai tereikėjo parašyti, ir sakiniai jau dėliojosi 
galvoje. Tik nėštumas jai išties nedavė ramybės. Barbaros Džin 
Marks mirtis buvo siaubinga, o ką jau kalbėti apie tai, kad ji 
nešiojo vaiką. Tai buvo blogiausia. Nikė akimirką apgailestavo, 
kad pelnosi iš aukos patirto siaubo. Ji mąstė apie savo mieląją 
dukterėčią Ofeliją ir suvirpėjo pagalvojusi apie negimusį Bobės 
Džin kūdikį. Galbūt Rido vaiką. Ji pajuto iš skrandžio kylantį 
kartumą. Gal nereikėtų rašyti šio straipsnio, nesikrauti kapita- 
lo iš kito žmogaus liūdesio. Bet argi visuomenė neturi teisės Ži- 
noti, būti įspėta? Atsikosėjusi ji paklausė: - Ar aukos pažinojo 
viena kitą? 

Klifas valgė, dažydamas bandelės likučius į padažą. Kram- 
tydamas paskutinį gabalėlį, jis papurtė galvą. 

— Ryšys nerastas, - jis nurijo kąsnį. - Kol kas. 

— Bet tu manai, kad jis yra. Tai neatsitiktinės aukos? 

- Jis pasirinko aukas ir jau mirusius žmones... Atsitikti- 
nės? - jis pamirkė kitą kepsnio gabalėlį padaže ir įdėjo šakute 
į burną. - Ne, nemanau. Tikiuosi, sužinosim. Netrukus. Tas 
šunsnukis neišsisuks. 

— Ar yra įtariamųjų? Dominančių asmenų? - ji paklausė. 

— Nieko oficialaus, - pasakė jis, o ji pajuto, kaip šiurpas per- 
bėgo nugara. Ji pažvelgė į Klifą, bet jis greitai nusuko akis. 

— Be abejonės, Pirsas Ridas nėra įtariamasis. 

Sibertas stebeilijo pro langą. 

— Klifai? — paragino jį, jausdama siaubą ir jaudulį kartu. 
Praeitą vasarą išaiškinęs Montgomerių bylą, Pirsas Ridas buvo 
beveik garbinamas visuomenės. Jį čia laikė vietos didvyriu, nors 
iš savo tyrimų ji žinojo, kad San Fransiske jis nebuvo šventasis. 
Tiesą sakant, Vakarų pakrantės spauda jį juodino. Pasmerkė 
neišgelbėjus saugomos moters gyvybės. - Ar Ridas įtariamasis? 

Sibertas vėl pažvelgė į ją suraukęs antakius. Jis nukreipė 
riebaluotą peilį Nikei į nosį. 

— Gerai pagalvok, ką rašysi. 

— Visada galvoju, - pasakė ji, numetė ant stalo dvidešimt 
dolerių ir išskubėjo iš nišos. Ji pernelyg gerai pažinojo šį polici- 
ninką, buvusį savo brolio draugą, ir suprato - pokalbis baigtas. 
Pamatęs jos padėtą banknotą, jis ėmė protestuoti. - Net nesi- 
ginčyk. Kaip sakei, dabar po vidurnakčio ir aš tave pažadinau. 
Ačiū, Klifai. Paskambinsiu tau. 

— Neskambink. Viskas baigta. Aš pasitraukiu, — jis tyliai 
sušnypštė. Sugniaužęs dvidešimtinę, rūsčiai pažvelgė į ją pro 
akinių stiklus. Ir vėl buvo pastatyta siena. - Jei šis tyrimas bus 
mano, galėsi susirasti kitą informatorių! 

— Be tavo vardo laikraščiai jau neapsieina, ką? - energingai 
įėjo Morizeti ir nutėškė „Savanos sargybinio“ numerį jam ant 
stalo. Jos veidas buvo įraudęs nuo šalčio, ji nusimovė pirštines. 
Čia velniškai šalta. Tik jau nesakyk, kad vėl išjungė šildymą. 

Ridas permetė akimis laikraštį, išvydus ten savo pavardę 
jam persikreipė veidas ir suskaudo galvą. Pirmojo puslapio an- 
traštės rėkė: „Žudikas maniakas tyko Savanoje“. 

- Subtilu, tiesa? - Morizeti trynė rankas. 

- Nė vienas jų subtilumu nepasižymi, - jis jau buvo gavęs 
Šį numerį namuose ir perskaitęs straipsnį. Du kartus. Jo vardas 
puikavosi šalia istorijos, atskleidžiančios, kad mirusi Barbara 
Džin Marks laukėsi. Nikės Džilet straipsnyje buvo rašoma, kad 
„jį nušalino nuo bylos dėl asmeninių ryšių su viena aukų , tada 
buvo spėjama, kad žudikas maniakas yra laisvėje. Eidamas iš 
namų, Ridas išmetė laikraštį į šiukšlių konteinerį. 

— Po velnių, iš kur ta moteris gauna informacijos? - paklau- 
sė Morizeti. 

— Nežinau, bet ketinu sužinoti. 

- Ji nepasakys... neišduos šaltinio. 

— Tai eina iš nuovados. Gal turėtume čia paieškoti. 

— Gali būti daugiau nei vienas vaikinas, - garsiai mąstė Mo- 
rizeti, klestelėdama ant kėdės. 

— Arba moteris. 

— Aš kalbėjau bendrąja prasme. Dėl Dievo, turėjau galvoje 
pareigūną ar sekretorių, ar sargą, - ji pakėlė abu antakius. — 
Šiandien esame labai jautrūs, tiesa? 

— O tu nebūtum? 

— Tikriausiai būčiau. 

- Ir nepamiršk šio laiško, - jis stumtelėjo namie gauto elek- 
troninio laiško kopiją per stalą, stengdamasis neužkliudyti pu- 
spilnio kavos puodelio ir krūvos bylų. 

Ji žvilgtelėjo į popieriaus lapą ir atsiduso. 

- Visą naktį apie tai galvojau. 

— Tai tik draugiškas laiškelis nuo žudiko, - pasakė jis sar- 
kastiškai. - Tačiau išspausdintas jis kažką praranda... Aš turiu 
jį ekrane. 

- „Kapų Plėšikas ant bangos... Jau turime ketvirtą. Trečda- 
lis darbo atlikta. Ar bus daugiau?“ - ji perskaitė garsiai, nors 
jau buvo mačiusi laiškelį. - Ar kompiuterininkai išsiaiškino, 
kas jį atsiuntė? 

— Dar ne. Naktį mėginau atsakyti, atsakymas grįžo atgal. 
Nesistebiu. Bentlis tikisi patikrinti adresą pagrindiniame tin- 
klo kompiuteryje ar panašiai, ir sužinoti, iš kur atkeliavo tas 
elektroninis laiškas, bet aš esu įsitikinęs, kad jam nepavyks. Jis 
persiuntė jį į FTB. 

— O varge, tu šįryt nesnaudei. 

- Jau ir su Okano pasikalbėjau. Bus pareiškimas. 

— Ar ji dar kartą perspėjo tave nesikišti į bylos tyrimą? - 
Morizeti prigludo prie radiatoriaus po palange. 

— Taip, ji negalėjo ignoruoti fakto, kad Kapų Plėšikas, - kad 
ir kas jis, po velnių, būtų, - susisiekia su manimi. - Štai... dar 
kartą žvilgtelėk. 

Palikusi iš radiatoriaus sklindančią šilumą, Morizeti pasi- 
lenkė per stalą, o Ridas pakreipė monitorių taip, kad ji galėtų 
matyti originalią žudiko žinutę ir stebėti grafiką - besisukan- 
čias aukų nuotraukas, jų veidus, virstančius kaukolėmis, jų kū- 
nus, virstančius griaučiais, į dulkes subyrančius kaulus ir vėl 
atgyjančias originalias nuotraukas. 

- Kas šis vaikinas? 

— Nežinau. Bet verčiau kuo greičiau išsiaiškinkime. 

— Aš mėginau kryžminių nuorodų būdu patikrinti keturias 
aukas, darydamas prielaidą, kad tie anksčiau mirę žmonės yra 
kažkaip su tuo susiję... Tačiau, išskyrus tai, kad jie visi gyve- 
no Savanoje, jų beveik niekas nesieja. Barbara Džin Marks ir 
Roberta Peters skiriasi viena nuo kitos kaip diena ir naktis — 
amžiumi, pomėgiais, gyvenimo būdu... Vienintelė sąsaja, kurią 
man iki šiol pavyko aptikti, - jos abi rėmė meną. Abi vaikščiojo 
į labdaros renginius, galerijų atidarymus ir panašiai. Bet Ro- 
berta išties domėjosi menu, o Barbara tik palydėdavo vyrą. Na, 
žinai, trofėjinė žmona. Taip, tikriausiai tu tą žinai. 

Ridas nepatogiai pasimuistė ant kėdės. 

— Taigi aukų bus daugiau? 

- Iš viso dvylika. 

— Argi ne keista? Sugalvoti tarpusavyje nesusijusių aukų 
skaičių. Juk jei kartą ką nors nužudei, jau esi žudikas, tiesa? 
Kam save riboti? 

— Gal jis savęs neriboja. Gal čia tik pirmoji banga. Dvyli- 
ka čia, o tada keliaus toliau. Arba dvylika tam, kad mus pa- 
erzintų, - Ridas vartė rankoje pieštuką, tuksendamas trintuku 
į stalą. Įsimetė į burną porą ibuprofeno tablečių, kurias rado 
viršutiniame stalčiuje, ir nuplovė šalta kava. 

— Taigi, tavo manymu, jis mėgina mumis atsikratyti? 

— Ne, tai raktas į jo veiksmus. Jis mėgina įtraukti mus... arba 
įtraukti mane. 

— Kodėl tave? 

— Dėl Bobės. 

— Ne. Netinka. Nebent tu turėjai karštą romaną ir su Rober- 
ta Peters, - ji lengvai nusišypsojo. 

Jis prunkštelėjo. 

- Ji man per jauna. 

— Vis tiek sijonas. 

— Taip, žinoma, - Ridas stebeilijo į kompiuterio ekraną. - 
Tai gali būti žmogus, kurį aš supykdžiau. 

— Tikėkimės, ne. Niekada jo nerastume. Tai tas pats, kas 
ieškoti adatos šieno kupetoje. 

Ridas nukreipė į ją žudantį žvilgsnį, bet suskambo jos mo- 
bilusis telefonas. 

- Atsiliepsiu, pasiimsiu kavos ir grįšiu, - pasakė ji, žvelg- 
dama į skambintojo vardą. - Tai Bartas. Nuostabu. Nesitikiu 
nieko gero. 

Ji dingo koridoriuje, o Ridas pradėjo ieškoti sąsajų su skai- 
čiumi „dvylika . Jei įeitų Okano ir pamatytų jį dirbantį su šia 
byla, žinotų, ką jai atsakyti. Juk šis šliužas bendrauja su juo, 
bando iki jo prisikasti. Jis pradėjo sudarinėti galimai norinčių 
jam pakenkti žmonių sąrašą... pradėdamas nuo tų, kurie žinojo 
apie jo santykius su Bobe. Bet Džeromas Marksas buvo vienin- 
telis, atėjęs jam į galvą, nors tikriausiai Bobė, kaip ir Džeromas, 
galėjo papasakoti keletui žmonių. Ridas nepažinojo Robertos 
Peters, niekada nebuvo su ja susitikęs. Nei su Tomu Mesiu ar 
Polina Aleksander. Tik su Bobe Džin. 

Suskambo telefonas. Vis dar stebeilydamas į kompiuterio 
ekraną, jis pakėlė ragelį. 

— Ridas. 

— Džiaugiuosi, kad jus užtikau. Čia Džedas Boldvinas iš 
Lampkino apygardos. 

- Šerife, - pasakė Ridas, lošdamasis ant kėdės, kol ji pradė- 
jo girgždėti. Jis įsivaizdavo stambių bruožų Džedidijaus Bol- 
dvino veidą. 

— Detektyvas Makfis man sakė, kad esate nušalintas nuo 
Kapų Plėšiko bylos dėl savo sąsajos su auka, bet aš nelabai lai- 
kausi taisyklių, kurios trukdo dirbti. Pamaniau, jūs norėsite ži- 
noti, kas čia vyksta. Kriminalinių įkalčių srityje nieko naujo, 
bet šiandien iš pat ryto atėjo Merlis Delakrua su sūnumi. Pri- 
simenate Bilį Diną, vieną vaikų, kuris suriko, pamatęs kažkokį 
vaikiną? Šiaip ar taip, Merlis yra vienišas tėvas, ir jam rūpesčių 
tikrai netrūksta. Gal šiek tiek karštakošis, bet juodu su berniu- 
ku atnešė išgraviruotą žiedą, kuris tikriausiai priklauso aukai. 
Tėvas didžiavosi savimi, bet berniukas... nemanau, kad jis no- 
rėjo atiduoti žiedą. 

— Ar tai auksinis žiedas su deimantu ir keliais rubinais? — 
paklausė Ridas prisiminęs. Jos baltos rankos, ilgi pirštai, su- 
tvarkyti nagai, mokantys braukti vyro nugara žemyn. Bevardį 
dešinės rankos pirštą puošė žiedas, prisiminė, kaip jis atspin- 
dėjo saulės šviesą jiems buriuojant. Buvo ruduo, oras gaivus. 
Netoli pakrantės augančių medžių lapai mirgėjo žalia ir auk- 
sine spalva, sūrus vėjelis draikė ilgus Bobės plaukus ir spaudė 
trumpą baltą sijonėlį prie įdegusių kojų. Ji buvo basa, kojų ir 
rankų pirštai nulakuoti tokia pat spalva, primenančia kraujo 
raudonumo brangakmenius žiede. 

— Tas pats, - pasakė šerifas. - Išgraviruotas. 

— Iš kur gavai? Aš nežinau, - Ridas pasiteiravo jos apie 
žiedą, ir ji, stengdamasi išlaikyti pusiausvyrą prie burės stie- 
bo, nusijuokė. - Taip, - atsakė ji šelmiškai, kilstelėdama vieną 

antakį. - Jį padovanojo buvęs vaikinas. Vaikino nėra, bet su 
deimantu negalėjau išsiskirti. 

— Ar tavo vyrui tai nerūpi“ 

- Buvusiam vyrui. Buvusiam, - ji atsiliepė šiurkščiai. - Tu 
vis pamiršti žodį buvęs. Jam tai nepatiko, bet man niekada ne- 
rūpėjo, kas jam patinka ar nepatinka, - tada ji nusišypsojo, o 
akys sukibirkščiavo, tarsi ji būtų patikėjusi jam paslaptį. 

— Taaip, - pasakė šerifas, sugrąžindamas Ridą į dabartį. - 
Čia parašyta: „Barbarai. Amžina meilė“. Ir data yra. Praeitų 
metų birželis. 

- Ji sakė, kad žiedą padovanojo buvęs vaikinas, bet dabar 
žinau, kad tuo metu ji buvo ištekėjusi. 

— Aha. Jos vestuvių metinės. Penkerių metų sukaktis. Tai 
medinė ar alavinė, ar popierinė, ar dar kažkokia kitokia penke- 
rių metų palaimos sukaktis. 

— Nežinau, - pasakė Ridas. 

- Aš irgi, bet neabejoju, kad mano žmona žino. Kad ir kaip 
ten būtų, matyt, žiedą jai padovanojo buvęs vyras. Turite jam 
paskambinti. 

Taigi ji pamelavo. Vėl. Nieko stebėtino. Jų santykiai, jei taip 
galima juos vadinti, buvo grindžiami melu. Daugiau, nei jis įsi- 
vaizdavo. Petimi prispaudęs ragelį prie ausies, jis klausė savęs, 
ar ji melavo dar kam nors ir galiausiai sumokėjo didžiausią kai- 
ną. Savo gyvybę. 


— Tik pažiūrėkite, kas pas mus išpuiko, - pasakė Trina, kai 
Nikė numetė rankinę po stalu. Trina pavažiavo su kėde atgal, 
kad galėtų pažiūrėti Nikei į akis. - Du straipsniai pirmame 
puslapyje, - ji pernelyg stipriai pliaukštelėjo liežuviu. 

— Trečias kartas nemeluoja. 

— Manai, kad gausi dar vieną šansą? Kai tik Pirsas Ridas 
pamatys, ką parašei, nenustebsiu, jei nuovadai bus uždrausta 
ta tema kalbėti, ir niekas, netgi tavo asmeninis Užkimėlis grei- 
tu laiku su tavim nebebendraus, - tylesniu balsu ji pridūrė: — 
Normas Mecgeras įsiutęs. Jis šaukdamas įbėgo į Finko kabinetą 
iškart, kai Tomas tik pasirodė. Po kelių minučių išlėkė atgal, 
pasiruošęs pulti, 

Nikei teko sulaikyti šypseną. Ji visai nesijaudino nuliūdi- 
nusi Normą. Nė kiek. Rašant šią istoriją jie buvo konkurentai, 
abu stengėsi gauti informacijos apie Ridą arba iš jo. Normas 
tris kartus važiavo į Dalonegą, ieškojo ir nerado ryšio su byla. 
Nikė taip pat jo nerado. Bet ji jautė priartėjusi prie nepagauna- 
mo detektyvo. Kai ji stovėjo šalia, jis neatrodė toks stačiokas, 
ji net pastebėjo, kad jis žvelgia į ją ne kaip į reporterę ir priešę, 
bet klausiamai, tarsi norėdamas ją suprasti, tarsi domėdamasis 
jos moteriškumu. Ji jau buvo mačiusi tokį žvilgsnį anksčiau. 
Atpažino jį. Ir jautėsi pamaloninta. Gal net labai pamaloninta. 
Ridas buvo neblogos išvaizdos vyras ir neabejotinai įdomus. 

- Beje, jei tau įdomu, aš kalbėjau su drauge iš WKAM te- 
levizijos, - toliau pasakojo Trina. - Ten dėl žudiko maniako 
užvirė daug aistrų. Stoties direktorius kalbėjosi apie tai su vy- 
riausiuoju naujienų redaktoriumi, o šis savo ruožtu perdavė 
reporteriams. Dabar ten visi elgiasi labai apdairiai, - Trinos di- 
delės burnos kampučiai sutrūkčiojo. - Taigi koks jausmas būti 
puotos karaliene? 

— Geras. Bet žinai, kaip sakoma, - tarė Nikė, - esi vertina- 
mas tik pagal paskutinį straipsnį. 

Ji spustelėjo klavišą, norėdama perskaityti elektroninį paš- 
tą, ir Trina nuriedėjo prie savo stalo. Nikė pamasažavo pa- 
temptą kaklą. Dievaži, ji buvo pavargusi, jai skaudėjo visus 
raumenis. Bet turėjo dirbti. Išsiuntusi straipsnį Tomui Finkui, 

apie antrą pagaliau įvirto į lovą. Miegojo kietai ir iš ryto nu- 
skambėjus žadintuvui kilo pagunda trenkti į jį ir miegoti to- 
liau. Tačiau negalėjo, nes norėjo pamatyti išspausdintą savo is- 
toriją, taigi klupdama nulėkė daugiabučio laiptais žemyn, ten 
jos laukė rytinis numeris su ryškiomis antraštėmis, skelbian- 
čiomis, kad Kapų Plėšikas yra žudikas maniakas. Žinoma, ji 
sulauks priekaištų iš policijos nuovados, kad padarė skubotas 
išvadas, bet trauktis buvo per vėlu. Be to, ji jautė, kad žudikas 
nesustos. 

Ji peržvelgė elektroninį paštą, daugybė šlamšto - prasi- 
skverbęs brukalas arba reklama, arba žinutės iš kolegų ir skai- 
tytojų... beveik kaip gerbėjų paštas. Ji džiaugėsi pagyromis už 
straipsnį, bet liepė sau išlikti objektyviai. 

— Nike? 

Taip arti savęs išgirdusi balsą, ji vos nepašoko nuo kėdės. 
Pasisukdama pastebėjo kompiuterininką Keviną, stovintį prie 
pat jos stalo. Tiesą sakant, jis buvo įsispraudęs į erdvę, kurioje 
„turėjo tilpti tik jos kėdė. 

- Po perkūnais, Kevinai, tu mane išgąsdinai! - ji negalėjo 
nuslėpti susierzinimo. 

Jis gūžtelėjo pečiais atsiprašydamas. 

— Ar galiu kuo nors padėti? 

Akimirką ji matė, kaip jo akys nušvito, tarsi būtų ruošęsis 
pasiūlyti ką nors gašlaus ar bjauraus. Tada liepsna greitai už- 
geso, tarsi jis būtų apsigalvojęs. Dėkui Dievui. Kevinas buvo 
neblogas, tik... keistokas. 

— Pamaniau, turi kažkokių keblumų su kompiuteriu. To- 
mas liepė man pažiūrėti, kas negerai. 

— A, taip. Yra pora dalykėlių. Nuo tada, kai mums įvedė 
belaidį ryšį, mano internetas dažnai išsijungia. Trinos neišsi- 
jungia, taigi tikriausiai kaltas mano kompiuteris. Tai mane vel- 

niškai erzina. Ir tai dar ne viskas - mano klaviatūra retsykiais 
užstringa, o kartais - dabar to nėra - per monitorių eina plo- 
nytė linija. Na, ji dalija monitorių pusiau, - ji nupiešė įsivaiz- 
duojamą liniją per ekraną, - ne visai per centrą. Ji tai atsiranda, 
tai prapuola. Pakartotinai patikrinau savo nustatymus, prisi- 
jungimo duomenis ir visa kita, bet tai nesiliauja. Kaip manai, 
ar pataisysi“ 

- Tikriausiai. Bet man reikia daugiau informacijos. 

Kol jis stovėjo sukryžiavęs rankas ant krūtinės su kaban- 
čiomis nuo kaklo ausinėmis, atgal nusukta beisbolo kepuraite, 
Nikė smulkiai aiškino kompiuterio gedimus, visą laiką steng- 
damasi išlaikyti tarpą tarp savo ir jo kūno. Būdavo sunku tą 
padaryti normaliomis aplinkybėmis. O čia, prie stalo, tai buvo 
beveik neįmanoma. Kevinas priklausė tai žmonių grupei, kurie 
stovėdavo šiek tiek per arti, jos asmeninėje erdvėje, tarsi kitaip 
nebūtų girdėjęs ar matęs, ir tai ją nervino. Jam esant šalia, ji 
nuolat traukdavosi atgal arba tiesiog keliais centimetrais didin- 
davo tarpą. 

— Taigi... ką manai? Ar galima pataisyti? - paklausė ji, bai- 
gusi aiškinti. 

— Kol nepatikrinau, nežinau. 

— Gerai. Aš padirbėsiu archyve, - pasakė ji. - Jei iškils klau- 
simų, skambink man į mobilųjį arba ateik manęs pakviesti... 
Ar turi mano mobiliojo numerį? - jis linktelėjo, ir ją nukrėtė 
šaltukas. - Ar aš tau daviau? - ji negalėjo prisiminti davusi. 

— Ne. Selestė davė. Ji turi specialų failą. 

Selestė Nekompetentingoji. 

— Kodėl jos prašei? 

— Aš turiu visų numerius, - paaiškino Kevinas. - Kai taisau 
kompiuterius, o reporteriai yra išvykę arba namie, galiu su jais 
susisiekti, - jis žiūrėjo į ją įdėmiai, tarsi ji būtų mulkė. 

— Tik paklausiau, - pasakė ji, čiupdama rankinę, mobilųjį 
telefoną ir palikdama Keviną išvalyti jos sistemos riktus. Ji pa- 
sijuto nepatogiai stebėdama, kaip jis atsisėda prie jos stalo, už- 
sideda ant galvos ausines ir įvažiuoja su kėde į jos darbo erdvę, 
bet ji norėjo, kad kompiuteris būtų pataisytas, o Kevinas buvo 
vienintelis kompiuterininkas redakcijoje. 

— Duok jam laiko, ir jis užlips tau ant galvos, - tarė sau, 
nusipirko valgykloje dietinės kolos iš automato, atsidarė skar- 
dinę ir ėmė leistis du aukštus į biblioteką, kur buvo laikomi 
visi dokumentai ir stovėjo laisvas, daug geriau nei jos dirbantis 
kompiuteris. Tylioje kaip kapas bibliotekoje ji buvo viena, virš 
galvos mirksėjo dienos šviesos lempa, betoninės sienos buvo 
nudažytos nuobodžia pilka spalva ir atrodė tarsi kalėjimo vi- 
dus. Nei muzikos, nei barškančių klaviatūrų, nei skambančių 
telefonų, nei ūžiančių pokalbių. Tik kelios bylų spintos ir pus- 
tuštės lentynos. Ši vieta ją visuomet baugino, o dabar, kai lais- 
vėje vaikščiojo žudikas maniakas, buvo dar baisiau. Tikriausiai 
todėl, kad čia buvo velniškai tylu. Atskirta nuo viso pasaulio. 

Ji įsitaisė ant girgždančios kėdės ir peržiūrėjo archyvus, 
tada dar kartą paieškojo internete duomenų apie Ridą. Jis yra 
raktas. Ji tą žino. Jis buvo į Dalonegą iškviestas policininkas, 
jis buvo su Bobe Džin susijęs vyras, jis buvo į Kraujo kalną 
skridęs detektyvas. Dėl Bobės Džin Marks? Bet kaip kas nors 
galėjo žinoti, kad jis turėjo su ja romaną? Ji pasižymėjo kai ką 
bloknote, įskaitant priminimą pasiteirauti Klifo, kodėl būtent 
Ridą ten iškvietė, tada paskambino jam į mobilųjį ir, žinoma, 
paliko žinutę, nes jis neatsiliepė. 

- Jis tavęs vengia, - ištarė ji garsiai ir nustebo išgirdusi savo 
balso aidą didžiulėje patalpoje. Įsitempusi ji vos nenusijuokė iš 
savo nervinės būsenos. - Susiimk, - įspėjo save. - Juk čia net 
ne tamsu. — Tik ramu. Nėra triukšmo. Vėsu, bet trūksta oro. 

Suskambo jos mobilusis telefonas, ir ji vos neišvirto iš klum- 
pių. Ekrane matėsi, kad skambina iš Savanos policijos skyriaus. 
Tai ją nustebino. Klifas retai skambindavo jai nuovados linija. 
Jis buvo pernelyg didelis paranoikas ir bijojo, kad bus išaiškin- 
tas. Ne paranoikas. Atsargus. Jis galėjo prarasti darbą, Nike, dėl 
kažkokio neteisingai nukreipto ištikimybės jausmo Endriu ir dėl 
domėjimosi tavimi. Tu visada tą žinojai, taigi pripažink. Kanki- 
nama kaltės jausmo, ji atsiliepė: 

- Nikė Džilet. 

— Pirsas Ridas. 

Ji sustingo. Ridas skambino jai. Ji greitai susirado rašiklį ir 
popieriaus. 

— Sveiki, detektyve, - pasakė ramiai, nors širdis daužėsi. - 
Kuo galiu jums padėti? 

- Aš vengiau jums atskambinti. Jūs palikote kelias žinutes. 

— Taip. Norėčiau paimti iš jūsų interviu. Apie bylą. 

- Jūs taip sakėte. 

— Taigi jūs išklausėte mano paliktas balso pašto žinutes? 

— Visas aštuonias. 

- Aš norėjau su jumis pasikalbėti prieš spausdindama. Bet 
negalėjau laukti amžinai. Mane spaudžia terminai. 

— Todėl jums ir skambinu. Aš apsigalvojau. Manau, turėtu- 
me pasikalbėti. 

Ji negalėjo patikėti savo ausimis. 

— Kada? 

- Šį vakarą. Po darbo. Tarkim, septintą, pusę aštuonių. Ar 
galėsite? 

- Žinoma, - ji nenorėjo parodyti pernelyg daug entuziaz- 
mo, nors tai buvo kaip dovana iš dangaus. Interviu su nepagau- 
namuoju detektyvu. Ne, tegu tai būna išskirtinis interviu. - Kas 
nutiko? - ji negalėjo susilaikyti nepaklaususi. - Kodėl pakeitėte 
nuomonę? 

— Paaiškinsiu, kai susitiksime. 

— Kada ir kur? 

Jis nesudvejojo. 

— Restorane „Džonio B. lygumų kepsniai“, I-80 greitkelyje. 
Maždaug pusantro kilometro, o gal mažiau iki tilto į Taibio salą. 
Ar žinote, kur tai yra? - jei kartais ji nežinotų, jis pasakė adresą. 

- Rasiu, - užtikrino ji, pasižymėdama restorano pavadini- 
mą užrašinėje. - Pusę aštuonių, - padėjo ragelį ir visa pakylėta 
bandė įkišti telefoną į rankinę, bet staiga kažką pajuto. Pokytį 
atmosferoje, vėsesnį oro dvelksmą. Žvilgtelėjusi per petį, pa- 
matė Keviną tik per plauką nuo savęs. - Po šimts! - ji pašoko 
apversdama skardinę su gėrimo likučiais. - Kodėl tu visada 
sėlini prie žmonių? - pažvelgė į jo batus rumbuotais kaučiu- 
ko padais, pastatė skardinę ir rankinėje rasta servetėle pradėjo 
tapšnoti išpiltos dietinės kolos balutę. 

- Tu kalbėjai telefonu. Nenorėjau tau trukdyti, - akimirką 
jis atrodė įskaudintas. Bet tuojau pat pastebėjo jo akyse blyks- 
telint iššūkį, tada veidas vėl įgavo mandagią išraišką. Ji visada 
manė, kad jis lengvai svaiginasi ir todėl atrodo keistokas; bet 
dabar nebuvo tuo įsitikinusi. 

— Viskas gerai. Eime į viršų. Pakeliui galėsi papasakoti apie 
kompiuterį. 

Įmetusi šlapią Kleenex servetėlę į šiukšliadėžę, ji pasuko 
prie laiptų. Nenorėjo būti įkalinta čia su keistu vaikinu nė se- 
kundės ilgiau. 

— Jis vėl dirba, - tai buvo viskas, ką ji norėjo išgirsti, bet, 
žinoma, Kevinas nepasidavė - lipant laiptais iki žinių skyriaus, 
jis visą laiką kalbėjo techniniais terminais. Ji negalėjo juo atsi- 
kratyti, jis sekė iš paskos iki pat jos stalo, tada dvidešimt mi- 
nučių smulkiai pasakojo, ką padarė taisydamas tą prakeiktą 
daiktą. Jai nebuvo įdomu, bet pasižadėjo sau daugiau sužinoti 

apie kompiuterius, kad nebūtų nuo jo priklausoma. Gal reikėtų 
kursų ar elementaraus vadovėlio, tarkim, „Patarimai kvailiui 
apie techninius dalykus“. 

- Ačiū, Kevinai, - padėkojo, kai jis galiausiai pasitraukė. Jis 
nusišypsojo, ir ta šypsena buvo greičiau berniukiška nei šėto- 
niška, tad ji pavadino save kvaiša, kad davė vaizduotei laisvę 
galvodama apie Tomo Finko sūnėną. 

Trina žvilgtelėjo per pertvaros viršų. 

— Niekada daugiau nepalik manęs vienos su tuo vaikinu. 

- Tu nebuvai viena, - Nikė apžvelgė žinių kambarį, aplink 
reporteriai, palinkę prie savo kompiuterių. 

— Jis kvaištelėjęs, Nike. Visą tą laiką, kai tavęs nebuvo, jis 
niūniavo ir dainavo sau, o žodžiai neturėjo jokios prasmės. 
Tarsi tai būtų vaikiški eilėraštukai. Man atrodė, kad jis kalbasi 
su savimi, - ji nusipurtė. - Jei nori išgirsti mano nuomonę, jam 
ne visi namie. 

— Žinau, bet jis pataisė mano kompiuterį. Tai viskas, kas 
man rūpi. 

— Kitą kartą nebėk slėptis. 

Nikė nusišypsojo. 

— Klausyk, Normas sėdėjo savo vietoje. Jei Kevinas būtų 
pradėjęs tave kabinti ar keistai elgtis, būtum galėjusi pasikliau- 
ti Mecgeru. 

— O Dieve, čia beprotnamis, - staiga Trinos akys išsiplėtė. 

— Regis, turi draugiją. 

— Apie ką tu? - pasisukusi su kėde prie priekinio stalo paste- 
bėjo Šoną Hoką, visu savo metro aštuoniasdešimt penkių cen- 
timetrų ūgiu palinkusį prie Selestės, o sutrikusi sekretorė rodė 
Nikės stalo link. Šonas pagavo Nikės žvilgsnį ir ėmė eiti prie 
jos darbo vietos. Metai jo nepakeitė. Jis vis dar buvo geros for- 
mos ir gražus, plaukai vis dar siekė odinės striukės apykaklę, o 

smakrą puošė smaili barzdelė. Nors vaikščiojo patalpoje ir pa- 
gal kalendorių buvo gruodis, Šonas buvo su akiniais nuo sau- 
lės, kuriuos, ji įtarė, nešiojo daugiau dėl efekto nei dėl regėjimo. 
Buvo apsimovęs rusvai žalsvas kelnes, su aptemptu megztiniu, 
juodais batais ir nutaisęs žudikišką šypseną. 

— O varge, - sudejavo Trina, ir Nikė akies krašteliu pamatė, 
kaip jos draugė dėjosi vėduojanti save. - Tas berniukas karštas. 

— Tas berniukas bėda, - tyliai ištarė Nikė ir, kai Šonas pri- 
ėjo, atsistojo. 

— Pamaniau, rasiu tave čia. 

— Taigi dabar tu detektyvas. 

— O tu, kaip visuomet įžūli, - jis permetė vieną koją per 
jos stalą, džinsai dar labiau įsirėžė į tarpkojį, pačiupo nuo stalo 
prespapjė ir ėmė mėtyti į viršų ir gaudyti. Jis visada toks buvo - 
nervų kamuolys, aptrauktas seksualia vyriška oda. 

Nikė supažindino Šoną su Trina, ir ši vos nesusileido jį pa- 
mačiusi. Kaip ir Nikė prieš keliolika metų. 

— Tu neatsakei į mano skambučius. 

— Atsiprašau - ne, tai melas. Nieko aš neatsiprašau. Buvau 

užsiėmusi, Šonai. 

- Pernelyg užimta senam draugui. 

— Pametusiam mane prieš dvylika metų. 

— Ai, - jis smarkiai susiraukė. - Mano klaida. 

— Gal ne. Išėjo tik į gera. 

- Tikrai? - Šonas įdėmiai pažvelgė į ją spalvą keičiančiomis 
akimis. Prieš daugelį metų jos širdis daužydavosi nuo jo akylo 
žvilgsnio. Dabar jis kėlė jai kitų rūpesčių. Kažkada atrodęs jai 
seksualus, dabar kėlė nerimą. 

— Ko iš manęs nori? 

— Pasimatymo. Progos atsigriebti už prarastą laiką. 

- Tam nėra priežasties. Aš čia dirbu. Čia buvau, kai išvykai. 

— Bet tu baigei koledžą. Grįžai į Savaną ir, atrodo, daraisi 
garsi. 

Ji neatsakė. 

— Maniau, tu ištekėjai. 

— Klydai. 

— Apie mane net nepasiteirausi, ką? - jis išmetė prespapjė 
aukštyn. Ir mikliai sugavo. 

— Nemanau, kad reikėtų teirautis. 

— Ar su kuo nors susitikinėji? 

— Dabar ne. 

— O anksčiau? 

- Klausyk, Šonai, tai ne tavo reikalas, ir manęs laukia darbas. 

- Tuomet susitikim išgerti, kai baigsi. 

- Ar tu neturėtum kur nors būti? 

Jis nusišypsojo plačia šypsena - nuo vienos ausies iki kitos. 

— Ne šiandien. 

— Tai nėra geras sumanymas. 

— Viena taurė tavęs nenužudys, - jo šypsena buvo beveik 
berniukiškai žavi, o akyse lakstė velniukai kaip anais laikais. 

Suskambo jos telefonas, ir ji pasakė: 

— Man tikrai metas. 

Ji siekė telefono, bet jis pačiupo jai už riešo. 

— Aš paskambinsiu, Nike. 

Tada ją paleido, ir iš kitos pertvaros pusės pasigirdo Trinos 
šnabždesys „vaje.“ 

- Tujo nori? Gali pasiimti, - pasiūlė Nikė, stebėdama, kaip 
Šonas išeina iš pastato, nublukę džinsai glaudžiai aptraukę sėd- 
menis, batų pakulnės nenunešiotos, striukė be įbrėžimo. Jis 
buvo pernelyg tobulas. Ir jis sudaužė jai širdį... Telefonas vėl 
suskambo, ir ji atsiliepė. Skambino viena moterų iš senamies- 
čio bendruomenės, norėdama įsitikinti, ar Nikė turi teisingą 

informaciją apie Kalėdų laikotarpiu lankomas atviras prieglau- 
das. Nikė dar kartą patikrino informaciją ir padėjo ragelį. 

Pagaliau ji vėl gali prisijungti prie kompiuterių sistemos. 
Prieš tai ji buvo įpusėjusi skaityti elektroninį paštą, taigi dabar 
perskaitė likusias žinutes. Pačioj pabaigoj spragtelėjo ant laiš- 
ko, pavadinto KAPŲ PLĖŠIKAS VĖL SMOGIA.. Nors atgalinio 
adreso neatpažino, laišką atidarė. 

Jos širdis sustojo. Žinių kambarys nutolo į antrąjį planą, 
žiūrint į ekrane pasirodžiusius kraupius vaizdus, keturių žmo- 
nių nuotraukas, — ji net neabejojo, kad tai Kapų Plėšiko au- 
kos, - jos akyse tie žmonės virto kaulais. Žinutė buvo paprasta: 


AR BUS DAUGIAU AUKŲ? 
IKI DVYLIKTOS 
NĖ VIENAS NEGALI BŪTI VISIŠKAI ĮSITIKINĘS. 


Staiga ji pajuto šaltį, tarsi būtų įmesta į Šiaurės Atlantą. 

Po velnių, ką reiškia ta žinutė? 

Ar Kapų Plėšikas su ja kalbėjo? 

O gal... gal tai buvo išdaiga? 

Jos galva dirbo pašėlusiu greičiu. Argi Klifas praeitą vaka- 
rą nesakė, kad Kapų Plėšikas siuntė Ridui laiškelius? Kaip dėl 
elektroninio pašto? O Dieve. Koks atgalinis adresas?.. Ji bandė 
atsakyti. Žinoma, žinutė galėjo būti pokštas. Daugybė žmonių 
šiais laikais patiria malonumą siuntinėdami brukalus, bet ji 
jautė, jos intuicija sakė, kad žudikas kalba su ja. Dėl jos straips- 
nių. Dėl jam duoto vardo. Dėl suteikto dėmesio. Tai kažkaip 
pamalonino jo nesveiką ego. 

Kramtydama apatinę lūpą, ji išsiuntė elektroninį laišką, 
prašantį siuntėjo atsakyti ir prisistatyti. Beveik akimirksniu 
laiškas grįžo. Ji išspausdino dvi laiško kopijas ir nuo antrosios 

nukirpo žinutę. Tada apieškojo visus kabinetus, kol rado Kevi- 
ną, kaip įprastai su ausinėmis, valgykloje prie gėrimų ir saldu- 
mynų automatų. Jis kaip tik spaudė mygtukus ir akies krašteliu 
pastebėjo ją. 

- Tik jau nesakyk, kad kompiuteris neveikia, - tarė jis ir be- 
veik išdidus jo žvilgsnis nukrypo žemyn į ją. Lūpų kampučiai 
buvo šiek tiek pakelti, tarsi būtų jautęsis patenkintas savimi. 

Ar todėl, kad jis buvo sumanesnis nei ji? 

O galjis tikėjosi, kad Nikė atsivys jį? 

- Ne, ne. Sistema veikia puikiai. Bet man reikia paslau- 
gos, - paprašė ji, bent kartą džiaugdamasi, kad aptiko jį vieną. 

Jis nusiėmė ausines. 

— Dar vienos? 

Į padėkliuką įkrito Me>+M riešutų maišelis. Kevinas aki- 
mirksniu juos pačiupo, tarsi bijodamas, kad ji gali nugvelbti. 

— Taip. 

— Kainuos, - atrėžė nusišypsodamas beveik geidulinga 
šypsena. 

— Gerai... žiūrėk! — ji padavė jam elektroninio pašto adre- 
są. - Ar gali sužinoti, kas jį man atsiuntė? 

— Gal, - žiūrinėjant popieriaus lapą, jo antakiai mįslingai 
suartėjo. - Kodėl? 

— Tai svarbu. Kažkas atsiuntė man keistą laiškelį ir kai pa- 
bandžiau atsakyti, elektroninis adresas išnyko. - Ji vėl padavė 
jam atsakymą su nukirptu tekstu. 

— Ar tai susiję su žudiku maniaku? Kapų Plėšiku? 

Ji nenorėjo meluoti ir jai nepatiko, kad turi prašyti Kevino 
pagalbos. 

— Taip, išties. 

— Kas bus man už tai? 

— Tai tavo darbas! 

— Aš turiu daug darbo. 

Nusivylusi Nikė stebeilijo į jį. 

— Ko tu nori, Kevinai? 

Jis sudvejojo, ir ji pajuto, kaip kažkas spaudžia krūtinę. 
O Viešpatie, juk jis nekvies jos į pasimatymą? Ir neprašys ko- 
kios nors keistos seksualinės paslaugos neva pokštaudamas? 

— Ko? 

— Pagarbos, gerai? Tu ir daugybė Žmonių elgiatės taip, tarsi 
aš būčiau netikėlis ar... ar apskritai neegzistuočiau... ar būčiau 
kvailas... ar darbą būčiau gavęs tik todėl, kad Tomas yra mano 
dėdė, bet tiesa ta, kad tau ir Trinai, ir Normui, ir visiems esan- 
tiems šioje prakeiktoje vietoje aš esu reikalingas, - jis išraiš- 
kingai bedė nykščiu sau į krūtinę, barškindamas saldainiukais 
maišelyje. 

— Pagarbos? 

— Taip. 

— Gerai... - ištarė ji, vis dar neatsitokėjusi. Jo pyktis taip 
greitai įsiliepsnojo, tarsi būtų be galo ilgai rusenęs. - Sutarta. 

— Aš rimtai, Nike, - jis pačiupo popieriaus lapą jai iš rankų 
ir pradėjo skaityti. - Aš tave susirasiu. 

— Greitai. Tai svarbu. 

Jo akys vėl blykstelėjo. 

— Tarsi aš to nesuprasčiau. Aš žinau, - ir vėl nenusakoma 
šypsena. Jis paliko ją stovėti, ir ji suvokė, kad jis paskutinis 
naudojosi jos kompiuteriu. Jis puikiai pažįsta sistemą. Jis galėjo 
išsiųsti laišką ir įterpti jį tarp kitų... 

Dėl Dievo meilės, kas ją apsėdo? Šiomis dienomis jai kie- 
kvienas atrodo potencialus žudikas. Ji nuskubėjo prie savo sta- 
lo ir pradėjo ruoštis pokalbiui su Ridu. Tai jos galimybė. Kitos 
progos gali ir nebūti. 

- Gerasis Dieve, man nepatinka, kai išniekinami kapai, - 
atkakliai tvirtino Bėja Mesi. Ji buvo smulkutė, susikūprinusi 
tamsiaodė moterėlė su pernelyg dideliais jos veidui dantimis. 
Kol kas ji nepateikė Morizeti jokios tyrimui naudingos infor- 
macijos. Ji buvo beveik akla ir glostė gauruotą seną šunį, tu- 
pintį jai prie kojų šalia virtuvinio stalo. - Kai žmogus atgula 
amžino poilsio, jis turi ten ir likti. 

Amen, sesute, pagalvojo Ridas, bet savo nuomonę pasiliko 
sau, o Morizeti tuo metu klausinėjo Tomo Mesio našlę. Sėdėda- 
mas netoli lango, Ridas apžiūrinėjo kiemą. Ant vidinio kiemo 
priebučio tupėjo bantamų viščiukai. Pūdymui paliktas daržas 
buvo įspraustas už smarkiai pasvirusio garažo, kuriame stovėjo 
1967-ųjų Buick Skylark automobilis. Name rankų darbo nėriniai 
dengė kiekvieną stalą ir puošė langus. Ponia Mesi prisiekė nie- 
kada nesutikusi Džeromo Markso ir nieko apie jį negirdėjusi. 

- Bet aš sakiau Tomui, kad jam nereikia laidotis mieste. Jo 
vieta čia, kaime, bet jis neklausė. Norėjo būti palaidotas kartu 
su savo šeima Savanoje... Dabar žiūrėkite, kas iš to išėjo. 

Iš tų namų jie išėjo nesužinoję nieko daugiau, nei jau buvo 
išsiaiškinę. Bėjos Mesi namai buvo antras žingsnis. Jie jau buvo 
apklausę Bjufordą Aleksanderį neįgaliųjų slaugos namuose, 
kur jis gyveno po žmonos mirties; jo manymu, nei jis, nei Poli- 
na niekada nebuvo sutikę Barbaros Džin Marks. Ir Tomo Me- 
sio. Ir Robertos Peters. 

— Du smūgiai, - sumurmėjo Ridas, jiems grįžtant į Savaną. 

— Argi tai svarbu? Juk tu jau nedalyvauji, - Morizeti, vai- 
ruodama miesto link, spustelėjo žiebtuvėlį ir žvilgtelėjo į jo 
pusę. - Pameni? 

— Aš galvojau apie tave. 

— Esu sujaudinta, - nusišaipė ji, spragtelėjus žiebtuvėliui. 
Jai pavyko prisidegti cigaretę ir, artėjant prie miesto, persiri- 
kiuoti į kitą juostą. 

Ridas piktai žvelgė pro langą ir stebėjo, kaip vėjas kedena 
aukštą žolę ir išsimėčiusius lygumų krūmokšnius. Ši byla ne- 
davė jam ramybės. Jis nuolat apie ją galvojo, negalėjo sukaupti 
dėmesio į kitą darbą ir velniškai blogai miegojo. 

- Aš galvojau apie skaičiaus „dvylika“ reikšmę. Netgi inter- 
nete tikrinau. Tuzinas spurgų arba zodiako ženklų, arba mėne- 
sių, - pasakė Silvija. 

— Ir aš tikrinau. Du šešetai, žaidžiant kauliukais, prisieku- 
siųjų skaičius, dvylika apaštalų, dvylika colių pėdoje ir Didžio- 
jo dvyliktuko asociacija. 

— Kokia? Didžiojo dvyliktuko? 

— Tai sportas. JAV centrinės dalies koledžų komandos. 

- Žinojau, kad kažkur girdėta. Bartas buvo kvaištelėjęs dėl 
sporto, — ji pašaipiai prunkštelėjo. - Dar ir dabar moku už pla- 
čiaekranį televizorių kaip to įrodymą, - ji stipriai užsitraukė 
cigaretę ir kaktą išvagojo pykčio raukšlės. - Nemanau, kad ši 
byla susijusi su sportu. 

— Tikriausiai ne. 

Tačiau ką tai reiškia? Teismo ekspertizė kol kas nedavė jo- 
kių rezultatų, bent jau nieko rimto. Nei pirštų, nei batų atspau- 
dų, tik dalinės padangų žymės, ant aukų nerasta nei kraujo, 
nei plaukų, nei siūlų, nei seksualinės prievartos žymių. Kad ir 
kas būtų šis vaikinas, jis pasitenkindavo jų jaučiamu siaubu ir 
mirtimi, gal net masturbuodavosi, klausydamas jų riksmo per 
mikrofoną, bet nepalikdavo jokių aiškių pėdsakų. Išskyrus Ri- 
dui adresuotus laiškelius. 

Morizeti staigiai išleido dūmų srautą. 

— Štai ką mes žinome: paskutinis matęs Barbarą Džin 
Marks gyvą yra jos buvęs vyras. Džeromas Marksas lankėsi jos 
namuose iš vakaro apie šeštą. 

— Taigi tada jis ją pagrobė, iškasė Poliną Aleksander, nu- 
vežė jas abi sunkvežimiu į Lampkino apygardą ir užkasė, tada 
parlėkė čia. 

— Bėda ta, kad jis vairuoja poršą. Kiek suprantu, jis neišsi- 
nuomojo katafalko. 

— Gal pavogė, - pasiūlė Ridas. - Arba sunkvežimį. 

— Gal. Bet jis nepažinojo nei Robertos Peters, nei Tomo 
Mesio, - ji įjungė valytuvus, nes visą popietę grasinęs lietus 
pradėjo kristi stambiais lašais. Ji atsikosėjo ir nežiūrėdama į jį 
pridūrė: - Turėtume kuo greičiau gauti kūdikio kraujo tyrimo 
atsakymą. DNR tyrimas skubinamas, bet užtruks ilgėliau. Gal 
iki kitos savaitės. 

Užtenka vien pagalvoti, kad Bobė galėjo nešioti jo kūdikį. 
Arba Markso. Arba kieno kito. Mūvėdama vestuvinį žiedą. Po 
velnių, jis elgėsi kaip kvailys dėl tos moters. Tačiau tai buvo jo 
braižas. Netinkamos moterys visada jį žlugdė. 

— Nuovada šiandien padarys pareiškimą, - pasakė Mo- 
rizeti, ir jis pajuto pavydą, kad ne jis pranešė jai tą žinią, bet 

atvirkščiai. Morizeti užgesino cigaretę. - Taip, paaiškins pla- 
čiau apie nužudymus, įspės piliečius, paprašys jų pagalbos, 
kaip ir visuomet. 

- Ir kalbės apie žudiką maniaką? 

— Tikriausiai, - ji žvilgtelėjo į jo pusę, sukdama į miesto 
centrą. Palaižiusi pirštą, ji nubrėžė sau prie galvos įsivaizduoja- 
mą liniją. - Vienas taškas Nikės Džilet naudai. 

— Ką apie ją Žinai? 

- Išskyrus tai, kad ji didelė rakštis subinėje? 

— Taip... 

Lenkdama lėtai važiuojantį sunkvežimį, Morizeti pasakė: 

— Pala, ar tik ja nesusidomėjai? 

— Tik smalsu. Ji stengiasi aplenkti nuovadą. 

— Taip, bet ji patraukli, jei tau patinka energingos, užsispy- 
rusios blondinės. 

- Nepažįstu nė vienos, - atkirto Ridas, žvelgdamas į savo 
itin šviesią partnerę. - Tu sukiesi šalia jos ilgiau nei aš. Taigi ką 
žinai apie Džilet? 

— Tik tiek, kad ji išlepinta mergiotė, nusprendusi tapti žur- 
naliste. Kiek žinau, nebuvo ištekėjusi, bet aš nedaug ką galiu 
papasakoti. Manau, ji dirba „Sargybinio“ laikraštyje, pradėjo 
tik baigusi studijas, o gal net dirbo vasaromis, lankydama ko- 
ledžą... Manau, ji pateko į bėdą dėl Ševaljė bylos, dar besimo- 
kydama koledže... Bet tu tai prisimeni. Tada čia buvai, tiesa? 

— Padėjau suimti tą vaikiną. 

— O dabar jis išėjo į laisvę. Veltui sugaištas laikas ir įdėtos 
pastangos. O dėl Nikės Džilet, manau, kad ji visada stengiasi 
gerai pasirodyti tėvui. Kažkodėl ji niekada neprilygo vyresnė- 
liui, kuris buvo nužudytas ar pats pasitraukė iš gyvenimo. Jos 
vyresnysis brolis... Velnias, kuo jis vardu... 

— Endriu. 

Morizeti žvilgtelėjo į jį, sulėtindama greitį prie šviesoforo. 

— Taigi tu jau Žinai. Kurių galų aš aušinu burną? 

— Aš tik noriu tavo požiūrio. 

— Na, vyresnysis brolis buvo atletikos žvaigždė ir šeimos 
smegenys. Tėvo numylėtinis. Vaikis lengvai baigė koledžą ir 
padavė pareiškimą į kažkokią prašmatnią teisės mokyklą - 
Harvardo ar Jeilio... Vieną tų Gebenės lygos aukštųjų moky- 
klų, kurią lankė jo tėvas. Neįstojo net ir su tėvelio pagalba. Ne- 
trukus vaikis mirė. Nukrito nuo denio. Arba buvo nustumtas. 
Arba nušoko. Niekas nematė arba matęs ar mačiusi, kas nutiko, 
tylėjo. 

Didžiąją šios istorijos dalį Ridas jau buvo girdėjęs ir kai ką 
prisiminė iš anksčiau Savanoje praleistų metų. 

— Šiaip ar taip, - pasakė Morizeti, - girdėjau, kad šeima pa- 
kriko. Teisėjas vos nemetė darbo, o senoji ponia išprotėjo. Kiti 
vaikai, - yra dar pora, be Nikės, - atrodo, nieko nereiškia. Bent 
jau ne tiek, kiek pirmagimis berniukas. Na, aš taip girdėjau, - ji 
spustelėjo greičio pedalą, nes užsidegė žalia šviesa. - Aš nelabai 
domiuosi Nikės gyvenimu. Tik prisimenu, kad ji stipriai susi- 
movė, vykstant Ševaljė teismo procesui, bet tu tai žinai. 

— Visi žino, - tuo laiku Ridas dirbo jaunesniuoju detektyvu 
Savanoje. Viena pirmųjų jo žmogžudystės bylų buvo Kerolės 
Ledžitel nužudymas, ir jis padėjo sulaikyti Lerojų Ševaljė, au- 
kos sugyventinį. Ridas, kol dar buvo neperkeltas į žmogžudys- 
čių skyrių, kelis kartus buvo kviestas į Ševaljė namus dėl šeimi- 
nio smurto, bet jis vis išsisukdavo. Dėl biurokratizmo ir dėl to, 
kad Kerolė niekada nepareikšdavo kaltinimų. 

Po perkūnais, kokia painiava. Galiausiai Ševaljė pratrūko 
ir nužudė ją ir du jos vaikus. Teisėjas Ronaldas Džiletas tada 
pirmininkavo, o jo dukra, koledžo studentė, dirbo „Sargybi- 
nio“ laikraštyje. Nugirdusi kažkokį asmeninį pokalbį, dalį jo 

paviešino ir beveik sužlugdė visą teismo procesą. Nors dabar 
tai buvo nebesvarbu. Dabar Ševaljė laisvas žmogus; jo niekas iš 
naujo neteis dėl tų žmogžudysčių. 

Ridas prarado ryšį beveik su visais žmonėmis, susijusiais su 
ta byla. Netrukus po Ševaljė teismo jis išvyko į San Fransiską. 

— Ar žinai, kaip tas šliužas išėjo iš kalėjimo? Nuo to įvy- 
kio praėjo nemažai laiko. Už tai reikėtų nudėti saldžialiežuvį 
advokatą. Man nerūpi, kokie yra DNR rezultatai - kraujas nu- 
sikaltimo vietoje galėjo būti užterštas. Juk tada dar nežinojome 
tokių tyrimo metodų kaip dabar. Mano manymu, Ševaljė yra 
šaltakraujis žudikas. Jis supjaustė tą vargšę vienišą motiną ir 
jos vaikus. Tada dėl Nikės Džilet kaltės vos nebuvo nutrauktas 
bylos nagrinėjimas. Laimei, tas šunsnukis buvo nuteistas, o da- 
bar... dabar jis išleistas? Kur ritasi pasaulis? 

— Tu man pasakyk. 

- Į neišvengiamą katastrofą - štai kur. Tuo metu Nikė Dži- 
let buvo dar vaikas; manau, ji dirbo neetatine laikraščio kores- 
pondente per koledžo vasaros atostogas. O Dieve, net tada ji 
jau buvo pernelyg ambicinga. 

Ridas sumurmėjo, bet neprisipažino, kad vėliau ketina pa- 
sikalbėti su šia reportere. Kuo mažiau Morizeti žinos apie jo 
slaptą veiklą, tuo bus geriau jai ir jos darbui. 

Jis nusprendė sužinoti, kaip ir iš kur Nikė gauna informa- 
cijos, nors tikriausiai ji gins savo šaltinius, remdamasi Konsti- 
tucijos pirmąja pataisa. Bet tai ir yra nesąmonės. Niekas nejti- 
kins Rido, kad Pirmosios pataisos autorių ketinimas buvo ginti 
mulkius, nutekinančius nepatikrintą informaciją ir keliančius 
riziką teisėtiems nusikaltimų tyrimams. Bet atsikratyti Nikės 
nebus lengva. Ji kieta ir atkakli. Pasiryžusi padaryti savo dar- 
bą. Praeitą vasarą, tiriant Montgomerių bylą, ji nedavė jam ra- 
mybės. Šį vakarą ji tikisi išskirtinio interviu. Na, gaus jį. Tik 

klausinės Ridas. Nikė Džilet per daug žino. Tai padarė žalos 
tyrimui. Ir tai yra pavojinga. Visiems. Įskaitant ją. 

Jis žvilgtelėjo į laikrodį - iki susitikimo su ja dar kelios 
valandos. Pokalbis bus įdomus. Mažų mažiausiai Nikė Džilet 
buvo protinga ir graži. Patrauklumas ir sumanumas, Rido ma- 
nymu, yra mirtinas junginys. Taip pat ji buvo gerokai išlepinta, 
nes gimė privilegijuota, su sidabriniu šaukšteliu, įspraustu tarp 
jos beveik tobulų dantų. 

Morizeti išleido jį prie nuovados. Kelias valandas jis dirbs 
prie buitinio smurto bylos, kur žmona „netyčia“ įsodino vy- 
rui penkias apkabas paukštinių šratų. Galbūt jis būtų išgyvenęs 
šratų lietų, bet vienas jų kliudė jungo veną ir jis mirtinai nu- 
kraujavo, nespėjus žmonai įveikti „sutrikimo, isterijos ir pani- 
kos“ būsenos ir paskambinti 911. Atvykus pirmam pareigūnui, 
ji ramiai sėdėjo mažame valgomajame ir rūkė cigaretę. Rido 
vertinimu, ši byla bus lengvai išaiškinta. 

Jis jau ruošėsi išeiti ir siekė striukės, bet suskambo telefonas. 

— Ridas. 

— Rikas Bencas, Naujojo Orleano policija, - pasakė skam- 
bintojas ir prisistatė buvusiu Robeno Montojos partneriu. - 
Gavau jūsų žinutę. Jūs teiravotės dėl vaikino, pavarde Vinsas 
Lasiteris. 

Ridas leido striukei nuslysti atgal ant kėdės atlošo. 

- Teisingai. Jis nužudytos aukos brolis. Turime jį surasti. 
Norime ne tik pranešti apie sesers mirtį, bet ir pasiteirauti, kur 
jis buvo tą dieną, kai ji dingo. 

— Kas nutiko jo seseriai? 

Nors Bobės Džin vaizdai nepaliko jo ramybėje - jis matė ją 
gyvą, energingą ir seksualią, taip pat įsivaizdavo ją gaudančią 
orą šaltame, tamsiame karste ir regėjo mirusią, - Ridui pavyko 
suvaldyti įniršį ant ją nužudžiusio gyvulio ir kuo ramiau viską 
papasakoti Bencui, baigiant šiais žodžiais: 

— „„taigi mes norėtume rasti visus, susijusius su Barbara 
Marks. 

- Nekaltinu jūsų. Tas šunsnukis užkasa jas gyvas? - Bencas 
tyliai nusikeikė. - Mes ieškosime, tačiau spėju, kad bus sunku 
susisiekti su Lasiteriu. Jis išvyko maždaug prieš tris mėnesius. 
Nepranešė savo lygtinio paleidimo pareigūnui ir nepaliko nau- 
jo adreso. Moteris, su kuria jis gyveno, nežino ar tiesiog nesako, 
kas jam nutiko, o jis kol kas niekur nepasirodė. Kai kurių vai- 
kinų nuovadoje manymu, jis bėgo nuo didelės skolos, buvo su- 
čiuptas ir nužudytas, o kūnas įmestas kur nors į pelkę, bet tai tik 
spėjimas. Negaliu pasakyti, kas jam nutiko, nes mes nežinome. 

Dar viena aklavietė. Ridas barbeno pirštais į stalą. 

- Įsivaizduoju. Ar dar ką nors galite apie jį pasakyti? 

- Aš suradau jo bylą, - Ridas girdėjo verčiamus puslapius. 
Nuo keturiolikos metų jis reguliariai turėjo bėdų su teisėsauga. 
Manau, nieko rimto, bet tos bylos nepasiekiamos, nes tada jis 
buvo nepilnametis. Būdamas devyniolikos dalyvavo ginkluo- 
tame apiplėšime. Jis pardavė savo draugą, prisipažino padaręs 
nusikaltimą, atsėdėjo kalėjime ir prieš porą metų grįžo. Rodės, 
tada pradėjo gyventi dorai. Susirado prekybininko telefonu 
darbą, pardavinėjo valymo priemones ir susidėjo su anonimi- 
nių alkoholikų susirinkimuose sutikta moterimi. Ji vardu... pa- 
laukite... taip, Vanda Parsons. Lasiteris buvo pavyzdingas pilie- 
tis iki rugpjūčio pabaigos. Tada jis dingo. Tiesiog vieną vakarą 
negrįžo namo. Arba jam pavyko įtikinamai pranykti, arba jis 
buvo nužudytas. Mes radom jo sunkvežimį, paliktą netoli Ba- 
ton Ružo. Niekas nematė, kas nutiko. 

— Spalį teiravomės visų, kas jį pažinojo, įskaitant jo seserį. 
Niekas nieko nebuvo girdėjęs. 

— Manot, kad jis buvo nudėtas? 

— Aš nežinau, bet nuovadoje vyrauja tokia nuomonė. 

- Informuokite, jei kas nors pasikeis ir Lasiteris atsiras. 

- Būtinai. Ar jūs mus taip pat informuosite? 

— Sutarta. Dėkui. Ir perduokite linkėjimų Montojai. 

— Mielai, - pasakė Bencas, - bet jau kuris laikas jo nema- 
čiau. Jis daro pertrauką. 

— Ar jis grįš? 

— Nežinau, bet nesilažinčiau. 

- Jei pamatysite jį, pasakykite, kad man paskambintų, - pa- 
prašė Ridas. 

— Pasakysiu. 

Pokalbiui pasibaigus, Ridas spragtelėjo rašiklį. Jis stebeilijo 
pro langą, popietinėms sutemoms gaubiant miestą. Ar kas nors 
nužudė Vinsą Lasiterį? Ar Bobės Džin brolio mirtis susijusi su 
jos mirtimi? Ar jis atsiras kitame karste, darant prielaidą, kad 
žudikas elektroniniame laiške rašė apie būsimas aukas? O gal 
Lasiteris tyčia pradingo? Ar jis kaip nors susijęs su šiomis keis- 
tomis žmogžudystėmis? 

Nusprendęs įtraukti informaciją apie Lasiterį į šios bylos 
failą, Ridas greičiau pajuto nei išgirdo kažką prieinant. Žvilgte- 
lėjęs per petį tarpduryje pamatė Klifą Sibertą. Jis buvo aukštas, 
puikios formos energingas jaunuolis trumpai kirptais plaukais 
ir nuolat surauktais antakiais, išmanantis savo darbą, bet visa- 
da susimąstęs. Ridas niekada nepastebėjo Siberto juokaujant 
su kitais detektyvais ir manė, kad vaikiui reikia išmokti atsipa- 
laiduoti. Humoras, netgi juodas humoras padeda sumažinti šio 
dažnai šiurpaus darbo įtampą. 

— Ar galiu kuo nors padėti? 

— Tikėjausi, perduosi man savo pastabas, susijusias su Kapų 
Plėšiko byla. 

— Savo pastabas? 

— Mane paskyrė padėti. Būsiu Morizeti partneris. 

- Tikrai? - Ridas pajuto, kaip iš lėto kaista sprandas. 

- "Taip, - bent jau vaikis jautėsi nepatogiai prašydamas. 

— Morizeti turi viską, ką aš turiu. 

- Bet tu kažką užsirašinėjai sau. Ji to neturi. 

Atrodė, kad kompiuterio ekranas net įkaitęs nuo jo asme- 
ninio faktų vertinimo. 

— Ji turi viską, ko reikia. Visus faktus. 

— Aš kalbu apie tavo nuojautas. Apie tavo... įspūdžius. 

— Manai, aš juos užsirašiau? 

— Visi užsirašo. 

— Persiųsiu juos Morizeti, - pasakė Ridas, nė per plauką 
nenusileisdamas jaunesniam detektyvui. Klifas Sibertas turėjo 
kažką tokio, kas nepatiko Ridui, bet konkrečiai negalėjo pasa- 
kyti ką; Siberto asmens byla buvo nepriekaištinga, bet Ridas vis 
tiek juo nepasitikėjo. Jis nepasitikėjo nė vienu, turinčiu nepeik- 
tiną asmens bylą. - Elektroniniu paštu. 

Atrodė, kad Sibertas puls ginčytis, bet, pamatęs Rido žvilgs- 
nį, apsigalvojo. Nutaisęs rimtą neįskaitomą išraišką, tarė: 

— Pasiimsiu iš jos. 

Kurgi ne, pagalvojo Ridas. Jis persiųs su byla susijusius fak- 
tus ir jų vertinimą, bet savo įspūdžius, spėjimus ir teorijas pasi- 
liks sau. Juk jie vis tiek niekam nepadėtų. Jis greitai nukopijavo 
savo pastabas į diskelį ir įsikišo jį į portfelį. Tada, suredagavo 
standžiajame diske esančią informaciją ir persiuntė ją Morize- 
ti. Tai padaręs, jau beveik vėlavo į susitikimą su Nike, bet vis 
tiek pasuko į Ketrinos Okano kabinetą ir ten rado Tonją Kasi- 
di, Okano sekretorę, kuri prieš išeidama tvarkė stalą. 

— Turiu pasikalbėti su Kete. 

— Ji jau išėjusi. 

Rido smakras įsitempė; jis pažvelgė į Tonją paralyžiuojančiu 
žvilgsniu. Jam atrodė, kad Tonja visuomet mėgo rodyti valdžią. 

— Kada grįš? 

— Pirmadienį. 

Prakeikimas. 

— Ji sakė, kad tikriausiai užsuksi, taigi paliko voką, - Ton- 
ja įkišo ranką į viršutinį stalčių ir ištraukė užklijuotą voką. Ji 
pakėlė antakius, - o tai bylojo, kad ji žino, kas yra užklijuoto 
paketo viduje, - ir įteikė jį Ridui. 

Nereikėjo būti raketų mokslininku, kad suprastum, kas 
viduje. 

Išėjęs į koridorių, jis atplėšė voką ir išlankstė popieriaus lapą. 

Laboratorijos išvados buvo aiškios. Turint galvoje jo trečią 
kraujo grupę ir neigiamą rezus faktorių, buvo didelė tikimy- 
bė, kad jis yra Bobės Marks kūdikio tėvas. Ten buvo raštelis, 
kad DNR atsakymas bus duotas iš karto, kai tik bus atlikti visi 
tyrimai. 

Jį apėmė dar stipresnis nevilties jausmas. 

Jo vaikas. 

Tas šunsnukis nužudė jo vaiką. 


DEVYNIOLIKTAS SKYRIUS 


— Aš negaliu, ne šį vakarą, - pasakė Nikė, petimi spausda- 
ma telefono ragelį prie ausies ir tik pusiau klausydamasi po- 
kalbio. Ji neturėjo laiko, ką tik užbaigė naują pasakojimą apie 
Kapų Plėšiką. 

Tačiau jos sesuo turėjo savų bėdų, ir iš balso atrodė puolusi 
į neviltį. 

— Kodėl? Nike, juk aš nedažnai prašau tavęs pabūti aukle. 

Tai tiesa, pagalvojo Nikė. 

— Bet kurį kitą vakarą, Lile. Prisiekiu. Greičiau nei po va- 
landos policija rengia spaudos konferenciją apie Kapų Plėšiką, 
o paskui manęs laukia svarbus interviu. Labai svarbus. 

— Pasiimk ją kartu. 

— Pasiimti dvejų metų vaiką? Gal išprotėjai? - Nikė padarė 
rašybos klaidą. - Prakeikimas, - atsilošė ant kėdės ir liovėsi 
spausdinti. - Tu pasiimk ją kartu. 

— Bet aš turiu pasimatymą. Neprašyčiau, bet auklė atsisakė 
paskutinę minutę. 

— Gerai, gerai, paklausyk... Nuveržk Ofeliją pas mamą ir 
tėtį. Aš ją pasiimsiu po interviu... tarkim, apie pusę dešimtos 

ar dešimtą, parvešiu ją į tavo namus, užmigdysiu ir dirbsiu prie 
nešiojamojo kompiuterio. 

— Nežinau... 

— Jei tau netinka, susirask ką nors kitą. Paskambink Kai- 
liui, - pasiūlė ji. 

— Kailiui? Hm! - paminėjus jų brolį, Lilė paniekinamai 
prunkštelėjo. - Ką jis išmano apie vaikus? 

—- O ką aš išmanau? Lile, aš tikrai turiu bėgti. 

— Gerai, užvešiu ją pas tėvus, bet tai labai nepatogu. Tu- 
rėčiau susitikti su Melu septintą, - atsidususi ji pridūrė: - Ar 
žinai, kokia tavo bėda, Nikole? 

Ai, ai, prasideda. 

— Kodėl jaučiu, kad tu pasiryžusi mane apšviesti? - Nikė 
įmetė savo mobilųjį į rankinę. 

— Tu tokia pat kaip Endriu, - pasakė Lilė, ignoruodama įgė- 
limą. - Esi egoistė ir visada skubi. Tarsi pasaulis suktųsi aplink 
tave, - ji piktai numetė ragelį, ir Nikė krūptelėjo. Įžeista ir taip 
garsiai nutrūkus ryšiui. Tik leisk supykusiai Lilei padėti rage- 
lį. Dar tada, kai Lilė buvo zirzianti mažylė, jos žodis visuomet 
turėjo būti paskutinis. Ji buvo akademiška pseudointelektualė, 
liberalizmo ir aukštosios mados šalininkė, leido dienas besirū- 
pindama dukra, rūkydama plonas juodas cigaretes ir diskutuo- 
dama apie literatūrą ir filosofiją. Dirbo ne visą dieną kavinėje ir 
grojo fleita arba dainavo džiazo grupėje. Nikė du kartus buvo 
nuėjusi į jos pasirodymą, bet muzikos nesuprato. Dainos atro- 
dė be pabaigos, o melodija tai iškildavo, tai pranykdavo ben- 
drame triukšme. 

Kankine besidedanti Lilė niekada neįvardijo mažosios Ofe- 
lijos tėvo; kūdikio tėvas tikriausiai bus paslaptis, kurią Nikės 
vyresnioji sesuo nusineš į kapą. Nors tai nebuvo svarbu. Betėvė 
ir tiesiog žavinga Ofelija pavergė Nikės širdį iš karto, kai tik 

pamatė savo dukterėčią ligoninėje. Vien pagalvojusi apie susi- 
vėlusią dvejų metukų mergytę, ji nusišypsojo. 

Nikė pabaigė straipsnio juodraštį, palikdama vietos pakei- 
timams, jei sužinotų ką nors svarbaus spaudos konferencijoje 
arba per pokalbį su Ridu ir turėtų ką nors pakeisti, tada čiupo 
apsiaustą ir išskubėjo į lauką. Vos nesusidūrė su Normu Mec- 
geru prie durų. 

- Žiūrėk, kur eini. 

- Visada esi džentelmenas, tiesa? - mestelėjo ji, nors konfron- 
tacijos su Normu jai mažiausiai reikėjo. Ne dabar. Na, niekada. 

Jo piktas žvilgsnis bylojo be galo daug, tad ji padrąsino save 
būsimam žodžių antpuoliui. 

— Po velnių, iš kur tu trauki informaciją? 

— Ką turi galvoje? 

— Kaip gali vienu žingsniu lenkti policiją? - jis užstojo du- 
ris, tad jai neliko kitos išeities kaip tik su juo kalbėtis. 

— Nelenkiu. 

— Parašei straipsnį apie žudiką maniaką anksčiau, nei poli- 
cija padarė pareiškimą. Aš ką tik išgirdau, kad šeštą bus spau- 
dos konferencija, - jis žvilgtelėjo į laikrodį. - Po dvidešimties 
minučių. Nori lažintis, kad jie perfrazuos tai, ką tu jau išspaus- 
dinai, ir iškels žudiko maniako tikimybę? 

— Aš tikrai nežinau. 

— Staigmena. 

— Kodėl nedalyvauji konkurencinėje kovoje ten? 

- Jau važiuoju, - piktai ištarė jis. - Manau, pagrindinė kon- 
kurentė stovi prieš mane. 

— Baik, Normai, - ji staigiai pasitraukė atgal ir prasmuko 
pro jį. 

— Zinai, Džilet, tau tikriausiai net nereikia eiti į spaudos 
konferenciją. Šaltinis tave informuoja anksčiau, nei mes ką 
nors sužinome. 

— Tave erzina tai, kad aš turiu šaltinį, tiesa? - paklausė ji 
šiurkščiai. Ji jau pakankamai ilgai taikstėsi su jo sapaliojimais. 

— Mane erzina tai, kad tu naudojiesi savo pavarde. Didžiojo 
Rono Džileto dukrai atsiveria daug durų, kurios yra užtrenktos 
paprastiesiems. 

— Manai, kad tai mano pavardė? 

— Aš žinau, - jo šypsena iš po ūsų atrodė tokia pat apgaulin- 
ga kaip pirito spindesys. 

— Ir toliau taip galvok! - jai kažkokiu būdu pavyko susilai- 
kyti nuo kandžios, ant liežuvio galo kabančios replikos. - Taip 
greitu laiku nieko nepasieksi, - tada ji išbėgo ir pasileido per 
gatvę į automobilių aikštelę; jos skruostai degė, jos ego buvo už- 
gautas, nors jis nepasakė nieko, ko ji nebuvo girdėjusi anksčiau 
ar nepagalvojusi pati. Numetė rankinę ir portfelį ant užpakali- 
nės sėdynės ir atsisėdo prie hečbeko vairo. Nesileisk jo suerzi- 
nama, tarė sau, išvažiuodama iš aikštelės. Nesuteik jam nugalė- 
tojo pasitenkinimo. Tu žinai tiesą. Gal tai ir buvo blogiausia. Ji 
nesinaudojo savo tėvo vardu, bet naudojosi brolio mirtimi ir jo 
draugo kalte, kad tik parašytų šią istoriją. Į policijos nuovadą ji 
lėkė kaip beprotė ir aikštelėje įsispraudė už WKAM televizijos 
vano. Jau buvo beveik tamsu, ir netrukus ant nuovados laiptų 
turėjo prasidėti spaudos konferencija. Spindėjo gatvės žibintai, 
oras buvo vėsus, bet sausas. Aplink būriavosi reporteriai, ope- 
ratoriai ir smalsuoliai, kuriuos keli uniformuoti policininkai 
laikė vienoje eilėje. 

Po kelių minučių atvyko Normas Mecgeras ir Džimas Le- 
vitas. Normas, dabar su vilnone kepure ir neperšlampamu ap- 
siaustu, brovėsi per minią į priekį, o Džimas, taisydamas foto- 
aparato objektyvą, ėjo jam įkandin. Kaip kambarinis šuniukas, 
pagalvojo Nikė, bent kartą patenkinta, kad stovi išorinėje re- 
porterių rato pusėje. Pagalvojo apie elektroninį laišką, kurį jai 

atsiuntė Kapų Plėšikas, ir nusišypsojo. Tai buvo jos koziris. Ne- 
paisant šiurpą keliančio turinio. Kad ir ką ji išgirstų iš policijos, 
tai neprilygs tiesioginiam bendravimui su žudiku. Ji ketino pa- 
sidalyti šia informacija su policininkais. Kai tik ateis tinkamas 
metas. Kai išspausdins jos straipsnį. 

Prasidėjus spaudos konferencijai pūtė šaltas vėjas ir ji dar 
smarkiau susisiautė striukę. Policijos atstovė spaudai Ebė Mar- 
lou padarė trumpą pareiškimą apie tai, kas vyksta. Ji bendrais 
bruožais papasakojo apie nužudymus, darydama užuominą, 
kad žudikas tikriausiai vėl smogs ir, galimas daiktas, jis yra 
Savanos rajone. Ji paprašė žiniasklaidos ir visuomenės padėti 
policijai - pastebėjus ką nors neįprasto ar įtartino, pranešti po- 
licijos nuovadai ir šiuo metu sudaromam specialiosios paskir- 
ties būriui. Ji pateikė aukų vardus ir atsakė į keletą klausimų. 

- Ar aukos yra giminės, o gal kaip nors kitaip susijusios? 
pasiteiravo tamsiaplaukė moteris iš vietinio kanalo. 

— Kiek mums žinoma, ne. 

— Ar tiesa, kad į vieną karstą sugrūdami du kūnai? - šis 
klausimas priklausė Normui. 

— Mes radome du karstus, kiekviename jų buvo pirminis 
lavonas ir auka. 

— Arjos buvo užkastos gyvos? - vėl Normas. 

— Taip. 

— Ar turite kokių užuominų? - pasistengė Maksas O Delas 
iš WKAM. 

— Tyrimas vyksta, bet mes kreipiamės į visus, turinčius pa- 
pildomos informacijos, kuri galėtų jį paskubinti. 

Nikė, užsirašinėdama ir įrašinėdama likusius klausimas ir 
atsakymus, jautėsi kalta dėl jos rankinėje gulinčio laiškelio. 

— Ar žudikas turi veikimo metodą? - neatlyžo O'Delas. - 
Išskyrus tai, kad užkasa aukas gyvas? 

Pasigirdo keletas pašaipių kikenimų, juos nustelbė kylantis 
vėjas, užpūsdamas Ebei ant akių rusvą garbaną. 

- Žinoma, bet negaliu komentuoti, nes nenoriu pakenkti 
tyrimui. 

— Ar žudikas bandė susisiekti su jumis? - paklausė Nikė ir 
atrodė, kad Ebė Marlou šiek tiek įsitempė. Ji įsmeigė žvilgsnį į 
Nikę. 

— Kartoju: aš neturiu teisės pasakyti. 

- Bet argi žudikams maniakams nėra įprasta erzinti polici- 
ninkus, pradėti su jais žaidimą, bendrauti arba juos klaidinti? 

— Kai kuriais atvejais, - sutiko Ebė, ir kiti reporteriai, užuo- 
dę slepiamą informaciją, apibėrė ją klausimais, bet ji šypsoda- 
masi pareiškė, kad nuovada daugiau neturi ką pasakyti. 

Tačiau iš Ebės Marlou reakcijos į jos klausimus Nikė gavo 
patvirtinimą apie tai, ką jai netyčia buvo prasitaręs Klifas — 
Kapų Plėšikas susisiekė su Savanos policija, konkrečiai su 
Ridu. Taip, kaip ir su ja. Išskyrė ją. Tikriausiai dėl jos pirmo 
straipsnio apie jį. Iš savo tyrinėjimų ji taip pat sužinojo, kad žu- 
dikai, apsimesdami paslaugiais piliečiais, dažnai mėgina dirbti 
su policininkais, stengiasi įgyti detektyvų palankumą, jaučia 
pasitenkinimą, dėdamiesi sumanesni ir viršesni už pareigū- 
nus, apmokytus, kaip juos sučiupti, ir jiems patinka dalyvauti 
veikloje... Atrodė, kad lediniai pirštai liečia jos sprandą. Visai 
galimas dalykas, kad žudikas yra čia... netoli nuovados laiptų... 
stebi... laukia.. jaučiasi viršesnis... stengiasi įsimaišyti į minią. 

Ji pajuto jo buvimą keičiantis vėjui... Ne, tai tik jos vaizduo- 
tė. Vis dėlto ji greitai apsižvalgė, nukreipdama akis už repor- 
terių, besidedančių daiktus, už operatorių su kameromis ant 
pečių ir už smalsių stebėtojų su tamsiais apsiaustais ir skrybė- 
lėmis, susiliejančių su prieblanda. Kodėl jai atrodė, kad ją ste- 
bi? Išskiria iš minios? Prisiminus vyrą, kurį matė tarp lapų aną 

rytą prie kavinės, jai užėmė kvapą. Keletas aukštų vyrų atrodė 
stoviniuoja ten toliau, atokiau nuo minios ir beįsižiebiančių ga- 
tvės žibintų. Ar vienas jų stebėjo ją ir kai ji pažvelgė į jo pusę, 
greitai nusisuko ir pranyko artėjančioje tamsoje? 

Tu išties daraisi nervinga, Džilet, subarė pati save, išjungda- 
ma diktofoną. 

— Gavai, ko norėjai? - vyriškas balsas sušnibždėjo jai į ausį, 
ir ji smarkiai krūptelėjo. Pasisukant širdį suspaudė iš išgąsčio. 

Normas Mecgeras stovėjo šalia jos. 

— Manau, kad taip. 

Išlik rami. Jis šliužas, pavydus bendradarbis, bet svarbiau- 
sia - nekenksmingas. 

- O tu? 

— Ką reiškia klausimas, ar žudikas susisiekia su policininkais? 

— Tai gan įprasta. Tu žinai. Arba turėtum žinoti. Pagaliau 
juk esi laikraščio reporteris, rašantis apie nusikaltimus. 

— Bet Marlou vos nuo laiptų nenukrito, kai paklausei. Gal 
tavo informatorius sakė, kad žudikas paskambino ar parašė į 
policijos nuovadą? 

— Aš tik pateikiau normalų klausimą, ir tiek, - ji kišo savo 
diktofoną, rašiklį ir popierių į rankinę. - Turiu bėgti. 

Jis prisimerkė po vilnonės kepurės snapelio šešėliu. 

— Tu kažką žinai. 

— Po šimts, Mecgerai, gal tau pasirodys netikėta, bet aš Ži- 
nau daug. Malonu, kad galiausiai tai suvokei, - pasakiusi tai ji 
apsisuko ir nužingsniavo prie savo hečbeko. Ji beveik manė, 
kad jis seks iš paskos, bet nesigirdėjo jokio kojų brūženimo, ir, 
įsėdusi į savo mašiną, pastebėjo Normą ir Džimą Levitą einan- 
čius į pirmojo ševroletą impalą. Jai nepatiko, kad jam užkliuvo 
jos klausimas, bet, laimei, šį kartą nors jos mašina užsivedė po 
pirmo raktelio pasukimo. 

Grįžusi į redakciją, ji pabaigė, paskui atidavė straipsnį ir, 
žvilgtelėjusi į laikrodį, suprato, kad vėluoja. Kai Nikė nepa- 
stebimai išėjo pro užpakalines duris, Mecgeras dar sėdėjo prie 
savo stalo. Įlipusi į mašiną, ji nenuleido žvilgsnio nuo užpaka- 
linio vaizdo veidrodėlio - norėjo įsitikinti, kad nei Mecgeras, 
nei kas nors kitas jos neseka. Jos pokalbis su Pirsu Ridu turėjo 
būti konfidencialus. Visiškai konfidencialus. 


Ridas pažvelgė į laikrodį. Ji vėlavo jau penkias minutes. Jis 
palauks dar penkiolika ir jeigu nepasirodys, Nikė Džilet bus 
palaidota. Taip sakant. 

Arba jis. 

Sėdėdamas prie El Dorado vairo tamsioje automobilių aikš- 
telėje, jis svarstė. Tai, ką suplanavo, gali kainuoti jam ženkliuką. 
Bet jis turėjo ko nors imtis. Padaryti viską, kad sužinotų, kas 
įkišo Bobę į tą karstą. 

Langai pradėjo rasoti, bet per stiklą jis stebeilijo į restoraną 
„Džonio B. lygumų kepsniai , kuris, kaip buvo rašoma mirgan- 
čioje neoninėje iškaboje, siūlė „pasaulinio garso pietietišką, ant 
grotelių keptą kepsnį . Savireklama atrodė ne visai pagrįsta, bet 
stovėjimo aikštelė buvo prikimšta pikapų, kemperių, išklerusių 
furgonų ir sedanų. El Dorado čia puikiai derėjo. Ridas stebėjo, 
kaip iš žemo šeštojo dešimtmečio pastato su dideliais veidrodi- 
nio stiklo langais, kadaise baltomis, bet dabar suodinomis sie- 
nomis ir Žemu stogu įeina ir išeina klientai, pečiais pastumdami 
dvigubas duris. Jis jau buvo viduj. Išsineštinis maistas dviejuose 
rudo popieriaus maišeliuose gulėjo ant sėdynės šalia jo. Net ir 
tamsoje jis matė ant popieriaus atsirandančias riebalų dėmes. 

— Greičiau, greičiau, - sumurmėjo jis, pats stebėdama- 
sis dėl netikėtai atsiradusios būtinybės pasikalbėti su Nike 

Džilet. Ištisus metus jis vengė jos ir visų kitų, susijusių su ži- 
niasklaida. Ji graži, sumani, įžūli ir arogantiška. Ir dar teisė- 
jo Ronaldo Džileto dukra. Visos priežastys, kodėl reikėtų jos 
vengti kaip maro. 

Blykstelėjo priekinės šviesos ir į duobėtą aikštelę įlėkė auto- 
mobilis. Maža sidabro spalvos mašina sucypė ir sustojo. Nikės 
Džilet subaru hečbekas. Gerai. Jam nepatiko, kad pagalvojus 
apie ją plūstelėjo adrenalinas, bet nuramino save, jog taip nu- 
tiko dėl to, kad jis ruošiasi daryti tai, kuo pats netiki, ir dar 
rizikuoti savo darbu. 

Jis atidarė kadilako dureles ir išlipus jį pasitiko nuo Atlanto 
pusės pučiantis vėjas. Sūrumu dvelkiantis vėjas kėlė bangeles 
pelkių žolėje ir smėlio kopose aplink aikštelę, plaikstė apsiaustą 
jam aplink kojas. 

Nikė sustojo žvyro juostoje, atidarė dureles ir išjungė suba- 
ru variklį. Buvo matyti, kad ji skuba. Kaip visuomet. Ji sekiojo 
jį praeitą vasarą tiriant Montgomerių bylą; ji jam trukdė ir er- 
zino. Ši atkakli nedidelio ūgio moteris turėjo kažką, kas nedavė 
jam ramybės. Galvodamas apie ją praleido daugiau bemiegių 
valandų, nei norėtų pripažinti. Jis nenori net prisiminti, kiek 
kartų ji lankėsi jo sapnuose. Kartais kaip įžūli erzinanti repor- 
terė, kartais kaip seksuali Lolita, gundanti jį stangriomis krū- 
timis, plonu liemeniu, atletiškomis kojomis ir tvirtu jausmus 
žadinančiu užpakaliu. Tie sapnai kėlė jam didžiausią nerimą, 
nes ji nebuvo ta moteris, kuria jis žavėtųsi, kuriai jaustų švel- 
numą ar norėtų geriau pažinti. Ne. Ji buvo ta moteris, kurios 
reikėtų vengti. Taškas. 

O dabar jis jos laukė. 

Jis pasistatė apykaklę nuo vėjo, o ji pasiėmė rankinę nuo 
užpakalinės sėdynės, užrakino hečbeką ir pradėjo energingai 
žingsniuoti prie restorano laiptelių, tiesiai už jo kadilako. 

— Nike. Čionai, - sušuko jis, ir ji staigiai sustojo. Juodas ap- 
siaustas buvo suveržtas per liemenį, plaukai draikėsi ant akių, 
ji įdėmiai tyrinėjo tamsą. 

Jis priėjo artyn girgždindamas žvyrą po kojomis. 

Pasisukdama ji aiktelėjo, griebdamasi viena ranka už gerklės. 

— Oi! Ridai! Siaubingai mane išgąsdinote. 

- Tikrai? - jis pajuto, kaip jo lūpos ima nevalingai šypsotis. 
Bent kartą pasijuto už ją viršesnis. 

— Taip, išgąsdinote. Ir tai nejuokinga. 

- Jūs teisi. Manau, bus geriau, jei mudviejų nepamatys kar- 
tu, taigi pasivažinėkim. 

- Pasivažinėti? Dabar? - ji apžvelgė automobilių stovėjimo 
aikštelę. 

— Taip. 

- Ką tai reiškia - jums patinka paslaptys ir sąmokslai? — 
paklausė ji, bet stengėsi neatsilikti nuo jo ir, atidarydama auto- 
mobilio dureles, tyliai saumurmėjo, kad jaučiasi tarsi blogame 
siaubo filme. 

- Atsargiai. Vakarienė ant priekinės sėdynės. 

— Kas? Vakarienė? Čia? - jis sėdosi prie vairo, o ji stebeilijo 
į riebaluotus maišelius. - Dievaži, Ridai, jūs mokate sužavėti 
merginą. 

— Daugelio metų praktika, - jis išvairavo didžiulį automo- 
bilį iš aikštelės. - Ir nemanau, kad mudviem rodytis kartu yra 
puikus sumanymas. 

Ji atrodė šiek tiek atlyžusi, kai jis pasuko aštuoniasdešim- 
tuoju greitkeliu į rytus, - padangos dainavo ant asfalto, o tam- 
sūs debesys dengė naktinį dangų. 

Artėjo priekinės šviesos, pravažiavo, ir Ridas du kartus pa- 
tikrino, ar jų niekas neseka. Jis nemelavo. Jei kas nors pamatytų 
jį su Nike Džilet, jo darbui iškiltų rimtas pavojus. 

- Atsiprašau, kad pavėlavau, - tarė ji. 

— Dar turėjote dešimt minučių, - atsakė jis, sulėtindamas 
priešais raudoną šviesoforo signalą. 

— Kas tuomet? Būtumėte išvažiavęs“ 

— Panašiai, - užsidegė žalia šviesa, ir jis pajudėjo paskui ke- 
letą užpakalinių žibintų salos link. 

- Išties gražu, - nusijuokė ji ir pridūrė: - Nebuvote spaudos 
konferencijoje. 

— Bet jūs nesitikėjote, kad ten būsiu. 

Ji pažvelgė į jo pusę, ir jis pajuto jos įsmeigtas akis, bet ir 
toliau stebeilijo pro priekinį stiklą, įjungęs valytuvus, nes ant 
stiklo krito migla. 

- Jūs žinote, kad esu nušalintas nuo bylos. 

— Supratau. Ar todėl man paskambinote? 

— Taip. 

Jis pervažiavo tiltą į Taibio salą, instinktyviai pasukdamas į 
rytinį paplūdimį. 

— Jūs norite pasiūlyti man straipsnio temą? - ji netgi nesi- 
stengė nuslėpti skepticizmo. 

— Ne pasiūlyti. Apsikeisti. 

— Tikrai? Nors paprastai vengiate manęs tarsi maro? 

Jis stengėsi neviršyti greičio, kad neatkreiptų kieno nors 
dėmesio. 

- Jūs pastebėjote. 

— Turėjau būti kurčia, kvaila ir akla, kad nepastebėčiau. Iš- 
ties, Ridai, elgėtės su manim, tarsi aš būčiau socialinis parijas. 

— Ir esate. Jūs reporterė. 

— Nesigilinkime į tai, - skubiai tarė ji. - Taigi kuo jūs norite 
apsikeisti? 

Jo pirštai stipriai suspaudė vairą. 

- Informacija. 

— Apie Kapų Plėšiką. 

Nėra priežasties trauktis. 

— Teisingai. 

Jis ją sudomino. Šimtu procentų. Džonio B. ypatingasis pa- 
dažas skleidė pasaulinio garso kvapą, o Nikė spoksojo į Ridą, 
tarsi jam būtų atsiradusi trečia akis. 

— Gerai, bet pirmiau kai ką išsiaiškinkime. Dabar. Jei prašy- 
site manęs atskleisti šaltinius, jokiu būdu. 

Jis sustojo šoninėje gatvelėje, netoli paplūdimio automo- 
bilių aikštelės, ir išjungė variklį. Per langą Ridas žvelgė į van- 
denyną. Juodi Atlanto vandenys buvo pikti, tamsiu paviršiumi 
ritosi putotos bangos. 

— Pavalgykime, kol neatšalo, - jis ištiesė ranką į šaldytuvą, 
kurį laikė už priekinės sėdynės, ir ištraukė du butelius alaus. 
Atkimšęs padavė vieną jai, tada išėmė sumuštinius su keps- 
niais. - Jautienos ar kiaulienos? 

— Nesvarbu... kiaulienos, - pridūrė ji, akivaizdžiai apstul- 
busi. - Ačiū, - ji paėmė sumuštinį ir saują servetėlių. - Ar tai 
taikos pasiūlymas? 

— Taip, žinoma. 

— Taigi? - ji bandė išvynioti pergamentinį popierių. 

— Laikykite tai kyšiu. 

- Jau sakiau, šaltinio neįvardysiu... 

- Žinau. Supratau pirmą kartą, - jis atsikando sumuštinio 
ir žvelgė pro langą, tolyn už balto smėlio į tamsią jūrą. - Jūs 
gavote informaciją taip pat greitai, kaip ir nuovada. Taigi jums 
pranešinėja kažkas iš mūsiškių. 

— Sakiau, kad šiuo klausimu nediskutuosiu. 

— Suprantu. Tik jums leidžiama klausinėti. Tuomet tikriau- 
siai mes neturime apie ką kalbėtis, - jis išgėrė didelį gurkšnį 
alaus ir pastebėjo, kad ji savojo dar net neparagavusi. 

Tyla užsitęsė, ir galiausiai ji šiek tiek gurkštelėjo iš butelio. 

— Aš žinau, kad turėjote romaną su Barbara Džin Marks. 
Ar todėl nedirbate šiame tyrime? - jam neatsakius, ji tarė: - Jei 
norite apsikeisti informacija, turite ją suteikti, ne tik gauti. Bar- 
bara Džin Marks mirė laukdamasi. 

Jam suspaudė gerklę, bet jis nepajudėjo. 

— Manau, jūs galite būti tėvas. 

— Ji buvo ištekėjusi, - paaiškino jis, jausdamas, kaip suspau- 
džia po krūtine. 

— Tas vaikinas pasidaręs vazektomiją, - Nikė stebeilijo į jį. 

— Iš kur jūs žinote? - Ridas taip pat tai įtarė, nors Bobė nie- 
kada tiesiai jam to nebuvo sakiusi, bet kaip galėjo Nikė Džilet 
sužinoti? Iš ligoninės dokumentų? 

— Aha. Jūs norite su manim dirbti, tuomet dirbkime, bet savo 
šaltinių aš neatskleisiu. Mano manymu, yra tik trys priežastys, 
kodėl jūs norite su manim derėtis, - ji iškėlė pirštą. - Pirma, 
norite, kad įvardyčiau savo informatorių, - prie pirmojo piršto 
iškėlė antrą. - Arba norite sužinoti, ką aš darau, nes niekas nuo- 
vadoje nepatiki jums paslapčių, - atlenkė trečią pirštą. - Arba ir 
viena, ir kita. Tikriausiai esate nusivylęs, kad buvote nušalintas 
nuo bylos, o ji jums tokia artima, ir tikitės, kad sujungus pajėgas 
jūs turėsite visą vidinę informaciją, - ji atsikando sumuštinio. — 
Aš neklausiu, kuo galiu būti naudinga jums, bet kuo jūs, atsi- 
žvelgiant į jūsų padėtį, galite būti naudingas man. 

— Aš turiu informacijos, kurios nežino visuomenė. 

- Ir jūs man ją pasakysite? - paklausė ji skeptiškai. 

Jis įtemptai svarstė. 

— Su sąlyga, kad neišspausdinsite jos, kol nebus baigtas 
tyrimas. 

- Tiksliau, kai suimsite tą vaikiną arba kai jis bus pripažin- 
tas kaltu ir nuteistas. 


= 

— Aišku, kad po teismo. 

— Kaip man tai padės? Aš nežinosiu daugiau nei kiti šio 
miesto reporteriai. 

— Nepadės. Ne dabar. Bet viskam pasibaigus, tai būtų pui- 
kus sandoris knygai. 

— Man to neužtenka, Ridai. Aš noriu išskirtinio straipsnio 
dabar. Laikraščiui. 

— Aš negaliu rizikuoti tyrimu. 

— Tuomet mes patekome į aklavietę, - ji atsikando sumuš- 
tinio, kramtė ir servetėle šluostėsi lūpų kampučius, nors auto- 
mobilyje buvo tamsu. - Labai skanu. Ar jūsiškis jums nepa- 
tinka? - jis neatsakė, tad ji atsiduso. - Aš nesuprantu, ko jūs iš 
manęs norite. 

— Aš noriu informacijos tą pačią minutę, kai ją gaunate jūs. 
Aš už tai atsilyginsiu, bet noriu turėti teisę pasakyti savo nuo- 
monę dėl spausdinimo. Mano žodis turi būti paskutinis, - tik- 
riausiai jį išmes iš darbo, bet dabar jam tai nerūpėjo. Jis troško 
greito keršto vėl smogti pasiruošusiam žudikui. - Bet jūs turite 
nespausdinti opios medžiagos, kol byla nebus išaiškinta. Taškas. 

- Gerai, - pasakė ji, atidžiai šluostydamasi rankas. - Kadan- 
gi sudarėm sandorį, noriu jums kai ką parodyti. Ketinau nuneš- 
ti į nuovadą rytoj rytą, bet... -— ji kilstelėjo petį ir įkišo ranką į 
rankinę. Ištraukė kelis į įmautes įdėtus lapus. - Aš juos gavau. 

Ridas įjungė salono lemputę ir, perskaičius pirmą laiškelį, 
jo kraujas sustingo į ledą. 


ŠĮ VAKARĄ. 
Tada antrą. 


ATLIKTA. 

Ir galiausiai trečią. 


AR BUS DAUGIAU AUKŲ? 
IKI DVYLIKTOS 
NĖ VIENAS NEGALI BŪTI VISIŠKAI ĮSITIKINĘS. 


Jam apmirė širdis. Laiškeliai buvo nuo žudiko. Nebuvo jo- 
kių abejonių. Pirmieji du buvo ant tokio pat popieriaus, para- 
šyti tokia pat rašysena kaip jo gauti laiškeliai. Paskutinis aki- 
vaizdžiai buvo atsiųstas elektroniniu paštu. 

— Kada juos gavote? - paklausė, o kūnas įsitempė kaip styga. 
Žudikas bendravo su Nike Džilet taip pat, kaip ir su juo. Kodėl? 

— Prieš porą dienų. 

Jis klausėsi, kaip Nikė aiškina radusi pirmąjį laiškelį ant 
priekinio automobilio stiklo, o antrąjį lovoje. Trečias atkeliavo 
elektroniniu paštu. 

Ridas visiškai nebesivaldė. Jį sukaustė baimė. 

- Maniakas buvo jūsų namuose, miegamajame, ir jūs nesi- 
kreipėte į policiją? 

— Dabar kreipiuosi. 

- Bet žudikas buvo jūsų namuose! 

— Aš pakeičiau spynas, paskambinsiu saugos tarnybai ir pa- 
prašysiu, kad bute įvestų signalizaciją ir jutiklius. 

— Jūs turite palikti tą butą. Išsikelti. Išvažiuoti, - jo min- 
tys lėkė pašėlišku greičiu, varomos panikos. - Tai ne žaidimas, 
Nike. Tas vaikinas - blogiau nebūna. Tai labai bloga žinia. Kaip 
jis pateko į jūsų butą? 

Ji papasakojo, kad durys nebuvo išlaužtos, ir smulkiai iš- 
dėstė, kas nutiko jai grįžus namo - nebuvo užstumtas vartelių 
skląstis ir katė buvo lauke. Jis staiga pagalvojo apie Robertos 
Peters katiną ir kaip galiausiai ji buvo palaidota gyva. 

— Turėjote iškviesti policiją, - sumurmėjo jis. - Keisdama 
spyną galėjote per neapsižiūrėjimą sunaikinti įkalčius! Dėl Die- 
vo, tas vaikinas sutelkęs į jus visą dėmesį. Jūs negalite ten grįžti. 

— Tuomet aš nesu saugi nei darbe, nei kur nors kitur. 

— Tikriausiai. 

— Taigi? Ar manote, kad man turėtų būti skirta policijos 
apsauga visą parą“ 

- Žinoma. 

— Ramiau, Ridai, - pasakė ji, paliesdama jo rankovę. - Ar 
jūs siūlotės šiam darbui? 

— Matau, esate sumani mergina, - jis suvyniojo likusį sumuš- 
tinį į popierių ir įmetė į šaldytuvą. Pasukęs riešą, įjungė variklį. 

— Kur mes važiuojam? - paklausė ji. 

— Pas jus į namus, - jis paėmė savo mobilųjį telefoną. - Ten 
mūsų lauks nusikaltimo vietos tyrėjų komanda ir jei primygti- 
nai norėsite likti namie, aš liksiu su jumis. Antraip būsite mano 
namuose. 

— Palaukite... 

Jis spustelėjo greičio pedalą ir pasuko į krašto gilumą. 

— Taip bus, Nike. Ar susitarėme? 

- Prakeikimas. 

— Ar susitarėme? 

- Šį vakarą turėčiau saugoti savo dukterėčią. 

- Pamirškite. 

- Bet... 

- Ar norite įstumti ją į pavojų? - nejau Nikė išsikraustė iš 
proto? 

- Žinoma, ne. 

— Tuomet palikite ją sa motina. 

— Ji pas mano tėvus, - Nikė pažvelgė į laikrodį, o tuo metu 
El Dorado lėkė visu greičiu link Savanos. - Aš jau vėluoju. 

- Paskambinkite ir pasakykite, kad ją pasiliktų. Tada pa- 
skambinkite seseriai. Juk ji turi mobilųjį, tiesa? 

— Taip. Visada su savimi nešiojasi. 

— Gerai. Tuomet skambinkite jai. Aš nejuokauju, Nike. Tai 
rimta. Pavojinga. Palikite dukterėčią nakčiai ten, kur ji yra. Pa- 
tikėkite, geriau atrodyti kaip keistuolei nei būti nužudytai. 

— Gerai jau, gerai, suprantu, - ji trynė rankas ir pro šalį 
lekiančio automobilio šviesoms melsvai nušvietus El Dorado 
vidų, jis pastebėjo raukšleles aplink jos burną ir kaip nervingai 
ji kramto lūpą. Ji suprato. Pagaliau. 

Ji paėmė savo telefoną. 

— Taigi kas jūs dabar esate? - nušvitus telefono klaviatūrai 
rinkdama numerį paklausė Nikė. - Mano asmens sargybinis? 

- Atspėjote, - pasakė jis, viršydamas greičio ribą ir rink- 
damas Silvijos Morizeti numerį. - Patikėkite, nesijaučiu dėl to 
laimingesnis nei jūs! 


Kas bus kitas? 

Žvelgdamas į televizorių ekranus, jis jautė nusivylimą, kad 
šį vakarą nebuvo užsiminta apie Kapų Plėšiką. Netgi rytinis są- 
myšis Paveldo kapinėse jau nieko nebedomino. Spaudos konfe- 
rencija seniai baigėsi, ir buvo rodomos tik kelios jos ištraukos. 

Kvailiai. 

Niekas nežiūri į jį rimtai. 

Išskyrus Nikę Džilet. Ta, kurią tėvas praminė Smarkuole. 

Tikriausiai dėl jos šviesiai rusvų plaukų ir ūmaus tempera- 
mento. Ji buvo sumani, seksuali ir nebijo siekti tikslo - moteris, 
su kuria reikia skaitytis. 

Ji norėjo istorijos, ir jis jai ją padovanos - jos gyvenimo 
istoriją. 

Ir mirties. 


KiITĄ RYTĄ 273 


Jis sudribo ant kėdės prie rašomojo stalo ir įsispoksojo į 
priešais mirksintį kompiuterio ekraną. Savo sukurtus vaizdus, 
ekrano užsklandą su juodame fone šokančiais Bobės Džin 
Marks, Polinos Aleksander, Tomo Mesio ir Robertos Peters at- 
vaizdais; kas trys sekundės jie virsdavo kaulais, griaučiais, tada 
subyrėdavo į pelenus tik tam, kad vėl įgautų pirminę išvaizdą. 
Tai buvo jo sukurta užsklanda. 

Kiekvienąkart sėkmingai užkasęs savo aukas, Kovotojas 
paimdavo taip atsargiai surinktas nuotraukas, nuskenuodavo 
jas ir pridėdavo prie veidų kompozicijos, kuri pranykdavo jam 
prieš akis tik tam, kad vėl sugrįžtų. 

Tik keturi veidai, bet greitai, labai greitai jų bus daugiau. Jis 
pagalvojo apie šiandien išsiųstus laiškelius ir nusišypsojo. 

Jo rankos buvo drėgnos nuo laukimo. 

Laižydamas lūpas, jis galvojo apie kitą pagrobimą. 

Kitą nužudymą. 

Ijungęs garso sistemą, jis klausėsi garso įrašų - pirmiau- 
sia Bobės Džin, jos siaubo, baimės, šauksmų ir maldavimų... 
ak, tai buvo puiku. Jam užsimerkus gyslose dainavo kraujas. Jo 
pimpalas laukdamas sukietėjo. 

Tada jis išgirdo senutės verkšlenimą... Jos šauksmai jį jau- 
dino, kaitino kraują ir greitino širdies plakimą. Jis galvojo apie 
Bobę Džin. Ir Nikę. Jo kvėpavimas pasidarė paviršutiniškas ir 
dažnas. 

Lūpos buvo tokios sausos, kad jis apsilaižė. 

Kas bus kitas? 

Jis užsimerkė ir neramiai pirštu perbraukė į įmautes įkištas 
nuotraukas savo albume. 

— Aus baus bus medaus... 

Jo ranka sustojo. Jis pramerkė akį, kad pamatytų besišyp- 
sančios, aistringos, gražios moters nuotrauką... Nors nuotrauka 

buvo daryta prieš daugybę metų, jis žinojo, kad ji vis dar yra 
patraukli kaip tada. 

Jis jos norėjo. 

Dieve, kaip jis jos norėjo. 

Jo varpa pradėjo tvinkčioti, ir jis paklausė savęs, ar jai pa- 
tiktų pabusti karste. Jis įsivaizdavo jos siaubą, iš baimės iškreip- 
tus gražius bruožus, prašymus ir maldavimus pasigailėti, bet 
veltui. Iš panikos jos širdis beveik nustotų plakti. Oras karste 
išretėtų... plaučiai pradėtų liepsnoti... o, taip. 

Jis pasijuto galingas. 

Stiprus. 

Gudrus. 

Laukimas plazdėjo jo gyslomis. 

Jis negalėjo sulaukti. 

— Dabar tavo eilė, širdele, - sušnibždėjo jis šiurkščiai, erek- 
cijai veržiantis pro kelnių užtrauktuką. O Dieve, kaip jis norėjo 
ją išdulkinti. Į ją įslysti. Parodyti jai, kad gali daryti su ja ką 
panorėjęs. Gal po to. Gal prieš tai. Panirti į jos karštą vidų... ar 
netgi į jos šaltą, negyvą skylę. Nesvarbu kada. 

Jis nėra išdulkinęs nė vienos jų... niekada nepasidavė fanta- 
zijoms taip smarkiai, kad nepajėgtų atsispirti jų teikiamai pa- 
gundai. Bet gal šį kartą jis galėtų šiek tiek pakeisti savo ritualą. 

Nuo laukimo padažnėjus pulsui, jis lėtai palenkė galvą prie 
iškarpų albumo ir jos gražus, besišypsantis atvaizdas susiliejo. 
Tada neužmerkdamas akių paliko ant įmautės šlapią bučinį. 

— Tu ir vėl mane nuvylei, Nike. Gražu, labai gražu! - pa- 
šaipa Lilės balse buvo jaučiama, nors Nikės mobiliojo telefono 
ryšys buvo blogas. 

Ridas išleido Nikę prie „Džonio B.“ restorano, kur buvo 
paliktas jos automobilis, ir dabar jai įvažiuojant į Savaną sekė 
iš paskos. Važiuodama gilyn į sausumą, kur tamsioje naktyje 
kvietė Savanos žiburiai, Nikė vargu ar pastebėjo pietinį upės 
kanalą, kitus automobilius ar greičio apribojimus. Visas jos 
dėmesys buvo sutelktas į telefoninį pokalbį su įpykusia se- 
serimi. 

- Juk sakiau, kad man nesaugu pasiimti Ofeliją, - ji pakar- 
tojo trečią kartą. - Nejau nesupranti? Kažkas įsilaužė į mano 
butą, Lile. Tas įsibrovėlis paliko man raštelį. Lovoje, - ją nukrė- 
tė šiurpas pagalvojus, kad įsibrovėlis lietė jos patalynę, pirštais 
glostė lovą, rausėsi stalčiuose. 

— Ar tai staigmena? 

— Nejau nežinai, kad laisvėje vaikšto žudikas maniakas!? 
Tai jis galėjo įsibrauti į mano butą. 

— Tai bent. Įdomu, ko jam brautis į tavo butą? Pasvarsty- 
kim. Gal dėl to, kad nenustoji apie jį rašiusi? Atkreipi jo dėme- 
sį? Nieko keisto, kad esi taikinys. Jis įsiutęs. 

- Jis įsiutęs ne ant manęs. Jam patinka mano rodomas dė- 
mesys. Jis jo geidžia. Toks yra žudiko maniako mentalitetas. 

— Nežinau. Ar jie turi mentalitetą? 

— Taip, Lile, turi ir... 

— Dėl Dievo, jis žudo žmones! Čia mentalitetas niekuo dė- 
tas! - ji pratrūko, tada susivaldė. - Klausyk, Nike, aš suprantu. 
Aš suprantu. Tai tavo gyvenimas, ir tai yra svarbu, - Lilė aki- 
vaizdžiai nesugebėjo nuslėpti sarkazmo savo žodžiuose. - Taigi 
aš važiuoju pasiimti Ofelijos iš tėvų. Pamiršk, ką aš dabar vei- 
kiu. Pamiršk, kad maisto porcija čia kainuoja šimtą dolerių ir 
vakarienė skirta Melo remiamam kandidatui, kad tai yra svar- 
bu jam, kad tai yra svarbu man. Juk viskas sukasi tik apie tave. 
Kaip visuomet. 

— Ne, Lile, - karštai atsakė Nikė, išsukdama iš salos greitke- 
lio. - Viskas sukasi apie tave. Kaip visada. 

Lilė taip garsiai padėjo ragelį, kad Nikė krūptelėjo, tada 
įmetė telefoną į puodelio laikiklį prie vairuotojo sėdynės. Jai 
atrodė, kad turėtų jaustis blogai, bet nesijautė. Tik jau ne dėl 
sesers. Taip Lilė spręsdavo visas kritines situacijas. Pratrūkda- 
ma bartis. 

Vis dar įpykusi ji vingiavo senamiesčio gatvėmis. Padariusi 
pernelyg staigų posūkį, kad nereikėtų sustoti užsidegus gelto- 
nai šviesai, ji liepė sau nusiraminti. Barnis su Lile nebuvo ka- 
žin kokia ypatinga naujiena. Ji su seserimi niekada nesutarė. 
Žvilgtelėjo į šoninio vaizdo veidrodėlį. Ridas vis dar važiavo 
iš paskos, neleisdamas jai pernelyg atsiplėšti ir nespausdamas 
El Dorado greičio pedalo tiek, kad ją aplenktų. Jo artumas tam 
tikra prasme ją ramino. Jai patiko žinoti, kad jis taip arti. Jis 

buvo prieinamesnis, ir jai pasirodė, kad išgirdo jo balse naują 
toną, švelnesnį, tarsi ji jam rūpėtų - net jeigu tik todėl, kad jis 
buvo davęs priesaiką tarnauti ir ginti. 

Vien nuo tos minties ji vos nepralėkė per raudoną šviesą. 

- Atsitokėk, - perspėjo save. - Juk tavo svajonės sukasi apie 
Pirsą Ridą, - pasibjaurėjusi tokiomis mintimis, ji įsuko į savo 
vietą mažoje automobilių statymo aikštelėje. Skersgatvyje, kur 
stovėjo daugiabučio šiukšlių konteineriai, jau matėsi policijos 
automobilis. Raudoni ir mėlyni šviesos blyksniai mirguliavo 
ant kadaise prabangaus namo plytų, aukštų langų ir silpnai ap- 
šviestų švieslaidžių; dabar šią vietą ji vadino namais. Ištiesta 
geltona juosta neprileido artyn žiūrovų, ir pas keletą jos kai- 
mynų degė šviesos. Keli drąsesni žmonės, skubiai ant pižamų 
užsimetę lietpalčius ir ištiesę kaklus stebeilijo į jos butą viršuje, 
o saujelė pašalinių jau buvo pradėję atakuoti kantraus veido 
pareigūną klausimais. 

— Kas čia vyksta? - paklausė moteris. Ji buvo palindusi po 
skėčiu su dramblotu, susiglamžiusį treningą vilkinčiu vyru. 

- Tikrai nežinau, - pasakė policijos pareigūnas. - Jei pa- 
sitrauktumėte ir leistumėte mums dirbti savo darbą, būtume 
dėkingi. 

Stambus vyriškis užuominos nesuprato. 

— Nežinia kas, bet kažkas vyksta viršutiniame bute, bokš- 
telyje, - skėtis pakrypo, nes smalsūs kaimynai iškišo nosis pa- 
spoksoti į Nikės butą. Nikė pasitraukė kelis žingsnius atgal, už 
skėčio, kad landūs kaimynai jos nepamatytų, ir pajuto dėkin- 
gumą, akies krašteliu pamačiusi ateinantį Ridą. 

— Argi ne ten gyvena Nikė Džilet? - paklausė moteris po 
skėčiu. Nikė paėjo dar toliau. - Tai ji ta reporterė, rašanti apie 
Kapų Plėšiką... 

Nikė ėmė trauktis tolyn, nespėjus jiems atsisukti ir suvokti, 
kas ji tokia. Ji vos neatsitrenkė į Ridą, šis pačiupo jai už rankos 

ir nuvedė tolyn. Šį kartą ji jautė dėkingumą, kad gali pasikliau- 
ti kažkuo kitu ir jausti jos dilbį apkabinusius stiprius pirštus. 
Bent trumpam pasijuto apsaugota, nors žinojo, kad tai tik laiko 
klausimas, kada ją pastebės ir atpažins. Pradėjo rinktis daugiau 
kaimynų. Laimė, daugelis žiūrovų stovėjo atokiai nuo policijos, 
rinkdamiesi sutemų ar savo priebučių saugumą. Tik keli auto- 
mobiliai iš lėto pravažiavo pro šalį, jų vairuotojai žiūrėjo išplėtę 
akis, keleiviai pirštais rodė į elegantišką seną namą, o sirenų 
gausmas naktyje vis artėjo. 

— Tai bus trijų arenų cirkas, - tyliai sumurmėjo Nikė. 

— Arba keturių, - sutiko jis. 

— Dėkui. Pasijutau daug geriau. 

Vienas uniformuotų pareigūnų automobiliams lėtai slen- 
kant gatve ėmė reguliuoti eismą, modamas stebėtojams eiti to- 
lyn, o drėgnas, ledinis vėjas čaižė Nikei skruostus ir plazdeno 
apsiausto kraštus. 

— Mums reikės rakto, - pasakė Ridas. 

Ji norėjo paprieštarauti, nes jai nepatiko, kad bus įsiveržta 
į jos privačią erdvę, bet pasiraususi rankinėje rado raktų žiedą 
ir numovė namų raktą. 

— Eisime į vidų, kai tik gausime leidimą. 

— Iš ko? 

— Iš Dianos Mozes. Patikėkite, ji pavadinta taikliai. Nuova- 
doje ji skelbia Dievo žodį. 

Nikė sukikeno, nors nervai buvo įtempti. Ji pakėlė akis į 
Ridą - jis nesišypso, bet jo akys atrodė šiltesnės nei anksčiau, 
visąlaik atšiaurus veidas ne toks griežtas, o po išoriniu šiurkš- 
tumu buvo galima justi švelnumo užuomazgų. 

- Palaukit čia, - pasakė jis, paleisdamas jos ranką, nes kaip 
tik atvažiavo nusikaltimo vietos tyrėjų automobilis, du polici- 
jos ekipažai ir WKAM televizijos naujienų vanas. Nikė stebėjo 

išlipantį reporterį ir operatorių, o Ridas kalbėjo su smulkute 
juodaode, iš pažiūros amžinai rūškanos išvaizdos moterimi. Ji 
smalsiai dėbtelėjo į Nikės pusę, bet jos piktas žvilgsnis tik dar 
labiau pagilėjo, - matyt, dar viena žiniasklaidos gerbėja, tada 
Ridas pristatė jai Dianą Mozes ir padavė Nikės raktą. 

— Labas. Kas čia dedasi? - pagaliau pabudo Fredas Kuperis, 
buto šeimininkas, ir neatrodė laimingas dėl to, kas čia vyksta. 
Apsivilkęs dryžuotą chalatą, jis išbėgo iš už namo kampo kaip 
buldogas. Jo reti šviesūs plaukai buvo pasišiaušę, o maišeliai po 
akimis rodė, kad jam reikia daug daugiau miego. - Ką visa tai 
reiškia, velniai rautų? - įsmeigęs žvilgsnį į Nikę, jis sustingo ir 
suspaudė lūpas. - Kodėl aš nesistebiu, kad tai susiję su jumis? 

Dabar buvo Nikės eilė skubiai supažindinti. 

— Fredas Kuperis, šeimininkas, detektyvai Ridas ir Mozes. 
Jie nori apžiūrėti mano butą. Aš leidau. 

= Žinoma... bet... - Fredas buvo sutrikęs ir nesidžiaugė taip 
susiklosčiusiais įvykiais. Jis stebeilijo į didėjančią policininkų 
ir stebėtojų minią. - Jėzau... 

Į pagalbą atėjo Ridas. Pokalbis buvo trumpas. Ridas pa- 
aiškino, kodėl jie tai daro, o Diana Mozes jau lipo laiptais į 
Nikės butą. 

Kuperis atsitraukė ir toliau ėjo sargybą po savo priebučio 
stogeliu. Petimi atsirėmęs į durų staktą žiūrėjo, kaip griauna- 
mas jo paprastai nuspėjamas, tvarkingas gyvenimas. 

Policininkai ištempė juostas aplink pėsčiųjų taką ir var- 
telius, tada, prieš lipdami į Nikės butą, ėmė atidžiai tyrinėti 
namo išorę. Buvo keista matyti, kaip aplink jos namus knibžda 
policininkų, ieškančių prieš ją padaryto nusikaltimo įkalčių. 
Ji nenorėjo net pagalvoti, kiek nusikaltimo vietų yra aplėkusi 
trokšdama žinių, ir tik probėgšmais pagalvodavo apie aukas, 
nes jai rūpėdavo tik viena - kas, ką, kada ir kodėl. 

— Pirmiau tegul jie apsižvalgo lauke, - pasakė Ridas, vėl pa- 
griebdamas Nikei už rankos, nes ji jau ketino eiti paskui parei- 
gūną pro vartelius. - Nors po įsilaužimo jau praėjo daugiau ne: 
para, jie gali rasti ką nors svarbaus. 

— Gerai, bet mano katė išeis iš proto. 

Pirštai, apglėbę jos alkūnę, neatsileido. 

— Ji pripras. 

— Nepažįstate Dženings. Ji pyks kelias savaites! - mėgino 
įtikinti, žvelgdama aukštyn į savo butą. - Katžolei išleisiu visa 
palikimą. 

Jis prunkštelėjo ir pažvelgė į ją. Pirmą kartą ji buvo įsitiki- 
nusi, kad jis tikrai žvelgia į ją. Jo žvilgsnis skverbėsi pro rimtos 
reporterės odą gilyn, ieškodamas moters, kurią ji paprastai lai- 
kydavo po užraktu. 

— Manau, išgalėsite, - pasakė jis, o gatve akindamas švieso- 
mis atriaumojo dar vienas policijos automobilis. 

Sucypė padangos, ir automobilis sustojo. 

— Morizeti, - pasakė Ridas. 

Iš keleivio vietos, nutaisęs svarbaus pareigūno veidą, sku- 
biai išlipo Klifas Sibertas. Jis žvilgtelėjo į Nikės pusę, tada aki- 
mirksniu nukreipė dėmesį į Ridą ir šis paleido jos ranką. Klifo 
kakta buvo susiraukšlėjusi, lūpos sučiauptos. Atrodė, kad jis 
tuoj pratrūks. 

— Tu iškvietei? - paklausė jis, nukreipęs žvilgsnį į Ridą. 

Nikė pajuto, kad tuoj kils barnis, ir įsikišo. 

- Palaukit. Aš paskambinau detektyvui Ridui ir papasako- 
jau apie įsilaužimą. 

— Jūs paskambinote jam, - Klifas akivaizdžiai tuo netikėjo. 

- Panelė Džilet turi Kapų Plėšiko įkalčių ir nori jais su 
mumis pasidalyti. Taigi, kai baigsime čia, visi važiuosime į 
nuovadą. 

— Palauk, Ridai. Tu nušalintas nuo bylos, - Klifas rūsčiai pa- 
žvelgė į vyresnįjį detektyvą ir vos judindamas lūpas pridūrė: - Po 
velnių, ką tu darai? Okano atims ženkliuką ir nudirs tau kailį. 

Akies krašteliu Nikė pastebėjo ateinančią detektyvę Mo- 
rizeti. 

— Ei, berniukai. Užtenka. Nebūkit karštakošiai. 

— Tai mano kaltė, - įsiterpė Nikė. - Aš žinojau, kad detek- 
tyvas Ridas buvo iškviestas į Dalonegą ir buvo artimas vienai 
aukų, taigi pirmiausia į jį ir kreipiausi. Nuo pat šios bylos pra- 
džios palikinėjau detektyvui Ridui žinutes. 

Klifo žvilgsnis, kurį jis įbedė į Nikę, buvo ledinis kaip mirtis. 

— Detektyvas Ridas nušalintas nuo šios bylos, panele Džilet. 
Maniau, taip ugningai aprašydama su Kapų Plėšiku susijusius 
įvykius žinosite, kad atsakinga yra detektyvė Morizeti, o jai pa- 
dedu aš. 

— Paklausyk, Sibertai, pasistenk šiek tiek sumažinti testos- 
terono lygį, - Morizeti auskaruose atsispindėjo gatvės žibintų 
šviesa, platinos spalvos styrintys plaukai įgavo pilkšvai melsvą 
atspalvį, o tuo metu skersgatvyje sustojo dar vienas spaudos 
vanas. - Nuostabu. Dar daugiau mulkių reporterių, neskaitant 
dabartinės draugijos. 

Vaną pasitiko uniformuotas pareigūnas ir vairuotoją su 
žurnalistu sulaikė prie užtvaros. Keista stovėti kitoje mikro- 
fono pusėje, pagalvojo Nikė, keista jaustis auka, užuot buvus 
smalsia reportere, ieškančia istorijos ir kabliuko, kuris padary- 
tų jos istoriją geriausią. 

Morizeti ir toliau bandė išskirti Ridą ir Sibertą. 

— Man nusispjaut, kas paskambino ar kas sureagavo. Tai 
nesvarbu. Taigi imkimės darbo ir išsiaiškinime, kas čia dedasi, 
kol žiniasklaida nelipa mums ant kulnų, - ji nukreipė žvilgsnį 
nuo Siberto į Ridą. - Eime, - ir patraukė prie vartelių. 

Stipriai sukandęs dantis Klifas atsiliko nuo jos tik per žingsnį. 

— Panelė Džilet sakė, kad aną vakarą buvo įsilaužta į jos 
butą. Tas, kuris tai padarė, paliko raštelį su eilėraštuku. Atrodo. 
jis nuo Kapų Plėšiko, - pasakė Ridas. 

— Po galais, - likus žingsniui iki laiptų, Morizeti suakme- 
nėjo ir apsisuko ant batų iš gyvačių odos kulno. - Manau, at- 
sinešėte jį. 

- Ji atidavė jį man, - pasakė Ridas. - Pamaniau, nusive- 
šime į nuovadą ir palyginsime su kitais rašteliais, - jis turėjo 
pamatyti Klifo reakciją, nes pridūrė: - Taip, ji žino, kad Kapų 
Plėšikas siunčia mums laiškelius. 

— Ridai, - įspėjo Morizeti. 

- Panelė Džilet sutiko šios informacijos nespausdinti, kol. 
nuovados manymu, neateis tinkamas laikas. 

- Tai tu sudarinėji sandorius? Kaip nušalintas nuo bylos 
pareigūnas daug vadovauji, - sumurmėjo Klifas. 

- Užtenka, - Morizeti įbedė žvilgsnį į abu vyrus. - Sučiup- 
kime šį tipą. Jūs, - parodė pirštu į Nikę, - laukite lauke, kol 
pakviesime į vidų, ir tada žiūrėkite, kur einate. Diana Mozes - 
nusikaltimo vietos tyrėja - pasakys jums, ką galima ir ko nega- 
lima liesti, ir jumis dėta jai paklusčiau. Aišku? 

Nikė linktelėjo. 

— Aišku. 

- Ir aš susirasčiau kitą vietą pernakvoti, - Morizeti žvilgs- 
nis nukrypo į Rido veidą, tada grįžo prie Nikės. - Kur nors 
saugiai. Gal pas tėvus ar pas draugę. Pas žmogų, kuriuo galite 
pasitikėti. 

- Aš jau pakeičiau spynas, - užprotestavo Nikė. 

- To neužtenka. Mums gali prireikti daugiau laiko. Galite 
pasiimti kelis būtinus daiktus. Atsarginių drabužių. 

Nikė ginčijosi toliau: 

— Palaukite, čia mano namai. 

- Į kuriuos buvo įsilaužta, - detektyvės Morizeti veide 
humoro nebuvo nė pėdsako. - Nekvieskime bėdos dar kartą. 
Aišku? 

— Gerai. Taip... aišku, - pasakė Nikė, pakėlusi akis į butą 
bokštelyje ir jausdama šaltuką. Kapų Plėšikas buvo jos namuo- 
se. Iškrypėlis, kišantis gyvas moteris į užimtus yrančių kūnų 
karstus, vaikščiojo po jos mažus kambarius, lietė jos stalviršį 
ir komodą, gal net gulėjo jos lovoje, naršė jos stalčiuose. Ją nu- 
krėtė šiurpas. 

Morizeti buvo teisi. 

Šiąnakt ji čia nepasiliks. 

Bent jau šiąnakt. Akies krašteliu ji pastebėjo šmėstelint šešė- 
lį ir judančias apatines laurų gyvatvorės šakas. Nikės širdis vos 
nesustojo ir ji smarkiai krūptelėjo, bet paskui suvokė, kad išgąs- 
dinta jos katė šmurkštelėjo po vienu policijos automobilių. Jos 
akys buvo išplėstos, o ji pati susirietusi už rato spoksojo į Nikę. 

Moteris priklaupė ant vieno kelio. 

- Eikš, Džen, - pašaukė ji, jausdama gyvūno nerimą. - Vis- 
kas bus gerai. 

Bet katė net nepajudėjo. Jai ištiesus rankas gyvūnas su- 
šnypštė, parodydamas adatos aštrumo dantis, nušliaužė į to- 
limesnį kraštą po automobiliu ir susigūžusi spoksojo į namą. 

Tarsi būtų jautusi blogio esmę. 

Tarsi netoliese būtų tykojęs Kapų Plėšikas. 

Slėpęsis sutemose. 

Stebėjęs. 

Laukęs. 

Nikei išdžiūvo gerklė. Tada ji pajuto šaltą drėgną vėją, traš- 
kinantį medžių šakas, slepiantį garsus, ir naktį, gaubiančią patį 
siaubingiausią žudiką, kuris nusprendė susisiekti su ja. 

Į aikštelės betoną brūkštelėjo žingsniai. 

Ji greitai atsisuko, bet nieko nepamatė. 

O gal pamatė? 

Ar ten buvo šešėlis netoli skersgatvio tarp lapų? 

Tamsi, pro šalį einanti figūra ar tik šviesos apgaulė? 

Ar paparčio lapai virpėjo kažkam praėjus? 

Staiga, pajutusi baimę, ji atsitraukė atgal ir į kažką atsimu- 
šė, į Žmogų, ir vos nenumirė iš išgąsčio. 

— Nike? - paklausė Rido balsas. Staigiai pasisukusi, ji pa- 
matė, kad detektyvas atidžiai žiūri į ją. - Gerai jaučiatės? 

— O jūs gerai jaustumėtės? - ji stengėsi pašmaikštauti, be: 
jos balsas truputį virpėjo. 

— Aš? Po velnių, ne. Būčiau mirtinai išsigandęs. 

— Taip, maždaug taip ir jaučiuosi, - susikišusi rankas į ap- 
siausto kišenes, ji paklausė: - Ar jau galima eiti vidun? 

— Manau, kad taip. Eime, - dar kartą stipriais pirštais ap- 
glėbė jos ranką ir stumtelėjo link takelio. Pažvelgusi į laiptus. 
ji suprato, kad daugiau niekada nekops jais, nejausdama šlykš- 
čios baimės. Kartą Kapų Plėšikas įsilaužė į jos namus. Kas su- 
trukdys jam vėl įsilaužti? 


Morizeti nepatiko mintys, kurios užplūdo ją važiuojančia 
tuščiomis ir tamsiomis Savanos gatvėmis. Kažkas šiame tyrime 
ne taip, kažkas smarkiai ne taip. Ji buvo pavargusi, nepatenkin- 
ta, susirūpinusi dėl vaikų, paliktų naktį su aukle apsiblausu- 
siomis akimis, ir jai visai nereikėjo šių nemalonių įtarinėjimų. 

Ridas ir Nikė Džilet? 

Kas tarp jų vyksta? Ar jie turi romaną?.. Jų buvimas greta 
vienas kito, kol buvo apieškomas Džilet butas, atrodė keistas... 
nesuderinamas... tarsi juos sietų kažkas daugiau, nei matoma. 

Bet Ridui nepatiko reporteriai, ypač įžūlūs, tokie kaip panelė 
Džilet. Tačiau... 

Morizeti moteriška nuojauta, kuri kartais būdavo palaima, 
bet dažniau prakeikimas, šiąnakt dirbo viršvalandžius. Ir ne ji 
viena juto ore tvyrančius pokyčius. Važiuodama senomis Sa- 
vanos gatvėmis, ji stengėsi nepastebėti, kad jos naujasis part- 
neris užsisvajojęs. Piktas ant pasaulio. Per jų trumpą kelionę 
iki nuovados Klifas Sibertas nepratarė nė žodžio. Jai priside- 
gus cigaretę, jis netgi metė jai suirzusį „nekenk mano plau- 
čiams“ žvilgsnį. Koks griežtas. Pasukus į Haberšamo gatvę, ji 
pamatė Rido El Dorado, važiuojantį įkandin jų. Nikės Džilet 
mažytis hečbekas važiavo paskui jį, ir visi trys automobiliai 
vienas paskui kitą įriedėjo į aikštelę. Sibertas stebėjo šį paradą 
šoninio vaizdo veidrodėlyje ir jai pastačius automobilį jo niūri 
išraiška pasidarė dar niūresnė. Jis iššoko lauk Morizeti nespė- 
jus išjungti variklio. Taip, su juo bus smagu, pagalvojo ji, ti- 
kras linksmuolis. Ji nusprendė, kad jai būtinai reikia sutraukti 
dūmą prieš susiduriant su Ridu ir Sibertu tardymo kambaryje. 
Stabtelėjusi parūkyti, ji pastebėjo, kad Ridas ir Džilet elgiasi 
pernelyg bičiuliškai - juodu ėjo į vidų, glaustydamiesi nuo sti- 
praus vėjo. Prisidegusi Morizeti porą kartų stipriai įtraukė ni- 
kotino ir nuėjo prie durų. Užspaudė pusiau surūkytą Marlboro 
Light cigaretę peleninėje. Kodėl Kapų Plėšikas išskiria Nikę 
Džilet ir Pirsą Ridą? Ką jie turi bendro su skaičiumi „dvylika“? 
Ridas buvo susijęs su viena aukų, bet Nikė Džilet, kiek Morize- 
ti žinojo, nebuvo. 

Gal laiškeliai pateiks taip reikiamą užuominą. 

Tardymo kambaryje ji ėmėsi šeimininkės vaidmens. Ridas 
stovėjo netoli durų, - tikriausiai pripažindamas savo nušalini- 
mą nuo bylos, - o Sibertas ir Nikė Džilet užėmė porą kėdžių. 
Nuovadoje buvo tylu, tik keli policininkai dirbo naktinėje 

pamainoje. Net čia, Savanos saugumo tvirtovėje, naktis atro- 
dė sutrikdyta. Praradusi pusiausvyrą. Netgi šiek tiek klaiki. 
Tačiau klaiku atrodė viskas, kas buvo susiję su šia byla. 

Nikė Džilet pateikė savo draugų ir bendradarbių sąrašą ir 
pažymėjo tuos, kurie turėjo raktus nuo jos namų arba jais nau- 
dojosi jai nuomojantis tą butą. Morizeti pasirodė, kad sąrašas 
pernelyg ilgas ir, jos nuomone, nebaigtas, nes buvo sudarytas 
paskubomis, bet tai jau pradžia. Morizeti priminė reporterei, 
kad tai, kas čia aptariama, yra neoficialu, ir išklausė Nikės Dži- 
let pasakojimą, kaip ji rado laiškelius ant automobilio, namuo- 
se ir gavo į elektroninį paštą darbe. 

- Iš esmės tai yra tas pats, ką gavau aš, tik kitais žodžiais, - 
pasakė Ridas, tada pakėlė ranką, norėdamas nutraukti Mo- 
rizeti. - Panelė Džilet žino, kad aš gavau elektroninį laišką. 
Mes apie tai kalbėjome. Ji to neišspausdins, kol nepadarysime 
oficialaus pareiškimo. 

— Bet pranešiu, kad žudikas susisiekė su manimi, - įsiterpė 
Nikė. Ji atrodė ne mažiau pavargusi nei Morizeti. Po akimis 
matėsi tamsūs ratilai, lūpų dažai nusitrynę, plaukai susivėlę. 
Bet ji vis dar buvo nusiteikusi karingai. Tikriausiai todėl, kad 
buvo Didžiojo Rono Džileto dukra. 

— Norėčiau pamatyti straipsnį, prieš jam patenkant į spau- 
dos kioskus. 

— Per vėlu, - Džilet pervėrė Morizeti skvarbiu žalių akių 
žvilgsniu. - Palikau juodraštį redakcijoje su nurodymu spaus- 
dinti, jei neatvažiuosiu įrašyti papildomų faktų. 

Morizeti įtempti nervai neatlaikė. 

— Jūs trukdote tyrimui. 

— Ne, detektyve, aš jam padedu, - Nikė Džilet atidarė savo 
didžiulį krepšį, ištraukė į įmautes įkištus laiškelius ir numetė 
ant stalo. - Čia kopijos. Ridas turi originalus. 

- Jėzau, - sumurmėjo Klifas ir kaip koks ištižėlis perbraukė 
ranka burną. Jis keistuolis, nusprendė Morizeti, tačiau neturėjo 
laiko galvoti, kas dedasi jos naujo rūstaus partnerio galvoje. Vis 
dėlto ji pajuto, kad ilgisi darbo su Ridu. Morizeti jį suprato. Bet 
ar tikrai? Akies krašteliu ji matė, kaip jis, sudėjęs rankas ant 
krūtinės, atsirėmė petimi į durų staktą. Jai kėlė nerimą jo ryšys 
su Nike Džilet. Morizeti atrodė, kad Ridas bičiuliaujasi su prie- 
šu. Argi ne jis šimtą kartų sakė, kaip nekenčia žiniasklaidos? 

O dabar gulėjo su jais vienoje lovoje... arba su viena... arba 
netrukus atsiguls, jeigu ji teisingai suprato signalus. Po velnių, 
kas dedasi jo galvoje? 

Jis perskaitė laiškelį: 


AR BUS DAUGIAU AUKŲ? 
IKI DVYLIKTOS 
NĖ VIENAS NEGALI BŪTI VISIŠKAI ĮSITIKINĘS. 


- Išties toks pat, kokį jūs gavote, - pasakė ji Ridui. 

— Ne tik toks pat. Tai tęsinys. 

— Ką turite galvoje? - paklausė Nikė, bet Silvija Morizeti 
suprato Ridą. 

— Suprantu. Pakartojama eilutė... ir taip sujungiama... „Jau 
galime skaičiuoti iki keturių. Trečdalis darbo atlikta. Ar bus 
daugiau aukų? Ar bus daugiau aukų? Iki dvyliktos niekas ne- 
gali būti įsitikinęs šimtu procentų.“ 

— Monotoniškas skaitymas, tarsi vaikiškas eilėraštukas, — 
pasakė Nikė. 

Sibertas pažvelgė į reporterę; jo akyse buvo kažkas familia- 
raus, bet jis iškart tai nuslėpė. 

— Ką reiškia dvylikta? 

— Gruodžio dvylikta? - pasakė Nikė. - Tai labai greitai. 

— O gal tai aukų skaičius? - išdrįso įsiterpti Ridas ir Sibertas 
pasiuntė jam žudantį žvilgsnį. 

- Dvylika? Bus dvylika? - Džilet atrodė pasibaisėjusi. 

Morizeti užbaigė spėliones: 

— Nekurkime teorijų. Ir atminkite, viskas, ką čia girdėjote. 
yra neoficialu. Kai tyrimas baigsis... 

— Pirmiau išaiškinkime bylą, - įsiterpė Sibertas. 

Amen, pagalvojo Silvija. Pirmą kartą ji pritarė savo nauja- 
jam partneriui. Ir pagalvojo, kad greičiausiai paskutinį. 


Dvylika. 

Tai buvo raktas. Nikės smegenys buvo pernelyg pavargu- 
sios, kad galvotų, ką tai galėtų reikšti, bet tame skaičiuje buvo 
kažkas svarbaus, ką ji turės išnagrinėti, mąstė ji, važiuodama i 
tėvų namus. Nikė paskambino tėvui iš nuovados ir paaiškino. 
kad jai reikia pas juos pernakvoti, žinojo, kad atvykus jai bus 
užduota daugybė klausimų. Na ir tegu. Geriau jau tegu tėvai iš- 
girsta viską iš jos lūpų nei iš Savanos paskalų malūno, dvidešimt 
keturias valandas per parą sukančio faktus ir prasimanymus. 

Dvylika, dvylika, dvylika. Dvidešimt keturi pusiau. Pusė 
dienos? Dvylika skaičių ant laikrodžio ciferblato. Dvylika spur- 
gų tuzine, dvylika narių prisiekusiųjų teisme, dvylika Kalėdų 
dienų... Kadangi buvo švenčių metas, jai į galvą atėjo daina. 

— Dvyliktąją Kalėdų dieną mano meilė padovanojo man... 
dvylika... būgną mušančių būgnininkų... - ji dainavo ne į toną. 
tada žvilgtelėjo į užpakalinio vaizdo veidrodėlį. Gatvė buvo 
tuščia, išskyrus dvi ją sekančias priešakinių žibintų šviesas. 

Detektyvas Pirsas Ridas. 

Dirba. 

Seka ją. 

Prižiūri, kad ji būtų saugi. 

Mintis, kad jis yra šalia, leido jai jaustis saugiau važiuojant 
šaltomis, vienišomis gatvėmis ir stebint mašinos žibintų Žaismą 
ant medžių kamienų, baltų tvorų ir vingiuojančio kelio prieky- 
je. Ji matė kelis priešpriešiais atvažiuojančius automobilius, ir 
jos žibintų šviesos spėjo apšviesti oposumo akis, kai šis kėbli- 
no už azalijų ir paparčių gyvatvorės. Nikei buvo keista, kad ją 
sujaudino Rido sprendimas palydėti namo. Paprastai tokiomis 
emocijomis ji bjaurėdavosi. 

Tačiau iš nuovargio ji nepastovėjo ant kojų. Negalėjo blai- 
viai mąstyti. Visa tai paaiškino jos keistus jausmus Ridui. Tu- 
rėjo paaiškinti. Niekas daugiau neturėjo prasmės. Po kelių 
valandų spaudos kioskuose pasirodys laikraštis su jos straips- 
niu pirmame puslapyje, ji labai nekantravo. Nikė įsuko į tėvų 
medžiais apsodintą keliuką ir sustojo. Rido kadilakas įčiuožė į 
gretimą vietą. Detektyvas nuleido langą. 

— Palauksiu, kol įeisite į vidų, - pasakė. 

— Dėkui, - pamojavusi ji nutempė savo krepšį iki garažo, 
surinko durų kodą ir praėjo pro savo motinos penkiolikos 
metų senumo mersedesą ir naujutėlaitį tėvo BMW kabrioletą — 
vidutinio amžiaus krizė, nors tėvas pro ją pralėkė prieš dešimt 
ar penkiolika metų. Atidariusi duris į virtuvę ji vos neatsitren- 
kė į motiną, trapią būtybę, susisupusią į minkštą geltoną chala- 
tą ir įsispyrusią į derančias prie jo šlepetes. 

- Dieve mano, Nikole, kas čia dedasi? - paklausė Šarlena, 
iš susirūpinimo sukinėdama deimantinį kryželį, kuris amžinai 
kabojo jai ant kaklo. - Tai susiję su Kapų Plėšiku, tiesa? 

Nikė negalėjo meluoti. 

- Taip. Mama, prašau nepulti į paniką, bet po kelių valandų 
tu skaitysi laikraščius, todėl turi žinoti, kad tas vaikinas susi- 
siekė su manim. 

Šarlena aiktelėjo. 

- Žudikas? 

Jos tėvas stovėjo darbo kambario tarpduryje. 

— Susisiekė su tavim? - pakartojo jis kimiu, žemu ką tik i: 
miego pabudusio žmogaus balsu, jo išretėję plaukai buvo su- 
velti, akiniai šiek tiek pakrypę ant nosies. - Kaip? 

— Tai ilga istorija, tėti, o mano akys merkiasi. Viską papa- 
sakosiu rytą. 

— Ar tau gresia pavojus? - paklausė jis. 

— O Dieve, - Šarlena trynė deimantinį kryželį, tarsi tai būtų 
padėję jai atremti velnio ataką. - Žinoma, jai gresia pavojus. J: 
rizikuoja, ir dabar... jei tas pabaisa su tavim susisiekė... 

— Aš tikrai nežinau, ar tai jis, - sąžiningai atsakė Nikė. - 
Galbūt kažkas kitas neduoda man ramybės, bet aš taip nema- 
nau, - ji pakėlė pavargusią ranką. - Tai ar galiu čia permiegoti“ 

- Žinoma. 

Jungdamas signalizaciją, jos tėvas šiaip ne taip nusišypsojo. 

— Visada, Smarkuole. Juk tu Žinai. Jei čia kas nors pamėgins 
drumsti tau ramybę, turės reikalų su manimi. 

- Ir tavo asmeniniu arsenalu. 

— Teisingai. 

Jos tėvas anksčiau buvo kariškis, bet Antrąja pataisa nau- 
dojosi iki kraštutinumo. Už teisę turėti ginklą jis kautųsi iki 
mirties. Jo gyvybei grėsė pavojus daugiau nei kartą. Ir teisėju 
jis dirbo gana ilgai, taigi nusikaltėliai, kuriuos jis pasiuntė į ka- 
lėjimą iki gyvos galvos, dabar kalinių reabilitacijos ar lygtinio 
atleidimo nuo bausmės prieš terminą komisijos sprendimu vėl 
vaikščiojo gatvėmis. 

Didysis Ronas manė, kad reikia būti apsiginklavusiam, to- 
dėl turėjo šratinių šautuvų, revolverių ir AK-47 automatą. 

— Pasimatysime iš ryto. 

Ji ėmė lipti laiptais į viršų, į kambarį, kuriame užaugo, ten 
įjungė naktinę lemputę. Jauki šviesa nušvietė gėlėtais apmu- 
šalais išklijuotas sienas, tais pačiais, kuriuos ji padėjo mamai 
išrinkti daugiau nei prieš dvidešimt metų. Klevo medžio lova, 
prie jos derantis rašomasis stalas ir komoda stovėjo tose pačio- 
se vietose kaip tada, kai Nikė čia gyveno. 

- Jėzau, beveik baugu, - pagalvojo ji garsiai, pirštais liesda- 
ma ant lentynos išrikiuotus teniso trofėjus, laimėtus vidurinėje 
mokykloje. Išleistuvių vakaro puokštelė vis dar buvo prisegta 
prie skelbimų lentos, taip pat ir nuotraukos iš mokyklos ir ko- 
ledžo laikų. Nublukęs studentiškos kepurės kutas kabojo nuo 
veidrodžio kampo, slėpdamas Endriu ir Simonos nuotrauką, 
kurią Nikė buvo užkišusi už veidrodžio rėmo. Dabar ištraukė 
ją ir įsmeigė žvilgsnį. 

Endriu, gyvybingas ir veržlus, apkabinęs Simoną per pe- 
čius. Tamsiaplaukė, liekna kaip nendrė Simona, Viduržemio 
jūros regiono protėvių bruožų, atpažįstamų iš tamsių akių ir 
odos atspalvio, ir Endriu, aukštas šviesiaplaukis, atletiško su- 
dėjimo, primenantis normandų karį. Tą fotoaparato jamžintą 
akimirką Simona žvelgė į jį, tarsi jis būtų buvęs dievas. Arba 
kritęs stabas, pagalvojo Nikė, kramtydama apatinę lūpą ir 
klausdama savęs, kodėl ši nuotrauka neduoda jai ramybės, bet 
atsakymo nerado. 

— Tu esi paprasčiausiai pavargusi, - sumurmėjo ji, padėda- 
ma nuotrauką ir žvalgydamasi po savo seną kambarį. Matyti, 
kad Šarlena Džilet tvirtai tikėjo, jog reikia išsaugoti praeitį, ne- 
pertvarkant, neatnaujinant ir nekeičiant vaikų kambarių į siuvi- 
mo patalpas ar mažytes sporto sales, ar netgi svečių kambarius. 

Nikė atidarė rašomojo stalo stalčių ir rado apdulkėjusį 
nuotraukų albumą. Savo albumą. Viduje buvo jos mėgsta- 
mos nuotraukos iš pradžios mokyklos, vidurinės ir koledžo. 

Ji greitai vertė lapus su savo šeimos ir draugų nuotraukomis 
Visur, žinoma, dominavo Endriu. Jo besišypsantis atvaizdas 
veržėsi iš albumo puslapių, ar jis būtų kvailiojęs, ar pozavę: 
su futbolininko uniforma. Jo plaukai visuomet buvo trumpz: 
kirpti, veidas švariai nuskustas, kad matytųsi keturkampis. 
toks pat kaip tėvo smakras. 

Endriu buvo Didžiojo Rono sudėjimo, stiprus kaip jautis. 
tačiau pakankami greitas, kad galėtų žaisti saugu ir pagrindi- 
niu puolėju futbolo komandoje. Nors sumanumo jam užteko. 
stigo tėvo ambicijų ir atsidavimo, todėl pernelyg dažnai ji: 
pasukdavo lengvesniu keliu... ne taip, kaip ji. Ji vienintelė iš 
Ronaldo Džileto vaikų paveldėjo tėvo veržiumą. Lilė ir Kaili: 
buvo daugelyje šeimos nuotraukų, bet objektyvas dažniausia: 
buvo nukreipiamas į Endriu, ir Nikė klausė savęs, ar taip nu- 
tiko todėl, kad jos vyresnysis brolis buvo labai fotogeniškas, a: 
todėl, kad fotografas visada ieškojo jo. 

Nuotraukose buvo ir kitų žmonių. Kai kur matėsi Klifas 
Sibertas, kvailiojantis su Endriu, darantis grimasas prieš fotoo- 
bjektyvą, retsykiais išsiviepęs ir šnairuojantis į Nikę. Vėliau da- 
rytose nuotraukose atsirado Simona - ji arba juokėsi su Nike. 
arba buvo apsikabinusi Endriu. Stulbinama pora, jie buvo laba: 
įsimylėję. 

Arba taip atrodė. 

Tačiau tai buvo melas. Endriu su ja išsiskyrė. 

- Tu duodi pernelyg didelę valią vaizduotei, - sušnibždėjo 
Nikė, pajutusi, kad miega stovėdama. Tačiau ji ir toliau vertė 
puslapius, žvelgdama į nuotraukas iš koledžo ir vasaros atos- 
togų, įskaitant jos pirmą tikrą darbą „Sargybinio“ redakcijoje. 
Ten buvo Nikės ir Šono nuotrauka, abu apsikabinę vienas kite 
per liemenį, vėjas plaiksto jų plaukus stovint ant smėlio ko- 
pos, o paplūdimio žolė kutena basas kojas. Tada Šonas atrodė 

jaunesnis, švariai nuskustu veidu, berniukiška ir nekalta šyp- 
sena, bet jis buvo sveikas ir stiprus, ruošėsi stoti į karinį jūrų 
laivyną ir tikriausiai jau buvo susidėjęs su kita moterimi. Nikė 
klausė savęs, kas nutiko tai mergaitei... kuo ji buvo vardu? Lyg 
ir Sindė. Ji gyveno ne Savanoje, tad Nikė niekada nesužino- 
jo, kas jai nutiko, nors jai ir nerūpėjo tiek, kad būtų priėmusi 
Šono pasiūlymą nueiti išgerti ar atsigriebti už prarastą laiką. 
Tai buvo pernelyg skausmingas jos gyvenimo laikotarpis; Šo- 
nas ją paliko, o ji tik per plauką nesugriovė savo karjeros ir 
nesugadino tėvo reputacijos dėl Lerojaus Ševaljė teismo. Ji ne- 
norėjo galvoti apie Ševaljė, kaip jis išžudė šeimą, savo gyveni- 
mo draugės šeimą. 

O dabar jis laisvėje... ne dėl Nikės, bet dėl tada padarytos 
techninės klaidos ir DNR tyrimo rezultato, kuriuo remiantis 
galėjo būti kitas žudikas, ir byla prieš Lerojų Šveljė buvo daug 
silpnesnė, nei galvota iš pradžių. 

Nikę nukrėtė šiurpas. Ji prisiminė negyvas Ševaljė akis, kai 
šis sėdėjo ant ginamojo kėdės ir nerodė jokių emocijų net tuo- 
met, kai prisiekusiesiems buvo rodomos jo draugės ir jos dvie- 
jų mirusių vaikų nuotraukos. Net ir tuomet, kai liudijo vienas 
išgyvenęs berniukas ir rodė savo baisias žaizdas. 

Taigi jis atsėdėjo tik kelerius metus, nors buvo nuteistas iki 
gyvos galvos. Tiek to teisingumo. 

Ji toliau vertė lapus. Daugiau Šono Hoko nuotraukų nebu- 
vo, Endriu nuotraukos taip pat staiga dingo. Keliose likusiose 
veidai, kuriuos fotoaparatas įamžino po tų Kalėdų, buvo pra- 
radę spindesį, šypsenos atrodė priverstinės, atvaizdai rimtesni. 

Nikė išsaugojo atviruką iš Endriu laidotuvių, ir jis, jau 
blunkantis, buvo įkištas į.albumą. Kaip siaubinga, galvojo ji, 
išimdama atviruką... keletas eilučių, skirtų jo puikiam, nors 
ir trumpam gyvenimui. Nikė pajuto, kad ją vėl apima tas pats 

senas liūdesys kaip visada, pagalvojus apie tragišką jo gyveni- 
mo baigtį. Koks praradimas. Ji suspaudė tą nelemtą priminimą 
kumštyje, tada įsikišo į rankinę, užuot palikusi tarp šiukšlių. 
kur motina vis tiek jį atrastų. 

Koridoriuje sugirgždėjo grindų lenta, ir ji išgirdo tyliai ko- 
sint tėvą. Paskubomis įkišusi albumą atgal į stalčių, atsisuko 
kaip tik tuo metu, kai tarpduryje pasirodė Didysis Ronas, ap- 
šviestas iš koridoriaus sklindančios šviesos. Rankoje jis laikė 
ginklą. 

Jos širdis vos nesustojo. 

— Pamaniau, gal jo norėsi, - pasakė jis, įeidamas į kambarį. 

— Pistoleto? "Tu pamanei, kad aš norėsiu pistoleto? 

— Savigynai, - jis padavė jai mažo kalibro koltą. 

— Arjis užtaisytas? 

— Taip. 

— Po velnių, tėti, tai gąsdina. 

- Saugiklis yra. Jis atsitiktinai neiššaus. 

- Tikiuosi. Tėti, nemanau, kad tai geras sumanymas. Tiesą 
sakant, Žinau, kad ne! Aš net neturiu leidimo ginklui laikyti. 

- Šaudyti tu moki, - jis uždėjo jos pirštus ant pistoleto ran- 
kenos, ir šaltas metalas pasirodė stebėtinai pažįstamas. - Bent 
jau mokėjai. Imdavau tave į paukščių medžioklę. Tu gerai šaudei. 

— Tai buvo prieš milijardą metų. Su šratiniu šautuvu. 

Jis sukikeno. 

— Nesendink taip labai manęs. Be to, imdavau tave kartu 
šaudyti į taikinį. Tada šaudei pistoletu. 

— Man tikrai nepatinka ginklai, tėti. Neketinu bėgioti su už- 
taisytu pistoletu kapšelyje ar prisirišusi prie kojos kaip tu. 

Jis plačiai nusišypsojo ir jo veide įsirėžė raukšlės. 

— Tavo žiniai, aš nelaikau jokių ginklų savo kapšelyje. Paža- 
dėk, kad šito neišspausdinsi. 

— Labai juokinga. 

- Visai ne, Smarkuole, - pasakė jis, vėl surimtėdamas. - Šis 
reikalas su Kapų Plėšiku yra rimtas. Pasilik pistoletą arba leisk 
man parūpinti tau tinkamesnį ginklą. 

— Ne. Nieko daugiau, - ji jau įsivaizdavo, kaip tėvas įteikia 
jai pusiau automatinį ginklą su apkabomis arba vieną tų amu- 
nicijos diržų, kuriuos blogi vaikinai nešioja senuose jo mėgs- 
tamuose itališkuose vesternuose. - Šitas puikiai tiks, tik išim- 
kime šovinius, - ji taip ir padarė - išėmė šovinius ir susipylė 
juos į kišenę. 

— Ką darysi, jei tave užpuls? Pistoletu primuši vaikiną? 

— Tikėkimės, iki to neprieisime, - staiga ginklas pasidarė 
sunkus. 

— Aš geriau miegosiu, žinodamas, kad esi saugi, - jis ap- 
dovanojo ją dar viena, jau blausesne šypsena. - Būk atsargi, 
Nikole. Mudu su tavo motina... mylime tave ir tikrai nenorime 
tavęs prarasti. 

Jis apglėbė ją savo didelėmis rankomis ir Nikei suspaudė 
gerklę, ašaros iš vidaus degino vokus. Cigarų ir viskio kvapas — 
jo neatskiriama dalis, kiek tik ji prisiminė, - nepaliko jo ir dabar. 

- Ir aš tave myliu, tėveli. 

— Tu geras vaikas, - paleidęs ją, tėvas išėjo į koridorių, ir ji 
išgirdo, kaip jam grįžtant į darbo kambarį nuo jo svorio dejuo- 
ja laiptai. 

Nikė susmuko ant lovos krašto, rankoje laikydama neuž- 
taisytą pistoletą. Jai šis sumanymas nepatiko, ji apskritai buvo 
prieš ginklus, bet jei Kapų Plėšikas įsilauš į jos butą, jai reikės 
apsiginti. 

Ji įsidėjo koltą į rankinę. 

Atėjo laikas judėti. Jis juto tai. Nerimas. Poreikis. Alkis, 
geismas, kurį jis patenkindavo tik vienu būdu. Įjungė grotu- 
vą, klausėsi klyksmų. Barbaros Džin balsas buvo beviltiškas, 
paniškas, ji spiegė ir maldavo, o senoji moteris tik verkšleno 
ir apsiribojo maldomis... Jis leido šiems balsams susipinti ir 
sėdėdamas prie stalo glostė į įmautes įkištas nuotraukas - iš 
mokyklos baigimo, darbo, netgi iš išleistuvių vakaro, - už- 
simerkė, įsivaizduodamas klyksmą, kurį skleistų visos su- 
čiuptos, užkastos ir įrašytos aukos. Jo akys bėgiojo po vo- 
kais, rankos drebėjo, tačiau jis šypsojosi, įsivaizduodamas jų 
baimę, jausdamas jų siaubą ir klausdamas savęs, ar jos kada 
nors supras, kodėl yra baudžiamos, kodėl sulaukia pelnytos 
bausmės. 

Praėjo dvylika metų... ir dabar visi dvylika kankintojų su- 
lauks atpildo... po vieną ar po du... jie išgyvens jo pragarą, jus jo 
skausmą, patirs kančią, kurią jis kentė. Kai kurie jų jau numirė, 
o kiti net nenujautė, kad jų dienos žemėje suskaičiuotos. Kai 
kurie gyveno šalimais. Šitame rajone, leisdami nerūpestingą 

gyvenimą, kiti išsikėlė į tolimesnes vietas, bet jis žino, kur jie 
apsistojo, taigi jie nepasislėps. Ne, jie nėra saugūs. 

Juostelė spragtelėjusi sustojo ir jis užvertė iškarpų albumą. 

Jau laikas. 

Palikęs spindinčius televizorių ekranus, jis išsmuko pro 
savo slaptas duris, pakilo vijokliais apaugusiais laiptais aukštyn 
į gaivią naktį. Artėjo audra. Šaltis ir šlapdriba slinko į pietus iš 
Tenesio ir Karolinų. Tai buvo neįprasta šiam klimatui. Bet to- 
bula. Jis jautė audros dvelksmą, geidė savo aukoms šalčio. 

Kelionė prie upės praėjo be įvykių. Naktis buvo rami. Jis 
paslėpė pikapą prie gervuogėmis apaugusio keliuko, beveik už 
pusantro kilometro nuo valties slėptuvės. Tada nubėgo prie 
kopų, kur laikė valtį su specialia įranga. Paskubomis nusime- 
tė drabužius ir apsivilko neperšlampamą juodą kaip naktis 
kostiumą. Dabar arba niekada, pagalvojo, žinodamas riziką, 
apsaugininko ar šunų pasipriešinimą. Nors ji labai nekentė 
ginklų, buvo pasiruošęs - neperšlampamame krepšyje gulėjo 
glokas. Atsistumdamas nuo kranto jis pažvelgė į žvaigždes, į 
debesis aukštai virš galvos ir vos matomą mėnulio ruoželį. Ly- 
giais yriais jis irklavo prieš srovę, jo ištreniruotos akys stebėjo 
kranto liniją ir iškyšą. 

Mostas po mosto valtelė skrodė vandenį, o jo kūną, įspraus- 
tą į sandarų kostiumą, pylė prakaitas. Už upės posūkio, arčiau 
kranto, arčiau senos Peltjero plantacijos. Anksčiau plantacija 
garsėjo auginamais ryžiais, dabar čia buvo privačios kapinės ir 
jose - vienas ypatingas kapas. Jis pasuko savo laivą prie kranto, 
užsidėjo naktinio matymo akinius ir pamatė taką, vingiuojantį 
aukštyn į kapines. Atsargiai išėmė iš valties įrankius. Tyliai sė- 
lindamas kilo aukštyn lygiu taku ir neklystamai ėjo pro pilkė- 
jančius antkapius, kol surado ieškomą kapą. 

Tada pradėjo kasti. 

Po juo raitėsi moteris, šnabždėjo jo vardą, išprakaitavusi ir 
karšta. Balta, glotni oda, krūtys su tamsiomis aureolėmis, apsi- 
vijusi jį kojomis mylintis. 

- Pirsai, - šnibždėjo į ausį ir gyslose jam užkaito kraujas. 
O Dieve, ji buvo karšta. Ir švelni. Jos kvepalų kvapas maišėsi su 
svaiginančiu, troškiu sekso kvapu. 

Ji išlenkė nugarą ir jis atsimerkė, stebeilydamas į jos tam- 
sias akis. Ji aplaižė savo raudonas lūpas, iškišdama liežuvio ga- 
liuką. Jis judėjo su didesne jėga. Greičiau. 

— Nepalik manęs, - sušnibždėjo ji ir jis pajuto dvejonę. 
Kad ir koks tvirtas buvo, pajuto, kad kažkas negerai. - Jis 
mane nužudys. 

Xi 

O Dieve, jis ateis. Laikydamas delne krūtį pajuto, kaip ji 
keičiasi, ir vėl pažvelgė į moterį, bet vietoj tamsių ar šiltai rudų 
akių pamatė žalias, rausvai šviesius plaukus ir strazdanomis 
pabarstytą nosį. 

— Nike? 

Ji jam nusišypsojo išdykėliška provokuojančia šypsena, 
o jos akys beveik juokėsi. Akimirką jis pasijuto sutrikęs, bet 
ištiesusi rankas ji apsivijo jam aplink kaklą, prisitraukė artyn 
galvą ir karštai jį pabučiavo, atvėrusi burną ir kviesdama pra- 
tęsti. Jos liežuvis surado jo, rangėsi ir bičiuliavosi. Dieve, jis jos 
norėjo. Užkėlęs jos kojas sau ant pečių, jis paniro giliau į jos 
drėgną šilumą. 

— Puiku, Ridai, - sušnibždėjo ji prikimusiu balsu, judėda- 
ma kartu su juo, pašėlusiai daužantis širdžiai, kvėpuodama taip 
pat greitai, kaip ir jis. - Dar... dar... 

Brangusis Dieve, jis pasiklydo jos kūne. 

— Padėk man! Pirsai, prašau... Man šalta... maldauju... - ji 
klykė po juo, bet tai nebuvo pašėlęs aistros klyksmas. Tai buvo 
kurtinantis, siaubo sukaustytas spiegimas, veriantis smegenis. 
Tada ji pasikeitė, jo rankose Nikė virto Bobe, ir jos akys, ką tik 
degusios geismu, išsiplėtė iš siaubo ir apsiblausė, o veidas tapo 
mirties kauke. Jis pamėgino pajudėti ir suprato negalįs. Pasiro- 
do, jie mylėjosi ne lovoje, o dėžėje... karste, ir kažkas užkalinėjo 
dangtį. 

Atrodė, kad jo širdis sustojo. Jis mėgino pajudėti, bet ne- 
galėjo, nes pečius ir nugarą slėgė karsto dangtis, spausdamas 
jį į Bobę, kuri jau buvo mirusi; jos kūnas pradėjęs irti, smarvė 
nepakeliama. 

— Ne! - sušuko jis. 

Jis atsimerkė, išgirdęs savo paties balsą. 

Širdis nežmoniškai daužėsi, jis suprato esąs savo tamsiame 
bute ir vampyriška televizoriaus šviesa tebuvo vienintelis ap- 
švietimas. 

— Prakeikimas, - sumurmėjo jis, drebančia ranka per- 
braukdamas smakrą. Prakaitas ant kūno nudžiūvo, penis susi- 
traukė, tačiau raumenys vis dar buvo įsitempę. Pustuštė alaus 
skardinė stovėjo ant stalelio prie lovos, kur ją ir buvo palikęs, 
kai įjungė vienuoliktos valandos žinias. Dabar jos seniai buvo 
pasibaigusios. Vietoj jų Džėjus Lenas kalbino Nikolę Kidman. 
Ridas išjungė televizorių ir įjungė stalinę lempą. Jėzau, iš kur 
toks sapnas? Prisiminus panikos jausmą uždarytame karste, 
oda perbėgo šiurpas... ir kodėl jis įsivaizdavo, kad mylisi su 
Bobe, paskui su Nike, tada su mirusia Bobe... tarsi jos būtų bu- 
vusios viena moteris? 

Jis per daug dirba, ir nieko daugiau. Ši byla jį naikina. Jis 
patrynė spazmuojantį kaklą ir paėmė skardinę alaus. Dabar 
alus buvo šiltas. Bet jis vis tiek jį išgėrė. 

Nors oficialiai prie Kapų Plėšiko bylos jis nedirbo, visą nuo 
tiesioginio darbo likusį laiką bandė sudėlioti įkalčius. Morizeti 
daug informacijos nutylėdavo, o Klifas Sibertas buvo dar šykš- 
tesnis - Ridui esant šalia užsisklęsdavo ir žiūrėdavo į jį kaip į 
priešą. 

Kodėl? 

Juk jie visi buvo toje pačioje komandoje. 

Ar tikrai? 

Ridas, šiek tiek pasidomėjęs jaunesniuoju detektyvu, suži- 
nojo, kad daugiau nei prieš dešimt metų, prieš įsidarbindamas 
policijoje, Sibertas draugavo su Endriu Džiletu, vyriausiu Ni- 
kės broliu, kuris, sprendžiant pagal viską, nušoko nuo denio 
per studentų vakarėlį. Savižudybė? Nelaimingas atsitikimas? 
Kas žino? Visos Rido peržiūrėtos išvados buvo neįtikimos. 
Bet Sibertas buvo susijęs su Nike Džilet ir, pasak vieno Siberto 
kambario draugo koledže, buvo ją įsimylėjęs. 

Ką gi, stok į klubą, Klifai. 

Ridas nenorėjo narplioti savo jausmų tai reporterei sutaršy- 
tais plaukais. Pastaruoju metu jie pasidarė neaiškūs. Komplikuoti. 

Tokie neaiškūs, kad dabar jis sapnavo ją erotiniuose sap- 
nuose, tiksliau - košmaruose. 

Nieko gero. 

Užuot ėjęs į lovą, jis nusprendė padirbėti. Jam dar liko su- 
tvarkyti keletą nebaigtų darbų, iki ryto dar kartą patikrinti kai 
kurią informaciją. Beje, dabar jis nelabai norėjo miegoti. Tik ne 
dabar, kai dar buvo gyvas sapnas apie Nikę Džilet ir vis dar aki- 
vaizdus jo poveikis - kelnių užtrauktuką veržiantis kietumas. 

O varge, jis apgailėtinas. Nikė Džilet yra paskutinė moteris, 
kurios jis turėtų geisti. Pati paskutinė. 

Kovotojas griežė dantimis. Buvo ilga, ištęsta naktis. Naktis, 
kai teko slėpti po kauke savo tikrąjį „aš“, kai teko apsimetinėti, 
stebėti, laukti... ir tada irkluoti, kasti... Mankšta buvo į naudą, 
bet dabar jam reikėjo pamiegoti. Jau beveik švito. Jis turėjo ke- 
lias brangias valandas jėgoms atgauti ir pailsėti. 

Bet pirmiau jis privalo atlikti paskutinę pareigą. 

Jausdamasis saugiai savo asmeninėje erdvėje, atsisėdo prie 
stalo ir, šlapios žemės kvapui skverbiantis per sienas, paspaudė 
grotuvo mygtuką atsukti atgal, tada paleido juostelę ir dar kar- 
tą klausėsi tų prakeiktų žodžių. 

- Žiūrėk, ką čia turim... — per mikrofoną girdimas mote- 
riškas balsas priklausė vienai policininkių, kuri praeitą naktį 
apieškojo Nikės Džilet butą. Jis matė policijos automobilius ir 
vanus, netgi pastebėjo prie detektyvo Rido, to šunsnukio, susi- 
gūžusią Nikę. Ridas saugojo Nikę, pirštais apglėbęs jos ranką, 
tarsi ji jam priklausytų. 

- Žiūrėk, čia ventiliatorius... - sakė policininkė. Ji atrodė 
patenkinta ir pasitikinti savimi. Kovotojas jos nekentė. 

- Taip, čia... gudru?.. Dar vienas mikrofonas. Belaidis. Rę- 
gis, toks pat, kaip radome karstuose. Tas šunsnukis tikriausiai 
dabar mūsų klausosi. 

Teisingai, kale. Klausosi. Ir dabar klausausi dar kartą. Ir ži- 
nai, kg? Tu manęs nerasi. 

— Koks psichas, - pasakė policininkė, ir jos balsas jam kėlė 
nerimą, skverbėsi į smegenis. 

- Blogai. Vakarėlis baigtas, netikęs mulki, - pasakė polici- 
ninkė tiesiai jam. - Daugiau nemokamo radijo neturėsi. Pasi- 
tenkinti teks kur nors kitur. Say-0-nara.* 

Pasigirdo barškėjimas, girgždėjimas, ir mikrofonas numirė. 


* Say-o-nara (japon.) - sudie. 

Netikęs mulki. Nevykęs, aptingęs padare. Kam tu tinkamas? 
Niekam, kas... 

Kovotojas suvirpėjo, norėjo bėgti ir slėptis. Kaip pasislėpė la- 
bai seniai, išgirdęs tą balsą, daugybę metų aidintį jo smegenyse. 

Kvailys, kvailys, kvailys... Aš tave bamokysiu, berniuk. Paža- 
du tau, niekada to nepamirši... 

Jį apėmė baisus įniršis. 

Jis nekvailas. Jis sumanus. Tai rodė protinio lavėjimo testai, 
o jie juk nemeluoja. Bet gal jis susimovė. 

Tu esi klaida. Netikėlis. Nieko vertas. 

Jis metėsi nuo stalo, apversdamas kėdę, ir užsikimšo ausis, 
kad negirdėtų triukšmo, kaltinimų, priekaištų. 

— Aš nesu kvailys! Nesu! - sušuko jis, o jo smakras virpėjo. 

Tai dabar tu verksi. Mažas mergaičiukas. Nagi, verk... paro- 
dyk man, kokia kvaila mergaitė esi. 

— Aš ne mergaitė. Aš ne kvailas! - sušvokštė jis, žiopčioda- 
mas, gaudydamas ir vėl išleisdamas orą. 

Jis melavo. Sau. 

Jis kvailai pasielgė. Vėl. 

Pliaukšėjo sau per kaktą iškilia delno dalimi, kartą, antrą, 
kol nukrito perukas ir liko gulėti ant grindų kaip mažas plikas 
šunytis. 

Policininkai neturėjo rasti mikrofono ir perprasti viso rei- 
kalo. Bent jau ne taip greitai. Nikė Džilet, ta liežuvio už dantų 
nelaikanti kalė, kažkam papasakojo ir viską sugadino. Jis turi 
pagreitinti reikalus. Taip. Reikia paskubėti. 

Lėčiau kvėpuodamas ir apsiraminęs, kad širdis ne taip 
smarkiai daužytųsi, jis pakilo nuo purvinų grindų. Pakėlė pe- 
ruką ir pakabino ant kabliuko. Šalia kitų. Jis turėjo išlikti ra- 
mus, prisiminti savo planą ir niekada nesuklupti. Jau ruošia- 
mas kitas kapas... 

Šiek tiek nusiraminęs, išsiėmė kontaktinius lęšius, kurie 
jo šviesiai mėlynas akis buvo pavertę tamsiai rudomis. Jau 
buvo laikas patrumpinti barzdelę, palikti tik ūsus ir atsiau- 
ginti žandenas. 

Jis turėjo daug maskuočių. Taip apkvailindavo daugelį 
žmonių. Rodės, niekas neprisimena, koks jis buvo anksčiau, ir 
jam tai patiko. Žinoma, tada jis buvo daug jaunesnis. 

Jis išsitraukė iškarpų albumą ir susirado Nikės nuotrauką -— 
ji taip pat buvo jaunesnė, skaistaus veido, nepatyrusi reporterė. 
Jos rusvai auksiniai plaukai buvo ilgesni, akys ryškios ir gyvy- 
bingos. Bebaimės. Dukra, kuria didžiuotųsi bet kuris tėvas, net 
ir tas šunsnukis teisėjas. 

Bet tėvai retai jomis didžiuojasi. 

Nikei Džilet, kuri gimė privilegijuota, atletiško kūno sudė- 
jimo ir graži, niekada nereikėjo kovoti. 

- Kalė, - sumurmėjo jis ir garsiai užvertė albumą. 

Juk įtarei, kad ji kreipsis į policiją, gavusi laiškelį, tiesa? Vis- 
kas gerai... išlik ramus... išlik budrus. 

Jis įkišo ranką į kišenę, ištraukė nosinę ir nusivalė nuo kak- 
tos prakaito lašus. Dabar jis negali prarasti savitvardos. Laukia 
pernelyg daug darbo. Viskas vyksta vienu metu. Jis vėl įkišo 
pirštus į kišenę ir išsitraukė mažytį mobilųjį telefoną. Dailų. 
Kompaktišką. Atverčiamą. Seksualų. Kaip ir jo šeimininkė. 


DVIDEŠIMT ANTRAS SKYRTUS 


— Pasakyk man, kad nesi tas sumautas šnipas, - Morize- 
ti svaidė žaibus, dideliais žingsniais įeidama į Rido kabinetą. 
Buvo vėlus rytas, ir ji aiškiai buvo išlipusi iš lovos ne ta koja. 

— Tu mane pažįsti. 

— Argi? - paklausė ji, užtrenkdama paskui save duris. - Tie- 
są sakant, aš nieko nežinau. Na, tai nevisiška tiesa. Žinau, kad 
tu esi nušalintas nuo Kapų Plėšiko bylos, bet vakar tu vis tiek 
buvai su Nike Džilet, ir mudu abu labai nukentėsim, jei tu ne- 
įgausi proto. Taigi pasakyk man dar kartą ir pakartok tai lėtai: 
„Aš nesu šnipas, Silvija.“ 

Jis į ją stebeilijo. 

— Prasta naktis? 

- O Dieve, taip. Tu ten buvai, - ji perbraukė sustingusiais 
pirštais plaukus ir šie ėmė styroti dar toliau nuo galvos. Žvilg- 
telėjusi per petį, ar durys vis dar uždarytos, ji prislopino bal- 
są, padėjo abi rankas ant stalo ir pasilenkė artyn. - Mudu abu 
žinome, kad, norėdamas būti netoli šios bylos, turėtum neat- 
kreipti dėmesio, tą ir turiu omenyje - neatkreipti. Gal tu ir nori 


Ą RYTĄ 305 


rizikuoti savo darbu, bet aš nenoriu. Man reikia išlaikyti du 
vaikus, taigi nekvailiok su manimi, Ridai! 

— Taip nieko nepasieksime. 

Ji nutilo. 

— Gerai. Tu teisus. Aš tik noriu sugauti tą šunsnukį. 

— Aš taip pat. 

— Gaudyk nuo šoninės linijos, gerai? Ne, geriau apskritai 
negaudyk. Palik viską man. Man reikia šio darbo, nors kartais, 
turiu tau prisipažinti, esu pasirengusi išeiti į atsargą ir bėgti 
kuo toliau. Aš dar turiu gyvenimą ir už šių sienų. 

— Kaip einasi? 

— Puikiai. Bartas nusprendė nemokėti nė cento. Nė cento, 
taigi mes einame į teismą. Na, tu tai žinojai. Prisila kalba gy- 
vensianti su tėveliu, o mano sūnus... na, kai kurie vaikai darže- 
lyje jį erzina. O čia dar šita prakeikta Kapų Plėšiko byla, kurią 
turiu išaiškinti, - ji pabaksnojo pirštu į popierių krūvą ant Rido 
stalo kampo. - Žinai, ta, kurioje viena aukų buvo nėščia ir su- 
sijusi su mano partneriu, ir... - turbūt ji kažką perskaitė Rido 
akyse, nes staigiai nutilo. - Jėzau. Man reikia kavos. Mažiausiai 
aštuonių litrų. O gal dvylikos. 

- Ar nenori išgirsti, ką aš sužinojau? 

- Tu nedalyvauji tyrime. Pameni? 

— Praeitą vakarą šerifas Boldvinas nuėjo aplankyti miške 
užpulto vaiko, Preskoto Džounso. Boldvinas atsiuntė man po- 
kalbio faksogramą. Čia nedaug kas yra, ko nežinojome, bet 
vis šis tas, - Ridas stumtelėjo tris lapus. - Taip pat susisiekiau 
su Andželina, Robertos Peters tarnaite. Čia adresas, — ant tri- 
jų pirmųjų lapų jis paklojo dar vieną. - Taip pat turiu adre- 
sus beveik visų žmonių, galėjusių įeiti į Nikės Džilet butą, - ji 
įrašė tuos, kurių iš karto neprisiminė. Kai kurie turi telefonų 
numerius, - dar vienas lapas nugulė ant augančios krūvelės. — 

Ir galiausiai susisiekiau su pastoriumi Džo. Palikau žinutę, ir 
jis man atskambino, nelabai patenkintas, kad trukdau jį penk- 
tą ryto - per maldų valandą ar kažką panašaus, - bet baigus 
kalbėti užuolankomis, sužinojau, kad Roberta Peters rėmė 
misiją finansiškai, bet misija nebuvo naudos gavėja, nurodyta 
jos draudimo polise. Pasirodo, ji turi dukterėčią Šarlotę Šiau- 
rės Karolinoje, kuriai atiteks didžioji jos turto dalis, įskaitant 
katiną Maksimą. Čia yra Robertos Peters advokato pavardė, 
adresas ir dukterėčios telefono numeris, - jis stumtelėjo tuos 
lapus ant krūvelės kitų. - Taip pat sudariau savo priešų sąrašą — 
žmonių, kuriems kadaise pakenkiau ir kuriuos įkišau už grotų. 
Džeromas Marksas yra numeris pirmas. 

- Šimtaprocentinis alibi. 

- Žinau, bet vis tiek įtraukiau jį kartu su šliužais, kuriuos 
pasiunčiau į kalėjimą ir kurie dabar jau išėję į laisvę. Žvilgtelėk, 
jų dvylika. 

— Ką? - Morizeti sustingo. 

- Dvylika išėjusių į laisvę per tą laiką, kai grįžau į Savaną, - 
jis parodė į sąrašą. 

- Neapsakomai baugu. 

- Mhm. Paskutinis vaikinas yra mūsų geras bičiulis Lerojus 
Ševaljė. 

- Velnias, - ji paėmė popieriaus lapą ir peržvelgė šunsnu- 
kių, kuriems niekada neturėjo būti leista grįžti į visuomenę, 
sąrašą. - Turi šių vaikinų adresus? 

- Skambinau jų lygtinio paleidimo pareigūnams, bet pasa- 
kiau tavo pavardę. Kaip pabrėžei, aš nuo šio tyrimo nušalintas. 
Pradėk nuo Ševaljė, jis buvo nuteistas prieš dvylika metų. Dvy- 
liktas vaikinas, dvylika metų. Gal tai nieko nereiškia, bet kai 
kas jo teisme neduoda man ramybės. 

— Kas? 

Jis pažvelgė pro langą, kur Morizeti pamatė įprastą balan- 
džių pulkelį ant atbrailos. 

— Visų pirma teisėjas buvo Ronaldas Džiletas, Nikės Džilet 
tėvas. 

- Jis teisėjavo daugeliui bylų. 

— Bet Nikė tada dirbo neetatine korespondente ir vos nesu- 
žlugdė teismo proceso. 

- Jei peržiūrėtume visas bylas, kur reporteriai padarė kokią 
nors kvailystę, jos netilptų į šį kambarį. 

- Žinau, bet čia turi būti kažkoks ryšys. Manau, mes tu- 
rėtume, ne, tu turėtum surasti Ševaljė. Jo lygtinio paleidimo 
pareigūnas žinos adresą. 

— Aš patikrinsiu visus šiuos tipus. Pažiūrėsiu, ar jie gyve- 
na teisingai ir dorai, - sutiko Morizeti. - Dvylika. Per dvyli- 
ka metų. Juk nemanai, kad jie veikia išvien... Aš svarsčiau apie 
apaštalus, bet jie čia netinka. 

— Nerealu. 

Ji peržvelgė išspausdintus puslapius. Perbraukė nykščiu per 
krūvelės kraštą. Pažvelgusi į jį atsiduso. 

- Jėzau, Ridai, ar tu kada nors miegi? 

— Kai reikia. 

— Ar aš dar ką nors turėčiau žinoti? - paklausė ji, akivaiz- 
džiai nurimusi. 

— Taip, - žvelgdamas į ją veriamu žvilgsniu ištiesė ranką 
prie striukės. - Turėtum žinoti vieną paskutinį dalyką. Aš nesu 
prakeiktas šnipas. 


— Taigi dabar žudikas kalbasi tiesiai su tavimi? - Normas 
Mecgeras nesivargino slėpti savo skeptiško požiūrio, kabinda- 
mas piloto striukę ant kabyklos netoli užpakalinių „Sargybi- 
nio redakcijos durų. 

Nikė mažiausiai norėjo turėti reikalų su Normu. Jau buvo 
beveik vidurdienis ir ji visai nesinervino, kad jos straipsnis vėl 
pateko į pirmąjį puslapį, bet buvo ir pernelyg pavargusi, kad 
jaustų įprastą pakylėjimą. Mecgeras tik dar labiau nuslopino jos 
entuziazmą. Ji pakabino lietpaltį tikėdamasi, kad jis užsičiaups. 

Deja. 

- Dialogas su žudiku, - pridūrė jis, nusivyniodamas šali- 
ką. - Velniškai patogu. 

— Patogu? - atšovė ji. - Taip, išties. Labai patogu, kai vai- 
kinas įsilaužia į mano namus, - ji jautėsi pavargusi ir suirzusi 
po trumpos bemiegės nakties savo vaikystės lovoje. Kūną laužė 
nuovargis, bet mintys lėkė pašėlusiu greičiu, tarsi ji būtų išgėru- 
si aštuonis puodelius kavos prieš palįsdama po antklode. Ji gal- 
vojo apie Kapų Plėšiką, apie aukas, apie savo namą, apie skaičių 
„dvylika“, apie Simoną su Endriu ir apie Pirsą Ridą. Jos galvo- 
je vis greičiau sukosi vaizdų karuselė ir išblaškė visus miegus. 
Pagaliau užsnūdusi, ji sapnavo į savo butą plūstančius lavonus, 
kurie iro jos akyse. Griaučiai virto dulkėmis, o kažkur šešėlyje 
stovėjo ir juokėsi žudikas; nuo to šiurpaus garso jos širdis pra- 
dėjo plakti nežmonišku greičiu, ir odą išpylė šaltas prakaitas. 

Vos ne vos išlipusi iš lovos ir tyliai leisdamasi laiptais, ji spė- 
jo išgirsti tėvų ginčo pabaigą, kuris tarsi išgaravo jai įžengus į 
virtuvę ir nekalbiai motinai ją pamačius. Šarlena pažvelgė į vyrą 
„nedrįsk jai nieko sakyti“ žvilgsniu ir varganai nusišypsojo. 

Kitą valandą, godžiai gerdama kavą ir stengdamasi pabus- 
ti, Nikė daugybę kartų išgirdo, kodėl jai reikėtų atsisakyti savo 
susidomėjimo rašyti apie nusikaltimus. Netgi tėvas pasiūlė vėl 
mokytis, gauti teisės magistro laipsnį ir sekti jo pėdomis... 

Jokiu būdu. Teisė buvo jos tėvo svajonė. Endriu tikslas. Bet 
dabar, susidūrusi su tulžingu Normo priekabiavimu, ji klausė 
savęs, ar nereikėtų paklausyti motinos patarimo. 

— Žudikas įsilaužė į tavo butą? - paklausė Normas. 

— Prieš porą dienų. 

— Štai kas vyko vakar vakare, — pasakė jis. - Girdėjau per 
policijos dažnį, bet buvau užsiėmęs, tad... Pala, ar gerai jautiesi? 

— Nori tiesos? - paklausė ji, trūktelėdama rankinės dirželį 
aukščiau ant peties. - Ne, aš nesijaučiu gerai. Toli gražu. Prie- 
šingai, nei tau gali atrodyti, aš nenoriu, - ji iškėlė vieną pirš- 
tą, - a) parduoti sielos, - atlenkė antrą pirštą, - b) parduoti 
kūno, - ištiesė dar vieną pirštą, - ir c) leisti kažkokiam šliužui 
įsilaužti į mano namus ir liesti mano daiktus tik tam, kad pa- 
rašyčiau straipsnį. 

Ji ėmė žingsniuoti tolyn ir pastebėjo Keviną Diterį, kaip 
visada su ausinėmis, stoviniuojantį prie saldainių automato. 
Jis taip nužiūrinėjo prekes, tarsi automatas būtų dalijęs neo- 
nu apšviestą Dievo žodį už vieną dolerį. Eidama pro šalį ant 
stiklinio Snickers šokoladukų, Cheetos traškučių ir raudonų 
saldainių su saldymedžiu gaubto ji pastebėjo jo atvaizdą. Jo 
veidas buvo niūrus, akys nukreiptos į vieną pusę, atrodė, kad 
užkandžiai jo visai nedomina, bet jis klausosi jos ir Normo 
pokalbio. 

Ką visa tai reiškia? Eidama artyn, ji prisipylė puodelį ka- 
vos iš šalimais šylančio stiklinio kavinuko. Išmaišydama puo- 
delyje šiek tiek grietinėlės, ji apsimetė žiūrinėjanti prekes ir 
sušnibždėjo: 

— Ką gero matai? 

— Ką? O... Viską. 

Dar labiau prislopinusi balsą, ji pasukiojo pagaliuką puo- 
delyje ir pasakė: 

— Norėčiau Me5-M riešutų, bet jų nėra. 

— Ne, yra, - jis pabaksnojo storu pirštu į stiklą. - Matai? 
E-5. MeM riešutai. 

Suraukusi antakius, ji gurkštelėjo kavos ir įsižiūrėjo į už- 
kandžių automatą, kur jo trumpas pirštas buvo palikęs riebalų 
dėmę ant stiklo. 

— Tu teisus. 

— Žinoma. Jie ten. 

- Mmm. Kaip tu mane girdi? 

— Ką? 

— Nors dediesi įsijungęs muziką, vis tiek girdi, ką aš sakau, 
kad ir kaip tyliai šnibždėčiau. Man pasidarė įdomu. Kas nutiko 
tavo ausinėms... Ar jos neveikia, o gal tai tik tavo maskuotė, 
kad galėtum klausytis kitų pokalbių? 

— O varge, ar tu paranoikė? - staigus raudonis plykstelėjo jo 
kaklu, nudažydamas barzdos šešėlį. - Normas teisus dėl tavęs. 

— Tikrai? - paklausė ji, laikydama prie lūpų puodelį ir ne- 
nuleisdama nuo Kevino akių. 

— Taip. Aš... aš tik šiek tiek ilsėjausi nuo muzikos. 

- Daugelis žmonių tai daro, nusiimdami ausines, Kevinai. 

- Aš ne toks kaip daugelis žmonių. 

— Pritariu. 

Jo raudonis dar labiau patamsėjo, ir vienoje akyje išryškėjo 
kraujagyslė. Smakras įsitempė, ir pirmą kartą ji suprato, kad 
po laisvais marškiniais ir džinsais yra sveikas, stiprus vyras. 
Jaunas vyras. Sunkesnis už ją beveik penkiasdešimt kilogramų. 
Tikriausiai turintis įniršio problemą. 

— Aš ne tą turėjau galvoje, - pasakė jis gindamasis. 

- Turėk, ką nori, - ji prisimerkė ir žiūrėjo į jį. - Lažinuosi, 
tu žinai viską, kas čia dedasi, tiesa? Tu tik apsimeti pasinėręs į 
savo pasaulėlį. Bet kai taisai kitų žmonių kompiuterius, tu pa- 
siklausai pokalbių ir skaitai kitų žmonių elektroninius laiškus. 

— Aš ne... 

— Sakyk tam, kas tavim patikės, gerai? - tada ji nuėjo šalin, 

tiesiausiu keliu prie savo stalo, apsipildama teliūskuojančia karš- 
ta kava riešą ir palaidinukės rankovę. - Prakeikimas. 

Selestė nekantriai pamojavo jai keliais laiškeliais, ir ji pasiė- 
mė tris popieriaus skiauteles, kuriose buvo parašyta, kad skam- 
bino daktarė Frensis. 

— Ji nenorėjo palikti balso pašto, - pasakė Selestė, permes- 
dama savo sruogomis dažytas garbanas per petį. 

— Ei, kur, po velnių, buvai? - Trina su kėde atsitraukė nuo 
savo stalo. - Oho, Nike... atrodai tarsi savaitę nemiegojusi. Vei- 
kiau dvi savaites. 

- Per švelniai pasakyta, - ji išsitraukė Kleenex servetėlę iš 
dėžutės ir nusausino kava apipiltą rankovę. - Jaučiuosi, tarsi 
būčiau nemiegojusi visą amžinybę. 

— Taigi buvimas reportere, rašančia apie nusikaltimus, tave 
žudo. 

- Panašiai, - ji metė servetėlę į šiukšliadėžę ir nepataikė. 
Akies krašteliu pastebėjo, kad Kevinas ir Normas grįžo prie 
savo stalų. - Taigi kas naujo čia nutiko? 

— Manau, turi slaptą gerbėją. 

— Ką? - ji nurijo gurkšnelį kavos. 

- Žiūrėk, ką tau šiandien atnešė, - Trina užkišo ranką už 
savo monitoriaus ir ištraukė stiklinę vazą su raudonų ir baltų 
gvazdikų kompozicija. 

— Tu juos pasiėmei? 

— Kas žino, kada ateisi. Kodėl jie turėtų nueiti perniek? 

- Tikriausiai. 

Nustūmusi šalin šmėstelėjusią juokingą mintį apie Pirsą 
Ridą, Nikė atidarė nedidelį voką ir perskaitė laiškelį. 


Sveikinu su sėkme. Ar greitai vakarieniausime? 
Su meile, 
Sonas 

Jai pasidarė negera. 

— O Dieve, jis persistengia, - sušnibždėjo Nikė, pataisyda- 
ma keletą žiedų ir statydama vazą ant stalo. 

— Kas? 

- Šonas. 

— Arjis vėl horizonte? 

— Tikrai ne, bet jis tvirtina, kad nori būti. 

Trina kilstelėjo antakį. 

- Galjis iš tiesų gailisi buvęs mulkis ir dabar, kai išsidūko ir 
suprato, kad ne visos moterys yra tokios šaunios kaip tu, mėgi- 
na užkariauti tavo dėmesį. 

— Nepanašu į Šoną, kurį aš pažįstu. 

— Suteik tam vaikinui šansą. 

— Taigi tu netiki priežodžiu „kartą nusvilęs ir šaltą pučia“. 

— Argi ne „kas nudega karštu, tas ir šaltą pučia *.. Pagaliau 
tai nesvarbu. O aš tikiu meile. Esu nepagydoma romantikė. 

— Nė karto netekėjusi. 

— Sakiau, kad man patinka „romantika“, ne katorga, - nu- 
skambėjo Trinos telefono lotynų amerikiečių melodija. 

- Oašromantika netikiu, - pasakė Nikė, sau pripažindama, 
kad vis dėlto šiek tiek meluoja. Jai nepatiko galvoti apie save 
kaip apie leipėjančią, dėl beviltiškos meilės kenčiančią vienišą 
moterį, kuri kiekvieną vyrą mato kaip savo galimą sutuoktinį. 
Ir ji tokia nebuvo. Tačiau jeigu jos kelyje pasitaikytų tinkamas 
vyras, galbūt ji pakeistų melodiją. Tik ji negalėjo to pripažinti. 
Bent jau dabar, kol dar neįrodė, ką sugeba. 

Trina nuriedėjo atgal prie savo stalo ir šnibždėjo į telefoną, 
o Nikė nusprendė peržiūrėti elektroninį paštą, bet nerado nie- 
ko neįprasto, jokių kitų laiškelių iš Kapų Plėšiko. Jos balso paš- 
te buvo daugybė draugų sveikinimų pasirodžius naujausiam 
straipsniui apie Kapų Plėšiką, taip pat ji sulaukė kelių skam- 

bučių iš konkuruojančių laikraščių reporterių ir vietinių žinių 
stočių — visi jie tikėjosi įgyti jos palankumą ir gauti interviu. 

— Nike, čia Steisė Bakster. Pameni, kartu lankėme mokyklą? 
Aš dirbu WRAW Luisvilyje ir norėčiau pasikalbėti su tavimi, 
kas girdėti apie Kapų Plėšiką. Paskambink man... 

— Nike Džilet? Maksas O'Delas, WKAM. Girdėjau apie įsi- 
laužimą. Paskambink man... 

— Panele Džilet, Stivas Mendlsonas iš Spirit. Mano numeris... 

Taigi dabar ji žino, ką reiškia būti persekiojamai policijos, 
pagalvojo apžiūrinėdama gėles ir nuskabydama keletą jau ru- 
duoti pradėjusių žiedlapių. Jokių abejonių, gėlės buvo parduo- 
damos su nuolaida išpardavimų skyriuje. Šonas visuomet taip 
elgdavosi, pagalvojo ji, o balso pašto žinutės be paliovos liejosi 
jai į ausį. 

— Nike, čia Lilė. Gerai, aš aną vakarą pasikarščiavau. Labai 
pasikarščiavau. Atsiprašau. Šiandien būsiu išvykusi, tad pasi- 
kalbėsime vėliau. 

— Nikole? Čia daktarė Frensis. Mačiau jūsų straipsnį ir jis 
man patiko, bet manau, kad jis turėtų priklausyti straipsnių 
apie mokyklos rajoną serijai. Paskambinkite man. 

- Oho, tik pažiūrėkite, kas neišeina iš pirmojo puslapio! — 
Simonos balsas buvo tarsi šviežio oro gurkšnis. - Netrukus 
išpuiksi ir pamirši tokius mažus žmones kaip aš. Atšvęskim. 
Galėtume šį vakarą kur nors nueiti po treniruotės... 

Prakeikimas, pagalvojo Nikė mirtinai nuvargusi. Mažiau- 
sia už viską ji norėjo užsiimti kuo nors, reikalaujančių daugiau 
pastangų nei išsitiesti priešais televizorių su maišeliu traškučių. 

- .„galiu manyti, kad šį vakarą pasirodysi, tiesa? Gal dabar, 
kai tapai įžymybe, galėsi įtikinti Džeiką prisidėti prie mūsų. Aš 
statysiu. Vėl, - ji nusijuokė. — Ei, regis, vis dėlto persikelsiu į 
Šarlotę! Nebent kas nors užsimegztų su Džeiku. Paskambink 
man, ir aš papasakosiu tau visas smulkmenas. 

Nikė nenorėjo galvoti apie tai, kad Simona išsikelia. Tai 
pernelyg slėgė. Taip pat ji nenorėjo prisipažinti Simonai, kad 
svarsto mesti kikbokso treniruotes. Bus geriau paskambinti jai 
rytoj, pasibaigus užsiėmimui. Nikei labiau patiko atsiprašyti, 
nei prašyti leidimo. Šį vakarą Simona nusiviltų, gal net supyk- 
tų, kad Nikė sprunka, bet rytoj, ypač jei viskas gerai susiklostys 
su Džeiku, draugė bus pamiršusi, kad ji vėl ją nuvylė. Vos pra- 
dėjus jausti kaltę, pasigirdo kita žinutė. 

— Sveika, Nike. Čia aš. Labai norėčiau vėl tave pamatyti, - 
Šono balsas. Ji iš nevilties nutrenkė ranką ant stalo, ir nukrito 
keli žiedlapiai. Šono balso tembras ir intonacija pasirodė kažkuo 
bauginantys. Nors jis jai neberūpėjo, dėl to, kad buvo jo pames- 
ta, ji pernelyg jautriai į jį reagavo. - Girdėjau, kas nutiko, apie 
įsilaužimą ir visa kita, - skambėjo jo balsas. - Tai turėtų būti 
baugu, Nike. Tikiuosi, jautiesi gerai. Paskambink man, - praga- 
ras užšals greičiau, nei tai padarysiu. - Mano telefono numeris... 

Ji nesivargino užsirašyti ir, tiesą sakant, neketino skambinti 
nei jam, nei kam nors kitam. Netgi Simonai. Ne šiandien. Ji 
neturi laiko. Reikia parašyti naują straipsnį apie Kapų Plėšiką, 
pateikti daugiau informacijos... 

Pasigirdo pyptelėjimas, reiškiantis, kad bus dar viena balso 
pašto žinutė. Ji klausėsi, bet žinutė nebuvo palikta. Kad ir kas 
būtų skambinęs, matyt, apsigalvojo, nes per pauzę fone girdė- 
josi triukšmas, tada tolimas telefono trakštelėjimas, tarsi būtų 
padėtas ragelis. 

Nesvarbu, paskambins dar kartą, pamanė ji, sutelkdama 
dėmesį į kompiuterį ir prieš pasinerdama į kitą straipsnį nu- 
sprendė dar kartą patikrinti elektroninį paštą. Ji rado daugiau 
panašių palinkėjimų ir prašymų, kokius buvo girdėjusi telefo- 
nu. Bet naujos žinutės nuo Kapų Plėšiko nebuvo. Nei šokančių 
karstų, nei besisukančių ir yrančių lavonų. 

Ji pabarbeno pieštuku į stalą. 
Žudikas nutilo. 

Ir tai buvo gerai. Tiesa? 

O gal tai tyla prieš audrą? 


— Nike? Aš tavęs negirdžiu. Tavo balsas trūkinėja, — išbė- 
gusi iš savo buto ir stengdamasi išskleisti skėtį, tuo pačiu metu 
vilkdama sportinį krepšį ir petimi spausdama telefoną prie au- 
sies, Simona niekaip negalėjo girdėti savo draugės. Nikės bal- 
sas trūkinėjo ir buvo iškreiptas, faktiškai nesuprantamas, o dar 
švilpė vėjas ir tiško stambūs lietaus lašai. 

— Simona... susitikime... 

— Kur susitikime? Ateisi šį vakarą į treniruotę, tiesa? - Si- 
mona apėjo balą, ir jos skėtis įstrigo gyvatvorėje prie aikštelės. 
Lediniai lašai varvėjo jos plaukais. - Prakeikimas, - jos geriau- 
sia draugė turėjo bėdą - Nikė buvo keistuolė. Ir nieko daugiau. 
Bet Simona ją mylėjo ir ne tik todėl, kad Nikė buvo Endriu 
sesuo ir vienintelė su ja kalbanti Džiletų šeimos narė, nors tai 
jau šis tas. - Tik jau nesakyk, kad mėgini išsisukti nuo sporto. 

- Ne! - Nikės balsas skambėjo keistai. Įsitempęs. Atrodė, 
kad ji kalba pašnibždomis. - Lauk manęs... Galerijos... stovėji- 
mo aikštelėje, trečiame aukšte... Svarbu... apie... Endriu. 

— Ką? Kas apie Endriu? - paklausė Simona, akimirksniu 
pamiršusi vėją ir lietų. - Nike, - o Dieve, ji dingo. Tada per 
vėjo šniokštimą vėl kažką išgirdo. 

— Susitikim... išgerti... Kasan... 

- Išgerti prieš treniruotę „Kasandroje'? - paklausė Simona, 
jausdama, kaip už kaklo teka vanduo. - Būsiu ten. Apie septin- 
tą. Restorane, o ne prakeiktoje stovėjimo aikštelėje. Gal išpro- 
tėjai? Pameni, žudikas vaikšto laisvėje? - jai pavyko atrakinti 
dureles. - Jei nuvažiuosi į „Kasandrą“ greičiau nei aš, užsakyk 
man martinio ir degtinės kokteilį. Su dviem alyvuogėmis. 

Jos skėtis išsivertė į priešingą pusę. 

— Velnias. Nike? Ar tu dar ten? 

Bet ryšys nutrūko. Ji įmetė telefoną į automobilį, sunkiai 
sulankstė skėtį ir paliko jį varvėti ant užpakalinės sėdynės ne- 
toli permirkusio sportinio krepšio. 

Tik leisk Nikei pernelyg dramatizuoti, pagalvojo Simona, 
sėsdamasi prie vairo. Patikrinusi savo atvaizdą užpakalinio 
vaizdo veidrodėlyje, nusprendė, kad žala minimali. Ji iš nau- 
jo pasitepė lūpų blizgiu, kad spindesys būtų nepriekaištingas, 
tada timptelėjo šlapių, vėjo sutaršytų plaukų sruogą, kad jie 
dar mažiau panėšėtų į šukuoseną ir kristų laisvai, nes taip ti- 
kriausiai yra geriau. Jai susidarė įspūdis, kad Džeikui patiko 
atletiškos, stiprios, daug dėmesio nereikalaujančios moterys. Ji 
neabejojo, kad jį traukia savimi pasitikinčios moterys. 

- Jis tikrai ne gėjus, - pasakė ji, užvesdama BMW ir išva- 
žiuodama iš stovėjimo aikštelės. 

Lietus pylė ant automobilio, miesto gatvėmis slinko audra, 
ir akies krašteliu ji pastebėjo kažką sujudant. 

Iš baimės jai pašiurpo oda. 

Akimirką jai pasirodė, kad kažkas ją stebi. Slepiasi ten, kur 
ji negali matyti. Ji iš karto prisiminė tą šliužą restorane, kai ji 
ir Nikė buvo susitikusios praeitą kartą. Bet tai buvo jau seniai. 
Kramtydama lūpą, ji įdėmiai žiūrėjo į kampą, kur pastebė- 
jo kažką šmėkštelint. Susivėlęs šuo, nuleidęs galvą ir uodegą, 
bėgo per gatvę ir dingo tarp dviaukščių pastatų. Simonos širdis 
vėl ėmė normaliai plakti, ir ji išvadino save kvaila žąsimi. Vis 
dėlto ji nesiliovė žvalgytis po skersgatvius ir aplink pastatus. 
Nei per BMW lietaus aptaškytus langus, nei veidrodėliuose ji 
nematė nieko - nei siaubingo pabaisos, nei tamsios figūros, nei 
gremėzdiško vaiduoklio, pasiruošusio ją užpulti. Tiesą sakant, 
nebuvo nieko neįprasto. Tik keli automobiliai ir pora riedlenti- 

ninkų skubėjo šaligatviu, stengdamiesi pralenkti audrą. Viskas 
buvo taip, kaip turėtų būti. 

Dėl Dievo, juk ji nervinosi tik todėl, kad Nikė nepaliauja- 
mai kalba apie žudiką maniaką, Kapų Plėšiką. Nieko nebuvo. 
Vis dėlto Simona tvirtai spaudė vairą, pirma užsukdama į ban- 
ką, kol jo neuždarė, o paskui į valyklą. Ji netgi spėjo stabtelėti ir 
nusipirkti išrašytų vaistų ir keletą produktų prieš susitikdama 
su Nike ir dar kartą paskambindama jai į mobilųjį. Žinoma, 
Nikė neatsiliepė, tad Simona paskambino draugei į butą ir pa- 
liko žinutę atsakiklyje. 

Laimei, audra greitai praėjo, palikdama tirštą rūką. Šlapios 
gatvės spindėjo žibintų šviesoje, lapai ir šiukšlės užkišo gatvių 
kanalizacijos angas. Piko valanda buvo pasibaigusi, laimei, 
transporto buvo nedaug, ir tik keletas žmonių ėjo šaligatviais. 
Šen bei ten pro rūką linksmai mirgėjo kalėdinės lemputės, pri- 
mindamos šventinį sezoną. Ji pravažiavo bažnyčią, kur po pla- 
čiomis ąžuolo šakomis buvo įrengta Kalėdų prakartėlė. Staiga 
ji pajuto tą seną kankinantį Endriu ilgesį, skausmą, kuris su 
kiekvienomis Kalėdomis nė kiek nemažėjo. 

— Pamiršk tai, - sumurmėjo ji ir apsisprendė, kad jai tikrai 
reikia išvažiuoti. Šarlotėje ji gali gauti darbą, tad tereikia pa- 
siryžti ir judėti pirmyn. Nutraukti visus ryšius su šia blogus 
prisiminimus keliančia vieta. 

Simona įsuko į Galerijos automobilių aikštelę ir lengvai 
rado vietą pirmame aukšte. Pamiršk trečią. Kam eiti toliau, nei 
reikia? 

Aikštelė buvo beveik tuščia, stovėjo tik keli automobiliai. 
Nors tai buvo normalu ir jiedvi su Nike nuolat čia atvažiuo- 
davo, ji vis tiek buvo šiek tiek suirzusi. Įsitikinusi, kad niekas 
netyko prie laiptų ar lifto, Simona pačiupo rankinę, užrakino 
automobilį ir nubėgo į restoraną. Joks žudikas neiššoko iš še- 

šėlių. Niekas nesislėpė prie durų. Simona iki restorano perėjo 
pusę kvartalo, ir niekas jos neužkalbino. 

Viduje Nikės nebuvo. Nieko stebėtino. Nikė visada vėluoja. 
Arba apskritai nepasirodo. 

Žinoma, ne šį vakarą. 

Simona atsisėdo kabinoje netoli durų ir užsakė du gėri- 
mus - sau martinį ir Nikei „Citrinos lašą“ - iš linksmos, žo- 
džius tęsiančios padavėjos su kabėmis. Mergaitė atrodė vos 
septyniolikos, tikriausiai per jauna nešioti alkoholinius gėri- 
mus, tačiau po kelių minučių ji šypsodamasi pasirodė su dviem 
šaltomis taurėmis ant kojelių. 

Šį vakarą „Kasandroje“ verslas tikrai neklestėjo. Maža erdvė 
buvo išklota juodomis ir baltomis plytelėmis, prie jų priderinti 
stalviršiai, ir tik keletas lankytojų sėdėjo prie stalų ir kabinose. 

Simona žiūrinėjo baro valgiaraštį, gurkšnodama savo gė- 
rimą ir klausydama per patefoną leidžiamų Kalėdų giesmių. 
Atrodė, kad Elvio „Mėlynos Kalėdos“ buvo visų mėgstamiau- 
sia, minutės bėgo, bet uždususi Nikė taip ir neįlėkė į restora- 
ną. Simona išsitraukė alyvuoges iš jos martinio ir žvilgtelėjo 
į laikrodį. Praėjo penkiolika minučių. Ji pabaigė savo gėrimą. 
Dvidešimt minučių. Nuostabu. Ir vėl vėluoja. 

— Nagi, Nike, - vos girdimai sumurmėjo Simona. 

Stabtelėjo linksmoji padavėja ir nusišypsojo neblėstančia 
moksleiviška šypsena. 

— Gal dar ko nors pasiūlyti? 

— Naują geriausią draugę. 

— Ką? Ak, - priklijuota šypsena išnyko. - Taigi... gal norėtu- 
mėte dar vieno gėrimo ar... ko nors iš baro valgiaraščio? 

Simona dvejojo, bet nusprendė, kad nieko nepraras. 

- Žinoma. Kodėl gi ne? Dar vieną gėrimą, - ji patapšnojo 
pirštu į tuščios martinio taurės kraštelį. - Dar vieną. 

- Ir?.. - mergaitė žvilgtelėjo į neliestą Nikės taurę. Cukraus 
kraštelis buvo nepaliestas, skaidrus skystis nusistovėjęs aplink 
citrinos žievelę. 

- Palikite. Ji dar gali pasirodyti. Tai jos nuolatinė bėda, - 
Simona žvilgtelėjo į laikrodį ir atsiduso. Nikė vėlavo beveik 
pusvalandį. Simona jau beveik girdėjo jos pasiteisinimus. Įsi- 
vaizdavo Nikę, įskrendančią į jau prasidėjusią kikbokso treni- 
ruotę. Ji neatgaudama kvapo aiškins apie „perrašymą“, nes tai 
jos netenkino, apie „terminą“, kurio negalima nepaisyti, arba 
apie „tyrimą, kurį reikia kuo greičiau padaryti. 

Po penkiolikos minučių Simona pabaigė antrąjį gėrimą. 
„Citrinos lašas“ vis dar rasojo kitoje stalo pusėje. 

— Nuostabu, - sumurmėjo ji ir pagalvojo, kad reikėtų išger- 
ti Nikės mėgstamą gėrimą, bet apsigalvojo. Juk jos dar laukė 
sporto salė ir pratimai. Dar vienas gėrimas, ir ji jau nieko ne- 
pajėgtų, nebent nukristi ant užpakalio, stengdamasi pataikyti 
koja į taikinį. 

Ji paprašė sąskaitos, paliko padavėjai dešimt dolerių arbat- 
pinigių ir nešina krepšiu ėmė bėgti į sporto salę. Per tą laiką, 
kol buvo viduje, migla virto dar tirštesniu rūku, ir gatvės dar 
labiau aptemo. 

Prakeikta Nikė. Ji visuomet palieka Simoną bėdoje. 

Negalima sakyti, kad Nikolė Džilet nebuvo atsakinga, tik 
nepatikima. Bet ji buvo geros širdies. Nelaimei, Nikė buvo visiš- 
kai apsėsta darbo arba to, ką ji suvokdavo kaip darbą. Ji žūtbūt 
siekė tapti reportere, rašančia apie nusikaltimus, tad nematyda- 
vo nieko daugiau. Net ir dabar, Simona spėjo, Nikė tikriausiai 
rausiasi įkalčiuose, kurie padėtų identifikuoti Kapų Plėšiką. 

Būtų gera permaina išvažiuoti, susirasti naujų draugų, 
bendrauti su žmonėmis, kurie nėra Endriu giminės ar jo ne- 
pažinojo. 

Ją pervėrė liūdesys. Ji labai jį mylėjo, ir nors buvo jai pasi- 
žadėjęs, prašęs už jo tekėti, išsiskyrė su ja, kai tik sužinojo, kad 
jo nepriėmė į Harvardą. Kodėl? Ar jis galvojo, kad nepatenkins 
jos įsivaizduojamo vyro lūkesčių, o gal buvo kažkas daugiau... 
kita moteris? 

Kas žino? Kas kada nors sužinos? Liūdniausia buvo tai, kad 
ji abejojo galėsianti kada nors pamilti kitą vyrą taip aistringai 
ir karštai, kaip mylėjo Endriu Vitmorą Džiletą. Ji atidavė jam 
širdį, nekaltybę ir garbę. Širdies dalele ji jautė, kad niekada ne- 
pavyks jų susigrąžinti. 

— Baik, - sumurmėjo ji, pykdama ant savęs. - Tiek metų 
vaikščiojusi pas psichologą vis dar taip jautiesi? Susiimk. 

Šiek tiek apsvaigusi nuo martinio, ji tik dabar pastebėjo, 
kiek mažai aplink automobilių ir kokia tuščia gatvė. Nors tai 
nesvarbu. Ji buvo visai netoli sporto klubo. Pasukusi už pa- 
skutinio kampo, pamatė naktyje jaukiai degančias sporto salės 
šviesas. Tarsi švyturiai tuščioje, ūkanotoje gatvėje pro langus 
sklindantys šviesos lopinėliai buvo ne visai ryškūs, o gal rūkas 
ir alkoholis sukūrė miglą jos galvoje. Kažkur tolumoje ji gir- 
dėjo kalėdinių giesmių garsus, ir jie dar kartą jai priminė, kad 
netrukus ateis Kalėdos, tas metų laikas, kai ji iki ausų įsimylėjo 
Endriu Džiletą. Kodėl ji negali liautis apie jį galvojusi, šito ji 
nesuprato. Ką Nikė norėjo papasakoti jai apie savo brolį, praė- 
jus dvylikai metų po jo mirties? 

Prisimerkus jai pasirodė, kad įžiūri Džeiko visureigį, pasta- 
tytą po gatvės žibintu. Simona nusišypsojo. Džeikas Vonas ne- 
buvo pirmas vyras, kuriuo ji domėjosi po Endriu. Po mylimo- 
jo mirties ji susitikinėjo, vaikščiojo ir miegojo su keliais kitais 
vaikinais. Bet nė vienas neužbūrė jos taip, kaip Nikės brolis. 
Tačiau Džeikas turi galimybių. Rimtų galimybių. Be jokių abe- 
jonių, jis buvo pats įdomiausias vyras, kokį ji buvo sutikusi per 

ilgą laiką. Jei tik jis prarytų jauką ir parodytų susidomėjimą, 
galbūt jai nereikėtų iš čia išvažiuoti. 

Ji paspartino žingsnį. Sporto salė buvo tik už kvartalo - tik 
už skersgatvio. Ji išgirdo keistą garsą, šnypštimą, tarsi kas būtų 
skrodęs orą. Pasukusi galvą į tamsios parduotuvės vitrinas, ji 
pamatė savo atvaizdą ir... dar kažką... neaiškią, grėsmingą tarp 
dviejų automobilių tykančio vyro figūrą. Jis pašoko aukštyn, 
kažką stipriai traukdamas. 

Virvę“ 

Ne! Ji metėsi pirmyn. Kraujyje pajuto adrenalino pliūpsnį. 
Baimė pervėrė jai smegenis. Vyras stipriai trūktelėjo. Tą pačią 
akimirką jos blauzdą palietė kažkas įtemptas, nematomas ir 
pakankami plonas, kad perpjautų jos bėgiojimo kelnes ir įsi- 
rėžtų į audinius. Per visą koją perėjo skausmas. 

- Oi! - sušuko ji, lenkdamasi pirmyn. Žemė artėjo. Ji ištiesė 
ranką, norėdama išsilaikyti, ir smarkiai trenkėsi į grindinį. 

Trakšt! 

Skausmas kilo ranka aukštyn. Krepšys iškrito ir šleptelėjo 
ant šaligatvio. 

— O Dieve! - kad ir kas buvo sugavęs jos koją, dabar raiz- 
gėsi aplink ją, rėžėsi į kūną, aštrus voratinklis nenorėjo jos pa- 
leisti, smigo gilyn. Ir ranka. Ją taip stipriai skaudėjo, kad ji vos 
nenualpo. - Gelbėkit! - suklykė ji, raičiodamasi iš agonijos. 
Kas nors man padėkit! 

— Nutilk! - suniurnėjo kimus balsas. Prakaituotas delnas 
užspaudė jai burną, ji mėgino įkąsti, nusiristi tolyn. Pabėgti. 
Bet kuo daugiau ji rangėsi, tuo labiau susipainiojo. O Dieve, 
kas jis? Kodėl jis taip elgiasi? Pasukus kaklą, tamsoje šmėkšte- 
lėjo jo veidas... veidas, kurį ji atpažino. Tas vaikinas restorane... 
dabar ji žinojo, kas jis. Suvokė, kad jis nėra nepažįstamasis. 

O ne! Jėzau, ne! Ji veltui mėgino išsilaisvinti, jis buvo stiprus, 
ryžtingas. Tvirti kaip plienas raumenys laikė ją prispaustą prie 

šlapio šaligatvio, savo kūnu spaudė ją. Rangydamasi ji meldė 
pagalbos. Juk kas nors tikrai ją pamatys... atskubės į pagalbą... 
juk kiti žmonės eis į sporto klubą... ar važiuos pro šalį. Meldžiu, 
maldauju, padėkit man! 

- Prisimeni mane, - sušnibždėjo jai į ausį, ir jos širdį su- 
kaustė baimė. - Prisimeni, ką man padarei? Metas sumokėti. 

Tada ji pastebėjo adatą, tobulą ploną ginklą, piktai blizgantį 
rūko apgaubtoje naktyje. 

Jai sustingo kraujas. 

Ne! 

Ji veltui bandė jam spirti, užsimoti, išvengti jo sumanyto 
siaubo, bet negalėjo pabėgti ir apimta baimės stebėjo, kaip jis 
giliai įbeda tą bjaurią adatą jai į petį. 

Simona priešinosi, bet jis visu savo svoriu laikė ją; staiga jos 
rankos apsunko ir pasidarė nevaldomos, o supančiotos kojos 
negalėjo pajudėti. Sąstingis sukaustė visą kūną ir ją apėmė pa- 
nika. Ji bandė klykti, bet negalėjo. Jos liežuvis pasidarė storas, 
balso klostės nebejudėjo. 

Gatvės žibintai pritemo, rūkas sutirštėjo galvoje, ir ją pasi- 
glemžė išganinga tamsa. 

Dieve, nepalik manęs, galvojo ji beviltiškai ir tikėjosi vie- 
no - kad mirtis ateis staigiai. 

- Palauk! 

Ridas, iki pat viršaus užsisegęs striukės apykaklę, ėjo iš 
nuovados. Jis nestabtelėjo, bet Morizeti pasileido tiesiai per 
balas aplink du policijos automobilius, norėdama jį pasivyti. 

- Jėzau, koks bjaurus oras, - pasiskundė ji. 

Jau buvo tamsu, pro tirštėjantį rūką smilksėjo gatvės žibin- 
tai ir retsykiais nušvisdavo automobilių šviesos. Piko valanda 
buvo praėjusi; mašinos neburzgė ir nelėtino greičio. 

- Klausyk, Ridai, - pasakė Morizeti, kai jie priėjo prie jo El 
Dorado, - aš mąsčiau apie tai ir manau, kad šįryt buvau perne- 
lyg griežta. 

— Tu manai teisingai, - rakteliai jau buvo jo rankoje. 

- Taigi tu įsiutęs, tiesa? - ji kišo ranką į rankinę ir pradėjo 
raustis, matyt, ieškodama Marlboro pakelio. 

— Tau puikiai sekasi, - atrakindamas automobilį jis net ne- 
sivargino žvilgtelėti į jos pusę. 

— Ei, aš tik dirbu savo darbą. 

- Žinau, - jis atidarė dureles ir viduje užsidegė lemputė. - 
Dirbk. Atsiprašyti nereikia. 

— Klausyk, Ridai, nuo kada pasidarei toks jautrus? - ji rado 
suglamžytą pakelį ir iškratė cigaretę. - Juk žinai tvarką. 

— Ar tu norėjai man ką nors pasakyti? 

— Taip, - ji spragtelėjo žiebtuvėlį prie cigaretės su filtru ir 
godžiai įtraukė. - Visų pirma Nikės Džilet bute radome nedaug 
ką. Nebuvo nei pirštų atspaudų, nei kitų įkalčių, - Morizeti iš- 
pūtė dūmų debesį. Jis pranyko tirštėjančiame rūke. - Ji buvo 
teisi. Nei durys, nei langai nebuvo išlaužti, taigi reikėtų manyti, 
kad įsibrovėlis turėjo raktą - pasidaręs, pavogęs ar pasiskolinęs 
iš jį turinčio žmogaus, labiausiai tikėtina, kad iš panelės Džilet. 

- Jos miegamajame rastas mikrofonas yra identiškas ras- 
tiems karstuose, taigi mes tikriname tuo elektroniniu mėšlu 
prekiaujančias parduotuves, platintojus, taip pat prekiautojus 
internetu. Visi mikrofonai yra belaidžiai, sudėtingi, tad, mūsų 
manymu, vaikinas tikriausiai puikiai išmano technologijas. 
Ieškome žmogaus, nusipirkusio mažiausiai tris tos rūšies ir to 
gamintojo mikrofonus su klausymosi priemonėmis. 

- Gerai. 

— Tikriausiai noriu tau pasakyti, kad jau baigėme apžiūrėti 
jos butą. Pasiėmėme viską, kas mus domino, - Morizeti už- 
sitraukė dar kartą. - Sibertas jau paskambino jai. Davė žalią 
šviesą. Ji gali kraustytis atgal. 

— Kodėl man sakai? 

— Maniau, norėsi žinoti, - ji kilstelėjo antakį, dūmai veržėsi 
pro šnerves. - Teisingai? 

- Taip, - į aikštelę įvažiavo policijos automobilis ir sustojo 
per dvi vietas nuo kadilako. 

- Ir dar kai kas, - jis pajuto įtampą, slypinčią šiuose Žo- 
džiuose; suprato, kad ji praneš blogą žinią. Ji žvilgtelėjo į nuo- 
vadą, prieš pažvelgdama jam į akis. - Gavom Barbaros Džin 
Marks kūdikio DNR rezultatus. 

Jo pečiai įsitempė. 

— Jie patvirtino kraujo tyrimą. 

— Nuostabu, - jis pasijuto, tarsi kas būtų spyręs į pilvą. Ne- 
pasakysi, kad jis to nesitikėjo, bet tai buvo galutinis atsakymas. 
Neabejotinas. Kraujo testas dar buvo palikęs šiek tiek dvejonių. 
DNR abejones išsklaidė. 

Ji atidžiai žvelgė į jį tamsoje primerkusi akis. 

— Jei tai ką nors reiškia, užjaučiu. 

Jis pakreipė smakrą į vieną pusę. Veidą gaubė šaltas oras. 

- Žinau. Tai bjauru, - Morizeti užgesino cigaretę į šaliga- 
tvį. Raudonas galiukas dar akimirką švietė, tada sušnypštė ir 
užgeso balutėje. Trumpai švietusi švieselė. Greitai užgesinta. - 
Laikykis, - žvilgtelėjusi pro petį, ji nužingsniavo atgal prie už- 
pakalinių nuovados durų. 

Tamsoje stovėdamas automobilių aikštelėje, Ridas staiga 
pasijuto vienišas. Viduje atsivėrė tuštuma. Įduba. 

Jis susikišo rankas į neperšlampamos striukės kišenes ir 
pažvelgė į dangų. Virš miesto šviesų spindesio nebuvo nieko, 
išskyrus debesų apklotą. Jis turėjo patirti kai ką daugiau nei 
maudžiančią tuštumą viduje, kažką panašaus į netektį. Bet kaip 
galima netekti ko nors, ko niekada neturėjai? 

Kūdikis nebuvo planuotas. Nebuvo ir norimas. Jis būtų ne- 
apsakomai sukomplikavęs jo gyvenimą, tačiau... tačiau jis jautė 
gilią vienatvę, kurią palengvinti galėtų tik kerštas. Bent jau tiek 
jis gali padaryti. Jis planavo surasti taip pasielgusį šunsnukį ir 
pakabinti jį už apgailėtinų kiaušių. 

Atsisėdo prie El Dorado vairo ir įkišo raktą į spynelę. Žvilg- 
telėjęs į užpakalinio vaizdo veidrodėlį, pamatė susirūpinusias 
akis - sausas, bet verdančias slopinamu pykčiu, - barzdos še- 
šėlį ant suakmenėjusio smakro ir ryžtingai suspaustas lūpas. 

— Velnias, - sumurmėjo jis. - Prakeiktas šunsnukis! 

Įjungęs pavarą, pavažiavo atgal, tada perjungė pavarų svirtį 
ir nuspaudė greičio pedalą. Kadilakas šoko iš aikštelės į rūke 
skendinčią gatvę. 

Ridas svarstė, ar nevertėtų stabtelėti prie vietinio baro ir iš- 
lenkti taurelę ar dvi, o gal šešias. Šis vakaras idealiai tiktų nusi- 
gerti ir paprašyti barmeno įsodinti jį į taksi. Džekas Danielsas, 
atrodė, būtų puikus draugas. 

Bet Džekas negalėjo pagelbėti. 

Tai nieko nepakeistų. 

Kitą rytą Ridas pabustų nuo pagirių sprogstančia galva, ta- 
čiau Bobė Džin vis tiek būtų mirusi. Kūdikis vis tiek neturėtų 
šansų bent kartą įkvėpti. Ir Ridui tektų gyventi žinant, kad kaž- 
kaip, kažin kokiomis aplinkybėmis jis yra kaltas dėl jų mirties. 
Jis buvo jungiamoji grandis. Prakeiktas Kapų Plėšikas kalbėjo 
su juo. Ir lengva ranka žudė. 

Bet Roberta Peters? 

Kaip ji su tavim susijusi? 

Jis prisiminė, kad eidamas per jos namus kažką jautęs... 
nepatirtą jausmą. Tarsi dėjd vu, bet ne visai taip. Neapčiuopta 
mintis nedavė jam ramybės, bet niekaip nesusikristalizavo... Po 
velnių, kas tai yra - gal tai susiję su Nike Džilet? Gal Nikė pa- 
rašė straipsnį apie Robertą Peters? Pažinojo ją? Tebuvo vienas 
būdas sužinoti. 

Sumažinęs greitį, jis sliuogė savo dideliu automobiliu mies- 
to gatvėmis, pro Kalėdų žaluma papuoštas parduotuves ir kelis 
šaligatviais traukiančius praeivius. Prie „Sargybinio“ redak- 
cijos pastato jis rado laisvą vietą netoli darbuotojams skirtos 
automobilių aikštelės. Nikės Džilet subaru stovėjo šalia žemos 
gyvatvorės. Taigi ji dirbo viršvalandžius. Vėl. Tai jis seniai žino, 
kai sekiojo jį tiriant kitas bylas. Būdama pernelyg ambicinga, 
ji daugiau laiko praleido redakcijoje nei namie. Bet ji nedirbs 

visą naktį. Užuot rizikavęs būti pamatytas „Sargybinio“ redak- 
cijoje ir vėl apkaltintas policijos nuovados informacijos nute- 
kinimu, nusprendė palaukti lauke. Spėlionių apie jį ir taip ne- 
trūko. Morizeti ne pirmoji iš policininkų užsiminė, kad jis yra 
šnipas, teikiantis spaudai vidinę informaciją. 

Praeitą vasarą jis buvo didvyris, išaiškinęs Montgomerių 
bylą, o dabar, nepraėjus nė pusmečiui, jį įtarė esant šnipu. Baisus 
pasmerkimas, jei tuo užsiimi, ir dar didesnis, jei tuo neužsiimi. 

Jis stumtelėjo atgal sėdynę, ištiesė kojas ir nusiteikė laukti, 
įsmeigęs žvilgsnį į priekines plytinio pastato, kuriame buvo įsi- 
kūrusi „Sargybinio“ redakcija, duris. Kadangi buvo vėlus me- 
tas, daugiau žmonių išeidavo lauk, nei traukė į vidų. 

Ridas atpažino keletą veidų. Normas Mecgeras, susisiautęs 
į vilnonį apsiaustą ir šaliką, išvažiavo ševroletu impala, o To- 
mas Finkas išriedėjo restauruota vintažine korvete. Atpažino 
vaikį, Finko sūnėną... kokia jo pavardė? Diteris, taip, Kevinas 
Diteris, atvažiavo dengtu pikapu ir įėjo vidun. Jis vilkėjo per 
didelę Braves modelio striukę, o ant veido buvo užmaukšlinta 
beisbolo kepuraitė. Ridas stebeilijo į vaikį ir pastebėjo, kad jis 
stabtelėjo prie apšviestų priekinių durų, pavartė rankose ausi- 
nuką ir užsidėjo ausines. Grotuvėlį įkišo į apsmukusių džinsų 
kišenę, atidarė duris ir įėjo į vidų. 

Keistuolis. 

Tačiau mieste buvo pilna vienokių ar kitokių pakvaišėlių. 

Ridas atsilošė ir galvojo, kodėl Kapų Plėšikas bendrauja 
su Nike Džilet. Puse ausies jis klausėsi tyliai nustatyto polici- 
jos radijo. Kur sąsaja? Ar žudikas tiesiog žinojo, kad ji alkana 
įvykių ir pasiryžusi išgarsėti? Ar jis ją stebėjo? O gal pažinojo 
asmeniškai? 

Ant priekinio stiklo kaupėsi vandens lašeliai. 

Ką reiškia „dvylika“? 

Nenuleisdamas akių nuo durų, mąstė apie visas kombina- 
cijas, kokios tik pastarosiomis dienomis jam buvo šovusios į 
galvą. Dvylika ko? 

Mėnesių metuose? 

Valandų dienoje? O gal priešingai - valandų naktyje? 

Jis prikando lūpą, primerkė akis. 

Apaštalų? 

Spurgų tuzine? 

Narių prisiekusiųjų teisme? 

Zodiako ženklų? 

Colių pėdoje? 

Vienas, du, užsek batuką. 

Trys, keturi, užrakink duris. 

Penki, šeši, paimk lazdeles. 

Ir taip toliau... O kaip ten su dvylika. 

Vienuolika, dvylika, 

Kask ir rauskis. 

Ar teisingai? Velnias, kaip jis apie tai nepagalvojo. Ko raustis? 

Kūnųy ir karstų. 

Jis pritaikė. Gal tai susiję su senu vaikišku eilėraštuku... o 
gal ir ne. Žudikas neužsiminė apie tai nė viename savo apgai- 
lėtiname laiškelyje. 

Praėjo šešių giesmininkų grupelė, niūniuodama „Tyliąją 
naktį . Krūmuose aplink pastatus mirksėjo kalėdinės lemputės. 
Vyrai, apsirengę Kalėdų Seneliais, skambino varpeliais ir rinko 
labdarą ant gatvės kampų. 

Kalėdos. 

Ar gali taip būti? 

Dvylika Kalėdų dienų? 

Jos prasideda gruodžio dvidešimt penktą ir tęsiasi iki sau- 
sio šeštos, iki Trijų Karalių, arba bent jau taip jam atrodė. Pra- 

bėgo daug laiko nuo tada, kai jis lankė sekmadieninę mokyklą, 
ir nuo vaikystės, praleistos netoli Dalonegos. Pats jis nė karto 
nebuvo girdėjęs Biblijos mokymų, tačiau buvo beveik įsitiki- 
nęs, kad yra teisus. 

Kokia buvo giesmė apie dvylika dienų? 

Dvylika šuoliuojančių viešpačių... ne, ne, neteisingai. Dvy- 
lika būgnijančių būgnininkų. Taip. Dvylika prakeiktų būgni- 
ninkų. Na ir kas iš to? Didelio čia daikto. Kaip su visu tuo susiję 
būgnininkai? 

Nespėjęs išnarplioti dainos, pastebėjo Nikę Džilet, išeinan- 
čią pro stiklines duris su liekna juodaplauke moterimi, kurios 
Ridas neatpažino. Jos stabtelėjo po stogeliu, Nikė pasistatė gels- 
vai rudo lietpalčio, gražiai prigludusio prie jos liekno liemens, 
apykaklę, o draugė išskleidė skėtį. 

Nikės veidas buvo kupinas gyvybės. Dinamiškas. Savotiškai 
gražus, ir tai trikdė Ridą. Ji energingai kalbėjo, o vėjas plaikstė 
jos rausvai šviesius plaukus aplink veidą. Moterys kartu nu- 
skubėjo į automobilių aikštelę ir įsėdo į atskirus automobilius. 
Tamsiaplaukės moters folksvagenas džeta nuvažiavo akimirks- 
niu, o Nikės hečbekas užsivedė ne iš karto. Kai tik subaru va- 
riklis suburzgė, Nikė, spustelėjusi greičio pedalą, išvažiavo į 
gatvę beveik nestabtelėjusi. 

Ridas sekė iš paskos. 

Jam nebuvo sunku spėti su Nikės sidabro spalvos mašina, ir 
jis netgi nesistengė nuslėpti, kad seka ją siauromis senamiesčio 
gatvėmis, kurios vingiavo į jos butą pro didelius namus su pa- 
aukštintais priebučiais, aukštais langais ir įmantriomis grotelė- 
mis, papuoštomis girliandomis ir vainikais. Jos mašina riedėjo 
akmenimis grįstomis gatvėmis ir keliais, paskui įsuko į skers- 
gatvį už jos daugiabučio. 

Ridas sustojo paskui ją ir, jai atidarius dureles, išjungė šviesas. 

- Taigi, taigi, taigi. Detektyvas Ridas. Mano naujas geriau- 
sias draugas. Daug metų jūs net į mano skambučius neatsaky- 
davote, o dabar stovite prieš mane. Vėl. Jūs nejuokavote kalbė- 
damas apie nuosavą asmens sargybinį, tiesa? 

— Aš retai juokauju. 

— Pastebėjau. Bet gal pamėginkite, - ji jam mirktelėjo ir 
skruostuose išryškėjusios duobutės pavergė jį. - Pralinksmėkite. 

- Turėsiu galvoje. 

- Taip, žinoma, - pasakė ji, tarsi tuo netikėdama, bet net 
tamsoje jis pastebėjo, kad jos akys viliojamai spindi. Nikė flir- 
tavo su juo. 

Net negalvok apie tai. Juk tai Nikė Džilet. Ronaldo Džileto 
dukra. Naujienų ištroškusi reporterė, be atvangos ieškanti kokio 
nors kabliuko ir istorijos. 

Ji stumtelėjo vartelius ir jie sugirgždėjo ant senų vyrių. 

— Detektyvė Morizeti man nesuteikė jokios informacijos 
apie tyrimą. 

Matai, ką aš tau sakiau? Visada dirba. 

- Kažin ar jos yra. Mes dar tikriname faktus. 

- Jūs taip pat? Maniau, jus nušalino... 

— Nekalbėkim apie tai, - pasiūlė jis. Jie praėjo fontaną, kuris 
gurguliavo šalia didelės magnolijos kamieno. 

— Še tau! - Ridas atpažino Fredą Kuperį, šeimininką. Ova- 
lios kūno formos, šūkaudamas falcetu Fredas išbėgo iš už kam- 
po. Jo nosis buvo per didelė veidui, ir berėmiai akiniai šiek tiek 
pakrypę kabojo ant tarpuakio. Ridas prisiminė visus Kliunkio 
Pliumpio piešinėlius. 

— Norėjau su jumis pasikalbėti, - plonos lūpos susičiaupė. 

— Kas nutiko, Fredai? - Nikė stabtelėjo ant apatinio laipte- 
lio. - Jūs prisimenate detektyvą Ridą. 

Akimirksniu jis sustingo. 

— Taip. O... - dalis jo drąsos išgaravo. - Tik jau nesakykite, 
kad vėl kas nors nutiko! 

Ridas atsakė: 

— Aš tik lydžiu panelę Džilet namo. 

— Kodėl? - nervingai paklausė Fredas, o jo akys bėgiojo po 
kiemą, tarsi kiekvieną akimirką iš žemės galėtų iššokti negy- 
vėliai. - Ar manote, kad tas, kuris buvo įsibrovęs į jūsų butą, 
sugrįžo? O Dieve, tai būtų pats blogiausias dalykas. Turiu jums 
pasakyti, kad visi šio namo gyventojai sunerimę. Labai suneri- 
mę, - jis pasitaisė akinius ir įbedė žvilgsnį į Nikę. - Jiems nepa- 
tinka, kad jūs atkreipiate žudiko, Kapų Plėšiko, dėmesį apie jį 
rašydama. Nuomininkai persigandę, - jis stipriai mosavo ran- 
komis, energingai rodydamas į namo duris. - Brenda Hamond 
iš pirmojo aukšto nori saugesnių spynų ir daugiau grotų ant lan- 
gų, o ponia Fits iš 201 buto ketina išsikelti. Ar galite patikėti? — 
jis susijaudinęs grąžė rankas. - Ji pragyveno čia trylika metų, bet 
po pastarosios nakties pasiruošusi išvykti. Jau kraunasi daiktus. 

— Nemanau, kad kas nors daugiau būtų taikinys, - ramiai 
pasakė Nikė, nors jos burnos kampučiai buvo suspausti. 

— Bet iš kur jūs žinote? - paklausė Fredas. - Ir ką reiškia 
„kas nors daugiau“? Ar manote, kad jūs esate taikinys, nes jei- 
gu tai tiesa, jis sugrįš. Dėl Dievo meilės, mes nenorime, kad 
žudikas sėlintų aplink namą, ieškodamos progos jus sučiupti. 
Ar... ar ką nors kitą! - dabar jis buvo labai nusiminęs. Jis nu- 
kreipė baimės kupinas akis į Ridą. - Ar policija paskyrė panelei 
Džilet apsaugą visai parai? Ar šiame rajone bus daugiau patru- 
lių? Policijos priežiūros? - jis nervingai dirstelėjo į gatvę, kur 
stovėjo keli automobiliai. 

— Nuovada imasi visų tinkamų žingsnių. 

- „Tinkamų žingsnių*“ Ką tai reiškia? Man tai skamba kaip 
tušti žodžiai, - jis sudėjo rankas ant plačios krūtinės. 

— Patikėkite, pone Kuperi, mes darome viską, kas įmano- 
ma, kad sučiuptume šį vaikiną. Patarkite savo nuomininkams 
būti atsargiems, vadovautis sveiku protu, vieniems neiti į lauką 
ir laikyti duris užrakintas, langus uždarytus. Turintys signa- 
lizacijos sistemas tegu jomis naudojasi. O neturintys tegu jas 
įsirengia. 

— O kas už tai sumokės? Aš? - Kuperis kratė savo plinkan- 
čią galvą, ir siaubas, kad reikės išleisti pinigų, užgožė žudiko 
baimę. Laikinai. - Palaukite, - jis vėl sunerimo. - Brangusis 
Dieve, jūs vis dėlto manote, kad jis sugrįš! 

— Deja, nežinau, kaip jis elgsis. Aš tik duodu jums patarimą, 
kokį duočiau kiekvienam šiame mieste. 

— Viskas per jus, - pasakė Kuperis žvelgdamas į Nikę, jo 
veidas atrodė įsitempęs. Lūpos taip stipriai sučiauptos, kad net 
išbalusios. - Perspėjau jus, kai iškilo keblumų su tuo Selvudu. 

— Tai buvo mano bėda, ne Korio Selvudo. Aš suklydau, - 
dabar jau jai buvo pikta. Ridas pajuto, kad tuoj įsiplieks barnis. 

- Bet jis jums grasino. Nuo to laiko klausiu savęs, kada jis 
sugalvos atkeršyti, padarydamas ką nors nežmoniško. Ar bjau- 
raus. Ar... ar siaubingo. Man net buvo kilę minčių, kad jis gali 
supleškinti šiuos namus. 

— Fredai, - tarė ji, pakeldama ranką ir stengdamasi suvaldy- 
ti pyktį, - jūs per daug jaudinatės. 

— Ojūs per mažai. Aš kalbu rimtai, Nike. Aš negaliu leisti, 
kad visi mano nuomininkai bijotų, jog kažkas gali įsilaužti ir 
juos nužudyti. Jūs velniškai neatsakinga, kad užtraukėte mums 
tokį siaubą. 

— Gerai. Aiškiai pasakėte. Jūs mane įspėjote, - atkirto ji. - 
Taigi kas toliau? Ar norite, kad išsikelčiau? Ar sakote, kad 
mane iškraustysite? Dėl to, kad kažkoks šliužas įsilaužė į mano 
butą? 

— Iškraustysiu? O ne... aš niekada... - Kuperis susirūpinęs 
pažvelgė į Ridą. - Aš... tik norėjau jums pasakyti, kad kiti nuo- 
mininkai yra nusiminę. 

- Puiku. Jūs savo pareigą atlikote. Aš supratau, - palikusi 
namo valdytoją ant takelio, Nikė užlėkė laiptais aukštyn. - Ne- 
galiu patikėti, - tyliai sumurmėjo. - Tarsi aš stengčiausi, kad į 
mano butą įsilaužtų. 

— Jis pamirš. 

- Nepažįstate Fredo! - ji pasakė pakankamai garsiai, kad 
laiptų apačioje lūkuriuojantis valdytojas išgirstų. - Jis niekada 
nieko nepamiršta! Jis pernelyg pedantiškas! 

Ridas nurijo šypseną ir atsilikdamas per du laiptelius sten- 
gėsi nespoksoti į Nikės kojas, kurios lipant laiptais švysčiojo 
pro lietpalčio skeltuką. 

— Nieko naujo, - ištarė ji, siekdama raktų. 

Ridas pačiupo jai už riešo ir ištraukė iš rankos raktų žiedą. 

— Aš eisiu pirmas. 

- Palaukit, - ji įsižeidusi pakėlė žalias akis, ir jis pastebėjo, 
kaip jos, įstatytos virš tvirtos tiesios nosies, patamsėjo. - Čia 
mano namai, detektyve. Jums nereikia elgtis taip, tarsi būčiau į 
bėdą patekusi panelytė, - jos plaukai buvo drėgni, lūpos prie- 
blandoje blizgėjo, o pyktis ant valdytojo, Rido ir visų vyrų ap- 
skritai sklandė ore. Ir tai buvo juokingai seksualu. 

- Į bėdą patekusi panelytė? Nikė Džilet? Patikėkit, apie jus 
niekada taip nepagalvočiau. 

— Gerai. 

- Bet aš vis tiek eisiu pirmas. Laikykite tai mano darbu, - jis 
įkišo raktą į spyną ir atidarė duris. Pagrabaliojęs ranka vidu- 
je, įjungė šviesą virš galvos, apžvelgė svetainę ir virtuvę, o tuo 
metu pro duris šmurkštelėjo riebi gelsva katė. 

— Dženings! 

Butas atrodė tuščias. Nieko jame nebuvo. Ridas atsargiai 
įėjo į vidų. Nikė paskui jį. Virtuvėje ji priklaupė ant vieno kelio 
ir suburkavo dryžuotai katei. 

— Pagaliau nusprendei grįžti namo, išdykėle, - Nikė paė- 
mė rainą katę ant rankų. Katė pirmiausia išleido tylų garsą ir 
ėmė trinti viršugalvį Nikei į pasmakrę, paskui užmurkė taip 
garsiai, kad net Ridas girdėjo. - Ar manęs pasiilgai? O gal tik 
vakarienės? 

Nikė išsinėrė iš lietpalčio, pakabino jį ant kėdės atlošo ir 
liko su plonu pilku sijonu ir prigludusia juoda palaidine, iš- 
ryškinančia figūros linkius. Jėzau, kodėl jis tai pastebi? Juk tai 
Nikė Džilet, kuri prieitų prie jo tik norėdama išpešti informa- 
cijos. Seksuali. Kieta. Ir priešininkė. 

Jis apieškojo butelį, o ji tuo metu šėrė katę. Jos namai vis 
dar buvo nesutvarkyti po atlikto tyrimo, bet niekas netykojo 
nei spintoje, nei už durų, nei po prakeikta lova. Ridas patikri- 
no kiekvieną užkaborį ir plyšį, bet Nikės Džilet miegamajame 
mėlyno apkloto. Vengė nutiesti tiltą virš emocinės prarajos, 
kurios, jo manymu, būtų geriau neliesti, nes mintyse imtų kilti 
vaizdai, kuriuose jis matytų Nikę be naktinių gulinčią ant pa- 
klodžių, o šito verčiau jam neregėti. 

- Žinote, - pasakė ji, kai jis grįžo į virtuvės zoną, - aš 
galvojau. 

— Tai visada geras ženklas. 

— Nebūkit gudrutis. 

— Jums patiktų, kad būčiau kvailas? 

Ji nusišypsojo, blykstelėdama baltais dantimis ir vėl paro- 
dydama duobutes. 

- Vis dėlto jūs turite humoro jausmą. 

— Kartais. 


KITĄ RYTĄ 335 


— Bent trumpam surimtėkim, gerai? 

— Gerai. 

Katė sau garsiai ėdė, o Nikė nustūmė kažkokius popierius 
ant kavos stalelio į šoną, padarydama vietos, tada įkišo ranką į 
užtraukiamą rankinės skyrių ir išėmė kelis sulankstytus lapus. 
Atsargiai juos išlygino ant laminuoto stalo paviršiaus. Ridas at- 
pažino raštelius - ji juos gavo iš žudiko. 

Pasilenkęs arčiau pajuto jos kvepalų dvelksmą. 

— Pažvelkite į juos. Du laiškeliai elementarūs. Pernelyg su- 
paprastinti, - ji parodė į du pirmuosius gautus laiškelius. - Jie 
tarsi sako: „Dėmesio, Džilet. Pasiruošk. Aš ketinu kai ką pada- 
ryti. Kai ką svarbaus.“ Jie man primena mažą vaiką, įšokusį į 
balą ir šaukiantį tėvams: „Žiūrėkit. Žiūrėkit!“ - ji pastūmė du 
paprastus raštelius į vieną stalo pusę. Atrodė, kad žodžiai ŠĮ 
VAKARAĄ ir ATLIKTA rėžia akį baltame popieriuje. - Aišku, 
kad tai yra užuomina apie nužudymą, tikriausiai antrąjį, bet 
tolesnis bendravimas, - ji patraukė ranką prie paskutinio laiš- 
kelio, - yra daug sudėtingesnis. Šis laiškelis labai skiriasi nuo 
pirmųjų. Jis eiliuotas, parašytas tokiu pat tonu, kaip jūsų gauti 
laiškeliai. Teisingai? 

— Taip, - sutiko jis, žiūrėdamas į laiškelį ir klausydamasis 
jos logiškos kalbos. 

— Tai jau kitas balso tonas, ryškesnė užuomina ar išsamesnis 
priminimas: „Ar bus daugiau aukų? Iki dvyliktos nė vienas ne- 
gali būti visiškai įsitikinęs, - ji tapšnojo pirštu per šiuos žodžius, 
staiga Dženings užšoko ant staliuko ir pradėjo praustis. Neati- 
traukdama dėmesio, ji nukėlė katę ant grindų. - Čia nėra tiek 
daug gyrimosi kaip pirmuosiuose. Aha. Tai turėjo būti užuomi- 
na, vilionė, beveik iššūkis, meldžiantis manęs išaiškinti paslaptį. 
Kaip ir jums skirti laiškeliai. Pažvelkite į trečią eilutę: „Nė vie- 
nas negali būti visiškai įsitikinęs, - labai susikaupusi, aukštyn 

pakeltais antakiais ir kramtydama apatinę lūpą, ji garsiai galvo- 
jo. - Visų pirma žodžiai „aukų“ ir „įsitikinęs“ nesirimuoja, taigi, 
mano manymu, šis laiškas turi būti skaitomas po jūsiškio. Bet 
kam kartoti eilutę „Ar bus daugiau aukų?“ Jūsų laiškelyje buvo 
klausimas „Ar bus daugiau aukų*“ Ir žiūrėkite „nė vienas“. Du 
žodžiai. Ne „niekas“, kaip rašytų daugelis žmonių. 

Ji pakėlė į jį savo protingas žalias akis, ir jam toptelėjo viena 
mintis. Jis peržvelgė kitus gautus laiškelius. 


TIK TAK, TIK TAK 
LAIKRODIS EINA PIRMYN. 
DVI VIENAME, 

VIENA IR DVI. 


Tada. 


VIENA, DVI, TRYS, KETURIOS... 
NEJAU TAU NESINORI PAKLAUSTI, 
KIEK DAR AUKŲ LIKO? 


Ir galiausiai. 


JAU GALIME SKAIČIUOTI IKI KETURIŲ. 
TREČCDALIS DARBO ATLIKTA, 
AR BUS DAUGIAU AUKŲ? 


- Jie visi yra dvylikos žodžių, - pasakė jis, - įskaitant tą, 
kurį jūs gavote. Štai kodėl nėra rimo, ir pirmoji jūsų laiškelio 
eilutė yra mano paskutinės pakartojimas. 

— Teisingai! - jos veidas buvo rimtas, bet akys švytėjo ne- 
kantrumu, ir jis pastebėjo gelsvus ruoželius, skiriančius jos 

tamsiai žalias raineles. — Sudėjus juos kartu, darosi suvokia- 
ma. Perskaičiusi savąjį, pamaniau, kažkas turi nutikti gruodžio 
dvyliktą, gali nutikti. Na, dvyliktas mėnuo, dvylikta diena, bet 
iš tikrųjų žudikas nori, kad mes sujungtume abu laiškelius, ir 
tada jie įgauna visai kitą prasmę. Jūsų laiškelyje data nebuvo 
nurodyta, bet žodžiai „trečdalis darbo atlikta“, esant keturioms 
mirtims, davė jums užuominą, kad bus dvylika aukų, ir tikriau- 
siai abu žmonės karstuose buvo didžiojo plano dalis. 

- Išskyrus tai, kad jis nenužudė nei Tomo Mesio, nei Poli- 
nos Aleksander. 

- Bet jie buvo parinkti ne šiaip sau. 

Ridas pritarė jai ir leido išdėstyti savo teoriją. 

— Konkrečiau? 

- Nežinau, bet aš vis grįžtu prie apaštalų. Tomas yra vienas, 
Polina, arba Paulius, kitas, Barbara Marks - Markas, Rober- 
ta Peters akivaizdžiai yra Petras. Ar jis galėtų žudyti žmones, 
kurie, jo manymu, kažkaip siejasi su Kristaus mokiniais? - ji 
mąstė raukydamasi. - Gal žmones karstuose jis pasirenka pa- 
gal vardus. 

Įmanoma, pagalvojo jis, tačiau toli gražu ne rimta. 

- Jis turi įrodyti esąs sumanesnis už kitus, ypač už policiją. 
Štai kodėl jis tyčiojasi iš jūsų ir ieško ryšio su manimi. Aš ga- 
liu suteikti jam dėmesio spaudoje, o jus pasirinko todėl, kad 
pernai vasarą išaiškinote Montgomerių bylą, taigi esate pats 
didžiausias jo konkurentas. Jis net galėjo nežinoti apie jus ir 
Barbarą Marks, - ji iškėlė pirštą. - Ne. Jis žinojo! Nejau nema- 
tote, - pasakė vis labiau jaudindamasi. - Kapų Plėšikas nori, 
kad mudu dirbtume kartu. Abiejų pasaulių geriausieji. Susi- 
siekęs su manimi, jis užsitikrina, kad pateks į pirmąjį puslapį. 
Susisiekęs su jumis, jis žino, kad dėl santykių su Barbara Džin 
Marks jūs iš visų jėgų stengsitės jį demaskuoti. Jis juokiasi iš 
mūsų abiejų, nes tai žaidimas. Jo žaidimas. Ir jis tikisi laimėti. 

— Sutinku, kad dėl šių priežasčių jis susisiekia su jumis, — 
pasakė Ridas, viską apmąstydamas ir atsitraukdamas atgal, kad 
tarp jų atsirastų šiek tiek erdvės. Jam reikėjo susikaupti. Sutelk- 
ti visą dėmesį. - Bet nežinau, ar tikiu apaštalų vaidmeniu. Bent 
jau kol kas. 

— Bet tai suvokiama. 

— Jei žudikas norėjo pasiekti mane per Bobę Marks, negi jis 
žudo visus kitus tik todėl, kad susietų juos su bibline nuoroda? 

- Kas žino, kas dedasi jo pamišusioje galvoje? 

— Kol kas tai tik teorija. 

- Bet stipri teorija. Pripažinkite. 

— Mesįją atsižvelgsime, bet... - pridūrė jis, suprasdamas jos 
entuziazmo priežastį, - jūs šito nespausdinsite. 

Ji sudvejojo. 

— Pala, Džilet. Kol neturėsite faktų ir leidimo iš manęs ar 
nuovados, jūs nieko nespausdinsite. Nei apie laiškelius, nei 
apie aukas, nei apie savo hipotezę ar žudiko veikimo metodą. 

— Bet... 

— Nike, - pasakė jis, vėl pasilenkdamas pirmyn. Jo nosis 
buvo arčiau nei per sprindį nuo josios. - Aš rimtai. Jei eisite 
nevisiškai pasiruošusi ir išspausdinsite bent dalį to, ką mes čia 
diskutavome, aš asmeniškai pasirūpinsiu, kad jus suimtų. 

— Už ką? 

— Visų pirma už trukdymą tyrimui. 

— Po šimts, Ridai, maniau, mes susitarėme. 

— Taip. Kai viskas baigsis, jūs parašysite išskirtinį straipsnį. 
Pateiksite savo požiūrį. Jei sučiupsime šį niekšą gyvą, aš pasirū- 
pinsiu, kad jūs galėtumėte paimti iš jo interviu, bet iki tol turite 
būti labai atsargi, ką sakote. Ir aš turiu patvirtinti jūsų žodžius. 

Tarp surauktų antakių įsirėžė raukšlelės ir atrodė, kad ji ke- 
tina protestuoti, bet galiausiai giliai atsiduso ir sutiko. 

- Gerai. Puiku. Bet man priklausys garbė už dvylikos žo- 
džių išaiškinimą, ir jūs informuosite mane apie tyrimą. 

Jis šyptelėjo puse lūpų. 

— Pamenate, aš jame nedalyvauju. 

— Po šimts, Ridai. Aš noriu žinoti, ką jūs išsiaiškinate, - ji 
stumtelėjo kėdę atgal. - Viešpatie, visai pamiršau, - ji įsispok- 
sojo į blausiai mirksinčią seno telefono atsakiklio lemputę. — 
Truputį palaukit. 

Prispaudusi šlaunį prie stalviršio, ji spustelėjo mygtuką. 

Mechaninis balsas pranešė: „Jūs turite tris naujas žinutes. 
Pirma žinutė.“ 

Pasigirdo spragtelėjimas, ir kažkas padėjo ragelį. 

— Nuostabu. Dar kartą, - pasakė ji. - Šiandien kažkas nu- 
metė ragelį, kai atsiliepiau darbe. 

— Darbe? - jam tai nepatiko. 

— Taip. Kartais pasitaiko. Žmonės nekantrūs. 

— Antra žinutė, - pranešė mechaninis balsas. 

— Sveika, Nike. Ar tu manęs vengi? Nagi, paskambink 
man, - ryžtingas vyriškas balsas padiktavo jai telefono numerį, 
ir Nikė susiraukė. 

- Buvęs vaikinas, - pasakė ji, ir Ridas pajuto nesuvokiamai 
kylantį pavydą. - Šonas Hokas. Prieš kelerius metus jis mane 
metė ir negali susitaikyti, kad aš nelekiu pas jį atgal. 

— Gal turėtumėt, - ištarė jis tikrindamas. 

- Pagalvosiu. Kai pragaras užšals. 

— Trečia Žinutė. 

— Nike? - moters balsas. - Man velniškai sunkiai sekėsi iš- 
šifruoti tavo paliktą žinutę. Jei ne tavo vardas, nebūčiau paži- 
nusi; taigi būk gerutė, išmesk tą šlamštą, kurį vadini mobiliuo- 
ju telefonu. 

- Simona? - sušnibždėjo Nikė. 

— Šiaip ar taip, manau, mudvi spėsim išgerti. Laukiu tavęs 
„Kasandroje“! Gal po dviejų taurių martinio aš išdrįsiu vėl pa- 
kviesti Džeiką į pasimatymą. Juk jis neatstums manęs antrą- 
kart? Susitiksim septintą. 

— Septintą? Velnias! - žvilgtelėjusi į laikrodį, Nikė išbalo. 

— Kas? - paklausė Ridas. - Tik nesakykit, kad nenuėjot? 

— Daugiau žinučių nėra, - pranešė jiems atsakiklis. 

Staiga Nikės veidas tapo baltas kaip popierius. 

— Dabar aštuonios penkiasdešimt. Tai buvo Simona. Simo- 
na Everli. Aš... aš neskambinau jai ir praleidau užsiėmimą, - ji 
dar kartą žvilgtelėjo į laikrodį ir vėl išklausė žinutę. - Prakei- 
kimas. Ji kalba apie kikbokso treniruotę, kurią kartu lankome. 
Po dešimties minučių ji baigsis, - Nikė karštligiškai ieškojo 
rankinėje telefono. - Aš jai neskambinau. Nei mobiliuoju, nei 
jokiu kitu telefonu. Po velnių, kur jis? — ji beprotiškai graba- 
liojo rankinėje. - O Dieve. Čia jo nėra. Bet jis turi būti. Turi 
būti! - apimta panikos, ji išvertė rankinę. Barškėdami ir riedė- 
dami ant stalo, ant grindų krito rašikliai, bloknotas, kosmeti- 
nė, diktofonas, monetos, pašto ženklai ir šepetys, bet telefono 
nebuvo. - Kaip tai aš jai skambinau? Aš rankose neturėjau mo- 
biliojo! - ji apieškojo išverstus daiktus, tarsi po pašto ženklų ir 
plaukų smeigtukų krūva galėtų atsirasti telefonas. 

— Kada paskutinį kartą juo naudojotės? 

— Nežinau... greičiausiai vakar vakare... Prakeikimas, kada 
tai buvo?.. Aš... vairuodama kalbėjau su seserimi, - ji sudvejo- 
jo. - Pamenu, Lilė numetė ragelį, ir aš įmečiau telefoną į puo- 
duko laikiklį savo mašinoje. Taip, jis ten! - Nikė jau žėrė savo 
daiktus į rankinę ir čiupo apsiaustą. 

— Nesinaudojote juo nuo vakar vakaro? - paklausė jis ir pa- 
juto tą pažįstamą, šleikštų lemties jausmą, kuris apimdavo jį 
prieš išgirstant blogą žinią. 

- Ne. Šiandien darbe jo neradau, tad pamaniau, kad jis ma- 
šinoje, vėliau apie tai pamiršau... Aš negalėjau jai skambinti... 
Aš neskambinau... Tai turi būti klaida, - ji bėgo pro duris, laip- 
tais žemyn į miglotą naktį. 

Ridas, užrakinęs duris, pasileido jai iš paskos ir pasivijo ją 
automobilių aikštelėje. 

Nesugraibydama raktų, ji bandė įžiūrėti pro vairuotojo 
langelį. 

- Aš jo nematau. Jėzau! Prašau, prašau... tik nesakykit man... 

— Arjūs neturite elektroninio užrakto? 

- Sugedęs, - galiausiai ji įkišo raktelį į spynelę ir atlapojo 
dureles. Skubiai atsisėdo į vairuotojo vietą. Ridas stebėjo, kaip 
ji dairosi po mašiną. Jos pirštai naršė tuščiame puoduko lai- 
kiklyje, daiktadėžėje ir ant grindų kilimėlių. - O Dieve, - su- 
šnibždėjo ji. - Jis dingęs, - pakėlusi siaubo kupinas akis į Ridą, 
ji vos sugebėjo ištarti: - Mano telefono čia nėra, ir... ir... aš jai 
neskambinau... Juk nemanote, kad... Na, jei kažkas pavogė 
mano telefoną ar... rado jį ir paskambino Simonai... tai nega- 
lėtų būti Kapų Plėšikas, tiesa? - jos veidą perkreipė siaubinga 
baimė. - Juk jis negalėjo paskambinti Simonai ir susitarti dėl 
susitikimo? 

- Nežinau, - Ridas išgirdo savo balsą, nors bloga nuojauta, 
šmėstelėjusi bute, dar labiau sustiprėjo. - Leiskite man žvilgtelėti. 

Daiktadėžėje ji surado žibintuvėlį ir apšvietė visą mažos 
mašinos vidų. Ridas patikrino po sėdynėmis, ant grindų, šo- 
ninėse dėtuvėse, po saulės skydeliais, daiktadėžėje, tada silpną 
žibintuvėlio šviesą nukreipė po mašina. 

Nieko. 

Telefonas tikrai buvo dingęs. 

— Jo čia nėra. 

— Ne, - ji sušuko virpančiu smakru. - O ne. 

Jis apkabino ją per pečius. 

- Nesišaukit bėdos, - pasakė jis, bet tamsioje naktyje jautė 
ją kur kas stipriau nei bet kada. Ateinantį naują nežmonišką 
siaubą. Jei Nikė nepaliko savo mobiliojo telefono pas tėvus ar 
darbe, Simona Everli bus patekusi į bėdą. 

Ne Simona... prašau, Dieve, ne Simona! 

Nikės pasaulis pasidarė juodas ir tuščias. Ji sunkiai atsirė- 
mė į mašiną, pro ją slinko rūkas, o giliai širdyje kaupėsi baimė. 
Kapų Plėšikas negalėjo pavogti jos telefono ir paskambinti Si- 
monai dėl susitikimo. Ne, ne... ji darė skubotas išvadas. Jei kaž- 
kas, tikriausiai žudikas, įsilaužė į jos namus, dar nereiškia, kad 
jis turi jos telefoną ir suorganizavo susitikimą su jos geriausia 
drauge. 

— Tai turi būti klaida ar išdaiga, ar dar kas nors, - pasakė 
ji Ridui, stengdamasi užgniaužti baimę ir mąstyti logiškai. — 
Kažkas pačiupo mano telefoną, tikriausiai darbe... gal Normas 
Mecgeras ar Kevinas Diteris, ir kuris nors jų paskambino Si- 
monai, nes jos numeris yra greitojo numerių rinkimo sąraše, 
taigi... - bet kam kviesti susitikti? Apsimesti ja. Jos širdis nu- 
smuko į kulnus, ir ji bejėgiškai atsirėmė į savo mašiną. Nė vie- 
nas to nedarytų. 

— Važiuojam į sporto klubą. Pažiūrėkim, ar ji buvo treni- 
ruotėje. Eime, - Ridas dar kartą stipriai apkabino ją per pečius 

ir nusivedė prie kadilako. Nikė nesipriešino ir leidosi vadovau- 
jama vyro. Šį kartą ji buvo dėkinga už stiprią ranką, į kurią 
galėjo remtis. Gyslose pajuto adrenalino pliūpsnį. Ją kankino 
kaltės jausmas. Kaip ji galėjo pamesti telefoną? Virpėdama su- 
dribo ant El Dorado keleivio sėdynės ir atsirėmė į dureles. 

— Sporto centras įsikūręs Montgomerio pastate, Vakarų 
Brodvėjaus gatvėje. 

- Žinau tą vietą. 

— Bet tikriausiai pavėluosime, - pasakė ji, žvelgdama į lai- 
krodį. - Po kelių minučių treniruotė baigsis. 

— Jei nerasime jos ten, nuvažiuosime į butą, - jis padavė 
Nikei savo mobilųjį telefoną, iškišdamas kadilako nosį į gatvę 
ir nuspausdamas greičio pedalą. Didelis automobilis nuskriejo 
pirmyn tamsiomis gatvėmis. - Paskambinkit Simonai, - įsakė 
jis, staigiai pasukdamas. - Juk ji turi mobilųjį? 

— Taip. 

Nikė jau spaudė skaičius. Jos pirštai virpėjo, galvoje suko- 
si siaubingos mintys. Telefonas suskambo. Būk gera, atsiliepk, 
tyliai meldė Nikė. Nagi, Simona. Du skambučiai. Pakelk. Mel- 
džiu, Dieve, apsaugok ją. Trys skambučiai, ir Nikės baimė dar 
labiau išaugo. Simona visuomet nešiodavosi mobilųjį telefoną 
ir visuomet atsiliepdavo. 

- Nagi, nagi... - keturi skambučiai, ir Simonos balsu įrašyta 
balso pašto žinutė. Nikei pasidarė bloga. - Simona, čia Nikė. 
Paskambink man kuo greičiau, - tada ji paspaudė pokalbio 
pabaigos mygtuką ir paskambino Simonai į butą. Po keturių 
skambučių įsijungė atsakiklis. Ir vėl Nikė paliko žinutę. 

— Nieko gero? - niūriai paklausė Ridas, lėkdamas per gel- 
toną šviesoforą. 

- Ne. Bet dar kartą pamėginsiu paskambinti į mobilųjį. Gal ji 
negirdėjo per treniruotės triukšmą. Džeikas visuomet paleidžia 

muziką ir... na, žinote, - ji vėl suspaudė Simonos numerį, bet 
giliai širdyje žinojo, kad jos draugė neatsilieps. Gal jau niekada 
neatskambins Nikei. Tamsiausiame jos smegenų kampelyje tvy- 
rojo baimė, kad Simona yra su žudiku, gal jau mirusi arba bun- 
danti karste su lavonu... Nikė suvirpėjo, klausydamasi Simonos 
balso, nurodančio jai vėl palikti žinutę. Maldauju, tegu ji būna 
sveika ir gyva, ji tyliai meldėsi. Meldžiu! 

Gal jos mobilusis telefonas išsikrovęs. Gal ji užtruko po tre- 
niruotės, flirtavo su Džeiku, kviesdama jį išgerti. 

Dieve, tegu Simona būna ten. Kad ir kaip ji ant manęs pyktų, 
tik tegu būna saugi. 

Ji išjungė telefoną ir stebeilijo į niūrią, slogią naktį. 

Ridas vairavo kaip apsėstas, tačiau Nikei atrodė, kad gatve 
iki sporto klubo jie važiavo visą amžinybę. Ridas stabtelėjo 
priešais kitą automobilį, ir Nikė iššoko. Akimirksniu užlėkė 
klubo laiptais ir dingo už durų. Džeikas stovėjo prie informa- 
cijos stalo ir kalbėjosi su registratore. 

— Ar Simona Everli buvo treniruotėje? - paklausė ji. - Mano 
tamsiaplaukė draugė, kuri aną vakarą kvietė jus į pasimatymą. 

Džeikas papurtė galvą. 

— Šį vakarą jos nebuvo. 

Ne. To negali būti. 

- Jūs įsitikinęs? Mes turėjome čia susitikti, bet aš užtrukau 
ir... - jos balsas nutilo, išgirdus ateinantį Ridą. 

— Būčiau pastebėjęs. Tai pirmoji jos praleista treniruotė. 

— O Dieve, - Nikė visu svoriu atsirėmė į informacijos stalą. 
Jau manė, visiškai sukniubs, nes Ridas, parodęs ženkliuką, pa- 
klausė tų pačių klausimų ir nesužinojo nieko daugiau. 

— Ar kas negerai? - paklausė Džeikas. 

- Dar nežinome, - pasakė Ridas. - Bet jei panelė Everli pasi- 
rodytų, paprašykite, kad paskambintų man, - išėmęs iš piniginės 

vizitinę kortelę, jis padėkojo Džeikui, tada padėjo Nikei nueiti iki 
durų. Atsirėmusi į detektyvą ji dėliojo virpančias kojas, o jis tuo 
tarpu išsitraukė telefoną ir paskambino. - Pamaniau, turėtum 
žinoti, kad dingo Nikės Džilet geriausia draugė... Simona Ever- 
li... Ne, nesame įsitikinę, bet taip nutiko, - jis pakartojo vakaro 
įvykius. - Mes nuvažiuosime į restoraną, tada į jos butą... Ne, 
bet neketinu laukti dvidešimt keturių valandų, kol ją paskelbs 
dingusia... Taip, žinau, - jis išjungė mobilųjį. - Paskambinau 
Morizeti. Ji man pritaria, kad geriau jau surasti Simoną, - jis pa- 
dėjo jai įlipti į kadilaką ir nuvažiavo į daugiaaukštę automobilių 
aikštelę, kur Nikė dažnai statydavo mašiną ir kur jos susitikdavo 
su Simona. Pirmame aukšte įžūliai stovėjo BMW kabrioletas. 

Nikei širdis nusmuko į kulnus. 

- Tai jos automobilis, - pasakė ji ir kadilakui sustojus išlipo. 
Ten stovėjo tik pora kitų automobilių - senas, kadaise buvęs 
žalias folksvageno autobusas ir purvinas baltas automobiliu- 
kas; jie abu buvo pastatyti per kelias vietas nuo žvilgančio Si- 
monos kabrioleto. Daugiau nieko nesimatė ir, išskyrus trans- 
porto ūžimą lauke, aikštelėje buvo tylu, tik virš galvų spragsėjo 
ir blyksėjo viena dienos šviesos lempų. 

— Nieko nelieskite, - perspėjo Ridas, kai Nikė priėjo prie 
BMW. Jis atsiliko tik per porą žingsnių. 

Prislėgta Nikė žvilgtelėjo pro langus ir ant užpakalinės sė- 
dynės pastebėjo Simonos skėtį, porą aptriušusių knygų plonais 
viršeliais, maišelį produktų ir kavos puodelį laikiklyje. 

— Taigi žinome, kad iki čia ji atvyko. 

- Ir čia laukė spąstai, - pasakė Nikė, bet, dėkui Dievui, šalia 
kabrioleto nesimatė jokių kovos pėdsakų, jokių į betoną nu- 
brozdintų batų odos žymių, jokių kraujo lašų. Gal ji pabėgo 
arba apskritai nesutiko to, kuris dėjosi Nike. O kad taip būtų! 
Nikė suspaudė kumščius ir pasiuntė į dangų dar vieną maldą. 

Ridas pasiūlė: 

— Apsižvalgykim restorane. 

Apimta baimės, ji linktelėjo ir pasuko pro atidarytas duris. 
Ridas ėjo šalia ir paskambino dar kartą. Gatvės buvo miglotos 
ir drėgnos, gatvių žibintų šviesa keistai tviskėjo ant šlapių šali- 
gatvių, drėgmė niaukė parduotuvių vitrinų langus. 

„Kasandros“ neoninė iškaba šveitė ryškiai raudona ir gel- 
tona spalva. 

Nikė plačiai atvėrė duris. Administratorė, žiūrinėjanti stalų 
planą, pakėlė akis ir nusišypsojo. 

— Dviese? - paklausė ji, pažvelgusi į Ridą. 

- Staliukas mūsų nedomina. Aš ieškau draugės, - paaiškino 
Nikė. Grojo kalėdinė muzika, prie stalelių ir kabinosse buvo 
nemažai lankytojų. Padavėjai ir indų surinkėjai bėgiojo siau- 
rais tarpais. - Turėjau su ja susitikti ir užtrukau. Tai Simona 
Everli, maždaug metro šešiasdešimt penkių, tamsiaplaukė ir... 

— Ji čia buvo, - pasakė jauna padavėja, eidama pro šalį su 
dviem kavos puodeliais ant padėklo. - Išgėrė porą martinio ir 
nupirko „Citrinos lašą“ draugei, kuri taip ir nepasirodė. Ji pali- 
ko gėrimą ant stalo. Ar tai buvote jūs? 

— Taip, - Nikei, rodės, iššoks širdis. 

Ridas žengė pirmyn, atverdamas piniginę ir parodydamas 
tapatybės kortelę. 

— Aš detektyvas Pirsas Ridas. Ar ta moteris buvo su kuo 
nors“ 

Padavėja iš netikėtumo išsižiojo ir vos neišmetė padėklo. 

— Jūs policininkas? - paklausė ji, pataisydama svirduliuo- 
jančius kavos puodelius. 

— Taip. Ar jos šį vakarą kas nors laukė? 

— Ne. Ji pati laukė, vis žvilgčiodama į laikrodį. 

Nikė viduje susigūžė. 

— Ji išgėrė du martinio, paliko „Citrinos lašą“ ant stalo ir 
išėjo. Tačiau ji buvo gana susikrimtusi... dėl jūsų, - apskritos 
akys pasisuko į Nikę. - Jeigu jūs esate ta, kuri ją nuvylė. 

— Kelintą tai buvo? - paklausė Ridas. 

— Nežinau... prieš pusantros valandos... apie septintą, gal 
šiek tiek anksčiau. 

Nikė apmirė. Simona čia buvo. Paliko savo automobilį, nes 
ją suviliojo kažkas, apsimetęs Nike. Į sporto klubą ji nenuėjo. 
Kas nutiko? Gal kas nors įsitraukė ją į automobilį, grasindamas 
nušauti? 

Ridas uždavė dar kelis klausimus, vėl paliko vizitinę su nu- 
rodymais paskambinti, tada išstūmė Nikę iš restorano. 

— Ar manote, kad ji su juo? - paklausė Nikė. 

— Nežinau, - jis vedė ją per automobilių aikštelę ir vėl su- 
rinko numerį. 

— Bet ji galėjo nueiti kur nors kitur. Tai nereiškia, kad ji su 
Kapų Plėšiku... - ji vos nesukniubo, užklupta baugios minties. 
Simonos vardas. Išvestas iš Simono. Dar vienas apaštalas. Ne- 
bėk pirma savęs. Rido manymu, čia nėra jokio ryšio. Bet tuo- 
met kas daugiau? Dvylika apaštalų... po velnių, kas daugiau? 
Kai jie grįžo prie Simonos automobilio, jos galvoje lyg kas kal- 
te kalė, ir kaip tik tada naktį perskrodė policijos sirena. Per 
kelias minutes į aikštelę įlėkė policijos automobilis ir sustojo 
per sprindį nuo Rido kadilako. Iš automobilio iššoko detekty- 
vė Morizeti. 

— Vis dar nieko? - paklausė ir nukreipė piktą žvilgsnį į Nikę. 

— Ne, - atsakė Ridas. - Mes palikome kelias žinutes jos te- 
lefone. 

- Tuomet aptverkim automobilį juosta. Ar jau buvote jos 
namuose? - paklausė Morizeti. 

— Važiuojam. 

— Palauk. Žinai adresą? 

- Taip, - išpyškino Nikė. 

Morizeti apsidairė po ištuštėjusią automobilių aikštelę su 
cementiniais stulpais, padangų žymėmis ir keliomis tepalo dė- 
mėmis. Čia stovėjo dar du automobiliai. 

— Paprašysiu, kad kas nors aptvertų jį juosta, bet daugiau 
nieko negalime imtis, nes nežinome, ar buvo įvykdytas nusi- 
kaltimas. Aš ir taip rizikuoju, Ridai. 

— Ne per daug. 

Atvažiavo dar vienas policijos ekipažas. Morizeti nurodė 
neuniformuotiems policininkams aptverti automobilį ir pasi- 
likti čia, kol ji turės daugiau informacijos. 

— Gerai. Aš važiuoju į panelės Everli namus. Žinau, kad ne- 
įtikinsiu tavęs laikytis nuošalyje, tad bent jau išlaikyk atstumą. 

Ridas neatsakė. 

- Velnias. Tu nesupranti, tiesa? - paklausė ji Rido, tada už- 
davė klausimą Nikei: - Tikriausiai neturite čia mašinos? 

- Ne. 

— Ji su manim. 

Morizeti kilstelėjo auskaru pervertą antakį, bet garsiai ne- 
pasakė, kas buvo jos galvoje. 

— Tuomet važiuojam. Sek iš paskos, bet atsargiai. 

— Kur tavo naujasis partneris? - paklausė Ridas, ir Nikė pir- 
mą kartą suvokė, kad nėra Klifo Siberto. 

— Jam ne darbo valandos. 

— Tau taip pat, - atkreipė dėmesį Ridas. 

— Taip, bet aš atsidavusi. 

— O Sibertas ne? 

- Nesigilinkim į tai. Gerai? - ji irzliai sumurmėjo, prisideg- 
dama cigaretę. - Sutvarkykim šį reikalą, bet geriau tai nebūtų 
beviltiškos paieškos, Ridai. 

Simona Everli laikė raktą paslėptą ant kabliuko po daugia- 
bučio prieangiu. Nikė surado atsarginį raktą, jie įėjo į vestibiulį 
ir buvo sutikti nuo laiptų viršaus kiauksinčio ir lojančio šunelio. 

- Baik, Mikadai. Čia aš, Nikė. 

Šuo ir toliau budėjo viršutinėje laiptų aikštelėje. Tik tuo- 
met, kai laiptais užlipusi Nikė paėmė šunytį ant rankų, triukš- 
mas liovėsi ir gyvūnėlis ėmė muistytis. Išskyrus globotinį, 
daugiau nebuvo jokių gyvybės ženklų. Beveik visuose kamba- 
riuose buvo taip tvarkinga, kad ant smėlio spalvos kilimo ma- 
tėsi dulkių siurblio žymės, o ant baldų, kurie atrodė senoviškai, 
bet akivaizdžiai buvo nauji, nė dulkelės. Visame bute buvo su- 
derintos spalvos ir dvelkė prabanga. 

Atsakiklis buvo tuščias, išskyrus Nikės išgąstingu ir uždu- 
susiu balsu paliktą žinutę. Atmintyje nieko nebuvo išsaugota. 
Morizeti patikrinus paskutinį rinktą numerį, pasirodė, kad 
buvo skambinta Nikei į mobilųjį. Skambinusiųjų sąraše nume- 
rių buvo daugiau, tad Morizeti juos greitai nusirašė. 

- Atpažįstate kurį nors? - paklausė ji Nikės, kuri vis dar 
laikė šunį. Dabar Mikadas vizgino uodegą ir karštligiškai laižė 
jai veidą. 

— Ne, bet mudvi su Simona nesisukame tame pačiame rate. 

— Kodėl? 

— Niekada to nebuvo. 

- Jūs seniai draugaujate. 

— Taip. Ji susitikinėjo su mano broliu ir ketino už jo ištekė- 
ti... bent jau toks buvo planas, tačiau jis su ja išsiskyrė. Tai buvo 
prieš pat jo mirtį. 

— Kaip jie susipažino? 

— Aš juos supažindinau. 

- Ji kartu su jumis lankė mokyklą? 

— Ne... Aš sutikau ją kituose sporto užsiėmimuose... šo- 
kiuose pagal džiazo muziką. Tai buvo iš karto po Ševaljė bylos, 
ir aš sužinojau, kad ji buvo viena iš prisiekusiųjų. Bandžiau su 
ja suartėti... dėl straipsnio, bet neišdegė. Aš jau buvau susikom- 
promitavusi, - kasydama Mikadui sprandą, ji vėl prisiminė se- 
niai patirtą gėdą. - Šiaip ar taip, mes pradėjome draugauti. 

- Ševaljė byla, - ištarė Ridas be galo rimtu balsu. 

— Taip. 

- Ji buvo prisiekusioji? 

Nikė linktelėjo ir pamatė, kaip pasikeitė jo veido išraiška. 

— Ar žinai kitų prisiekusiųjų pavardes? 

— Ne, bet... - jos širdis sustojo. - O Dieve... 

— Ar galim gauti visų prisiekusiųjų sąrašą? — paklausė Ri- 
das, žvelgdamas į Morizeti. 

— Palūkėk. Tik todėl, kad ši moteris tariamai dingo, dar ne- 
reiškia, kad tai susiję su Lerojumi Ševaljė. 

— Bet jis išleistas iš kalėjimo, tiesa? Ar susisiekei su jo lygti- 
nio paleidimo pareigūnu? 

— Taip, praeitą savaitę jis buvo atėjęs į susitikimą. 

— Pasidomėkim juo. Įsitikinkim, kad Lerojus buvo geras 
berniukas. Ir mums reikia sužinoti, kas buvo kiti prisiekusieji 
jo teisme. 

- Kaip dėl Barbaros Džin Marks? Ar ji apie tai užsiminė? 

— Manne, - pasakė Ridas, - bet mūsų santykiai buvo trum- 
pi... susiję su konkrečiu laikotarpiu. Mes nediskutavome apie 
seniai nutikusius dalykus, - jis išsitraukė mobilųjį telefoną ir 
bloknotėlį, tada greitai surinko numerį ir laukė kelias sekun- 
des, kol kažkas atsiliepė. - Ponia Mesi, čia detektyvas Ridas 
iš Savanos policijos... Taip, buvau ten anądien... Man viskas 
gerai, tik noriu kai ko paklausti apie jūsų vyrą. Ar jam kada 

nors teko būti prisiekusiuoju? Mane domina Lerojaus Ševaljė 
teismas. Jis buvo nuteistas už savo sugyventinės ir dviejų jos 
vaikų nužudymą. 

Nikė laukė, jos širdis daužėsi. Ji nežinojo, kas tame teismo 
procese buvo prisiekusieji, teisėjo nurodymu teismo salėje ka- 
merų nebuvo. Tai buvo taip seniai, kad ji neprisiminė vardų... 
Ji lėtai nuleido šunį ant Žemės. 

— Dėkui, ponia Mesi... Taip, taip, žinoma, pranešiu. Sudie, - 
jis padėjo ragelį ir pažvelgė į Morizeti. - Bingo. 

— Velnias. Eime jo ieškoti. Iškviesiu-pastiprinimą. Nuvežk ją 
namo ar į kokią saugią vietą, - Morizeti smakru parodė į Nikę. 

— Ne. Aš važiuosiu kartu. 

— Netgi Ridas neturėtų važiuoti, - pasakė Morizeti, išsi- 
traukdama telefoną. 

- Aš netrukdysiu. 

Morizeti žengė prie jos. 

- Paklausykit, Džilet, tai nėra jūsų didysis šansas. Nežinau, 
kokį sandorį su juo sudarėte, - ji parodė nykščiu į Ridą, ir šu- 
nelis suurzgė, - bet man jis negalioja. 

- Tai nesusiję su straipsniu, - pasibaisėjusi sušnibždėjo 
Nikė. - Tai susiję su mano drauge. 

- Aš neturiu laiko ginčytis, - burbtelėjo ji ir pažvelgė į 
Ridą. - Tu užją atsakai, - netrukus ji jau kalbėjo telefonu. Ri- 
das taip pat surinko kitą numerį. Jo pokalbis buvo trumpas. 
Padėjęs ragelį, jis pasakė: 

— Kalbėjau su Bjufordu Aleksanderiu. Jo žmona Polina 
buvo prisiekusioji toje byloje. 

— Turime jau tris, - tarė Nikė, jausdama stingdantį šaltį. 

- Taigi Ševaljė po vieną žudo prisiekusiuosius? — paklausė 
Morizeti. - Kai buvo paleistas dėl procedūrinės klaidos? Ar tai 
suvokiama? Argi jis nežino, kad jį pričiupsim? 

— Jis dvylika metų apie tai fantazavo, - pasakė Ridas. - Ma- 
nau, jam tai nerūpi. 

- Nežinau. Jis negalėjo nužudyti Tomo Mesio ir Polinos 
Aleksander. 

- Todėl, kad jie jau buvo mirę; bet jei būtų buvę gyvi jam 
išėjus į laisvę, būtų įtraukti į jo taikinių sąrašą. 

- Man nepatinka su tavim ginčytis, - pasakė Morizeti. — 
Paskambinsiu į nuovadą ir prigriebsiu Sibertą. Vieną komandą 
iškviesim čia; taip pat paprašysim, kad kas nors išsiaiškintų, 
kas priklausė tam prisiekusiųjų teismui ir kas iš jų dar yra gyvi. 

- Jeigu jis prie jų neprisikasė per pastarąsias porą dienų. 

— Neprisikasė. Būtų pasigyręs, - pasakė Nikė. 

— Todėl, mano manymu, Simona gali būti dar gyva. 

Dar gyva. Švenčiausiasis Dieve. Siaubingi žodžiai aidėjo jos 
galvoje, ir ji pabandė kuo labiau nuo jų atsiriboti. 

- Privalome ją rasti. Kad ir kas būtų. 

- Žinoma, - Ridas palietė jai petį. - Kai rasime Ševaljė, ra- 
sime jūsų draugę. 

— Tuomet eime, - pasakė ji. 

- Ji negali dalyvauti. Šiuo klausimu nesiginčiju. Supratai? - 
Morizeti buvo griežta, smailus smakras atkištas į priekį. - Tai 
rimtas reikalas. Policijos reikalas. Jei jūs pasirodysite, ką nors 
sugadinsite ar būsite sužeista, aš turėsiu už tai atsakyti. Po vel- 
nių, Ridai, gal tu paaiškintum? 

— Nike, ji teisi, — pasakė jis, ir dar stipriau suspaudė jos 
petį. - Tai nesaugu. 

— Man nerūpi. Simona mano draugė. 

— Tuo labiau! - pasakė jis griežtai. Nuleidęs ranką, pažvelgė 
į dangų ir sustirusiais pirštais perbraukė sau per plaukus. - Bū- 
kit gera, Nike. Jūs negalit dalyvauti, tik ne tokiomis aplinkybė- 
mis. Tai gali būti pavojinga. Mes užvešime jus į nuovadą. Ten 
būsite saugi. Pranešiu jums tą pačią akimirką, kai tik ją rasime. 

— Bet... 

— Taip labiausiai padėsite. Mums reikia visų Simonos Everli 
draugų, šeimos ir pažįstamų sąrašo. Kolegų, brolių, seserų - 
visų, kas, jūsų manymu, galėjo ją matyti ar žino, kur ji yra. Ga- 
lite paskambinėti ir paklausinėti, ar kas žino apie ją ką nors. 

- Jūs elgiatės su manim globėjiškai, - apkaltino ji. 

- Tik stengiuosi apsaugoti jus ir laikytis taisyklių, kiek tai 
įmanoma. 

Morizeti prunkštelėjo tai išgirdusi. 

- Popinimui neturime laiko. Darykite, kaip jis sako, antraip 
vežame jus namo. 

— Tai ne išeitis, - Ridas įsmeigė žvilgsnį į Nikę. - Važiuokit į 
nuovadą. Pažadu, kai tik ką nors sužinosiu, paskambinsiu. Kai 
baigsim su Ševaljė, aš iš karto grįšiu, - jis suspaudė jos ranką 
prie peties. - Bent kartą paklausykit manęs. 

— Man tai nepatinka. 

— Mums irgi, - atšovė Morizeti. 

- Sutinku. Važiuosiu į nuovadą. Ir kraustysiuosi iš proto, 
laukdama žinių apie Simoną. 

— Gerai. Delsti negalime, - rodydamas pirštu į Morizeti, 
jis pridūrė: - Turime susisiekti su kiekvienu to prisiekusiųjų 
teismo nariu. Pasiūlyti apsaugą. Sužinoti, ar jie nesusidūrė su 
kokiu nors keistu asmeniu, ar niekas neslankiojo aplink jų na- 
mus. Reikia paimti pačią naujausią Ševaljė nuotrauką, pada- 
ryti milijoną kopijų ir vieną jų nusiųsti Makfiui ir Boldvinui 
į Dalonegą. Tegu parodo ją nuo uolos nukritusiam vaikiui. Jis 
vienintelis, kiek mums yra žinoma, matė žudiko veidą. 

— Turite galvoje, vienintelis dar gyvas, - sušnibždėjo Nikė, 
žvalgydamasi po šviesius, pastelinėmis spalvomis dekoruotus 
savo draugės namus. Visur švaru. Tvarkinga. Savo vietoje. Taip, 
kaip Simona mėgo gyventi. 

- Turėjau galvoje, jis vienintelis, su kuriuo galime be vargo 
pasikalbėti, - pasakė Ridas. - Bet aš noriu, kad visoje valstijoje, 
galbūt net už jos ribų, būtų išplatintas pranešimas, jog ieško- 
mas šis žmogus. Kiekvienas policininkas pietrytinėje pakran- 
tėje turi atkreipti dėmesį į šį šunsnukį. 

- Amen, - pritarė Morizeti. - Turim rasti šį iškrypėlį ir jį 
uždaryti. Tuoj pat. 

Bet Nikė jautė, kad jau per vėlu. Praėjo pernelyg daug va- 
landų. Kiek šansų, kad Simona dar gyva? Ji vėl pakėlė Mikadą ir 
prisiglaudė prie savęs. Šunelio širdies tvinksniai teikė paguodos. 

— Pasiimsiu jį su savim, - tarė ji, ir šįkart jai neprieštaravo 
nė vienas policininkas. 


Tamsu. 

Ir šalta. 

Labai tamsu ir šalta, ir... negaliu kvėpuoti. 

Ir man skauda. Labiau nei kada nors. 

Ji klajojo, stengėsi pabusti ir nejuto nieko, išskyrus tamsą 
ir siaubingą kvapą, kuris vertė ją žiaukčioti. Ji juto buką skaus- 
mą visame kūne ir rankoje... Dieve, velniškai skaudėjo ranką. 
Jos mintys buvo neaiškios ir... ir ji negalėjo pajudėti, vos vos 
kvėpavo. Ji pamėgino apsiversti, bet petys į kažką atsitrenkė. 
Ranką pervėrė skausmas. Ar ji susižeidė? Negalėjo prisiminti. 
Ji kosėjo. Pabandė atsisėsti. 

Bam! Galva atsitrenkė į kažką kieto. Po velnių, kas tai ir 
kodėl ji negali įkvėpti oro ir išgelbėti sielos? Ir ta smarvė... Jai 
suvirpėjo širdis, kai panika praskaidrino protą. 

Netikėtai ji suvokė, kodėl negali pajudėti, kodėl negali kvė- 
puoti, negali pakrutėti. O Dieve... o ne... Ji juto šaltą pūvantį 
kūną po savo basomis kojomis, sėdmenimis ir pečiais. 

Ji buvo karste. 

Su mirusiu žmogumi. 

Ją apėmė siaubas. 

Ji suklykė tarsi perverta. Pašėlusiai daužė karsto šonus ir 
antvožą. 

Rodės, jis traukiasi aplink ją, spaudžia, palikdamas tokią 
mažą erdvę, kad ji vos galėjo pajudėti. 

— Ne! Maldauju, ne! Padėkit! Kas nors padėkit! - ji verkė 
ir kosėjo, o plaučius degino dvokiantis oras. 

Taigi tas ją sučiupęs šunsnukis yra Kapų Plėšikas! Kodėl... 
o Dieve, kodėl? Po kelių minučių, o gal sekundžių baigsis oras. 

- Išleiskit mane! - suriko ji paklaikusiu balsu, raudodama 
ir spiegdama, ir sveikąja ranka daužydama karsto šonus. Ji spy- 
rė. Stipriai. Bet plieninis įdėklas nepasidavė, tik dusliai skamb- 
telėjo, ir ūmus skausmas nuvilnijo čiurna aukštyn. O ne, o ne, 
o ne... Dabar ji suprato. Ji prisiminė bėgusi į sporto klubą, gal- 
vodama apie treniruotę ir net nenujausdama tykančio blogio, 
nesuvokdama, kad tas pabaisa įviliojo ją į spąstus ir sučiupo. 

Ji matė jo veidą, kai jis pargriovė ją ant žemės ir įbedė adatą 
jai į ranką. Tada ji atpažino jį, tada suprato blogio, su kurio su- 
sidūrė, galią. Nors jis paseno ir jo išvaizda pasikeitė, ji žinojo, 
kas šitaip su ja pasielgė. 

Probėgšmais ji prisiminė teismo procesą. Liudijimą. Siau- 
bingas nuotraukas iš nusikaltimo vietos. Šiurpiai nužudytą 
moterį su vaikais. 

Lerojus Ševaljė buvo gyvulys. Jis negailestingai juos sumu- 
šė. Jis visus juos išprievartavo ir privertė lytiškai santykiauti 
vieną su kitu, tada su savo motina. Teismui buvo pateikti ligo- 
ninės dokumentai, kurie tik įrodė, koks jis žiaurus ir iškrypęs. 
Jis nusipelnė kalėjimo. Arba pragaro. Arba vieno ir kito. 

Išgirdusi, kad jis paleistas, žinojo, kad bus bėdų. 

Bet šito ji nesitikėjo. 

Ne, ne, tik ne šito. 

— Padėkit man... o Dieve... Padėkit man, - šaukė ji, o gal- 
voje sukosi pašėlęs rantytų vaizdų kaleidoskopas. Ji kankinosi 
jausdama pūvantį kūną, jai šiurpo oda. Ji turi ištrūkti. Turi! 

Tikrai kas nors ją išgirs. 

Žinoma, kas nors ateis jos gelbėti. 

— Tu pati privalai tai padaryti! — ištarė ji garsiai, o gal taip pa- 
sakė kitas su ja kape esantis žmogus. O Dieve, ar jis po ja sujudė- 
jo? Lietė ją. Perbraukė kaulėtu supuvusiu pirštu nugara aukštyn. 

Jos klyksmas prilygo beprotnamio paciento aimanai, bevil- 
tiškam psichozės apimto žmogaus, kurio galvoje viskas pjaus- 
toma ir draskoma, staugimui. 

Galvok, Simona... galvok. Neprarask nuovokos. Kad ir koks 
šlykštus oras, jo vis dar buvo likę, ir ji pamanė, - Jėzau, o gal 
čia tik jos vaizduotė, - kad per sugižusį, nepakeliamą dūlėjimo 
tvaiką skverbiasi šviežio deguonies kvapas. Ir vėl jai pasirodė, 
kad kažkas sujudėjo - kirminas ar į karstą įsiskverbęs vabalas, 
o gal to žmogaus, su kuriuo ji buvo įkalinta, dvasia lietė ją ir 
kvėpavo į sprandą? 

Ji klykė ir draskė nagais pamušalą, keikėsi ir verkė, staiga 
pajuto, kad prasideda klaustrofobijos priepuolis, suprato, kad 
jos mintys trūkinėja. Laikykis, dėl Dievo, laikykis... kas nors 
tave išgelbės... bet ar išgelbės? 

Jei kada nors ištrūks iš čia gyva, ji nudės tą šunsnukį savo 
rankomis. 

Tu niekada iš čia neištrūksi, Simona. 

Ar kažkas taip pasakė? O gal tai buvo jos pačios įbaugintas 
protas. 

Tave ištiks toks pat likimas kaip kitų, tu mirsi lėtai ir apgai- 
lėtinai. 

Tada ji išgirdo pilamas žemes ir akmenukus, jie barškėdami 
krito ant karsto antvožo. Ji dar nebuvo palaidota. Dar yra šansas. 

— Išleisk mane! - ji vėl beldė, riešas tvinkčiojo, ją smaugė 
panika. - Prašau, prašau išleisti mane. Aš niekam nepasaky- 
siu... būk geras, nedaryk to! 

Barškėjimas dar labiau sustiprėjo, ant kapo užpylus kitą 
kastuvą žemių. Bet jeigu ji dar neužkasta, kas nors kitas, be to 
šunsnukio, gali ją išgirsti. Ji pašėlusiai klykė, spardėsi, daužė, 
draskė, maldavo. 

- Padėkit! O Dieve, kas nors padėkit man! - bet virš jos ir 
toliau dunksėjo žemės, ir sulig kiekvienu protą bukinančiu že- 
mės pilnu kastuvu šviežio oro kvapas vis silpnėjo. Jis nužudys 
ją iš lėto. Išeities nėra. 

Rodės, tamsa dar labiau sutirštėjo. Oro jau beveik nebuvo, 
tad plaučiai liepsnojo. Smarvė buvo nepakenčiama, ir rodės, 
kad lavonas po ja juda... liečia ją neįsivaizduojamose vietose. 

Tai neįmanoma, šmėstelėjo jai mintis, bet tą trumpą proto 
praskaidrėjimo akimirką sugadino mintyse pasigirdęs pašai- 
pus balsas. Tu pasmerkta, Simona. Kaip ir kiti. 


Kai jis užpylė žiojinčią duobę, jos šauksmai prislopo, mal- 
davimai tapo nebylūs, tačiau Kovotojas girdėjo Simonos Everli 
niekingus šauksmus erdvėje, - įkišęs į vieną ausį ausinę, jis ne 
tik klausėsi jos klyksmo iš karsto, bet ir aiškiai girdėjo kiekvie- 
ną jos įkvėpimą. Jis negalėjo atsispirti. Nors būtų buvę saugiau 
užpilti duobę ir klausytis įrašytų šauksmų vėliau, pagunda 
girdėti ją, pasitinkančią savo likimą, buvo pernelyg didelė. Pa- 
prastai jo aukos nepabusdavo, kol jis nenukakdavo ganėtinai 
toli nuo įvykio vietos, bet Simona Everli buvo stipresnė, nei jis 
tikėjosi, ir vaistų poveikis greitai išblėso. 

Na ir puiku, galvojo jis, kasdamas drėgną žemę. Jis juto kū- 
nišką malonumą, žinodamas, kad ji yra po juo, guli karste porą 
metrų po žeme ir maldauja ją išlaisvinti. Ji maldaus ir verks, ir 
siūlysis jam, bet net mintis ją išdulkinti nebuvo tokia jaudinan- 
ti kaip šios akimirkos pojūčiai - adrenalino pliūpsnis, girdint 
jos maldavimus, aikčiojimus ir riksmą. 

Merkė šiltas lietus, apgaubdamas jį skraiste, jeigu kas nors 
peršoktų per užrakintus kapinių vartus. Jis buvo vienas, iš- 
skyrus vieną kitą per lapus skubantį gyvūną. Jei pažvelgtų pro 
naktinio matymo akinius, jis juos pamatytų - meškėnus, skun- 
kus ir oposumus, susispietusius po krūmais kapinių pakrašty- 
je, stebeilijančius į jį plačiomis įtariomis akimis. 

Na ir stebėkite, pagalvojo jis apie kailiniuotus savo nusikal- 
timo liudininkus. Mesdamas žemes į kapo duobę, jis išprakai- 
tavo, o jos balsas silpo drėgnoje debesuotoje naktyje. Jis turi 
paskubėti, jei kartais čia atsibastytų paauglių ar valkatų, bet kol 
kas jie buvo vieni. 

Jis ir Simona. 

Dabar ji verkė, kažką nesuprantamai vapėjo, retsykiais su- 
spiegdavo, paistydama, kad ją kažkas liečia ir į ją kvėpuoja - 
tarsi gulėtų karste su dvasia. 

O varge, jai tikrai aptemo protelis. 

Ir tai buvo puiku. 

Tegu baimė varo ją iš proto paskutines gyvenimo minutes; 
tegu ji galvoja, kad niekada nepabėgs, kad ir kaip nuožmiai 
priešintųsi, maldautų ir kovotų, ji pasmerkta. 

Pajusk, koks tai jausmas, turtinga kale. 

— Pasakysiu tik tiek - tas šliužas nesirodė porą dienų. 

Denas Oliveris, Ševaljė daugiabučio valdytojas, mielai įlei- 
do juos vidun. Jam galėjo būti apie penkiasdešimt, ir jo piktoka 
„man niekada gyvenime nesisekė“ išraiška bylojo, kad šis žmo- 
gus jau seniai palaidojo savo jaunystės svajones. Po purvinos 
beisbolo kepuraitės snapeliu pernelyg riebiame veide blizgėjo 
mažos akutės ir jis vargu ar pažvelgė į kratos orderį, kurį Ridui 
ir Morizeti pavyko gauti. Atrodė, kad Draugužis Denas jų lau- 
kė, ir dabar vedė juos yrančiu plytų takeliu kelis laiptelius į rūsį. 
Butas buvo beveik požeminis, mažutis ir akivaizdžiai įrengtas 
itin nagingo Žmogaus, tikintis užsidirbti papildomų dolerių 
priėmus nuomininką. 

— Ar jis turi darbą? Gyvena tvarkingai? - paklausė Ridas, 
nors atsakymą žinojo. 

— Taip, jis turi darbą. Jei tai galima vadinti-darbu. Vaizda- 
juosčių parduotuvėje. Žmogau, tas vaikinas iškrypėlis; tikriau- 
siai visą dieną Žiūri pornografinius filmus. Manau, kad jo dar- 
bo valandos keičiasi, bet aš jo neseku. Tai ne mano darbas. Juk 
tam yra lygtinio paleidimo pareigūnas, tiesa? 


— Bet jūs nepastebėjote nieko neįprasto? - neatstojo Ridas. 

- Jis prakeiktas žudikas. Čia viskas neįprasta. 

- Nesiginčysiu, - pasakė Morizeti durims atsidarius. Olive- 
ris liko lauke ir prisidegė cigaretę, o Ridas ir Morizeti įėjo į šiek 
tiek didesnę nei kapas patalpą su tamsiomis įtrūkusiomis sie- 
nomis, neizoliuotais laidais ir dviem mažyčiais langeliais, kurie 
buvo ne tik purvini, bet ir grotuoti. Joks šviesos spindulėlis ne- 
galėjo patekti į vidų, kur buvo patiestas įvairiaspalvis susivėlęs 
ir dėmėtas kilimas, o priešais televizorių su antena, panašia į 
nusvirusias triušio ausis, papuoštas aliuminio folijos skiaute- 
lėmis, stovėjo lipnia juosta apvyniota kėdė. Televizorius buvo 
padėtas ant aptriušusios knygų spintos, kurioje buvo laikomi 
seni įrašų albumai, tačiau pornografijos nesimatė. 

— Jauku, - tyliai sumurmėjo Morizeti, pažvelgusi į virtu- 
vėlę, kurioj tebuvo kaitlentė ir pusė šaldytuvo. Tualetas buvo 
sieninėje spintoje. - Lyg iš žurnalo „Gražūs namai . 

— Jis tik neseniai išėjo į laisvę. Nespėjo pasikonsultuoti 
su dizaineriu, - pasakė Ridas, apžiūrėdamas Lerojaus Ševaljė 
guolį — kareivišką, į kampą įstumtą, miegmaišiu pridengtą su- 
lankstomą lovelę. Virš jos kabojo vienintelė buto puošmena - 
Mergelės Marijos paveikslas, iš kurio ji palaimingai žvelgė že- 
myn, tarsi į Ševaljė lovą. Nors ji buvo apsirengusi, matėsi širdis 
ir jos veido išraiška buvo švelni. Mylinti. 

- Ką jis padarė? Sukapojo kitą šeimą? - paklausė Oliveris ir 
giliai užsitraukė cigaretę. 

— Mes tik norim su juo pasikalbėti. 

- Žinoma. 

— Arjis turėjo lankytojų? 

— Nežinau. Jis labai uždaras. Daugelis jo bičiulių cypėj. 

— Nėra telefono? - paklausė Ridas, dairydamasis aplink. — 
Ir kompiuterio? 

Oliveris prapliupo juoktis taip, kad net užsikosėjo. 

- Na, jis nėra moderniųjų technologijų asas. 

Tai atrodė tiesa, o Kapų Plėšikas susisiekė su juo ir Nike 
elektroniniais laiškais, įtaisė belaidžius mikrofonus karstuose 
ir naudojosi šiuolaikinėmis technologijomis. 

— Pažvelk, - Morizeti užsimovė pirštines ir iš knygų spin- 
tos, kurioje buvo laikomi įrašai, ištraukė iškarpų albumą. Pa- 
dėjusi ant kėdės, ji pradėjo versti į įmautes sukištus puslapius. 
Į albumą buvo atidžiai suklijuotos dabar jau nuo laiko pageltu- 
sios, susegtos naujienų iškarpos. - Jis apsėstas. 

— Bet kur jis pats? - paklausė Ridas ir pasijuto dar nejau- 
kiau. Čia kažkas buvo ne taip, kažko jis nesuprato. Nebent Še- 
valjė buvo chameleonas; nebent jis mulkino juos į stoginę pa- 
našia svetaine. Nebent jis laikė juos kvailiais. 

Ridui tai nepatiko. 

Jis kažko nepastebi. 

Kažko svarbaus. 

Kažko, kas gali kainuoti Simonai Everli gyvybę. 


Policija artėja. 

Kovotojas girdėjo informaciją per policijos radiją. Jis juto, 
kaip jie artėja, juto jų kolektyvinį karštą alsavimą į sprandą. Jie 
surado butą, kaip jis ir tikėjosi. Kaip jis ir planavo. Jis numatė 
jų būsimus žingsnius. 

Pasukęs už kampo, jis perėjo gatvę ir patraukė siauru skers- 
gatviu, kur stovėjo šiukšlių konteineriai ir nuo tvoros spindin- 
čiomis akimis į jį spoksojo įtari katė. Jo pikapas stovėjo miesto 
aikštelėje. Visiems matomas. Šį kartą, užuot rizikavęs, kad jo 
mašina bus atpažinta, jis numetė apsvaigintą Simoną ir savo 
įrankius po krūmu šalia kapinių. Paslėpė automobilį ir į ka- 

pines grįžo vėliau, prieš Simonai pabundant, baigti pradėto 
darbo. Suradęs raktelius, įlipo į pikapą. Jo kūnu nuvilnijo pasi- 
tenkinimas. Jis pristatė paketą; kaip tik to jis tikėjosi ir norėjo. 
Žinojo, kad jo nusikaltimų pėdsakai tuoj bus išaiškinti. Nebent 
jie būtų paskutiniai mulkiai. Bet jis ir vėl juos apkvailino. Tos 
nesąmonės, susijusios su skaičiumi „dvylika, turėjo sužadinti 
jiems apetitą, nukreipti juos teisinga linkme, bet neparodyti jo 
pagrindinio taikinio. 

Jis važiavo didžiausiu leistinu greičiu, nesutiko nieko įtarti- 
no ir sustojo skersgatvyje. Įsitikinęs, kad niekas neseka ir nie- 
kas neįtaria, kur jis slepia savo irštvą, nuskubėjo laiptais žemyn 
ir įsmuko į kambarį, kur rado savo vienatvę. Savo ramybę. 

Žvelgdamas į Simonos Everli drabužių krūvą, nusišypsojo. 
Prisiminė, kaip ją nurengė. Žinoma, ji buvo be sąmonės, kai 
nutraukė jos treningą ir šortus, ir po apačia vilkėtus marškinė- 
lius. Jis nuėmė jos sportinę liemenėlę, ramiai glamonėdamas 
krūtį. Dieve, ji buvo graži, blėstančios įdegio linijos rodė, kad ji 
deginosi su bikiniu. Balčiausioje jos odos vietoje ryškiai išsisky- 
rė speneliai. Tamsūs. Apvalūs. Tobuli. Jis negalėjo susilaikyti jų 
nepaglamonėjęs, o tada nutraukė bėgiojimo šortus ir rado lobį. 

Ryškiai raudonas siaurikes. 

Vargu ar jos apskritai ką nors dengė, nes buvo įsispraudu- 
sios į užpakalį tarp kietų, apvalių skruostų. Jis norėjo įkąsti jai 
į subinytę, užlipti ant jos iš užpakalio ir giliai įgrūsti savo kietą 
pimpalą, bet susilaikė. Jo rankos virpėjo traukdamos raudoną 
daiktą, kurį ji laikė kelnaitėmis. Jis jas pauostė, palietė liežuviu 
ir neskubėdamas masturbavosi. Tada padėjo siaurikes į šalį, 
surišo Simoną ir suvyniojo ją į brezentą, palikęs angų, kad ji 
galėtų kvėpuoti. Dar užkimšo jai burną, jei kartais ji pabustų 
važiuojant ar per tą pusvalandį, kai paliks ją paslėptą tankioje 
lapijoje prie kapinių. 

Tada nutempė ją į jos amžino poilsio vietą. 

Jis skubiai atsisėdo ir išklausė juostelę su įrašytais jos riks- 
mais; girdėjo, kaip ji meldė pasigailėti, ir suprato, kokį siaubą 
jį jautė. Tobula, pamanė, klausydamasis garsų vis iš naujo. Jis 
leipo iš malonumo, nuėjo prie komodos, patrynė paviršiuje 
likusias kraujo dėmes, tada įkišo ranką į stalčių, kur laukė jo 
atminimo dovanos. Šilkas ir nėriniai slydo jam tarp pirštų. 

Jam sukietėjo. 

Smarkiai sukietėjo. 


Nikė pamažu kraustėsi iš proto. Jai nieko nepranešė. Praėjo 
daug laiko, ir ji jautėsi pavargusi sėdėdama prie tuščio stalo 
policijos nuovadoje, ten, kur ją pasodino. Valandą painkš- 
tęs, Mikadas susirangė į kamuoliuką prie Nikės kojų, o ji tuo 
metu bandė susisiekti su Simonos šeima ir draugais. Aukštas, 
iš pažiūros stropus pareigūnas Vilis Armstrongas sėdėjo visai 
arti jos, ir jai pasidarė smalsu, ar jam buvo įsakyta pabūti jos 
„aukle“ ir pasirūpinti, kad ji nepatektų į bėdą. Tikriausiai tokia 
buvo jos reputacija, nors jai tai nė kiek nerūpėjo stebint, kaip 
laikrodžio rodyklės tiksi minutes ir valandas, o iš Rido nėra 
jokios Žinutės. 

Ką jie rado Ševaljė bute? Žinoma, jeigu jis ir detektyvė Mo- 
rizeti būtų radę Simoną, jie būtų paskambinę. 

Deja. 

Jos širdis buvo apsunkusi nuo baimės, smegenys kūrė protą 
stingdančius siaubo scenarijus savo draugei, bet sykiu ji ste- 
bėjo policijos nuovados darbą iš vidaus. Nors jau buvo vėlus 
metas, budinti komanda pasirūpino paskelbti paiešką ir išpla- 
tino Lerojaus Ševaljė nuotraukas. Nikė apskambino visiems Si- 
monos draugams ir giminėms, su kuriais tik pavyko susisiekti. 

Deja, jos tėvų nebuvo namie, bet gal tai tik į gera. Kam juos be 
reikalo jaudinti? 

Jeigu tai yra be reikalo. 

Pagaliau ji išgirdo Rido balsą ir žingsnius ant laiptų. Kad ir 
kaip absurdiškai tai atrodytų, jos kvaila širdis pradėjo daužytis. 
Ji kaipmat pašoko ant kojų, bet, pamačiusi jo niūrią išraišką 
lipant laiptais, sustingo vietoje. Širdis nusirito į kulnus. 

— Arjūs ją radote? 

— Ne. 

Morizeti buvo su juo. 

- Jokių pėdsakų. Nei jos, nei Ševaljė. 

— Jo nebuvo namie? 

— Ne. Ir į darbą vaizdajuosčių parduotuvėje jis neatėjo. Mes 
patikrinome. Tai ne spaudai, supratote? - pasakė Morizeti. 

— Ar ką nors sužinojote? 

— Ne. Niekas nematė jos nuo to laiko, kai išėjo iš restorano. 

— Velnias. 

Suskambo Morizeti telefonas, ji ištraukė jį iš rankinės, o Ri- 
das ir Nikė įėjo į jo kabinetą. 

- Jis ją turi, tiesa? - paklausė ji, stovėdama prie lango ir ste- 
beilydama į tamsią, negailestingą naktį. Mikadas pakilo ir ėmė 
inkšti jai prie kojų. 

— Nežinau. Nieko nėra tikro. 

— Bet jūs taip manote. 

Jis norėjo su ja ginčytis, bet susivaldė. Jo lūpų kampučiai 
įsitempė. 

— Taip. Jūs teisi. Aš taip manau. 

- Žinojau. 

— Aš galiu klysti. 

— Taip, žinoma, - ji pasilenkė ir pakėlė Simonos šunį. - Ir 
popas gali susituokti, - ji patrynė įsitempusius sprando rau- 

menis. - Turim rasti būdą, kaip ją pasiekti. Kol ne per vėlu, - 
bet ji žinojo, kad tikriausiai jau per vėlu, kad Simonos smėlio 
laikrodyje beliko kelios smėlio kruopelytės. 

Išjungusi mobilųjį, grįžo Morizeti, 

— Jie viskuo pasirūpino. Aš patikrinau. Paieška paskelbta; 
jei ką sužinos, paskambins man arba Sibertui. 

- Kur jis? - Nikė kasė Mikadui paausius. 

— Pakeliui. Jis praleido dieną Dalonegoje, - sakė palikęs 
man žinutę, bet aš jos negavau. Kalbėjo su žudiką mačiusiu 
vaikiu, bet vaikis neatpažino Ševaljė. Jis tvirtino, kad nepažin- 
tų to vaikino, jeigu jį susitiktų, - ji gūžtelėjo pečiais. - Kas žino, 
gal vaikis meluoja. Siberto manymu, jis pernelyg bijo, kad jam 
pačiam ko nenutiktų. Jo tėvas taip pat nebuvo linkęs bendra- 
darbiauti, mat jis įsitikinęs, kad už berniuko pasakojimą jiems 
sumokės kažkoks laikraštis... Dievaži, gal jūs galite įtikinti 
„Sargybinį sumokėti. 

— Mes nemokame už informaciją, - atkirto Nikė. 

Morizeti atsiduso ir ėmė raustis savo rankinėje. 

— Ne, jūs tik iškapstote purvą, suerzinate žmones ir truk- 
dote, - Nikė žiojosi prieštarauti, bet Morizeti ją nutraukė. - Ir 
nepaistykite man apie spaudos laisvę ir žmonių informavimą, 
nes tai nesąmonės. 

— Manau, ji supranta, - įsiterpė Ridas. 

- Geriau jau suprastų, - Morizeti surado cigarečių pakelį 
ir išsiėmė paskutinę. - Būk protingas, gerai? - pasakė ji Ridui, 
suglamžydama tuščią pakelį ir įmesdama jį į šiukšlių dėžę. 

— Stengiuosi, - jo balsas buvo šaltas kaip ledas, ir atrodė, 
kad jo buvusi partnerė suprato. 

— Gerai, galbūt kalbėjau per griežtai, bet esu pervargusi ir 
nenoriu, kad man kas nors nurodinėtų, kaip dirbti. Važiuoju 
namo pas vaikus, kurie tikriausiai miega ir net nežino, kad 

manęs nėra... Pasakysiu viena - šis prakeiktas darbas tikrai ne 
motinai, - ji įsikišo neuždegtą cigaretę tarp lūpų, ant kurių dar 
matėsi kadaise užteptų lūpų dažų pėdsakų. 

- Bet jūs negalite liautis jo ieškoję šiąnakt, - užprotesta- 
vo Nikė, be galo susirūpinusi dėl Simonos. Šuo suinkštė, ir ji 
pastatė jį ant žemės. - Tik ne dabar... - atsukusi maldaujan- 
čias akis į Ridą, kalbėjo toliau: - Svarbi kiekviena sekundė. Juk 
dabar Simona gali būti karste ir bandydama išsivaduoti girdi, 
kaip virš jos lyja žemių lietus. Brangusis Dieve, ar jūs įsivaiz- 
duojate, ką ji jaučia? Privalome ją surasti. Negalime pasiduoti. 

— Niekas nepasiduoda! - Morizeti staigiai apsisuko ir nu- 
žvelgė Nikę. Jau ir taip karšto būdo, ji dar labiau užsilieps- 
nojo. - Jei nepastebėjote, panele Džilet, mes dirbame netau- 
sodami savęs, o jūs tik trukdote. Jei žinote bent vieną svarią 
priežastį, kodėl aš negaliu važiuoti namo, jei bent numanote, 
kaip sutvarkyti šį reikalą geriau nei aš, rėžkite, - ji laukė, trūk- 
čiodama cigaretę. 

- Sulėtink tempą, Silvija, - perspėjo Ridas. - Vakaras vi- 
siems buvo ilgas. 

— Kontroliuok ją. 

Nikė lėtai ištarė: 

— Niekas manęs nekontroliuos. 

— Čia ir bėda. Jūs nenuspėjama, Džilet, ir, tiesą sakant, aš 
neturiu tam laiko, - Morizeti įbedė akis į Ridą. - Stebiuosi, kad 
tu turi, - išsitraukusi iš kišenės Bic žiebtuvėlį, Morizeti išlėkė 
pro duris, kaukšėdama batais sulig kiekvienu įtūžusiu žingsniu 
ir beveik matomomis bangomis skleisdama pyktį. 

Atrodė, kad Nikę užgriuvo visas pasaulis. Ji stovėjo Rido 
kabinete labai nusiminusi, o Simonos šunelis tipinėjo aplink. 

— Tai mano kaltė, - pasakė ji, įskaudinta, kad kas nors, net 
ir ta įžeidi detektyvė, galėjo pagalvoti, jog ji savo ambicijas 

ir straipsnį kelia aukščiau už draugės gyvybę. - Aš ne dėl 
straipsnio čia atėjau, - pasakė ji ir šios nakties našta nugrimz- 
do jai giliai į sielą. - Aš tik noriu surasti Simoną, - jos akys 
prisipildė ašarų. - Aš tik noriu padaryti viską, kas įmanoma, 
kad ji būtų saugi. 

- Žinau, - jis buvo neapsakomai švelnus, žvilgsnis užjau- 
čiantis, ir ji žinojo, kad jis jaučia jos skausmą. Argi iškrypėlis 
maniakas neatėmė iš jo brangių žmonių - moters, kurią kadai- 
se mylėjo, ir vaiko, kurio taip ir neturėjo progos pamatyti? 

— Užjaučiu, - pasakė ji. - Dėl jūsų netekties ir... 

— Šššš, - jis apglėbė ją ir padėjo smakrą jai ant galvos. At- 
rodė labai stiprus. Labai vyriškas. Labai patikimas, ir ji palinko 
prie jo, vos suvaldydama ašaras. Verkdama Simonai nepadėsi. 
Nei būdama rūškana ar susirūpinusi. Ji turi imtis veiksmų. Su- 
rasti tą šunsnukį, kuris taip padarė, ir jį sustabdyti. Tuojau pat. 

Ji išgirdo, kaip kažkas atsikosėjo, Ridas įsitempė ir nuleido 
rankas. Ji instinktyviai žengė atgal ir pasisukusi tarpduryje pa- 
matė Klifą Sibertą. 

- Panele Džilet, - ištarė lygiu balsu. - Jus mažiausiai tikė- 
jausi čia rasti. 

— Kaip tik einu namo, - atsakė ji. - Aš čia dėl to, kad dingo 
mano draugė. 

- Girdėjau, - jo griežti bruožai šiek tiek suminkštėjo. — 
Man labai gaila. 

- Tikiuosi, rasite ją. Ir greitai. Eime, Mikadai! 

Klifas vos pastebimai linktelėjo. 

— Padarysime viską, ką galime. 

— Dėkui, - pasakė ji, vos nepavadinusi jo vardu ir neišsida- 
vusi, kad artimai pažįsta Klifą Sibertą. Ridas nežinojo, kad juodu 
draugai; net nenujautė, kad Sibertas yra jos informatorius nuo- 
vadoje; ir ji norėjo, kad taip ir liktų. Ji paėmė ant rankų šunelį. 

— Aš pavešiu jus, - pasisiūlė Ridas, ir ji vos vos nusišypsojo. 
Jis parodė mostu į Mikadą. - Šuo taip pat gali važiuoti. 

— Būtų nuostabu, - ji juto Klifo žvilgsnį, kai juodu su Ridu 
išėjo iš nuovados, bet buvo pernelyg nusiminusi ir pavargusi, 
kad jaudintųsi dėl to, ką jis pagalvos. Nors tai visai ne jo rei- 
kalas. Lauke naktis, rodės, apgaubė ją, drėgmė persismelkė iki 
kaulų čiulpų, o tamsa palietė sielą. Gatvėje nebuvo nė vieno 
žmogaus ir ištuštėjęs miestas atrodė grėsmingai. Ant šlapio ša- 
ligatvio šoko nyki mėlyna gatvės žibintų šviesa. 

Ji įsėdo į El Dorado ir, laikydama ant kelių Mikadą, - visu 
svoriu atsirėmė į keleivio dureles. Netaręs nė žodžio, Ridas 
atsisėdo prie vairo ir išvažiavo iš aikštelės, pasukdamas ka- 
dilaką jos namų kryptimi. Ji jautėsi labai pavargusi, skaudėjo 
raumenis, bet protas buvo įsiaudrinęs ir glostydama šunį ji 
veltui stengėsi negalvoti apie kaltę. Kur yra Simona? Ar tas 
siaubingas gyvulys ją pačiupo? Meldžiu, tegu ji būna saugi. 
Tegu ji būna gyva. Neleisk jai mirti ta siaubinga, protą sting- 
dančia mirtimi. 

Už automobilio lango miestas buvo tylus, gatvės beveik tuš- 
čios, tik tamsoje spindėjo kelios šviesos, sklindančios iš didelių 
namų. Ridas ir toliau tylėjo, ir Nikė tegirdėjo variklio riaumo- 
jimą, besisukančių padangų dejonę ir traškantį policijos radiją 
su trumpais, staigiais pokalbio protrūkiais. Simonos šunelis, 
priekines kojas padėjęs ant lango atbrailos, snukutį prispaudęs 
prie aprasojusio stiklo, nei lojo, nei inkštė. Nikė stengėsi ne- 
galvoti apie Simoną, veltui stengėsi neįsivaizduoti jos galimai 
patiriamo siaubo. 

Galiausiai Nikė neišlaikė tarp jų tvyrančios tylos. 

- Dieve, įdomu, kur ji. 

— Neplakite savęs apie tai galvodama, - patarė Ridas, ma- 
nevruodamas šalutinėmis siauromis gatvėmis. Iš šešėlių iššoko 

išgąsdinta katė ir nuskuodė per kaltinės geležies tvorą. - Tai ne 
jūsų kaltė. 

— Turėjau su ja susitikti. 

— Negalėjote. Nežinojote, kad turėtumėte su ja susitikti. Pa- 
menate, kažkas pavogė jūsų telefoną? 

— Bet aš buvau išsiblaškiusi. 

— Nesvarbu, - jo vairuojamas automobilis padarė paskutinį 
posūkį, įvažiavo į aikštelę ir sustojo tuščioje vietoje šalia Nikės 
subaru. - Jis būtų radęs, kaip prie jos prieiti. Jūsų telefonas jam 
padėjo, bet jeigu nebūtų galėjęs pasinaudoti jūsų mobiliuoju, 
būtų radęs kitą būdą. Šis šliužas turi planą, - Ridas pasuko rak- 
telį, variklis užgeso ir aušdamas ėmė trūkčioti. 

— Vis tiek jaučiuosi atsakinga, - prisipažino ji, siekdama 
durų rankenos, aprasoję langai tarsi buvo atskyrę ją nuo išo- 
rinio pasaulio. 

— Aš taip pat. 

— Jūs nesate jos geriausias draugas, - ji paglostė Mikadą, ir 
šis pavizgino savo trumpa uodega. 

— Ne, nesu jos draugas. Aš jos net nepažinojau. Aš tik po- 
licininkas, kuris stengiasi sučiupti tą niekšą. Tai mano darbas. 
Kol kas aš susimoviau. 

- Kartą išmintingas žmogus man pasakė: „Neplakite savęs, 
apie tai galvodama.“ Ji šiaip ne taip liūdnai nusišypsojo, pritai- 
kydama jo žodžius jam pačiam. 

- Ne toks jis ir išmintingas, bet aš pasistengsiu paklausyti 
jo patarimo. 

- Jūs sučiupsite Ševaljė. 

Jis linktelėjo, bet patrynęs sprandą rūsčiai žvelgė į tamsą 
už lango. - Taip, jis toli nepaspruks, - šįkart jo balse pasigirdo 
abejonė - Nikė nebuvo jos girdėjusi anksčiau. 

- Bet... 

— Bet ką? —- paklausė ji ir pamatė iš nerimo įsitempusį jo 
veidą ir dvejonę akyse, kai jis prisimerkė nuo priešais atvažiuo- 
jančių automobilių šviesų. - Dar kažkas neduoda jums ramy- 
bės, tiesa? 

— Man daug kas neduoda ramybės. 

— Nagi, Ridai, rėžkite. Ir nekalbėkite tų nesąmonių, kad visa 
tai ne spaudai, nes mes seniai tą perėjome. Žinau, kad tai, ką 
čia kalbame, yra „neoficialu“ - tarsi norėdamas pabrėžti jos 
žodžius, Mikadas suurzgė ir amtelėjo, savo kvapu dar labiau 
aptraukdamas keleivio stiklą. Ridas neatsakė, tad ji pridūrė: — 
Nagi, kas yra? Kas jums neduoda ramybės? 

— Prakeikimas, - Ridas taip stipriai suspaudė vairą, kad net 
krumpliai išbalo. - Čia kažkas nesusieina. Aš labai noriu, kad 
žudikas būtų Ševaljė. Noriu prikalti jo odą prie sienos ir net 
neabejoju, kad už tų nužudymų slypi Ševaljė. Jie susiję su juo ir 
jį nuteisusiu prisiekusiųjų teismu, bet aš prisimenu Lerojų Še- 
valjė kaip žiaurų, niekam tikusį nenaudėlį. Jis buvo slapukau- 
tojas. Bjaurus. Tamsus. Žmogus, galįs terorizuoti savo draugės 
šeimą. Kankinti juos. Neįsivaizduoju jo rašančio eiles, vaikiš- 
kus eilėraštukus ir įtraukiančio mus į žaidimą, jeigu tai galima 
taip pavadinti. Jis visiškai neturėjo smegenų. Ir jei pastaruosius 
dvylika metų netobulino savo kompiuterinių įgūdžių, neįsi- 
vaizduoju, kaip jam užtektų proto, priemonių ir troškimo mus 
vilioti. Jis išėjo į laisvę. Gavo dar vieną šansą, kodėl turėtų jo 
atsisakyti? Ne, šioje dėlionėje trūksta vienos detalės. Tik nesu- 
galvoju kokios. 

— Aš nesuprantu, - pasakė ji, šiaušdama Mikado kailį. Bet 
viduje juto stingdantį šaltį. Jei Ridas teisus... Tai buvo kur kas 
blogiau. Ji norėjo tikėti, kad už nužudymų slypi Lerojus Ševal- 
jė. Jai reikėjo veido ir vardo tam iškrypėliui, tykojančiam Sava- 
nos gatvėse. 

— Kaip sakiau, Ševaljė buvo ir tikriausiai yra žvėris ir kan- 
kintojas. Iškrypėlis ir pamišėlis, nežinantis, ką reiškia veikti 
subtiliai. Labiausiai mane toje byloje nustebimo faktas, kad 
Kerolė Ledžitel, išsilavinusi moteris, susidėjo su juo. 

— Taip nuolat nutinka. Prisiminkite advokates, kurios susi- 
deda su savo klientais. Prievartautojais. Žudikais. Nesvarbu su 
kuo. Jos tiesiog būna į tai įtraukiamos. 

— Vis tiek tai kvaila. 

— Nesiginčysiu, bet jei gerai prisimenu, Kerolė Ledžitel pra- 
rado darbą, iš buvusio vyro negavo alimentų vaikų išlaikymui 
ir rūpinosi trimis paaugliais. Kai sutiko Ševaljė, ji skendėjo 
skolose ir stovėjo prie bankroto ribos. O jis turėjo gerai apmo- 
kamą sunkvežimio vairuotojo darbą su socialinėmis garantijo- 
mis. Mano manymu, ji buvo patekusi į beviltišką padėtį. 

— Tik atrodė, kad ji galėjo pasirinkti ką nors su geresniu 
genofondu. 

— O galją kaip tik sužavėjo jo šiurkštumas. 

— Taip. Kas žino, velniai rautų? - sumurmėjo Ridas. 

- Tikriausiai niekas niekada to nesupras. Labanakt, Ridai, - 
ji atidarė automobilio dureles, ir viduje sumirksėjo šviesa. 

— Palaukit, - jis čiupo jai už rankos, nespėjus išlipti. - Man 
nepatinka, kad šiąnakt nakvosite čia viena, - jo balsas buvo 
tylus šnibždesys ir, neįtikėtina, jos sprandu perbėgo virpulys. 
Stiprūs pirštai apglėbė jos dilbį. 

- Ar tai vilionė? - paklausė ji, stengdamasi sumažinti įtampą. 

— Aš tik susirūpinęs. 

— Man viskas bus gerai. 

— Tikrai? - iš jo išraiškos buvo matyti, kad netiki ja. 

— Norite užeiti? - paklausė ji. - Ar nenorite? 

Jis sudvejojo. Pakėlė akis į jos butą bokštelyje. 

— Tai nebūtų labai geras sumanymas. 


KTTĄ RYTĄ 373 


Ją persmelkė nusivylimas, bet įstengė kreivai nusišypsoti. 

— Tuomet neikite. 

— Ar neturite kitos vietos pernakvoti? 

- Čia mano namai. Aš pakeičiau spynas, - ji vėl šyptelėjo. - 
Ir dabar turiu sarginį šunį, Mikadą. 

Ridas prunkštelėjo, pažvelgęs į šunėką. 

— Taip, jis jus tikrai apsaugos. Ar negalite pernakvoti pas 
tėvus? 

— Man netrylika metų, Ridai, - pasakė ji, prisimindama be- 
miegę naktį savo senoje lovoje ir galvoje skambančias tėvų bar- 
nio nuotrupas. - Aš nebuvau Ševaljė prisiekusiųjų teismo narė, 
taigi nesu numatyta auka. Nemanau, kad man gresia pavojus. 

Ridas suspaudė plaštaka jos rankovę ir jo veidas įsitempė iš 
susirūpinimo. 

— Nė vienas nėra saugus. Kol jis laisvėje. Gal galėtumėte 
pernakvoti pas seserį? 

Nikė net susigūžė pamėginusi įsivaizduoti arogantišką, irz- 
lią Lilę. Žodžiai „aš tau sakiau“ bus ištarti ne šiaip sau, o sie- 
kiant įbauginti. 

- Nekalbėkime apie tai. Lilė trim Žingsneliais aukščiau 
Kapų Plėšiko. O mano brolis Kailis ne tik pamišęs, bet ir aler- 
giškas šunų pleiskanoms. Nė vienas jų neapsidžiaugtų, jei vi- 
durnaktį pasibelsčiau į jų duris. Be to, niekam neleisiu išvyti 
manęs iš namų, - pačiupusi rankinę, Nikė išsivadavo iš Rido 
gniaužtų. - Net ir Kapų Plėšikui. 

- Jis daugiau nei vardas vienoje jūsų istorijų, Nike. Jis šalta- 
kraujis žudikas. Vaikinas, kuris patiria malonumą užkasdamas 
gyvus žmones. Žinau, kad pakeitėte spynas, bet jam tai nė mo- 
tais. Jis jau buvo kartą įėjęs. Mes tik darome prielaidą, kad jis 
turėjo raktą, bet spynas galima ir kitu būdu atrakinti. 

— Man įdėjo skląstį. 

— Tai nieko nereiškia. 

— Bandote mane įbauginti. 

— Po velnių, taip, bandau. 

— Gerai. Jūs savo darbą atlikote. Bet aš liksiu čia. Savo na- 
muose, - ji pažvelgė į pirštus, vis dar apglėbusius jos rankovę. - 
Taigi kaip bus, Ridai? Einate į viršų ar ne? 


Jie buvo kartu. Gretimo kvartalo bažnyčios varpinėje Ko- 
votojas sureguliavo žiūronus ir stebėjo, kaip Ridas išlipa iš 
savo automobilio ir lydi Nikę Džilet ir tą kvailą šunėką laiptais 
įjos butą. 

Kovotojui buvo įdomu, ar jis praleis ten naktį. 

Ar juodu jau tapo meilužiais. 

Jis matė tarp jų skraidančias kibirkštėles ir žinojo, kad tik 
laiko klausimas, kada jie atsiguls į lovą, bet tai vis tiek kėlė jam 
pyktį. 

Nikė Džilet buvo dar viena kekšė. Kaip ir kitos. Jis jautė 
daugiau nei paprastą kartėlį ar net pavydą, kad Ridas su ja. 
Bet tai netruks ilgai. Kad ir koks karštas būtų jų romanas, tai 
greitai baigsis. Jis tuo pasirūpins. Viena ranka laikė žiūronus, 
kitą įkišo į kišenę, giliau po storu paketu, kurį ketino pristatyti, 
siekdamas audinio skiautės. Stovėjo vienas varpinėje ir trynė 
šilkines Nikės kelnaites, ištrauktas iš savo stalčiaus. Tokią pra- 
bangą jis sau leisdavo retai - išimti iš komodos lobį, bet šiąnakt 
pajuto, kad tai būtina. 

Šilko ir nėrinių sauja tarp jo šiurkščių pirštų priminė dan- 
gų, gašlumas užliejo kūną ir jis apsilaižė lūpas. Jam labai knie- 
tėjo ją išdulkinti, numesti ją ant lovos arba dar geriau - į karstą 
ir dulkinti be paliovos. Jos priešinimasis virstų malonumo de- 
jonėmis, ir tada ji melstų jo ne tik palikti ją gyvą, bet ir vėl įeiti 

į ją, kartą, antrą, trečią. Jis įsivaizdavo ją po savimi prakaituo- 
jančią, besirangančią, maldaujančią... 

Viena ranka trindamas jos kelnaites, jautė, kaip jo penis 
nuo laukimo sukietėjo lyg grūstuvas. Kaktą išpylė prakaitas, ir 
žiūronus laikančios rankos pasidarė slidžios. 

Per galingus lęšius jis matė, kaip Ridas paėmė iš jos rankos 
raktus, atrakino duris ir atsargiai jas atvėrė ieškodamas elek- 
tros jungiklio. 

Jie nežinojo, kad yra stebimi. Net ir per žiūronus vaizdas 
buvo neryškus, nes Nikės priebučio šviesa buvo blausi, gatvių 
žibintai silpnai apšvietė bokštelį, bet jis vis tiek pastebėjo inty- 
mų Rido gestą. Patikrinęs vidų, policininkas uždėjo ranką Ni- 
kei ant juosmens ir švelniai stūmė ją pirmyn, prisiglaudęs ir, be 
jokių abejonių, šnibždėdamas, kad čia saugu. 

Galbūt Ridas tuo netgi tikėjo. 

Bet jis klydo. 

Smarkiai klydo. 

TAS SKYRIUS 


Jis neturėtų pasilikti. 

Jokiu būdu. Niekaip. 

Bet Ridas negalėjo palikti Nikės Džilet buto. Tik ne tada, 
kai jaučia, jog Nikė yra taikinys. Jis prarado moterį, kurią poli- 
cija buvo patikėjusi jam prižiūrėti San Fransiske; matė, kaip ją 
nužudė, ir nieko negalėjo padaryti; tada Kapų Plėšikas nužudė 
Bobę Džin ir kūdikį. 

Jis neleis, kad toks pat likimas ištiktų Nikę, kad ir kaip ji 
priešintųsi. Taigi kai ji padėjo šunį ant grindų, jis stovėjo jos 
mažoje svetainėje ir jautėsi nejaukiai, ne savo vietoje. Katė 
užšoko ant stalviršio ir išrietusi nugarą nužiūrinėjo įsibro- 
vėlį, o Nikė nusivilko apsiaustą, numetė rankinę ir nešioja- 
mąjį kompiuterį ant grindų prie rašomojo stalo ir pažiūrėjo 
į atsakiklį. 

— Žinučių nėra, - jos balsas buvo kaip nesavas, staiga ji 
pajuto tokį baisų nuovargį, kad vos išsilaikė ant kojų. - Simo- 
na neatskambino, - ji trenkė kumščiu į rašomąjį stalą. - Pra- 
keikimas, Ridai. Jis ją nutvėrė, - sušnibždėjo ji, taip stipriai 

suspaudusi savo mažą kumštelį, kad net gyslos iššoko. - Tas 
šunsnukis dabar su ja. 

— Negalvokit apie tai. 

Jos žvilgsnis sujaudino jį iki širdies gelmių. 

— Kaip galėčiau galvoti apie ką nors kita? 

— Nežinau, bet pasistenkite. 

— Stengiuosi, bet tai neįmanoma, - ji ištiesė pirštus ir gar- 
siai atsiduso. - Kaip manote, ką jis jai padarė? Kaip jis ją pri- 
siviliojo? Jeigu jis apsimetė manimi, nejau ji neatpažino? Kur 
jis ją nutvėrė? Automobilių aikštelėje? Kai ji išėjo iš restorano? 

— Nereikia savęs kankinti, - perspėjo jis. 

- Negaliu liautis, - ji sukišo pirštus į susitaršiusias, ant akių 
užkritusias garbanas. - Aš ją matau. Karste. Bundančią. Besi- 
stengiančią išsivaduoti. 

Šito užteko. Jis priėjo ir apglėbė ją. 

— Šššš, — sušnibždėjo jai prie ausies. - Nekankinkit savęs. 
Tai nepadeda. 

— Bet aš jaučiuosi kalta. 

- Įveikit šį jausmą. Jūs turit susiimti. Tai vienintelis būdas 
jai padėti. Gal geriau... išsimaudykit... atsigulkit... pasistenkit 
kaip nors atsipalaiduoti, - pasiūlė jis, jausdamas jos įsitempu- 
sius raumenis. - Jums reikia pamiegoti. Rytoj mąstysite blai- 
vesne galva... Mes abu mąstysime. 

— Jūs liekat? 

— Nebent norėtumėt išspirti mane į gatvę. 

Ji prunkštelėjo. Tai buvo panašu į juoką. Tarsi jai tas reginys 
būtų atrodęs absurdiškai. 

— Tuomet permiegočiau automobilyje. 

— Ten šalta. 

Jis kilstelėjo petį. 

— Ne taip ir šalta. Pamenate, aš gyvenau San Fransiske? 

— Taip, - ji atlošė galvą, kad galėtų pažvelgti jam į akis, nors 
jis vis dar laikė ją apglėbęs. Jie buvo pernelyg arti. Jo šlaunys 
per drabužius lietė jos šlaunis, jos kojos tarp jo kojų. - Nema- 
nau, kad jums reikėtų nakvoti kadilake. 

- Dėkui. 

Ji žvelgė į Ridą, tarsi matytų jį naujomis akimis, paskui 
pridūrė: 

- Pasistengsiu paklausyti jūsų patarimo... ir pabandysiu op- 
timistiškai galvoti apie Simonos išgelbėjimą. Pamėginsiu nesi- 
jaudinti ir nepamesti galvos. 

— Tiek teprašau. 

Ji skeptiškai pakėlė antakį. 

— Manau, galėtumėte prašyti kur kas daugiau, - ji buvo taip 
arti, kad jis pastebėjo švelnias strazdanėles ant nosies; matė, 
kaip jos mažame veidelyje žaidžia emocijos, stengiantis suimti 
save į rankas. 

— Ir tai būtų klaida. 

— Neabejotinai, - bet ji neatsitraukė. Jos apatinė lūpa šiek 
tiek virpėjo, ir jis pajuto neįtikėtiną norą ją pabučiuoti. Stipriai. 
Atitraukti jos mintis nuo šios nakties skausmo. 

Kur? Nedaryk to, Ridai. Neatverk durų, kurių negalėsi už- 
daryti. 

— Pasistenkime... 

— Taip, pasistenkime. 

— „išlikti protingi, - pasakė jis, nors nuo jos artumo pulsas 
plakė vis greičiau, kraujas virė, noras ją pabučiuoti, apkabinti, 
liesti vis stiprėjo. 

- Ir nepamirškim to, ką turime daryti, - pridūrė ji, nors 
jam pasirodė, kad jos balse išgirdo nusivylimo gaidelę. 

— Taip, nepamirškim, - jis žvelgė jai į akis ir jose pastebėjo 
blykstelint geismą. O gal tai buvo neviltis? Būtų lengva su ja 

pasimylėti, labai lengva. Ir jis žinojo, kad šiąnakt, po to, ką jai 
teko iškęsti, iš noro būti paguostai ji jam atsiduotų. Lengvai. 
Netgi noriai. Bet rytą, vos prašvitus, viskas pasikeistų. - Nepa- 
mirškim, - pakartojo jis, keikdamas save dėl gašlumo. Moterys 
visada jį pražudo. Tikriausiai taip bus visada. Bet jis nenorėjo 
padaryti dar vienos klaidos. Tik ne su šia moterimi. - Nepa- 
miršti yra gerai, - jis pabučiavo jai į pakaušį ir paleido. 

— Nežinau, ar tai gerai, ar blogai, - jeigu ji buvo nusivylusi, 
to neparodė ir netgi pasistengė šyptelėti puse lūpų. - Ką gi, - 
gūžtelėjusi pečiais, ji pasisuko ir žengtelėjo į virtuvę. - Taigi... 
gal norėtumėte ko nors išgerti? Manau, kad turiu alaus... - ji 
atidarė šaldytuvą, pasilenkė per durelių viršų ir susiraukė, pa- 
mačiusi, jo manymu, skurdų šaldytuvo turinį. - Pasirodo, turiu 
vieną šviesaus alaus ir butelį pigaus vyno. 

Jis jau buvo bepradedąs protestuoti, bet ji atkirto: 

— Tik jau nepradėkite šnekėti tų nesąmonių, jog esate dar- 
be, nes mes abu žinome, kad nesate; ir jūs oficialiai netiriate 
šios bylos, ir neturėtumėte būti mano bute, nes tai bendravi- 
mas su priešu, tiesa? Taigi taurė ne paties geriausio Kalifornijos 
vyno neturėtų kelti jokių keblumų. 

- Aš nelabai mėgstu vyną. 

— Suteikit man malonumą, - pasiūlė ji, nusispyrusi batus ir 
palikusi juos vidury virtuvės ant grindų. - Jeigu jau pasiliekate, 
kodėl jums nenusivilkus striukės? - ir nors ji dar kartą pamėgi- 
no nusišypsoti, jos balse džiaugsmo nebuvo, ir duobutės skruos- 
tuose neatsirado. Ji žvilgtelėjo per petį, jos akys buvo tamsios. 
Susirūpinusios. Jų žalioje gelmėje matėsi nerimas ir baimė. 

Jis užmetė striukę ant vienos iš virtuvinių kėdžių, paskui 
pakabino perpetę su pistoletu. 

— Visada jį nešiojate? - paklausė ji, bet atsakymą žinojo. Jo 
pūpsantį ginklą ji buvo pastebėjusi ne kartą. 

— Mėgstu būti pasiruošęs. 

— Kaip tikras skautas, tiesa? 

Jis prunkštelėjo. 

— Jau seniai niekas apie tai net neužsimena. 

— Tuomet pamirškite, kad aš užsiminiau, - žvalgantis po 
šaldytuvą rūpestis jos veide atslūgo. - Taigi... grįžkim prie 
reikalo. Pažiūrėkim... štai taip, — ji ištraukė atšaldytą butelį, 
paleido dureles ir jos užsidarė, tada ėmė triukšmingai raus- 
tis stalčiuje, ieškodama kamščiatraukio. - Mano sugebėjimai 
labai riboti, - prisipažino ji. - Gal jūs galėtumėte pabūti šei- 
mininku? 

Apsidžiaugęs, kad turės kuo užsiimti, jis pasiraitojo ran- 
koves, atkimšo butelį ir pripylė dvi nevienodas taures šardo- 
nė vyno. 

— Už... geresnes dienas, - jis stuktelėjo taurės krašteliu į jos 
taurę. 

— Daug geresnes dienas. Ir geresnes naktis. 

—- Amen, - jis gurkštelėjo iš taurės. Vynas buvo neblogas, ir 
Ridas pajuto, kaip atsipalaiduoja. Įtampa pečiuose šiek tiek at- 
lėgo; smakras nebuvo taip įsitempęs. Nikė irgi atrodė atsipalai- 
davusi, bent šiek tiek. Susirūpinęs žvilgsnis niekur nedingo, bet 
įtampos raukšlelės aplink burnos kampučius pranyko, ir prieš 
gerdama antrą taurę vyno ji persirengė naktiniais ir chalatu. 

Net katė nusiramino ir ėmė budėti ant rašomojo stalo, o 
"šuo, pašertas sausu katės ėdalu, galiausiai įsitaisė ant lovos, ku- 
rią prie durų paruošė Nikė, antklodžių. 

- Kur, jūsų manymu, yra Ševaljė? — paklausė Nikė, baigda- 
ma antrą taurę vyno. Ji parodė smakru į langą. - Lauke? 

— Kažkur, - bet jis buvo susirūpinęs. 

- Jūs vis dar nesate tikras, kad jis yra Kapų Plėšikas? - pasi- 
teiravo ji, tramdydama žiovulį. 

- Ar jis galėtų būti toks kvailas? Išeiti iš kalėjimo ir imti 
žudyti jį ten įkišusius prisiekusiuosius? 

- Kai kurie žudikai nesugeba tvardytis. Žudydami jie jaučia 
jaudulį. Tai nesusiję su logika. Dieve mano, Ridai, aš negyva, - 
pasakė ji ir susigūžė. - Atsiprašau. Blogai parinkau žodžius. 

— Eikit, - tarė jis. 

- Ojūs* 

— Aš permiegosiu čia, - jis patapšnojo nedidelės sofos pa- 
galvėles. 

— Netilpsit. 

— Yra buvę ir blogiau. Tai geriau už El Dorado. 

Ji perėjo kambarį ir pabučiavo jam į žandą vos sulaikydama 
juoką. 

— Nors esate irzlus senas policininkas, - pasakė ji, - jūs la- 
bai mielas Žmogus. 

- Niekam nesakykit. Sugadintumėte mano reputaciją nuo- 
vadoje. 

Tada ji nusijuokė, o jis pasistengė nuleisti nemačiomis jos 
prasiskleidusį chalatą ir permatomus naktinius, duobutę tarp 
krūtų ir spenelio kraštą, išlindusį jai pasilenkus. 

- Nesijaudinkit. Beveik neabejoju, kad visa jūsų įgyta repu- 
tacija yra juoda kaip derva. 

— Galbūt jūs teisi. 

- Čia nėra „galbūt“ 

Tada jis ją pabučiavo. Pačiupo, prisitraukė artyn, o kai ji 
parkrito ant jo, prispaudė lūpas prie jos taip nekantraudamas, 
kad net pats nustebo. Ji nesipriešino, atvėrė jam burną ir atsi- 
liepė su tokia pat aistra. Užmerkęs akis, pajuto gyslomis kun- 
kuliuojantį kraują, nenusakomą karštį ir kietumą tarp kojų. 

Nedaryk šito, Ridai. 

Argi dar nepasimokei? 

Pagalvok apie Bobę Džin. 

Atmink, kas nutiko jai. Kūdikiui. 

Jo rankos susipainiojo jos plaukuose, jis palenkė jos galvą 
į vieną pusę, kad galėtų lūpomis paliesti tą gundančią vietelę, 
kur kaklas jungiasi su pečiais, ir pajuto, kaip ji virpa. 

Jis apkabino ją, ir ji garsiai atsiduso. 

— Ridai, aš... nežinau... 

- Ššš, brangioji, - sušnibždėjo jai į ausį. - Tik norėjau pa- 
linkėti labos nakties. 

— Kurgi ne, - ji atitraukė veidą. - Mudu abu norėjome kur 
kas daugiau nei labos nakties bučinio. 

Jis nusišypsojo. 

— Na, taip... manyčiau. 

— Čia nėra „manyčiau“, detektyve. 

— Aš galiu palaukti. 

— Gali? - jos akys spindėjo gundančiu žalios spalvos atspal- 
viu. Oda buvo paraudusi, kaip ir tada, supratus, kad Simona 
Everli dingo. Ji dar kartą pabučiavo jam į kaktą ir jos skruos- 
tuose atsirado duobutės. - Tu įsitikinęs? - jos balsas buvo gilus, 
viliojantis. 

— Taip, bet tu man nė kiek nepadedi. 

— Toks buvo mano šėtoniškas planas, - paerzino ji, atsidus- 
dama ir nubraukdama jam nuo akių plaukus. - Tu ir aš? Kas 
galėtų pagalvoti? 

— Aš ne, - pasakė jis. 

— Aširgi. Net nebuvau tikra, ar tu man patinki. 

- Žinojau, kad tu man nepatinki. Dabar, man atrodo, mums 
reikėtų pamiegoti. Kol nepadarėme nieko, dėl ko turėtume gai- 
lėtis, - atsitiesęs jis žaismingai pliaukštelėjo jai per užpakalį. 

— Neerzink, - pasakė ji, atidarė antikinę komodą, ištraukė 
dygsniuotą antklodę, pagalvę ir numetė jam. - Įsitaisyk, - pri- 

dūrė ir išėjo iš kambario. Jis dar ilgai negalėjo pamiršti jos šlau- 
nų po baltu chalatu ir ant pečių krintančių rusvai šviesių susi- 
vėlusių garbanų. Ir jo lytinis susijaudinimas nė kiek neslopo. 

Ji uždarė duris, ir Ridas išgirdo užstumiamą skląstį. Jėzau, 
kas dedasi jo galvoje? Vos nepasimylėjo su Nike Džilet. Prastas 
sumanymas. Labai prastas sumanymas. Jis kvailys, įsivaizduo- 
ja, kad ji yra kažkas daugiau nei to laikraštpalaikio „Sargybi- 
nis“ reporterė. Kaip Nikė anksčiau taikliai pasakė - iš tiesų ji 
yra priešė. Bet tas vaizdas, kai ji palinko prie jo ir pasimatė jos 
gundančios krūtys, stovėjo jam prieš akis. 

Kaip jam dabar užmigti. 

Jis niekaip negalėtų pamiršti, kad vos už kelių metrų ji guli 
lovoje, aplink gražų, protingą jos veidą išsidraikę plaukai, o po 
plonais permatomais naktiniais marškiniais stangrus, nuogas 
ir geidžiamas kūnas. 

Taip, naktis bus ilga. 

Pakišęs rankas po galva, jis vargais negalais įstengė nu- 
kreipti testosterono įaudrintas mintis nuo Nikės Džilet prie 
Lerojaus Ševaljė ir jo prieš dvylika metų įvykusio teismo. 

Ševaljė advokatas pakeitė savo ginamojo aprangą. Lerojaus 
Ševaljė džinsai ir darbiniai marškiniai buvo pakeisti puošniu 
tamsiai mėlynu kostiumu, baltais marškiniais ir konservatyviu 
kaklaraiščiu. Neliko nei neprižiūrėtų ilgų Ševaljė plaukų, nei 
netvarkingos barzdos. Dabar jis buvo švariai nusiskutęs, tvar- 
kinga, vos ne kariška šukuosena, ji įrėmino jo naująjį veidą ir 
dar labiau išryškino kampuotą smakrą, atsikišusią nosį ir di- 
deles išraiškingas akis po tamsių antakių kupeta. Ševaljė buvo 
atsikratęs kelių kilogramų, netekęs pilvo ir nevalyvos išvaizdos. 
Teismo salėje jis atrodė panašesnis į tarnautoją ar užmiesčio 
klubo narį, o ne į laisvai samdomą sunkvežimio vairuotoją, pa- 
garsėjusį muštynėmis baruose ir smurtu šeimoje. 

Kartą Lerojus Ševaljė sulaužė biliardo lazdą žmogui į galvą, 
kitą kartą buvo sulaikytas, nes suknežino savo merginai nosį ir 
raktikaulį, - dėkoti reikėjo jo metalu pakaustytiems batams, — 
ir dar kartą buvo atvežtas už mėginimą išprievartauti keturio- 
likmetę, kitos savo draugužės dukterėčią. Jis kaskart išsisukda- 
vo - gaudavo įspėjimą ir būdavo trumpam įkalinamas. 

Ševaljė buvo blogas, piktas ir žiaurus žmogus, už Kerolės 
Ledžitel ir jos vaikų nužudymą nusipelnęs ne mažiau kaip mir- 
ties bausmės. Teisėjas ir prisiekusieji skyrė jam tris iš eilės įka- 
linimo iki gyvos galvos bausmes už Kerolės, Bekės ir Marlino 
Ledžitelių nužudymą. 

Vykstant teismo procesui Ševaljė advokatas mėgino iškreip- 
ti faktus, primygtinai kartodamas, kad dėl visko kaltas bio- 
loginis vaikų tėvas Stivenas, kokainą vartojantis narkomanas, 
praeityje baustas už smurtavimą. Nors Stivenas geležinio alibi 
neturėjo, - tik senas draugas tvirtino, kad jie kartu buvo išvykę 
medžioti, - įkalčiai pernelyg aiškiai rodė į Lerojų Ševaljė. 

Ir jauniausias Kerolės vaikas Džojus, kuris, kelias savaites 
pragulėjęs ligoninėje, išgyveno po sunkių sužalojimų, mikčio- 
damas liudijo prieš motinos sugyventinį. Džojus ant liudytojų 
pakylos atrodė sutrikęs, per teismo posėdį bijojo pažvelgti į Še- 
valjė ir kartais liudijo taip tyliai, kad teisėjas Ronaldas Džiletas 
prašydavo berniuko pakartoti atsakymus. 

Liudijant Džojui Ledžiteliui ir Kenui Sternui, teismo salė- 
je stojo mirtina tyla. Jų parodymai ir kai kurie dokumentai iš 
Ševaljė praeities, kuriuos buvo leista pateikti teismo salėje, taip 
pat fiziniai įkalčiai nusikaltimo vietoje, įskaitant kruviną Ševaljė 
darbinių batų atspaudą, galutinai nusvėrė to šunsnukio likimą. 

Kol DNR neįrodė priešingai. 

Na, neįrodė, tačiau sukūrė pagrįstą abejonę. Tiek tereikėjo, 
kad tas pabaisa būtų paleistas į laisvę. 

Pagrįsta abejonė, kurgi ne. 

Taigi kodėl dabar, išsisukęs nuo kaltinimo žmogžudystė- 
mis, Ševaljė turėtų siautėti, mesdamas iššūkį policijai? Tai ne- 
suvokiama. 

Ridas klausėsi, kaip vėjas plaka medžio šakas į lango stiklą, 
ir svarstė, ar Nikei pavyko užmigti kitoje durų pusėje. Dvejojo, 
gal patikrinti, bet apsigalvojo. Nėra reikalo rizikuoti dar dau- 
giau, nei rizikavo. 


Kur aš? 

Simona atsimerkė. Ji miegojo ar... ar buvo apsvaiginta ir 
jautė sunkumą, kažkas didelio smarkiai spaudė krūtinę. Jai 
buvo labai nepatogu ir trūko oro. Košmaras atrodė toks tikro- 
viškas... ir tada ji suprato apskritai nemiegojusi. Ji apalpo. Kars- 
te su lavonu. 

O Dieve... Ji atgaudavo ir vėl prarasdavo sąmonę, stengda- 
masi kovoti, rasti būdą ištrūkti, bet lavonas po ja, maža erdvė 
ir deguonies stygius įkalino jos protą. 

Nežmoniškai suklykė ir susigūžė - garsas grįžo atgal, at- 
šoko rikošetu tarsi milijonas ją apsupusių pamišėlių. Pasirodė, 
kad kažkas sujudėjo po sprandu, ji vėl suklykė, jos klyksmas 
nuaidėjo ir atsikartojo smegenyse. 

Nėra vilties. Ir jokios išeities. Kažkas po ja sužliugsėjo. Kaulai 
drėskė nuogą odą, ir jos smegenys subyrėjo į tūkstantį skausmin- 
gų skeveldrų. Mintyse šmėkštelėjo prisiminimai apie Endriu. 

Tolumoje, kažkur tamsoje, nuklydo jos siela, ji žinojo, kad 
mirs. Dar šiek tiek buvo likę racionalaus mąstymo, bet ji suvir- 
pėjo pagalvojusi apie gulintį po ja mirusį žmogų, ją draskan- 
čius aštrius šonkaulius ir kaulėtus pirštus. Drebėdama pajuto, 
kaip prie odos limpa slidūs minkšti audiniai ir liečia plaukus. 

Iš akių ištryško ašaros. Ji kosėjo ir veltui stengėsi įtrauk: 
pakankami oro į savo iškankintus plaučius. Deguonies mažėjc. 
ir ji vis silpniau spardė karsto šonus. 

Paskutinįkart praskaidrėjus protui ji suprato, kad yra pz- 
smerkta. 

Mirti šitaip. 

Siaubingai. 

Vėl pagalvojo apie Endriu ir dar kartą šiurpiai sukliko. 


Kavos kvapas ir tolumoje amsintis šuo prižadino Nikę iš gi- 
laus, košmarų trikdomo miego. Akyse jautė buką tvinkčiojant; 
skausmą, o krūtinę slėgė kažkas sunkus kaip priekalas. Dėl to 
buvo kalti tik blogi sapnai. 

Ji atsimerkė. O Dieve, Simona dingusi. Ir Pirsas Ridas sve- 
tainėje... tai ne košmaras. Tas šuo - tai Mikadas. Ji numetė ant- 
klodę, nuėjo į vonią, pasinaudojo tualetu ir apsipylė veidą van- 
deniu iš kriauklės. Atrodė siaubingai. Aplink akis juodos tušo 
dėmės, plaukai nepaklusniai styrantys į visas puses. Ir ji nieko 
negalėjo jiems padaryti. 

Surišo plaukus į uodegėlę, nusiprausė su šveitikliu veidą, 
apsimovė rusvai žalsvos spalvos kelnes, apsivilko nertinį, tada 
atidarė duris ir pasitiko prie jos puolantį Mikadą. 

— Sveikas. Kaip laikaisi? - paklausė ji, kasydama šuniui pa- 
ausius. 

- Nesidžiaugiu tave pamatęs, - sarkastiškai pasakė Ridas. 
Šunelis pasileido aplink kavos staliuką, sukdamas pašėliškus 
ratus, o Dženings su katėms būdinga panieka stebėjo šį triukš- 
mingą baltą tornadą nuo knygų spintos. 

Galiausiai Nikė sugavo šunį ir jis entuziastingai aplaižė jai 
veidą. 

- Sulėtink tempą, - pasakė kikendama, lyg būtų pamiršusi 
visus rūpesčius. 

— Kavos? - Ridas pripylė didelį puodelį neseniai išvirtos 
kavos. Ant smakro tamsios barzdos šešėlis, plaukai susitaršę, 
nugaroj į kelnes nesubrukti marškiniai, basos kojos ir žvilgsnis 
per petį - jis atrodė velniškai seksualiai. - Juodos? 

- Šiandien, taip. Kuo juodesnė, tuo geriau, - ji prisiminė, kad 
padauginusi vyno tik prieš kelias valandas bučiavo jį ant ma- 
žos sofutės ir vos nepasimylėjo su juo. Dienai išaušus tai atrodė 
kvaila. Ji padėjo besimuistantį Mikadą ant grindų, ir jis tuoj pat 
nužingsniavo į virtuvę patikrinti tuščio Dženings ėdalo indelio. 

— Nesileisk apkvailinama. Aš jį jau pašėriau ir buvau išve- 
dęs pasivaikščioti. 

— Ir išvirei kavos. 

— Produktyvumas yra mano antrasis vardas, - jis padavė jai 
garuojančios kavos puodelį, ir ji su dėkingumu jį paėmė. 

— Manau, kad patekai į bėdą, Ridai, nes dabar žinau tavo 
paslaptį, - pasakė ji, pūsdama kavą. 

Jis kilstelėjo antakį, tyliai drąsindamas ją, ir atsirėmęs šlau- 
nimis į stalviršį gėrė kavą iš nuskelto puodelio, kurį ji kadaise 
nusipirko sendaikčių turguje. 

- Kietas, garsus detektyvas vakare ir namų deivė rytą. 

Jis vos nepaspringo. 

— Taip, tai aš. 

— Galėtum parsisamdyti. 

- Gal ir teks, - sutiko jis. - Po šios bylos tikriausiai neteksiu 
ženkliuko. 

- Policijos nuovados praradimas - bendrovės Merry Maid 
laimėjimas, - pašmaikštavo ji, turėdama galvoje vietinę namų 
tvarkymo tarnybą. Nikė gurkštelėjo iš puodelio. Kava buvo 
karšta ir stipri. 

— Jei tik neišspausdinsi. 

— Moi? - paerzino ji, priglausdama vienos rankos pirštus 
prie širdies. - Niekada! 

— Taip, žinoma, - jis išgėrė paskutinį gurkšnį, išpylė nuosė- 
das į kriauklę, tada apsiavė kojines ir batus. - Buvo smagu, bet 
pareiga šaukia, - jis susikišo marškinius, užsimetė ant peties 
perpetę ir pačiupo striukę. 

- Informuok mane, - pasakė ji. - Jei ką išgirsi apie Simoną. 

- Būtinai, - jis žengė prie durų, tada staigiai apsisuko ir 
atsikrenkštė. - Dėl praeito vakaro... 

— Nepradėk, - nutraukė ji, pakeldama ranką. - Pamirškim. 

Jis pajuto, kaip jo lūpos iš lėto pražydo plačia šypsena. 

— Dėl viso pikto, kai ką išsiaiškinkim. 

— Ką? 

Nors ir žinojo tikriausiai darantis klaidą, kurios gailėsis 
visą likusį gyvenimą, jis prisiartino prie jos, paėmė iš rankų 
puodelį, apglėbė ją per liemenį ir prisitraukė prie savęs. 

— Ką tu. 

Jis ją pabučiavo. Stipriai. Kad neliktų abejonės dėl jo jaus- 
mų. Ji lengvai spygtelėjo priešindamasi, paskui prispaudė lūpas 
prie jo lūpų ir susiliejo su juo, apsivydama rankomis jo kaklą; 
po kiek laiko jis pakėlė galvą. 

— Ar dabar mes suprantame vienas kitą? 

Ji pažvelgė į jį savo mieguistomis žaliomis akimis. 

— Dar ir kaip, detektyve. Dar ir kaip. 


Važiuodama į darbą Silvija Morizeti spustelėjo savo mažo 
automobilio greičio pedalą ir staigiai pasuko. Ji ką tik nuvežė 
vaikus į mokyklą ir darželį. Bent kartą abu jos vaikai, dukra 
ir sūnus, buvo sveiki ir neatrodė kenčiantys nuo „kokybiškai 


su motina praleisto laiko“ stygiaus. Laimei, Bartas, jų bedar- 
bis bankrutavęs tėvas, esant reikalui pabūdavo su jais, ir už tai 
Silvija buvo jam dėkinga. Atrodo, jis bent jau suprato: kol ne- 
bus sučiuptas Kapų Plėšikas, Morizeti teks dirbti be galo daug 
viršvalandžių. 

Bet ji ilgėjosi darbo su Ridu. 

Klifas Sibertas buvo ištižėlis ir karštakošis. Gana nuovokus, 
bet su savomis ydomis. Kartą Morizeti draugė Selija pareiškė, 
kad visi vyrai turi rimtų ydų - tokia jų prigimtis, bet, Silvijos 
manymu, tai buvo kur kas daugiau. Jie buvo lemtingai ydingi. 
Taškas. 

Ridas tai įrodė. 

Po velnių, kas dėjosi jo galvoje? 

Ji įkišo savo mėgstamos grupės Aliabama kompaktinę 
plokštelę, automobilį užliejo kantri muzika ir ji padidino gar- 
są. Kas, po velnių, dedasi Rido galvoje, kad jis susibičiuliavo su 
Nike Džilet? Jis gali neigti, kiek tik nori, bet Morizeti žino, ką 
matė praeitą vakarą, kai juodu buvo kartu. Tas vaikinas iki šaku- 
mo klimpo į bėdą. Nejau jis nepasimokė su Bobe Džin Marks? 

Sustojusi prie geltono šviesoforo, kuris turėjo persijungti į 
raudoną, Morizeti pradėjo graibytis žiebtuvėlio. Ji niekada ne- 
manė, kad Pirsas Ridas yra kvailys, bet paėmusi pakelį Marlbo- 
ro Light ir kratydama cigaretę nusprendė klydusi. Kai reikalas 
paliesdavo moteris, Ridas imdavo mąstyti pimpalu. Spragtelėjo 
žiebtuvėlis, ji prisidegė ir kaip tik tuomet įsijungė žalias švieso- 
foro signalas. Nuleidusi žemyn lango stiklą, ji padarė paskutinį 
posūkį link nuovados. 

Supypsėjo jos mobilusis telefonas. 
vo garsą ir atvožė mobilųjį. - Detektyvė Morizeti. 

— Kur tu? - Klifas Sibertas. 

— Aikštelėje. Būsiu po pusės minutės. 

— Nesivargink, - pasakė jis. - Ką tik skambino Peltjero ka- 

— Nesakyk. Mūsų berniukas pasidarbavo. 

- Atspėjai. Padaliniai jau išsiųsti ir iškviesta Diana Mozes. 

— Gerai, drąsuoli. Važiuojam patikrinti. 

— Leidžiuosi žemyn, - pasakė Klifas ir padėjo ragelį. 

Morizeti giliai užsitraukė ir pagalvojo, kad norėtų išvysti 
Ridą, o ne Sibertą. 

Kaip tik tuo metu į aikštelę įvažiavo Rido El Dorado. 


Nikė bėgiojo aplink balutes aikštelėje su rankine virš gal- 
vos, nes miestą merkė liūtis. Ji pagrabinėjo aplink savo mašinos 
spynelę, kol suvokė, kad subaru atidarytas. Kvaiša, sumurmėjo 
ji, jausdama, kaip už apsiausto apykaklės bėga lietaus lašai. Ma- 
tyt, vakar skubėdama paliko mašiną neužrakintą, kviesdama 
kiekvieną užeiti į vidų. Laimei, grotuvas nepavogtas. 

Ji numetė rankinę ir kompiuterį ant keleivio sėdynės ir sės- 
dama prie vairo pirštais perbraukė plaukus. Atrodė prastai, taip 
ir jautėsi. Miegojo neramiai ir tik kelias valandas. Bet turėjo va- 
žiuoti į darbą ir pamėginti perprasti turimus Kapų Plėšiko įkal- 
čius. Tas šunsnukis pagrobė jos draugę, ir Nikė ketino ištraukti 
jį į dienos šviesą. Ji naršys internete, laikraščio archyvuose, kal- 
bėsis su žmonėmis, ką nors žinančiais apie Lerojų Ševaljė ir tą 
prakeiktą teismo procesą. Ypač su dar gyvais prisiekusiaisiais. 
Gal kuris jų bus ne per seniausiai matęs Ševaljė... taip pat ji pa- 
sikalbės su tuo vaikiu Dalonegoje. Ir su Kenu Sternu, Kerolės 
Ledžitel broliu, taip pat su Stivenu ir Džojumi Ledžiteliu, ir su 
visais kitais, kurie susiję su bylos svarstymu. Ji padarys viską, 
kas įmanoma. 

Nusprendusi, kad dėl plaukų ir makiažo neverta net var- 
gintis, įkišo raktelį į spynelę ir kaip tik tuo metu pastebėjo savo 
mobilųjį telefoną puodelio laikiklyje. 

Jai rankos prišalo prie vairo. Vakar vakare telefono ten ne- 
buvo. Ji su Ridu ieškojo... Jai apsivertė širdis nuo minties, kad 
kažkas juos stebėjo. Laukė. Ji sunkiai nurijo seiles, žvilgtelėjo 
per aprasojusius langus, bet nieko nepamatė. Dar kartą patikri- 
no užpakalinę sėdynę, liuką, bet mašina buvo tuščia. Ramin- 
dama save, kad nepultų į paniką, paėmė telefoną ir patikrino 
žinutes... nė vienos. Bet, peržiūrėdama praleistų skambučių 
sąrašą, pamatė Simonos numerį. O Dieve. Ji prikando lūpą ir 
nuspaudė paskutinių išeinamųjų skambučių mygtuką. Pasku- 
tinis buvo Simonos numeris. 

- Velnias, - ji tankiai sumirksėjo ir jau ketino skambinti 
Ridui, bet pastebėjo iš po keleivio sėdynės kyšantį storo voko 
kampą. Seni iš jos portfelio išslydę lapai su pastabomis. Bet ji 
neprisiminė, kad būtų ką nors pametusi. 

Vokas jai buvo nepažįstamas. 

Tikriausiai jį paliko grąžinęs telefoną, jos namus stebėjęs 
žmogaus. Žmogaus, kuris tikriausiai matė ją grįžtant. Su Ridu. 

Jos širdis pradėjo daužytis iš siaubo. 

Traukiant paketą iš slėptuvės, ją apėmė šalta, negailestin- 
ga nuojauta, ir baimė perbėgo jos nugara. Paketas buvo neuž- 
klijuotas, neturėjo adreso ir net siuntimo žymės. Viduje buvo 
juostinė kasetė. 

Nuo Kapų Plėšiko. 

Jis buvo jos mašinoje - ne kartą, du. Pirmą kartą pavogė 
telefoną, antrą - grąžino jį kartu su paketu. Jai išdžiūvo burna. 
Dar kartą karštligiškai apsidairė pro aprasojusius lanigus, bet šį 
pilką gruodžio rytą nepastebėjo nieko neįprasto. 

Pagalvojo nusinešti voką atgal į butą, užsirakinti duris ir 
paskambinti Ridui. Užuot tai padariusi, ji užsirakino mašinoje. 

Tarsi tai kuo nors padėtų. Pameni, jis turi raktą? Nebent jei bū- 
tum palikusi ją neužrakintą. 

Ji įjungė variklį ir atbuline eiga pajudėjo iš vietos. Gal- 
būt jis stebi, pasislėpęs ankstyvo ryto migloje. Drebančiomis 
rankomis ji išvairavo hečbeką iš aikštelės ir pasuko į policijos 
nuovadą. 

Prie pirmo raudono šviesoforo įkišo kasetę į grotuvą. Aki- 
mirką buvo tylu, girdėjosi besisukančios kasetės ūžimas, tada 
pasigirdo keli prislopinti krebždesiai ir gremžimas. Garsus 
trenksmas, juostelės šnypštimas ir moters balsas. 

— Oooi, - ilga, vieniša, už širdies griebianti dejonė. 

Nikei ant sprando piestu pasistojo plaukai. 

Akimirka tylos... ir vėl skausminga dejonė. 

Jai išdžiūvo burna. 

Gremžimas ir garsesnė dejonė. 

- Jėzau, - sušnibždėjo Nikė, širdis ėmė daužytis. - Ne. Jos 
mintys skriejo pirmyn, pirštai spaudė vairą mirties gniaužtais. 
Negali būti. Negali! 

Daugiau dejonių ir gremžimo, karštligiško draskymo ir 
tada... o Dieve... ji išgirdo Simonos balsą taip aiškiai, tarsi jos 
draugė būtų sėdėjusi šalia jos. 

— Ne! Išleisk mane... prašau... - maldavo Simona. 

Nikė prisidengė ranka burną. Nežmoniškai pasibaisėjusi 
ėmė šaukti: 

— Ne, ne, ne! - jos akys ir gerklė degė. - Ne, Simona! NE, 
SIMONA! 

— Padėkit! Padėkit! O Dieve, meldžiu, padėk man! - Simonos 
šauksmas buvo garsesnis už karštligišką beldimą ir gremžimą. 

- Prašau, ne, - sušnibždėjo Nikė, įsivaizduodama baimę 
ir siaubą, kurį patiria jos draugė, įkalinta po žeme užkastame 
karste. 

Garsus trinktelėjimas. Tada skardus garsas ir spiegimas. 

Nikė pašoko. Jos koja nuslydo nuo stabdžio pedalo. 

Mašina metėsi pirmyn, tada ji vėl staigiai nuspaudė pedalą. 
Bet ji nematė kitų mašinų ir negirdėjo jai signalizuojančių vai- 
ruotojų. Ji tik girdėjo ir įsivaizdavo savo draugę. Nuogą. Suša- 
lusią. Mirtinai išsigandusią. 

Juostelėje buvo įrašyta, kaip ji daužosi, kaip kvėpuoja pa- 
klaikusi. Zyzia. Verkia. 

Nikei pašiurpo oda, ji pravirko, ašaros ėmė plūsti iš akių. 

Pasigirdo garso signalas. Išsigandusi Nikė pastebėjo, kad 
persijungė šviesoforas. Ji spūstelėjo greičio pedalą ir cypdama 
padangomis pralėkė sankryžą, nepastebėjusi sunkvežimio vai- 
ruotojo, kuris iškėlęs rankas tarsi klausė, kas dedasi jos galvoje. 
Ji girdėjo vien per garsiakalbį sklindantį siaubingą triukšmą, 
gremžimą, dejones ir absoliučią paniką. Jai vos pavyko įvairuo- 
ti hečbeką į kitą skersgatvį. 

Drebėdama pastatė mašiną aikštelėje. 

Užgesino subaru variklį, o iš akių be paliovos liejosi aša- 
ros. Iš garsiakalbių sklido siaubingas gremžimas, daužymas ir 
riksmas. 

— Padėkit man... prašau... Endriu! Nike! Kas nors... Aš viską 
padarysiu... kur aš? - Nikė ėmė nevaldomai drebėti. Simona 
verkė, nesuprantamai šnibždėjo, bet Nikė girdėjo vien jos ne- 
viltį. Baimę. Beviltišką siaubą. 

— One... - sušnibždėjo Nikė tuščioje mašinoje. - Ne! Ne! - 
ji piktai daužė silpnu kumšteliu vairą. 

Juostoje buvo tylos tarpas, tada vėl pasigirdo Simonos bal- 
sas. Šį kartą silpnesnis, tolstantis. Aikčiojantis. 

— Aš nieko nematau... prašau išleisti mane, - maldavo ji, ir 
Nikė smarkiai užsimerkė, tarsi taip būtų galėjusi nuvyti šiur- 
pų kažkur karste gulinčios Simonos vaizdą. Be jokių abejonių, 

ji buvo įsprausta ant yrančio kūno, o oras lėtai skverbėsi iš 
kapo. - O Dieve, padėk man... 

— Norėčiau, - pasakė Nikė, širdyje žinodama, kad jau per 
vėlu. 

Mašinos vidų perskrodė iškankintas riksmas, siaubingas 
baimės klyksmas, ir Nikė žinojo, kad jis nepaliks jos iki gyve- 
nimo pabaigos. Ji atidarė dureles ir ėmė žiaukčioti skersgatvio 
pakraštyje, visą tą laiką girdėdama paskutinius graudžius per 
garsiakalbį sklindančius garsus. 

Atsisėdusi rankove nusivalė burną ir užsimerkė. Įsivaizda- 
vo draugės patirtą siaubą. 

- Prašau, Dieve... neleisk man mirti vienai... 

Agonijos šauksmas išsiveržė pro garsiakalbius, ir Nikė pra- 
dėjo garsiai raudoti. 

— Ne... ne, prašau, Simona... 

Ji įtempė ausis, bet daugiau nieko neišgirdo. 

Tik šaltą tuščios juostelės šnypštimą. 

— Įvykis Peltjero kapinėse, - pasakė Morizeti, Ridui išlipus 
iš kadilako. Ji stovėjo nuovados automobilių aikštelėje, atvėrusi 
vairuotojo dureles, ir laukė traukdama paskutinį dūmą, o Klifas 
Sibertas jau buvo pasiruošęs sėsti į keleivio vietą. Išgirdęs nau- 
jieną, Ridas įsitempė. Suprato, kad auka yra Simona Everli. Ži- 
nojo, kad Nikė bus sugniuždyta. - Praeitą naktį atkastas kapas. 

— Prakeikimas, - Ridui suskaudo smakrą. 

- Ei! Jis nedalyvauja tyrime, - priminė jai susiraukęs Siber- 
tas. - Važiuojam. 

— Palūkėk, drauguži, - Morizeti atrodė įsiutusi ir velniškai 
pavargusi, ji įmetė į balą nuorūką, ta sušnypštė ir užgeso. Ši 
byla ją veikė, veikė juos visus. - Dar turim šiek tiek laiko, - ji 
mestelėjo per petį. - Dispečeris jau išsiuntė ekipažą, ir Dianos 
Mozes žmonės pakeliui, taip? 

- Taip, bet ši byla mūsų. 

— Mes važiuosim. Tik duok man minutėlę, - jaunesnysis po- 
licininkas atsisėdo į keleivio vietą ir Morizeti užtrenkė vairuo- 
tojo dureles. - Pernelyg susirūpinęs idiotas, - tyliai saumurmėjo, 

kai juodu su Ridu susitiko. - Mes dar nežinome, bet spėjame. 
kad tame karste yra Simona Everli. Gal nori važiuoti kartu ir je: 
tai pasitvirtins, pats pranešti Nikei Džilet? Žinau, kad jos buvo 
artimos draugės, ir - velnias, turiu važiuoti, - pernelyg ją užsi- 
puoliau vakar vakare. 

— Nedarykim skubotų išvadų. 

— Kokie šansai, kad ten gali būti kas nors kitas? - paklausė 
Morizeti. 

Ridas nenorėjo gilintis. 

- Susitiksim ten, - pasakė jis ir kaip tik suskambo jo mobi- 
lusis. Pagal numerio atpažinimą skambino Nikė. 

Arba kas nors, kas paėmė jos telefoną. 

Jam suspaudė paširdžius. 

- Ridas, - atsiliepė jis, kai Morizeti įlipo į automobilį ir iš- 
važiavo iš aikštelės. 

— Dėkui Dievui. Pirsai... jis su manim susisiekė, - ji sunkiai 
tarė žodžius. 

- Kas? - bet jis žinojo. Jis jau ėjo prie El Dorado. 

— Aš gavau siuntinuką. Įrašą... Dieve, tai Simona. Jis ją nu- 
žudė. Tas prakeiktas šunsnukis užkasė ją gyvą ir atsiuntė man 
įrašą. - Ji verkė. Žagsėjo ir šnarpštė. 

— Kur tu? - laikydamas telefoną prie ausies, jis surado rak- 
telius ir įjungė variklį. 

— Skersgatvyje. Netoli nuo namų, - ji pasakė gatvę ir namo 
numerį. 

— Ar tu saugi“ 

— Ką turi galvoje? 

— Ar tave kas nors sekė? - jis iškišo kadilako galą į gatvę. 

- Jėzau, - sušnabždėjo ji ir stojo pauzė. - Nežinau. 

- Užsirakink dureles ir kalbėk su manimi. Būsiu po dešim- 
ties minučių. 

- Gerai. 

Jis atvažiavo po septynių, ir Nikė niekada taip nesidžiaugė 
ką nors pamačiusi. Ji atplėšė mašinos dureles ir metėsi jam į 
glėbį. 

— Tas šunsnukis. Tas prakeiktas šunsnukis ją nužudė, - ji 
norėjo nugrimzti jo tvirtame glėbyje, atsitverti nuo pasaulio, 
rasti nusiraminimą šalia stipresnio žmogaus. 

— Ššš, - šnibždėjo jis jai į plaukus, o lietaus lašai krito iš ap- 
niukusio Savanos dangaus. Jis laikė ją prie pat savęs. Labai arti, 
ir tai atrodė teisinga. - Aš čia. 

Ji drebėjo, stengdamasi ištrinti iš atminties Simonos 
klyksmą, protu suvokdama, kad negalės padėti savo draugei, 
jei palūš, bet emociškai vis tiek trupėjo į milijoną skausmingų 
dalelyčių. 

- Jis paliko ją mano mašinoje, - pasakė ji šnarpšdama ir 
galiausiai atlošdama galvą, kad pažvelgtų jam į akis, ir pamatė 
jo veide įsirėžusį susirūpinimą. 

- Ar mašina buvo užrakinta? 

— Ne, bet gal aš pamiršau... nežinau... Juk jis jau anksčiau 
buvo mano mašinoje. Paėmė mano mobilųjį. 

— Ar turi kitą raktelį? 

— Ne... na, taip. Labai seniai palikau jį tėčiui kartu su namų 
raktais. Jei kartais kas nors nutiktų. Tai tarsi atsarginis. 

— Niekas daugiau neturi? 

— Ne, manau, kad ne.. 

— Simona? 

Nikė prunkštelėjo, pagalvojusi apie aptakų draugės BMW. 

— Ne, ji niekada nesiskolino. 

— O tas buvęs vaikinas? 

- Šonas? 

— Taip. 

— Pastaruoju metu ne. Bet gal. Anksčiau daugeliui žmonių 
esu skolinusi. Jis gana senas, su kasetiniu, o ne su kompaktinių 
plokštelių grotuvu. 

— Ar galiu pamatyti juostelę? 

Ji linktelėjo. 

— Paklausyti? 

— O Dieve. 

— Tai gali palaukti. 

— Ne... viskas gerai, - ji nenoriai išsivadavo iš jo glėbio, ir 
jie abu įlipo į jos mašiną. Nikė užvedė variklį ir atsuko juostelę, 
tada paleido ją Ridui. Simonos balsas vėl pripildė mažą erdvę, 
ir siaubingi vaizdai šmėžavo Nikės galvoje. Galiausiai stojo tyla. 

- Jėzau, - sušnibždėjo Ridas, ir tai nuskambėjo beveik kaip 
malda. 

— Ji mirusi... - Nikė vėl pajuto, kad renkasi ašaros iš gailes- 
čio, skausmo ir kaltės. Visa apimančios kaltės. Jeigu tik ji vakar 
būtų susitikusi su savo drauge. Jeigu tik ji būtų paskambinusi... 

Jis čiupo jai už rankos. Sunėrė savo pirštus su josios. 

— Kapinėse vėl kažkas įvyko. 

Ji pajuto, kaip jai bąla veidas. 

— Radote ją? 

— Kol kas nežinau. Komanda pasiųsta į Peltjero kapines, už 
miesto. 

— Mes turime ten važiuoti. Tuoj pat. 

— Aš negalėsiu įleisti tavęs į įvykio vietą, - pasakė jis, žvelg- 
damas tamsiomis akimis ir tvirčiau spausdamas jos pirštus. - 
Galėsi likti automobilyje arba prisidėti prie kitų reporterių, bet 
tai viskas. 

— Tačiau tu man pasakysi, ar kūnas yra Simonos. 

- Žinoma. 

Ji atsilošė, padėjo galvą ant atramos, užsimerkė ir giliai, ra- 
miai įkvėpė - to primygtinai prašydavo Džeikas Vonas prieš 
kiekvieną kikbokso treniruotę. 

— Gerai, - ji tarė. - Važiuojam. 

- Pirmiausia, Nike, man reikia juostelės. 

Ji atsimerkė ir linktelėjo. 

— Ir tavo mobiliojo telefono. 

— Bet... - jau ketino protestuoti, tačiau nutilo. Policijai įkal- 
čiams reikėjo visko, ką lietė žudikas. 

— Ar lietei telefoną ir juostelę be pirštinių? 

- Deja, taip. Neabejoju, kad ant jų yra mano pirštų atspau- 
dų, bet policija juos turi, - jis pažvelgė į Nikę ir ji pridūrė: — 
Prieš daugelį metų buvo kitas incidentas. Manau, pasakojau 
tau apie Korį Selvudą. Tada jis buvo dar vaikas, maniau, kad jis 
mane persekioja; policijai reikėjo mano pirštų atspaudų, kad 
galėtų palyginti su kitais atspaudais mano namuose. 

— Bet daugiau niekas nelietė nei telefono, nei juostelės, kai 
radai juos šįryt? 

— Ne. 

— Palūkėk, - jis nuėjo prie kadilako ir iš daiktadėžės ištrau- 
kė du plastikinius maišelius. Grįžęs į mašiną, suėmęs per nosi- 
nę, į vieną maišelį įdėjo telefoną; tada atsargiai ištraukė iš gro- 
tuvo tą bjaurų įrašą ir įmetė į kitą maišelį. Ji parodė jam voką, 
jis irgi jį paėmė ir įkišo į sandarų maišelį su juostele. 

- Žinai, turėsiu paimti mašiną, - pasakė jis, - jei kartais tas 
šunsnukis būtų palikęs kokių įkalčių. 

- Palūkėk, Ridai, aš negaliu būti be mašinos, - nors ir pa- 
metusi galvą dėl rūpesčių, ji negalėjo įsivaizduoti, kad reikės 
atiduoti subaru. 

— Nike, - jis papriekaištavo, ir ji nesiginčijo. 

- Gerai jau, gerai. Tik nuvežk mane į nuomos agentūrą po 
kapinių. 

— Ar tu įsitikinusi, kad nori važiuoti? 

— Visiškai. 

Ridas kažkam paskambino, kad paimtų jos mašiną, po kiek 
laiko atvažiavo pareigūnai ir vilkikas, Nikė pasirašė visus rei- 
kiamus dokumentus ir įsėdo į Rido kadilaką. Jis vairavo lietaus 
nuplautomis gatvėmis į miesto pakraštį, o ji tylėjo baimės ku- 
pina širdimi, ir jos pasaulis buvo tamsesnis nei prieš dieną. 

Ką ji darys, sužinojusi tiesą? Nulėks į darbą ir parašys in- 
tymų pasakojimą, nes buvo artima aukai; dirbs negailėdama 
jėgų, kad įgytų pranašumą paskelbdama straipsnį apie naujau- 
sią Kapų Plėšiko auką? 

Vargu ar ji pastebėjo, kaip pasikeitė vaizdas privažiavus 
upės vingį, kur kadaise buvo Peltjero plantacija. Pagrindinius 
vartus saugojo uniformuotas policijos pareigūnas, kitus polici- 
ninkus jis praleisdavo, bet žiūrovus ir žurnalistus laikė atokiai, 
aplinkui buvo susispietę policijos automobiliai, naujienų agen- 
tūrų vanai ir paprasti automobiliai. 

Ridas pravažiavo WKAM kilnojamąją stotį ir sustojo už 
nusikaltimo vietos tyrėjų vano. Žiūrėdama pro langą, Nikė 
pamatė, kad savo ševroletu impala atvyko Normas Mecgeras. 
Laimei, jis net nežvilgtelėjo į jos pusę ir dingo prie vartų sto- 
vinčioje minioje. Nikei žiniasklaidos sujudimas staiga pasiro- 
dė koktus. Ir bjaurus. Šie žmonės su diktofonais ir kameromis 
buvo jos kolegos, jos bendraamžiai, jie troško žinių, bet kokių 
sensacingų žinių, ir jiems buvo nusispjaut, kad įvyko tragedija, 
kad Simona Everli buvo gyvas, kvėpuojantis, mylintis ir chariz- 
matiškas žmogus. Asmenybė, ne tik tema straipsniui. 

Kiek kartų tu buvai viena iš jų? Kaip dažnai būtum padariu- 
si bet ką dėl straipsnio? Kiek sielvartaujančių žmonių tu kalbi- 
nai, ieškodama to perlo jų asmeninėje tragedijoje, to išskirtinio 
požiūrio, kuris garantuotų tau vietą pirmame puslapyje. 


Ji jautė blogumą skrandyje ir jai atrodė, kad tuoj apsivems. 
Jei būtų bent menkiausia tikimybė, kad Simona liko gyva... jei 
tik Kapų Plėšikas bent kartą būtų parodęs gailestingumą... bet 
ji nebuvo kvaila. Juostelė viską įrodė. 

Nikė spoksojo per priekinį langą į dulksną, o Mecgeras ir 
kiti tuo metu tiesė kaklus, kad geriau matytų, ant pečių laiko- 
mos kameros buvo pakeltos, tikintis nufilmuoti Kapų Plėšiko 
darbą. Sraigtasparnio skleidžiamas garsas viršuje buvo ženklas, 
kad televizijos stotis kyla į orą, tikėdamasi padaryti panorami- 
nį kapinių vaizdą, o paskui nukreipti objektyvus į įkalčius ti- 
krinančią policiją ir laukti, kol iškas karstą ir galbūt jį atidarys. 
Jai širdį plėšė skausmas ir kaltė. 

Skrandyje vėl viskas apsivertė, ir ji, atidariusi dureles, išsi- 
vėmė ant palinkusios žolės. Jai nerūpėjo, ar ją kas nors mato. 
Kosėdama ir šluostydamasi burną net nepastebėjo veidu srū- 
vančių ašarų. Buvo pernelyg susikaupusi. Ji negali leisti tam 
šunsnukiui išsisukti. Negali leisti jam terorizuoti miesto ir to- 
liau žudyti. Prakeiktas Kapų Plėšikas bendravo su ja. Naudojo- 
si ja. Atėjo metas pulti jį jo paties ginklu. 

Ji turėjo surasti tą šunsnukį ir žiauriai jį nubausti. Nesvar- 
bu, kiek pastangų tam reikės. 


Reikėjo laukti, kol aplink kapą bus surinkti visi įkalčiai ir 
tik tada iškelti karstą. Buvo pamatuoti ir nufotografuoti batų 
atspaudai, padarytos jų išlajos; apieškotos aplinkinės kapavie- 
tės ir persijota žemė, ieškant ko nors, kas padėtų nuspėti Kapų 
Plėšiko tapatybę. Savanos policijos pareigūnai dirbo išvien su 
FTB. Kartu su agentu Haskinsu, panašiu į kaulų rinkinį su dė- 
mėta plike ir lenkta nosimi, tyrimui vadovavo Morizeti; Klifas 
Sibertas stovėjo šalia, jo veido išraiška buvo niūri ir neperpran- 
tama. Pamatęs Ridą, jis bemat įsitempė. 

Ridas stovėjo netoliese paskubomis pastatytoje palapinė- 
je net neabejodamas, kas dalijasi kapu su Tairelu Demoniku 
Braunu, dar vienu prisiekusiuoju Ševaljė teisme. 

Morizeti jam jau pranešė, kad Tairelas Braunas mirė vos 
prieš mėnesį. Automobilio avarija magistralėje. Sprogusi pa- 
danga, didelis alkoholio kiekis kraujyje ir neužsisegti saugos 
diržai - visa tai pasiuntė trisdešimt septynerių metų vyrą, dvie- 
jų vaikų tėvą į kapą. 

— Manau, filmuojate visus, kurie čia pasirodo, - pasakė jis 
Morizeti. 

Ji pervėrė jį žvilgsniu, siūlančiu patylėti. 

— Taip. Mes palyginsime filmuotą medžiagą su vaizdajuos- 
tėmis iš kitų nusikaltimo vietų ir pažiūrėsime, ar neturime ypa- 
tingų svečių. 

- Gerai. Ir jūs patikrinote Šoną Hoką ir Korį Selvudą. 

— Dar nespėjome. Bet taip, mes jais domimės, - ir pridūrė: — 
Nors ir žinome, kad Ševaljė yra mūsų vaikinas. 

— Teisingai, - Ridas negalėjo nesutikti. Ševaljė buvo kli- 
jai, sulipdantys šią bylą į krūvą. Ir visai suvokiama, kodėl jis 
užkliuvo Ševaljė, - jis padėjo jį suimti. Vyresnysis detektyvas 
Klaivas Betmanas jau buvo miręs, - alkoholizmas anksti, su- 
laukus penkiasdešimt aštuonerių, nusiuntė jį į kapą. 

Ridas labai aiškiai prisiminė bylą, incidentus ir kaip pas- 
kui Kerolė buvo žiauriai nužudyta. Kiek kartų, kol Ridas dar 
nebuvo perkeltas į žmogžudysčių tyrimo skyrių, jis ar kuris 
kitas detektyvas buvo kviečiami į Ševaljė namus, mažą aplūžu- 
sią trobelę su apžėlusiu kiemu ir prie medžio pririštu šunim? 
Kiek kartų jis matė sumuštą Kerolę ir jos vaikus? Kiek kartų ji 
atsisakė kelti kaltinimus? Jis aiškiai prisiminė, kaip per vieną 
incidentą stovėjo to mažo namelio priebutyje. 

Aplink galvą zvimbė musės bei uodai, lojo šuo, ir trys Kero- 
lės vaikai buvo lauke. Marlinas, vyriausias berniukas, krapštėsi 

prie seno išklerusio dodžo, rūdijančio ant keliuko. Jo plaukai 
buvo užkritę ant akių, jis įtariai dirsčiojo į Ridą, šluostyda- 
masis rankas į tepaluotą skudurą. Jaunesnis berniukas Džojus 
spoksojo po gaubtu į variklį, kuris, Rido spėjimu, jau seniai 
neužsivedė. Džojus irgi stebėjo Ridą, nes detektyvas skatino jų 
sumuštą motiną pateikti kaltinimus. 

Kerolės dukra Bekė įžūliai rūkė cigaretę priebutyje ir traiš- 
kė muses. 

— Ji to nepadarys, - įsiterpė Bekė, atmesdama sruogelėmis 
dažytus plaukus. 

— Ša. Tai ne tavo reikalas, - viena Kerolės akis buvo užtinusi 
ir sumušta, baltoji obuolio dalis pasruvusi krauju ir raudona. 
Tą kartą jai nebuvo sulaužyta nei nosis, nei žandikaulis, bet ji 
vis tiek atrodė siaubingai. 

— Ne mano reikalas? - pakartojo Bekė, dūmams veržiantis 
pro šnerves. - Tikriausiai tai ne mano reikalas, kai tas storas 
senas šūdžius... 

— Nutilk! - Kerolė vėl atsisuko į Ridą. - Prašom išeiti, de- 
tektyve. Jūs liūdinate mano šeimą. 

— Ne aš juos liūdinu, - Ridui net vidurius susuko. Jis buvo 
įsitikinęs, kad nuo Ševaljė karšto būdo ir sunkių kumščių ken- 
čia visa šeima. 

— Nešdinkitės iš čia, - Marlinas atėjo į priebutį ir tvirtai 
atsistojo tarp motinos ir Rido. - Ji nenori pagalbos iš policijos. 

— Bet jis teisus, - pasakė Džojus. Jis buvo liesas ir nerangus, 
atsekė brolį priebučio laipteliais. Jo akys buvo apskritos iš susi- 
rūpinimo. - Detektyvas teisus. 

— Ponia Ledžitel, dėl savo vaikų ir savo pačios saugumo ne- 
atsitraukit dabar. 

— Išeikit, detektyve Ridai. Tai šeimos reikalas. 

— Tėtis taip su tavim nesielgtų! - pasakė užsispyręs Džo- 
jus. - Jis neverstų mūsų... 

— Tu nežinai, ką padarytų tavo tėvas, - pratrūko Kerolė. — 
Jis pamišėlis. 

— Bet jis neverstų... 

— Užsičiaupk, Džozefai! Tu nepažįsti savo tėvo. Ne taip, 
kaip aš. 

— Aš noriu gyventi su juo. 

— Tikrai? Dėl Dievo, su tuo šunsnukiu ištvertum ne ilgiau 
kaip dešimt minučių. Jis narkomanas. Pameni, jis mus išmetė? 
Mus visus. Jis tavęs nemyli, Džojau, - jos griežtas veidas sušvel- 
nėjo, kai ji ištiesė ranką norėdama paliesti savo jauniausio sū- 
naus veidą. Berniukas atšoko. - Stivenas Ledžitelis nesupranta 
meilės. Jis pažįsta tik neapykantą. 

— O ką pažįsta Lerojus? - pasakė Bekė. - Jis nesveikas, 
mama. Iškrypėlis. 

— Jis rūpinasi mumis. 

Bekė prunkštelėjo ir užgesino cigaretę į vazoną, kuriame 
merdėjo petunijos. 

- Taip, žinoma, - ji pažvelgė į Ridą. - Daugiau čia neateiki- 
te. Tik veltui gaištate, - ir smakru parodė motinos pusėn. - Ji 
nesiklausys. 

- Teisingai, - sutiko Marlinas, piktai žvelgdamas į grindis; 
jo purvinos rankos buvo suspaustos į kumščius. Jis kenčia nuo 
kaltės jausmo, pamanė Ridas, - vyriausias berniukas nesuge- 
bėjo apsaugoti motinos nuo pabaisos, su kuriuo ji susiejo gy- 
venimą. 

— Ne! Jis negali išeiti! - Džojus pasuko savo dideles akis į 
Ridą. - Jūs galite jo atsikratyti. Galite įkišti į kalėjimą. 

— Jei tavo motina pateiks kaltinimus. 

Džojus taip greitai pasisuko, kad vos neparklupo, ir įbedė 
akis į moterį, suteikusią jam gyvybę. 

— Tu privalai. Privalai. 

— Džojau, būk geras. 

— Jis mus užmuš, mama. Jis mus visus užmuš! 

— Tuomet pabėk, baily, - sumurmėjo Bekė. 

Ridas nebeištvėrė: 

— Ponia Ledžitel, tai turi liautis. Aš galiu padėti, - jis įkišo 
ranką į kišenę ir ištraukė savo vizitinę. - Paskambinkit. 

— Neišeikit, - maldavo Džojus. 

— Galėčiau paskambinti vaikų tarnybai. 

— Nė nebandykit, detektyve. Jūs neatimsit iš manęs vaikų. 
Džojau, nutilk! - ji globėjiškai apkabino Džojų. - Mano vaikai 
yra viskas, ką turiu, detektyve Ridai. Nebandykit jų iš manęs 
atimti. 

— Aš tik noriu jus apsaugoti. Ir juos. 

- Negalite, - sušnibždėjo ji ir iš pamuštos akies nuriedėjo 
ašara. - Niekas negali. Eime, vaikai, - ji nuvedė juos į namą, ir 
Ridą nupurtė vidinis šaltis. 

— Aš grįšiu. 

— Nesivarginkit. 

Durys su perplėštu tinkleliu užsitrenkė, ir jis pastebėjo savo 
vizitinę, vis dar gulinčią ant priebučio grindų. Atsargiai įkišo ją 
į palangės plyšį ir pamatė, kad sujudėjo švieslaidės. Kažkas iš 
vidaus jį stebėjo. Gerai. Ko nors reikia imtis, antraip Džojaus 
pranašystė gali išsipildyti, tąkart pamanė jis, iki galo nesupras- 
damas ištvirkimo, kuriame skendi Ševaljė, gelmių. Tik teisme 
jis sužinojo, kaip neleistinai Ševaljė elgėsi su vaikais ir jų mo- 
tina, lytiškai prie jų priekabiavo, vertė juos liesti vienam kitą, 
kad niekingai pasitenkintų. 

Lerojus Ševaljė niekada neturėjo išeiti iš kalėjimo. Niekada. 

Dabar, stovėdamas palapinėje ir laukdamas, kol iš kapo bus 
iškeltas ir atidarytas karstas, jis suvokė, kodėl žudikas palaikė 
ryšį su juo. Jis suėmė Ševaljė ir dalyvavo teismo procese. 

Pirmininkavo teisėjas Ronaldas Džiletas. Vykstant teismo 
procesui Nikė, Didžiojo Rono dukra, buvo „Sargybinio“ repor- 
terė. Atsirado šiek tiek aiškumo. Šiame chaose buvo logikos. 

Žudikas turi būti Lerojus Ševaljė. Turi. Jam jau beveik pa- 
vyko įtikinti save, o jo tylios abejonės kyla iš skeptiškos pri- 
gimties, nes jis niekada niekuo netikėdavo, kol nepamatydavo 
savo akimis. 

Teorijos tėra spėlionės. 

Tvirti įrodymai - štai kas svarbu. 

Ridas priėjo prie palapinės durų. Jis pažvelgė į teritoriją 
už vartų, į automobilių aikštelę po didžiuliais ąžuolais, pusiau 
pilną bet kaip sustatytų automobilių. Jis pastebėjo, kad Nikė 
vis dar sėdi jo automobilyje. Matydamas ją ten susitraukusią, 
mažutę ir gležną, jis pajuto iki pat širdies gelmių persmelkiantį 
skausmą. Nikolę Džilet graužė ir kankino kaltė, kad ir kokia 
stipri ji būtų, galėjo neištverti siaubingos savo draugės mirties. 
Ji jautėsi pernelyg už tai atsakinga. 

Negali žinoti, kaip ji pasielgs. Jis matė, kaip staiga atsidarė 
automobilio durelės, ir ji dingo jam iš akių, nes pasilenkė. Nea- 
bejotinai išvėmė pusryčius. Jis palaukė, galiausiai ji vėl atsisėdo 
ir perbraukė rankove burną. Per aprasojusį stiklą jis negalėjo 
įžiūrėti jos bruožų, tik mažytį siluetą. 

Ridas visada laikė ją rakštimi subinėje. Privilegijuota mer- 
giote, kuriai, be smegenų, nestigo įžūlumo, landžia reportere, 
kuri jį erzino, ir žmogumi, kurio reikia vengti. Dabar jis ne- 
norėjo gilintis į savo prieštaringus jausmus jai. Tam ir laiko 
nebuvo. 

Jis tikėjosi, kad ji suims save į rankas, pamirš, dėl ko anks- 
čiau burbėjo, bus stipri ir kieta, kaip jis kadaise apie ją ir galvo- 
jo. Jis žengė atgal į palapinę ir atsistojo netoli vienos plastikinės 
sienos. 


KITĄ RYTĄ 407 


Pasirodymo metas. 

Karstas buvo iškeltas iš kapo į palapinę. Diana Mozes nu- 
jokie įkalčiai nebūtų prarasti, sugadinti ar suklastoti, kol foto- 
grafuojama karsto išorė, ieškoma įrankių paliktų žymių, pirštų 
atspaudų ar įbrėžimų. 

Ridas laukė, kol bus nukeltas karsto antvožas, jausdamas 
skrandyje sunkumą. Mirties tvaikas padvelkė iš kapo ir nuple- 
veno su rytiniu vėju. 

— Velnias, - pasakė Morizeti, nusisakdama nuo dviejų kūnų. 

Klifas Sibertas stebeilijo ilgai, tada nusuko akis. 

- Šunsnukis. 

— Pažįsti šią moterį? - paklausė Diana. 

— Simona Everli, - Ridas nusisuko nuo atviro karsto, ne- 
galėdamas žiūrėti į Nikės draugės sumuštą nuogą kūną ir ne- 
mirksinčias akis. Jos plaukai buvo susivėlę ir išsidraikę, įsipai- 
nioję į po apačia esančių audinių likučius, o oda tose vietose, 
kur nebuvo sumušta, buvo pilkšvo mirties atspalvio. Gražūs 
bruožai buvo sudarkyti ir subjauroti, nes ji galva daužė ant- 
vožą, pirštai, kaip ir Bobės, buvo kruvini, oda nutrinta, matėsi 
audiniai. - Ji dingo vakar. 

— Viduje kai kas yra... mikrofonas ir kažkoks laiškelis, — 
vienas pareigūnų laukė, kol fotografas atliks savo darbą, tada 
atsargiai atplėšė netoli Simonos galvos, prie karsto krašto, pri- 
lipdytą voką. 

— Atsargiai su juostele, - griežtai perspėjo Diana. - Ant jos 
gali būti pirštų atspaudų. 

Jei vaikinas būtų kvailas ar neatidus, pamanė Ridas, bet ne- 
pasakė. Ir nereikėjo. Tą padarė Morizeti. 

- Abejoju, kad Ševaljė padarytų tokią klaidą. 

— Kiekvienas būna išsiblaškęs ir gali suklysti. 

Tyrėjas atplėšė voką, ant jo spausdintomis raidėmis buvo 
parašyta Rido pavardė. 

- Šitas vaikinas jaučia tau potraukį, - sumurmėjo Morizeti. 
Ridas, užsimovęs pirštines, ištraukė popieriaus lapą ir perskaitė. 


KETURIŲ JAU NELIKO, 

BET GYVŲ DAR DAUG YRA. 
NESKAIČCIUOK IKI DVYLIKOS, 
DABAR - DEŠIMT IR DU, IR PENKI. 


- Po šimts, ką tai reiškia? Keturių jau neliko? - Morizeti su- 
murmėjo, rodydama ranka į atidarytą karstą. - Kokių keturių? 
Aš suskaičiuoju šešis. 

- Jis kalba apie bendrą aukų skaičių. Septyniolika. Pažvelk 
į paskutinę eilutę. Dešimt, du ir penki. Septyniolika, - Rido 
mintys sukosi beprotišku greičiu, jis vis iš naujo skaitė laiškelį, 
lygindamas jį su prieš tai gautais. 

Detektyvas įtemptai galvojo. Kodėl padidino bendrą skai- 
čių? Ar jie užsipuolė ne tą žmogų? Tai turėjo būti Ševaljė dar- 
bas. Kol kas visos aukos - prisiekusieji. O jeigu jis praplėtė są- 
rašą? Bet kas... ir kodėl? 

— Aš nesuprantu, - sumurmėjo Morizeti. 

- Kai kurie žmonės mirė natūralia mirtimi. Gal jis apie tai 
kalba. Jis nužudys dvylika, bet keturi jau buvo mirę. 

— Trys, Ridai, - ji iškėlė tris pirštus ir po vieną nuleido var- 
dydama: - Braunas, Aleksander ir Mesis. 

— Gali būti dar vienas, kurio kol kas neradom. 

— Mes tikrinom. Daugiau mirusių prisiekusiųjų nėra. Visi 
gyvi ir surasti. Taigi prisiekusiųjų teismo teorija bliūkšta, tiesa? 
Jei tas pamišėlis nėra taip priklausomas nuo skaičiaus dvylika, 
kodėl nenužudžius visų gyvų likusių prisiekusiųjų? Kodėl ne 
devyni? Septyniolika? Nesąmonė. Tai nesuvokiama. 

— Jis pakišo mums užuominą, - Ridas laikėsi savo. 

— Arba tiesiog mus kvailina! - pasakė suirzusi Morizeti, vė- 
jui daužant palapinės atvartus. 

— Ne... nemanau, kad jis vargintųsi. Laiškelyje yra septynio- 
lika žodžių. Dabar jis dirba su šiuo skaičiumi. 

— Kadangi manai žinąs, kaip šis iškrypėlis mąsto, perprask, 
ką jis nori pasakyti, ir kuo greičiau. 

Ji buvo teisi. Ridas pasitrynė sprandą, jis labai troško su- 
prasti šį paslaptingą raštelį. Policijos žiniomis, Polina Aleksan- 
der, Tomas Mesis ir Tairelas Demonikas Braunas buvo vienin- 
teliai trys prisiekusieji, mirę sava mirtimis. Kiti trys - Barbara 
Marks, Roberta Peters ir dabar Simona Everli, - buvo užkasti 
gyvi. Kapų Plėšiko rankomis. Kiti šeši prisiekusieji gyvi ir sau- 
gomi policijos. Taigi iš viso tik dvylika. Kodėl padidino skaičių 
penkiais? Kuo reikšmingas šis skaičius? Jis pagalvojo apie Nikę 
ir kaip Kapų Plėšikas su ja bendravo. Baugino. Tas šliužas lan- 
kėsi jos bute? Paliko mikrofoną? Kodėl? Ir kodėl jis susisiekia 
su Ridu? 

Todėl, kad judu abu buvote susiję su Ševaljė teismu. Tai su- 
siję su tuo laikotarpiu, kai Ševaljė buvo suimtas ir pasiųstas į 
kalėjimą. | 
lėjimo dokumentų, susijusių su tuo vaikinu, bet nieko naudin- 
go nerado. Gal vyresnysis detektyvas, padėjęs suimti Ševaljė, 
prisimintų ką nors naudingo, jei tik būtų gyvas. Bet ankstesnis 
Rido partneris buvo miręs. 

- Sakau tau, vaikinas su mumis kvailioja. Dešimt, du ir 
penki? - įsiterpė Morizeti. 

- Taip jis praneša mums, kad bus septyniolika kūnų, ir at- 
kreipk dėmesį į laiškelį - jame septyniolika žodžių. 

— Paistalai, - įsiterpė Sibertas. 

Morizeti stebeilijo į laiškelį, tarsi tai būtų buvęs įkūnytas 
blogis. 

- Tai visiškai nesuvokiama. Šis vaikinas pamišęs, - Klifas 
visiškai netikėjo Rido mąstymo logika. - Septyniolikos prisie- 
kusiųjų nebuvo. 

— O atsarginiai ar kiti su teismo procesu susiję žmonės? — 
garsiai mąstė Ridas. - Juk mes nekalbame apie protingą vaikiną. 

— Po šimts, ne, - tyliai sumurmėjo Morizeti, o jos kaktą 
išvagojo raukšlės. 

Naujas laiškelis iš Kapų Plėšiko reiškė mirtį. Daugiau žudy- 
mų. Daugiau darbo ir nusivylimo. 

- Juk žinai, kad prisiekusiųjų teisme nėra penkių atsarginių. 
Ir kodėl dabar reikėtų didinti skaičių? - Morizeti paklausė gar- 
siai, ir Ridas beveik matė, kaip jos galvoje sukasi smagračiai. - 
Sutrikdyti mus? Jėzau, koks nelabasis, — ji stebeilijo į prakeiktą 
raštelį. - Nenoriu to sakyti, bet, manau, esi teisus. Kad ir kokia 
priežastis būtų, tas išpera tikrai kalba apie septyniolika. 

- Šunsnukis, - sumurmėjo Sibertas. 

Haskinsas žiūrėjo išpūtęs akis į laiškelį. 

— Pasiklausiu mūsų profilių sudarytojos. Pažiūrėsiu, ką ji 
pasakys apie šį vaikiną. 

— Šį vaikiną? Ar nemanote, kad tai Ševaljė? - Morizeti ir 
Ridas susižvalgė. 

FTB agentas kilstelėjo ranką. 

- Aš tik tikrinu visais įmanomais būdais; bet taip, mano ma- 
nymu, tai Ševaljė. Kiekviena įtartina prisiekusiojo mirtis - net 
ir gerojo senojo Tairelo - įvyko jau paleidus Ševaljė. Sutapimas? 

— Aš netikiu sutapimais, - atrėmė Morizeti. - Laikausi nuo- 
monės, kad niekas nevyksta be priežasties. 

Suskambo Rido mobilusis telefonas. Atsukęs nugarą sto- 
vintiems palapinėje, kurios atvartus trūkčiojo vėjas, jis atsilie- 
pė „Ridas“, matydamas, kad skambutis tarpmiestinis. 

— Rikas Bencas, Naujojo Orleano policijos skyrius. Prašėte 
paskambinti, kai rasime Vinsą Lesiterį. 

— Taip, prašiau. 

- Šiandien jį radome ligoninėje San Antonijuje. Perdoza- 
vęs, be asmens dokumento, taigi užtrukome, kol išsiaiškino- 
me. Pagal ligoninės dokumentaciją jis paguldytas prieš penkias 
dienas komos būklės ir tik vakar vėlai vakare atgavo sąmonę. 
Neatrodo, kad tai būtų jūsų berniukas. 

— Taip, išties, - sutiko Ridas. Jis jau buvo išbraukęs Bobės 
Džin brolį iš įtartinų asmenų sąrašo. 

— Kaip einasi tyrimas? 

- Šiandien atkasėme dar vieną kūną. Tas pats braižas. Už- 
kasta gyva. 

— Velniava. 

— Taip, pas mus tikrai velniava. 

— Praneškite, jei kuo nors galėsiu būti naudingas. 

- Būtinai, - sutiko Ridas, paspaudė pokalbio pabaigos 
mygtuką ir iškart pagalvojo turįs nueiti pas Nikę. Jis išsmuko 
pro angą palapinėje ir pasukęs prie automobilio pamatė ją su- 
stingusią keleivio vietoje. Kiti reporteriai, susibūrę prie vartų, 
pradėjo atakuoti jį klausimais, bet jis nekreipė į juos dėmesio, 
tarytum būtų jų nė nematęs. Be abejo, jį filmavo iš naujienų 
agentūros sraigtasparnio ir rankinėmis kameromis iš kitos me- 
talinių strypų tvoros pusės. Jis tik vylėsi, kad filmuota medžia- 
ga bus paredaguota prieš išleidžiant ją į eterį ir jo automobilyje 
sėdinti Nikė Džilet nebus atpažinta. 

Kokia tikimybė, kad taip bus? 

Netaręs nė žodžio, jis atidarė automobilio dureles, atsisėdo 
į vairuotojo vietą ir užvedė variklį. 

— Užjaučiu, - ištarė jis, ir ji vos girdimai aiktelėjo. Jis ėmė 
tolti nuo kapinių, o ji ir toliau žvelgė pro keleivio langą. 

— Su kuo buvo Simona? 

— Su žmogumi, pavarde Tairelas Demonikas Braunas. 

— Prisiekusysis? 

— Taip. 

Ji garsiai įkvėpė, ir akies krašteliu jis matė, kaip įsitempia 
jos smakras, tarsi ji būtų norėjusi išlikti stipri. Ir tai dar kartą 
bylojo, kad ji Ronaldo Džileto dukra. 

— Sučiupk jį, Ridai, - pasakė ji, nubraukdama ašaras. - Su- 
čiupk tą šunsnukį. 

- Sučiupsiu, - jis pasuko į kelią, vedantį tolyn nuo miesto. - 
Pažadu. 

Nikė norėjo juo tikėti. Ji beviltiškai norėjo Žinoti, kad bus 
įvykdytas teisingumas, kad Ševaljė už padarytus nusikaltimus 
degs pragare. 

— Ar radot daugiau įkalčių? 

— Dar vieną laiškelį. 

— O Dieve, ne. 

— Adresuotą man. 

— Kas ten parašyta? 

Jis paaiškino, ir ji klausėsi pasibaisėjusi. 

— Daugiau? Daugiau nei dvylika? Septyniolika, - sušnibž- 
dėjo ji, kai jie pasuko tiltu į Teibio salą. - Kur mes važiuojam? 

— Į kokią nors ramią vietą. Trumpam. Persiorientuoti. 

— Į Teibį? 

— Turi geresnį sumanymą? 

— Norėčiau. 

Jie sustojo paplūdimyje ir patraukė per kopas ir paplūdi- 
mio žolę, netardami nė žodžio, uosdami sūrų jūros orą nuo 
vandens slenkant rūkui. Ridas apkabino ją per pečius, ir ji pri- 
siglaudė prie jo, skausmas ir kaltės jausmas pamažu slopo. 

— Ar ištversi? - paklausė jis, ir ji linktelėjo, pakeldama į jį 
primerktas akis, o vėjas pačiupo jos plaukus ir draskė apsiausto 
apačią. 

- Privalau. Mes, Džiletai, esam kovotojai... išskyrus En- 
driu, - ji atsiduso ir pripažino tai, ką slėpė dvylika metų. - Ma- 
nau, jis nusižudė. Buvo kalbų apie nelaimę, ir mama su tėčiu 
nusprendė tuo tikėti, bet, atsižvelgiant į faktus, Endriu nemėgo 
pralaimėti, todėl nepatekęs į norimą teisės mokyklą, netgi su 
tėčio, tos mokyklos auklėtinio ir teisėjo, parama, jis nusprendė 
pasitraukti, — ji susikišo rankas giliai į apsiauto kišenes ir Žiū- 
rėjo į jūrą, kur pilkas vanduo susilieja su tamsiais debesimis. 

— Bet tu esi kitokia. 

— Tikiuosi, - ji silpnai, pro ašaras nusišypsojo. - Gerai, de- 
tektyve, taigi atvežei mane čia, kad padėtum atsikratyti kaltės 
jausmo ir, kaip man atrodo, būtum kuo toliau nuo smalsių kitų 
policininkų ir žurnalistų akių. Kas toliau? 

Jis prisitraukė ją, palenkė galvą prie jos ir ėmė taip stipriai, 
su tokia neviltimi bučiuoti, kad ji negalėjo jam atsispirti ir at- 
sakė tuo pačiu. Pro jūros ošimą ji girdėjo, kaip ritmingai ir sti- 
priai plaka jo širdis, stovėdama šaltyje juto jo karštį ir suprato, 
kad per pastarąsias kelias dienas ji ėmė įsimylėti šį stačioką, 
užsispyrusį policininką. 

Ridas prispaudė liežuvį jai prie dantų, ir ji prasižiojo, tvir- 
tai į jį įsikibusi, po drabužiais jausdama jo tvirtą ir geidžiantį 
kūną. Aplink juos verpetais sukosi žiemos oras, jūros bangos 
plakėsi į krantą, ir keletą lemtingų minučių Nikė pamiršo vis- 
ką - skausmą, kaltę ir liūdesį, viską, išskyrus šį vienišą vyrą. 

Buvo taip gera pamiršti. Nors ir kelioms minutėms. 

Atsidusęs jis pakėlė galvą ir atleido rankas. 

— Man tikrai nepatinka, kad reikia tai nutraukti, bet laukia 
darbas. 

— Mūsų laukia darbas, - pataisė ji. - Pratęsim tai vėliau. 

— Būtinai, - jo tonas buvo švelnus, žvilgsnis rūpestingas. - 
Ar tau tikrai viskas bus gerai? 

— Ne viskas. Bet pakenčiamai kaip visada. 

— Tuomet nuvešiu tave į automobilių nuomos agentūrą. 

— Tai būtų puikus sumanymas, detektyve, - ji įsėdo į kadi- 
laką ir žinojo, kad turės susitikti sa Normu Mecgeru ir Tomu 
Finku ir atsakyti į jų klausimus. Mecgeras matė ją su Ridu. Va- 
dinasi, ji turės ištverti tardymą, bet tiek to. 

Ji padarys viską, ką turi padaryti, kad Simonos žudikas su- 
lauktų teisingumo. 


Jau laikas. 

Viskas savo vietose. 

Kovotojas pažvelgė į nejudantį kūną ant grindų. Nemiru- 
sį. Tik sušalusį. Mirtis ateis netrukus. Jo kambaryje televizorių 
ekranuose blyksėjo Peltjero kapinių vaizdai. Suvažiavo daug 
policijos ir FTB. Jis žinojo. Žinojo, kad jie suvažiuos. Ir žiūrės 
į kitą pusę. 

Tai nutiko šiandien, šiek tiek anksčiau, ir televizijos stotys 
be perstojo rodė filmuotą medžiagą. Jam tai patiko. Bent jau 
žiniasklaida pagaliau pastebėjo. Suteikė jam deramą pagarbą. 

Du televizoriai rodė iš kompaktinių vaizdo diskų. Jo 
mėgstamų. Dviejų, su kuriais jis geriausiai galėtų susitapa- 
tinti. Vieną ekraną užpildė „Rembo, ir jis žiūrėjo į Silvesterį 
Stalonę, atliekantį pagrindinį vaidmenį, kaip jis tyliai išsisuka 
nuo armijos, o kitame - elegantiškasis keršytojas Neo filme 
„Matrica“. 

Jis taip pat yra keršytojas. Teisingumo ieškotojas. Sistemos 
auka ir žmogus, atitaisysiantis jam padarytas skriaudas. 

Nukreipęs žvilgsnį nuo ekranų, perėjo mažą kambarį ir su- 
stojo prie komodos. Fone mirksint melsvai ekranų šviesai, įski- 
lusiame veidrodyje jis pamatė savo šiurkštaus veido atspindį. 

Per pastarąsias savaites jis smarkiai paseno ir buvo beveik ne- 
atpažįstamas sau pačiam. Jo manymu, tai gerai. Kiti jo taip pat 
lengvai neatpažins. Su įmantriomis kaukėmis ar be jų. 

Be to, atėjo laikas nusiimti kaukę. 

Pažvelgti pasauliui į akis. 

Pasiekti galutinį tikslą. 

Jis dar kartą žvilgtelėjo į dėmėtą komodos viršų ir prisimi- 
nė, kaip tas kraujas išsiliejo, kaip tamsi dėmė medyje tapo jam 
šventa. Švelniai palietė vieną lašelį, tada kitą, sukamuoju ju- 
desiu glostydamas ąžuolą ir kadaise ten telkšojusį šiltą kraują. 
Atrodė, kad jis pulsuoja po jo pirštais. Jis trynė dėmę kaskart 
vis greitesniais judesiais. Jo mintyse prabėgo ryškūs praeities 
vaizdai, trykštantis kraujas, klyksmai ir merdėjimas. 

Tiek daug kraujo. 

Tiek daug skausmo. 

Dvylikos metų senumo klyksmai aidėjo jo ausyse, skambė- 
jo klaikiai, ragindami jį nesustoti. 

Užmerkęs akis jis mintyse susitelkė savo misijai. 

Iki šiol žudė tik praktikuodamasis. 

Dabar atėjo laikas lemiamam smūgiui. 

Jo pasiųstos užuominos tebuvo dūmų uždanga. Laiškeliuo- 
se buvo pakankamai tiesos, kad policininkai susidomėtų, bet ir 
sykiu atitoltų. Jie saugojo ir stebėjo kitus teisme dalyvavusius 
prisiekusiuosius, bet jie veltui gaišo, siųsdami darbo jėgą kažin 
kur toli. 

Jis nusišypsojo. Trindamas kraujo dėmes, jis įgaudavo sti- 
prybės. 

Jėgos. Prisimindavo savo tikslą. 

Dabar. 

Šignakt. 

Tai turi būti padaryta. 

Pirmą kartą per dvylika metų jis atrakino viršutinį stalčių. 
Traukė jį užmerkęs akis, širdis smarkiai daužėsi ir iš nekan- 
trumo tvinksėjo pulsas. Senas stalčius užstrigo, bet trūktelėjus 
stipriau girgždėdamas atsidarė. 

Atsargiai įkišo ranką į vidų. 

Pirštais palietė ilgą odinę įmovą ir nekantraudamas ją at- 
segė, staiga sunerimęs ir žinodamas, kad pabaiga labai arti. Jis 
turėjo sulėtinti tempą, kad patirtų kuo daugiau malonumo, 
traukdamas iš įdėklo medžioklinį peilį. 

Tada atmerkė akis. 

Pažvelgė į blizgančius išpuoselėtus ašmenis ir išmėgino 
juos į delną. 

Ant jo odos pasirodė plona rausva linija. Pradėjo sunktis 
kraujas. Dar vienas randas, siekiant tikslo. 

Tai buvo tobula. 

— Maniau, aiškiai pasakiau, kad esi nušalintas nuo tyri- 
mo, - piktai pareiškė Ketrina Okano, sėdėdama lyg soste ant 
kėdės prie rašomojo stalo. Ji taip įnirtingai blizgino akinius, 
kad Ridas net pagalvojo, ar neiškris lęšiai iš rėmelių. - O gal tu 
patogiai pamiršai, detektyve? 

— Aš prisimenu, - ištarė jis įsitempęs. 

— Tačiau tu esi stambiu planu užfiksuotas filmuotoje me- 
džiagoje. Kai sučiupsim žudiką, ką, tavo manymu, pateiks 
jo advokatas? Filmuotą medžiagą su vienu iš aukos meilu- 
žių nusikaltimo vietoje, kuri bus įrodymas, kad buvai ten, 
kai buvo rastas Barbaros Marks kūnas, o kur dar naujiena, 
kad buvai jos kūdikio tėvas. Ar tai negalėtų būti priežastis 
suklastoti ar pagražinti įkalčius? - ji liovėsi trynusi akinius 
ir įbedė į jį griežtą žvilgsnį. - Juk žinai, kad daviau Morizeti 
specifinius nurodymus dėl tavęs, taigi dabar pavojus gresia 
ne tik tavo subinei. Ji kelia riziką bylai, nes informuoja tave 
apie tyrimo eigą. 

— Kapų Plėšikas adresuoja laiškelius man. 

- Didelio čia daikto. Liaukis, Ridai, ir liaukis dabar pat, ant- 
raip turėsiu paprašyti tavo ženkliuko. 

— To nereikės, - pasirausęs kišenėje, jis ištraukė piniginę, 
kurioje laikė policijos pažymėjimą ir ženkliuką. Jis pasuko rie- 
šą ir odinis įdėklas, nuslydęs stalu, sustojo prieš jos šaltos ka- 
vos gėrimą firminėje stiklinėje. - Tai ne Morizeti kaltė. Aš ją 
priverčiau. 

— Kurgi ne, - ji užsidėjo akinius ant smailios nosies. - Taip 
lengvai neišsisuksi, Ridai, - ir stumtelėjo piniginę jam atgal. 
Stenkis neišsiskirti. Pažiūrėsiu, kaip galima tai sutvarkyti. 

— O aš maniau, kad tau nerūpi, - nusišaipė jis. 

— Neerzink manęs. 

Pasiėmęs pažymėjimą ir ženkliuką, jis pasuko prie durų. 

- Netir nesvajoju, K. O, - pasakė jis, žinodamas, kad įžūliai 
meluoja. 


Diena buvo tikras pragaras. Išsinuomojusi automobilį, 
Nikė grįžo namo ir pavedžiojo džiūgaujantį ir triukšmaujan- 
tį Mikadą. Stebėdama lakstantį, voveres vaikantį ir nepažįs- 
tamuosius aplojantį šunį, Nikė vėl prisiminė, kad jau niekada 
nebepamatys Simonos. Niekada nebeišgirs jos balso. Niekada 
jos nebenuvils. 

Bet tu gali ką nors padaryti. Tu gali padėti sučiupti tą šliužą. 
Įkišti jį į kalėjimą. Jis su tavimi bendrauja. 

Ir tu gali pasirūpinti jos šunim. Ji būtų to norėjusi. 

Nors Dženings akivaizdžiai pyko ant naujo mažo įsibrovė- 
lio, Nikė nusprendė, kad Mikadas taps jos šeimos nariu. 

Palikusi šunį ir katę išsiaiškinti, ji pagaliau nuvažiavo į dar- 
bą ir vos atvykus prie drabužių kabyklos ją užkalbino Tomas 
Finkas. 

— Nike, - pasakė jis prislopintu balsu, kai ji užmetė savo 
šaliką ant tuščio kabliuko. - Ar surasi minutėlę? 

- Žinoma. 

— Gerai. Eime į mano kabinetą. 

Žingsniuodama pro pertvaromis suskirstytas erdves, ji jau- 
tė visų įsmeigtus smalsius žvilgsnius. Jai praeinant, Trina net 
akių nepakėlė. Normas Mecgeras nužvelgė ją, tarsi ji būtų prie- 
šas, o Kevinas žiopsojo į ją iš po beisbolo kepurėlės snapelio. 
Net ir visada krykštaujanti, bet nieko nesugebanti Selestė atvi- 
rai spoksojo, kai Tomas lydėjo ją į kabinetą. Nikei rodėsi, kad 
jai einant pro šalį nustojo barškėti kompiuterių klaviatūros, 
skambėti telefonai ir pritilo pokalbių gaudesys. Redakcijos ka- 
binetai priminė liftą, kur nejaukią tylą bando nustelbti švelniai 
skambanti muzika. 

— Kas nutiko? - paklausė ji, kai Tomas parodė jai kėdę šone, 
o pats atsisėdo prie stalo. 

— Tai aš norėčiau žinoti, - jis padėjo alkūnes priešais save 
ir atrėmė smakrą į nykščius. - Kažkas vyksta. Kažkas svarbaus. 
Tu gauni laiškelius nuo žudiko, į tavo butą buvo įsilaužta, o 
dabar viena geriausių tavo draugių tapo žudiko, kurį pavadinai 
Kapų Plėšiku, auka; ar aš teisingai pasakiau? 

— Maniau, policija neatskleidžia aukų vardų, kol nepranešta 
artimiausiems giminaičiams. 

- Jau pranešta. Simonos Everli tėvai jau žino, pranešta ir Tai- 
relo Demoniko Brauno seseriai, vaikams ir buvusiai žmonai. 

— Blogos žinios sparčiai plinta. 

— Taip. 

— Nes mes tuo pasirūpinam. 

— Mes, laikraštis? O Dieve, Nike, tik jau nesakyk, kad tau 
prabilo sąžinė. 

— Noriu tikėti, kad visada jos paisiau. 

— Naujieną pranešti gali tik objektyvus žmogus. Visiškai 
objektyvus, - pasakė jis, ir ji suprato išgirsianti kažką blogo. 
Kažkas lėkė į ją krovininio traukinio greičiu. - Simona Ever- 
li buvo tavo draugė, tiesa? Labai seniai buvo susižadėjusi su 
tavo broliu? - paklausė jis ir tarsi supratęs, kad kalba perne- 
lyg griežtai, pridūrė: - Kad ir kaip būtų, užjaučiu dėl to, kas 
nutiko. 

— Tikrai? - atšovė ji. 

— Žinoma. Tai siaubinga. Siaubinga. Nieko keisto, kad pra- 
dėjai gintis. 

— Gintis? Iš kur visa tai? 

— Nekaltinčiau tavęs, jei pasiduotum. 

Ji neatsakė, tik laukė. Anksčiau ar vėliau Tomas pasakys, ko 
nori, atskleis, kodėl jai vos įžengus į redakciją ir net nespėjus 
nusivilkti apsiauto, nusivynioti šaliko jis pripuolė prie jos. 

— Dėl tavo santykių su Simona Everli ir Kapų Plėšiku mes, 
„Sargybinio“ redakcija, turime išskirtinę galimybę. 

— Mes? - pakartojo ji. 

—- Mmm. Pažvelkime į šią situaciją iš kitos pusės, - pasakė 
jis, greitai sukdamas rankas aplinkui. - Užuot ėmusi interviu, 
jį duosi. 

Sulig kiekviena minute darėsi vis blogiau. 

— Normas gali parašyti išsamų straipsnį apie Simoną, tave ir 
Kapų Plėšiką; žodžiu, būtų paliesta viskas. Pagrindinis akcen- 
tas bus tavo santykiai su žudiku ir viena aukų. 

— Jokiu būdu. Tomai, nereikia... - bet jis jau buvo pašokęs 
ant kojų, beldė į stiklą ir kvietė kažką užeiti. Po akimirkos pro 
duris įėjo Normas Mecgeras. Jis atsinešė diktofoną, rašiklį ir 
storą, dar nepradėtą bloknotą su nesužymėtais puslapiais. 

— Sveika, Nike, - pasakė jis, linktelėdamas galvą, bet neį- 
stengdamas nuslėpti meilikaujančios šypsenos. 

— Tomas man pasakė apie straipsnį, - tarė ji ir šiaip ne taip 
išspaudė tokią pat šypseną. 

— Nuostabu. 

— Manau, turėčiau pradėti nuo pareiškimo. 

— Puikus sumanymas, - pasakė jis, nors jo tone pasigirdo 
atsargumas. - Kokio pareiškimo? 

Nikė atsistojo ir paspyrė atgal kėdę. 

— Jis gan paprastas ir tiesmukas. 

— Nike, - perspėjo Tomas. 

— Štai jis, Mecgerai. Paklausus panelės Džilet apie jos drau- 
gės Simonos Everli mirtį, jos vienintelis atsakymas buvo trum- 
pas ir aiškus: „Jokių komentarų!“ 

Ir tada ji išėjo. 


Ridas stabtelėjo nuovadoje, tada nuvažiavo į laidojimo na- 
mus, kur buvo pagerbiamas ir prisimenamas Barbaros Džin 
Marks gyvenimas; jaunas dvasininkas, neteisingai tariantis jos 
vardą, kalbėjo apie ją nuolat žvilgčiodamas į užrašus. Pamal- 
dos buvo apgailėtinos. Kuklios ir neįsimintinos, nepaisant pul- 
ko reporterių, susirinkusių prie mažos koplyčios. Jis atpažino 
beveik visus, įskaitant Normą Mecgerą iš „Sargybinio“, bet tos, 
kurios ieškojo, nebuvo. Matyt, Nikei dalyvauti Džilet laidotu- 
vėse iškart po Simonos mirties buvo per sunku. 

Jis jos nekaltino. Bet, Rido manymu, mažiausia, ką jis ga- 
lėjo padaryti, - atiduoti pagarbą moteriai, nešiojusiai jo vaiką, 
ir vogčia peržvelgti gedėtojus, ar tarp jų nėra žudiko. Morizeti 
ir Sibertas taip pat dalyvavo; ieškojo šio vakarėlio kaltininko — 
vaikino, kuris patiria pasitenkinimą žudydamas, kišdamas au- 
kas į jau užimtus karstus ir paskui lankydamasis laidotuvėse, 
kad pasidžiaugtų savo žygdarbiu, pajustų viršenybę, nes žino, 
kad jis yra aukos mirties ir šių laidotuvių priežastis. 

Ridas nepažinojo daug Bobės draugų ar pažįstamų. Jis pa- 
stebėjo Džeromą Marksą, šis atrodė ne tiek liūdnas, kiek suir- 
zęs, kad turi dalyvauti pamaldose; porą neuniformuotų polici- 
ninkų, keletą žmonių iš jos darbo, ir tai buvo viskas. 

Maža, pakrika, nervinga grupelė klausėsi nevykusio pa- 
mokslininko, nulenkę galvas maldai, sunkiai tardami poros ne- 
aiškių giesmių žodžius. Apskritai tai buvo slegiantis renginys. 

Viskam pasibaigus jis nusprendė netrukdyti Morizeti. Ne- 
buvo priežasties klampinti jos į dar didesnę bėdą. Ji jau ir taip 
buvo įklimpusi iki ausų. 

Lauke prie koplyčios stipriai pūtė vėjas, vydamas šalin lie- 
tų, geldamas veidą ir rankas. 

Detektyvas nuvažiavo į kapines, kur Barbara Džin Marks bus 
laidojama dar kartą. Prie kapo susirinko dar mažiau gedėtojų, ir 
jis juos tyliai stebėjo, svarstydamas, iš kur jie ją pažinojo, ar kai 
kurie vyrų buvo jos meilužiai, ar kurie nors pažinojo jos žudiką. 

— „„telaimina tave Dievas, - pabaigoje pasakė pamokslinin- 
kas, Džeromas Marksas priėjo prie karsto, padėjo rožę ir kažką 
blizgančio - žiedą, kurį tas vaikis buvo radęs Dalonegoje, - ant 
gėlėmis papuošto karsto antvožo. Tada apsisuko ir nuėjo, pra- 
dėjus lyti gedėtojai išsisklaidė. 


Ji tvarkė savo stalą įpykusi. Koks įžūlus tas Tomas Finkas. 
Niekuo ne geresnis už tą šliužą Normą Mecgerą. Ir ko ji tikėjo- 
si, nežinojo, bet tikėjosi. 

— Darai klaidą, - pasakė Trina, pavažiuodama su kėde at- 
gal. - Tu pavargusi. Patyrei didžiulę netektį, ir taip - Normas ir 
Tomas yra mulkiai, bet tu nenori išeiti iš darbo. 

— O čia tu klysti, - Nikė įmetė krūvą rašiklių ir bloknotą 
į mažiausią iš trijų apšiurusių dėžių, kurias atsinešė iš pašto 

kambario. - Jau seniai norėjau iš čia ištrūkti, dabar turiu tam 
dingstį. 

— Bet tau reikia šito darbo. 

— Niekam nereikia šito darbo, - pasakė ji, įdėdama du ka- 
vos puodelius, vardinę lentelę ir savo kartoteką. 

— Kas čia dedasi? - paklausė vyriškas balsas jai už nugaros, 
ir ji vos neiššoko iš kėdės. 

Kevinas su ausinėmis kaip visada stovėjo nuo jos tik per 
žingsnį. 

— Viešpatie, ar tu niekada nesibeldi? - nustėro Nikė, bet jis 
nesuprato juokelio, ir ji nesivargino paaiškinti. 

— Nikė išeina, - pasakė Trina. 

- Išeini? Tu? - jo tamsios akys blykstelėjo. 

— Teisingai. Metas permainoms, - tarė ji ir pastebėjo kitoje 
pertvaros pusėje pasislėpusį Normą Mecgerą. 

Jis žvelgė per viršų, tad matėsi tik jo akys ir kakta. 

— Per tuos metus visaip apie tave galvojau, Džilet, bet nieka- 
da nemaniau, kad mesi nebaigtą darbą. 

Ji buvo įniršusi. Pavargusi. Susinervinusi, bet susilaikė ne- 
atšovusi jam, ką jis turėtų padaryti. 

- Tikriausiai klydai, - pasakė ji, paėmė kai kuriuos popie- 
rius ir bylas iš paskutinio stalčiaus ir įmetė į didžiausią dėžę 
prie savo kėdės. Tada nusivalė rankas. - Kaip ir viskas. 

— Ar nereikia įspėti prieš dvi savaites? - paklausė Kevinas, 
ir ji atsakė jam įskaudinta „aš negaliu patikėti, kad tai girdžiu“ 
išraiška. 

- Jei Tomas norės, ateisiu kasdien pašildyti šios kėdės, bet, 
manau, jis tik apsidžiaugs, jei nesipainiosiu jam po kojomis. 

- Negaliu patikėti, kad išeini, - Trina nesišypsojo kaip 
įprastai ir jos akys buvo šaltos lyg ledas. - Niekada nebus taip, 
kaip buvo. 

— Gal bus geriau, - Nikė jai mirktelėjo. 

— Kurgi ne. 

— Gal padėti nunešti dėžes? - paklausė Kevinas, ir Nikė vos 
nepasinaudojo pasiūlymu, bet apsigalvojo. - Dėkui. Manau, 
susitvarkysiu. 

— Šis tavo bruožas man patinka, - pasakė Normas. - Karin- 
ga iki pat galo. 

- Eik velniop, Mecgerai, - ji persimetė rankinės dirželį per 
petį ir, pakėlusi didžiausią dėžę, sutiko Trinos žvilgsnį. - Vėliau 
tau paskambinsiu, - pažadėjo ji ir, eidama koridoriumi prie 
lauko durų, už kurių artėjo vakaras ir jau buvo tamsu, prisiekė 
sau tai padarysianti. 

Ji susikrovė daiktus ir pajudėjo iš automobilių aikštelės. 
Staiga suskambo jos mobilusis. Pagalvojusi, ar tai nebus Ridas, 
pažiūrėjo į telefono ekraną ir pamatė savo tėvų numerį; ir dar 
pastebėjo, kad baterija jau beveik išsikrovusi. 

— Klausau, - ištarė ji, paskutinį kartą išvažiuodama iš šios 
aikštelės. 

— Nike? - paklausė jos motina silpnu balsu, ryšys trūkinėjo. 

— Sveika, mama. 

— Nike... tai... tai tavo tėvas. 

Šarlenos balsas buvo silpnas. Drebantis. 

— Kas nutiko tėčiui? 

— Aš... aš nežinau. 

- Ar jis serga? — jos širdis pradėjo smarkiai daužytis. - 
Kas jam? 

— Aš... Prašau... 

— Mama, skambink 911! 

- Ne! Ne! - motinos balsas buvo atkaklus, išsigandęs. 
O Dieve, jos tėvo širdis. Taip ir bus. 

— Tuomet aš paskambinsiu. 

— Ne, Nikole, neskambink. 

— Dėl Dievo. Tuomet skambink Lilei arba Kailiui. Aš atva- 
žiuoju. Mama? - jos telefonas užgeso, išsikrovė baterija. - Vel- 
nias, - nusikeikė Nikė ir paspaudė greičio pedalą. Ji tikėjosi 
vieno - laiku atvažiuoti pas tėvą. Tik dešimt minučių kelio, bet 
tas laikas gali būti lemiamas. Ji surinko savo mobiliajame 911, 
buvo sujungta ir išgirdo operatorės balsą. 

- 911. Policija, - ir ryšys nutrūko. 

— Čia Nikė Džilet. Prašom nusiųsti ką nors į mano tėvo 
Ronaldo Džileto namus, - ji šaukė adresą į telefoną, tada lie- 
pė dispečerei susisiekti su Pirsu Ridu, bet veltui. Jos telefonas 
buvo išsikrovęs. 


Ridas dar kartą pamėgino paskambinti Nikei į mobilųjį. 
Niekas neatsiliepė. Jis paliko kitą žinutę, tada paskambino į 
„Sargybinį“, ir sekretorė abejingu balsu jam pasakė, kad Niko- 
lė Džilet yra nepasiekiama. Jam primygtinai paklausus, kada ji 
turėtų grįžti, sekretorė pasakė neturinti supratimo. 

Kažkas buvo ne taip. 

Bet viskas buvo ne taip. 

Jis surinko jos buto numerį, ir atsiliepė atsakiklis. Dėl kaž- 
kokios priežasties Nikė buvo nepasiekiama, ir jam tai nepatiko. 

Visiškai. 

Jis pačiupo striukę ir stabtelėjo prie Morizeti stalo. 

Ji tikrino krūvą popierių, bet išgirdusi žingsnius pakėlė akis. 

— Girdėjau, mėginai grąžinti ženkliuką. 

— Geros Žinios greitai plinta. 

— Nedaryk to, Ridai. 

— Kodėl? 

— Ji to neverta. 

Jis laukė. 

— Klausyk, aš nesu akla. Mačiau judu kartu. Tu įsimylėjai 
Nikę Džilet, bet ji tik žaidžia su tavim, vaikine. Naudojasi ta- 
vim, kiek tik gali. 

— Tu tuo įsitikinusi? 

— Taip, įsitikinusi. Ir neklausk nieko apie Kapų Plėšiko bylą, 
negaliu tau nieko pasakoti. 

— Gal paklausiu Siberto. 

- Prašom, - Morizeti neketino pasiduoti. 

- Ar patikrinai Korį Selvudą ir Šoną Hoką? 

— Aš tave įspėjau, - ji žvilgtelėjo į jį, įkišo keletą popierių į 
krūvą ir atsiduso. - Tiek to, nemanau, kad kam nors pakenk- 
siu. Jie švarūs. Turi geležinius alibi. Jie nėra įtariamieji, tad pa- 
miršk juos. Kai surasim Ševaljė, būsim sučiupę savo berniuką. 

— Tuomet suraskit jį, - pasakė Ridas. - Greitai. 

— Dirbam tuo klausimu, - jam pasisukus išeiti, ji atsikosė- 
jo. - Einu į lauką parūkyti. - 

— Taigi? 

Ji žvelgė jam tiesiai į akis. 

— Geriau eik iš čia, Ridai. Man nereikia tokių rūpesčių. 

Jis suprato. Suprato neištartą žinutę ryžtingame Silvijos 
Morizeti žvilgsnyje. 

— Gerai. Pasimatysim. 

— Jei tau pasiseks. 

Jis išskubėjo iš pastato ir susigūžė nuo lietaus, tokio šalto, 
kad gėlė sprandą ir šaldė odą. Po šimts, kur Nikė? Gal Kapų 
Plėšikas žaidžia su jais - dvylika prisiekusiųjų ir dar trys žmo- 
nės. Jis, Nikė ir nežinomasis. Juk turi būti kokia nors priežastis, 
kodėl žudikas nesiliauja rašęs Ridui ir Nikei... Bet kas būtų tre- 
čias? Sąsaja buvo Ševaljė byla, taigi kas, išskyrus prisiekusiuo- 
sius... Teisėjas. 

Turėjo būti. 

Septyniolika. Dvylika prisiekusiųjų. Gyvas detektyvas, ku- 
ris suėmė žudiką, reporterė, rašiusi apie teismą, ir teisėjas. 

Tik reporterė vos nesužlugdė bylos. Gal ji saugi. 

Bet ji nesužlugdė, tiesa? Ji nuvylė Ševaljė. Kaip ir Ridas. 
Kaip ir prisiekusieji. Kaip ir teisėjas. 

Teisėjas Ronaldas Džiletas. 

Žinodamas, ką daro, labiau nei kada nors anksčiau, jis įlipo 
į El Dorado. Nespėjus nuvažiuoti nė dviejų kvartalų, suskambo 
jo mobilusis. 

— Ridas, - atsiliepė aiškiai. 

— Atleisk, kad tave atstūmiau, bet aš vaikštau plonu ledu, - 
pasakė Morizeti. - Okano šįryt vėl mane užsipuolė. 

— Supratau. 

- Bet turėtum žinoti, kad man skambino 911 dispečerė. 
Prieš dešimt minučių jai skambino Nikė Džilet, prisistatė ir 
tada dingo ryšys. Jie atskambino, bet ji neatsiliepė. Tai buvo 
jos mobiliojo numeris. Skambinau jai į namus ir į darbą, bet 
niekas neatsiliepė, o „Sargybinio“ redakcijoje išgirdau keistą 
atsakymą. Kai stabtelėjai prie mano stalo, kaip tik ruošiausi tau 
skambinti. Gal norėsi ją patikrinti. 

— Būtinai, - pasakė Ridas. 

- Vieną ekipažą pasiunčiau į jos butą, kitą - į „Sargybinį“ 
Jei ją ras, pranešiu tau. Velniop, Okano. 

- Ačiū. Manau, kad Nikė Džilet yra taikinys. Viena iš septy- 
niolikos, - Ridas išdėstė Morizeti savo teoriją be jokių emocijų 
balse. 

Morizeti klausė. 

— Tu įsitikinęs? - paklausė ji, ir jis išgirdo, kaip ji prisidega 
cigaretę. 

— Tai viskas, ką žinau. Kaip sakiau, ši teorija nėra tobula. 

— Velnias. Nieko nėra tobulo. 

Jis taip pat nenorėjo tikėti savo teorija, stebėdamas, kaip 
valytuvai braukia lietų. Jis tyliai meldė, kad tai būtų klaida. 
Troško galvoti, kad Nikei viskas gerai. Viena vertus, jis tikė- 
jo, kad ji saugi. Bet, kita vertus, logiškas policininko mąstymas 
veikė negailestingai. Jo širdį apgaubė tamsa, ir jis pajuto baimę, 
tokią didelę kaip niekada anksčiau. 


- Mama! Tėti! - sušuko Nikė, atplėšdama savo tėvų garažo 
duris ir įsiverždama į virtuvę, bet niekas neatsiliepė. Tvyrojo 
visiška tyla, išskyrus ant sienos tiksintį laikrodį ir ūžiantį šal- 
dytuvą. Sandra nieko negamino virtuvėje, bet Nikė prisiminė, 
kad jai laisvadienis. Televizorius neūžė, ir ji negirdėjo mamos 
niūniavimo ne į toną. 

Kur jie? Ir kodėl šviesos tokios blankios? 

— Mama? 

Gal jie išvažiavo į ligoninę? 

Abu automobiliai stovėjo garaže, savo vietose; Nikė pati- 
krino įeidama. Taigi nebent būtų paskambinę greitajai ar drau- 
gei... Iš nerimo jai įsitempė raumenys. 

— Mama? - vėl ištarė ji, purtydama lietų nuo apsiausto. 

Ir vėl jokio atsakymo. 

Kažkas negerai. Siaubingai negerai. 

Tai tik tavo dėl skambučio pakrikę nervai. 

Ji ištiesė ranką norėdama paimti telefoną ir pastebėjo mirk- 
sinčią švieselę iš darbo kambario. Televizorius. Be garso. 

Ji pasiėmė nešiojamąjį telefoną. Pasukusi prie darbo kam- 
bario, ji iš karto pajuto palengvėjimą. Tėvas pusiau gulėjo savo 
mėgstamame krėsle, pakėlęs kojas, išjungęs televizoriaus garsą. 
Jis atrodė kietai įmigęs. Miręs pasauliui. 

- Jėzau, tėti, tu mane išgąsdinai, - ištarė ji tyliai, tikėdamasi, 
kad jis pabus. Padėjo telefoną ant stalo. - Kur mama? Šiek tiek 
anksčiau ji skambino išsigandusiu balsu, - jam neatsakius, priė- 
jo prie kėdės ir švelniai palietė jo petį. - Ei, tėti, - jokio atsako. Ji 
vėl susirūpino. - Tėti? Pabusk, - jo galva buvo nusvirusi į šoną, 
kvėpavimas paviršutinis. O gal jis visai nekvėpuoja? Jos širdis 
ėmė nežmoniškai daužytis. - Tėti? — ištarė ji garsiau, pasilenkė 
virš jo arčiau, ieškodama gyvybės ženklų ir purtydama jo petį. 

Bet tylaus kvėpavimo iš plaučių nesigirdėjo. 

— Ne... o Dieve, ne... Tėti! Tėti! 

Tada ji pastebėjo kraują. Ne ant jo, akies krašteliu pamatė 
raudoną iš koridoriaus tekančią srovelę. 

— Mama? - pašaukė išsigandusiu balsu. O brangiausiasis 
Dieve, ne! Iš kur kraujas? Iš kur? Ar jos mama sužeista? Visi 
plaukai ant rankų pasistojo piestu, išgirdus tylią dejonę. Tylus 
jos mamos balsas. - Mama, aš ateinu. Iškviesiu pagalbą, - su- 
šuko ji, bėgdama koridoriumi, ir tada išgirdo kažką už nuga- 
ros, žingsnius iš virtuvės pusės. 

Ji pasisuko. 

Ir pamatė jį. 

Kruviną ir šlapią. Jo suakmenėjusį griežtą veidą, po aukšta 
kakta blizgančias akis ir varvančių plaukų sruogą, krintančią 
ant akių ir atrodančią taip Žiauriai, kad ji suklykė. Vienoje ran- 
koje jis laikė švirkštą. Kitoje - kruviną medžioklinį peilį. 

Kapų Plėšikas. 

Nikė atpažino jį ir ją sukaustė ledinė baimė. 

— Kur mano motina? - paklausė traukdamasi atgal, jos pul- 
sas garsiai tvinksėjo. 

Jokio atsakymo. Tik pasitenkinimo kibirkštėlės akyse. 

- Jei ją nuskriausi, užmušiu tave, nesveikas šunsnuki, - su- 
šnypštė ji, traukdamasi atgal. Ginklų spintoje buvo užtaisytų 

šautuvų, virtuvėje - didelių peilių, už kelių centimetrų, ant sta- 
lo, - telefonas. Tik trys žingsniai. 

- Tavo eilė, Nike, - pasakė jis šaltai, pašaipiai šypsodamasis 
lyg tikras blogio įsikūnijimas. Dar kraujas. Prakeiktas kraujas. 
Kieno? Jos motinos? 

O Dieve. Ji negalėjo nuo jo pabėgti; jis pasivytų ją, nespėjus 
žengti trijų žingsnių. Kažkaip turi jį įveikti, apmulkinti. 

Nikė grįžtelėjo, tarsi ketindama bėgti. 

Jis šoko, tvirtai suspaudęs ginklus. 

Staiga ji palinko, apsisuko ant vienos kojos ir smarkiai spy- 
rė kita. 

Ji batu žiebė jam į tarpkojį. 

— Oiii! 

Staugdamas jis parkrito. Peilis nudardėjo ant grindų, bet jis 
vikriai pačiupo jį kartu su švirkštu. Ji spyrė dar kartą, taikyda- 
ma į nosį, bet jis patraukė galvą, ir ji bato pakulne pataikė jam 
į veidą. 

— Kale! - suriaumojo jis, mesdamas švirkštą ir čiupdamas 
jos batą; jo pirštai nuslydo oda žemyn, ji šoko bėgti, pakeliui 
pačiupdama nešiojamąjį telefoną. 

Jis akimirksniu pašoko ant kojų ir ėmė grėsmingai artėti 
prie jos. Ji nuspaudė devynis, čiupo nuo sienos nuotrauką ir 
paleido į jį. Paskui dar vieną, trečią ir išbėgo iš namo nusileis- 
dama dviem laipteliais žemyn į garažą. 

— Padėkit! - šaukė ji, žiopčiodama į ragelį. - Mane užpuo- 
lė! Kapų Plėšikas. Mano motina sužeista. Tas šunsnukis nužu- 
dė mano tėtį. Atsiųskit ką nors... - bet telefonas neveikė, buvo 
pernelyg toli nuo stotelės, kad priimtų signalą. 

Prakeikimas! Raktai! Po velnių, kur jos raktai! Paieškojusi 
kišenėje, rado raktelį nuo nuomojamo automobilio. Žudikas 
buvo garaže, veidas iškreiptas įtūžio, bėgdamas klupinėjo. Ji 

įšoko į nuomojamą automobilį, drebančiomis rankomis už- 
trenkė ir užrakino dureles. Mobilusis telefonas! Kur jis? 

Jis prišoko ir ėmė daužyti priekinį stiklą. 

Paklaikusi, matydama prie stiklo prispaustą jo kruviną vei- 
dą, ji įkišo raktelį į spynelę. Variklis suburzgė. 

Jis buvo nuo jos tik per kelis centimetrus. Juos skyrė plonas 
stiklas. 

Užvedusi mašiną įjungė atbulinę pavarą, spustelėjo greičio 
pedalą, pažvelgė į užpakalinio vaizdo veidrodėlį ir pamatė kitą 
automobilį - didžiulis pikapas buvo užtvėręs jai kelią. 

Ne! Ji nuspaudė stabdžius. 

Turbūt jis, išjungęs šviesas, laukė jos gretimame skersgat- 
vyje ir tyliai įvažiavo iš paskos, kai ji įėjo į tėvų namus. 

Ji pačiupo mobilųjį. Gal baterija dar turi gyvybės ženklų. 

Trenksmas! 

Visur pabiro stiklo duženos - jis išmušė langą vairuotojo 
pusėje. 

Nikė sukliko ir pašoko, bet jau buvo per vėlu; ji pamatė 
mirtiną adatą ir po sekundės ši įsmigo giliai jai į petį. 

— Tu nepabėgsi, - pasakė jis su stingdančiu ramumu. Ir 
jo kruviną veidą nutvieskė. plati pikta šypsena. Jo akys piktai 
spindėjo. 

Ji klykė iš visų plaučių. 

Bandė priešintis pro išmuštą langą. 

Tačiau tai buvo beprasmiška. 

Ji vos pajudėjo. Automobilio durelės atsidarė, ir ten, nakty- 
je, tūnojo jis, laikydamas kruviną peilį - nužudymo įrodymą. 
Probėgšmais ji pagalvojo apie savo motiną, tėvą, šeimą ir Pirsą 
Ridą, ir tada ją apgaubė tamsa. 

Sulig kiekviena minute Rido panika augo. Jis stabtelėjo prie 
Nikės buto, bet net ir privertęs tą nevykėlį valdytoją Eredą Ku- 
perį įleisti jį į vidų nerado jokių jos ženklų. Viskas atrodė maž- 
daug taip, kaip jam išeinant šįryt. Katė įtartinai stebėjo jį ir šu- 
nelį nuo knygų spintos, o pastarasis šokinėjo jam aplink kojas. 

- Ji turi dar vieną augintinį, - pasakė Kuperis. - Ji gerai 
žino, kad šiame pastate neleidžiama laikyti šunų. Kai ji atsi- 
kraustė, sakiau, kad net dėl katės abejoju. 

— Tai draugės šuo, - pasakė Ridas ir išklausė atsakiklyje pa- 
liktas žinutes. Kuperis sakė, kad jas jau bus girdėję anksčiau čia 
buvę pareigūnai. 

Žinučių buvo dvi. 

- Labas, čia Šonas. Nagi, Nike, liaukis pykusi. Paskambink. 
Ar žinai numerį? — išgirdęs šio vaikino balsą, Ridas sukando 
dantis. Po pauzės pasigirdo kita žinutė. 

— Nike? - sušnibždėjo silpnas moteriškas balsas. - Nike, 
čia... Čia mama... paskambink... tai skubu, - dar viena ilga pau- 
zė. - Tai dėl tėčio. 

Žinutė buvo palikta septyniolika po keturių. Prieš porą va- 
landų. 

Jis surinko Rono Džileto numerį, išsaugotą atsakiklio at- 
mintyje. Telefonas ilgai skambėjo, paskui įsijungė atsakiklis, 
ir kitame gale sududeno teisėjo Džileto balsas, nurodydamas 
skambinusiajam palikti vardą, numerį ir žinutę. 

Ridas pakluso. 

— Čia detektyvas Pirsas Ridas iš Savanos policijos sky- 
riaus. Ieškau Nikolės Džilet. Jeigu ji su jumis susisiektų, pra- 
šom pasakyti, kad man paskambintų, - jis paliko numerį ir 
padėjo ragelį. 

— Nežinau, ką daryti su šiuo šunimi, - ėmė skųstis Fredas 
Kuperis ir sučiaupęs lūpas spoksojo į šunėką. - Jau sakiau tai 
kitiems pareigūnams, kurie čia lankėsi šiek tiek anksčiau. 

— Aš žinau. Palikite jį čia, kol ką nors išgirsite iš Nikės. 

— Bet aš esu įpareigotas... - jis atsiduso ir atsitraukė. - Ge- 
rai. Kurį laiką tegu lieka. Bet tą pačią akimirką, kai ji grįš, tą 
pačią akimirką, aš noriu su ja pasikalbėti. 

Ridas tikėjosi, kad Kuperis turės galimybę išbarti Nikę, bet 
važiuodamas per lietų ir tamsą į „Sargybinio“ redakciją negalė- 
jo atsikratyti nuojautos, kad nutiko kažkas labai blogo. Niekas 
jam neskambino, nors Morizeti žadėjo pranešti, jeigu į Nikės 
butą ir laikraščio redakciją jos pasiųsti ekipažai ką nors suži- 
nos. Ridas negalėjo sėdėti sudėjęs rankų ir laukti. Jis nusprendė 
pats patikrinti. 

Nepasijuto geriau ir užsukęs į laikraščio redakciją. Nikė ten 
spėjo pabuvoti, bet atlaisvino stalą, ir nuo to laiko niekas, netgi 
jos draugė Trina, nieko iš jos negirdėjo. 

Jam nepasirodė tai labai keista, bet, stovėdamas prie jos 
tuščio darbo stalo ir žvelgdamas į kompiuterio užsklandą su 
nusikaltimo vietos vaizdais, juto augantį nerimą. 

Tačiau Tomas Finkas*, taiklią pavardę nešiojantis redakto- 
rius, nesijaudino. 

— Kaip jau sakiau kitiems policininkams, ji supyko, iškraus- 
tė savo stalą ir išlėkė, - kaip koks pasipūtęs asilas, jei tokių ap- 
skritai būna, Finkas atsirėmė šlaunimi į buvusį Nikės stalą ir 
sukryžiavo rankas ant krūtinės. - Ji karštakošė. 

- Kodėl ji išėjo? 

— Nenorėjo rašyti straipsnio, kurį jai paskyriau. 

— Ir koks tai buvo straipsnis? 

— Serijos apie Kapų Plėšiką tęsinys. 

- Ir ji pasipriešino? - Ridas žinojo, ko laukti. - Pamėginsiu 
atspėti... straipsnis turėjo būti apie paskutinę auką, tiesa? 

Finkas gūžtelėjo. 

— Mes girdėjom, kad jis pačiupo Simoną Everli. Ji buvo Ni- 
kės draugė. Tai atrodė suprantama. 

— Kad parduotumėte daugiau laikraščių. 

— Toks mūsų darbas, detektyve, - pataikūniškai įsiterpė 
Normas Mecgeras, „Sargybinio“ nusikaltimų skilties reporte- 
ris, kurį laiką žvilgčiojęs iš už pertvaros. - Ji turėtų būti objek- 
tyvi. Taip, ji prarado draugę, bet kaip jai padės ar išgelbės kitą 
galimą auką, jei nepapasakos savo istorijos ir neperspės visuo- 
menės? Mes tik norėjome atiduoti duoklę Simonai Everli ir 
pranešti, kas jai nutiko. Tai žinia. 

- Žinia, kol tai nesusiję su artimu žmogumi. Kai tai tampa 
asmeniška, jau vadinama sensacijų vaikymusi. 

— Kaip reporterė ji turėtų likti objektyvi, - pareiškė Finkas. 

— Nesistebiu, kad ji išėjo. 

— Paklausykit, Ridai. Jūs dirbkite savo darbą, o aš dirbsiu 
savo. Man nereikia nesąmonių iš policijos nuovados. 


* Fink (angl.) - menkysta. 

Ridas pajuto, kaip jam įsitempia sprandas, ir turėjo sukaup- 
ti jėgas, kad plaštakos nesusigniaužtų į kumščius. 

- O mums nereikia apsimestinai šventeiviškų paistalų iš 
spaudos, - jis žvilgtelėjo už pertvaros, kur Trina, išplėtusi akis, 
klausėsi viso pokalbio. - Jei panelė Džilet su jumis susisiektų, - 
nurodė jis, - prašau perduoti jai, kad kuo greičiau paskambin- 
tų Man. 

— Būtinai, - ji užsirašė jo mobiliojo telefono numerį, pa- 
žvelgė žudančiu žvilgsniu į Finko pusę ir pavažiavo su kėde 
arčiau stalo. 

— Paskambinsiu jūsų viršininkei, - pagrasino Finkas. 

— Prašom skambinti, - paragino Ridas. - Parodykite jai, 
koks puikus visuomenės tarnautojas esate! 

Ridas išėjo iš „Sargybinio“ redakcijos susidaręs dar pras- 
tesnę nuomonę apie žurnalistus, nei turėjo. Žinant jo požiūrį, 
blogiau būti jau nebegalėjo. 

Padugnės. 

Vikšrai. 

Grobuonys. 

Tomas Finkas ir Normas Mecgeras yra vienas kito verti ne- 
tikėliai, mąstė jis, nekreipdamas dėmesio į pilantį lietų. Jam jau 
beveik priėjus prie savo automobilio, išbėgo Trina ir susigūžusi 
nuo šalčio ėmė jį vytis. 

— Detektyve Ridai, - šaukė ji, mojuodama ir norėdama 
jį sustabdyti; su aptemptu sijonėliu ir aukštakulniais ji bėgo 
trumpais ir greitais žingsneliais. Kol Trina jį pasivijo, užduso 
ir buvo visai permerkta. - Tik norėjau jums pasakyti, kad Nikė 
išėjo labai nusiminusi. Nežinau, kas įvyko per susitikimą su 
Tomu, bet ji buvo įsiutusi. Mėginau įtikinti ją likti, bet ji buvo 
neperkalbama. 

— Ar numanote, kur ji nuvažiavo? - paklausė jis. 

— Tik namo. Ji išsinešė visus savo daiktus. Bet ji sulaukė 
poros skambučių, kurie netyčia buvo persiųsti į mano balso 
paštą, - ji ėmė kalbėti pašnibždomis, kalendama dantimis. — 
Selestė, mūsų sekretorė, tikra kvaiša, - dangų perskrodė žaibo 
blyksnis. Trina pašoko. 

— Taigi kas skambino? 

Ji padavė jam drėgną lapelį su numeriais, šie jau buvo pra- 
dėję lietis. 

— Pirmas numeris Šono, jos buvusio vaikino, kuris niekaip 
nesupranta užuominų, o antras - jos motinos, - virš trans- 
porto srauto nugriaudėjo griaustinis ir tamsios Trinos akys 
apsiblausė.. - Tai buvo keistas skambutis. Ponia Džilet atrodė 
nusiminusi. 

Ridas prisiminė žinutę, paliktą Nikės namų atsakiklyje. 

- Dėkui. 

- Jei ją... ne, kai ją rasite, gal galėtumėt man pranešti? - pa- 
prašė Trina. - Aš rūpinuosi. Kapų Plėšikas tiesiogiai su ja su- 
sisiekdavo. 

— Pasakysiu, kad Nikė paskambintų. 

- Ačiū, - ji pasuko atgal į redakciją, o Ridas pajuto dar di- 
desnį nerimą nei anksčiau. Vėl pamėgino skambinti Nikei į 
mobilųjį, bet ir vėl niekas neatsiliepė. Ronaldo Džileto namuo- 
se taip pat. Gal vienas jos tėvų susirgo, ir ji skubiai išvežė juos 
į ligoninę. Ne, tai nepaaiškina, kodėl neveikia jos mobilusis. 
Nebent būtų išsikrovusi baterija. 

Pervertęs užrašų knygelę, rado jos brolio ir sesers mobi- 
liųjų telefonų numerius. Važiuodamas pirmiausia paskambino 
Kailiui, šis atrodė suirzęs, nes teko atsitraukti nuo fone visu 
garsu paleisto televizoriaus, ir pasakė nematęs Nikės nuo Pa- 
dėkos dienos. Dar vienas smūgis. Tada Ridas paskambino Lilei. 
Kitam „džiaugsmeliui“. 

— Nekalbėjau su Nike nuo tada, kai ji mane nuvylė. Vėl. Pa- 
prašiau jos pasaugoti vaiką, bet ji kaip visada pakeitė savo pla- 
nus. Tai jai įprasta. Nikei rūpi tik jos darbas, o jei tiksliau - jos 
siekiai... Ji nori tapti geriausia nusikaltimų skilties reporterė, 
kokios šiame mieste nėra buvę, ir siunta, kai tenka aprašinėti 
miesto valdžios posėdžius ar kurį ten galą. Taigi dabar ji seka 
Kapų Plėšiko pėdsakais, kaip ir praeitą vasarą, kai laisvėje laks- 
tė tas kitas žudikas maniakas. Sakau jums, jeigu ji nesiliaus, 
galiausiai mirs pati. Dieve, ji tokia... tokia Nikė! 

Ridas palaukė, kol ji baigs savo tiradą, tada paklausė: 

— O jūsų tėvai? Ar mama šiandien jums skambino? 

— Ne... kodėl? - iš karto nerimas. 

- Jūsų motina paliko jai kelias žinutes. Jos balsas atrodė su- 
sirūpinęs. Bet ji neskambino jums? 

— Keista, - pasakė Lilė ir staiga jai išgaravo visas pyktis. — 
Paprastai, jei mamai ko nors prireikia, - turiu galvoje, bet ko, - 
ji skambina man. Nikė įtikino mano tėvus, kad yra pernelyg 
užsiėmusi, taigi jie nepasikliauna ja. Bet aš visą dieną buvau 
namie, ir mama neskambino. Nė karto. 

Ridas įsitempė. 

— Jūs įsitikinusi? 

- Žinoma, įsitikinusi. Bet tuoj pat paskambinsiu. 

- Gerai. Mėginkite. Aš skambinau anksčiau ir palikau žinu- 
tę. Niekas neatskambino. 

— O Dieve, juk nemanote, kad nutiko kas nors siaubingo? 

— Tikriausiai ne, - pasakė jis, nė kruopele tuo netikėdamas. 

— Važiuoju ten. 

— Geriausia būtų, jei liktumėte prie telefono. Aš pasiųsiu 
komandą, - pasakė jis. 

- Jei jums taip atrodo geriau. 

— Visiškai. Aš jau pakeliui. 

- Tuomet pasakykite, kad mama paskambintų man, arba 
jūs paskambinkite. 

— Gerai, - jis baigė pokalbį, iki galo nuspaudė kadilako 
greičio pedalą ir pasuko tiesiai į pasiturinčiųjų rajoną, suskirs- 
tytą į daugiau nei hektaro sklypus, kur išėjęs į pensiją gyveno 
teisėjas Ronaldas Džiletas. Mašinų buvo mažai, gatves gaubė 
žiemos prieblanda, stiprus lietus taškė į priekinį stiklą ir slopi- 
no raudonų užpakalinių žibintų spindesį. 

Jis įsuko į keliuką ir jo širdis nukrito į kulnus - prie gara- 
žo durų stovėjo Nikės išsinuomotas automobilis; durys buvo 
paliktos plačiai atidarytos ir jo priekinių žibintų šviesa ap- 
švietė du automobilius viduje. Senesnis mersedesas stovėjo 
šalia aptakaus naujo BMW kabrioleto. Bet name ir garaže 
buvo tamsu. 

Nė viena lempa nešvietė pro seno dailaus namo langus, net 
priebučio šviesa nebuvo įjungta. Namus vieną nuo kito šioje 
gatvėje skyrė tvoros, gyvatvorės, tankūs krūmai ir kalvos. 

Ridui nepatiko tai, ką mato. Nė kiek. Jis suspaudė Morizeti 
mobiliojo numerį, palaukė, kol dangų perskrodus šakotam žai- 
bui nugriaudės griaustinis, ir paaiškino, kas dedasi. 

— Jėzau Kristau, Ridai, lauk pastiprinimo, - įsakė Morize- 
ti. - Tai gali būti spąstai. Ševaljė tikriausiai žino, kad jį per- 
sekiojam. 

- Aš einu į vidų. 

- Jokiu būdu. Nedaryk to. Atvažiuosim greičiau nei per de- 
šimt minučių. 

— Atvažiuokit per penkias, - jis padėjo ragelį. Nepaisyda- 
mas visko, ką buvo išmokęs, jis pakluso savo instinktui. Gali 
būti, kad Nikė viduje. Ketino ją surasti. 

Jam einant artyn neužsidegė jokios apsaugos šviesos. 
Lange nepasirodė joks veidas. Iš dviaukščio namo, apkalto 

baltomis lentelėmis ir papuošto žaliomis langinėmis, nepasi- 
girdo joks garsas. Padrąsinęs save nusėlino per garažą, tada 
atlapojo duris. 

- Policija! - sušuko jis. - Mesk ginklą! 

Tolumoje girdėjo sirenos kauksmą, bet viduje namas buvo 
tylus kaip mirtis. Tamsus. 

Girdėdamas, kaip daužosi širdis, jis nuspaudė jungtuką. 
Staiga prieškambaris nušvito. Nieko. Nė garselio. Jis giliai įkvė- 
pė ir žengė pirmyn. Atsargiai. Du žingsnius prie sienos. Pa- 
grabaliojęs aplink atvirų durų staktą, spragtelėjo kitą jungtuką. 
Dabar buvo apšviesta virtuvė, ir vis dar niekas nesujudėjo, ne- 
pasigirdo jokio garso. 

- Policija! - vėl sušuko jis. - Mesk ginklą ir paspirk jį į vir- 
tuvę. Tada išeik, pakėlęs rankas virš galvos, kad jas matyčiau! 

Vis dar buvo tylu, girdėjosi tik lengvas krosnies, stumian- 
čios orą pro ventiliacijos vamzdžius, ūžimas, nes lauke kilo vė- 
jas. Jei dabar žengtų į šviesą, o žudikas lauktų už kampo, jis 
taptų taikiniu. 

Jis palauks dar kelias minutes. 

— Oiiii. 

Išgirdus tylią dejonę jo kūnas suvirpėjo. Jis įtempė ausis. 

— Ar čia kas yra? 

Dar viena prislopinta dejonė prasiskverbė pro naktį skro- 
džiančios sirenos garsą. Lauke sucypė padangos, ir jis išgirdo 
nurodymus duodančios Morizeti balsą. 

Po kelių akimirkų ji buvo šalia. 

- Teritorija apsupta, - pareiškė Morizeti. - Po velnių, kas 
čia dedasi? 

— Nežinau. Bet ten kažkas yra, - jis parodė ranka per kam- 
barį į šiek tiek pravertas duris, staiga prieškambaryje atsirado 
Klifas Sibertas. - Pridenk mane. 

- Bus padaryta, - pasakė Sibertas, ir Ridas perbėgo virtuvę, 
tada prisiglaudė prie sienos šalia pravirų durų. 

— Policija! — vėl suriko jis ir prislopintas verksmas sustiprė- 
jo. Atrodė, kad tai moters balsas. Ridas vos galėjo kvėpuoti. - 
Nike? - suriko jis, ir pasigirdo dar vienas gailus šauksmas. 

— Neik ten! - perspėjo Morizeti. - Mano žmogus iš lauko 
pranešė, kad nieko nemato pro langą. Švieslaidės nuleistos. 

Bjauru. 

Nuleidęs ginklą, Ridas staigiai pasisuko ir spyrė į duris 
taip smarkiai, kad jos atsitrenkė į sieną ir uždegė šviesą. Ap- 
imtas siaubo stebeilijo pro atsivėrusias duris ir grįžtelėjęs per 
petį suriko: 

— Kvieskit greitąją! Reikia skubios pagalbos. TUOJ PAT. 

Viduje surišta gulėjo gležna moteris užkimšta burna, Ridas 
atpažino Šarleną Džilet. Jos išplėstos akys buvo apimtos siau- 
bo, ji drebėjo ir verkšleno pro kamšalą burnoje. Aplink moterį 
tamsavo sukrešėjusio kraujo bala. 

Jis pasilenkė ir ištraukė kamšalą, už nugaros jau pasigirdo 
žingsniai. 

— Ponia Džilet, aš esu detektyvas Ridas iš policijos nuova- 
dos. Laikykitės. 

- Aš perimsiu, - įsakmiai tarė jaunas ir lieknas greitosios 
pagalbos gydytojas kareiviškai kirptais plaukais, užsimovė 
pirštines ir atsiklaupė prie drebančios moters. 

- Nesimato jokių žaizdų, - sumurmėjo jis atrišdamas jos 
rankas. 

— Bet tiek kraujo? 

— Po galais! - tarpduryje pasirodė Morizeti. - Gerai, turime 
išsaugoti nusikaltimo vietą. Stenkitės kuo mažiau viską liesti! - 
ji nukreipė žvilgsnį nuo moters į vieną sienų, ant kurios kabojo 
Džiletų šeimos relikvijos. - Jėzau Kristau, - sušnibždėjo ji, ir 

Ridas pasisuko į sieną, ant kurios buvo tvarkingai sukabinti ap- 
dovanojimai, pažymėjimai ir nuotraukos. 

Jam suspaudė po krūtine. 

- Šunsnukis, - šeimos portretai, padidintos ir suklijuotos 
momentinės svarbiausių akimirkų nuotraukos, netgi nuotrau- 
kos su augintiniais buvo įrėmintos ir sukabintos viena šalia ki- 
tos. Tai ir patraukė jo dėmesį. Ant sienos po padidinta momen- 
tine Nikės Džilet ir jos tėvo nuotrauka, daryta per jos koledžo 
baigimo šventę, buvo skubiai pakeverzota. Nuotraukoje buvo 
giedra vasaros diena, nepaklusnius Nikės plaukus taršė vėjas, 
tėvas laikė ją apkabinęs per pečius, padėjęs ranką ant manti- 
jos, jos kepurė buvo pasukta kampu ir ji prisimerkusi šypsojosi 
į kamerą. Teisėjas Ronas, daug aukštesnis už ją, irgi išdidžiai 
šypsojosi. 

Ant gumbuotos pušinės sienos iš viršaus į apačią buvo pa- 
rašyta vieno žodžio žinutė: LE BLANC. 

Prancūziškai „Baltosios“. 

Ir kapinių šiaurinėje miesto dalyje pavadinimas. 


Nikė pramerkė apsiblaususias akis ir pajuto kiekvieną kau- 
lą persmelkiantį skausmą. Bet buvo per tamsu ką nors matyti, 
ji buvo praradusi orientaciją, skaudėjo galvą, o burnoje juto 
bjaurų skonį. Jai atrodė, kad jaučia kažkokį judėjimą, bet tai 
buvo juokinga. Juk ji guli savo lovoje... ne... kur ji? Mintys ne- 
ramiomis bangomis atplaukdavo ir vėl išplaukdavo iš jos gal- 
vos, tarsi būtų nešamos ramios drumzlinos jūros. 

Ji prisiminė, kad Simona mirusi... O ne... gal tai buvo sap- 
nas ir... Ji pakėlė galvą. 

Bumbt! 

Ai! 

Jos kakta įsirėmė į kažką kieto. 

Akys prisipildė ašarų. Brangusis Dieve, kas čia vyksta? Ji 
pamėgino pakelti ranką ir patrinti ant kaktos iššokusį guzą, bet 
vargiai galėjo pajudėti... tarsi būtų įsprausta į dėžę... į ankštą 
dėžę ir... ir... Viešpatie, čia kažkas negerai, kažkas, ką ji turė- 
jo prisiminti. Galvok, Nike, galvok! Kur, velniai rautų, tu esi? 
Turėtum žinoti. Ji privertė smegenis susikaupti, bet ir toliau ją 
traukė į miegą. 

Tu negali! Čia kažkas siaubingai, siaubingai negerai... 

Ji mėgino apsičiupinėti aplink, bet beveik negalėjo pasiju- 
dinti, jautė miglotą ir tolimą paniką. Jautė čiužinį po apačia. 
Kauburiuotą. Minkštą ir šaltą, nelygiai glundantį jai prie nu- 
garos ir pečių. Pajudinus galvą, pakaušis pajuto kažką kieto... 
ir... ir... O ne! 

Ji atmerkė akis. Jos protas buvo aptemęs, mąstyti buvo sun- 
ku. Kur ji? Ji kažko ieškojo... ir... ir... O Dieve, ar ji, kaip ir Simo- 
na, buvo įkišta į karstą? Su negyvėliu apačioje? 

Ji turėtų priešintis, rėkti. Ją užkas gyvą. Tiek ji prisiminė. Ji 
turėjo nedelsdama ko nors imtis. Bet jos protas buvo klampus 
lyg sirupas, suleisti vaistai ją slopino. Ji mėgino rėkti, bet nega- 
lėjo. Tarsi būtų bridusi per liūną, ir galva niekaip nepraskaidrė- 
jo. Ji prisiminė adatą ir kad prarado sąmonę. 

O gal tai tebuvo sapnas, labai blogas sapnas. Ji pamėgino 
mąstyti blaiviai, bet vaistai vis dar veikė jos organizmą ir trau- 
kė ją atgal į palaimingą tamsą... ir, siaubui slypint tamsiuose 
jos pasąmonės kampeliuose, ji liovėsi kovojusi ir dar kartą nu- 
grimzdo į tuštumą. 


Ta kalė jį sužeidė. Jam vis dar tvinkčiojo tarpkojyje nuo spy- 
rio į kiaušius, ir skaudėjo veidą - ačiū jos aštriakulniams batams. 

Tačiau ji nepaspruko. Ne. Ji gaus tai, ko nusipelnė. Pagaliau. 
Kaip ir visi kiti. 

Nikė Džilet jau buvo karste. Netrukus ji išleis paskutinį 
atodūsį, netrukus pajus baimę ir skausmą, bejėgiškumo siaubą, 
priklausymą nuo stipresnio žmogaus malonės. Ji, kaip ir kitos, 
susmuko prieš jį, taip ir neįvertinusios jo jėgos ir gadrumo. 

Važiuodamas iš miesto, Kovotojas pastebėjo save užpaka- 
linio vaizdo veidrodėlyje ir perbraukė kruvina ranka kaktą. 
Kruvinas veidas su dumblo dryžiais - tokios jau tos Le Blan- 
ko kapinės. Jo plaukai buvo šlapi, prilipę prie galvos, raumenis 
skaudėjo nuo sunkaus darbo ir jos padarytų žaizdų. 

Bet jam yra tekę iškęsti daugiau, ir jis išgyveno. Apgailėti- 
nas Nikės Džilet mėginimas jam pakenkti buvo smulkmena. 

Šios nakties misija buvo beveik baigta. Netrukus atvažiuos 
policija, ir jis įsivaizdavo siaubą to šunsnukio Rido veide, kai jis 
atidarys karstą, kurį jis giliai užkasė Le Blanko kapinių dumble. 

— Per vėlu, - garsiai ištarė Kapų Plėšikas, važiuodamas tie- 
siai į šiaurę, valytuvams atkakliai taškant lietų nuo priekinio 
stiklo. Miesto žiburiams likus už nugaros, jis pamatė naktinį 
dangų skrodžiantį žaibo blyksnį. Paskui pasigirdo griaustinio 
trenksmas. 

Atrodė, kad viskas taip gražiai dera. 

Siaučia audra, ir Nikė Džilet išleis paskutinį atodūsį. 

Deja, jis negali užbaigti savo darbo iki galo. Ne iš karto. 
Kurį laiką turės pasistengti niekam neužkliūti. Dabar policija 
tikrai žinos, kas jis toks, taigi prireiks laiko, kad po šios nakties 
jis vėl galėtų tęsti savo misiją. Bet vykdytojai buvo nubausti. 
Visi, turėję daugiausia įtakos teisme. 

Kiti prisiekusieji, - net tuomet jis tai pajuto, - buvo silpnes- 
ni, ne tokios stiprios asmenybės, jų nuomonę buvo lengviau 
pakeisti. Jie neišsisuks. Jis suras juos po vieną ir pasirodys tada, 

kai jie mažiausiai to tikėsis. Jis pasirūpins, kad maždaug po 
metų pirmųjų dviejų žūtis atrodytų kaip nelaimingas atsitiki- 
mas, ir nekils jokių įtarimų. Jis nusišypsojo sau, kai pro šalį, 
skubėdamas į priešingą pusę, pravažiavo policijos automobilis. 

- Nagi, sučiupkit juos, - sumurmėjo jis, užpakalinio vaizdo 
veidrodėlyje stebėdamas, kaip mirksinčios švieselės dingsta už 
kampo. 

Kikendamas jis pasijuto nenugalimas. 

Jis troško pamatyti, kaip Pirsas Ridas atidaro karstą ir su- 
pranta, kad pavėlavo. Kol karsto antvožas bus nuimtas, Nikė 
Džilet jau bus mirusi. 


TRISDEŠIMTAS SKYRIUS 


Ridą sukaustė baimė. Ar kraujas Džiletų namuose buvo Ni- 
kės? Ką tas iškrypėlis jai padarė? 

Priekiniai jo automobilio žibintai plačia juosta perskrodė 
Le Blanko kapines, apšviesdami senus antkapius ir žemės plo- 
telius; jis įsakė sau laikytis, neprarasti vilties, juk karščiuoda- 
masis jai nepadės. Tačiau jį apėmė siaubas, kokio dar niekada 
nebuvo patyręs. 

Kiti policijos automobiliai važiavo iš paskos pro sudėtin- 
gai sukonstruotus geležinius vartus, - juos prieš kelias minutes 
atidarė sargas. 

- Prašau, Dieve, ne, - šnibždėjo jis, statydamas El Dorado, 
o lietus pliaupė kaip iš kibiro. 

Lipdamas iš automobilio, matė jį. Ką tik prie tolimiausios 
tvoros supiltą žemių kauburį, ant kurio jau rinkosi balutės. Jis 
ėmė bėgti. O Dieve, nejau pavėlavo? 

Ne, ne, ne! Ji negali būti čia palaidota ir šią akimirką nemė- 
gina išsilaisvinti. 

- Čionai! — suriko jis; jo kelnių galai buvo šlapi. Žibin- 
tuvėliai judėjo, žmonės šaukė, neperšlampamais apsiaustais 

vilkintys policininkai, nešini kastuvais, kirtikliais ir laužtu- 
vais, pasipylė iš automobilių. 

Stambus policininkas metė Ridui kastuvą, ir juodu ėmė 
pašėlusiai kasti, kad išgelbėtų gyvybę; kiekvienas policininkas 
žinojo, ko tikėtis iš Kapų Plėšiko. 

Velniop nusikaltimo įkalčius, galvojo Ridas, kasdamas grei- 
čiau - svarbiausia, ištraukti Nikę gyvą! Jis įtempė ausis klausy- 
damasis, ar neišgirs iš po žemių garso, ir net nepastebėjo, kaip 
kiti policininkai, traškant radijo imtuvams, skambant mobilie- 
siems telefonams, tvėrė teritoriją ir rūpinosi apšvietimu. 

Jis kasė kaip pašėlęs. Su baime. Žinodamas, kad kiekviena 
sekundė gali kainuoti Nikės gyvybę. 

Laikykis, brangioji, galvojo jis, per petį mesdamas vieną že- 
mių kastuvą po kito. Aš ateinu. Tik tu laikykis! 

Jis vis greičiau svaidė purvą per petį, o lietus pylė ant ant- 
kapių kaip iš kibiro ir šoko žibintų spinduliuose. Jis net nesivil- 
ko neperšlampamo apsiausto, tik visu svoriu užguldavo žemių 
pilną kastuvą. 

Kokia tikimybė, kad ji dar gyva? Būk prakeiktas, Ševaljė. 
Tegu keliauja jo siela į pragarą! Jeigu ji mirusi, Ridas perims 
įstatymą į savo rankas. Tas šunsnukis daugiau niekada neišlįs 
iš kalėjimo. 

— Nagi, laikykis, Nike, - ištarė jis tyliai ir prisiminė tą naktį 
San Fransiske — jis sėdėjo tamsoje, stebėdamas pro naktines 
užuolaidas, jo manymu, seksualinį žaidimą, bet galiausiai su- 
vokė, kad jo stebimas siluetas įnirtingai kovoja dėl savo gyvy- 
bės. Ridas įbėgo į pastatą, šokdamas per dvi laiptų pakopas pa- 
siekė jos butą, bet jau buvo per vėlu. 

Tačiau šįkart taip nebus. 

Tai negali pasikartoti. Tik ne su Nike. Ne su Nike. Ridas vėl 
paskubomis sukalbėjo maldą. Ir kasė toliau. Prakaitas tekėjo 

nugara, šaltas lietus prausė galvą. Kažkas šūkavo. Diana Mozes 
klykė dėl nusikaltimo vietos. 

Eik velniop, pagalvojo Ridas, kai kastuvas atsitrenkė į medį. 

— Kažką radom! - pasakė kitas pareigūnas, kastuvu baks- 
nodamas į ilgos dėžės antvožą. 

Jie kaip pašėlę kasė kastuvais ir rankomis, sėmė ir metė ša- 
lin žemes, kol pasiekė karsto antvožą. Per vėjo kauksmą, lietaus 
lašų teškenimą ir aplink skambančius balsus Ridas įtempė au- 
sis, ar išgirs ką nors iš karsto vidaus. Nieko negirdėjo. Padaužė 
į karsto antvožą. Patrepsėjo ant jo. 

— Nike! - suriko jis. - Nike! - Jėzau, nejau jis pavėlavo? 
Kaip ir anąkart? Ar tas kraujas ant sienų buvo jos? 

— Nekišk nagų prie karsto, - įspėjo Diana Mozes. - Tai įkal- 
tis, Ridai. Ten gali būti įrankių Žymių ar pirštų atspaudų, ar... 

— Atidaryk. Tuoj pat! - sušuko jis, nepaisydamas Mozes, 
pirštais braukdamas žemes nuo purvino antvožo. - Tuoj pat! 

Karstas buvo tvirtai uždarytas. Įspraustas tarp žemių. 

Nors širdis daužėsi iš baimės, jis ir apkūnus policininkas, 
įspraudę po antvožu laužtuvus, visu svoriu užgulė jų rankenas, 
mirksėdami nuo lietaus ir begalinių pastangų. 

— Nieko nebus, teks iškelti, - iš viršaus sušuko Klifas Si- 
bertas. 

— Neturim laiko, - suriko Ridas, dar stipriau spausdamas 
laužtuvą. 

— Atnešim įrangą. 

- Dėl Dievo, mes turim atidaryti jį dabar! - jis ir didysis 
vyras užgulė tą patį laužtuvą visa raumenų jėga, kakle išsišoko 
gyslos, braškėjo suspausti žandikauliai. Jis pajuto, kad laužtu- 
vas pasiduoda. Šiek tiek. 

Didysis vyras suriaumojo ir dar smarkiau spūstelėjo, tada 
kažkas sutraškėjo, ir spyna pasidavė. Jie abu apžergė karstą ir, 

kojoms klimpstant į purvą, jėga atkėlė antvožą; iš vidaus pa- 
dvelkė krauju ir mirtimi. 

— O Dieve, ne, - sušnibždėjo Ridas, nieko negirdėdamas. - 
Nike? - jis išsitraukė iš kišenės žibintuvėlį ir apmirusia iš bai- 
mės širdimi nukreipė jo ploną spindulį pro plyšį į kruviną ir 
sumaitotą lavoną 

Ridui atrodė, kad apsivems, išvydęs stiklines negyvo Lero- 
jaus Ševaljė akis. 


Nikė įkvėpė oro. Atmerkė akį į tirštą tamsą. 

Jos protas buvo aptemęs. Kilstelėjo rankas ir jas susimušė. 

Kaip ir anksčiau. Manei, kad tai klaikus sapnas, deja. 

— Ne! - sušuko ji, mėgindama atsisėsti ir vėl susitrenkdama 
galvą. To negali būti. Ji negali būti įkalinta karste! Tai bjaurus 
sapnas. 

Kraujyje sukilo adrenalinas. 

Akimirksniu jos protas praskaidrėjo. 

Po ja kažkas gulėjo, primenantis didelį, griozdišką kūną ir... 
ir... Ji ranka palietė blauzdą, šlaunį, krūtinę. Ji vos galėjo paju- 
dėti, bet suprato, kad yra nuoga ir įkišta į dėžę... Ne... o ne... 
tai negali būti karstas! Kad ir kas tai būtų, tas daiktas judėjo. 
Jam šokinėjant, ji juto smūgius. O gal ji buvo pervežama. Labai 
silpnai girdėjo variklio gausmą. Tikriausiai pikapas gabena ją į 
Kapų Plėšiko sugalvotą jos amžino poilsio vietą. 

Kartu su lavonu, gulinčiu po ja. 

Teisingai. 

Visą kūną persmelkė siaubas, ir ji vos neapsivėmė. Ji negali 
būti palaidota gyva, - meldžiu, Dieve, - ir sugrūsta į pūvantį, 
negyvą kūną. 

Ją sukaustė panika. Ji pradėjo draskyti nagais, spaustis prie 
savo narvo viršaus. Antvožas nepasidavė. 


KITĄ RYTĄ 449 


Tai buvo beprotybė. Ji turi ištrūkti! Privalo! Ši ankšta tamsi 
erdvė... Jos smegenys jau beveik virto drebučiais; ji visada sirgo 
lengva klaustrofobijos forma, bet taip ji nemirs. Negalėtų. Jeigu 
jos dar nepalaidojo, laiko yra. Ji gali pasprukti. 

Galvok, Nike. Neprarask sąmonės. Daryk ką nors! Daryk ką 
nors protingo! 

Ji pasistengė susikaupti, atsikratyti panikos. 

Prisiminė važiavusi į tėvų namus be ginklo, nors tėvas pri- 
mygtinai reikalavo, kad jį nešiotųsi. Jeigu tik ji dabar turėtų 
ginklą, galėtų išsigelbėti, bet ne, ji jo neturėjo, kai aptiko tėvą ir 
akis į akį susidūrė su Kapų Plėšiku. 

Ligotu, šlykščiu šunsnukiu. 

Ar galėtum pagalvoti, kad kadaise ji dėl jo jaudinosi? 

Kokia kvaila buvo. 

Jis juos visus apkvailino, ir dabar ji yra jo belaisvė, jo kita 
auka kartu su lavonu, ant kurio buvo paguldyta. Jai pašiurpo 
oda, ir ji vos nesušuko, nors žinojo, kad iš to nebūtų jokios 
naudos. Argi ji negirdėjo graudžių Simonos dejonių? Be abe- 
jonės, tas gyvulys įrašytų visus jos riksmus, jeigu tik ji rėktų, ir 
jaustų didžiulį pasitenkinimą, klausydamasis jos siaubo suvo- 
kus, kad yra įkalinta karste kartu su mirusiu, pūvančiu lavonu... 
Bet čia nebuvo nei smarvės, nei šleikštaus yrančio kūno kvapo. 
Tik lengvas cigarų ir viskio kvapas - tas pats kvapų derinys, 
kuris supo jos tėvą, tas pats kvapas, kurį ji siejo su saugumu, 
pasitikėjimu ir... 

Ji sustingo. Jos mintys nuklydo į uždraustą teritoriją, žiau- 
resnę nei ta, kurią ji jau žinojo esant tiesa. 

Jai suspaudė gerklę. 

Tas šunsnukis nebūtų... jis negalėjo būti toks kietaširdis, 
toks žiaurus, kad įkištų ją į karstą kartu su... su... jos tėvu! 

NE! 

Ji negalėjo tuo patikėti, ji niekad nepatikėtų tokia bjau- 
rastimi. 

Bet vis dėlto? 

Argi jos tėvas namie nebuvo miręs ar arti mirties? Argi la- 
vonas po ja nebuvo ką tik miręs... dar neatšalęs? Kad ir kas 
buvo po ja, atrodė stambus ir kvepėjo kaip... Ak, tėveli. 

Ji nurijo ašaras ir nuvijo šalin baimę ir pyktį. Atsargiai, kū- 
nui einant pagaugais, ji palietė kūno apačioje drabužius. Ji juto 
laisvas kieto audinio kelnes ir šaltą diržo sagtį, o rankos, gulin- 
čios po jos rankomis, buvo didelės ir apžėlusios. 

Ak, tėveli, ne... 

Jai širdis veržėsi per gerklę. Vos neapsivėmė, suvokusi aki- 
vaizdžią siaubingą tikrovę. Ji buvo įkalinta karste su savo miru- 
siu tėvu! Ji sugniaužė kumščius iš įtūžio. Akys prisipildė ašarų. 
Norėjo rėkti, šaukti ir spardytis, bet sutramdė norą rėkti ar net 
šnibžtelėti. Juk kaip tik to ir tikisi tas šunsnukis. Taip tas ne- 
sveikas kalės vaikas pajusdavo pasitenkinimą. 

Nikė nusprendė nesuteikti jam malonumo verkšlendama, 
nors oras jau buvo išretėjęs ir kvėpuoti sulig kiekviena minu- 
te darėsi vis sunkiau, o ją buvo apėmusi panika ir jai norėjosi 
spardytis, draskytis ir išsiveržti iš šio kalėjimo. 

Tu iškrypęs, tulžingas mėšlo gabale! 

Ji smarkiai virpėjo. Protas temo nuo įniršio ir baimės. 

Galvok, Nike, galvok. Privalai susiimti. Tai tavo vienintelis 
šansas. Įveik tą šunsnukį. Sugalvok, kaip jį pričiupti. Pribaik jį 
jo paties ginklu! 

Kaip? Ji įkalinta. 

Tavo vienintelis ginklas prieš jį yra tavo smegenys. 

Jis stipresnis. 

Jis sportiškas. 

Jis ryžtingas. 

Jis pamišęs. 

Bet jeigu jis nepajus pasitenkinimo, jeigu tu neverksi, nemal- 
dausi, gailiai neraudosi, kaip jis tikisi, jis gali atkelti antvožą... 
Privalai būti kantri. Kad ir kaip degtų plaučiai, turi išlaukti... 

Ji suleido pirštus į delnus. Plaučiai degė. Didelė tikimybė, 
kad ji tuoj mirs. Labai didelė tikimybė. 


Tikriausiai ji bunda. Matyt, dar jaučia vaistų poveikį, bet 
jau suvokia, kur yra ir koks likimas jos laukia. Važiuodamas 
Kovotojas šypsojosi 

Dabar ji žino, kad jis išgyveno. Įveikė sistemą. 

Šioje kaimo vietovėje buvo taip tamsu, kad jis vos nepralė- 
kė posūkio į senas, pamirštas, apžėlusias kapines, nors jau buvo 
čia lankęsis - tada kelią jam rodė dar neišblėsusi dienos šviesa. 
O dabar, siaučiant audrai, jo valytuvai nespėjo valyti langų ir 
matomumas buvo prastas. 

Ir tai buvo tobula. 

Jis atitraukė pėdą nuo greičio pedalo ir sustabdė pikapą prie 
seno šeimos sklypelio. Išlipo į lauką, tiesiai į sūkurių audrą, ir 
paliko atdaras duris. Plakamas lietaus ir vėjo, ėjo užžėlusiomis 
provėžomis, kurios kadaise buvo žvyruotas kelias. Sugirgždėjo 
į vidų atidaromi surūdiję vartai. Pirmiau jis rado juos atrakin- 
tus, tad spėjo paruošti kapą —- amžino poilsio vietą — teisėjui 
Ronaldui Džiletui ir jo niekam tikusiai dukrai. 

— Ilsėkis ramybėje, šunsnuki, - tyliai sumurmėjo Kovoto- 
jas, lietui lašnojant nosimi žemyn. Šis žmogus buvo išrinktas 
saugoti teisingumą, o elgėsi kaip juokdarys, visiškas teismų sis- 
temos nesusipratimas. 

Lerojus Ševaljė niekada neturėjo išvysti dienos šviesos. Jei- 
gu ir nenubaustas mirties bausme, turėjo būti laikomas tam- 
sioje kameroje, kol būtų supuvęs. 

Bet nuo pat pradžių buvo daug šiurkščių klaidų - areštuo- 
jant, tiriant nusikaltimo vietą, o dar Nikės straipsnis laikrašty- 
je. Stebėdamas, kaip visa tai susiklostys, Kovotojas matė akis 
prisiekusiųjų, kurie iki galo netikėjo, kad Lerojus Ševaljė yra 
siaubūnas. Jie išklausė prieštaringą liudijimą, be to, nebuvo nu- 
žudymo įrankio, tik kruvino bato atspaudas kaip netiesioginis 
įrodymas, byla nebuvo tokia aiški, kokia galėjo būti. 

Todėl, kad Ridas ir jo partneris neatliko savo darbo. 

Todėl, kad teisėjas Džiletas neteisingai pirmininkavo. 

Todėl, kad Nikė Džilet pripainiojo su savo straipsniu. 

Todėl, kad prisiekusiųjų teismas buvo silpnas. 

Taigi juos reikėjo nužudyti. Vieną po kito. Dvylika silpnabū- 
džių prisiekusiųjų, netikusį teisėją, du neišmanėlius detektyvus, 
nemokšą reporterę ir, savaime suprantama, siaubūną Lerojų 
Ševaljė, patį didžiausią niekšą, koks kada nors vaikščiojo žeme. 

Net ir dabar jis girdėjo ausį rėžiantį Ševaljė balsą: Ar tu 
mergaitė? Kvaila mergaitė? O paskui diržas tarsi gyvatė išsiran- 
gydavo iš aptrintų kilpų. 

Daugiau niekada! Niekada! 

Nagrinėjant bylą buvo pridaryta tiek klaidų, kad tik per 
stebuklą jis gavo tris laisvės atėmimo iki gyvos galvos nuo- 
sprendžius. 

Tačiau tam nebuvo lemta išsipildyti, tiesa? Ir dabar visi, 
kurie neatliko savo darbo, kurie buvo prisiekę ginti aukas ir 
teisingumą, — prisiekusieji, teisėjas, policininkai ir net repor- 
terė, kuri vos nesužlugdė teismo proceso, - gavo, ko nusipelnę. 
Siaubūnas taip pat. 

Plačiai atkėlęs vartus, jis įvažiavo į kapines per purviną 
žolę. Jam sugniaužė gerklę, pamačius tris dvylikos metų senu- 
mo kapus. Kerolė Ledžitel ir du iš trijų jos vaikų, vargšai Marli- 
nas ir Bekė. Kaip kvaila. Kur jie buvo, kai jam jų reikėjo? Kodėl 

jie nesustabdė to košmaro? Mintyse iškilo prisiminimai, kaip 
Ševaljė įsako jam klauptis, tada eiti į lovą... su... 

Jis trenkė kumščiu į vairą, ir akys pritvinko ašarų. 

Negalvok apie tai. Negalvok apie tai, ką jis vertė tave daryti. 
Negalvok apie skausmą ir pažeminimą, apie tai, kad niekas tau 
nepadėjo. Nei motina, nei brolis, nei sesuo, net policija. Pirsas 
Ridas atvyko į namus, dėjosi susirūpinęs, siūlė vizitinę kortelę... 
prakeiktą vizitinę kortelę... kai įtarė, kas vyksta! Juokdarys. Pra- 
keiktas apgailėtinas juokdarys. 

Prieš akis iškilo prakaituoti, randuoti jo sesers, brolio ir 
motinos kūnai, nuoga oda, susuktos paklodės, jis girdėjo piktą 
Ševaljė murmėjimą ir juoką. 

Daugiau to nebus. NEBUS! 

Užpakalinio vaizdo veidrodėlyje jis pamatė savo atvaizdą 
ir paraudusias akis. Nieko vertas ašaras. 

Gal jis išties buvo kvaila mergaitė. 
apsisuko. Užpakalinės šviesos apšvietė jo iškastą gilią duobę, 
pravažiavęs motinos, brolio ir kvailos sesers kapus jis patraukė 
rankinį stabdį ir išjungė variklį. 

Jis neturi daug laiko. Ridas perpras, kas čia dedasi, kai tik 
suras Lerojaus Ševaljė kūną Le Blanko kapinėse. 

Reikia dirbti greitai. 


Viskas sustojo, 

Variklis buvo išjungtas. 

Karstas nebelingavo. 

Virpėjo kiekvienas jos nervas. 

Nereikėjo nė sakyti, kad atvežė ją į kapines. Kad po kelių 
minučių, gal sekundžių, imsis užkasti ją gyvą. Ji drebėjo. Atėjo 
metas veikti. Bet kaip? 

Garsus girgždesys ir smūgis, tarsi būtų atidaromas užpaka- 
linis pikapo bortas. Netikėtai karstas vėl pradėjo judėti, girgž- 
dėti traukiamas iš automobilio. 

Dieve, padėk man! 

Gal jį pašaukti? Maldauti, kad paleistų? Ji žinojo, kad iš to 
nebūtų nieko gero, bet turėjo ko nors imtis. Ko nors. 

Čaižus stuksenimas. 

— Nike, ar tu pabudusi? - paklausė tas šunsnukis. 

Ji prikando liežuvį. 

Vėl beldimas. 

- Žinau, kad pabudusi. 

Ne... ne, jis nežino. Ir ji jam nepasakė, nepratarė nė žodžio. 

— Prakeikimas. 

Karstas vėl judėjo, ir ji išgirdo tylų tarsi ligoninės vežimėlio 
ratukų barškėjimą. Jie riedėjo vis tolyn nelygia vietove... Jokių 
abejonių, jis veža ją prie duobės, į kurią nuleis karstą ir užkas. 
Ji turi ką nors daryti! 

Ratukai sustojo. 

Aišku, jis privažiavo kapą. Jos kapą. 


— Kas galėjo tai padaryti? - paklausė Morizeti. 

Ridas, siaubingai jaudindamasis dėl Nikės, prisiminė kru- 
viną Lerojaus Ševaljė kūną. Jie ištraukė karstą, jį atidarė ir iš- 
vydo nuogą, supjaustytą kūną. Ševaljė galva buvo beveik nu- 
pjauta, o kūne aštriu mirtinu ginklu buvo padaryta keliolika 
žaizdų. Galiausiai Ridas suprato, kad Kapų Plėšikas, be jokių 
abejonių, bus supjaustęs Kerolę Ledžitel ir jos vaikus. Du mirę. 
Vienas žiauriai sužeistas. 

- Tai padarė kažkas, kas jo nekentė. Kažkas, apimtas juodo 
įniršio. Tai nepanašu į kitus nužudymus, ten nebuvo tiek daug 

smurto... Ne, Ševaljė buvo mirtinai užkapotas, o tada subjau- 
rotas jo kūnas, - Ridas pakankamai daug žinojo apie žudikus 
maniakus, kad suprastų, jog Ševaljė žudikas buvo jam artimas 
žmogus, su kuriuo šis blogai elgėsi, kuris buvo apakintas ne- 
apykantos ir keršto. - Tai kažkas, įsiutęs dėl to, kad jis išėjo iš 
kalėjimo, ir kaltinantis visus, su tuo susijusius. Prisiekusiuo- 
sius, teisėją ir moterį, kuri prieš daugelį metų vos nesužlugdė 
bylos, - Nikę Džilet. 

— Po velnių, kas jis? - paklausė Morizeti. 

Ridas įtemptai galvojo, o audra negailestingai talžė permir- 
kusius nusikaltimo vietos tyrėjus. Laikas ėjo į pabaigą. Nikė 
kažkur įkalinta su siaubūnu. 

— Tai galėtų būti Kenas Sternas, Kerolės Ledžitel brolis. Jis 
nekentė Ševaljė, žadėjo jį užmušti - buvęs karinio jūrų laivyno 
pėstininkas žinotų, kaip tai padaryti, arba Stivenas Ledžitelis, 
jos buvęs vyras ir vaikų, kuriuos Ševaljė skriaudė, tėvas, arba 
Džojus Ledžitelis, vienintelis išgyvenęs žudynes. 

— Ševaljė jį mušė ir vertė santykiauti su savo motina, tie- 
sa? - paklausė Morizeti, apžiūrinėdama supjaustytą kūną. Ji 
smarkiai susigūžė, žvelgdama į šašą ant tamsiai violetinio pjū- 
vio aplink Ševaljė gerklę. 

Ridas linktelėjo ir pajuto, kaip už apykaklės nutekėjo ledi- 
nio lietaus lašai. 

— Taip sakė Džojus. Vertė kartu su seserimi ir broliu. Tai 
buvo tarsi sadistinė seksualinė kova, o Ševaljė laikė botagą. 

— Jis nusipelnė to, ką gavo, - sumurmėjo Morizeti ir nusi- 
gręžė nuo atidaryto karsto, tuo tarpu Dianos Mozes komanda 
tikrino nusikaltimo vietą, kaip ir visas ankstesnes. 

Klifas Sibertas baigė kalbėtis telefonu. 

- Susisiekiau su ligonine. Šarlena Džilet nieko negali mums 
pasakyti. Ji traumuota. Pareigūnas bandė su ja pasikalbėti, bet 

ji neištaria ar negali ištarti nė žodžio. Ji beveik katatonijos bū- 
senos. Tai, ką ji matė, stipriai paveikė jos psichiką. 

— Velnias, - Morizeti pakėlė akis į dangų. Sumirksėjo nuo 
lietaus. 

Ridas jautėsi taip, tarsi Nikės gyvybė būtų jo rankose, ir ji 
lėtai, negrįžtamai gęsta. 

— Įdomu, kodėl šis šunsnukis buvo užkastas vienas? - pa- 
klausė Morizeti, smakru parodydama į karstą, 

— Ir vėl ne taip, kaip kiti, - pagalvojo Ridas, kuris tiksint se- 
kundėms jautė vis didesnę paniką. Po šimts, kur jis laiko Nikę? — 
Pasiųskit po komandą į visas miesto kapines, - nurodė jis, o jo 
mintys sukosi pašėlusiu greičiu, prisimindamos teismo procesą 
prieš dvylika metų. Niūri teismo salė. Posėdžiui įsakmiai pir- 
mininkauja teisėjas Ronaldas Džiletas. Prisiekusieji susižavėję 
stebi, kaip kaltintojas dėsto argumentus. Čia buvo užuomina... 
turėjo būti. Žudikas jį pergudravo, išmušė iš teisingo kelio, bet 
jis turėjo... Dangų perskrodė žaibas. Staiga jis pajuto Žinąs. Taip 
užtikrintai, tarsi Liuciferis būtų pašnibždėjęs į ausį. 

Tai buvo visos bylos esmė. 

— Kur palaidota Kerolė Ledžitel? 

— Nežinau, - papurtė galvą Morizeti. 

Sibertas tarė: 

- Aš žinau. Mačiau byloje. Ji ir jos vaikai ilsisi Adamso ka- 
pinėse, mažame plotelyje į rytus nuo miesto. 

Tai buvo viskas, ką Ridas norėjo išgirsti. 

- Važiuojam, - jis jau bėgo per čaižantį lietų į El Dorado. - 
Turim nedaug laiko. 


Nikė prakaitavo, jai pašėlusiai daužėsi širdis. Ji turi rasti 
išeitį. Stumdama antvožą, ji nieko nepasiekė. Jai reikia ginklo. 

Ko nors, su kuo galėtų atidaryti karstą iš vidaus, bet ko? Ji nie- 
ko neturi. Ji nuoga. 

Tačiau jos tėvas vis dar buvo su drabužiais. 

Jai vos širdis nesustojo. Jeigu tik žudikas nebus radęs, Di- 
dysis Ronas laikė užtaisytą pistoletą, pritvirtintą prie čiurnos. 

Ši menka galimybė sužadino Nikei viltis. Pasiekti ginklą ir 
padaryti tai greitai atrodė neįmanoma. 

Bet tai buvo vienintelis jos šansas. 

Ir ji tikrai juo pasinaudos. 

Vėl pasigirdo beldimas. 

— Pabusk, kale! - jo balsas buvo silpnas. Sunerimęs. Gerai. 

Greičiau jis sudegs pragare, nei ji ištars žodį. Greičiau jos 
plaučiai pavirs dulkėmis, nei ji suteiks jam malonumo. 

Kvėpuoti buvo be galo sunku, pajudėti beveik neįmanoma, 
ji jautė panikos gniaužtus, bet vienintelė galimybė iš čia ištrūk- 
ti - jos tėvo ginklas. Meldžiu, tegu jis būna ten, pagalvojo ji, 
žinodama, kad šansų mažai. Be abejonės, Kapų Plėšikas bus 
radęs mažytį pistoletą. 

Tačiau buvo ir menka galimybė, kad skubėdamas jis galėjo 
nepastebėti ginklo. Reikia sužinoti. 

Sutelkusi visas jėgas, ji smarkiai prisispaudė prie tėvo kūno, 
taip atsirado vietos pasislinkti žemyn ir sulenkti kelius. Minkš- 
tas, sudribęs tėvo pilvas pasidavė, ji suvirpėjo, širdis daužėsi, 
o gerkle aukštyn kilo bjaurus skonis. Ji slystelėjo. Gal per pusę 
sprindžio. Gal mažiau. Ji vos galėjo pajudėti ir, ištiesusi ranką 
palei jo koją, suimdama kelnių audinį, žinojo, kad jos šansai 
išgyventi labai maži. 

Be galo maži. 

Šunsnuki, pagalvojo ji. Tu prakeiktas gyvuly. 

Ji užčiuopė savo tėvo bato viršų. Geras ženklas, tiesa? Gal 
žudikas pagalvojo, kad čiurnos dirželis yra jos tėvo batų dalis. 

Ji įsitempė. Smarkiai. Skaudėjo visus raumenis, o pirštai 
lietė dėklą. 

Išgirdo grandinės barškėjimą, spynos spragtelėjimą ir kaž- 
kokio varikliuko garsą. Jai atrodė, kad karstas nukeliamas nuo 
ratukų ar vežimėlio. 

Trinkt! 

— Ei, Nike. Ar girdi mane? - žudiko balsas buvo prislopin- 
tas, bet žodžiai aiškūs, ir jai pašiurpo oda. - Kaip patinka mie- 
goti su tėvu? Bjauru, tiesa? Taip pat bjauru, kai tenka nužudyti 
savo šeimą, nes jie tave pardavė! 

Ji neatsakė. Jai pasidarė bloga. Prieš akis jai stojo ne dabar- 
tinis Kapų Plėšikas - šiurpus, apsėstas žmogėdra, o toks, koks 
jis buvo prieš dvylika metų. Tada teisme Džojus Ledžitelis buvo 
brendimo amžiaus, pelenų spalvos veidu, mirtinai išsigandęs, 
tvirkinamas, spaudžiamas daryti siaubingus dalykus pagal Le- 
rojaus Ševaljė užgaidą. Ir teismas privertė jį apie tai papasakoti. 

Dabar per vėlai ji suvokė, kad jis buvo žudikas. Jis nužu- 
dė savo motiną, seserį ir brolį. Jis sužalojo save, padarė tyči- 
nes žaizdas taip gudriai, kad niekas net neįtarė, tada paslėpė 
nusikaltimo ginklą ir pakišo Ševaljė, panaudojęs jo darbinius 
batus. Dabar jis buvo pamišęs. Apsėstas. Matyt, todėl, kad jo 
kankintojas išėjo į laisvę. 

- Ei! Ar tu pabudusi? Prakeikimas. Tu vos visko nesugadi- 
nai, kvaila kale. Ir tavo tėvas. Kodėl jis nenuteisė to šunsnukio 
mirti? Kodėl? 

Jos plaučiai degė, ji pagalvojo, kad reikėtų su juo pasikalbė- 
ti, atvesti jį į protą, bet tada pernelyg ryškiai prisiminė juostelę 
su kimiu, beviltišku Simonos balsu, prašančiu, maldaujančiu ir 
besiderančiu dėl savo gyvybės. Kad ir kas nutiktų, Nikė nesu- 
teiks jam pasitenkinimo. Ji įtempė pečius, nors mėšlungis trau- 
kė kiekvieną raumenį, ir sutelkė jėgas ginklui iš dėklo išimti. 

— Ei! Ei! 

Ir vėl beldimas. Pašėlęs. Pamišęs. Tarsi jis būtų kraustęsis iš 
proto. Karstas sutrūkčiojo ir apsisuko. 

Nikė sutelkė dėmesį į ginklą. 

— Spėk, ką aš su savim turiu, Nike, - erzino jis, ir Nikė sustin- 
go. Ji negalėjo įsivaizduoti. Nenorėjo. - Kai ką tavo. Ir Simonos. 

Ne Mikadą. Ne Dženings! 

Ji vos nesuriko, norėjo išdraskyti jam akis. 

- Čia, kišenėje. Tavo kelnaites, Nike. Ištraukiau jas iš tavo 
stalčiaus. O varge, jos ne visai padorios, tiesa? Ir Simonos... 

Nikė pagalvojo, kad tuoj vems. 

— Girdi, ką sakau? Aš jas visas turiu. Visų savo aukų lobį. Tu 
žinai, kas su tavim guli, tiesa? Brangiausias tėvelis. Žinai, ką iš 
jo paėmiau“ 

Ji nenorėjo Žinoti. 

— Seną suspenzorijų. Atrodo, jis pagamintas prieš milijardą 
metų. Ką manai? 

Užsikrušk, pašvinkęs iškrypėli, pagalvojo ji, ir pyktis užgožė 
jos siaubą. 

- Daug metų tam ruošiausi... bet neketinau įgyvendinti 
savo plano, kol Lerojus sėdi už grotų. Bet jis išėjo, taigi... blogai 
jums visiems, kurie mane nuvylėte. 

Jis nori pasigailėjimo? Gal jis juokauja? 

— Ar patiko juostelė su draugės balsu? - paklausė jis, ir Nikė 
suledėjo. - Ar girdėjai ją? Kaip ji maldavo? 

Nikė norėjo jį aprėkti, bet prikando liežuvį. Jam tai būtų 
patikę. 

— Jos visos maldavo, - jis laukė. - Tu pabudusi? - jis vėl pa- 
daužė, ir karste aidintis garsas įsirėžė jai į smegenis. - Ei, Nike! 

Neklausyk jo. Nesileisk jo suerzinama! Ji įsitempė, kol 
paskaudo raumenis ir sausgysles. Pirštai užčiuopė kažką šalto 

ir kieto. Mažytį pistoletą! Akys prisipildė ašarų. Jeigu tik jai 
pavyks jį paimti. 

— Velniop! 

Karstas vėl pradėjo judėti. 

Šį kartą jis buvo leidžiamas į duobę, ir šią akimirką Nikė 
galėjo įsivaizduoti tik baisiausiame košmare. 


Ridas iš visų jėgų spaudė El Dorado greičio pedalą. Šimtas 
dvidešimt kilometrų per valandą, šimtas trisdešimt... šimtas 
keturiasdešimt. Radijas traškėjo, ir jis vylėsi pasiekti kapines 
greičiau nei per penkiolika minučių. 

Ar užteks laiko? 

Dieve, tikėjosi, kad užteks. 

Vien pagalvojus apie Nikę, įkalintą karste ir palaidotą gyvą, 
jo nugara nubėgo šaltas kaip mirtis šiurpas. Jis spaudė pedalą, 
lėkė per naktį, jo priekinių žibintų šviesa skrodė lietaus uždan- 
gą, atsimušdama į slidų šaligatvį. 

Tik pamišėlis taip gali važiuoti tokią niūrią naktį. 

Jį pasivijo ir pralenkė policijos automobilis su kaukiančia 
sirena, mirksinčiomis mėlynomis ir raudonomis švieselėmis. 

Prie vairo sėdėjo Morizeti. 

— Sučiupk jį, Silvija, - išspaudė jis pro dantis. - Aš važiuoju 
paskui tave. 

Po kelių minučių jis pamatė posūkį į Adamso kapines ir 
įsitempė. Kiek vilčių, kad ji dar gyva? 


Karstas suposi ir siūbavo lėtai leidžiamas į kapą, ginklas iš- 
slydo. 
Ne! O ne! Tik jau ne palaidota gyva! 

Nikė, paklaikusi, gaudydama orą, grabaliodama pirštais, 
ieškojo ginklo rankenos ir mėgino sugalvoti kitą išsilaisvini- 
mo būdą. 

Bet jo nebuvo. 

Tik šis. 

Jeigu tik ji spėtų pasiekti pistoletą, kol jos neuždengė du 
metrai permirkusios žemės. Nagi, nagi, Nike, nepasiduok. 
Čiupk jį, čiupk jį dabar! 

Jos didysis pirštas juto šaltą plieną, paskui jį pajuto ir ro- 
domasis pirštas. Įsitempusi, sutelkusi jėgas, ji iš lėto ištraukė 
mažo kalibro ginklą iš dėklo. 

Dabar - jeigu tik jis užtaisytas. 

Ant karsto antvožo krito žemės. 

Suteik man stiprybės. Meldžiu, Dieve... 

Įtraukė oro, bet jai pradėjo svaigti galva. Viską apgaubė 
juoduma. O ne... ji negali prarasti sąmonės. Jei dabar apalps, 
daugiau niekada nepabus. Ji bus pasmerkta. 

Virš jos krisdami barškėjo akmenukai ir grumstai. 

Grieždama dantimis, ji pasislinko šiek tiek žemiau, keliai 
lietė karsto antvožą. Jis buvo ten... Jei tik ji galėtų delnu suimti 
rankeną. 

Nuo atsimušančių į medinius karsto šonus akmenų ir že- 
mės viduje buvo kurtinantis triukšmas. 

Nagi, Nike, čiupk tą prakeiktą ginklą. Bet jos mintys buvo 
nenuoseklios ir lėtos. Neprarask sąmonės, Nike. Tu negali. Da- 
bar arba niekada. 


Sirenos! Velnias, jis turi paskubėti. Kaip Ridas taip greitai 
suprato? Velnias, jis pernelyg ilgai užgaišo, stengdamasis iš- 
girsti Nikės atsakymą! Kovotojas pažvelgė į tamsą ir susikaupė. 

Sirenos kaukė tolumoje, vis dar toli, bet jos artėjo. Jis turi grei- 
tai užbaigti darbą ir dingti. Už tolimiausios tvoros jo jau laukė 
kitas automobilis. Jam tereikia prasibrauti per kaltinės geležies 
tvorą, nubėgti takeliu, perbristi upelį, ir ten jo laukia kitas au- 
tomobilis. 

Net šunys negalės suuosti. 

Bet pirmiau jis turi užbaigti. Dar keli kastuvai, bet per 
mikrofoną beveik nieko nesigirdi — tik keli brūkštelėjimai ir 
dunkstelėjimas, bet tai nerodo, kad Nikė gyva. Ar sąmoninga. 
Tuos garsus gali sukelti judantis karstas. 

Jis jautėsi nepasitenkinęs. 

Tuščias. 

Taip norėjo, kad Nikė Džilet suprastų savo likimą. 

Ji nusipelnė suvokti, kas jos laukia, kad nėra išsigelbėjimo, 
kad ji kentės ir neišgyvens. Ne taip, kaip jis. 

Bet jis neturėjo laiko atidaryti karsto ir patikrinti. 

Policija artėjo. Jis girdėjo jų sirenas, matė naktiniame dan- 
guje blykčiojančias jų švieseles. 

Per vėlu, Ridai, pagalvojo jis, įmesdamas paskutinį kastuvą 
žemių. 


Įkvėpdama troškaus oro, ji ištiesė pirštus, paėmė mažutį 
ginklą į ranką ir nukreipė vamzdį į karsto viršų. Žinoma, kul- 
ka galėjo nepraeiti kiaurai, galėjo grįžti rikošetu arba įstrigti į 
viršuje supiltą žemę. 

Ji neturi kitos išeities. 

Jos mintys sukosi greitai. Laikas ir oras ėjo į pabaigą. Ji 
žioptelėjo. Užsikosėjo. Pamėgino galvoti blaiviai. 

Ridas. Jei tik galėtų paskutinį kartą pamatyti Ridą... 

Delnas buvo šlapias nuo prakaito, kūnas šaltas kaip ledas, 

bet ji nukreipė ginklo vamzdį aukštyn, pirštu apkabino gaidu- 
ką, įtraukė oro likučius ir spustelėjo. 
— Mirk, šunsnuki! 


Skausmas. 

Deginantis, ūmus skausmas pervėrė koją, ir garsas buvo 
kurtinantis. Po velnių, kas čia nutiko? Kovotojas pažvelgė į 
koją ir pamatė, kaip sunkiasi kraujas, pajuto karštį. Kas jį per- 
šovė? Dabar jis jau matė šviesas. Policija artėjo. Jis turi sprukti. 

Jis pradėjo šlubčioti prie tolimiausios tvoros, bet koja linko. 
Sukandęs dantis pasisuko, užkliuvo ir pargriuvo. Velnias. 

Kaukė sirenos, cypė padangos, naktį skrodė žibintų šviesos. 

— Prakeikimas! 

Jis buvo įvarytas į kampą. 

Bet nenugalėtas. 

Jis įšoko atgal į duobę ir laukė. 


Kapinėse nuaidėjo šūvis. 

Ridas, išsitraukęs ginklą, iššoko iš automobilio. 

Nike, pagalvojo jis, maldauju, būk gyva. 

Jis matė pikapą ir ką tik iškastą kapą, iš šlapios žemės kylan- 
tį garą ir į dulksną perėjusį lietų. 

- Policija! - sušuko jis. - Ledžiteli, mesk ginklą! 

Paskui save jis girdėjo žingsnius ir Morizeti duodamus nu- 
rodymus. 

- Sibertai, kviesk pastiprinimą, - sušuko ji. - Ridai, neda- 
ryk kvailysčių. 

Ridas nesiklausė. Įsmeigęs akis į neužkastą kapą, jis bėgo 
pirmyn. 

— Ridai! - suklykė Morizeti. - Neik ten! Sustok! Prakeikimas. 

Jis žinojo, kad rizikuoja, bet jam tai nerūpėjo. Nikės gyvybė 
kabėjo ant plauko, ir jis turėjo padaryti viską, ką gali. 

- Policija, - sušuko jis dar kartą, puldamas prie duobės. 
Buvo labai tamsu. Jis turėtų palaukti pastiprinimo, turėtų pa- 
laukti žibinto, negalima aukotis ar rizikuoti tapti įkaitu, bet jis 
negalvojo apie nieką kitą, tik apie Nikę. 

Jis įšoko į duobę ir kampe pamatė susirietusį Kapų Plėšiką. 
Tą pačią akimirką, kai Ridas įšoko, Džojus metėsi pirmyn, ir 
detektyvas pastebėjo žybtelint peilį. 

Petį pervėrė skausmas. 

Jis iššovė, nukreipęs ginklą tiesiai, o ne žemyn, ne į Nikę. 

- Šunsnuki, - sumurmėjo jis, kai Džojus iš visų jėgų spyrė 
jam į kojas. 

— Nužudyk mane, - tyčiojosi jis, sunkiai kvėpuodamas, 
blykčiodamas dantimis, kraujuodamas. Ridas trenkė jam gin- 
klu. Džojus suspiegė, bet jo ištreniruoti raumenys stebėtinai 
atkakliai priešinosi, o tamsios akys degė įniršiu. 

— Tu pažadėjai, - sušuko jis, kai Ridas įrėmė ginklą jam į 
galvą ir užlaužė ranką už nugaros. - Melagi, tu pažadėjai su- 
grįžti, bet nesugrįžai. 

— Kelkis, Džojau. Viskas baigta. 

— Nušauk mane. 

— Nė už ką, mėšlo gabale. Pakelk rankas už galvos ir... 

Džojus metėsi į šoną, ir jo šlapi drabužiai išslydo Ridui iš 
rankų. Pasisukęs ant sveikos kojos, jis grėsmingai užsimojo 
peiliu. 

Pasigirdo šūvis. Džojaus kūnas trūktelėjo, ir peilis nukrito 
ant žemės. 

— Kaip nors susigyvensiu su tuo, - pasakė Morizeti. - Išneš- 
kim iš čia tą niekšą. 

Ridas jau buvo ant kelių ir paklaikęs rankomis kasė žemę. 

— Nike! - sušuko jis. Lyg išgyvendamas dėjė vu jis kibo į 
darbą plikomis rankomis ir kažką išgirdo... krebždėjimą? Ko- 
sėjimąč.. Iš užkasto karsto vidaus. 

- Nike? O Dieve, Nike, laikykis, — jis kasė įtūžęs, mesda- 
mas Žemes per petį. - Man reikia pagalbos! - jo pirštai palietė 
kietą medį, tada suskilusią medieną ir mažą skylutę, padarytą 
kulkos, kuri suluošino Džojų Ledžitelį. Į duobę įšoko kitas pa- 
reigūnas. Kartu jie nužėrė žemes, surado mikrofoną, išplėšė jį, 
taip įleisdami į karstą oro. 

- Ištrauk mane iš čia! - sušuko ji, žiopčiodama ir kosėda- 
ma. Jam atrodė, kad nieko nuostabesnio už jos prašymą nėra 
girdėjęs. - Dėl Dievo, Ridai, ištrauk mane iš čia! 

Per kelias minutes jis nužėrė žemes, atidarė karstą, ir Nikė, 
paklaikusi, plačiai atvertomis akimis, visa drebėdama, nuoga 
metėsi tiesiai jam į glėbį. 

Ridas žvilgtelėjo į karstą ir susigūžė. 

Kitas kūnas buvo jos tėvo, gerbiamojo Ronaldo Džileto. 

O Dieve, kokia painiava. 

Apgaubęs Nikę savo šlapiu apsiaustu, jis nunešė ją per pur- 
vą į savo El Dorado. Kiek nedaug trūko, kad būtų ją praradęs. 
Kiek nedaug trūko. 


EPILOGAS 


Nikė siurbčiojo kavą ir žiūrėjo į blyškią aušrą. Dangus buvo 
giedras, brėkštantis rytas taip skyrėsi nuo įvykių prieš dvi sa- 
vaites ir tos šiurpios nakties, kai ji vos nenumirė, Jei imdavo 
pernelyg apie tai galvoti, vėl pajusdavo baimę. Tamsą. Tačiau ji 
neleis sau ten grįžti. Bent jau kol kas. 

Sulig kiekviena diena jos fizinė ir psichinė sveikata gerėjo, 
ir ji jau galėjo galvoti, kaip dabar gyvens. 

Kalėdos jau po kelių dienų, o Nikė dar nebuvo pakabinu- 
si nė vienos girliandos ir nenusipirkusi eglutės butui papuošti. 
Šiais metais šventės bus liūdnos — be tėvo ir su sveikstančia 
motina. 

Buvo šeštadienis, ji baigė gerti pirmą kavos puodelį ir jau- 
tėsi aptingusi. Dženings gulėjo susirangiusi savo vietoje, ant 
knygų spintos, Mikadas - prie Nikės kojų, o kompiuterio ekra- 
ne švietė tuščias pirmas puslapis. 

Jos romano pradžia. 

Apie Kapų Plėšiką, iškankintą sielą, kuri, pasak policijos, 
pasivadino Kovotoju. Apie Džojų Ledžitelį, berniuką, kuris 

kentėjo nuo Ševaljė, kol galiausiai pratrūko, nužudė savo šei- 
mą ir pakišo jį kankinusį vyrą. Toliau buvo globos namai, pil- 
nametystė be artimų žmonių ir atsitiktiniai darbai, dažniau- 
siai vaizdajuosčių parduotuvėse, kur jis pirkdavo filmus apie 
kerštą. 

Buvo siaubinga. Jis netgi suvokė, kad jo pavardė yra „Dži- 
let“ akronimas, jis buvo pakeverzojęs jos pavardę ant stalo, ku- 
riame laikė teismo iškarpų albumą. 

Sugirgždėjo lauko laiptai, Mikadas pradėjo loti ir nubėgo 
prie durų. 

— Manau, pažįsti šį Žmogų, - pasakė Nikė, kai nuo čaižaus 
beldimo į duris šunį ištiko priepuolis. 

Atstumiant kėdę atgal, jos pulsas padažnėjo. Katė pasirąžė 
tarsi nuobodžiaudama, o Mikadas ėmė pašėlusiai suktis ratu. 

Anąkart, ištraukęs iš karsto, Ridas laikė ją prispaudęs prie 
savęs ir reikalavo, kad ji važiuotų į ligoninę. Beveik visą naktį 
jis prasėdėjo šalia jos lovos, atsitraukdavo tik tada, kai reikėda- 
vo užpildyti raportus ar pasikalbėti su kitais pareigūnais. Į jo 
paties žaizdą niekas nekreipė dėmesio. 

Kapų Plėšiko nebėra. 

Jis mirė tą naktį. Morizeti jį peršovė, jis nespėjo nužudyti 
Rido tuo pačiu peiliu, kuriuo prieš dvylika metų išpjovė savo 
šeimą, - peiliu, kurį jis kažkaip sugebėjo paslėpti, tada pasiėmė 
ir laikė stalčiuje lindynėje. Policija surado ją - mažą slėptuvę su 
įrašymo įranga, televizoriais, filmais ir krauju sutepta komoda, 
kurioje žudikas laikė savo aukų apatinius. Slėptuvė buvo senos 
moters namuose, kuri jam mokėjo už namų priežiūrą. Vargu 
ar jis naudojosi dideliu namu Savanos centre. Bet dabar jis jau 
miręs. Atėmęs tiek daug gyvybių. Taip pat ir Simonos. 

Vydama šalin žiaurius prisiminimus, Nikė priėjo prie durų 
ir jas atidarė. 

Švariai nusiskutęs, su džinsais ir megztiniu, jos priebutyje 
stovėjo Ridas. Jis laikė rankose du kavos puodelius ir pyragai- 
čių maišelį, ir jo akys nušvito ją pamačius. 

— Labas rytas, - pasisveikino jis. 

Mikadas šoko prie Rido kojų, o Dženings spruko lauk. 

— Ir tau, Ridai, - atsistojusi ant pirštų galiukų, ji perbraukė 
lūpomis jo šiurkštų skruostą. - Užeik. Kokie vėjai? - paerzino ji. 

- Atlieku pareigą, ponia, - atsikirto jis. 

— Kurgi ne. 

- Ir gan malonią, - kilstelėjęs tamsų antakį, įdėmiai žvilgte- 
lėjo į jos užpakaliuką, nors jį visiškai slėpė storas chalatas. 

- Smagu žinoti, - paėmė iš jo maišelį ir kavos puodelius, 
kad jis galėtų kelias minutes paglostyti šunį, kol ji supjaustys jo 
atneštus kepinius - bandelę su cinamonu ir medumi apšlaks- 
tytą ragelį. 

- Kaip tu iš tikrųjų laikaisi? — staiga jis surimtėjo. - Žinau, 
praėjo pora savaičių, bet tu nepasakei. 

Tai buvo tiesa. Po žmogžudysčių jie kalbėjosi lengvomis te- 
momis. Erzinosi. Stengėsi geriau vienas kitą pažinti. 

- Žinoma, sukrėsta, bet, manau, išgyvensiu, - girdėdama 
savo pačios žodžius, ji susigūžė. Džojus Ledžitelis taip pat iš- 
gyveno - kartą. Ir tada tapo žudiku maniaku, terorizavusiu ją 
ir šį miestą. 

— O tavo mama? 

- Prieš dvi dienas grįžo namo, pas ją kasdien užsuka seselė, 
ir aš aplankau. Lilė ir Kailis taip pat, - Nikė atsiduso ir atsirė- 
mė į stalviršį. - Nežinau, ar mama kada nors atsigaus. Ji matė 
tokį siaubą, o ir prieš tai buvo silpnos sveikatos. Lilė ir mano 
dukterėčia Ofelija planuoja kurį laiką pas ją pagyventi. Sandra 
padeda gaminti valgį ir apsitvarkyti. Matysim, kaip bus toliau. 
Prireiks laiko. 

Ji pirštais nuvalė peilį. 

— Taigi, remiantis tavo teorija, Džojus Ledžitelis nužudė ne 
tik Ševaljė, bet ir savo motiną, seserį ir brolį, nes jie jo neap- 
saugojo. 

— Taip. Jis buvo jauniausias ir jam atrodė, kad visi jį išda- 
vė. Jis buvo mušamas ir verčiamas daryti neįsivaizduojamus 
dalykus, visa tai buvo daroma ir su juo pačiu. Su savo šeimos 
nariais. Vienintelis būdas išsigelbėti nuo Ševaljė - jį pakišti. 
Taigi jis nužudė savo šeimą ir, apsiavęs Ševaljė batais, pavaikš- 
čiojo po kraują; jis netgi sugebėjo persipjauti rankas, kojas ir 
petį, nepažeisdamas gyvybiškai svarbių organų, ir kažkokiu 
būdu paslėpti ginklą; tada ėmė tvirtinti, kad dėl visko kaltas 
Ševaljė. 

— Bet nužudyti savo motiną, brolį ir seserį, - Nikę nukrėtė 
šaltas kaip mirtis drebulys. 

— Jie buvo priešai. Negynė jo. Jis susisiekė su manimi, nu- 
siuntė mane į Dalonegą, kad atkreiptų mano dėmesį ir mus su- 
klaidintų. Buvau jaunesnysis detektyvas, suėmiau Ševaljė, bet 
neturėjau pakankamai įrodymų, kad galėčiau pasiųsti jį į kalė- 
jimą tarp nuteistųjų mirties bausme. Jų neturėjo ir tavo tėtis ar 
kiti prisiekusieji. 

- Jis mane apkaltino, kad vos nesužlugdžiau bylos. 

— Teisingai. 

— Ar tai reiškia, kad tu ir Morizeti būsite paaukštinti už jo 
demaskavimą? - ji padėjo lėkštes ant staliuko ir pastūmė į šalį 
nešiojamąjį kompiuterį. 

— Ne, bet aš, ko gero, išsaugosiu ženkliuką. Gal net ir Klifas 
Sibertas išsaugos. Jis prisipažino nutekinęs informaciją. 

— Man labai gaila. 

- Nesijaudink. Niekas jo nevertė. 

— Aš verčiau. 

— Jis didelis berniukas. O kaip tu? Ką tu darysi su savo gy- 
venimu? 

— Rašysiu išskirtinę knygą, kurią man pažadėjai. Šiandien 
pradėjau. Kadangi Džojus miręs, dėl bylos nagrinėjimo jaudin- 
tis nereikės. 

— Taigi tu pasiliksi? 

—- Mhm, - ji paėmė bandelės su cinamonu gabalėlį ir įsikišo 
į burną. - Tomas Finkas skambino. Nori, kad sugrįžčiau. Pa- 
siūlė man nusikaltimų reporterės vietą. 

— Irė 

— Kai pragaras užšals, gal taip ir nutiks, - ji nusijuokė ir 
apsilaižė pirštus. - Dar man skambino iš laikraščio Čikagoje ir 
Atlantoje, bet... Nežinau. Čikagoje žiemą labai šalta. 

— O Atlantoje? 

Ji kilstelėjo petį. 

— Maniau, tu nori didžiulių permainų. Darbo dideliame 
garsiame laikraštyje, - įsitaisydamas ant stalviršio šalia jis pa- 
žvelgė jai į akis. Jo akys mąsliai susiaurėjo. - Po šimts, ko tu 
ieškai, Džilet? 

— Ką turi galvoje? 

— Gyvenime. Ko tu nori? Tu visada buvai labai ambicinga, 
visada kalbėjai apie darbą didmiestyje, kur galėtum sužibėti. 
O kas dabar? 

— Nesu tikra. 

— Rimtai? Tai į tave nepanašu. 

— Tuomet gal didelis, apkūnus, šiurkštus policininkas galė- 
tų mane sudrausminti? - ji paėmė bandelės su cinamonu gaba- 
lėlį ir žaismingai sumaitino jam. 

Jis nusišypsojo ir prarijo kąsnelį. 

- Taip, žinoma. Jei tai padarys tave laimingą, puiku, - atsakė 
jis sarkastiškai. — Tai truks penkias minutes. Ilgiausiai dešimt. 

— Na... aš kaip tik turiu penkias minutes. 

Jis stebeilijo į ją, tada žvilgtelėjo į miegamojo duris. 

- Turi galvoje... dabar? 

Ji mirktelėjo ir sunėrė savo pirštus su jo. 

— Tikrai taip. Matai, pats susivokei. Tu išties esi puikus de- 
tektyvas, tiesa? 


Brangusis skaitytojau, 

dabar, kai rašau šias eilutes, yra gruodis, ir jei perskaitėte roma- 
ną „Kitą rytą“, žinote, kad jis taip pat baigiasi žiemą. Manau, čia 
puikiai dera kita mano knyga „Gilus įšalas“ - pasakojimas apie 
Dženą Hjuz, moterį, kuri pabėgo iš triukšmingo Los Andželo 
ieškoti ramybės Kolumbijos upės tarpeklyje Oregone. 

Tačiau praeitis ją pasiveja, ir žudikas, persekiojęs ją daug 
metų, yra pasiruošęs išlieti savo šiurpų įniršį. Žiema, krinta 
pirmasis sniegas, ir žudiko kraujo troškimas yra be galo atka- 
klus ir šaltas. 

Toliau rasite šios knygos ištrauką, taigi paprašysiu perskai- 
tyti ją. Knygą „Gilus įšalas“ galima įsigyti dabar. 

Kaip visada atnaujinau savo tinklalapį, pristatydama jums 
romaną „Kitą rytą. Taigi apsilankykite www.lisajackson.com, 
kur jūsų laukia ištraukos, reklamos, nauji konkursai ir apklau- 
sos. Taip pat nurodžiau datas ir miestus, kur lankysiuosi ir da- 
lysiu autografus. 

Nepamirškite apsilankyti www.themysterymansion.com ir 
įsitraukti į paieškas. Tai interaktyvus žaidimas, kur iš paukščio 
skrydžio galėsite pažvelgti į mano naujausių knygų žudikų bu- 
veines. Šiame vaiduoklių name jūsų laukia žaidimai ir prizai. 
Taigi užsukite. 

Skaitykite! 


Lisa Jackson 


PROLOGAS 


Ji buvo ten. 

Viduje. 

Kažkur rąstiniame name. | 

Džena Hijuz jautėsi saugi. Naiviai saugi. 

Bet ji klydo. 

Smarkiai klydo. 

Lėtai iš pilko dangaus krintant pirmosioms žiemos snai- 
gėms ir tarpeklyje kaukiant vėjui, jis stebėjo ją iš savo slėptuvės, 
priedangos, kurią buvo įsirengęs aukštai, tarp šakų senos Ore- 
gono pušies, iškilusios iš šio gilaus tarpeklio. Jos ranča driekėsi 
žemai ant įšalusios žemės palei Kolumbijos upę. 

Senas kaimiškas namas buvo jos teritorijos, - kaip jam at- 
rodė, - pats centras. Papilkėję rąstai ir dailiai apkalta dviaukš- 
čio namo dalis, iškilusi iki smailaus šelmens ir mansardos lan- 
gų. Pro ledu aptrauktus langus kaip priešingybė įšalusiai žemei 
spindėjo jaukūs šviesos lopinėliai, primindami jam jo paties 
praeitį, kaip dažnai jis būdavo lauke spaudžiant šalčiui, kaip 
barškėdavo jo dantys spoksant į dūmus, kylančius iš šilto, bet 
uždrausto jo motinos namo kamino. 

Bet tai buvo seniai. 

Dabar, nukreipęs karinius žiūronus į langus, pastebėjo ją 
vaikščiojant po namus. Tai truko akimirką, tik šmėstelėjo, ir jis 
nespėjo į ją įsižiūrėti. Ji pasuko į koridorių ir dingo. 

Jis iš naujo nustatė žiūronus, pastebėjo, kad kažkas juda 
poilsio kambaryje, bet tai tebuvo senas šuo, nukaršęs vokiečių 
aviganis, miegantis didžiąją dienos dalį. 

Kur ji? 

Po velnių, kur ji dingo? 

Būk kantrus, patarė jo vidinis balsas, stengdamasis nuraminti. 

Netrukus galėsi daryti, ką panorėjęs. 

Ėmė smarkiai snigti, snaigės klojo šakas, dengė žemę toli 
apačioje, ir jis pažvelgė žemyn į baltą šerkšną. Mintyse regėjo 
į ledo kristalus sustingusius kraujo lašelius, - jie šilti paliesda- 
vo žemę ir, pakilus garo debesėliui, lėtai stingdavo į raudonas 
dėmes. 

Jaudulys perbėgo jo nugara kaip tik tą akimirką, kai žvar- 
bus vėjas, šaltas kaip Liuciferio šlapimas, sukaukė tarpeklyje, 
nudilgindamas jam odą po slidininko kauke. Viršuje ir aplink 
jį pašėliškai šoko pušies šakos, ir jis nusišypsojo. Šaltį priėmė 
Kaip ženklą. Kaip pranašišką ženklą. 

Snigo dar smarkiau. Iš dangaus krito ledo gabalėliai. 

Dabar atėjo laikas. 

Jis taip ilgai laukė. 

Per ilgai. 

Šeimininkų miegamajame užsidegė šviesa, ir jis vėl paste- 
bėjo jos ilgus plaukus, supintus į kasą ant nugaros, laisvą spor- 
tinį nertinį, kuris slėpė jos išlinkimus ir net be makiažo gražų 
veidą. Jo pulsas padažnėjo, kai ji praėjo pro langus į drabužinę. 
Jo gerklė išdžiūvo. Jis vėl iš naujo nustatė žiūronus, pritraukė 
arčiau drabužinės durų vaizdą. Gal jam pavyks pamatyti jos 

nuogą, tobulai sudėtą atletišką kūną su didelėmis krūtimis ir 
plonu liemeniu, raumenimis, kurie buvo ir moteriški, ir sti- 
prūs. Tarpkojyje pajuto veržimą. 

Jis laukė. 

Nekreipė dėmesio į šviesą, uždegtą kitoje namo dalyje. Ži- 
nojo, kad ten tikriausiai yra vienas jos vaikų. 

Nagi, nagi, nekantravo jis. Jam burna išdžiūvo kaip smėlis, 
ir geidulys kaitino jo šaltą kraują. Šeimininkų miegamasis su 
gelsvomis pušinėmis sienomis ir ramiai degančiu židiniu vis 
dar buvo tuščias. Po velnių, kur ji taip ilgai užtruko? 

Dieve, kaip jis jos norėjo. Labai seniai, labai seniai jos nori. 

Jis aplaižė sušalusias lūpas, kai ji vėl pasirodė su juoda lie- 
menėle ir juodais pažeminto liemens džinsais. O Dieve, kokia 
ji graži. Beveik tobula su tomis aptemptomis kelnėmis. „Nusi- 
mauk jas, Džena', - tyliai saumurmėjo, ir pro apsauginę kaukę 
prasiveržė garas. Jos krūtys beveik krito iš seksualių juodų apa- 
tinių. Bet ji nuėjo į vonios kambarį ir palinko virš kriauklės 
pasidažyti lūpų ir blakstienų, tada jis vėl iš naujo sureguliavo 
žiūronus. Matė jos nugarą, tą mielą, mielą užpakaliuką, išryš- 
kintą aptemptų juodų džinsų jai lenkiantis arčiau veidrodžio, 
o lygiame jo paviršiuje - jos plačias, juodų blakstienų įrėmin- 
tas sidabro žalumos akis. Akimirką atrodė, kad jų žvilgsniai 
šepetėlį. Tarp pakeltų antakių atsirado mažų raukšlelių - susi- 
rūpinimo užuomina. Tarsi ji būtų Žinojusi. Jos akys susiaurėjo, 
ir jo širdis pradėjo smarkiai daužytis. 

Ji greitai pasisuko ir ėmė žiūrėti pro langą į tirštėjančias su- 
temas ir be paliovos krintantį sniegą. Ar jos šviesiose akyse jis 
matė baimę? Nuojautą? 

— Tik palauk, - sušnibždėjo jis, bet jo balsą nustelbė kau- 
kiantis vėjas, o pro tirštai krintantį sniegą jos beveik nesimatė, 

tačiau jis įsivaizdavo, ką jai padarytų, ir jo erekcija staiga pasi- 
darė kieta kaip akmuo. 

Bet akimirkos baimė jau buvo dingusi, ir jos lūpos lengvai 
šypsojosi, tarsi būtų ką padariusi kvailai. Ji išjungė vonios kam- 
bario šviesą ir grįžo į miegamąjį. Pačiupo nuo lovos nertinį ir 
užsitempė jį per galvą. Kelias sekundes jis juto ekstazę, stebėda- 
mas, kaip ji pakelia rankas ir akimirką tarsi užrištomis akimis 
yra įkalinama drabužyje, bet tada jos galva išlindo pro plačią 
apykaklę su gobtuvu, o rankos nuslydo nertinio rankovėmis. 
Pro iškirptę ji ištraukė kasą ir greitai nužingsniavo ten, kur jos 
nesimatė, paskui išjungusi šviesas išėjo į koridorių. 

Galvojant apie ją jo krauju nuvilnijo karštas geismas. 

Graži. 

Pasipūtusi. 

Išdidi. 

Ir greitai, labai greitai bus parklupdyta ant kelių. 


PADĖKOS 


Naudodamasi proga, dar kartą norėčiau padėkoti Bucky Burn- 
sedo iš Savanos policijos skyriaus Visuomenės informavimo 
tarnybos. Jo pagalba buvo intuityvi ir neįkainojama atsakinė- 
jant į mano klausimus ir padedant man išvengti klaidų. Rašant 
šią knygą ir siekiant, kad siužetas būtų įdomus, o personažai 
ištikimi savo prigimčiai, man teko keisti Savanos policijos sky- 
riaus taisykles, veiksmo vietą, laiką ir procedūras. 

Yra daugiau žmonių, pagelbėjusių man rašant šią knygą. 
Vieni jų padėjo atlikti tyrimo darbą, kiti kritikavo, dar kiti pa- 
laikė mane, na ir, žinoma, mano draugai ir giminaičiai teikė 
emocinę paramą. 

Ačiū tariu Nency Berland, Kelly Bush, Kenui Bushui, Nan- 
cy Bush, Matthew Croseui, Michaelui Crose'ui, Alexis Har- 
rington, Danielle Katcher, Kenui Melumui, Rozai Noonan, 
Ari Okano, Kathy Okano, Betty ir Jackui Pedersonams, Sally 
Peters, Robinai Rue, Samanthai Santistevan, Johnui Scognami- 
glio, Michaelui Siedelui ir Larry Sparksui. Jei kurio nors nepa- 
minėjau, prašau priimti mano nuoširdžiausius atsiprašymus. 


